
MONITUM. 


Quando  divina  Providentia,  omnia  viis  saepe  in- 
scrutabilibus disponens,  permisit  ut,  anno  i8n,e 
collegio,  in  quo  philosophiam  docebamus,  ad  dice- 
cesanum  vocaremur  seminarium,  ibique  munere 
theologiam  docendi  fungeremur,  aegre  videbamus 
alumnos  incompletum  et  valde  insufficientem  prae 
manibus  habere  auctorem.  Per  addimenta  manu 
scripta  ei  supplere  tentavimus  : integros  tractatus 
novo  juri  accommodatos  composuimus  ac  dictare 
coepimus. 

Sed  multa  inde  nasci  incommoda  statim  adverti- 
mus, videlicet  temporis  jacturam,  taedium  in  alumnis, 
eorum  fatigationem,  sanitatis  detrimentum,  codices 
imperfectos,  saepe  incorrectos,  contradictoria  aut 
falsa  continentes.  Hujusmodi  malis,  pro  posse  nostro, 
occurrere  volentes , consilium  iniimus  , annis  1818  et 
j8ig,  tractatus  de  Restitutione  et  de  Contractibus 
prelis  mandandi  et  in  lucem  edendi  : successu  prae- 
visionern  nostram  longe  superante,  alios  de  anno  in 
annum  dedimus  tractatus  qui,  ad  3am,  4am>  5am, 
8ai%  et  usque  ad  9am  editionem  pervenerunt,  et  ple- 
rique  nunc  omnino  desunt. 

A pluribus  annis  inerat  nobis  propositum  collec- 
tionem tractatuum,  seu  Cursum  theologicum  juniori- 
bus seminariorum  candidatis  destinatum  perficiendi; 

et,  per  brevissima  temporis  momenta  ab  aliis  gravis- 
simi ponderis  negotiis  quotidie  renovatis  libera,  huic 
scopo  dabamus  operam.  Subito,  praeter  exspectatio- 
nem et  omnem  verisimilitudinem,  conditio  nostra 
fuit  prorsus  immutata,  ut  omnes  norunt,  et  vix  pau- 
cissima quaedam  nobis  relinquebantur  instantia  studio 
theologiae  et  scriptis  episcopali  ministerio  extraneis 
vacandi. 

Cum  tamen  non  superessent  exemplaria  alumnis 
seminarii  nostri  pro  anno  scholastico  proxime  inci- 
piendo necessaria,  angustiis  undique  nascentibus 
premebamur  : aut  plures  sejunctos  tractatus  de  novo 
imprimendos  curare,  aut  totam  collectionem,  licet 
nondum  eo  modo  quo  volebamus  perfectam,  edere 
oportebat.  Quid  melius  aut  prudentius  esset  sedulo 
perpendimus,  et,  examine  peracto,  secundam  potius 
amplectendam  esse  partem  duximus. 

Scripta  igitur  nostra  Theologica,  sive  jam  impressa, 
sive  manuscripta,  Dissertatione  in  sextum  Decalogi 
praeceptum,  Supplemento  ad  tractatum  de  Matrimo- 
nio et  opere  inscripto  Traite  des  indulgences  exceptis, 
sollicitudini  bibliopolae  Parisiensis,  clero  Gallicano 
notissimi,  sub  directione  virorum  ecclesiasticorum 
scientia  et  experientia  commendatorum  coadunanda, 
imprimenda  et  publicanda  commisimus  anno  i834; 
secundam  editionem  dedimus  anno  1 836,  et  nunc 
damus  tertiam. 

In  hac  collectione  non  inveniuntur  tractatus  de 
Deo,  de  Creatione  et  Angelis,  neque  pars  religionis 
quae  dicitur  naturalis,  quoniam  Institutiones  nostras 
Philosophicas  ita  coordinare  intendentes  ut  illarum 

studium  conveniens  sit  praeparatio  ad  theologiam, 
haec  in  illis  aptius  tractanda  esse  judicavimus.  Quin- 
tam igitur  earum  editionem  adeat  lector,  si  velit. 

Quod  semper  diximus  hic  iterum  affirmamus,  nos 
scilicet,  ab  eloquentiae  regulis  et  styli  pompis  abs- 
trahentes ac  cuncta  systemata  postponentes,  solam 
veritatem  simplici  intentione  quaesiisse  et  manifes- 
tare studuisse  : si  quid  minus  rectum  aut  sanae  doc- 
trinae absonum  nobis  exciderit,  in  antecessum  im- 
probamus et  rejicimus,  plenissime  parati  judicio 
sanctae  Sedis  et  collegarum  nostrorum  in  episcopatu 
obtemperare,  necnon  monita  a quocumque  ad  nos 
directa  grato  animo  suscipere. 

THEOLOGIAE  PROLEGOMENA. 


Theologia  a verbis  Graecis  et  Xop;  veniens  , 
idem  significat  ac  sermo  de  Deo , et  recte  definitur  : 
Scientia  de  Deo  et  rebus  ad  Deum  pertinentibus . 

i°  Dicitur  scientia,  quia  conclusiones  ex  principiis 
certis  deducit  et  corpus  doctrinae  efformat. 

2°  Dicitur  de  Deo , sive  per  rationem  , sive  per  reve- 
lationem cognito  ; et  his  verbis  primarium  assigna- 
tur theologiae  objectum. 

3°  Dicitur  de  rebus  ad  Deum  pertinentibus ; non 
solus  enim  Deus,  sed  res  omnes  ad  Deum  spectantes 
et  quatenus  ad  Deum  spectant  consideratae,  secunda- 
rium sunt  theologiae  objectum. 

Theologia  dividitur  i°  in  naturalem  et  supernatu- 
ralem.  Theologia  naturalis  ea  est  quae  ex  principiis 
naturalibus  deducitur,  seu  quae  spectat  Deum  et  res 
ad  Deum  pertinentes  quatenus  sola  ratione  cognos- 
cuntur,.aut  quatenus  ratione  deprehenduntur  in  na- 
tura rerum  fundatae.  De  hujusmodi  theologia  in  Meta- 
physica  et  Ethica  sufficienter  disseruimus.  Theologia 
supernaturalis  illa  est  quae,  licet  humano  modo  ac- 
quisita et  sub  hoc  respectu  naturalis,  ex  principiis 
supernaturalibus  deducitur.  Nihilominus  est  scientia , 
tum  quia  principia  supernaturalia  sunt  certa  et  evi- 
denter credibilia,  tum  quia  conclusiones  ex  illis  certo 
et  evidenter  deducuntur.  De  hujusmodi  theologia  in 
hoc  opere  nobis  agendum  est. 

Dividitur  i°  in  dogmaticam  et  moralem.  Dogma- 
tica tradit,  explicat  ac  defendit  credenda,  et  ideo  ap- 
pellatur etiam  polemica , a verbo  Graeco  rcoxsuo;,  bellum 

Moralis  vero  disserit  de  agendis  et  ad  mores  perti- 
nentibus. 

Dividitur  3°  in  positivam  et  scholasticam.  Positwa 
illa  est  quae  in  explicando  sensu  Scripturarum,  tra- 
ditionum, definitionum  conciliorum  et  summorum 
Pontificum  decretorum  occupatur,  qualis  fuit  theo- 
logia SS.  Patrum  aliorumque  Scripturae  sacrae  et  sa- 
crorum canonum  interpretum;  vocaturque  positwa , 
quia  ponit  fundamenta  totius  religionis  et  argumen- 
torum theologicorum.  Scholastica  ea  est  quse  artifi- 
ciosa et  syllogistica  methodo  de  Deo  rebusque  divinis 
disserit,  per  oppositionem  ad  positivam,  quae  sola 
Scripturae  sacrae,  Patrum  ac  conciliorum  lectione  ob- 
tinetur. Dicitur  scholastica , quia  in  scholis  usurpatur, 
et  a doctoribus  in  scholis  docentibus  fuit  introducta, 
in  octavo  saeculo  apud  Graecos  a S.  Joanne  Damasce- 
no, et  undecimo  saeculo  apud  Latinos  ab  Anselmo 
Cantuariensi  episcopo,  quem  secuti  sunt  Petrus  Loin- 
bardus,  episcopus  Parisiensis,  qui  vocatus  est  Magis- 
ter Sententiarum  , S.  Thomas , cui  cognomen  Doctor 
angelicus , etc. 

Theologia  dicitur  etiam  ascetica , mystica , casuis- 
tica , exegetica , si  verum  Scripturae  sensum  investigat; 
patristica , si  argumenta  sua  ex  scriptis  SS.  Patrum 
praecipue  eruat;  syrnbolica , liturgica  et  synodica  , si 
ex  conciliorum  seu  synodorum  decretis  conclusiones 
deducat;  homilitica , catechetica,  historica , quae  voces 
facile  intelliguntur. 

His  notatis , breviter  dicemus  i°  de  necessitate 
theologiae,  2°  de  locis  theologicis,  et  3°  de  historia 
theologiae. 

DE  NECESSITATE  THEOLOGIAS. 

i°  Theologia,  generatim  spectata,  necessaria  est 
Ecclesiae;  tradit  enim  dogmata,  ea  probat,  confirmat, 
elucidat,  defendit,  quacumque  utatur  via;  morum 
praecepta  assignat,  explicat,  a falsis  interpretationi- 
bus vindicat , etc.  at  talis  scientia  omnino  necessaria 
est  in  Ecclesia,  alioquin  vera  et  integra  Christi  doc- 
trina non  transmitteretur.  Non  autem  necessaria  est 
singulis  fidelibus  quibus  munus  alios  docendi  non  in- 
cumbit : iis  sola  fides  sufficit  ad  salutem. 

2°  Theologia  scholastica  nec  privatis,  nec  Eccle- 
siae  absolute  necessaria  est,  siquidem  per  multa  sae- 
cula fuit  ignota. 

3°  Verum  haec  theologia,  quae  per  definitiones  , di- 
visiones, propositiones  , probationes,  objectorum  so- 
lutiones procedit,  modo  a vanis  disputationibus  olim 
usitatis,  a futilibus  argumentis  ad  rem  non  pertinen- 
tibus abstineat,  ad  veritatem  cognoscendam,  eluci- 
dandam ac  solide  probandam  recto  tramite  pergat, 
utilissima  est  et  absque  temeritatis  nota  damnari  non 
potest.  Etenim  i°  Wiclefistae,  Lutherani,  Calvinistae 
aliique  Ecclesiae  hostes  contra  hanc  argumentandi 
methodum  debacchati  sunt, quia  hujusmodi  argumen- 
tis pressi,  se  expedire  non  poterant.  2°  Concilium 
Constantiense,  sess.  8,  hanc  Wiclefi  damnavit  propo- 
sit.  n.  29  : Universitates , studia , collegia  , graduatio - 
nes  et  magisteria  in  iisdem  sunt  vana  gentilitate  in- 
troducta , et  tantum  prosunt  Ecclesiae  sicut  diabolus  : 
porro  tunc  universitatibus,  collegiis  et  studiis  sola 
vigebat  methodus  scholastica.  3°  Facultas  Parisiensis 
plures  propositiones  Lutheri,  philosophiae  et  theolo- 
giae scholasticae  detrahentis,  reprobavit,  die  i5  aprilis 
anni  1621,  ut  falsas,  temerarias,  sanae  doctrinae  con- 

trarias,  etc.  ( Fleury , 1.  1 27,  n.  20 ).  4°  Sine  magna  te- 
meritate damnari  non  potest  quod  episcoporum,  sum- 
morum Pontificum  et  universae  Ecclesiae  consensu  ac 
praxi  formatum  est  : atqui  talis  est  methodus  scho- 
lastica, ut  patet . 5°  Illa  methodus  in  eo  consistit  ut 
verae  notiones  vocum  et  rerum  exhibeantur,  status 
quaestionis  accurate  exponatur,  propositio  asseratur, 
probetur,  ab  objectis  vindicetur , et  inter  omnes  par- 
tes naturalis  ordo  insinuetur  : atqui  manifestum  est 
talem  methodum  nihil  habere  vitii,  sed,  e contra, 
valde  utilem  esse  ad  adversarios  in  linea  incoepta  con- 
tinendos, premendos  et  vincendos.  Ergo. 

Si  autem  plures  scholastici  futiles  ac  insulsas  trac- 
taverint quaestiones,  vanas  adhibuerint  argumenta- 
tiones, diffuso  ac  barbaro  usi  fuerint  stylo,  quod 
non  fuit  proprium  theologis  sed  omnibus  scientiarum 
et  artium  magistris  commune,  plurimis  durantibus 
saeculis,  id  tribuendum  est  viris  et  praesertim  saecula 
in  quo  vivebant,  non  vero  ipsi  methodo.  Ex  tali  igitur 
abusu,  quem  certe  reprobamus  et  ab  omnibus  repro- 
bandum censemus,  nihil  contra  methodum  scholas- 
ticam recte  intellectam  concludi  potest. 

4°  Theologia  est  omnium  scientiarum  nobilior  et 
excellentior,  quia  nobilius  et  excellentius  habet  ob- 
jectum. 

DE  LOCIS  THEOLOGICIS. 

Nomine  locorum  theologicorum  intelliguntur  qui- 
dam fontes,  e quibus  eruuntur  momenta  ad  proban- 
dam propositionem  theologicam  convenientia.  Novem 
communiter  numerantur,  nempe  Scriptura  sacra, 
traditio,  auctoritas  conciliorum,  decreta  summorum 
Pontificum,  testimonia  SS.  Patrum,  consensus  theo- 
logorum, ratio  naturalis,  philosophia  et  historia. 

i°  Scriptura  sacra , quae  est  verbum  Dei  divinitus 

scriptum,  de  quo  fusius  dicemus  in  tractatu  de  Fide. 

2°  Traditio , quae  est  verbum  Dei  testimoniis  hu- 
manis ad  nos  transmissum  : de  illa  etiam  dicturi  su- 
mus in  tractatu  de  Fide. 

3°  Auctoritas  Ecclesice , cui,  sive  dispersae,  sive  in 
conciliis  coadunatae,  promissa  est  infallibilitas  in  do- 
cendo : patebit  ex  dicendis  in  tractatu  de  Vera  Ecclesia. 

4°  Decreta  summorum  Pontificum . Summus  enim 
Pontifex  supremam  habet  auctoritatem  in  universa 
Ecclesia,  juxta  omnes;  sive  sit  infallibilis,  quando  ex 
officio  totam  Ecclesiam  docet,  ut  multi  volunt;  sive 
judicium  ejus  non  sit  irreformabile,  ut  contendunt 
alii,  certum  est  decreta  ejus  magnam  habere  aucto- 
ritatem et  obligare  saltem  in  foro  externo.  De  iis 
alibi  dicemus. 

5°  Testimonia  SS.  Patrum . Nomine  SS.  Patrum  in- 
telliguntur  pii  illi  ac  docti  viri  qui,  praesertim  usque 
ad  duodecimum  saeculum,  res  divinas  scriptis  suis  illus- 
trarunt, quorum  opera  ab  Ecclesia  fuerunt  approbata 
et  magna  ex  parte  ad  nos  pervenerunt.  Unanimis  Pa- 
trum consensus  in  materia  fidei  aut  morum  est  infalli- 
bilis; nam  in  eo  casu  eorum  consensus  nihil  aliud  est 
quam  doctrina  Ecclesiae  cui  falsum  subesse  non  po- 
test. Auctoritas  etiam  paucorum  Patrum  qui  ut  testes 
veritatis  de  praxi  vel  disciplina  suo  tempore  usitata 
loquuntur,  magni  est  momenti.  Unius  autem  aut  alte- 
rius sententia  haberi  non  potest  ut  certa,  maxime  si 
alii  dissentiant. 

Attamen,  ut  sapienter  observat  Dens,  si  aliquis  Pa- 
ter in  certa  materia  agnoscatur  ab  Ecclesia  et  propo- 
natur ut  suam  exponens  doctrinam,  sola  ejus  aucto- 
ritas certam  facit  sententiam  : talis  est  auctoritas 
S.  Aug.  in  materia  gratiae  et  praedestinationis ; S.  Atha- 
nasii  et  S.  Hilarii,,  in  mysterio  SS.  Trinitatis;  S.  Leo- 
nis Magni,  in  mysterio  Incarnationis,  etc. 

Nihilominus, « quia  et  ipsa  doctrina  catholicorum 
» doctorum  ab  Ecclesia  auctoritatem  habet,  macris 

» standum  est  auctoritati  Ecclesiae  quam  auctoritati 
» vel  Augustini,  vel  Hieronymi,  vel  cujuscumque 
» doctoris;  » S.  Th.  2 2 , q.  10,  art.  12.  Hinc  Alexan- 
der VIII  sequentem  damnavit  propositionem  : Ubi 
quis  invenerit  doctrinam  in  Augustino  clare  funda- 
tam, illam  absolute  potest  tenere  et  docere , non  re- 
spiciendo ad  ullam  Pontificis  bullam . 

6°  Consensus  theologorum . Notandum  illos  aliquid 
docere  posse  vel  ut  decretum , id  est  de  fide,  haereti- 
cum, erroneum,  a catholicis  amplectendum,  etc.  vel 
ut  opinionem.  Si  omnes  scholastici,  moraliter  lo- 
quendo, sibi  sint  concordes  in  docendo  aliquid  tan- 
quam  de  fide,  haereticum,  etc.  haec  universalitas  facit 
propositionem  certam ; impossibile  est  enim  ut  Eccle- 
sia Spiritu  sancto  semper  directa,  permittat  aliquid 
haereticum,  erroneum,  etc.  in  omnibus  scholis  catho- 
licis publice  doceri.  Si  vero  scholastici  aliquid  do- 
ceant velut  opinionem,  illorum  concordantia  grave 
quidem  subministrat  motivum  veritatis,  sed  non  in- 
fallibile, quia,  etsi  haec  opinio  esset  falsa,  non  ideo 
Ecclesia  censeretur  docere  aut  approbare  errorem.  Ita 
specialiter,  inter  alios,  Bossuet , t.  33. 

70  Ratio  naturalis)  quae  ad  cognoscendum  verum  a 
Deo  nobis  fuit  concessa,  saepe  inservire  potest  ad  elu- 
cidandas, probandas  et  ab  objectionibus  expediendas 
propositiones  Deum  aut  res  divinas  spectantes.  Ve- 
rum in  his  rebus  regnare  non  debet  ut  domina,  sed 
servire  ut  humilis  fidei  pedissequa : ejus  maxime  neces- 
sarius est  usus  contra  eos  qui  ex  ratione  argumentan- 
tes,  fidem  et  religionem  subvertere  conantur.  In  hoc 
excelluit  S.  Thomas,  qui  auctoritatem  non  negligit  et 
rationum  momenta  nunquam  omittit. 

8°  Philosophia , vel  potius  philosophorum  auctori- 

tas , quae  nonnisi  probabile  subministrat  motivum : sic 
S.  Th.  ssepe  citat  Aristotelem.  Inter  eos  annumeran- 
tur dialectici,  meta  physici,  morales  et  legis  periti. 

90  Historia  sive  profana,  sive  ecclesiastica  : utraque 
enim  theologum  non  parum  adjuvat  in  quaestionibus 
tractandis,  ostendendo  prophetias  esse  impletas,  col- 
ligendo facta  ex  quibus  dogma  fidei , punctum  disci- 
plinae, regulae  morum  confirmantur,  transmittendo  ad 
remotissimas  generationes  miracula  patrata , Ecclesiae 
decreta,  haereticorum  damnationem,  etc. 

DE  HISTORIA  THEOLOGIAE. 

Ex  Genesi  constat  Deum  primos  parentes  nostros 
creasse  loquentes,  seipsum  eis  manifestasse  atque 
ostendisse  quo  cultu  honorari  vellet : parentes  haec  fi- 
liis narrabant,  et  sic  de  generatione  in  generationem 
transmittebant.  Deus  per  Noe,  Abraham,  Isaac,  Jacob 
nova  revelavit  vel  antiquam  revelationem  iteravit, 
v.  g,  promissionem  Redemptoris;  deinde,  per  minis- 
terium Moysis,  legem  suam  in  monte  Sinai  promul- 
gavit, aliaque  multa  divinitus  instituit  : ec  tamen 
novus  non  existebat  modus  scientiam  religionis  do- 
cendi ac  transmittendi ; nullae  existebant  publicae 
s cliolae. 

Serius  in  Scriptura  saepe  fit  mentio  de  filiis  seu  dis- 
cipulis Prophetarum,  v.  g.  I V Reg.  1 1,  3 et  7,  etc.  Sa- 
muel  creditur  primus  instituisse  hujusmodi  scholas 
Prophetarum.  Praeterea  sacerdotibus  incumbebat  mu- 
nus Legem  interpretandi  et  populum  docendi.  Unde 
Malachias  propheta,  11,7:  Labia  sacerdotis  custodient 
scientiam , et  legem  requirent  ex  ore  ejus . 

Post  captivitatem  Babylonis  fere  ubique  erectae  sunt 
synagogae,  in  quibus  per  omne  sabbatum  libri  Legis 
et  Prophetarum  legebantur,  addita  interpretatione  et 

exhortatione;  et  ita  populus  seu  multitudo  erudieba- 
tur. Insuper  plures  institutae  sunt  scholae  non  solum 
Hierosolymis,  sed  in  aliis  civitatibus,  quibus  praeficie- 
bantur magistri  qui  suos  habebant  discipulos  et  cum 
illis  vel  coram  illis  disserebant,  ut  patet  ex  his  verbis 
Act,  xix , 8 : Introgressus  autem  synagogam , cum  fidu- 
cia loquebatur  per  tres  menses , disputans  et  suadens 
de  regno  Dei . Cum  autem  quidam  indurarentur  et  non 
crederent , maledicentes  viam  Domini  coram  multitu- 
dine, discedens  ab  eis , segregavit  discipulos , quotidie 
disputans  in  schola  tyranni  cujusdam. 

Natae  sunt  apud  Judaeos,  paulo  post  captivitatem, 
quaedam  sectae,  Pharisaeorum,  Sadduceorum,  Esse- 
norum,  quae  suas  habebant  scholas  : omnes  de  Deo  de 
rebusque  divinis  suo  modo  agebant,  discipulos  eru- 
diebant. Multi  ergo  ante  Christum  jam  fuerunt  theo- 
logi, id  est  viri  scientia  Dei  et  religionis  revelatae  im- 
buti et  ad  alios  erudiendos  idonei. 

Christus  veniens  in  mundum  ut  illum  illuminaret 
et  sanctificaret,  incipiens  quasi  annorum  triginta , po- 
pulum evangelizavit,  discipulos  habuit,  eosque  per 
universum  orbem  misit,  jubendo  ut  omnes  docerent 
quaecumque  mandaverat  eis,  promittens  se  cum  illis 
docentibus  adfuturum  esse  omnibus  diebus  usque  ad 
consummationem  saeculi.  Hinc  nova  exorta  est  me- 
thodus clara  et  lucida  docendi,  quae  sine  ulla  inter- 
ruptione usque  ad  nos  pervenit,  et  semper  duratura 
est.  Episcopi , Apostolorum  successores,  res  sacras 
ad  salutem  necessarias  populum  publice  docebant,  et 
in  domibus  suis  habebant  discipulos  quos  erudiebant  > 
virtutibus  ornabant,  disciplinis  informabant,  clero 
suo  ascribebant;  et  ipsorum  successores  inter  eos 
communiter  eligebantur.  Sic  S.  Athanasius  fuit  disci- 
pulus S.  Alexandri,  S.  Joannes  Chrysostomus  S.  Me- 
letii , S.  Cyrillus  Alexandrinus  Theophili  patrui  sui. 

S.  Aug.  S.  Fulgentius,  S.  Martinus  juxta  se  habebant 
clericorum  scholas  e quibus  plurimi  prodierunt  epi- 
scopi doctrina  et  sanctitate  conspicui. 

In  quibusdam  magnis  urbibus  exstiterunt,  etiam  in 
primis  saeculis,  publicae  scholae  pro  catechumenis  eru- 
diendis erectae,  quibus  non  raro  praefuerunt  viri  ex- 
cultissimi , v.  g.  celeberrimae  scholae  Alexandrinae 
S.  Pantenus,  S.  Clemens,  Origenes  ingenio  et  eru- 
ditione tam  praeclarus,  etc. 

In  monasteriis  perpluribus  floruerunt  studia  litte- 
rarum praesertim  sacrarum,  ut  patet  exemplo  mona- 
chorum et  abbatum  non  minus  scientia  quam  pietate 
illustrium,  v.  g.  Cassiani  et  Yincentii  Lirinensis  in 
quinto  saeculo,  venerabilis  Bedae  in  sexto,  Rabani 
Mauri  et  Walafridi  Strabonis  ejus  discipuli  in  nono, 
Lanfranci  et  S.  Anselmi  in  undecimo,  etc. 

S.  Anselmus,  Lanfranci  discipulus,  deinde  succes- 
sor tum  in  regimine  abbatiae  Beccensis,  tum  in  ar- 
chiepiscopatu  Cantuariensi,  formam  introduxit  quae 
vocata  est  scholastica.  Eum  secuti  sunt  Hugo  a 
S.  Victore,  Hildebertus,  Cenomanensis  episcopus,  qui 
ad  archiepiscopatum  Turonensem,  anno  I2s5,  fuit 
translatus;  Hotto  Frisingensis  episcopus ; Petrus  Lum- 
bardus,  Magister  Sententiarum,  cujus  opus  tam  evasit 
famosum  ut  per  plura  saecula  celebriores  doctores  il- 
lud commentare  studuerint. 

Verum  aemulatio  ex  arte  disputandi  inter  doctores 
exsurgens,  multos  generavit  abusus,  quaestiones  va- 
nas ac  futiles  induxit,  in  infinitas  argumentationes 
ex  subtili  ratione  petitas  abiit,  et  sanam  religionis 
doctrinam  saepe  deturpavit.  Hinc  prodierunt  exer- 
citationes viris  theologis  indignae,  a vera  eruditione 
theologica  prorsus  alienae  : hinc  errores  Petri  Abei - 
lard  aliorumque  plurimorum  qui,  juxta  testimonium 
S.  Bernardi,  de  Abeilard  loquentis,  novarum  vocum 

et  novorum  sensuum  volebant  esse  inventores. 

In  tredecimo  saeculo  institutae  sunt  Universitates , 
et  notanter  domus  Sorbonica,  Parisiis,  a Roberto  de 
Sorbona,  ejus  fundatore,  sic  dicta,  quae  inter  caeteras 
eminentiorem  tenuit  locum.  In  ea  docuerunt  Alex- 
ander Hales,  francisxcanus ; Albertus,  dominicanus; 
S.  Thomas  , ejus  discipulus,  ejusdem  ordinis;  Joan- 
nes  Duns,  cognomine  Scotus,  et  S.  Bonaventura,  ex 
ordine  S.  Francisci,  qui  cognominati  fuerunt:  pri- 
mus, Doctor  irrefragabilis ; secundus  Magnus ; tertius, 
Doctor  angelicus ; quartus,  Doctor  subtilis ; quintus, 
Doctor  seraphicus . 

Doctor  angelicus,  id  est  S.  Thomas,  prae  caeteris 
excelluit,  et  Summa  ejus,  in  tres  partes  divisa,  sen- 
tentiis Petri  Lumbardi  in  scholis  fuit  substituta  : 
pene  omnes  theologi  ejus  methodum  et  rationem 
secuti  sunt.  Cum  Scotus  opiniones  opinionibus  S.Th. 
contradictorias  pluribus  in  punctis  defendisset,  nata? 
sunt,  maxime  apud  Dominicanos  et  Franciscanos , 
scholae  Tho mistarum  et  Scotistarum , quae  diu  persti- 
terunt, et  nunc  penitus  ac  merito  ab  omnibus  negli- 
guntur. 

Nunquam  tamen  defuerunt  viri  altioris  mentis, 
qui  vanas  argutias  contemnentes,  scientiam  theologi- 
cam saniori  judicio  didicerunt  ac  docuerunt  : tales 
fuerunt  S.  Bernardus,  Joannes  Salisburiensis,  Carnu- 
tensis  episcopus,  Petrus  Blesensis,  Gerson,  etc.  Gre- 
gorius  IX,  anno  1228  , scripsit  ad  doctores  Parisien- 
ses,  hortans  eos  ut  profanas  novitates  abjicerent  et 
ad  antiquam  Patrum  traditionem  redirent;  Fleury , 
1.  80 , n.  3. 

Capta  Constantinopoli  ab  iis  qui  vulgo  dicti  sunt 
les  Croises , litterae  et  scientiae  ab  Oriente  in  Occiden- 
tem remigrarunt;  multi  eruditi  Graeci  in  Europam  et 
praesertim  in  Italiam  venerunt,  aemulationem  pro 

vera  scientia  excitarunt ; sicque  philosophia  et  in- 
primis  theologia  a nugis  scholasticis  purgari  coepe- 
runt, licet  plures  adhuc  agitatae  fuerint  otiosae  dis- 
putationes , v.  g.  inter  Nominales  et  Realistas , sub 
Ludovico  XI. 

Falsum  est  igitur  Protestantes  primos  ostendisse 
vitia  scholasticae,  et  sacrorum  studiorum  reformatio- 
nem induxisse  : plura  quidem  vera  juste  carpserunt, 
sed  quae  a catholicis  jam  didicerant  carpenda ;;  alia 
vero  protulerunt  falsa,  et  in  hoc  merito  reprobati  sunt. 

Interea  concilium  Tridentinum,  circa  medium  sae- 
culi decimi  sexti  conclusum,  non  tantum  multos  re- 
formavit abusus,  sed  insuper  solidioris  theologiae 
jecit  fundamenta  : voluit  ut  ubique  erigerentur  se- 
minaria quibus  praeficerentur  sacerdotes  juventuti 
erudiendae  idonei.  Ex  hoc  tempore  magis  ac  magis 
evanuerunt  scholasticae  subtilitates  vanaeque  disputa- 
tiones : in  Universitatibus,  praesertim  in  Parisiensi, 
in  ordinibus  religiosis , insignes  fuerunt  magistri  de 
rebus  multo  magis  occupati  quam  de  verbis,  qui  toti 
fuerunt  ut  haereticos  debellarent,  incredulos  convin- 
cerent, sanae  moralis  regulas  ac  disciplinae  ecclesias- 
ticae leges  traderent.  In  exemplum  citari  possunt 
Bellarminus,  Suarez,  de  Lugo,  Petavius,  Natalis  Alex- 
ander,  Tournely,  etc. 

TRACTATUS 


DE  YERA  RELIGIONE. 


Religio,  cujus  vox  a religando,  juxta  plures , oritur, 
considerari  potest  ut  virtus,  vel  ut  scientia.  In  priori  sen- 
su, est  virtus  moralis  nos  ad  cultum  Deo  exhibendum 
inclinans ; in  posteriori  vero  sensu , est  corpus  doctrinae 
officia  nostra  erga  Deum  complectens.  Inter  illa  autem 
officia,  alia  spectant  intellectum,  sunt  veritates  credendae; 
et  alia  voluntatem  , suntque  praecepta  implenda.  De  re- 
ligione hoc  modo  accepta  in  praesenti  tractatu  agitur. 
Nobis  inquirendum  esset  an  cultum  Deo  rependere  te- 
neamur, et  qualis  esse  debeat. 

Plurima  vero  alibi  jam  mature  examinata,  hic  suppo- 
nimus ut  certa,  videlicet  Dei  existentiam,  naturam  ejus 
perfectissimam , miranda  illius  attributa , mentis  nostrae 
spiritualitatem,  liberta ten  et  immortalitatem  , essentiale 
discrimen  inter  bonum  et  malum  morale;  necessitatem 
cultus  interni , externi  et  solemnis ; religionis  naturalis 
necessitatem  et  insufficientiam ; absurdi tatem  indiffe- 
rentiae circa  varias  religiones  existentes  : haec  enim  in 
Philosophia  tractantur,  ubi  unusquisque  ea  relegere 
potest. 

Hunc  itaque  maximi  momenti  tractatum  in  tres  divi- 
demus partes , quarum  la  erit  de  religione  revelata  in 
genere ; 2a  de  religione  Judaica , et  3a  de  religione  Chris- 
tiana. 

PARS  PRIMA. 

DE  RELIGIONE  REVELATA  IN  GENERE. 

Revelatio,  prout  hic  sumitur,  est  manifestatio  dog- 
matum et  praeceptorum,  extraordinarie,  lapsu  temporum, 
a Deo  facta  cum  extrinsecis  fidei  motivis.  Habere  potest 
pro  objecto  dogmata  sola  ratione  cognoscibilia,  veritates 
captum  rationis  superantes,  officia  lege  naturali  jam 
praescripta , vel  leges  positivas  praeceptis  naturalibus  su- 
peradditas. 

Nobis  agendum  est  1°  de  revelationis  possibilitate; 
2°  de  methodo  illam  inquirendi , et  3°  de  characteribus 
quibus  existentia  ejus  certo  dignoscatur. 


CAPUT  PRIMUM. 

DE  REVELATIONIS  POSSIBILITATE. 

Inter  eos  qui  possibilitatem  revelationis  negant,  alii 
contendunt  Deum  homines  alloqui  non  posse  ; alii  affir- 
mant, ut  Rousseau , in  Emile , lib.  4 , quod  si  Deus  aliquid 
revelaret,  omnibus  et  singulis  hominibus  immediate  lo- 
qui deberet;  alii  dicunt  cum  eodem  Rousseau , ibid.  Deum 
revelare  non  posse  veritates  captum  mentis  nostrae  su- 
perantes; alii  denique  volunt  Deum  facere  non  posse 
praecepta  legi  naturali  superaddita  : ita  Tindall  et  de 
Prades,  in  famosissima  thesi  anni  1751 ; sicque  errant  alii 
in  ipsamet  revelationis  possibilitate , alii  in  modo  illam 
faciendi,  et  alii  in  ejus  objecto.  Varios  errores  istos  per 
sequentes  profligabimus  propositiones. 

PROPOSITIO  PRIMA. 

Deus  homines  alloqui  potest. 

Prob . 1°  Homines  non  carent  facultate  suas  ideas  et 
cogitationes  aliis  hominibus  manifestandi  : atqui  Heus 
eamdem  et  perfectiorem  liabere  debet  facultatem;  os 
enim  hominis  et  linguam  fecit,  loquelam  instituit,  aures 
plantavit  : ergo  et  ipse  suas  ideas  suasque  cogitationes 
manifestare  potest. 

2°  Omnes  populi  existentiam  revelationis  semper  ad- 
miserunt : ergo  semper  arbitrati  sunt  Deum  homines 
alloqui  posse;  constans  autem  et  universalis  liaec  per- 
suasio argumentum  est  veritatis  : ergo. 

Ohj.  Deus  organa  vocis  non  habet  : ergo  loqui  non 
potest. 

R.  Nego  conseq . Nulla  enim  est  connexio  necessaria 
inter  motus  oris  ac  linguae  hominis,  et  modulationem 
auditionis  quam  interne  mens  audientium  experitur^ 
quia  motus  corporis  agere  non  possunt  in  mentem  om- 
nino simplicem  : igitur  modulatio  ista  ex  sola  Dei  insti- 
tutione arbitraria  provenit  : Deus  autem  absque  hujus- 
modi motibus  efficere  potest  ut  eodem  modo  interne 
afficiamur,  ac  si  quis  externe  loqueretur  : ergo. 

Praeterea , Deus  clare  et  distincte  per  evidentiam  in- 
terne nobis  in  rebus  naturalibus  loquitur  : atqui  non  re- 
pugnat illum  veritates  supernaturales  eadem  via  aperte 
nobis  manifestare,  ut  patet : ergo. 

PROPOSITIO  SECUNDA. 

Deus , ex  hypo  thesi  quod  aliquid  revelare  velit,  singulis  ho- 
minibus immediate  loqui  non  tenetur , sed  potest  illud  ma- 
nifestare quibusdam  electis  quorum  ope  alios  doceat . 

Prob.  1°.  Ex  hypothesi  quod  Deus  aliquid  revelare 
velit , etiam  cum  intentione  omnes  obligandi , sufficit  ut 
tutissima  illis  subministret  media  quibus  hanc  revela- 

tionem  certo  cognocere  possint  : atqui , licet  Deus  sin- 
gulis hominibus  immediate  non  loquatur,  tutissima  ipsis 
subministrare  potest  media  quibus  revelationem  certo 
cognoscere  possint;  infra  enim  probabimus  certissima 
dari  posse  media  quibus  existentia  revelationis  constare 
valeat,  nempe  miracula  et  prophetias  : ergo. 

2°  Revelationis  existentia  multo  arctius  hac  via  con- 
stare potest  quam  si  Deus  singulis  hominibus  immediate 
loqueretur;  si  enim  admitteretur  Deum  tenere  singulis 
hominibus  immediate  loqui , inulti  imaginationes  suas 
pro  divinis  revelationibus  sumere  possent,  et  sic  falle- 
rentur ; quilibet  impostor  errores  suos  ut  veritates  divi- 
nitus sibi  communicatas  praedicare , nec  falsitatis  revinci 
posset ; et  sic  uniformitas  tolleretur  : porro  haec  incom- 
moda existere  nequeunt  in  suppositione  quod  Deus 
nonnullis  tantum  hominibus  loquatur,  et  apertissima 
praebeat  media  quibus  omnes^hanc  revelationem  certo 
cognoscere  possint : ergo. 

3°  Nemo  exigit  ut  rex  voluntates  legesque  suas  omni- 
bus subditis  immediate  manifestet : ergo  a fortiori  exigere 
non  debemus  ut  Deus  immediate  nobis  loquatur.  Nonne 
conveniens  est , e contra , ut  in  rebus  ad  religionem  per- 
tinentibus eadem  via  nos  doceat  qua  in  rebus  naturalibus 
erudimur,  scilicet,  per  traditiones  aliaque  documenta, 
ab  hominibus  nobis  transmissa  vel  explicata?  Ergo. 

Obj.  Tam  facile  singulis  hominibus  quam  nonnullis 
tantum  loqueretur  Deus  : ergo  nulla  est  ratio  cur  om- 
nibus non  loquatur. 

R.  Nego  conseq.  Deus  enim  non  tenetur  ad  id  quod 
facile  operari  potest,  alioquin  debuisset  mundum  ab 
aeterno  creare,  peccatum  impedire,  nos  sicut  angelos  effi- 
cere, etc.  Praeterea  , Deus  perfecte  liber  est  in  bonorum 
suorum  distributione,  et  ea  omnino  indebita  pro  bene 
placito  suo  nobis  largiri  potest : sola  ergo  ipsius  voluntas 
ratio  est  sufficiens  cur  uni  potius  quam  aliis  immediate 
loquatur,  sicut  rex  mandata  sua  per  ministros  cunctis 
subditis  libere  manifestat. 

PROPOSITIO  TERTIA. 

Deus  potest  revelare  veritates  captum  mentis  nostra:  supe- 
rantes. 

Proh.  Si  hujusmodi  veritates  Deus  revelare  non  posset, 
Vel  quia  nullas  cognosceret,  vel  quia  eas  nobis  manife- 
stare non  posset,  vel  quia  repugnaret  nos  eas  credere  te- 
neri : atqui  niliil  horum  dici  potest.  1°  Dici  non  potest 
Deum  nullas  cognoscere  veritates  captum  mentis  nostrae 
superantes;  Deus  enim  in  scientia  est  infinitus,  nos  vero 
valde  finiti  : in  rebus  naturalibus  innumera,  respectu 
nostri , existunt  mysteria  : ergo  ajortiori  et  in  rebus  di- 
vinis. Ergo. 

2°  Deus  illas  veritates  nobis  manifestare  potest : id  se- 
quitur ex  prima  propositione . 

3°  Non  repugnat  veritates  captum  mentis  nostrae  su- 
perantes  nos  credere  teneri.  Id  enim  a nobis  Deus  exi- 
gere postest  quod  libenter  hominibus  praestamus  : atqui 
libenter  in  verba  hominum  credimus  veritates  captum 
mentis  nostrae  superantes;  innumerae  enim  sunt  veritates 
in  ordine  naturali,  v.  g.  in  physica,  in  astronomia , etc. 
quas  maxima  pars  hominum  penitus  ignorat  : atqui  ta- 
men libenter  eas  ex  verbis  doctorum  credimus,  quamvis 
illas  non  percipiamus  : ergo  multo  magis  credere  debe- 
mus veritates  quas  Deus  nobis  manifestat.  Praeterea  9 
Valde  conveniens  est  quod  tales  ex  verbo  Dei  credamus 
veritates;  cum  enim  totum  ens  nostrum  ab  ipso  oriatur, 
nobilior  pars  entis  nostri,  scilicet  intellectus,  illi  sub- 
mitti debet  : atqui  perfecte  Deo  non  submittitur,  nisi 
tales  credendo  veritates;  sic  enim  supremam  veritatem 
dignissimo  cultu  honorat.  Unde  D.  Frayssinous , Confl 
de  la  religion  consideree  dans  ses  mysteres  : « Les  mysteres 
» sont  incomprehensibles;  eh  bien!  c’est  par  la  metne 
i»qu’ils  sont  plus  dignes  de  la  sagesse  de  Dieu.  Jesus- 

.Gliris t est  venu  pour  guerjr  rhomine  tout  entier,  re- 
* medier  a la  plaie  profonde  faite  a son  esprit  par  i’or- 
l. 

» gueil,  comme  a son  cceur  par  la  volupte.  Une  curiosite 
» superbe  1’avait  precipite  dans  les  plus  monstrueuses 
» erreurs , comme  1’amour  des  clioses  sensibles  l’avait 
» plonge  dans  les  plus  bru tales  et  les  plus  honteuses 
>»passions;  il  fallait  que  son  cceur  fut  purifie  par  une 
» loi  sainte,  et  son  esprit  humilie  par  des  verites  incom- 
« prehensibles.  C’est  du  Pere  des  lumieres  que  nous 
» tenons  la  raison  qui  nous  eclaire  : or , si , par  un  indi- 
» gne  abus,  elle  s’est  soulevee  contre  son  auteur,  que 
» peut-elle  faire  de  mieux , pour  expier  sa  revolte , que 
» de  s’immoler  elle-meme  a la  raison  supreme,  et  de 
» plier  sous  le  joug  de  Tincomprehensible,  mais  infailli- 
« ble  verite  de  Dieu?  » Ergo  3°,  etc.  aliunde,  elc.  Ergo, 

Solvuntor  objectiones. 

Obj.  1°.  Deus  sibi  contradicere  non  potest : atqui  Deus 
sibi  contradiceret,  si  veritates  captum  mentis  nostrae 
superantes  revelaret,  earumque  fidem  exigeret  : ergo. 

R.  Nego  min.  TSam  si  in  eo  casu  Deus  sibi  contradice- 
ret, certe,  ut  asserit  Rousscau , Emile,  lib.  4 , quia  ex  una 
parte  rationem  nobis  concessit,  et  ex  altera  parte  illius 
submissionem  veritatibus  non  perceptis  exigeret.  At  in 
ea  liypotliesi  nulla  est  contradictio  : in  tantum  enim  esset 
contradictio,  in  quantum  rationem  nobis  ad  percipiendas 
hujusmodi  veritates  concessisset,  et  illas  supra  captum 
rationis  posuisset  : atqui  non  ita  agit  Deus , sed  tantum 
jubet  ut  ratio  credat,  ipso  restante,  veritates  quas  non 
percipit : in  hoc  autem  nulla  est  contradictio,  ut  patet  : 
ergo. 

Inst.  1°.  Praedictae  veritates  seu  mysteria  rationem  of- 
fendunt : ergo,  si  Deus  jubeat  ut  eas  credamus,  sibi  con- 
tradicit. 

R.  Nego  min.  Illa  enim  mysteria  rationem  non  offen- 
dunt, quae  manifestam  repugnantiam  non  involvunt  : 
atqui  mysteria  captum  mentis  nostrae  superantia  mani- 
festam repugnantiam  non  involvunt;  sunt  quidem  supra 
rationem , ex  liypotliesi ; sed  multum  est  discrimen  in- 

t6r  esse  supra  rationem  et  esse  contra  rationem  : illud 
quippe  est  supra  rationem  quod  ratio  non  percipit,  illud 
vero  solum  est  contra  rationem  quod  realem  involvit  re- 
pugnantiam , ut , v.  g.  Bis  duo  dant  quinque;  Totum  est  sua 
parte  minus.  Porro  mysteria  quae  captum  mentis  nostrae 
superant  talem  repugnantiam  non  eo  ipso  involvunt  : 

ergo- 

In  st.  2°.  Mysteria  quae  insolubilibus  argumentis  im- 
pugnantur, rationem  offendunt  : atqui  mysteria  captum 
mentis  nostrae  superantia  insolubilibus  impugnantur  ar- 
gUmentis  : ergo. 

R.  1°.  Distinguo  maj.  Mysteria  quae  insolubilibus  im- 
pugnantur argumentis,  ex  evidenti  repugnantia  petitis, 
lationem  offendunt,  conc . si  haec  argumentorum  insolu- 
bilitas ex  ipsa  mysteriorum  obscuritate,  vel  potius  ex 
limitibus  intelligentiae  nostrae  oriatur,  nego  maj.  Itaque 
fateor  mysteria,  insolubilibus  argumentis  ex  evidenti  re- 
pugnantia petitis  impugnata,  rationem  offendei  e : id  mani- 
feste patet.  At,  si  haec  insolubilitas  ex  ipsa  mysteriorum 
altitudine  vel  ex  intelligentiae  nostrae  limitibus  oriatur, 
tunc  id  unum  merito  concludi  potest,  scilicet,  ea  esse 
supra  rationem  : porro  supra  rationem  esse  possunt,  et 
tamen  rationem  non  offendere  : ergo. 

Et  vero,  plurimae  sunt  veritates  in  ordine  naturali 
quae  insolubilibus  impugnantur  argumentis,  quales  sunt 
existentia  motus,  ascensus  liquorum  intra  tubos  capil- 
lares, materiae  divisibilitas  vel  non  clivisibilitas  in  infi- 
nitum , etc.  et  tamen  illae  veritates  in  dubium  non  re- 
vocantur : ergo  a fortiori  mysteria  credere  debemus , 
licet,  etc. 

R.  2°.  Negomin.  Plurima  quidem  contra  mysteria  insti- 
tuuntur argumenta  quae  directe,  id  est  ex  principiis  a 
natura  rei  petitis,  solvi  non  possunt;  sed  nulla  sunt  quae 
ex  alienis  considerationibus  solvi  nequeant;  cuncta  enim 
argumenta  mysteriis  opposita  indirecte  solvuntur,  si 
clare  videatur  ex  una  parte  Deum  locutum  fuisse , et  ma- 
nifesta ex  altera  parte  non  demonstretur  repugnantia  : 
atqui  haec  duo  constare  possunt  ubi  de  mysteriis  agitur. 

1°  Constare  potest  Deum  locutum  fuisse,  ut  infra  proba- 
bimus. 2°  Ex  altera  parte  , clare  ostendi  potest  incredulos 
manifestam  non  demonstrare  repugnantiam.  Ergo.  Sie 
omnia  incredulorum  argumenta  contra  singula  fidei 
Christianae  mysteria  proposita  centies  soluta  sunt , verum 
fidei  objectum  enuntiando,  et  ostendendo  illud  nullam 
exhibere  contradictionem.  Ergo. 

Inst.  3°.  In  nonnullis  mysteriis  quaedam  apparet  repu- 
gnantia quae  judicatur  evidens  : atqui  repugnantia  evi- 
denter apparens  eamdem  vim  habet  respectu  nostri  ac 
si  vera  esset  : ergo  tunc  ea  mysteria  credere  non  pos- 
sumus. 

K 1°.  Dist.  maj\  Haec  apparens  repugnantia  judicatur 
evidens  immerito  et  ante  sufficiens  examen,  concedo ; 
merito  et  post  maturum  examen  , nego  maj.  Fateor  qui- 
dem repugnantiam  quae  in  nonnullis  videtur  mysteriis  , 
aliquando  judicari  evidentem,  sed  immerito  et  absque 
sufficienti  examine.  Illud  enim  solum  merito  judicatur 
evidens  quod  ex  omni  parte  ita  clare  perspicitur,  ut  mens 
illi  assentiat  sine  ulla  errandi  formidine  : atqui  mens 
non  potest,  omnibus  sedulo  perpensis,  affirmare  se  ita 
clare  praedictam  in  mysteriis  perspicere  repugnantiam , 
ut  ille  absque  ulla  errandi  formidine  assentiat;  ubi  enim 
sedulo  advertit  quid  sint  mysteria , multam  in  eis  videt 
obscuritatem  : at  eo  ipso  quod  talem  videat  obscuritatem, 
affirmare  non  potest  se  evidentem  perspicere  repugnan- 
tiam, ita  ut  illi  judicio  absque  ulla  errandi  formidine 
assentiat  : ergo. 

Et  vero,  in  rebus  naturalibus  saepissime  evidens  nobis 
apparet  repugnantia,  v.  g.  in  phaenomenis  fulminis, 
electricitatis,  adamantis,  optices,  etc.  et  tamen  nemo  haec 
phaenomena  in  dubium  revocat  : pariter,  quando  mira- 
biles luminis  et  colorum  effectus  caeco  a nativitate  narran- 
tur, incredibiles  illi  videntur  : si  oculi  ipsius  pro  mo- 
mento aperirentur  , et  unum  inter  duo  specula  videret 
hominem  , tres  illi  apparerent  homines  perfecte  similes; 
si  statim  in  eamdem  recideret  caecitatem,  persuasum 
haberet  non  unum , sed  tres  ibi  existere  homines , et  af- 

firmaret  lioc  evidens  esse  : ut  insanus  tamen  haberetur, 
si  pertinaciter  negaret  unicum  esse  hominem.  Ergo  a for- 
tiori ut  insanus  habendus  est  impius  qui  divina  religionis 
mysteria  negat,  sub  praetextu  quod  aliqua  etiam  evidens 
in  eis  appareat  repugnantia. 

R.  2°.  Nego  mi n*  Evidentia  enim  realis  eo  majori  fulget 
claritate,  quo  strictiori  subjicitur  examini : dum  e contra, 
si  evidentia  quae  tantum  est  apparens  sedulo  examinetur, 
aliqua  saltem  detegitur  obscuritas.  Ergo. 

Obj . 2°.  Deus  proponere  non  potest,  ut  objectum  fidei 
nostrae,  voces  omni  idea  vacuas  : atqui  voces  quae  myste- 
ria captum  mentis  nostrae  superantia  exprimunt,  omni 
idea  sunt  vacuae  : ergo. 

R.  Nego  min . Illae  enim  voces  omni  idea  non  sunt  va- 
cuae, quae  sic  exprimunt  objectum,  ut  illud  a quolibet 
alio  secernere  possimus  : atqui  mysteria  captum  mentis 
nostrae  superantia  ita  vocibus  exprimi  possunt,  ut  ea  a 
quolibet  alio  objecto  secernere  valeamus.  Sit  enim  vox 
Trinitas  : vox  ilia  exprimit  objectum  in  natura  sua  qui- 
dem valde  obscurum,  sed  tamen  ab  omni  alio  distinctum; 
si  nullum  enim  exprimeret  objectum,  illius  prolatio  men- 
tem non  plus  alliceret  quam  vox  Arabica  vel  Persica,  vel 
omnino  barbara  % contrarium  autem  evidens  est  : ergo. 

Obj.  3°.  Revelatio  mysteriorum  rationi  imperviorum 
est  inutilis  : ergo  repugnat  Deum  ea  revelare. 

R.  Nego  ant . Nam  1°  haec  dogmata  intellectum  nostrum 
Deo  subjicientia,  efficiunt  ut  reverentiam  nostram  ei 
testificemur.  2°  Fundamentum  sunt  praeceptorum  mo- 
ralium eorumque  sanctio  omniuo  necessaria,  ut  mors 
Christi , purgatorium , aeternitas  poenarum  in  inferno,  ete. 
3°  Haec  dogmata  sunt  inter  se  concatenata,  ita  ut  quaedam 
sufficienter  cognosci  non  possint  quin  alia  manisfestentur : 
v.  g.  necessitas  gratiae  supponit  peccatum  originale  et  mor- 
tem Christi  ; mors  Christi  supponit  incarnationem,  et  in- 
carnatio pluralitatem  personarum  in  Deo.  4°  Non  obscu- 
ritatem mysteriorum  Deus  immediate  fidei  nostrae  pro- 
ponit, sed  veritates  su perna turales,  quarum  notitia  nobis 
jiecessaria  vel  saltem  maxime  utilis  est : cum  autem  illae 

veritates  aciem  mentis  nostrae  superent,  aliquam  obscu- 
ritatem respectu  nostri  involvunt,  et  inde  mysteria  quae 
debilitatem  intelligentiae  nostrae  arguunt.  5°  Revelatio 
quae  conterendae  superbiae  mentis  humanae  aptissima  est , 
inutilis  dici  non  potest  : atqui  talis  est  revelatio  et  fides 
mysteriorum  captui  nostro  imperviorum  , ut  in  probatione 
ostendimus.  Quod  aliunde  Bayle  ipse  sic  exprimit,  Dict . 
art.  Pauliciens,  not.  F , versus  finem  : « 11  est  plus  utile 
» qu’on  ne  pense  d’humilier  la  raison  de  riiomme,  en 
« lui  montrantavecquelle  forceles  heresies  les  plus  folles, 

» comme  sont  celles  des  Manicheens,  se  jouent  de  ses 
» lumieres,  pour  embrouiller  les  verites  les  plus  capitales. 

» Cela  doit  apprendre  aux  Sociniens,  qui  veulent  que  la 
» raison  soit  la  regie  de  la  foi,  qu’ils  se  jettent  dans  une 
» voie  d’egarement  qui  n’est  propre  qu’a  les  conduire 
d de  degre  en  degre  jusqu’a  nier  tout , ou  jusqu*a  douter 
» de  tout,  et  qu’ils  s’engagent  a etre  battus  par  les  gens 
i>  les  plus  execrables.  Que  faut-il  donc  faire?  II  faut  cap- 
» tiver  son  entendement  sous  1’obeissance  de  la  foi,  et 
» ne  disputer  jamaissur  certaines  clioses.  » Ergo. 

PROPOSITIO  QUARTA. 

Deus  nova  preeeepta  legi  naturali  addere  potest . 

Prob.  1°.  Deus  est  supremus  dominus  noster;  sed  ut 
supremus  dominus  liabet  facultatem  praecipiendi  officia 
quae  in  lege  naturali  non  contineantur;  principes  enim , 
legislatores  et  quilibet  superiores  hujusmodi  habent  fa- 
cultatem, eam  quotidie  exercent , et  inferiores  eis  parere 
debent,  ut  omnes  fatentur  et  alibi  probatur.  Ergo  a fortiori 
et  Deus  talia  facere  potest  praecepta  quibus  parere  te- 
nemur. 

Prob.  2°.  Si  Deus  talia  praecepta  facere  non  posset, 
maxime  quia  forent  inutilia:  atqui  hujusmodi  praecepta 
non  sunt  inutilia;  nam  1°  multum  inservire  possunt  ad 
custodienda  legis  naturalis  praecepta , sicut  leges  positiva 


DE  "VERA  RELIGIONE. 


31 

principis  ad  servandum  ordinem  publicum  conducunt ; 
2°  sensus  pietatis  in  mentibus  nostris  fovent  et  excitant, 
avitiis  nos  revocant,  et  ad  colendas  virtutes  incitant; 
3°  uniformitatem  cultus  divini  stabiliunt  et  conservant  ; 
lex  enim  naturalis  dictat  aliquem  cultum  Deo  deberi, 
sed  illius  formam  non  determinat  : attamen  necesse  est 
formam  cultus  divini  positive  determinari ; aliunde  , tot 
essent  diversi  modi  Deo  serviendi  quot  capita  , et  tunc 
nulla  daretur  uniformitas  in  religione,  nulla  decentia , 
nulla  majestas.  Ergo. 


CAPUT  SECUNDUM. 

QUA  METHODO  INQUIRENDA  SIT  REVELATIONIS 
EXISTENTIA  ? 

Duplex  est  via  qua  veritates  extra  nos  positas  cognos- 
cere possumus , nempe  ratio  et  auctoritas : per  methodum 
rationis  rem  in  natura  sua  intrinseca  expendimus;  per 
methodum  auctoritatis,  non  rem  ipsam  juxta  proprietates 
suas,  sed  motiva  credibilitatis  quibus  exisientia  ejus  as- 
truitur, requirimus  : sic  ratione  scimus  radios  circuli  esse 
aequales,  et  auctoritate  novimus  Alexandrum  olim  exsti- 
tisse. Rousseau  et  deistae  illius  asseclae  , cum  velint  Deum 
nihil  revelare  posse  supra  rationem  , contendunt  in  reve- 
latione incipiendum  esse  a ratione  , et  nihil  ut  revelatum 
admitti  posse  nisi  prius  rationi  consentaneum  depre- 
hendatur : omnes  vero  catholici  solam  viam  auctoritatis 
praetendunt  esse  admittendam,  et  dicunt  in  inquisitione 
revelationis  procedendum,  non  ab  examine  rerum  quae  ut 
revelatae  proponuntur  , sed  a consideratione  motivorum 
quibus  revelationis  existentia  credibilis  efficitur,  quae- 
rendo scilicet  an  Deus  locutus  fuerit;  et,  hoc  semel  agnito, 
spernendas  esse  quae  a ratione  suggeri  possunt  difficul- 
tates. Cum  his  sit 

PROPOSITIO. 

In  inquisitione  revelationis  sola  via  auctoritatis 
admittenda  est . 

Proh.  1°.  Revelatio  est  factum  contingens  : atqui  facta 
contingentia  ex  ratione  cognosci  non  possunt , sed  ex  sola 
auctoritate;  solam  enim  possibilitatem  factorum  contin- 
gentium ratio  demonstrat,  et  nihil  dicit  nec  dicere  potest 
de  eorum  existentia  : Ergo. 

Prob.  2°.  Cum  , ex  dictis,  non  solum  possibilis  , sed  ne- 
cessaria sit  revelatio,  aliqua  debet  esse  via  qua  omnes 
illius  existentiam  certo  cognoscere  possent : atqui  sola  via 
discussionis  omnes  certo  cognoscere  nequeunt  revelatio- 
nis existentiam  ; in  ea  enim  hypolhesi , unusquisque  res 
revelatas  sola  ratione  expendere , attingere  et  a non  re- 
velatis tuto  secernere  debet : omnes  igitur  difficultates 
quae  ab  incredulis  proponuntur,  omnesque  responsiones 
quas  afferunt  catholici  notas  habere  , omnes  Scripturas  , 
sanctorum  Patrum  opera  , auctores  ecclesiasticos  , imo  et 
profanos  percallere  , quidquid  in  gratiam  religionis  et 
contra  eam  scriptum  est , non  solum  in  versionibus  et  in 
interpretationibus , sed  etiam  in  ipsa  lingua  qua  scripti 
sunt  libri  addiscere  debet : atqui  maxima  pars  hominum  ^ 
ne  plus  dicam  , tanti  studii  et  examinis  omnino  est  inca- 
pax : ergo, 

Prob.  3°.  Illa  via  admitti  non  potest  quae  plena  est  te- 
meritatis , superbiae  ac  impietatis  : atqui  talis  est  via  dis- 
cussionis. 

1°  Plena  est  temeritatis.  Nihil  enim  magis  temerarium 
est  quam  mysteria  et  res  supernaturales  velle  ponderare 
ad  trutinam  rationis , quae  saepissime  in  rebus  etiam  na- 
turalibus caeca  est;  naturam  Entis  infiniti , ejus  attributa 
ejusque  aeterna  decreta  velle  perscrutari  et  comprehen- 
dere : verum  tamen  ita  se  gerit  qui  sola  via  discussionis  in 
inquirenda  revelationis  existentia  utitur : ergo  1°. 

2°  Haec  via  plena  est  superbiae  et  impietatis;  summae 
enim  superbiae  et  impietatis  est  humanam  rationem  ita 
extollere , ut  nihil  cognoscat  Deus , nihil  saltem  revelare 
possit  quod  mentis  nostrae  captum  superet  : atqui  via 
quam  hic  impugnamus  hoc  supponit  : ergo  2°. 

- Proh.  4°.  Deus  nec  falli  nec  fallere  potest  : ergo  ubi  de 
revelatione  agitur , lioc  unum  expendendum  est,  nempe 
an  revera  locutus  fuerit  necne;  proindeque  ad  sola  cre- 
dibi litatis  motiva  recurrendum  est.  Ergo. 

Solvuntur  objectiones, 

Obj,  1°.  Motiva  credibilitatis  sufficienter  non  expen- 
duntur, nisi  expendantur  etiatn  omnia  momenta  quae  in 
gratiam  singularum  religionum  proferuntur,  nisi  cunctae 
perpendantur  difficultates  quae  circa  illa  motiva  solent 
agitari  : atqui  maxima  pars  hominum  id  praestare  non 
potest  : ergo  via  auctoritatis  non  facilior  est  quam  via 
discussionis. 

R.  1°.  Ex  illo  argumento  sequeretur  maximam  homi- 
num partem  nullo  modo  veram  religionem  cognoscere 
posse,  iliique  prudenter  adhaerere  : hoc  autem  summae 
providentiae  et  bonitati  Dei  repugnat  : ergo. 

R.  2°.  Nego  maj.  Nam  , ut  quis  prudenter  judicet  reli- 
gionem, suam  esse  veram,  sufficit  quod  aperte  videat 
nullam  esse  aliam  in  orbe  quae  tantis  et  tam  splendidis 
motivis  credibilitatis  gaudeat  : at  in  decursu  hujus  tra- 
ctatus demonstrabimus  tanta  et  tam  splendida  esse  credi*- 
bili tatis  motiva  in  favorem  religionis  Christianae  , ut  fere 
primo  intuitu  appareat  rusticis  et  imperitis  nullam  esse 
aliam  quae  talibus  veritatis  argumentis  gaudeat ; unicui- 
que enim  manifestum  est  nullam  esse  aliam  tot  prophe- 
tiis annuntiatam  , tot  miraculis  confirmatam,  tot  marty- 
rum sanguine  signatam  , tam  mirifice  et  tam  celeriter 
diffusam,  contra  tyrannorum  et  cupiditatum  conatus. 
Unde  sic  ratiocinari  possunt  etiam  simplicissimi  homines : 
Vel  religio  Christiana  vera  est,  vel  nulla  : at  certum  est 
unam  esse  veram  : ergo , etc.  Non  necesse  est  igitur  ut 

singula  momenta  quae  in  gratiam  aliarum  religionum 
proferuntur , ab  unoquoque  expendantur,  nec  ut  omnes 
difficultates  quae  circa  motiva  credibilitatis  agitari  pos- 
sunt , perpendantur. 

Quilibet  liomo,  etiam  imperitus,  absque  ulla  errandi 
formidine  credit  corpora  existere , licet  omnes  difficul- 
tates quae  circa  illorum  existentiam  fuerunt  excogitatae 
nec  cognoscat , nec  solvere  queat  : sic  unusquisque  certo 
cognoscere  potest  imperium  Romanum  olim  exstitisse, 
Alexandrum  victorias  reportasse,  quamvis  cavillationibus 
Pyrrhoniorum  respondere  non  possit:  ergo  a pari  unus- 
quisque infallibiliter  cognoscere  potest  motiva  credibi- 
litatis religionis  , licet  non  solverit  nec  solvere  valeat 
difficultates  quae  circa  illam  proponuntur. 

Inst.  1°.  Omnes  plebeii  et  imperiti  homines  credibili- 
tatis motiva  cognoscere  non  possunt  nisi  per  aliorum 
explicationes  : at  semper  timendum  est  ne  ab  aliis  deci- 
piantur : ergo. 

B.  Nego  min.  Plebeii  enim  et  imperiti  homines  non 
nisi  per  aliorum  explicationes  cognoscunt  facta  praeterita , 
v.  g.  existentiam  imperii  Romani , victorias  Alexandri  vel 
Julii  Caesaris  : attamen  de  illis  factis  non  dubitant.  Cum 
enim  videant  quoscumque  doctos  ea  unanimiter  asse- 
rentes, facile  comperiunt  inter  eos  nullam  esse  collusio- 
nem , ac  proinde  de  hujusmodi  factorum  veritate  minime 
dubitant.  Porro  eadem  certitudine  cognoscere  possunt 
motiva  credibilitatis  religionis  nostrae  , nempe  miracula 
et  prophetias;  quotidie  namque  audiunt  parochos  alios- 
que  doctos  ea  facta  supernaturalia  constanter  et  unani- 
miter docentes , asserentes  et  ab  objectis  incredulorum 
vindicantes  : atqui,  hoc  posito,  ea  ut  certa  habere  de- 
bent; clare  enim  percipere  possunt  parochos  et  alios 
doctos  illa  asserentes  non  esse  impostores  , impossibile 
esse  illos  inter  se  ad  decipiendum  collusisse.  Praeterea,  si 
quid  falsi  dicerent,  haeretici,  schismatici,  mali  sacerdotes, 
innumeri  fideles , qui  etiam  sunt  docti , totis  viribus  sta- 
tim  reclamarent.  Ergo. 

Inst.  2°.  Absurdum  est  credere  objecta  ab  aliis  tantum 

intellecta  : at  in  hac  hypothesi  plebeii  et  imperiti  crede- 
rent objecta  ab  aliis  tantum  intellecta  : ergo. 

R.  Dist.  maj.  Si  de  veritate  illorum  objectorum  aliunde 
non  constet,  concedo ; si  de  veritate  illorum  aliunde  in- 
fallibiliter  constet,  nego  maj . Etenim  nulla  est  absurditas 
credere  objecta  in  seipsis  non  intellecta,  si  aliunde  de 
illorum  veritate  nullum  moveri  possit  dubium  : verum 
de  veritate  objectorum  quae  revelata  sunt  ita  per  motiva 
credibilitatis  constare  potest,  ut  circa  illa  nullum  dubium 
moveri  queat : ergo. 

Inst.  3°.  Absurdum  est  objecta  per  alienos  oculos  vi- 
dere : ergo  a pari , etc. 

It.  Dist.  ant . Absurdum  est , etc.  si  oculi  nostri  sint 
sani  et  objecta  praesentia,  concedo  ; si  oculi  sint  vitiati, 
vel  si  objecta  sint  a longe  posita,  nego  ant.  Equidem  ab- 
surdum esset  objecta  per  alienos  oculos  videre,  si  oculi 
nostri  essent  sani  et  objecta  praesentia  : at  si  oculi  nostri 
sint  vitiati , non  absurdum  est  objecta  per  alienos  oculos 
videre ; imo  absurdum  esset  ea  negare , quamvis  testes 
oculati  assererent  illa  existere  et  esse  talia  vel  talia  : at  in 
rebus  religionis,  circa  quas  caeci  sumus,  non  minus  ab*- 
surde  Deo  loquenti  denegaretur  assensus.  Ergo. 

Inst . 4°.  Pagani  et  Mahumelani  non  magis  dubitare 
debent  de  sacerdotum  suorum  sinceritate  quam  apud 
nos  plebeii  et  imperiti  : si  ergo  sola  via  auctoritatis  ad- 
mittenda sit,  nullo  modo  a tenebris  errorum  suorum 
exire  poterunt. 

R.  Nego  ant.  Nam  facta  quae  in  favorem  religionis 
Christianae  narrantur , tam  sensibilia , clara  et  splendida 
sunt,  doctrina  illius  tam  sapiens,  pura  et  sancta  est,  ut 
omnes  facile  percipiant  sacerdotes  non  esse  deceptos  nec 
deceptores  : atqui  tales  veritatis  characteres  non  repe- 
riuntur  in  paganismo  nec  in  mahumetismo , ut  unicuique 
vel  leviter  attendenti  patebit ; undique  enim  et  in  dogma- 
tibus et  in  factis  evidens  manifestatur  absurditas.  Ergo 
nulla  est  paritas. 

CAPUT  TERTIUM. 


VE  CHARACTERIBUS  QUIBUS  EXI  STENT  IA  REVELATIONIS 
CERTO  CONSTARE  POTEST. 

Respectu  illius  cui  immediate  Deus  loquitur,  milium 
requiritur  signum  externum  ; eodem  modo  enim  Deus 
veritates  supernaturales  nobis  manifestare  potest,  quo 
nobis  communicat  veritates  naturales , v.  g.  omnes  circuli 
radios  esse  aequales;  id  est,  efficere  potest  ut  tam  infal- 
libiliter  judicemus  ipsum  nobis  loqui  interne,  quam  certo 
percipimus  veritates  evidentes.  Ergo. 

At  non  tenemur  fidem  iis  omnibus  adbibere  qui  prae- 
tendunt se  a Deo  fuisse  missos  et  nomine  ejus  loqui;  re- 
quiruntur notae  quibus  prudenter  judicemus  eos  non  esse 
deceptos  aut  deceptores;  notae  autem  illae  duplicis  sunt 
generis : aliae  sunt  negativae  et  aliae  positivae. 

Notce  negativa?  sunt  quaedam  conditiones  sine  quibus 
revelatio  existere  non  potest , quamvis  iis  positis  non 
constet  illam  existere  , ideoque  vocantur  negativae. 

Illae  vero  conditiones  sunt  : 1°  ut  doctrina  quae  tan- 
quam  revelata  profertur,  non  sit  evidenter  absurda;  nam 
quod  est  absurdum  falsum  est  et  a Deo  revelari  non  po- 
test. 2°  Requiritur  ut  praecedenti  revelationi  certae  non 
sit  opposita,  quia  repugnat  Deum  sibi  contradicere  : at- 
tamen quasdam  leges  positivas  ad  tempus  duraturas  con- 
dere , alias  eis  substituere,  et  revelationem  obscure  fac- 
tam , clarius  deinceps  manifestare  potest.  3°  Requiritur, 
saltem  ordinarie,  ut  ii  quibus  revelatio  facta  dicitur  sint 
probi,  pii  et  virtutibus  conspicui ; licet  enim  impios  ad 
delarationem  veritatis  Deus  cogere  possit , repugnat  ta- 
men illum  , ad  revelandam  instituendamque  religionem 
sanctam,  eorum  uti  ministerio  qui  tanquam  pecca- 
tores publice  Labentur.  4°  Requiritur  ut  doctrina  quae 
velut  revelata  exhibetur,  ad  Dei  gloriam  et  hominis  feli- 
citatem conducat ; si  enim  ad  finem  perversum  tende- 


DE  VERA  RELIGIONE. 


37 

ret,  vel  cupiditatibus  faveret,  a Deo  venire  non  posset. 

Nota?  positiva?  sunt  signa  quaedam  extrinseca  et  velut 
litterae  testimoniales,  digito  Dei  subscriptae  ipsiusque  si- 
gillo munitae,  quibus  infall ibiliter  judicatur  praecones 
revelationis  ab  eo  missos  fuisse  et  nomine  ipsius  loqui. 
Signa  baec  vocantur  credibilitatis  motiva.  Debent  esse 
1°  sensibilia  et  omnium  captui  accommodata;  alioquin 
simplices  et  imperiti  revelationem  prudenter  cognoscere 
non  possent;  2°  certa  et  inconcussa,  ut  omnem  tollant 
dubitationem  et  ad  fidem  proxime  disponant. 

PIu  rima  autem  numerantur  signa  externa,  nempe 
miracula,  prophetiae,  martyres,  mira  religionis  propaga- 
tio, etc.  Primum  et  praecipuum  locum  tenent  miracula 
et  prophetiae,  de  quibus  valde  litigant  cuncti  revelationis 
hostes.  Nobis  igitur  de  illis  paulo  fusius  in  duplici  arti- 
culo disserendum  est. 

ARTICULUS  PRIMUS. 

DE  MIRACULIS. 

Hanc  gravis  momenti  quaestionem  sub  uno  tantum  re- 
spectu investigaturi  sumus,  quatenus  scilicet  miraculum 
exhiberi  potest  ut  verae  religionis  demonstratio  relative 
ad  nos,  et  examinaturi  sumus.:  1°  quid  sit  miraculum; 
2°  an  sit  possibile;  3°  an  certo  cognosci  possit ; 4°  an  vim 
habeat  probandi  veram  esse  doctrinam  in  cujus  gratiam 
patratur. 

Miraculum  igitur  consideraturi  sumus  in  genere,  a 
cunctis  peculiaribus  factis  abstrahendo,  necnon  a potes- 
tate sive  angelorum,  sive  daemonum. 

$ I.  Quid  sit  miraculum. 

Miraculum  a mirando  sic  dicitur*  quia,  juxta  omnes, 
est  factum  aliquod  insolitum  et  mirandum.  Certum  est 
tamen  omnia  facta  quae  mirationem  movent  et  excitant, 
non  ideo  esse  miracula ; nam  multa  quasi  inviti  miramur 
quae  sunt  naturalia,  qualia  sunt  stupendi  effectus  elec- 
tricitatis  et  magnetis  , apparitiones  cometarum  , aurorae 

boieales,  subtilitates  non  nui  lorum  ludentium,  des  joucurs 
de  gobelets,  des  faiseurs  cl$  tours  de passe-passe,  etc. 

Philosophi  autem  et  theologi  non  sibi  concordant  in 
assignando  legitimam  et  accuratam  miraculi  definitio- 
nem ; praecipuas  eorum  opiniones  referemus,  deinde 
nostram  statuemus. 

1°  Locke , philosophus  Anglus,  in  opere  gallice  in- 
scripto Christianisme  raisonnablc,  definit  miraculum,  Opus 
sensibile  quod  cursui  naturce  contrarium  et  divinum  judicat 
spectator.  At  illa  definitio  admitti  non  potest  ex  qua 
sequeretur  idem  opus  esse  simul  miraculum  et  non  mi- 
raculum, prout  judicaretur  ab  astantibus  : at  tale  esset 
miraculum  si  definitio  philosophi  Angli  legitima  esset : 
ergo. 

2°  Clark  e,  alter  celeberrimus  Anglus,  Traite  de  Vexis- 
tence  de  Dieu , t.  3,  c.  19,  miraculum  definit,  Opus  con- 
trarium cursui  consueto  naturce , id  est , regularibus  et  con- 
stantibus legibus  juxta  quas  Deus  regit  orbem  universum , 
productum  interventu  intelli genti  ce  homini  superioris.  Haec 
definitio  a multis  theologis  admittitur,  et  nihil  continet 
propter  quod  rejici  debeat. 

3°  Houtteville , in  suo  tractatu  dicto,  la  Religion  chre- 
tienne  prouvec  par  lesfaits , definit  miraculum,  1.  1,  c.  6 : 
ZJn  evenement  singuli  er , procluit  hors  de  Venchainement  des 
causes  naturelles.  Postea,  confutans  Spinosam,  qui  con- 
tendebat miracula  esse  impossibilia  quia  Deus  sua  de- 
creta mutare  non  potest,  dicit  supponi  posse  Deum,  in 
ipso  mundi  exordio,  universas  condendo  leges  quibus  re- 
gerentur corpora,  non  ad  solum  ordinem  physicum 
attendisse,  sed  etiam  ordinem  moralem  et  seriem  even- 
tuum quibus  vera  religio  confirmanda  esset  inter  homi- 
nes spectando,  quasdam  simul  instituisse  leges  occultas 
quae,  in  determinatis  circumstantiis,  extraordinarios 
producerent  effectus  quos  miracula  vocamus.  Haec  hy- 
pothesis,  inquit,  minime  repugnat;  nam  Deus,  qui  li- 
bere leges  universi  orbis  condebat,  quas  volebat  excep- 
tiones eis  apponere  poterat  : in  ea  autem  liypothesi, 
decreta  sua  non  mutat,  miracula  operando,  siquidem  ea 

praevidit,  voluit  et  ab  initio  mundi  decrevit.  Haec  mira- 
cula nihilominus  vim  habent  probandi;  cum  enim  sint 
eventus  extraordinarii,  licet  legum  naturalium  consec- 
taria , voluntatem  Dei  evidenter  manifestant , quia  casu 
fortuito  cum  circumstantiis  in  quibus  patrantur  coincidere 
non  possunt : quis,  v.  g.  dicere  vellet  solo  casu  fortuito 
fieri  posse  ut  ad  vocem  ejusdem  hominis  caeci  videant, 
surdi  audiant,  muti  loquantur,  claudi  ambulent,  morbi 
pellantur,  mortui  resurgant,  etc.  etiamsi  effectus  isti  ex 
legibus  ab  initio  conditis  orirentur?  revera  igitur  dicen- 
dum est  cum  Magis  Pharaonis  : Digitus  Dei  est  hic , Exod. 
vm,  19.  Ergo. 

Ad  hanc  hypothesim  Houtteville , quam  ipse  non  ad- 
mittit nisi  ut  possibilem,  recurrere  non  necesse  est  ut 
Spinosae  argumentum  funditus  evertatur.  Ideo  enim, 
juxta  Spinosam,  Deus  patrare  non  potest  miracula,  quia, 
ex  una  parte,  leges  naturae  sunt  ipsius  decreta,  et  ex  al- 
tera parte  decreta  sua  mutare  non  potest : sed,  admissis 
duabus  his  praemissis,  nihilominus  Deus  patrare  potest 
miracula  leges  naturae  suspendendo ; ab  initio  enim  de- 
cernere potuit  quod  in  tali  vel  tali  circumstantia  has 
suspenderet  leges  : atqui  tunc,  eas  suspendendo,  sua 
non  mutat  decreta,  sed  e contra  ea  perficit  et  absolvit, 
ut  manifestum  est.  Imo  hypothesis  Houtteville  bene  in- 
tellecta ad  hanc  responsionem  reducitur ; nam  leges  spe- 
ciales et  occultae  quae  extraordinarios  illos  producerent 
effectus  quos  miracula  vocamus,  nihil  aliud  videntur 
quam  in  legibus  generalibus  exceptiones,  seu  derogatio- 
nes : non  intelligo  autem  cur  tantopere  desudet  ut  os- 
tendat Deum  miracula  sic  operari  posse. 

Praeterea,  haec  hypothesis  1°  nullo  innititur  funda- 
mento, siquidem  nihil  in  illius  gratiam  affertur,  praeter 
meram  possibilitatem;  2°  adversatur  vulgari  hominum 
opinioni,  qui  omnes  persuasum  habent  miraculo  uni- 
versalibus naturae  legibus  derogari ; 3°  verbis  actibusque 
Christi  et  Apostolorum  consentanea  non  videtur  : dicitur 
enim  de  illis  quod  miracula  operarentur,  ventis  et  mari 
imperando,  infirmos  curando,  mortuos  suscitando,  opera 

faciendo,  etc.  ergo,  nisi  hypothesis  Houttcville  sensu  su- 
pra dicto  intelligatur,  prorsus  rejicienda  est. 

Miraculum  igitur  recte  definitur  : Opus  externum , con- 
suetis naturce  legibus  contrarium , et  vires  humanas  su- 
perans. 

Dicitur  1°  opus  externum , quia  debet  esse  sensibile  et 
omnibus  cognitu  facile ; alioquin  clara  et  evidens  revela- 
tionis nota  esse  non  posset. 

Dicitur  2°  consuetis  naturce  legibus  contrarium ; liis  verbis 
a quibuscumque  naturalibus  operibus  distinguitur,  et 
sigillum  Dei  esse  intelligitur , saltem  ex  natura  sua,  ut 
ex  dicendis  patebit. 

Dicitur  3°  vires  humanas  superans,  non  vero  asserimus 
illud  vires  angelicas  necessario  superare. 

§ II.  An  miraculum  sit  possibile. 

PROPOSITIO. 

Miraculum , prout  illud  definivimus , est  possibile. 

Prob.  Miraculum,  ex  dictis nihil  aliud  est  quam  dero- 
gatio consuetis  naturae  legibus  : at  Deus , qui  est  auctor 
legum  naturae,  eis  pro  nutu  suo  derogare  potest,  sive  per 
se  immediate , sive  per  delegatum. 

Praeterea  si  eis  derogare  non  posset,  maxime  propter 
suam  immutabilitatem , ut  aiunt  increduli  post  ante- 
signanum suum  Spinosam  : verum  haec  ratio  nulla  est , 
siquidem,  ut  jam  notavimus,  Deus,  condendo  leges  suas, 
ab  aeterno  statuere  potuit  se  eis  in  talibus  vel  talibus 
circumstantiis  derogaturum  esse.  Ergo,  etc. 

Unde  sic  ipse  civis  Genevensis,  omnis  religionis  re- 
velatae hostis  infensissimus , lettre  3 de  la  Montagne  : 

« Dieu  peut-il  faire  des  miracles  ? c’est-a-dire  peut-il 
» deroger  aux  lois  qu’il  a etablies?  Cette  question,  serieu- 
x>  sement  traitee , serait  impie  , si  elle  n’etait  absurde  : ce 
» serait  faire  trop  d’honneur  b celui  qui  la  resoudrait 

negativement,  que  de  le  punir ; il  suffirait  de  1’ en  fer- 

v,  mer  : mais  aussi  quel  homme  a jamais  nie  que  Dieu 
» put  faire  des  miraeles  ? » 

Obj.  Deus  non  potest  turbare  ordinem  hujus  mundi  r 
quem  sapienter  instituit  : at  operando  miracula  turbaret 
ordinem  hujus  mundi  : ergo. 

R.  1°.  Nego  maj . Deus  enim  pro  libitu  illum  pertur- 
bare potest  ordinem  quem  libere  instituit,  quem  potuis- 
set non  instituere,  quem  mutare  et  destruere  posset  : 
atqui  certum  est  Deum  ordinem  praesentis  aspectabilis 
mundi  libere  instituisse,  illum  nunc  mutare  et  etiam 
destruere  posse  : ergo  1°. 

R.  2°.  Nego  min . Si  enim  Deus  patrando  miracula  or- 
dinem mundi  turbaret,  certe  quia  leges  naturae  suspen- 
deret : atqui  ordinem  mundi  non  ideo  perturbat , quia 
leges  naturae  aliquando  suspendit ; lex  enim  contra  quam 
peragitur  miraculum , in  eo  tantum  casu  particulari  sus- 
penditur, in  caeles  is  vero  casibus  consuetos  habet  effec- 
tus : v.  g.  si  ignis  in  fornace  Babylonis  tribus  pueris 
pepercit,  non  ideo  cessavit  in  aliis  mundi  partibus  et  in 
caeteris  casibus  objecta  sibi  exposita  juxta  morem  suum 
comburere.  Ergo. 

§ III.  An  miraculum  certo  cognosci  possit. 

PROPOSITIO. 

Miraculum  certo  cognosci  potest . 

Proh,  Miraculum  enim,  ex  dictis  , est  derogatio  con- 
suetis naturae  legibus  : at  certo  cognoscere  possumus 
consuetis  naturae  legibus  fuisse  derogatum , si  nempe 
consuetas  naturae  leges  circa  nonnullos  effectus  certo  no- 
scamus, et  clare  videamus  factum  eis  oppositum  : porro 
haec  duo  constare  possunt ; v.  g.  experientia  omnium 
saeculorum  constat  solem  quotidie  ab  oriente  ad  occasum 
declinare  videri , nunquam  pati  eclypsim  nisi  luna  ipsum 
inter  et  terram  fuerit  posita , ac  proinde  tempore  novi- 
lunii ; morbos  pertinaces  subito  et  absque  remediis  phy- 

sice  applicatis  non  sanari,  mortuos  non  resurgere,  etc.  : 
si  ergo  videamus  solem  in  medio  cursus  sui  sistere,  in 
tempore  plenilunii  eclypsim  pati;  si  ad  solum  hominis 
jussum  conspiciamus  morbos  expelli , infirmitates  curari , 
mortuos  resurgere,  nonne  videmus  aperte  haec  extraor- 
dinaria facta  consuetis  naturae  legibus  nobis  bene  notis 
esse  contraria  ? Ergo , etc. 

Dices . Omnes  naturae  leges  non  cognoscimus  : porro 
inter  leges  nobis  ignotas  forsan  existit  naturalis  causa 
hujusmodi  extraordinariorum  factorum  : ergo. 

R.  Nego  min.  Nam  1°  quamvis  omnes  naturae  leges 
non  cognoscamus  , omnes  homines  unanimi  voce  pronun- 
tiant tales  aut  tales  effectus  consectaria  alicujus  legis  na- 
turales esse  non  posse ; v.  g.  licet  non  percipiamus  quid 
industria  humana  in  sanandis  morbis  valeat,  infallibi- 
liter  affirmamus  pertinaces  morbos  ad  jussum  hominis 
expelli  non  posse.  2°  Leges  occultae  ex  solis  viribus  naturae 
agentes  effectus  suos  stupendos  arbitrariis  hominis  verbis 
aut  factis  apprime  conformes  non  producerent.  3°  Leges 
naturae  debent  esse  constantes,  uniformes  et  eosdem 
producere  effectus  in  iisdem  circumstantiis  : at  tales  non 
essent  illae  fictitiae  leges  quae  in  sinu  naturae  delitescere 
supponuntur,  siquidem  postquam  per  multa  saecula 
otiosae  exstitissent,  in  effectum  subito  erumperent,  et 
statim  in  eamdem  relaberentur  inertiam.  Ergo. 

§ IV.  An  miracula  habeant  vim  probandi  veram  esse  doctrinam 
in  cujus  gratiam  patrantur. 

PROPOSITIO. 

Miracula  certo  ex  is  tenti  a , vim  habent  probandi  veram  esse 
doctrinam  in  cujus  gratiam  patrantur . 

Prob.  Etenim  1°  miraculum  est  effectus  consuetis  na- 
turae legibus  derogans  et  speciali  Dei  auctoris  naturae 
productus  vel  permissus  : at  talis  effectus  evidenter  pro- 
bat veram  esse  doctrinam  in  cujus  gratiam  producitur, 

quia  liaberi  debet  velut  testimonium  Dei  eam  confir- 
mantis : supponatur  enim  homo  qui  annuntiet  aliquam 
doctrinam  ut  divinam  et  polliceatur  se  , in  illius  confir- 
mationem , mortuum  suscitaturum  aut  quoddam  aliud 
portentum  operaturum  ; si  effectus  promissionem  sequa- 
tur, nonne  universorum  oculis  clare  patebit  Deum  hanc 
praedicationem  sigillo  suo  munire  ? Errorem  vero  sic  ob- 
firmare  non  potest  : ergo.  Unde  civis  Genevensis , E mile , 
lib.  4 : « Qu’un  homme  vienne  nous  tenir  ce  langage  : 

» Mortels  , je  vous  annonce  la  volonte  du  Tres-Haut ; re- 
« connaissez  a ma  voix  celui  qui  m’envoie.  J’ordonne  au 
»>  soleil  de  changer  sa  course,  aux  etoiles  de  former  un 
» autre  arrangement , aux  montagnes  de  s’aplanir  , aux 
» flots  de  s’elever,  a la  terre  de  prendreun  autreaspect  : 

» a ces  merveilles,  qui  ne  reconnaitra  pasa  i’instant  le 
» Maitre  de  la  nature  ? elle  n’obeit  point  aux  impos- 
» teurs.  » Ergo. 

Et  vero  negari  non  potest  Deum  voluntates  suas  ho- 
minibus per  ministerium  legatorum  manifestare  posse. 
Quemadmodum  autem  principes  litteras  commenda  titias 
appositione  sigilli  regii  authenticas  faciunt  r ita  et  Deus 
missionem  legatorum  suorum  aliquo  signo  certam  facere 
debet  : at  nullum  excogitari  potest  signum  magis  divi- 
num et  sensibile  quam  miraculum.  Itaque , vel  miracula 
vim  habent,  etc,,  vel  dicendum  est  Deum  voluntates 
suas  per  ministerium  legatorum  certo  manifestare  non 
posse  : hoc  autem  posterius  admitti  nequit  : ergo. 

2°  Propensio  universalis  et  invincibilis  ut  firmum  ve- 
ritatis argumentum  haberi  debet : atqui  propensione  uni- 
versali  et  invincibili  ferimur  ad  judicandum  miracula 
divinae  voluntatis  esse  signa  splendidissima ; cum  enim 
sciamus  Deum  esse  mundi  rectorem  et  legum  quibus  re- 
gitur conditorem , ubi  videmus  eas  interrumpi  vel  sus- 
pendi, y.  g.  morbos  ad  vocem  hominis  fugere,  caecos 
videre,  claudos  ambulare , mortuos  resurgere , etc,  invin- 
cibili propensione  ferimur  ad  judicandum  ea  divina 
virtute  fieri , et  dicimus  sicut  incantatores  Pharaonis  ; 
Digitus  Dei  est  hic.  Hinc  omnes  populi  persuasum  semper 

habuerunt  praecipua  religionis  momenta  esse  divina  mi- 
racula ; hinc  confessio  philosophi  Genevensis  qui  in  sua 
impietate  dicebat  se  nolle  videre  miraculum,  ne  insanus 
prae  stupore  fieret.  Haec  sunt  ipsius  verba  de  extraordina- 
riis sanationibus^loquentis , 3e  lettre  de  la  Montagne , Me - 
langes  : « II  y a pourtant,  je  favoue  , des  clioses  qui  m’e- 
» tonneraient  fort , si  jen  etais  le  temoin. ...  Au  reste, 

» quelque  frappant  que  put  me  paraitre  un  pareil  spec- 
» tacle,  je  ne  voudrais  pour  rien  au  monde  en  etre  te- 
» moin  ; car  que  sais-je  ce  qu’il  pourrait  en  arriver  ? Au 
» lieu  de  me  rendre  credule , j’aurais  grand’peur  qu’il  ne 
» me  rendit  ( ce  spectacle  ) que  fou.  » Ergo. 

3°  Divina  providentia,  omnia  in  ordine  morali  sicut 
et  in  ordine  physico  gubernans , permittere  non  potest 
piissimos  homines  in  errorem  invincibilem  induci  : at 
si  miracula  vim  non  haberent  probandi , etc.  , Deus  per- 
mitteret piissimos  homines  in  errorem  invincibilem  in- 
duci. Etenim  quid  Deo  magis  placeat  attente  observant : 
si  advertant  miracula  in  gratiam  alicujus  doctrinae  par- 
trari,  invincibili  propensione  feruntur  adjudicandum 
eam  a Deo  venire  , et  adversus  conscientiae  dictamen  se 
ire  arbitrarentur,  nisi  corde  et  animo  ei  subscriberent : 
ita  ut  cum  Ilugoue  a Sancto-Victore,  lib.  de  Trinitate, 
dicere  possent : « Domine  , si  error  est , a teipso  decepti 
» sumus  ; ista  enim  in  nobis  tantis  signis  et  prodigiis  con- 
» firmata  sunt  et  talibus , quae  nonnisi  per  te  fieri  pos~ 
» sunt  : ergo  3° , etc.  aliunde,  etc.  Ergo* 

Solvuntur  objectiones . 

Obj . 1°.  Multi  non  experiuntur  propensionem  qua 
contendimus  impelli  homines  ad  judicandum  miracula 
divinae  voluntatis  esse  signa.  Ergo. 

R.  1°.  Nego  ant.  Quod  enim  omnium  populorum  con- 
sensu firmatur,  ut  vox  naturae  haberi  debet  : atqui  con- 
sensus omnium  populorum  testatur  omnibus  inesse 
propensionem  ad  judicandum  , etc.  ipsi  deistae  fatentur 
religionem  esse  divinam  si  tot  firmetur  miraculis  quot  in 

gratiam  religionis  Judaicae  et  Christianae  facta  esse  di- 
cuntur : Spinosa  solebat  dicere , referente  Bayle  in  suo 
Dictionnario  , fidem  Christianam  se  amplexurum  esse  si 
resurrectionem  Lazari  certam  existimaret  : haec  igitur 
miracula  rejiciunt , non  autem  negant  propensionem 
qua  ferimur  ad  judicandum  , etc. 

R , 2°.  Nego  conscq . Plures  enim  negaverunt  ex  rela- 
tione sensuum  demonstrari  posse  corpora  existere ; alii 
dixerunt  nullum  amorem  erga  parentes  esse  praescri- 
ptum : attamen  inde  concludere  non  licet  propensionem 
qua  ferimur  ad  judicandum  corpora  existere,  vel  amo- 
rem parentibus  deberi , non  esse  naturalem  : ergo  pari- 
ter, etiamsi  plures  miraculis  non  moverentur,  non  ideo 
inferendum  foret  naturalem  in  nobis  non  esse  propensio- 
nem  ad  judicandum  ea  divinae  voluntatis  esse  signa.  Ratio 
autem  cur  increduli  miraculis  non  moveantur  est , quia 
doctrina  iis  confirmata  cupiditatibus  adversatur. 

List.  1°.  Forte  hanc  propensionem  diabolus  producit, 
ut  nos  decipiat  : ergo. 

R.  Nego  suppositionem . Illa  sententia  admitti  non  po- 
test quae  omnem  tolleret  certitudinem  physicam  et  mo- 
ralem : atqui  liaec  sententia  omnem  tolleret,  etc.  Si  enim 
admittatur  diabolum  per  quamdam  propensionem  invin- 
cibilem ad  finem  mendacibus  portentis  adhibendam  nos 
determinare,  semper  nobis  timendum  erit  ne  sic  per  ali- 
quam diabolicam  artem  deludamur,  et  ita  omnis  certi- 
tudo corruet  : Deus  autem  id  permittere  non  potest  re- 
spectu totius  generis  humani.  Ergo. 

Obj . 2°  cum  Rousseau , Emile , lib.  4 : « Apotre  de  la 

* verite,  qu’avez-vous  donc  a me  dire  dont  je  ne  reste 
*pas  le  juge?  Dieu  lui-meme  a parle;  ecoutez  sa  reve- 
i»  lation.  C’est  autre  chose.  Dieu  a parle  : voiiA  certes  un 
»grand  mot.  Et  a qui  a-t-il  parle?  II  a parle  aux  liom- 

* mes.  Pourquoi  donc  n’en  ai-je  rien  entendu?  II  a charge 
i»  d^autres  homines  de  vous  rendre  sa  parole.  J’entends  : 
» ce  sont  des  homines  qui  vont  me  dire  ce  que  Dieu  a 

* dit.  JVmierais  mieux  avoir  entendu  Dieu  lui-meme;  il 

* ne  lui  en  aurait  pas  coute  davantage,  et  j’aurais  ete  k 
l’abri  de  la  seduction.  II  vous  en  garantit  en  manifes- 

» tant  la  mission  deses  envoyes.  Comment  cela?  Par  des 
» prodiges.  Et  ou  sont  ces  prodiges?  Dans  les  livres.  Et 
» qui  a fait  ces  livres?  Des  homines.  Et  qui  a vu  ces  pro- 
»diges?Des  homines  qui  les  attestent.  Quoi ! toujours 
» des  temoignages  liumains ? toujours  des  hommes  qui 
» me  rapportent  ce  que  d’autres  hommes  ont  rapporte? 

» Que  d’hommes  entre  Dieu  et  moi ! » Unde  sic.  Illi  mi- 
raculis credere  non  tenentur  qui  propriis  oculis  ea  non 
conspexerunt  : ergo  vim  probandi  non  habent  miracula, 
nisi  ad  summum  respectu  testium  oculatorum. 

R.  Nego  ant.  Tenemur  enim  fidem  eis  adhibere  miracu- 
lis quae  in  dubium  rationabiliter  revocare  non  possumus  i 
at  fieri  potest  ut  in  dubium  rationabiliter  revocare  non 
possimus  miracula  quae  tamen  propriis  non  conspeximus 
oculis  : nam  multa  sunt  facta  praeterita  a nobis  longe 
distantia  quae  tamen  in  dubium  nullo  modo  revocare 
possumus  : talia  sunt  facta  Socratis,  juxta  ipsum  Rous- 
seaa , ibid.  atqui  miracula  sunt  facta  sensibilia,  tam  co- 
gnitu facilia  quam  alia  quaelibet  facta  historica;  non 
magis  enim  multi  decipi  aut  decipere  possunt,  sive  lo- 
quendo, sive  scribendo,  circa  prodigia  non  aequivoca, 
sed  manifesta  et  publice  facta,  quam  circa  naturales 
eventus  : ergo. 

Et  vero  , si  Deus  efficere  teneretur  ut  singuli  eum  lo- 
quentem  audiremus  , miracula  jam  non  essent  miracula; 
vel  enim  secundum  regulas  uniformes  contingerent , vel 
non  : si  prius,  non  essent  miracula,  nec  plus  ea  mirare- 
mur quam  animalium  generationem,  granorum,  plan- 
tarum ac  arborum  reproductionem  aliaque  hujusmodi 
mirabilia ; si  posterius , quotidie  legibus  naturae  diversis 
modis  derogaretur,  et  nihil  esset  certum.  Ergo. 

Inst . 1°.  Fidem  adhibere  miraculis  non  tenemur  nisi 
sint  certissima  : at  miracula  praeterita  non  possunt  esse 
respectu  nostri  certissima  : ergo. 

R.  Nego  min.  Propter  rationes  jam  allatas.  Tam  enim 
miracula  certa  esse  possunt  respectu  nostri  quam  facta 
historica  : sed  quaedam  facta  historica  sunt  respectu 
nostri  certissima,  fatentibus  ipsis  adversariis  : ergo. 

Inst,  2°.  Testimonium  unius  aut  alterius  hominis  est 

fallibile  : at  saepe  miracula  praeterita  testimonio  unius 
aut  alterius  hominis  duntaxat  constant,  nempe  respectu 
imperitorum  apud  Christianos , et  omnium  apud  genti- 
les : ergo. 

R.  1°.  Haec  objectio  deistas  removere  non  deberet  a 
credendo  ; ibi  enim  de  imperitis  agitur,  et  ipsi  inter  im- 
peritos se  annumerandos  non  putant.  Ergo. 

R.  2°.  Nego  min . et  dico  de  miraculi  essentia  non  esse 
ut  illius  existentia  testimonio  unius  aut  alterius  ho- 
minis duntaxat  nitatur  : factum  quippe  consuetis  naturae 
legibus  derogans  potest  esse  non  solum  sensibile , sed 
coram  multis  patratum,  sed  publicum,  et  talibus  veri- 
tatis characteribus  vestitum  ut  in  dubium  rationabiliter 
revocari  non  possit.  Ergo. 

Obj.  3°.  Miracula  sunt  tantummodo  facta  consuetis 
naturae  legibus  opposita  : atqui  hujusmodi  facta  volunta- 
tem Hei  per  seipsa  non  manifestant  : ergo. 

R . Dist.  min . Voluntatem  Dei  non  manifestant , si  con- 
siderantur seorsim  a circumstantiis  in  quibus  peraguntur, 
vel  ab  interpretatione  illius  cujus  ministerio  Deus  utitur, 
concedo ; secus,  nego  min . Equidem,  si  miracula  consi- 
deraremus independenter  a circumstantiis,  v.  g.  si  hodie 
solem  in  cursu  stare  videremus , nihil  inde  concludere 
possemus ; sed  ubi  speciales  adsunt  circumstantiae , vel 
interpretatio  illius  cujus  ministerio  Deus  utitur,  miracula 
aliquid  significant  : id  autem  quod  significant  necessario 
verum  est,  alioquin  Deus  falsum  approbaret,  quod  re- 
pugnat. Ergo. 

Inst.  1°.  Fieri  potest  ut  ille  cujus  ministerio  Deus  uti- 
tur , in  sua  declaratione  mentiatur.  Ergo. 

R.  Nego  ant . Miracula  enim  sunt  velut  sigillum  divinae 
voluntatis  : at  Deus  permittere  non  potest  ut  tale  sigil- 
lum falsitati  apponatur,  quia  errori  directe  patrocinare- 
tur. Ergo. 

Inst . 2°.  Deus  permittit  sacramenti  ministrum  pote- 
state sibi  divinitus  concessa  abuti  : ergo  permittere  potest 
ut  miraculorum  minister  eis  ad  decipiendum  abutatur. 

R . Nego  conseq.  et  paritatem . Ratio  disparitatis  est, 
quod  homines  naturali  propensione  impellantur  ad  cre- 

dendum  Deum  per  miracula  loqui : unde  si  miracula  in 
gratiam  erroris  patrarentur,  error  in  ipsum  Deum  refun- 
dendus esset : contra  vero,  liomines  naturali  propensione 
non  feruntur  ad  credendum  ministrum  sacramentorum 
ea  semper  licite  vel  etiam  valide  administrare.  Ergo. 

T/?st.  3°.  Fieri  potest  ut  daemones  quaedam  faciant 
opera  extraordinaria  vires  humanas  superantia  ad  sua- 
dendam falsitatem  : at  in  ea  hypothesi  nullum  daretur 
signum  quo  miracula  ab  hujusmodi  prodigiis  tuto  secer- 
nerentur : ergo. 

R.  1°.  De  potestate  daemonum  alibi  diximus,  et  hic 
tractare  non  intendimus. 

R.  2°.  Nego  min . nam  1°  si  prodigium  sit  inutile , ri- 
diculum , indecorum  , aliquid  crudelitatis,  obscenitatis  , 
fraudis  vel  cujusvis  criminis  admixtum  exhibeat,  sive 
in  operatione  externa  , sive  in  effectibus  ejus  , Deo  tribui 
non  potest,  quia  repugnat  Deum  consuetis  naturae  le- 
gibus derogare  ad  illicita  confirmanda  aut  perficiendas 
nugas  : sanctus  est  enim  in  omnibus  operibus  suis , 
Psal.  cxliv . Hinc  quaedam  prodigia  apud  veteres  pa- 
ganos celebrata,  ut  aqua  in  cribro  delata  et  non  effluens ; 
cos  novacula  incisa , humanae  sunt  imposturae , vel  dia- 
bolicae operationes.  Eodem  modo  pronuntiandum  est 
de  famosis  convulsionibus  Jansenistarum  : quis  enim  cre- 
dere potest  Deum  leges  naturae  suspendere  aut  eis  de- 
rogare ut  homines  ad  pietatem  se  exercentes  excru- 
ciet, ab  eis  clamores,  dentium  stridorem,  membrorum 
contorsiones , saltus  incompositos  extorqueat  ? Simi- 
liter quae  tendunt  ad  solam  curiositatem , ostentatio- 
nem , superbiam  , qualis  fuisse  refertur  ascensio  Simonis 
magi  per  aerem  coram  Nerone  , a Deo  venire  nequeunt. 
2°  Si , e contra , factum  adeo  sit  splendidum  ut  actionem 
auctoris  naturae  evidenter  arguat , v.  g.  resurrectio  mor- 
tuorum, subita  morborum  sanatio,  panum  multiplica- 
tio, super  aquas  deambulatio,  etc. ; si  appareant  hujus- 
modi facta  numerosa,  pro  circumstantiis  varia,  oppor- 
tuna, ad  vocem  loquentis  prodeuntia,  soli  Deo  tribui 
possunt.  Ergo , etc. 

ARTICULUS  SECUNDUS. 

DE  PROPHETIIS. 

Vox  prophetia  a duobus  verbis  graecis  venit  Trpb,  ante . 
et  cpYia! , dico  : unde  formatae  sunt  voces  latinae,/? raedicere, 
praedictio.  Prophetia  autem  recte  definitur  : prcedictio 
certa  eventas  futuri  qui  in  causis  naturalibus  ab  intolli  gen- 
ti a humana  prcevideri  non  potuit . 

Quatuor,  juxta  omnes,  requiruntur  conditiones  ut 
praedictio  alicujus  eventus  vera  sit  prophetia:  scilicet, 
l°ut  ante  eventum  facta  fuerit;  2°  ut  eventus  contingat 
et  praedictioni  consentiat ; 3°  ut  in  causis  naturalibus  prae- 
videri non  potuerit;  4°  ut  consensio  eventus  cum  prae- 
dictione casui  fortuito  tribui  non  possit.  Necessitas  hujus- 
modi conditionum  per  se  patet. 

Eaedem  recurrunt  quaestiones  circa  prophetiam  ac 
circa  miraculum,  videlicet  1°  an  sit  possibilis;  2°  an 
certo  cognosci  possit;  3°  an  vim  habeat  probandi  veram 
esse  doctrinam  in  cujus  gratiam  editur.  His  quaestionibus 
per  sequentes  propositiones  responsuri  sumus. 

PROPOSITIO  PRIMA. 

Prophetia  est  possibilis. 

Prob.  Prophetia  est  possibilis  si  Deus  quosdam  noscat 
eventus. futuros  qui  in  causis  naturalibus  praevideri  non 
possint,  et  si  eos  hominibus  praenuntiare  possit:  atqui 
haec  duo  certa  sunt.  1°  Deus  quosdam  noscit  eventus  fu- 
turos qui,  etc.  nam,  utpote  infinitus  in  scientia,  uni- 
versa novit,  et  praeterita,  et  praesentia,  et  quaecumque 
futura,  etiam  contingentia  et  libera,  ut  contra  deistasin 
Philosophia  probatur  : porro,  inter  haec  futura,  multa 
sunt  quae  in  causis  naturalibus  praevideri  non  possunt, 
v.  g.  nativitas  hominis  qui  circa  ducentos  annos  ventu- 
rus est,  nomen  ejus, praecipuae  ipsius  vitae  actiones  ; cer- 
tum est  enim  haec  in  causis  naturalibus  praevideri  non 
posse.  Ergo  1°.  2°  Eventus  illos  quos  perfecte  noscit , 
Deus  manifestare  potest  hominibus ; aptissima  enim  ipsi 

non  desunt  inedia  quibus  homines  alloqui  possit  : vel 
1°  per  inspirationem  internam,  certam  quarumdam  ve- 
ritatum cognitionem  mentibus  imprimendo  ; vel  2°  clara 
voce  ; vel  3°  per  visionem  , res  futuras  manifestando 
prophetas  ut  praesentes;  vel  4°  per  somnia,  etc.  In  his 
casibus  signa  indubitata  locutionis  suae  dare  potest  Deus: 
id  a nemine  negari  potest,  sicut  ostendimus  supra , ubi 
de  revelatione  in  genere.  Ergo. 

PROPOSITIO  SECUNDA. 

P rop) icti  arum  exi  stent  ia  certo  cognosci  potest . 

Proh.  Ad  hoc  enim  tria  sunt  requisita,  videlicet  1® 
ut  futurus  eventus  certo  praenuntiatus  fuerit ; 2°  ut  eo 
modo  contigerit  quo  fuit  praedictus , et  3°  ut  clare  vi- 
deatur illum  in  causis  naturalibus  praevideri  non  potuisse, 
nec  casu  fortuito  cum  praedictione  concordari  : atqui 
haec  tria  possibilia  sunt.  1°  Praedictio  futuri  eventus  est 
factum  ex  natura  sua  sensibile  et  eodem  modo  cognosci- 
bile ac  alia  facta  historica.  2°  Idem  dicendum  est  de  prae- 
dictionis adimpletione  ; eventus  quippe  cum  suis  circum- 
stantiis est  factum  historicum.  3°  Ex  natura  eventus  et 
ex  adjunctis  facile  dijudicari  potest  an  ejus  praevisio  cau- 
sis naturalibus  , vel  illius  exsecutio  casui  fortuito  tribui 
possit ; v.  g.  si  agatur  de  futuris  liberis  longe  ante  even- 
tum praenuntiatis,  quae  tempore  statuto  cum  circum- 
stantiis descriptis  apprime  contingant.  Ergo. 

PROPOSITIO  TERTIA. 

Prophetice  vim  habent  probandi  veram  esse  doctrinam  in 
cujus  confirmationem  eduntur . 

Proh.  1°  Sicut  omnes  populi  miracula  in  gratiam  su?e 
religionis  celebrant,  omnes  pariter  oracula  divinitatis 
memorant  : ergo  persuasum  habent  inesse  oraculis , seu 
prophetiis , vim  probandi , etc. 

2°  Miracula  habent  vim  probandi  veram  esse  doctri- 
nam in  cujus  gratiam  patrantur  : sed  in  omni  prophetia 
verum  existit  miraculum  ; cum  eventus  futurus  qui  prae- 
dicitur, in  causis  naturalibus  praevideri  non  potuerit; 

necesse  est  igitur  ut  causa  supernaturalis  interveniat : 
ergo  verum  adest  miraculum. 

3°  Vim  quam  liabent  miracula  probandi  veram  esse 
doctrinam  in  cujus  gratiam  patrantur , praecipue  deduci- 
mus ex  naturali  propensione  qua  ferimur  ad  judicandum 
ea  esse  divinae  voluntatis  signa  : atqui  eadem  propensione 
ferimur  adjudicandum  prophetias  characteribus  supra 
expositis  munitas , divinae  voluntatis  esse  signa  ; non  mi- 
nus enim  inclinamur  ad  credendum  divinam  in  eis  esse 
operationem  quam  ad  judicandum  miracula  a Deo  pa- 
trari : ergo.  Unde  ipse  Rousseau , Emile , lib.  4 : «Et 
» pourquoi  les  proplieties  ne  font-elles  pas  autorite  pour 
» vous?  Parce  que,  pour  qu’elles  la  fissent,  il  faudrait 
» trois  elioses  dont  le  concours  est  impossible  ; savoir,  que 
*>  j’eusse  ete  temoin  de  la  proplietie  , que  je  fusse  temoin 
• de  1’evenement,  et  qu’il  me  fut  demontre  que  cet  eve- 
» nement  n’a  pu  cadrer  fortuitement  avec  la  proplietie.  »> 
Si  qua  ergo  existeret  prophetia  his  conditionibus  munita, 
vim  haberet  probandi,  etc.  porro  dari  possunt  hujus- 
modi prophetiae  : ergo. 

1°  Fieri  potest  ut  iidem  homines  sint  testes  oculati  et 
prophetiae  et  ejus  eventus  , quod  pluries  revera  contigit , 
ut  narratur  in  libris  sacris.  Sic  Moyses  annuntiabat  Pha- 
raoni  horarn  qua  plagae  iEgypti  incipere  et  desinere  de- 
bebant ; Elias  , Eliseus  plu resque  alii  regibus  Juda  et 
Israel  praedixerunt  eventus  quorum  futuri  erant  et  re- 
vera  fuerunt  testes  : sic  Apostoli  et  innumeri  Judaei  qui 
audierant  Christum  passionem  suam  , mortem , resurre- 
ctionem et  ascensionem  praenuntiantem  , haec  propriis 
oculis  viderunt  completa  : sic  generatio  de  qua  Christus 
dixerat,  Non  praeteribit , clonec  omnia  fiant , testis  fuit  ex- 
cidii Hierosolymitani  et  omnium  calamitatum  quas  ob- 
veniendas tam  graphice  praedixerat,  ut  legitur  apud 
Mattii,  xxiv. 

2°  Constare  potest  consensionem  inter  eventum  et  prae- 
dictionem casui  fortuito  tribui  non  posse.  Si  enim  non 
solum  facti  substantia  praedicatur,  sed  variae  illius  cir- 
cumstantiae ex  occultissimis  naturae  legibus  vel  ex  libera 
hominum  electione  pendentes  describantur  \ si  non  una 

aut  altera , sed  multae  edantur  prophetiae  idem  habentes 
objectum  , et  tamen  cunctae  ad  apicem  impleantur , luce 
meridiana  clarius  est  concordiam  inter  eventum  et  prae- 
dictionem casui  fortuito  tribui  non  posse  : atqui  demon- 
strabimus postea  tales  existere  prophetias  : ergo. 

Notandum  est  quod  hic  prophetiarum  existentiam  non 
discutiamus  nec  inquiramus , sed  tantum  earum  qualitates 
speculative  et  in  genere  sumptas. 

Quceritur  an  prophetiae  majorem  vel  minorem  habeant 
vim  probandi  quam  miracula  ? 

R . 1°.  Certum  est  miraculum  evidenter  divinum  vim 
habere  probandi , independenter  a prophetiis  : nam  Moy- 
ses et  Apostoli  missionem  suam  probaverunt  per  mira- 
cula quae  non  fuerunt  praenuntiata  , vel  quorum  praedictio 
testibus  eventus  non  erat  nota , nempe  gentibus  : ipse 
Christus  divinitatem  suam  ex  miraculis  , sine  ullo  respe- 
ctu ad  prophetias , ostendit , v.  g.  ex  sanatione  paralytici , 
ex  restitutione  visus  caeco  nato  , etc.  Item  Apostoli  ex 
sanationibus  per  miraculum  factis  missionem  suam  pro- 
bant. Ergo. 

R.  2°.  Prophetiae  vim  habent  per  se  et  independenter 
a miraculis  probandi  veram  esse  doctrinam  in  cujus 
gratiam  eduntur.  Nam  1°  Christus,  post  resurrectionem, 
discipulos  euntes  Emmaiis  docens , incipit  a Moyse  et 
omnibus  prophetis,  Luc.  xxiv,  27;  de  miraculis  nihil  dicit. 
2°  Apostoli  saepe  solas  allegant  prophetias , ut  in  pluribus 
locis  Actuum  Apostolorum  legitur.  3°  Saepissime  sancti 
Patres  aliique  religionis  christianae  defensores  argumenta 
ex  solis  prophetiis,  sine  respectu  ad  miracula,  educunt. 
4°  Prophetia  , ex  dictis , est  opus  tam  divinum  quam  mira- 
culum. Ergo. 

R.  3°.  Cum  miracula  et  prophetiae  sint  pariter  opera 
vires  humanas  superantia,  eamdem  habent  vim  intrinse- 
cam probandi  veram  esse  doctrinam  in  cujus  testimo- 
nium proferuntur  : vis  autem  externa  pendet  a variis 
circumstantiis  talis  miraculi  aut  prophetiae. 

R.  4°.  Yerae  autem  prophetiae  eodem  modo  secerni 
possunt  ab  humanis  imposturis  vel  a daemoniorum  ora- 
culis , quo  vera  a falsis  distinguuntur  miracula. 

PARS  SECUNDA. 

DE  RELIGIONE  JUDAICA. 

Probavimus  necessariam  sed  insufficientem  esse  reli- 
gionem naturalem,  revelationem  esse  possibilem  et  ne- 
cessariam; indicavimus  signa  quibus  illius  existentia 
constare  possit.  Nunc  vero  inquirendum  est  an  existat. 
Quatuor  religiones  gloriantur  se  revelationem  habere, 
nempe  Judaica,  Christiana,  Mahuinetana  et  pagana: 
unica  autem  potest  esse  vera.  Fatentur  deistae  religionem 
paganam  et  Mahumetanam  esse  falsam.  Christiana  cum 
Judaica  essentialiter  colligata  est , imo  ad  originem  mun- 
di ascendit  , cum  Christus,  ipsius  caput,  a primis  patriar- 
chis fuerit  exspectatus  tanquam  lapsus  protoparentis  re- 
parator. Itaque  sedulo  examinandum  est  quid  de  religione 
Judaica  , deinde  quid  de  Christiana  sentiendum  sit.  Tri- 
plex circa  religionem  Judaicam  proponitur  quaestio  : 1° 
an- sit  vera;  2°  an  sit  divina;  3°  quamdiu  esset  dura- 
tura ; seu  de  ejus  veritate  , divinitate,  et  duratione.  Unde 
in  hac  parte  tria  erunt  capita  quibus  praevium  praemitte- 
mus caput  de  religione  primaeva. 

CAPUT  PRIMUM. 

DE  RELIGIONE  PRIMiEVA. 

Inter  recentiores  deistas  plurimi  contendunt  hominem 
e manibus  Creatoris  prodiisse  cum  sola  facultate  cogi- 
tandi ac  ratiocinandi,  et  omni  cognitione  destitutum. 
In  hac  hypotliesi , homines  debuerunt  propriis  viribus 
ideas  intellectuales  sibi  efformare  , sermonem  instituere, 

societatem  inire,  ad  notionem  divinitatis  et  cultus  illi 
exhibendi  devenire.  Cum  multos  conspexerint  effectus 
stupendos  in  natura  sensibili,  causas  illorum  naturali 
curiositate  quaerentes,  varias  pro  variis  effectibus  sibi 
finxerunt,  eas  velut  deos  habuerunt ; sicque  natus  est 
polytheismus,  prima  omnium  religio,  cui  post  plurima 
saecula  successit  theismus.  Quid  de  tali  suppositione  sen- 
tiendum sit  per  sequentes  statuemus  propositiones. 

PROPOSITIO  PRIMA. 

Homo  qualibet  cognitione  positiva  destitutus  y religionem  na- 
turalem nunquam  propriis  viribus  excogitare  potuisset . 

Prob.  Ad  excogitandam  religionem  naturalem  praere^ 
quisitae  fuissent  ideae  intellectuales  : at  impossibile  est 
hominem  qualibet  cognitione  positiva  destitutum,  ideas 
intellectuales  sibi  efformare  potuisse;  res  enim  intellec- 
tuales nobis  repraesentare  non  possumus  nisi  per  earum 
nomina  seu  per  expressionem  internam  : atqui  liomo, 
sibi  derelictus  , expressionem  idearum  intellectualium 
invenire  non  potuisset;  siquidem  expressio  supponit 
ideas,  sicut  ideae  paerequirunt  expressionem  : ergo. 

Hoc  argumentum  confirmat  experientia.  Etenim  1°  surdi 
a nativitate  non  solum  sunt  muti , sed  nullam  habere 
videntur  ideam  rerum  mere  intellectualium  aut  absen- 
tium; ubi  vero  per  gestus  et  signa  liaec  objecta  apud  ipsos 
exprimuntur,  ea  perfecte  concipiunt , et  idonei  sunt  ad 
discendam  methodum  perceptiones  suas  exterius  mani- 
festandi. 2°  Qui  extra  consortium  hominum  a tenera  in- 
fantia vixerunt , fere  similes  sunt  bestiis  agrorum  ; non 
loquuntur,  nihil  proprie  percipiunt,  nulla  rationis  indi- 
cia exhibent.  Ergo. 

PROPOSITIO  SECUNDA. 

Deus  ab  initio  hominem  cognitionibus  positivis  instruxit , et 
religionem  ei  revelavit . 

Prob.  la  pars . Consulendi  sunt  annales  mundi  a Moyse 

scripti , quorum  mox  audienti  cita  tem  et  veritatem  de- 
monstraturi sumus  : at  illi  annales  testantur  hominem 
fuisse  creatum  adultum  , cogitantem  , loquentem,  ratio- 
cinantem  : hac  igitur  sola  ratione  cuncta  evanescunt  de- 
liramenta incredulorum  circa  originem  humanarum  co- 
gnitionum et  linguarum. 

Prob.  2a  pars . Narratio  Moysis  inducit  Deum  primos 
parentes  nostros  alloquentein , eos  docentem , saltem  uno 
praecepto  positivo  obstringentem  , peccatores  redarguen- 
tem , ad  poenas  damnantem  et  reparatorem  eis  promit- 
tentem : in  tali  autem  agendi  ratione  se  eis  manifestavit 
et  plures  veritates  eis  revelavit.  Ergo. 

Praeterea  , religio  patriarcharum  primorumque  homi- 
num exhibetur  in  Genesi  ut  pura  , sancta , sublimis  et  ve- 
neranda : at  talis  religio  a sola  ratione  humana  sic  inve- 
niri non  potuisset.  Etiamsi  admitteretur  nullas  in  ea 
extitisse  veritates  captum  humanum  superantes  , certum 
est  rationem  sibi  derelictam  nonnisi  intra  multa  saecula 
ad  perfectas  hujusmodi  notiones  divinitatis,  cultus  illi 
exhibendi  atque  praeceptorum  naturalium  pervenire  po- 
tuisse : quinimo  nunquam  hucusque  devenisset , ut  patet 
exemplo  nationum  excultissimarum  ipsorumque  philo- 
sophorum qui,  ut  in  Philosophia  ostendimus,  ope  sapien- 
tiae humanae  corpus  sanae  doctrinae  circa  Deum , religio- 
nem et  mores  efformare  non  valuerunt.  Ergo,  etc.  Yide 
Iiookc,  part.  2 , ai  t.  3 , et  Bergier,  Traite  de  la  Rdigion , 
t.  l,  c.  1. 

Quceritur  quid  revelatio  primitiva  continuerit? 

R.  Continebat  veritates  duplicis  generis  : dogmata  et 
praecepta  moralia. 

1°  Dogmata , videlicet  1°  fidem  unius  Dei  omnipoten- 
tis , rerum  omnium  creatoris  et  supremi  moderatoris ; 
2°  formationem  hominis  ad  similitudinem  Dei  quoad 
spiraculum  vitae  quo  prae  caeteris  animantibus  fuit  dona- 
tus; 3°  lapsum  Adami  e pristino  statu  et  posterorum 
ejus  ruinam ; 4°  promissionem  Redemptoris  venturi  et 
veniae  per  illum  obtinendae.  Tria  priora  clare  expressa 
sunt  in  libro  Geneseos;  quartum  vero  deducitur  ex  his 
verbis , Gen.  m 7 15  : Inimicitias  ponam  inter  te  et  mulio- 

rem , et  semen  tuum  et  semen  illius  : ipsa1  conteret  caput 
tuum . Si  haec  ultima  verba  tantummodo  sensu  litterali 
intelligerentur , majestate  Dei  forent  indigna,  siquidem 
Deus  promitteret  solum  semen  mulieris  caput  serpen- 
tium contriturum  esse  : si  e contra  sensu  metaphorico 
sumantur,  et  de  liberatione  generis  humani  ex  potestate 
diaboli  per  serpentem  figurati  intelligantur , Deum  ma- 
gnifice decent  ipsiusque  bonitatem  ac  misericordiam  pa- 
tefaciunt : ergo  sic  accipi  debent.  Aliunde  divina  haec 
promissio  pluries  clarius  fuit  iterata,  v.  g.  Gen.  xxn,  18; 
xxvi,  4 : Et  benedicentur  in  semine  tuo  omnes  gentes  terree . 
Idem  constat  ex  opinione  universali  circa  lapsum  hu- 
manae naturae  et  promissionem  venturi  redemptoris.  Ergo. 

2 ° Prcecepta  moralia . Ex  praedictis  dogmatibus  plurima 
sequuntur  officia,  tum  erga  Deum , tum  erga  alios  homi- 
nes , tum  erga  nosmetipsos  , in  natura  nostra  et  in  essen- 
tiis rerum  fundata.  Dubitare  non  licet  quin  Deus  ea  pa- 
rentibus nostris  simul  revelaverit ; id  insuper  constat  ex 
historia  patriarcharum  ; clare  enim  videtur  in  Genesi  eos 
accurate  haec  officia  naturalia  cognovisse  : non  potuissent 
autem  ea  sola  ratione  tam  cito  et  tam  perfecte  cogno- 
scere : ergo. 

Praeterea , duo  saltem  praecepta  positiva  et  generalia 
Deus  primis  parentibus  revelavit,  nempe  praeceptum  offe- 
rendi sacrificia  cruenta  et  praeceptum  sanctificandi  diem 
septimum;  quamvis  enim  natura  doceat  Deum  esse  ho- 
norandum et  aliquod  tempus  cultui  ejus  consecrandum, 
sacrificia  cruenta  non  praecipit,  nec  circumstantiam  diei 
septimi  cultui  divino  consecrandi  determinat  : attamen 
semper  et  ubique  sacrificia  cruenta  fuerunt  in  usu  apud 
omnes  gentes  , et  dies  septima  quodam  modo  cultui  di- 
vino fuit  consecrata , 1°  apud  Hebraeos  etiam  ante  Moy- 
sen  , ut  satis  indicant  haec  Dei  verba  in  Exodo,  xx  , 8 : 
Memento  ut  diem  sabbati  sanctifices ; non  tam  enim  prae- 

* In  textu  Hebraeo  et  Samaritano  et  in  cunctis  versionibus  Vulgata 
antiquioribus,  loco  ipsa  , legitur  ipsum  , id  est  ipsum  semen . Sic  igitur 
Vulgata  nostra  intelligenda  est  : ipsa  mulier,  per  semen  suum,  conie • 
rei  caput  tuum . 

ceptum  novum  Deus  his  verbis  instituit , quam  veteris 
observationem  urget ; 2°  apud  gentes  , quae  dies  per  septi- 
manas ubique  diviserunt,  et  unam  ritibus  sacris  speciali- 
ter destinant.  Ergo. 

CAPUT  SECUNDUM. 

DE  VERITATE  RELIGIONIS  JUDAICA. 

Haec  religio  describitur  in  Pentateucho , id  est , in  quin- 
que libris  nomine  Moysis  inscriptis,  qui  sunt  Genesis, 
Exodus , Leviticus , Numeri  et  Deuteronomium : unde  vera 
est  religio  Judaica  si  quinque  libri  Moysis  sint  authen- 
tici, veri  et  integri.  Praesens  igitur  caput  in  tres  divide- 
mus articulos  : lu*  erit  de  authentici tate  Pentateuchi; 
2US  de  ejus  veritate,  et  3US  de  ejusdem  integritate;  qui- 
bus quartum  addemus  de  caeteris  Veteris  Testamenti 
libris. 

ARTICULUS  PRIMUS. 

DE  AUTIIENTICITATE  PENTATEUCHI. 

Ille  liber  est  authenticus , qui  ejus  est  auctoris  cui  ad- 
scribitur  et  eo  tempore  fuit  scriptus  ad  quod  refertur . 
ille  vero  est  spurius  vel  apocryphus,  qui  ejus  non  est  au- 
ctoris cui  tribuitur , vel  qui  recentiori  tempore  fuit  scri- 
ptus quam  dicitur  aut  creditum  est.  Itaque  Pentateu- 
chus  est  authenticus  si  genuinum  Moysis  sit  opus  et  in 
ipso  reipublicae  Judaicae  initio  fuerit  scriptus , ut  fertur. 
Spinosa  et  Hobbes , primi  contra  fidem  Judaeorum  et  Chri- 
stianorum insurgentes  , Pentateuchum  dicteriis  laccesse- 
runt  atque  in  dubium  revocaverunt.  Ab  hoc  errore  non 
multum  recessit  IsaacZa  Peyrere,  auctor  libri  olim  flam- 
mis addicti  et  inscripti  Prceadamitce : inter  multos  errores 
asserebat  Adam  non  fuisse  primum  hominem , et  ho- 
diernum Pentateuchum  esse  duntaxat  fragmenta  libro- 

rum  Moysis.  Richardus  Simon  , in  famoso  opere  dicto  , 
Hisloire  critique  du  Vieux  Tcstament , docebat  Moysen  or- 
dinem scribarum  instituisse  et  eorum  ministerio  res  tem- 
pore suo  gestas  in  commentariis  scribendas  curasse,  at- 
que Pentateuchum  nunc  exstantem  esse  compendium 
hujusmodi  commentariorum  post  captivitatem  Babylo- 
nicam scriptum  et  publica  auctoritate  confirmatum. 
Hodierni  increduli , ulterius  progredientes,  libros  Moy- 
sis vel  omnino  rejiciunt,  vel  erroribus  plenos  esse  affir- 
mant. His  notatis , sit 

PROPOSITIO. 

Pcntateachus  est  genuinum  Moysis  opus,  ct  eo  tempore  ad 
quod  refertur  fuit  scriptus. 

Proh . 1°.  Pentateuchus  est  genuinum  , etc.  si  constanti 
traditione  Judaei,  Christiani , Maliumetani  et  ipsi  pagani 
illum  ut  talem  semper  habuerint;  alioquin  nullus  liber 
in  mundo  esset  authenticus  : atqui  Judaei , Christiani, 
Mahumetani  et  ipsi  pagani  constanti  traditione  Penta- 
teuchum habuerunt  ut  genuinum  Moysis  opus,  et  eo 
tempore  ad  quod  refertur  scriptum. 

1°  Jud<ei.  Quotiescumque  enim  in  caeteris  Veteris  Te- 
stamenti libris  aliqua  fit  mentio  de  lege  Judaica,  nomine 
Moysis  inscribitur,  v.  g.  Josue,  i,  7 : IJt  facias  ct  custo- 
dias omnem  legem  quam  prcecepit  tibi  Moyses  servus  meus; 
Judic.  iii,  4 : Dimisi tque  cos  ut  in  ipsis  experiretur  Israe- 
lem , utrum  audiret  mandata  Domini  quce  praeceperat  patri- 
bus eorum  per  manum  Moysi,  an  non;  item  in  III  Regum, 
ii,  3 ; in  IV  Regum  , xiv , 6 , et  in  sexcentis  aliorum  li- 
brorum locis.  Idem  legitur  in  antiquo  Judaeorum  canone, 
teste  Josepho  contra  Appionem,  lib.  1.  Idem  pariter 
clare  videtur  in  antiquioribus  Scripturae  versionibus,  v. 
g.  in  ea  quae  dicitur  Septuaginta  interpretum,  in  Sy- 
riaca , in  Chaldaica , etc.  omnes  namque  Pentateuchum 
Moysi  tribuunt.  Ergo  1°. 

2°  Christiani , etc.  Legitur  enim  apud  S.  Marcum  , xn  , 
19  et  26  : De  mortuis  autem  quod  resurgant , non  legistis  in 

fibro  Moysis , etc.  Hic  refert  Christus  textum  Exodi,  iir, 
6.  Apud  S.  Lucam,  xxiv , 27  : Et  incipiens  (Jesus)  a 
Moyse  et  omnibus  Prophetis , interpretabatur  illis  in  omnibus 
Scripturis  quce  de  ipso  erant ; et  44:  Quoniam  necesse  est 
impleri  omnia  quce  scripta  sunt  in  lege  Moysis.  Denique 
omnes  Christiani  semper  fuerunt  et  adhuc  sunt  unani- 
mes circa  illud  punctum.  Ergo  2°. 

3°  Mahumetani . Nam  id  multis  locis  libri  Mahumetis 
dicti  1’  Alcoran,  fit  mentio  Moysis  et  legis  ejus  : porro  lex 
Moysis  est  in  Pentateucho  : ergo  3°. 

4°  Ipsi  pagani,  quorum  tamen  maxime  intererat  Moy- 
sis existentiam  negare , constanter  eum  habuerunt  ut 
verum  Pentateuchi  auctorem;  sanctus  enim  Justinus  in 
sua  Cohortatione  ad  Graecos  , n°  9,  multos  designat  au- 
ctores paganos  qui  Moyseu  ut  principem  et  ducem  genti  $ 
Judceorum  commemorant , inter  quos  numerantur  Pole- 
mon, Appion,  Ptolomaeus,  Hellanicus,  Philochorus, 
Castor,  Thallus,  Alexander  Polyhistor,  et  celeberrimus 
Diodorus  Siculus.  Idem  senserunt,  inter  Latinos,  Celsus, 
Porphyrius  et  Julianus  Apostata,  qui  tot  et  tanta  contra 
Judaeos  et  Christianos  scripserunt.  Ergo  4°,  etc.  aliunde, 
etc.  Ergo. 

Prob . 2°.  Vel  Pentateuchus  est  authenticus,  vel  recen- 
tiori  tempore  ab  aliquo  impostore  fuit  suppositus  ; atqui 
posterius  dici  non  potest;  vel  enim  suppositus  fuisset 
post  mortem  Esdrae,  vel  tempore  Esdrae,  vel  ante  Es- 
dram:  atqui  nihil  horum  dici  potest. 

1°  Non  post  mortem  Esdrae.  Omnibus  enim  fatentibus, 
suppositio  ista  contingere  non  potuit  a tempore  quo  Pen- 
tateuchus, qualis  nunc  exstat,  in  linguam  Graecam  sub 
Ptolomaeo  Philadelpho  a septuaginta  interpretibus  fuit 
translatus,  siquidem  ex  tunc  ad  exteras  gentes  transiit, 
et  in  diversis  linguis  idem  semper  fuit  conservatus.  Ita- 
que suppositio  ista  fieri  debuisset  a tempore  Esdrae 
usque  ad  Ptolomaeum  : at  etiam  in  eo  tempore  haec  sup- 
positio fuit  impossibilis;  tunc  quippe  Samaritani  erant 
per  schisma  a Judaeis  divisi,  et  tamen  eumdein  habent 
Pentateuchum  ipsumque  Moysi  adseribimt : porro  illum 

non  haberent  si,  durante  schismate,  ab  aliquo  impostore 
suppositus  fuisset;  illum  enim  a Judaeis  suppositum  non 
admisissent  ut  divinum;  nec  Judaei  illum  a Samaritanis 
excogitatum  accepissent.  Ergo  1°. 

Insuper,  ex  libris  Machabaeorum , ex  Antiquitatibus  Jo- 
sephi  et  ex  tota  traditione  constat  Hebraeorum  religionem 
et  rem  publicam  juxta  leges  Mosaicas  semper  fuisse  admi- 
nistratam. Pentateuchus  erat  liber  ritualis  ad  usum  sa- 
cerdotum, codex  civilis  ad  usum  judicum,  instrumentum 
genealogiarum  ad  usum  patrumfamiiias,  tabula  liaere- 
ditatum  ad  usum  privatorum,  catechismus  dogmaticus 
et  moralis  ad  usum  omnium  : porro  haec  reddunt  suppo- 
sitionem omnino  impossibilem  in  quocumque  tempore  : 
ergo  1°  saltem  post  mortem  Esdrae  dicta  suppositio  con- 
tingere non  potuit. 

2°  Non  tempore  Esdrce  et  ab  ipso  Esdra,  ut  dicere  non 
erubuit  Spinosa;  nam  tempore  Esdrae  tota  gens  Sama- 
ritanorum a Judaeis  jam  ex  multis  annis  erat  divisa: 
impossibile  ergo  tunc  fuisset  persuadere  illis  ut  Penta- 
teuchum, de  quo  nihil  unquam  audissent , tanquam  ge- 
nuinum Moysis  opus  reciperent ; illum  velut  spurium 
rejecissent  sicut  alios  libros  a tempore  schismatis  scrip- 
tos rejecerunt.  Ergo  2°. 

3 0 Non  ante  Esdram . Nam  tunc  vel  post,  vel  ante 
Roboam  : at  neutrum  dici  potest.  Non  post  Roboam , 
quia  decem  tribus  jam  separatae  erant  : ab  illo  autem 
tempore  suppositio  Pentateuchi  facta  est  omnino  impos- 
sibilis, propter  rationes  expositas.  Non  ante  Roboam ; 
quo  enim  viciniora  sunt  tempora,  eo  difficilior  est  sup- 
positio. Praeterea,  a Roboam  retrogradiendo  usque  ad 
Moysen,  accurate  descripta  existi t series  factorum  in  di- 
versis libris  qui  successive  prodire  debuerunt ; sunt 
enim  secundus  et  primus  Regum,  Rutli,  Judicum  et 
Josue : omnes  libri  isti  declarant,  vel  supponunt  Moysen 
fuisse  Judaeorum  legislatorem  , religionis  eorum  , reipu- 
blicae,  legum,  caeremoniarum,  sacrificiorum  , festorum 
institutorem  ac  Pentateuchi  auctorem  : nemo  autem 
non  videt  quam  absurdum  sit  dicere  haec  omnia  ante 

Roboam  fuisse  supposita  , et  sic  miro  artificio  sibi  conca- 
tenata : ergo  3°  , aliunde  , etc.  Ergo. 

Prob.  3°.  Si  Pentateuclius  fuerit  suppositus  , omnes  alii 
libri  Veteris  Testamenti  fuerunt  etiam  suppositi ; nam  de 
Pentateucho  loquuntur , illum  ut  opus  Moysis  tradunt , 
cum  illo  perfecte  sunt  concordes  : at  dici  non  potest 
cunctos  Veteris  Testamenti  libros  fuisse  suppositos ; nam, 
praeter  innumeras  autlienticitatis  notas  quas  prae  se  fe- 
runt, vel  ab  unico  impostore  fuissent  suppositi,  vela 
pluribus:  atqui  neutrum  dici  potest.  1°  Non  ab  unico ; 
impossibile  quippe  est  unum  hominem  finxisse  tot  libros, 
rebus  in  eis  contentis  et  modo  quo  dicuntur  a se  distinc- 
tos , in  quibus  tot  emicant  diversi  characteres  styli , figu- 
rarum, eloquentiae,  simplicitatis  et  sublimitatis.  2°  Non  a 
pluribus;  nullus  enim  vir  bonae  fidei  et  aliquo  praeditus 
judicio  sibi  persuadere  poterit  plures  impostores  , ex  mu- 
tua conspiratione , varios  Antiqui  Testamenti  libros  exco- 
gitasse , tam  sublimem  et  mirandam  doctrinam  in  illis 
depinxisse , cum  universa  terra  in  densissimis  tenebris 
esset  involuta , et  multas  partes  a se  tam  discrepantes 
tanta  industria  inter  se  colligasse,  ut  ita  sibi  correspon- 
derent.  Ergo. 

Opinio  autem  Richardi  Simonis  nullo  innititur  fun- 
damento , communi  antiquorum  et  recentiorum  sensui 
adversatur , siquidem  nullibi  fit  mentio  commentariorum 
quae  supponit,  et  omnes  persuasum  semper  habue- 
runt Pentateuchum,  qualem  eum  nunc  habemus,  ge- 
nuinum esse  opus  Moysis. 

Praeterea , etsi  concederetur , quod  falsum  est , primum 
exstitisse  commentaria  sub  directione  Moysis  scripta, 
quorum  Pentateuclius  nunc  exstans  compendium  esset , 
nihilominus  opus  foret  authenticum  quoad  substantiam, 
ideoque  nihil  inde  concludere  possent  increduli. 

Solvuntur  objectiones . 

Obj*  1°.  Jupiter,  Mercurius,  Apollo  aliique  apud  paga- 
nos percelebres,  erant  tamen  personae  fictae:  ergo  a pari 
Moyses  potest  esse  tantum  persona  ficta. 

R-  1°.  Dist.  ant.  Jupiter,  Mercurius,  etc.  erant  perso- 
nae fictae , id  est,  historia  eorum  maxima  ex  parte  est  ficta, 
concedo  ; id  est,  nullo  modo  exstiterunt,  nego  ant.  Etenim 
apud  omnes  in  confesso  est  historiam  deorum  paganismi 
maxima  ex  parte  fabulosam  esse  et  nullam  mereri  fidem; 
sed  communiter  docetur  plerosque  deos  istos  vere  exsti- 
tisse et  celebres  fuisse  viros  qui , propter  sua  erga  alios 
homines  merita,  deorum  numero  post  mortem  adscripti 
sunt ; vel  nihil  aliud  sunt  quam  ipse  Moyses  sub  diversis 
nominibus  cognitus  et  honoratus.  Ea  de  re  consulantur 
doctissimus  Huet,  in  Demonstratione  evangelica,  prop.  4, 
cap.  3,4,5,  etc,  et  Banicr , Explicatiori  historique  desfa - 
bles. 

R.  2°.  Nego  conseq.  et  paritatem . Ratio  dispari  tatis  est , 
quod  historia  deorum  paganismi  nullis  nitatur  funda- 
mentis fide  dignis  , e contra  , multa  de  illis  dicantur  per- 
absurba  : Moysis  vero  narratio  est  simplex , clara,  dis- 
tincta et  inconcussis  innixa  monumentis  : ingens  ergo 
datur  discrimen  ipsum  inter  et  deos  paganismi.  Et  vero, 
qui  serio  contenderet  Darium,  Alexandrum,  Caesarem, 
Constantinum  , etc.  fictos  esse  homines  , ut  delirans  ha- 
beretur : at  multo  magis  repugnat  Moysen  non  exsti- 
tisse, ut  in  probatione  ostendimus ; existentia  enim  illu- 
strium hominum  istorum  non  aliunde  constat  quam  ex 
traditione  et  historicis  monumentis:  at  nulla  constantior 
et  firmior  traditio , nullaque  majora  excogitari  possunt 
monumenta  quam  ea  quae  Moysis  existentiam  attestan- 
tur. Ergo. 

Obj.  2°.  Auctor  Pentateuchi  constanter  de  Moyse  lo- 
quitur in  tertia  persona,  illum  tanquam  virum  mitissi- 
mum laudat , mortem  ejus  in  ultimo  Deuteronomii  ca- 
pite narrat : atqui  haec  Moyses  scribere  non  potuit : ergo. 

R.  Nego  min.  quoad  omnes  partes . 1°  Moyses  de  se  in 
tertia  persona  loqui  potuit ; nam  plures  auctores  quo- 
rum opera  a nemine  in  dubium  revocantur,  sic  de  seipsis 
in  tertia  persona  scripserunt  : v.  g.  Esdras,  Xenophon  , 
Josephus,  Evangelistae , Julius  Caesar,  etc.  Ergo. 

2°  Humilitas  Moysis  in  toto  Pentateuchi  decursu  ap- 

paret  : suos  defectus  simpliciter  enarrat . suam  in  Deum 
diffidentiam  confitetur,  semel  tantum  se  laudat  et  quia 
ministerium  ejus  et  gloria  Dei  id  postulabant;  soror 
enim  ejus  Maria  ob  suam  erga  Deum  rebellionem  per- 
cussa fuerat  lepra  : tunc  Moyses  ostendere  valuit  hoc 
malum  ex  nimia  ipsius  severitate  non  evenisse  , sed  ex 
sola  Mariae  iniquitate.  Ergo. 

3°  Quidam  dicunt  Moysen  mortem  suam  per  antici- 
pationem et  ex  speciali  revelatione  descripsisse;  alii  vero 
probabilius  asserunt  totum  caput  ultimum  Deuterono- 
mii ex  libro  Josue  excerptum  fuisse  , ut  quod  pertinebat 
ad  Moysen  uno  tenore  legeretur.  Ergo. 

Obj.  3°.  Moyses  nunquam  flumen  Jordanis  transiit  t 
attamen  Deuteronomium  trans  Jordanem  fuit  scriptum, 
ut  ex  c.  i,  v.  1 , patet.  Ergo. 

R . Nego  min . Nam  vox  Hebraea  cibr  triplicem  liabet 
significationem,  ut  videre  est  in  dictionnario  Buxtorf  et 
in  radicibus  P.  Houbigaht ; modo  significat  trans,  modo 
citra,  modo  ad  ripam,  aii-clela,  en-deca,  sur  le  bord , prout 
sensus  phrasis  id  exigit : atqui  Moyses  , quando  Deutero- 
nomium scripsit,  erat  citra  Jordanem  et  ad  ejus  ripam, 
id  est , ab  illo  non  longe.  Septuaginta  autem  interpretes, 
Vulgata  aliseque  versiones  verterunt  trans , quia  plaga 
in  qua  lieec  verba  protulit  et  scripsit  Moyses,  trans  Jor- 
danem erat  respectu  Judaeorum  qui  flumen  transgressi 
erant  ut  Terram  Sanctam  possiderent.  Ergo. 

Obj.  4°.  Gen.  xn,  6,  legitur:  Pertransiit  Abraham  in 
terram  Chanaan  usque  ad  Sichem . Chananceus  autem  tunc 
erat  in  terra  ista.  Unde  sic.  Ex  his  verbis  patet  Chana- 
naeum  jam  in  Terra  Sancta  non  esse  quando  ille  liber 
fuit  scriptus : atqui  tamen  Chananaeus  erat  in  terra  ista 
quando  vivebat  Moyses : ergo  Moyses  illius  libri  non  est 
auctor. 

R.  Nego  maj\  Nam  textus  qui  nobis  objicitur  sic  natu- 
raliter intelligi  potest : Chananceus  autem  jam  erat  in  terra 
ista  , id  est,  antequam  Abraham  in  terram  istam  adveni 
ret,  Chananaei  illam  jam  occupabant ; omnes  enim  etiam 

doctissimi  interpretes , et  ipse  rabbi  Aben-Ezra , erudi- 
tissimus , conveniunt  hunc  esse  sensum. 

Confusio  linguarum  in  Babel  et  dispersio  gentium  ac- 
ciderunt circa  annum  1757  mundi;  vocatio  Abraham  et 
ingressus  ejus  in  terram  Chanaan  , circa  annum  2083  : 
Moyses  autem  legem  a Deo  in  Horeb  accepit  et  promul- 
gavit anno  2513,  ac  consequenter  430  annis  postquam 
Abraham  egressus  est  de  Ur  Chaldaeorum  ut  iret  in  ter- 
ram semini  suo  promissam  : non  mirum  est  ergo  si  Moy- 
ses observaverit  tunc , id  est,  jam  Chananaeos  fuisse  in 
terra  ista.  Ergo. 

Obj.  5°.  Plurima  leguntur  in  Pentateucho  locorum  et 
urbium  nomina  quae  nonnisi  post  Moysen  fuerunt  im- 
posita: v.  g.  Gen.  x,  11 , Ninive  dicitur  aNemrod  aedifi- 
cata , et  tamen  nomen  suum  accepit  a Nino  qui  sat  longe 
post  mortem  Moysis  vixit;  Gen.  xiv,  14,  agitur  de  Dan 
quae  sic  dicta  est  tempore  Josue,  xix,  47,  quia  tribus  Dan 
eam  cepit;  antea  enim  vocabatur  Lesem . In  Deuterono- 
mio, ii,  30,  sermo  fit  de  Galgala : at  nomen  istud  imposi- 
tum est  sub  Josue,  ut  patet  ex  libro  ejus , v,  9,  etc.  Moy- 
ses haec  nomina  scribere  non  potuit : ergo  non  est  auctor 
Pentateuchi. 

R.  Nego  consecp  Nova  enim  haec  nomina  inscribi  po- 
tuerunt in  margine  vel  in  spatiis  interlinearibus , ad  ma- 
jorem textus  intelligentiam ; hinc  forte  ipsimet  textui 
inserta  sunt  et  prioribus  substituta  nominibus  jam  de- 
suetis: porro  hujusmodi  levissimae  mutationes  autlien- 
ticitatem  Pentateuchi  labefactare  non  possunt : alioquin 
nullum  opus  antiquum  ut  genuinum  agnosci  deberet ; 
nam  vix  ullum  reperitur  in  quo  tales  vel  graviores  non 
existant  mutationes. 

Praeterea  , confidenter  asserere  possumus  nullam  ex  his 
aliisque  ejusdem  generis  difficultatibus  esse  quam  Scri- 
pturae sacrae  interpretes  facile  non  solvant,  et  quidem 
multiplici  responsione , saepe  evidenti , semper  saltem 
probabili.  Responsiones  illas  hic  per  ordinem  et  singula- 
tim  efferre  non  possumus;  consulantur  diversi  commen- 

tatores,  ut  D.  Calmet , Vcnce , Duguet,  etc.  legantur  Ab- 
badie,  Traite  de  la  Religion , t.  1 ; Bossuet , Discours  sur 
VHistoire  TJniv . 2e  part.  cap.  3;  Huet , prop.  4 , cap.  14; 
Bergicr , t.  5;  Duvoisin , etc. 

Obj . 6°.  In  libro  Josue,  vm,  32,  legitur  Deuterono- 
mium legis  Moysis , quod  ipse  digesserat , in  lapidibus  alta- 
ris scriptum  fuisse  : atqui  Deuteronomium  quale  nunc 
habemus  in  lapidibus  altaris  scribi  non  potuisset : ergo 
non  est  Deuteronomium  Moysis, 

/?.  1°.  Multi  doctissimi  critici  existimant  non  integrum 
Deuteronomium  per  illa  libri  Josue  verba  intelligendum 
esse,  sed  tantum  illius  partem  quae  legem  continet ; Moy- 
ses enim  dixerat,  Deut.  xxvn , 2 et  4 : Eriges  ingentes 
lapides  et  calce  Icevigabis  eos , ut  possis  in  cis  scribere  omnia 
verba  legis  hujus:  in  eo  textu  agitur  tantum  de  verbis 
legis. 

R.  2°.  Moyses  praescripserat  ut  ingentes  erigerentur  la- 
pides; non  repugnat  autem  totum  Deuteronomium  in 
ingentibus  scribi  lapidibus  : ergo. 

Obj.  7°.  In  Gen.  xxxvi,  31,  haec  leguntur  verba  : Reges 
autem  qui  regnaverunt  in  terra  Edom  antequam  haberent 
regem  filii  Israel , fuerint  hi,  etc . octo  postea  numerantur 
reges  et  duodecim  duces  qui  ab  Esaii  usque  ad  Moysen, 
id  est,  intervallo  250  annorum,  regnaverunt  et  sibi  suc- 
cesserunt. At  1°  octo  reges  et  undecim  duces  sibi  succe- 
dere non  potuerunt ; 2°  qui  haec  verba  scripsit,  antequam 
haberent  regem  filii  Israel , ostendit  suo  tempore  filios 
Israel  jam  habuisse  regem.  Ergo  Moyses  haec  scribere 
non  potuit. 

R.  Nego  mi/i.  quoad  utramque  partem . 1°  Octo  reges 
facile  sibi  succedere  potuerunt  in  spatio  250  annorum, 
ut  evidentissime  patet . Duces  autem  shccesserunt  quidem 
regibus,  ex  I Paral.  i,  51.  At  multo  probabilius  omnes 
simul  et  in  diversis  locis  imperabant ; nam  in  Gen.  xxxvi, 
40,  legitur  : Hcec  ergo  nomina  ducum  Esaii,  in  cognationi- 
bus, in  locis  et  vocabulis  suis . Aliunde  dici  posset  cum 
Duguet , in  Gen.  vm,  reges  et  undecim  duces  per  250  an- 
nos sibi  successisse;  si  enim  aequaliter  vixissent  duode- 

cim  annos  unusquisque  regnasset  vel  imperasset:  multi 
autem  potuerunt  brevi  tantum  tempore  vivere,  sive  na- 
turaliter, sive  propter  violentam  mortem,  aut  propter 
expulsum,  etc.  Ergo. 

2°  Multi  dicunt  haec  verba,  antequam  regem  habe- 
rent, etc.  non  intelligenda  esse  quasi  diceretur,  ante- 
quam Saiil  et  David  regnarent,  sed  antequam  filii  Israel, 
jugo  jEgyptiorum  excusso,  rempublicam  efformarent  et 
ducem  haberent,  scilicet  Moysen  qui  tunc  eos  primus 
regebat.  Ergo. 

Caeterum,  hujusmodi  difficultates  quas  congerit  Spi- 
nosa, probarent  ad  summum  quaedam  in  Pentateucho 
fuisse  inserta,  sive  a Samuel,  sive  ab  Esdra,  sive  ab  aliis 
prophetis  vel  auctoribus,  sed  minime  destruunt  positivas 
quas  attulimus  rationes  ad  demonstrandum  quinque  hos 
libros  genuinum  opus  esse  Moysis. 

Solent  quidem  critici  ex  talibus  notis  vel  characteribus 
pronuntiare  aliquem  librum  esse  apocryphum,  sed  ubi 
positiva  et  firma  aliunde  non  dantur  motiva  quibus  clare 
ostendatur  illum  esse  authenticum;  nam  in  posteriori 
hoc  casu,  si  nonnulla  reperiant  loca  quae  proprio  auctori 
celebri  clare  tribui  non  possint,  rectius  judicant  ea  qua- 
cumque de  causa  fuisse  inserta  : ergo  etiamsi  concede- 
remus quasdam  annotationes  a recentioribus  scriptori- 
bus Pentateucho  fuisse  insertas,  nihil  inde  proficerent 
increduli. 

Voltaire , Dict.  philos . art.  Moise,  et  plures  ejusdem 
scholae  homines  quaedam  alia  objiciunt,  v.  g.  artem  scri- 
bendi a Cadmo  et  post  Moysen  tantum  fuisse  inventam, 
solos  tunc  fuisse  in  usu  apud  iEgyptios  et  Chaldaeos 
hieroglyphos  qui  in  lapidibus  et  lateribus  sculpebantur, 
longam  historiam  *non  potuisse  per  solos  hieroglyphos 
depingi,  et  aliunde  impossibile  esse  de  loco  in  locum 
omnes  transferre  lapides  et  lateres  qui  necessarii  fuissent 
ut  integer  contineretur  Pentateuchus,  etc.  Ergo. 

At  illae  aliaeque  similes  objectiones  merae  sunt  liypo- 
theses  quae  ex  ipsamet  Pentateuchi  historia  destruun- 
tur; sic  enim  ratiocinandum  est.  Invictis  argumentis 

demonstratur  Moysen  esse  Pentateuchi  auctorem : m 
illo  igitur  tempore  non  soli  existebant  hieroglyphi ; ars 
scribendi,  et  probabilius  aliter  quam  super  lapides  et 
lateres,  inventa  erat.  Vide  exquisitum  opus  ab  omnibus 
notum,  Lettres  de  quelques  Juifs  portata  is,  etc.  t.  1 ; Ber- 
gicr , t.  5 ; la  Bible  vengee  des  atlaques  des  incredules , par 
Duclot , obs.  prel.  ete. 

Parvi  refert  an  Moyses  per  seipsum  historiam  enarra- 
verit, vel  per  scribas  aut  secretarios  qui  sub  illius  direc- 
tione scripserint.  Sed  admitti  non  potest  systema  Ri- 
cliardi  Simon  superius  expositum,  quia  nullo  nititur 
fundamento,  constanti  Judaeorum  et  Christianorum  tra- 
ditioni adversatur,  cum  aliis  monumentis  quibus  Pen- 
tateuchi aliorumque  librorum  Veteris  Testamenti  au- 
thenticitas  probatur,  conciliari  non  potest : unde  Bossuet 
fortiter  illud  impugnavit  statim  atque  in  lucem  prodiit, 
et  communiter  callioiici  ipsique  protestantes  illud  procul, 
rejecerunt.. 

ARTICULUS  SECUNDUS. 

DE  INTEGRITATE  PENTATEUCHI. 

Probavimus  Moysen  esse  auctorem  Pentateuchi : nunc 
quceritur  an  ipsius  opus  hucusque  integrum  manserit. 
Duplex  distinguitur  adulteratio  : una  accidentalis  et  le- 
vis, quae  consistit  in  additione,  omissione  vel  mutatione 
quorumdam  nominum,  punctorum,  virgularum  alio- 
rumve  hujusmodi ; et  alia  substantialis,  quae  in  eo  sita 
est,  ut  aliquid  addatur  vel  omittatur  in  doctrina,  in 
institutis  et  in  factis  gravis  momenti. 

Fatemur  Pentateuchum  priorem  non  habere  integri- 
tatem, et  quasdam  in  eo  subisse  mutationes  ignorantia* 
negligentia  vel  inadvertentia  amanuensium;  talis  enim 
fuit  sors  omnium  librorum,  praesertim  antiquissimorum 
qui  per  tot  saecula  nonnisi  manu  scribi  potuerunt : quae- 
stio igitur  est  an  Pentateuchus  aliquam  subierit  mutatio? 
nem  essentialem  in  doctrina  aut  in  factis  alicujus  rao?- 
menti. 

PROPOSITIO. 

Pentateuchus  nullam  subiit  mutationem  essentialem , sive  in 
doctrina , sive  in  factis . 

Prob.  Pentateuchus  enim  talem  non  subiit  mutatio- 
nem si  demonstretur  illam  fuisse  omnino  impossibilem  : 
atqui  pluribus  invictis  argumentis  demonstratur  talem 
mutationem  fuisse  omnino  impossibilem. 

1°  Facta  quae  referuntur  in  Pentateucho  sunt  inter  se 
concatenata ; doctrina  cum  miraculis,  miracula  cum  le- 
gibus connectuntur,  adeo  ut  alia  ab  aliis  fulciantur  vel 
supponantur  : v.  g.  solemnitas  Paschae  supponit  miracu- 
losum  populi  egressum  ex  jEgvpto,  festum  Pentecostes 
locutionem  Dei  in  monte  Sinai,  serpens  aeneus  murmu- 
rationes Israelitarum  adversus  Moysen,  etc.  at  evidens 
est  gravem  mutationem  introduci  non  potuisse  in  hujus- 
modi factis. 

2°  Quo  magis  notus  est  liber,  eo  difficilior  est  mutatio 
seu  adulteratio  : at  Pentateuchus  universo  populo  erat 
notissimus ; illum  quotidie  prae  manibus  habere  teneban- 
tur sacerdotes,  ut  ritus  et  caeremonias  sub  gravibus  poenis 
praescriptas  religiose  servarent  ac  explicarent;  principes 
populi  et  magistratus,  ut  jus  dicerent,  patresfamilias  ut 
suas  cognoscerent  genealogias  suisque  fruerentur  juri- 
bus; rex  ipse  illum  propria  manu  scribere  tenebatur, 
Deut.  xvn,  18;  quolibet  septennio  publice  in  concursu 
omnis  populi  legebatur ; tanta  veneratione  servabatur, 
ut  scirent  Israelitae,  teste  Joseplio,  quot  vicibus  et  quo 
ordine  eadem  littera  in  toto  Pentateucho  adhiberetur  : 
porro  nemo  non  videt  haec  omnia  essentialem  mutatio- 
nem reddidisse  omnino  impossibilem. 

3°  Libri  Josue,  Judicum,  Regum  et  caeteri  tantam  cum 
Pentateucho  habent  connexionem,  ut  simul  corrumpi 
debuissent;  omnia  uniuscujusque  libri  exemplaria  simul 
et  eodem  modo  adulterare  oportuisset : at  illud  fieri  po- 
tuisse a quocumque  etiam  solertissimo  impostore  abso- 

lute  repugnat;  multa  enim  ubique  sparsa  existere  de- 
buerunt legis  exemplaria. 

4°  Scliisma  populi  sub  Roboam  magis  impossibilem 
adhuc  quamlibet  corruptionem  effecit;  si  enim  Judaei 
Pentateuchum  adulterassent , mox  Samaritani  reclamas- 
sent,  et,  vice  versa,  Judaei  si  Samaritani  hujus  generis 
mutationem  inducere  tentassent;  aliunde  nec  Judaei 
exemplaria  Samaritanorum  habuissent , nec  Samaritani 
exemplaria  Judaeorum.  Ergo. 

Solvuntur  objectiones . 

Obj.  1°.  IV  Regum , xxii  , 8 , et  II  Paral.  xxxiv , 14 , le- 
gitur Helciam,  sacerdotem  Domini,  librum  Legis  in  tem- 
plo casu  fortuito  leperiisse  et  Josiae  statim  deferendum 
curavisse.  Pius  rex  jussit  ut  ille  liber  sibi  legeretur; 
illum  vero  audiens,  expavit,  flevit , scidit  vestimenta  sua 
dicens,  II  Paral.  xxxiv,  21  : Magnus  furor  Domini  stil- 
lavit super  nos , eo  quod  non  custodierint  patres  nostri  verba 
Domini , ut  facerent  omnia  quee  scripta  sunt  in  isto  volumine; 
misit  etiam  ad  prophetidem  Oldam , ut  per  illam  con- 
suleretur Dominus.  Unde  sic  efformatur  argumentum . Ex 
praecedenti  narratione  constat  unicum  tunc  exstitisse  vo- 
lumen Pentateuchi  quod  erat  perditum  , et  Legem  tunc 
penitus  oblitam  jacere  : atqui  Helcias  volumen  illud  fa- 
cile corrumpere  potuit : ergo  non  constat  Pentateuchum 
esse  integrum. 

R . 1°.  Nego  maj . Nam  antequam  ille  liber  reperiretur, 
jam  coeperat  Josias  instaurare  templum  et  omnia  ad  legis 
praescripta  adducere  : nec  igitur  lex  nec  ipsius  praescripta 
in  oblivionem  penitus  devenerant. 

Et  vero  , sub  impiis  regibus  Amon  et  Manasse  , praede- 
cessoribus Josiae,  multi  Judaei  remanserant  fideles;  ab- 
surde enim  supponeretur  cunctos  fuisse  praevaricatores ; 
Deus  contra  Manassem  locutus  est  in  manu  servorum  suo- 
rum prophetarum , IV  Regum,  xxi,  10.  Porro  illi  servi 
Dei  et  Judaei  fideles  exemplaria  Legis  conservare  debue- 
runt. 

Igitur  admiratio  Helciae , stupor  et  fletus  Josiae  non 
probant  praefatum  exemplar  fuisse  unicum  , et  totam 
legem  in  oblivionem  devenisse.  Alio  et  verisimili  modo 
explicari  possunt;  colligitur  enim  ex  Deut.  xxxi,  9 et  24, 
Moysen  j ussisse  ut  exemplar  Legis  propria  manu  sua 
scriptum  in  latere  arcae  foederis  custodiretur,  et  quolibet 
septennio  coram  omni  populo  legeretur.  Testatur  Jose- 
phus,  Antiq.  1.  10,  c.  3 , illud  religiose  servatum  esse  us- 
que ad  tempora  impii  Manasses  , quo  regnante , una  cum 
arca  in  secretiorem  locum  translatum  esse,  ut  occulta- 
retur : probabile  est  autem  illud  praecise  volumen  ab 
Helcia  casu  fortuito  repertum  fuisse,  cum  efferrent  pecu- 
niam quee  illata  fuerat  in  templum  Domini , II  Paral.  XXXIV, 
14;  nam  haec  sunt  ipsius  textus  verba  : Reperit  Ile  Ici  as 
sacerdos  librum  Legis  Domini  per  manum  Moysis.  Porro 
valde  credibile  est  ingentem  fuisse  trepidationem  Josiae 
totiusque  populi  cum  audierint  verba  hujus  libri;  time 
enim  sibi  repraesentabant  ipsum  Moysen  eos  objurgan- 
tem et  graves  poenas , propter  eorum  peccata,  nomine 
Dei  minantem.  Ergo. 

R.  2°.  Nego  tnin.  Etiamsi  concederetur  praedictum  volu- 
men unicum  fuisse  Legis  exemplar,  nihilominus  Helcias 
illud  corrumpere  non  potuisset.  Nam  1°  sacerdotes , le- 
vitae,  magistratus,  patresfamilias  et  omnes  qui  penitus 
legem  oblivisci  non  potuerant,  statim  reclamassent. 
2°  Samaritani  ex  multis  annis  a Judaeis  jam  erant  sepa- 
rati : ergo  Helcias  illorum  Pentateuchum  adulterare  non 
potuisset  : attamen  eorum  Pentateuclius  idem  est  ac 
Pentateuclius  Judaeorum.  Ergo,  etc.  Praecipua  Penta- 
teuchi facta  reperiuntur  etiam  in  libris  Regum , Paral. 
Psalmorum , Prophetarum,  etc.  Helcias  autem  hos  libros 
adulterare  non  potuisset.  Ergo. 

Obj.  2°.  Ex  lib.  IV  Esdrae , xiv,  21  et  J22 , constat 
omnia  Legis  exemplaria  in  incendio  Hierosolymitano 
periisse , et  Esdram  illa  de  novo  scripsisse  : ergo  facile  ea 
adulterare  potuit. 

R.  Nego  ant.  1°  Quartus  liber  Esdrae  est  apocryphus,  ac 
proinde  nullius  auctoritatis ; nobis  igitur  nocere  non  po- 

test.  2°  Impossibile  est  omnia  Legis  exemplaria  ita  in 
incendio  periisse  ut  nemo  sciret  quae  antea  facta  fuissent 
opera,  quemadmodum  dicit  textus  v.  21;  nam  omnia 
exemplaria  non  erant  in  templo,  multa  inter  populum 
erant  dispersa  in  cunctis  urbibus,  pagis  et  domibus. 
3°  Eodem  tempore  permulti  Judaei  erant  in  Babylonica 
captivitate,  et  ibi  diu  post  incendium  Hierosolymitanum 
commorati  sunt  : atqui  Legem  habebant,  ut  constat  ex 
historia  Danielis  et  Susannae , ex  Ezecliiele , etc.  4°  Exem- 
plaria Samaritanorum  in  eodem  incendio  perire  non  po- 
tuissent. Ergo. 

Frustra  adhuc  objicitur  ex  I lib.  Machab.  i ,5  6,  libros 
Legis  ex  jussu  Antiochi  traditos  fuisse  et  combustos  ; im- 
possibile enim  fuit,  propter  easdem  rationes,  cuncta 
exemplaria  comburere. 

Inst.  Veteribus  characteribus  quibus  utebantur  He- 
braei ante  captivitatem  Babylonicam,  Chaldaicas  litteras 
substituit  Esdras  : ergo  a pari  substantiam  Pentateuchi 
aliorumque  librorum  corrumpere  potuit. 

R.  1°.  Nego  ant . Non  -constat  enim  Esdram  litteras 
Chaldaicas  veteribus  characteribus  substituisse  : 1°  quia 
multi  contendunt  nullam  hujusmodi  factam  fuisse  mu- 
tationem , et  Hebraeos  semper  usos  esse  iis  characteribus 
quibus  nunc  utuntur;  2°  quia  in  hypotliesi  quod  mutati 
fuerint  characteres,  et  hoc  probabilius  nobis  videtur,  non 
1 ideo  constaret  Esdram  illius  mutationis  unicum  esse 

I auctorem  : versimiliter  enim  haec  mutatio  eodem  modo 
contingere  debuit  quo  ejusdem  generis  mutationes  apud 
alias  gentes  fieri  solent,  id  est,  non  eodem  tempore  et  ab 
unico  auctore , sed  sensim  et  sine  sensu  : v.  g.  unus  scri- 
bendo his  potius  quam  aliis  utitur  characteribus ; alter 
postea  iisdem  utitur,  quia  sunt  clariores,  pulchriores, 
legentibus  magis  placent;  alii  deinde  illos  adoptant,  et 
paulatim  veteres  characteres  in  oblivionem  labuntur  : 
sic  apud  nos  modus  scribendi  et  imprimendi  plures  subiit 
mutationes;  sic  Latinae  versiones  quae  Vulgatam  S.  Hie- 
ronymi praecesserunt,  ita  oblitae  jacent , ut  ne  una  qui- 
dem inveniri  queat  Ergo* 

/?.  2°.  Nego  conscq . Nam  Judaei  qui,  durante  captivi- 
tate Babylonis,  per  septuaginta  annos  linguam  Chaldai- 
cam didicerant,  characteres  ejus  linguae  et  modum  eam 
scribendi  callere  debebant : facillime  ergo  his  assuefieri 
potuerunt  in  usu  divinorum  librorum  ; e contra  , si  qua 
ipsis  proposita  fuisset  notabilis  mutatio  in  doctrina , in 
legibus,  in  caeremoniis,  etc.  eam  sine  reclamationibus 
non  admisissent.  Praeterea,  illae  mutationes  in  textu  Sa- 
maritano non  invenirentur;  Samaritani  quippe  novos 
Judaeorum  characteres  non  admiserunt  : a fortiori  ergo 
graviores  non  admisissent  mutationes.  Ergo.  Vide  dis- 
sertationem D.  Cahnet  de  mutatione  alphabeti  sub 
Esdra. 

Obj.  3°.  Textus  Hebraicus  fere  componitur  ex  litteris 
consonantibus  tantum  quibus , loco  vocalium  , quaedam 
addita  sunt  arbitraria  puncta  ad  determinandum  sensum 
verborum  : porro  qui  haec  puncta  instituerunt , totum 
sensum  subvertere  potuerunt  : ergo. 

R.  Nego  min.  Nam  ante  puncta  Pentateuclius  ab  om- 
nibus intelligebatur , quotidie  legebatur,  non  tantum  a 
sacerdotibus,  sed  coram  omni  populo;  quatuor  versiones 
Graecae,  scilicet  Septuaginta  interpretum,  Aquilae,  Sym- 
machi et  Theodotionis,  Paraphrasis  Chaldaica,  versio 
Syriaca  et  nostra  Vulgata,  factae  sunt  super  exemplaribus 
punctis  destitutis;  siquidem  puncta,  juxta  omnes,  sancto 
Hieronymo  sunt  posteriora , et  probabiliter  non  fuerunt 
in  usu  ante  decimum  aerae  nostrae  saeculum  : praedictae 
autem  versiones  perfecte  sibi  sunt  concordes,  saltem 
quoad  substantiam;  earum  igitur  auctores  textum  He- 
braicum punctis  destitutum  intelligebant,  et  nos  etiam 
illum  facile  absque  punctis  intelligimus , sequendo  me- 
thodum D.  Masclef  et  patris  Houbigant.  Plurima  quidem 
invenimus  verba  obscura,  dubia,  aequivoca  : at  nulla  est 
aequivocatio  vel  incertitudo  circa  corpus  doctrinae  et  fac- 
torum. Ergo. 

Obj.  4°.  Ingens  datur  discrepantia , quoad  chronolo- 
giam,  inter  diversos  Pentateuchi  textus.  In  Hebraeo,  a 
creatione  usque  ad  diluvium  1656  numerantur  anni,  et 

42  7 a diluvio  usque  ad  vocationem  Abra  has ; in  Samari- 
tano, 1307  ante  diluvium,  et  1017  a diluvio  usque  ad 
vocationem  Abrahae;  in  Graeco  Septuaginta  interpretum, 
2242  ante  diluvium,  et  1307  inter  diluvium  et  vocatio- 
nem Abrahae.  Abraliam  itaque  vocatus  est  anno  mundi 
2083,  juxta  textum  Hebraicum  et  nostram  Vulgatam  ex 
illo  conversam,  2324  juxta  Samaritanum  et  3549  se- 
cundum Graecum  : atqui  talis  diversitas  casui  fortuito 
tribui  non  potest,  ut  ex  lectione  diversorum  textuum 
patet  : ergo  Pentateuchus  fuit  adulteratus  saltem  in  ea 
parte  quoad  substantiam,  etc. 

R.  Toto  concesso  argumento 9 nihil  adversum  nos  con- 
cludi potest;  haec  quippe  mutatio  ut  essentialis  haberi 
non  debet  : in  eo  tantum  consistit  quod  patriarchae  plus 
minusve  vixerint  antequam  suum  primogenitum  habe- 
rent, et  non  impedit  quin  eadem  sit  doctrina,  eadem 
sint  miracula , eaedem  leges  et  caeremoniae,  eaedem  om- 
nino personae  et  genealogiae  : atqui  talis  mutatio  reputari 
non  debet  essentialis;  quinimo  probat  nullam  faciam 
esse  mutationem  essentialem;  si  enim  essentialis  aliqua 
facta  esset  mutatio,  quoddam  saltem  illius  remaneret 
vestigium  : porro  nullum  talis  mutationis  existit  vesti- 
gium, sed  perfectissima  inter  diversos  textus  reperitur 
uniformitas  quoad  substantiam;  ergo. 

De  hujusmodi  clironologiae  discrepantia  eodem  modo 
judicavit  Ecclesia.  Licet  enim  in  concilio  Tridentino, 
sess.  4,  tanquam  veram  et  authenticam  probaverit  Vul- 
gatam traductionem  quae  textui  Hebraico  conformis  est, 
commemorat  tamen  in  Martyrologio , vigilia  Nativitatis 
Domini,  supputationem  Septuaginta  interpretum.  Ergo. 

Quo  autem  tempore , qua  ratione , quo  motivo,  a qui- 
bus personis  facta  fuerit  ista  mutatio?.  Omnes  eruditi  fa- 
tentur has  quaestiones  insolubiles  esse ; existimat  tamen 
Duguet , in  Gen.  t.  2,  textum  Hebraicum  aliis  textibus 
anteponendum  esse , tum  quia  Ecclesia  illum  approbasse 
videtur,  quando  Vulgatam  approbavit,  tum  quia  est 
antiquior,  tum  quia  in  Synagoga  et  in  vera  Christi  Ec- 
clesia semper  fuit  in  usu. 

ARTICULUS  TERTIUS. 

DE  VERITATE  PENTATEUCHI. 

Multum  datur  discrimen  inter  autlienticitatem  et  ve- 
ritatem alicujus  libri.  Liber  enim  potest  esse  authenticus 
et  non  verus;  quia  fieri  potest  ut  scriptor  sit  deceptus 
vel  deceptor,  quod  frequenter  accidit.  Itaque,  authenti- 
citate  et  integritate  Pentateuchi  demonstratis  , nunc  pro- 
bandum est  ilium  esse  verum,  id  est,  cuncta  facta  quae 
in  eo  continentur  vere  contigisse.  Inter  facta  quae  descri- 
bit Moyses , alia  ipsi  erant  coaeva  et  alia  respectu  ipsius 
praeterita.  Facta  prioris  generis  referuntur  in  Exodo  , Le- 
vitico  , Numeris  et  Deuteronomio ; alia  vero  describuntur 
in  Genesi.  Nobis  examinandum  est  1°  an  vera  sint  facta 
quae  in  quatuor  posterioribus  Pentateuchi  libris  narran- 
tur; 2°  an  quae  in  Genesi  referuntur. 

PROPOSITIO  PRIMA. 

Vera  sunt  facta  quee  in  quatuor  posterioribus  Pentateuchi 
libris  describuntur. 

Proh.  Yera  sunt  enim  haec  facta  si  Moyses  non  fuit  de» 
ceptus  nec  deceptor  : atqui  utrumque  certissimum  est. 

1°  Moyses  non  fuit  deceptus . Innumera  enim  Moyses 
describit  facta  publica,  sensibus  obvia,  sibi  personalia, 
quorum  dicit  se  fuisse  non  solum  testem  oculatum,  sed 
operatorem  : at  impossibile  est  illum  fuisse  deceptum 
circa  talia  facta;  circa  hujusmodi  facta  enim  decipi  non 
potuit  quin  fuerit  plusquam  fanaticus  et  extraordinaria 
correptus  dementia:  attamen,  nedum  fuerit  fanaticus 
aut  dementia  correptus  , patet  ex  ipsius  scriptis , doctrina , 
legibus , etc.  illum  fuisse  virum  prudentem  et  sapientissi- 
mum,  ut  ipsi  adversarii  fatentur  : ergo  1°. 

2°  Non  fuit  deceptor.  Si  enim  fuisset  deceptor  et  facta 
quae  narrat  finxisset,  vel  Hebraei  cum  illo  in  faudem 

conspirassent,  vel  solus  omnes  decepisset:  atqui  neutrum 
dici  potest. 

1°  Dici  non  potest  Hebraeos  in  fraudem  cum  illo  con- 
spirasse; absurdum  est  enim  supponere  tot  hominum 
millia  simul  conspirasse  in  fraudem  sibi  inutilem  : atqui 
omnes  Israelilse  simul  conspirassent  in  fraudem  sibi  in- 
utilem , imo  sibi  nocivam  et  odiosam  ; inulta  namque  re- 
feruntur facta  genti  Hebraeae  probrosa,  ut  vituli  aurei 
adoratio,  actus  idololatriae  in  deserto,  murmurationes 
adversus  Deum  et  Moysen  , Moysis  contra  gentem  objur- 
gationes, etc. 

Praeterea  , si  Moyses  et  tota  gens  Hebraea  simul  in  frau- 
dem conspirassent , excogitassent  facta  antiquiora  , obs- 
cura et  vaga , non  vero  recentia , splendida , publica  et 
circumstantibus  gentibus  tam  nola  ut  fraus  omnibus  sta- 
tim  apparuisset.  Ergo  1°. 

2°  Dici  non  potest  solum  Moysen  fuisse  impostorem  et 
Hebraeos  decepisse.  Nam  1°  , secundum  sanae  critices  re- 
gulas , non  licet  sinceritatem  alicujus  scriptoris  historici, 
sine  lationibus  positivis , in  dubium  revocare.  2°  Ut  im- 
postor haberi  non  potest  qui  manifestos  prae  se  fert  since- 
ritatis characteres ; atqui  Moyses  manifestos  prae  se  fert 
sinceritatis  characteres ; in  omnibus  enim  scriptis  suis 
non  aequivoca  praebet  signa  probitatis  et  pietatis;  doctrina 
ejus  est  sublimis , praecepta  sancta , leges  sapientes,  quid- 
quid operatur  ad  bonum  gentis  dirigitur,  proprii  com- 
modi semper  est  immemor  ; Filios  suos  absque  ullo  splen- 
dore in  gente  sua  relinquit  : atqui  haec  manifesti  sunt 
sinceritatis  characteres.  3°  Si  Moyses  decipere  voluisset, 
incredibilia  non  excogitasset  facta  quorum  unusquisque 
falsi tatem  primo  intuitu  conspexisset : in  ea  quippe  hy- 
potliesi , fingit  aquas  fluminis  in  sanguinem  coram  dua- 
bus gentibus  versas  esse,  tenebras  per  plures  dies  inte- 
gram cooperuisse  regionem;  mare  divisum  fuisse  et  totam 
gentem  sicco  pede  inter  aquas  transiisse,  manna  per  qua- 
draginta annos  e coelo  pluisse , aquam  e rupe  percussa 
fluxisse,  homines  et  jumenta  bibisse,  legem  a Deo  super 
montem  Sinai  inter  tonitrua  et  fulgura  solemniter  datam 

fuisse  coram  omni  multitudine,  et  innumera  ejusdem 
generis  facta  ; impostor  autem  , vel  minimo  praeditus  ju- 
dicio , aliter  contextas  excogitaret  fabulas.  4°  Non  semel 
Moyses  splendidiora  sua  narrat  miracula,  sed  continuo 
ea  commemorat,  exprobrat  Hebraeis  quod  sint  durae  cer- 
vicis ; aspere  eos  redarguit,  transgressiones  in  specie  le- 
vissimas poena  mortis  plectit,  multa  hominum  millia 
propter  eorum  rebellionem  trucidat,  etc.  porro  non  ita 
se  gerit  impostor  qui  benevolentiam  populi  sibi  conci- 
liare intendit.  5°  Impossibile  fuisset  Moysi  suam  gentem 
circa  facta  quae  narrat  decipere;  illa  enim  exhibet  tan- 
quam  publica , praesentia  et  ante  omnium  oculos  peracta, 
v.  g.  maris  divisionem  et  multitudinis  transgressum  , co- 
lumnam nubis  et  ignis  , manna  jugiter  e coelo  decidens, 
vestes  per  quadraginta  annos  integre  servatas,  tonitrua  et 
fulgura  in  monte  Sinai , etc.  Tota  gens  Hebraea  tam 
firma  persuasione  haec  admittit  facta  , ut  sola  eorum  au- 
ctoritate patiatur  jugum  gravissimae  legis  sibi  imponi ; 
tres  solemnes  instituuntur  festivitates,  quae  in  summo 
honore  semper  fuerunt,  Pascha  in  memoriam  egressus 
populi  ex  TEgypto  , Pentecostes  propter  legem  datam  in 
monte  Sinai , et  Scenopegia  seu  festum  Tabernaculo- 
rum , in  commemorationem  mansionis  populi  in  deserto 
sub  tentoriis.  Arca  in  deserto  ex  jussu  Moysis  confecta, 
virga  Aaron  , tabulae  Legis  , manna  , serpens  aeneus  cultu 
religioso  tanquam  pretiosa  monumenta  servabantur: 
verum  si  facta  quae  Moyses  narrat  totidem  essent  menda- 
cia, haec  universo  populo  suaderi  non  potuissent,  ut  at- 
tendenti  patebit:  ergo  2°  , etc.  aliunde,  etc.  Ergo. 

Solvuntur  objectiones. 

Obj . 1\  Moyses  Terram  Promissam  exhibet  ut  prae 
abundantia  meile  et  lacte  fluentem  : atqui  constat  illam 
esse  aridam  et  sterilem  : ergo. 

R.  Nego  min . Multi  enim  viatores  testantur  regionem 
illam  esse  situ  delectabilem  et  sua  natura  feracissimam  ; 
inconcussis  autem  argumentis  constat  illam  fuisse  olim 

omnis  generis  fructibus  abundantissimam ; solo  igitur 
defectu  culturae  facta  est  sterilis,  sicut  Graecia  et  multae 
regiones  Africae.  Ergo.  Vide  quatuor  dissertationes  D 
Gueriee , circa  fertilitatem  Palaestinae  , in  ultimis  vol.  ope- 
ris dicti,  Memoires  de  Vacademie  des  ihscriptions , et  ad 
calcem  sui  operis  Lettrcs  de  quelques  Juifs , etc. 

Obj.  2°.  Narrat  Moyses  Israelitas  vitulum  aureum  fusi- 
bilem  in  deserto  fecisse  : at  incredibile  est  Israelitas  suf- 
ficiens habuisse  aurum  in  deserto , necessaria  possedisse 
instrumenta  , et  artem  satis  percaluisse,  ut  talem  confi- 
cerent vitulum  : ergo. 

R.  Nego  min . 1°  Sufficiens  aurum  facile  haberi  potuit, 
cum  inaures  aureas  uxorum  suarum , filiorum  et  filiarum 
obtulerint  Israelitae,  Exod.  xxxii  , 3 ; 2°  forte  ille  vitulus 
modicae  erat  molis  ; 3°  forte  accurate  et  eleganter  non  fuit 
elaboratus  ; 4°  per  unam  aut  per  duas  hebdomadas  operi 
illi  vacare  potuerunt  Israelitae  ; incredibile  autem  non  vi- 
detur inter  tantam  hominum  multitudinem  inventos 
fuisse  nonnullos  qui  tale  opus  sic  peificere  potuerint; 
nihil  enim  facilius  est,  secundum  communes  cliiiniae  re- 
gulas , quam  aurum  liquefacere  ; ars  vero  liquefaciendi 
metalla,  et  diversa  ex  illis  faciendi  opera  , notissima  erat 
in  iEgypto.  Non  mirum  ergo  si  Israelitae  artem  illam  suf- 
ficienter percaluerint  ut  conflatilem  vitulum  facerent. 
Pari  ratione  facile  concipitur  Moysen  potuisse  eurndem 
vitulum  in  pulverem  redigere , cum  aqua  miscere  , et 
bibendum  Israelitis  porrigere.  Vide  Lettres  de  quelques 
Juifs  , t.  1 . 

Obj.  3°.  Frequenter  Israelitae  adversus  Deum  et  Moysen 
murmuraverunt,  et  in  idololatriam  prolapsi  sunt : atqui 
Deum  et  ipsius  cultum  non  ita  deseruissent,  si  ea  vidis- 
sent miracula  quae  a Moyse  referuntur  : ergo. 

R.  Nego  min.  Nam  , quidquid  dicatur , certum  estlsrae- 
litas  legem  Mosaicam  admisisse  et  tenuisse  tanquam 
divinam  , licet  graviter  sibi  onerosam  et  cupiditatum 
coercitivam  : at  nunquam  illam  sic  admisissent,  nec  tanto 
zelo  tenuissent , si  miraculis  a Moyse  relatis  non  credi- 
dissent. 

Illorum  vero  murmurationes  et  idololatriae  sunt  actus 
inconsequentiae,  sicut  multos  quotidie  inter  nos  videmus. 
Quot  enim  Christiani  poenarum  aeternitatem  unico  debi- 
tam esse  peccato  firmiter  credunt,  et  in  innumera  tamen 
prolabuntur  scelera  ! eadem  facilitate  in  idololatriam 
prolabi  potuerunt  Israelitae ; nam  ingenii  eorum  crassi- 
tudo, caeterarum  gentium  exempla,  comessationes  aliae- 
que  sensuum  voluptates  , quae  inseparabiles  erant  idolo- 
latriae comites,  tam  fortiter  eos  in  actus  idololatriae 
alliciebant  quam  consuetae  cupiditates  inducunt  Christia- 
nos in  peccatum.  Ergo. 

Obj.  4°.  Facta  quae  narrat  Moyses  tanta  sunt  et  tam 
splendida,  ut  a vicinis  nationibus  ignorari  non  potuissent, 
et  a scriptoribus  profanis  referri  debuissent  : attamen 
nihil  de  illis  dicunt  scriptores  profani  : ergo. 

R.  1°.  Nego  maj.  Nam  1°  scriptores  profani  etiam  anti- 
quiores multo  sunt  Moyse  posteriores,  ut  postea  dicemus; 
facta  igitur  a Moyse  relata,  quamvis  splendida  , ignorare 
potuerunt,  aut  saltem  nonnisi  confuse  et  obscure  ea  co- 
gnoscere debuerunt ; si  enim  abhinc  600  aut  1000  annis 
quaedam  facta  etiam  lucidissima  apud  aliquam  gentem 
nobis  vicinam  contigissent,  et  nihil  de  iis  scriptum  fuis- 
set , quid  circa  illa  nunc  sciremus  ? fere  nihil  pi  oeter  quas- 
dam forte  eorum  notiones  vagas,  confusas  et  incertas  : 
porro  sic  erant  ad  minus  scriptores  profani  respectu  fa- 
ctorum a Moyse  scriptorum;  nihil  de  illis  cognoscere  po- 
terant, nisi  per  quasdam  traditiones  vagas,  confusas  et 
valde  incertas,  tum  propter  longiorem  distantiam,  tum 
quia  Judaei  nullum  habere  volebant  commercium  cum 
gentilibus,  tum  quia  lingua  Hebraica  caeteris  gentibus  erat 
ignota,  et  300  annis  tantum  ante  Christum  libri  Moysis 
fuerunt  a Septuaginta  interpretibus  in  linguam  Graecam 
translati.  Ergo. 

R . 2°.  Nego  /nin . Mentionem  enim  fecit  Sanchoniaton 
de  creatione  mundi,  Callimachus  de  homine  ex  luto  facto, 
Berosus  de  diluvio , Arta  panus  de  trajectione  maris  Rubri, 
Herodotus  de  praecipuis  eventibus  qui  in  Genesi  descri- 
buntur; horum  testimonia  unusquisque  videre  potest 

apud  Grotium , De  vera  religione , et  in  toto  opere  citato 

Guerin  du  Rochcr.  Ergo. 

Praeterea  positivae  probationes  non  impugnantur  per 
rationes  negativas  : atqui  veritas  historiae  Moysis  positivis 
et  firmis  nititur  argumentis;  rationes  autem  ex  silentio 
auctorum  paganorum  deductae  sunt  tantum  negativae  : 
nihil  ergo  probant.  Si  enim  haec  argumentandi  methodus 
valeret,  multae  historiae , de  quarum  veritate  nemo  dubi- 
tat , rejiciendae  essent , v.  g.  victoriae  Julii  Caesaris  in  Gal- 
lia; siquidem  illarum  testes  habemus  tantum  ipsum 
Caesarem  et  paucos  ejusdem  gentis  scriptores,  nec  ulli 
proferuntur  libri  veterum  Druidum  , qui  tamen  de  illis 
silere  non  debuissent.  Ergo. 

Manethos  , Trogus  Pompeius  , Justinus  et  Tacitus  re- 
ferunt Israelitas  ex  iEgypto  propter  scabiem  et  lepram 
fuisse  ejectos  ; addit  Tacitus , Hist.  1.  1,2,3  et 4,  fontem 
in  rupe  ab  iisdem  Israelitis  sitientibus  fuisse  detectum  , 
unde  Moyses  totum  populum  recreavit.  Haec  iterum  nihil 
aliud  esse  videntur  quam  mera  historiae  Moyses  corrup- 
tio; illius  saltem  auctoritatem  labefactare  non  possunt. 
Nam  1°  illi  scriptores  Moyse  sunt  recentiores  ; 2°  nulla 
assignant  monumenta  ; 3°  multa  referunt  absurda  , v.  g. 
Tacitum  non  pudet  asserere  caput  asini  religioso  cultu 
in  templo  Hierosolymitano  servari  propter  fontem  aquae 
repertum ; 4°  absurduip  est  totum  Israeliticum  populum 
scabie  et  lepra  fuisse  corruptum,  alioquin  tot  leges  non 
fuissent  institutae  ad  distinguendum  eos  qui  tali  genere 
morbi  laborabant. 

Obj.  5°.  Si  prodigia  quae  narrantur  in  Exodo  essent  di- 
vina , Pharao  eis  non  restitisset.  Ergo. 

R . Nego  ant . Nam  1°  saepe  veritati  cognitae  reluctatur, 
quando  cupiditatibus  est  adversa  : atqui  prodigia  quae 
narrantur  in  Exodo  cupiditatibus  Pharaonis  erant  ad- 
versa. 2°  Ea  admittere  potuit  ut  certa,  et  eorum  conse- 
quentias negare,  illa  videlicet  tribuendo  magiae.  3° Non 
semper  illis  restitit;  ex  historia  enim  Moysis  pluries  fidem 
illis  adhibuit , et  tandem,  evidentia  rei  omnino  victus, 
populum  Israeliticum  dimisit : ipsa  ergo  Pharaonis  resi- 

stentia  demonstrat  praedicta  prodigia  fuisse  divina.  Ergo. 

Inst.  1°.  Si  mare  in  dua$  partes  divisum  fuisset , .Egyptii 
hoc  miraculo  perterriti , a persequendis  Hebraeis  tempe- 
rassent.  Ergo. 

R.  Nego  ant.  Nam  1°  Pharao  magis  ac  magis  induratus, 
tam  liuic  miraculo  resistere  potuit  quam  praecedentibus 
quae  in  jEgypto  patrata  erant.  2°  Columna  luminis  ex 
parte  Hebraeorum  , erat  nubis  ex  parte  dSgyptiorum  : hoc 
posito,  facile  concipitur  quomodo  iEgyptii,  ira  inflam- 
mati , persecuti  fuerint  Hebraeos,  etiam  inter  fluctus  maris 
hinc  et  inde  pendentes;  illos  propter  noctis  et  columnae 
nubis  tenebras  non  videbant : unde,  quando  audierunt 
Deum  e columna  nubis  tonantem,  et  senserunt  aquas  in 
se  ruentes,  stupefacti  exclamaverunt,  Exod.  xiv,  25 : Fu- 
giamus Israelem  : Dominus  enim  pugnat  pro  eis  contra  nos  : 
ergo  hucusque  miraculum  non  viderant. 

Inst.  2°.  Ipse  Josephus  , lib.  2 de  Antiq.  c.  7,  dubitare 
videtur  an  transitus  maris  Rubri  fuerit  supernaturalis , 
an  mere  naturalis.  Ergo. 

R.  1°.  Quicumque  integrum  Josephi  textum  legerit, 
clare  percipiet  illum  de  veritate  miraculi  non  dubitasse. 
2°  Etiamsi  de  illa  veritate  dubitasset,  nihil  inde  seque- 
retur; apud  omnes  enim  constat  illum  non  semel  ex  hu- 
mana prudentia  suam  dissimulasse  fidem,  ne  Vespasiano 
et  aliis  magnatibus  Romanis  displiceret.  Eo  usque  deve- 
nit ut  inter  leges  Moysis  hanc  a se  confictam  inseruerit  t 
Nemo  blasphemet  deos  quos  ali  ce  civitates  deos  cesti  m ant  : 
ipsius  ergo  testimonium  contra  testimonium  Moysis  prae- 
valere non  posset. 

Obj.  6°.  Moyses,  qui  fuit  eruditus  in  omni  sapientia 
jEgyptiorum  , solertia  erat  praeditus , et  forte  magnus  fuit 
incantator : porro  non  repugnat  talem  hominem  Hebraeis 
per  diabolica  prodigia  illusisse,  vel  per  fraudes  callide 
structas  decepisse  : ergo. 

R.  1°.  Nego  maj . Narratio  quippe  Moysis  omnes  prae  se 
fert  characteres  gravitatis,  ingenuitatis  et  omnimodae 
sinceritatis,  adeo  ut  nullus  scriptor  humanus  majorem 
vel  etiam  aequalem  mereatur  fidem. 

i?.  2°.  Nego.  miri.  Etiamsi  admitteremus  hypothesim 
nobis  objectam  , quae  repugnat,  quisquis  Pentateuchum 
attente  legens,  sibi  persuadere  non  posset  illum  ab  im- 
postore fuisse  scriptum.  Quis  enim  impostor,  quantumvis 
solors  , vel  diabolica  potestate  praeditus  supponatur,  posset 
efficere  vel  simulare  tanta  prodigia,  sensibilia,  obvia, 
publica  , saepius  iterata  , ab  ingenti  multitudine  visa  , ob- 
servata , firmiter  credita , multiplicatis  solemnibus  mo- 
numentis ad  posteros  transmissa  ? Certe  ^ tale  insaniae 
exemplum , vel  potius  tale  portentum  ; omnium  prodi- 
giorum esset  maximum.  Ergo. 

PROPOSITIO  SECUNDA* 

F era  sunt  facta  quae  in  Genesi  narrantur. 

Proh.  Illa  historia  vera  est  cujus  scriptor  non  fuit  de- 
ceptus nec  voluit  decipere , et  quae  insuper  confirmatur 
notis  veracitatis  et  populorum  traditionibus  : atqui  talia 
sunt  facta  in  Genesi  narrata. 

1°  Scriptor , id  est  Moyses , non  fuit  deceptus.  Nulla  est 
difficultas  circa  facta  Abrahamo  posteriora , quia  gens 
Hebraea  in  duodecim  tribus  divisa  , secundum  numerum 
filiorum  Jacob , historiam  avorum  suorum  in  duodecim 
lineis  parallelis  conservabat ; sic  eam  Moyses  facile  co- 
gnoscere potuit : sola  igitur  quaestio  est  an  Moyses  certe 
cognoscere  potuerit  facta  quae  narrat  ab  origine  mundi 
usque  ad  vocationem  Abrahae  : atqui  haec  facta  certo  co- 
gnoscere potuit ; plurimae  enim  sunt  viae  quibus  illorum 
veritas  ad  ipsum  certo  pervenire  potuerit , scilicet  traditio 
oralis  , cantica , scriptura  , monumenta  et  revelatio. 

1°  Traditio  oralis.  Quamvis  enim  a creatione  usque  ad 
Moysen  2513  numerentur  anni,  paucae  tamen  interfue- 
runt generationes  , ob  longissimam  primorum  hominum 
vitam  : fere  £&£entis  annis  vixit  Adam  cum  Mathusala  , 
Matliusala  sexcentis  annis  cum  Noe  , Sem  vidit  Isaac  , 
Isaac  Levi,  et  Levi  diu  vixit  cum  Amram  patre  Moysis  ; 
sic  quinque  aut  sex  ad  summum  reperiuntur  generationes 

ab  Aciam  usque  ad  Moysen  : veritas  autem  factorum  qu£ 
narrat  Moyses,  per  generationes  istas  facile  transmitti 
potuit  integra  ; nam  historia  primaevi  illius  temporis  est 
brevissima,  et  quaedam  tantum  graviora  continet  facta  : 
porro  graviora  haec  facta  per  solam  traditionem  oralem 
certo  cognosci  potuerunt ; patres  enim  diutissime  cum  fi- 
liis vivebant , laboribus  parum  incumbebant,  sed  ordina- 
rie greges  pascebant , artes  nondum  erant  inventae  , nullae 
aliae  existebant  historiae  : continuo  igitur  de  factis  ad 
praedecessores  pertinentibus , de  mundi  creatione  , de 
diluvio , et  praesertim  de  genealogiis  loqui  debebant. 
Ergo  1°. 

2°  Moyses  potuit  cognoscere  facta  quae  narrat  per  quae-, 
dam  cantica  usu  recepta ; apud  omnes  gentes  enim  mos 
ab  initio  fuit,  ut  communiter  tenetur,  carmina  et  cantica 
componere  quibus  celebriores  eventus  passim  decanta- 
rentur et  memoriae  commendarentur  : atqui  mos  ille 
apud  primaevos  homines  , aut  saltem  ante  Moysen  exi- 
stere  debuit , siquidem  Moyses  pluribus  in  locis  illum  sup- 
ponit, v,  g.  Gen.  xxxi,  27,  Deuteron.  xxxi , 19  et  21. 
Ergo  2°. 

3°  Certum  est  artem  aliquo  modo  scribendi  tempore 
Moysis  exstitisse , sed  non  constat  quando  illa  fuit  inventa; 
a multo  tempore  forte  jam  existebat : non  repugnat  ergo 
Moysen  quaedam  saltem  facta  per  scripturam  cognovisse. 
Ergo  3°. 

4°  Ea  cognoscere  potuit  per  publica  quae  tunc  existe- 
bant monumenta;  in  memoriam  enim  factorum  alicu jus 
momenti  solebant  hujus  temporis  homines  altare  aedifi- 
care, puteos  fodere,  lapides  erigere,  etc.  ut  legitur  de 
Jacob,  Isaac,  Abraham,  Noe  , etc.  sola  praesentia  hujus- 
modi monumentorum  ea  testabatur  facta  ob  quae  fuerant 
erecta,  ut  patet.  Ergo  4°. 

5°  Illa  denique  per  revelationem  qei^o  cognoscere  po- 
tuit ; ex  prima  enim  propositione  constat  vera  esse  splen- 
dida quae  in  Exodo  referuntur  miracula  : porro  ex  illis 
patet  Moysen  mirabile  cum  Deo  habuisse  commercium  : 
impie  ergo  diceretur  illum  cognoscere  non  potuisse  facta 

quae  narrat  circa  mundi  originem  , et  usque  ad  Abrahae 
vocationem  : ergo  5°,  etc.  aliunde,  etc.  insuper,  etc. 
Ergo  1°  Moyses  non  fuit  deceptus. 

2°  Noluit  decipere.  Nam  1°  Moysi  tribuere  non  licet 
propositum  a notissima  ipsius  indole  alienum  : attamen, 
in  hypotliesi  adversariorum  , tribueretur  Moysi  proposi- 
tum , etc.  In  quatuor  enim  posterioribus  Pentateuchi  li- 
bris manifestos  atque  innumeros  exhibet  sinceritatis  cha- 
racteres. Ergo.  2°  Juxta  adversarios , Moyses  solertissimus 
fuisset  impostor  : at  solertissimus  impostor  non  ita  exco- 
gitasset  facta  quae  narrantur  in  Genesi,  ut  vocationem 
Abrahae  praecedentia  ; aut  ea  omisisset ; aut  ea  referendo, 
nomina  propria,  epochas  , genealogias  prudenter  tacuis- 
set, et  generalioribus  verbis  usus  esset , ne  arma  contra 
se  subministraret.  3°  Indubiis  signis  ostendit  Deum  sibi 
frequenter  loqui  : repugnat  autem  Deum  mendacia  im- 
postori coelestibus  signis  confirmare.  Ergo  2°  Moyses 
noluit  decipere. 

3°  Historia  Moysis  notis  voracitatis  confirmatur.  Etenim 
circa  originem  mundi  informia  quaedam  nobis  exhibet 
initia  potentissiinorum  imperiorum  quae  postea  exstite- 
runt : vix  Abraham  ingressus  estiEgyptum  , et  de  adventu 
novi  hospitis  rex  admonetur;  idem  legitur  de  Abimelech 
Gerarum  rege  : in  Palaestina  tot  erant  reges  quot  urbes; 
quinque  ex  eis  devincit  et  in  fugam  vertit  Abraham  cum 
318  vernaculis.  Simplices  tunc  fuisse  omnium  mores  mi- 
rabiliter narrat  idem  Moyses;  opes  locupletissimorum 
hominum  ipsorumque  regum  repraesentat  in  numero 
servorum  et  armentorum ; juxta  ipsius  narrationem , pa- 
tresfamilias  , uxores , filii  et  filiae  quaecumque  officia  per 
seipsos  implebant , greges  ducebant,  custodiebant,  ad- 
aquabant , hospites  benigne  suscipiebant,  aquam  ad  la- 
vandos pedes  eis  praebebant , ipsa  familiae  domina  tibos 
parabat.  Yictus autem  erat  simplex  et  naturalis,  in  lacte, 
butyro,  ovibus , haedis  , vitulis  et  panibus  subcineritiis 
consistebat,  etiam  quando  honoratiores  hospitio  exci- 
piebantur viri.  Nulla  fit  mentio  artium  , scientiarum  , 
legislationis,  quales  esse  debuissent  apud  populos  a 

multis  saeculis  jam  existentes  : porro  hujusmodi  narra- 
tiones apprime  congruunt  infantiae  mundi.  Sic  Homerus, 
600  annis  post  Moysen  scribens , mores  et  usus  suae  aetatis 
depinxit,  et  libenter  agnoscunt  deistae  ipsius  narrationem 
esse  veram.  Ergo  3°. 

4°  Haec  Moysis  historia  traditionibus  populorum  con- 
firmatur. Ubique  enim  videmus  plus  minusve  distincte 
chaos  immensum , terram  aquis  involutam  , spiritum  Dei 
cuncta  vivificantem  , tenebras  luce  priores,  hominem  ex 
luto  formatum  , ipsius  innocentiam,  deinde  ejusdem  la- 
psum : hinc  poetfae  auream  finxerunt  aetatem,  postea  fer- 
ream. Varii  Indiae  populi  nomen  et  historiam  Aclami  ? 
Evae,  arboris, serpentis,  etc.  servarunt.  Deprehenduntur 
vestigia  longaevae  patriarcharum  ae latis  in  historiis,  quae 
testantur  primos  homines  mille  circiter  vixisse  annis, 
turris  Babel  in  historia  gigantum  qui  bellum  coelo  inferre 
voluerunt,  et  aliorum  Genesis  factorum  in  inythologiae 
deliriis , ut  fuse  exponit  Guerin  du  Rocher,  in  opere  cui 
titulus  : Histoirc  veritable  des  temps  fabulcux.  Multa  va- 
riorum populorum  testimonia  et  monumenta  legi  pos- 
sunt apud  Grotium,  t.  1 , c.  16.  Ergo  4° , etc.  aliunde , etc. 
insuper , etc.  Ergo. 

SoLvuntuj'  objectiones . 

Obj.  1°.  Auctores  profani  multa  referunt  facta  publica 
et  magni  momenti,  quae  nullam  merentur  fidem,  v.  g» 
bellum  inter  Jovem  et  Titanos  , diluvium  Deucalionis  et 
novam  formationem  virorum  ac  mulierum  ex  proje- 
ctione lapidum , aurei  velleris  ablationem  , etc.  Ergo. 

Notandum , antiquiores  profanos  scriptores  multo  re- 
centiores  esse  Moyse.  Homerus , v.  g.  qui  ut  antiquissi- 
mus exhibetur,  600 annis  post  Moysen,  et  300  circiter 
post  captam  Trojam  scripsit  : multo  igitur  difficilius 
quam  Moyses  facta  priorum  temporum  cognoscere  po- 
tuerunt. 

R.  Nego  conseq . Saepe  enim  facta  quae  narrant  sunt 
absurda  \ aliunde  epoclias  non  determinant,  circumstan- 

tias  non  describunt,  seriem  continuatam  et  accuratam 
non  exhibent,  nullos  denique  sinceritatis  characteres  prae 
se  ferunt;  ordinarie  sunt  poetae,  qui  nihil  aliud  quaerere 
videntur  nisi  ut  per  delectabiles  fictiones  versibus  ador- 
natas sensus  demulceant  et  hominibus  placeant.  Insuper 
plures  auctores  sat  probabiliter  ostendunt  plerasque  pa- 
ganorum fabulas  aliquod  habere  fundamentum  in  factis 
a Moyse  relatis,  ac  proinde  illa  confirmare  : v.  g.  histo- 
ria diluvii  Deucalionis  quamdam  supponit  ideam  diluvii 
universalis;  fabula  gigantum  qui  coelum  ascendere  vo- 
lunt, est  ipsa  turris  Babel  traditio,  etc.  Ergo.  \ide  Iluet> 
Demon  st,  evang. 

Trist.  1°.  Ideo  profani  auctores  nullam  merentur  fidem 
quoad  prima  tempora,  quia  multa  referunt  facta  absurda 
vel  impossibilia  : atqui  Moyses  multa  etiam  hujusmodi 
refert  facta  in  Genesi  : ergo. 

R.  Nego  min , et  dico , nullum  ex  iis  factis  quae  narrat 
Moyses  in  Genesi  absurdum  esse,  nullumque  demon- 
strari impossibile.  Ergo. 

In  st,  2°.  Narrat  Moyses,  Gen.  vi  et  vn,  Noe  ingentem 
fecisse  arcam,  et  in  eam  duo  saltem  cujusque  speciei 
animalia  sive  terrestria  sive  coelestia  coadunasse  : at  in- 
credibile est  Noe  tale  opus  fabricare  potuisse;  impossi- 
bile tot  animalia  diversa , cum  pabulis  necessariis  , in 
arca,  qualis  describitur,  simul  inclusa  fuisse  : quomodo 
Noe  omnia , fera  et  mansueta , quadrupedia , reptilia  et 
volatilia,  undique  accersisset?  quomodo  ea  in  arcam  in- 
troduxisset et  nutrivisset?  Ergo. 

Nego  min,  quoad  omnes  partes,  1°  Quidquid  blasphe- 
mans et  irridendo,  juxta  morem  suum,  dicat  Voltairc9 
Dict.  p hilos,  art.  D eluge , certum  est  Noe  ardam  a Moyse 
descriptam  fabricare  potuisse ; centum  enim  habuit  an- 
nos ad  opus  illud  perficiendum  : absurde  autem  dicere- 
tur ipsi  defuisse  aut  materias  convenientes  aut  operarios 
necessarios,  aut  instrumenta  requisita;  a multo  enim 
jam  tempore  Tubalcai n faber  fuerat  in  cuncta  opera  ceris 
et  ferri , Gen.  iv,  22;  aedificabantur  domus  et  civitates, 
ibidem,  17.  Non  minus  absurde  contenderetur  Noe 

ignorare  debuisse  regulas  stupendam  illam  conficiendi 
machinam;  ex  liypothesi  enim  quod  eas  non  calluisset, 
propria  industria  illas  forte  invenire  aut  ab  ipso  Deo  im- 
mediate accipere  potuisset.  Ergo. 

2°  Certum  est  pariter  arcam,  prout  in  capite  vi  Genesis 
describitur,  cuncta  animalia  cum  pabulis  et  nutrimentis 
necessariis  continere  potuisse.  Habebat  enim  300  cubitos 
seu  500  pedes  longitudinis  ( cubitus  namque  iEgyptius  , 
quo  probabiliter  utebatur  Moyses,  erat  20  pollicium), 
50  cubitos  seu  83  pedes  latitudinis , et  30  cubitos  seu 
50  pedes  altitudinis  : porro  immensa  liaec  capacitas  di- 
visa per  quatuor  ordines  ( etages  ),  abunde  sufficere  debuit 
ad  continenda  animalia,  et  quidquid  in  arca  includi  de- 
buit. In  primo  enim  ordine,  id  est,  in  carena , poterat 
esse  aqua  sufficiens  ad  annum;  in  secundo,  cuncta  pa- 
bula ad  omnia  animantia ; in  tertio  , omnia  animalia  ter- 
restria  : nam  ad  150  circiter  primigenas  species  reducun- 
tur; ut  autem  contineatur  par  150  specierum,  quarum 
paucae  sunt  ingentes  , abunde  sufficiunt  500  pedes  longi- 
tudinis cum  83  pedibus  latitudinis  : supponamus  in  me- 
dio, per  totam  longitudinem,  spatium  15  pedum  va- 
cuum, 34  pedes  adhuc  remanebant  in  utroque  latere 
spatium  : illud  poterat  adhuc  per  totam  longitudinem  in 
duas  partes  separari,  quarum  unaquaeque  10  pedes  lati- 
tudinis habuisset,  et  14  pedes  superfuissent  vacui  in 
medio;  sic  quatuor  exstitissent  longitudines  500  pedum 
cum  10  pedibus  latitudinis  : si  500  per  6 dividantur, 
83  habebuntur  mansiunculae  seu  stabula  6 pedum  ex  una 
parte  et  10  ex  altera  : 83  autem  per  4 multiplicata  dabunt 
332  hujusmodi  stabula,  certe  multo  vastiora  pro  pleris- 
que  bestiarum  speciebus  : duo  vel  tria  coadunari  potue- 
runt pro  majoribus  speciebus,  v.  g.  pro  elephantis,  ca- 
melis, etc.  in  quarto  ordine  facillime  collocari  potuerunt 
aves  et  volatilia.  ]NToe  ergo  plurima  sibi  suaeque  familiae 
construere  potuit  cubicula , et  spatium  non  deerat.  Yide 
D.  Calmety  Dissert.  sur  V avehe  cie  Noe ; Bergier , t.  5,  prae- 
sertim Duclot , t.  2,  et  Eugene  de  Gcnoude , t.  ler. 

Thevencird ? vice-amiral y in  commentariis  quae  tempore 

teipublicae  Gallicanae  scripsit,  4 vol.  in-8°,  speciebus  ani- 
malium enumeratis,  eorum  pabulis  aestimatis  ac  ponde- 
ratis, demonstrat  arcam  a Noe  descriptam  omnia  haec 
f icile  continere  potuisse.  ( Tribune  catholiquc  du  ler  mai 
1833.) 

3°  Deus,  qui  omnium  est  dominus,  facillime  submi- 
nistrare potuit  Noe  media  adducendi  et  in  arcam  intro- 
ducendi cuncta  animalia  quae  in  illa  conservanda  erant. 
Ergo. 

Multa  reperta  sunt  ossa  fossilia  quae  ad  species  anima- 
lium cognitas  non  pertinent  : inde  forte  concludendum 
est  plurimas  species,  Deo  ita  volente,  penitus  exstinctas 
fuisse,  quamvis  causas  et  rationes  talis  destructionis 
ignoremus.  Sed  nihil  inde  contra  nos  inferri  potest,  cum 
spatium  in  arca  non  defuerit. 

List . 3°.  Refert  Moyses,  Gen.  vii,  diluvium  universam 
cooperuisse  terram  , ita  ut  aquae  15  cubitis  super  altiores 
elevarentur  montes  : atqui  tale  diluvium  omnino  impos- 
sibile erat;  unde  enim  venissent  aquae  sufficientes?  quo 
recessissent?  Ergo. 

R.  Nego  min . Deus  enim  exhibetur  in  Genesi  tanquam 
hujus  diluvii  causa  immediate  efficiens  : at  dici  non  po- 
test tale  diluvium  Deo  fuisse  impossibile ; ex  liypotliesi 
enim  quod  aquae  existentes  non  suffecissent,  alias  in 
quantitate  quae  sibi  placuisset  creare,  et  postea  annihi- 
lare , vel  in  novos  abyssus  praecipitare  potuisset. 

Sed  ad  novam  creationem  recurrere  non  necesse  est ; 
nam  altiores  qui  noscuntur  montes  3,000  sexpedis  cir- 
citer supra  faciem  maris  elevantur  : at  in  solo  aere  plus 
est  aquae  quam  necesse  est  ad  producendam  hanc  altitu- 
dinem aquarum  super  faciem  terrae.  Bcrnardtn  de  Saint - 
Pierre,  Pendes  de  la  nature , asserit  solas  glacies  et  nives, 
quae  plures  cooperiunt  longas  montium  catenas,  et  im- 
mensas sub  duobus  polis  jacentes  plagas,  bene  sufficien- 
tes fore,  si  resolverentur  in  aquam,  ad  immergendam 
universam  terram  : unica  borealis  aurora,  ex  observa- 
tionibus D.  de  Mairan , superabundanter  sufficeret  ut 
altissimi  penitus  immergerentur  montes  : quid  foret  ergo 

si  adjicerentur  omnes  aquae  in  sinu  maris  contentae,  et  in 
■visceribus  terrae  delitescentes  ? Nemo  inficiabitur  Deum 
unico  actu  voluntatis  aquas  undequaque  magno  impetu 
sic  coadunare  potuisse,  et  revera,  juxta  narrationem 
Moysis , sic  fecit  : nam , Rupti  sunt  omnes  fontes  abyssi 
magnce , et  cataractce  coeli  apcrtce  sunt , Gen.  vii,  11.  Ergo 
dici  non  potest  sufficientes  non  exstitisse  aquas  ad  dilu- 
vium generale,  quale  Moyses  illud  describit. 

Praeterea,  sola  ratione  constat  diluvium,  prout  descri- 
bitur in  Genesi,  admittendum  esse ; multa  quippe  sunt 
phaenomena  quae  absque  diluvii  suppositione  intelligi  ne- 
queunt, et,  admisso  diluvio,  facile  explicantur  : v.  g. 
super  montes  altissimos  et  in  visceribus  terrae  reperiuntur 
conchae  et  exuviae  piscium  qui  in  mari  tantum  vivunt; 
arbores,  plantae  et  multa  animalium  corpora  in  lapides 
conversa , petrifies , existunt  inter  rupes  durissimas , ardo- 
sias  et  metalla  etiam  in  profundo  terrae,  et  in  regionibus 
in  quibus  tales  arbores  et  plantae  non  inveniuntur,  et  ubi 
ejus  generis  animalia  vivere  nequeunt,  ut  dentes  et  ossa; 
elephantum  in  Siberia  : atqui  haec  aliaque  permulta , si 
diluvium  non  admittatur,  intelligi  non  possunt;  incre- 
duli enim  nostri  temporis,  quamvis  toti  jugiter  fuerint 
ut  naturales  scientias  addiscerent,  frustra  insudarunt  ut, 
diluvio  rejecto,  liaec phaenomena  naturaliter  explicarent. 
Secretarius  academiae  dictae  Vlnstitut  aiebat  anno  1806, 
in  ipsamet  Academia  : « Que  le  nombre  des  systemes  de 
» geologie  s’est  tellement  augmente  , qu’il  y en  a aujour- 
» d’liui  plus  de  quatre-vingts.  » Omnia  illa  systemata 
sunt  vaga,  incompleta,  obscura,  incertis  principiis  innixa, 
saepe  absurda  et  semper  sibi  contradictoria;  quod  videre 
est  apud  D.  Cuvier , Discours  sur  les  revolutions  du  globe . 

Contra  vero,  admisso  diluvio,  haec  naturae  phaenomena 
facile  explicantur.  Si  enim  simplex  torrens  qui  abun- 
danti pluvia  subito  inflatur,  arbores  eradicet,  domos 
evertat,  ingentes  aggeres  securn  trahat,  lapides  volvat, 
etc.  quid  accidere  debuit  tempore  diluvii  ? Fontes  magnae 
abyssi  erant  dirupti , cataractae  coeli  apertae  , incompre- 
hensibilis pluvia  ex  ira  Omnipotentis  divinitus  immissa, 

horribiliter  per  quadraginta  dies  et  quadraginta  noctes 
in  terram  ruebat,  ubique  et  subito  crescebant  aquae,  prae- 
cipites e montibus  in  valles  fluebant,  e vallibus  in  tor- 
rentes, in  rivos  et  in  flumina;  omnia  debebant  eradicare, 
destruere,  evertere  et  secum  trahere.  Super  altissimos 
elevatae  montes,  per  centum  et  quinquaginta  dies  non 
i imminutae  sunt;  vento  agitatae  ibant  et  redibant;  pro- 
funde terram  sulcare  debuerunt,  arbores  et  plantas,  ho- 
minum et  animalium  corpora  volverunt , versus  omnes 
plagas  disperserunt,  promiscue  cum  luto,  glarea  aliisque 
materiis  infoderunt  : in  omni  parte  globi  terrestris  di- 
versas materias  sic  congesserunt,  modo  per  ordinem  et 
alias  super  alias,  modo  sine  ordine  et  promiscuas.  Hinc 
tot  varietates  quas  geologi  quotidie  observant  in  sinu 
terrae.  Item  cum  nulla  tunc  existerent  littora  maris,  cu- 
juslibet  generis  pisces  super  terram  ierunt,  sicque  exuvias 
et  conchas  passim  relinquere  debuerunt  : ergo  admisso 
diluvio,  multa  terrae  phaenomena  facile  explicantur,  quae 
aliter  explicari  non  possent.  Unde  inulti  viri,  supersti- 
tionis minime  accusati  et  in  geologia  versa tissimi,  arbi- 
trantur diluvium  a Moyse  descriptum , licet  rationi  im- 
pervium , ut  certissimum  admittendum  esse.  Sic  inter 
alios  Pallas  in  opusculo  de  Formatione  montium,  de 
Lignac , Lettre  a un  Amcricain ; sagacissimus  Delue , Ge- 
nevensis , Lcttres  physiques  et  morales  sur  Vhistoire  de 
la  terre  et  de  Vhomme , etc.  Yide  Bergier , t.  5,  Dictionnaire 
philosophique , art.  Deluge  ; Bible  vengee ; de  Genoude , 
t.  ler,  etc. 

Insuper,  omnes  philosophi  et  geologi  nunc  fatentur 
universam  terrae  superficiem  sub  aquis,  a saeculis  non  mul- 
tis, fuisse  involutam  : atqui  factum  istud  explicari  non 
potest  nisi  per  diluvium  universale.  Vel  enim  per  dilu- 
vium explicandum  est,  vel  per  insensibilem  motum  maris 
ab  oriente  ad  occidentem,  ut  multi  voluerunt : at  dici  non 
potest  mare  lento  gradu  ab  oriente  ad  occidentem  gra- 
diens,  universam  terrae  superficiem  cooperuisse;  nam,  in 
ea  suppositione,  infinita  jam  elapsa  essent  saecula  ex 
quo  globus  terrestris  ab  hominibus  est  habitatus  : porro 

illud  admitti  non  potest;  quia  1°  historia  Moysis  fide 
dignissima  contrarium  expresse  continet,  et,  ob  ineram 
liypothesim , in  dubium  revocari  non  potest;  2°  omnes 
artes,  gubernia  populorum  eorumque  annales  et  monu- 
menta manifesta  exhibent  novitatis  signa ; 3°  apud  omnes 
populos  constans  traditio  testatur  ingentem  catastrophem 
terram  universam  per  aquas  turbasse  et  genus  humanum 
pene  exstinxisse  : hinc  opinio  diluvii  Deucalionis  apud 
Gra?cos.  Apollodorus  loquitur  de  arca ; Plutarchus  , de 
columbis  ex  arca  missis  ad  videndum  an  aquae  decresce- 
-rent;  Lucianus,  de  animantibus  in  arca  inclusis,  etc. 
V estigia  magnae  hujusmodi  inundationis  reperiuntur  in 
monumentis  Chaldaeorum  , AEgyptiorum,  Sinensium,  In- 
dorum, Americorum  : arca,  cujus  ope  reliquiae  generis 
humani  salvae  factae  sunt,  in  grandi  veneratione  semper 
habita  est  in  Oriente , praesertim  in  Armenia  , ubi , ef- 
fluentibus aquis,  fixa  remansit.  Vide  opus  citatum  D. 
Cuvicr . 4°  Suppositus  maris  ab  oriente  in  occidentem 
motus  experientiae  est  contrarius;  terra  enim  incredibili 
velocitate  ab  occidente  ad  orientem  volvitur,  et  atmo- 
sphaera  simul  cum  illa  rapitur  : at  impossibile  est  aquam 
maris,  inter  aerem  et  terram  positam,  utraque  mole 
pressam,  oppositam  sequi  directionem. 

Praeterea,  si  globus  in  aqua  leviter  immersus  velociter 
volvatur , tunc  aqua  secundum  lineam  tangentem  erum- 
pit, sedeamdem  sequitur  directionem  : unde  , nisi  aqua 
maris  aere  premeretur,  forte  erumperet,  etiam  lineam 
tangentem  sequendo  versus  orientem. 

Aliunde,  in  littoribus  maris  a multis  saeculis  cognitis, 
nulla  deprehenduntur  signa  quibus  judicari  possit  mare 
orientales  plagas  deserere  et  occidentales  invadere ; non- 
nullas quidem  hic  aut  illic  tam  in  occidente  quam  in  orien- 
te deseruit,  sed  ideo  quia  fluctus  areas,  glareas , aliasve 
materias  illuc  jecerunt  et  deposuerunt,  ut  videre  est  in 
portu  Forojuliensi  et  in  plui  ibus  aliis;  mare  enim  ab  illis 
sat  longe  discessit  : at  nemo  vel  minimam  illius  immi- 
nutionem deprehendere  potuit  secus  littora  Provinciae, 
Britanniae,  etc.  ergo  motus  ille  maris  ab  oriente  in  occi- 

dentem  est  chimericus,  et  diluvium  universale  necessario 
admittendum  est. 

Etenim  peritiores  in  rebus  physicis  et  naturalibus  viri 
nunc  dicunt  actualem  superficiei  terrae  constructionem 
referendam  esse  ad  epocliam  non  longe  distantem,  et  ad 
causam  unicam > generalem  , uniformem,  violentam  et 
subitam.  Sic  inter  alios,  Delue , jam  citatus;  Anclre,  de 
l’i nsti tu t des  Sciences  et  clcs  mathematiques  ( 'Monitcur  des 
30  et  31  decembre  l80(>j;  Dolomieu  et  Cuvier , qui  sic  se 
habet  in  opere  jam  citato,  p.  milii  282  : 

« Je  pense  donc,  avec  MM.  Delue  et  Dolomieu,  que, 
» s’il  ya  quelque  chose  de  constant  en  geologie,  c’est  que 
» la  sui  face  de  notre  globle  a ete  victime  d’une  grande  et 
» subite  revolution,  dont  la  date  ne  peut  remonter  beau- 
» coup  au-dela  de  cinq  ou  six  mille  ans;  que  cette  revolu- 
» tion  a enfonce  et  fait  disparaitre  les  pays  qu’habitaient 
» auparavant  les  bommes  et  les  especes  des  animaux 
« aujourd’liui  les  plus  connus  ; qu’elle  a , au  contraire, 
» mis  a sec  le  fond  de  Ia  derniere  mer,  et  en  a forme 
» les  pays  aujourddiui  habites;  que  c’est  depuis  cette 
>»  revolution  que  le  petit  nombre  des  individus  epargnes 
» par  elle  se  sont  repandus  et  propages  sur  les  terrains 
» nouvellement  misa  sec,  et,  par  consequent,  que  c’est 
» depuis  cette  epoque  seuleinent  que  nos  societes  ont 
» repris  une  marclie  progressive,  qu’elles  ont  forme  des 
» etablissemens,  releve  des  monumens,  recueilli  des  faits 
» naturels , et  combine  des  systemes  scientifiques.  » 

Inst.  4°.  Ex  novis  geologiae  observationibus  constat 
multas  reperiri  in  sinu  terree  moles  arenarum,  ardosia- 
rum,  marmoreorum  aliorumque  lapidum  quae  nonnisi 
per  infinita  saecula  formari  potuerunt:  ergo  Moyses  ve- 
rum non  dicit  quoad  mundi  originem. 

R . Nego  conseq.  Sicut  enim  Deus  creavit  hominem 
adultum  fecitque  arbores  grandes  et  fructus  jam  feren- 
tes, ita,  creando  terram,  formare  potuit  in  illa  lapides, 
rupes,  metalla  aliasque  varias  aut  praecipuas  substantias 
quae  in  ea  reperiuntur : frustra  igitur  vanae  instruuntur 
hypotheses,  ut  omnia  secundum  arbitraria  principia, 

vel  secundum  leges  physicas  nunc  consuetas  explicari 
queant. 

Inst.  5°.  Ex  iteratis  hodiernorum  geologorum  observa- 
tionibus, multa  nunc  habenda  sunt  ut  certa,  quse  per 
diluvium  explicari  non  possunt;  v.  g.  constat  immensas 
rupes,  quae  ut  substantiae  primitivae  merito  habentur,  in 
statu  fusionis  olim  exstitisse,  et  nonnisi  intra  multa 
saecula  ad  soliditatem  actualem  pervenire  potuisse;  multa 
reperiuntur  fossilia,  ubique  sparsa,  diversis  modis  in  vi- 
sceribus  terrae  posita  , quae  longe  ante  diluvium  a Moyse 
descriptum  infossa  fuerunt , quaeque  supponunt  terram 
pluries  graviter  fuisse  commotam  : porro  haec  cum  nar- 
ratione Moysis  conciliari  non  possunt  Ergo. 

R . 1°.  Etiamsi  facta  quae  nobis  objiciuntur  per  causas 
naturales  nobis  cognitas  explicari  non  possent,  non  ideo 
narratio  Moysis  rejicienda  esset,  sed  potius  inculpanda 
foret  nostra  temeritas  quae  omnia  praescrutari  intendit,  et 
audacter  pronuntiat  res  sic  aut  sic  esse,  et  aliter  esse  non 
posse.  Cum  veritas  Pentateuchi  solidis  rationibus  fulcia- 
tur, ipsius  auctoritas  rejici  non  debet  propter  mera  etiam 
peritorum  systemata  : verumtamen  nonnisi  mera  sy- 
stemata narrationi  Moysis  opponuntur,  et  eorum  inven- 
tores sibi  consentire  nequeunt ; multa  inter  eos  manent 
obscura  et  incerta  : quod  unus  astruit,  alter  reformat ; 
innumerae  jam  excogitatae  sunt  liypotheses  sese  pugnan- 
tes, et  sicut  hodierni  geologi  antecessores  suos  sugillant, 
ipsi  forte  postea  sugillabuntur.  Quis  ergo  sanae  mentis 
eorum  conjecturas  historiae  Geneseos  fidenter  opponere 
vellet? 

R.  2°.  Nego  min.  Nam  1°  impossibile  est  determinare 
quid  diluvium  operari  debuerit,  quid  ante  diluvium  fieri 
potuerit,  quid  Deus  creando  mundum  fecerit,  quid  cau- 
sae naturales  produxerint,  etc-  : haec  tamen  determinanda 
forent , ut  prudenter  assereretur  ea  cum  narratione 
Moysis  conciliari  non  posse. 

2°.  Supponamus  cum  plerisque  nunc  exstantibus  geo- 
logis  terram  longe  ante  creationem  Adami  exstitisse  et 
plures  jam  subiisse  violentas  catastrophes  ante  diluvium 

a Moyse  descriptum,  certe  nihil  inde  sequitur  nobis  ad- 
versum : nihil  quippe  vetat  quin  per  dies  creationis  quae- 
Ijdam  intelligantur  epocliae  plus  minusve  longae,  cum  sol 
diem  et  noctem  distribuens  ante  diem  quartum  non  ex- 
> stiterit,  juxta  Genesis  narrationem  : quinto  die  producta 
sunt  reptilia  , volatilia,  cete  grandia  et  omnis  anima  vi- 
vens et  in  aqua  motabilis;  deinde  bestiae  terrae,  et  tandem 
homo  qui  super  omnem  creationem  dominaretur.  His  ita 
positis  ut  in  Genesi  per  ordinem  descriptis  , concedere 
possumus  hodiernis  geologis  1°  terram  longe  ante  creatio- 
nem hominis  exstitisse;  2°  in  fusione  primitus  fuisse; 
3°  aquis  fuisse  coopertam  ; 4°  aquas  ab  aquis  fuisse  di- 
visas, aridam  apparuisse  et  maria  fuisse  formata;  5°  her- 
bas virentes  et  plantas  exstitisse ; 6°  reptilia , volatilia , 
pisces  et  conchas  omnis  generis  ex  aquis  divina  Creatoris 
actione  prodiisse  ; 7°  globum  sic  formatum  et  habitatum 
vi  interna  nobis  ignota  vehementer  fuisse  commotum, 
montes  e profundo  maris  elevatas , aquas  maris  versus 
alia  loca  pulsas,  nova  constituisse  maria,  novas  relin- 
quendo plagas  ; 8°  bestias  terras  fuisse  creatas,  et  varias 
terrae  partes  per  alias  commotiones  graviter  fuisse  tur- 
batas. Hinc  facile  explicabitur  cur  in  sinu  terrae,  sub 
diversis  materiarum  speciebus,  reperiantur  fossilia  con- 
charum, piscium,  reptilium,  vegetalium,  bestiarum,  et 
I plurium  specierum  nunc  in  terra  et  in  mari  non  exstan- 
tium, inter  quae  nulla  sunt  vestigia  humana,  videlicet  ne- 
que ossa  , neque  ulla  humanae  industriae  objecta. 

Chronologia  mundi  a Moyse  descripta  incipit  a crea- 
tione hominis  : sufficit  ergo  ut  novorum  geologorum  in- 
venta huic  chronologiae  non  contradicant:  porro  ei  non 
contradicunt,  ex  notatis,  sed  potius  narrationi  Moysis 
concordant,  optimeque  demonstrant  eum  a Deo  fuisse 
instructum,  alioquin  mundi  originem  tam  profunde  et 
accurate  sic  describere  non  potuisset.  Ergo,  etc. 

In  st.  6°.Plures  observationes  astronomiae  et  supputa- 
tiones probant  scientiam  siderum  esse  diluvio  anterio- 
rem: atqui  haec  scientia  sic  acquiri  non  potuit  nisi  per 
infinita  saecula  : ergo,  etc. 

H . Nego  mnj . Ex  multis  observationibus  constat  qui- 
dem scientiam  astronomiae  antiquissimam  esse  respectu 
aliarum  scientiarum,  et  illud  facile  concipitur  : nam 
primi  homines  , etiam  diu  post  diluvium  , erant  pastores 
vel  agricolae  , ut  videre  est  non  solum  in  Genesi,  sed  in 
Homero  et  aliis  remotis  auctoribus  : at  pastores  et  agri- 
colae , praesertim  in  regionibus  valde  temperatis,  ubi 
aspectus  coeli  diu  noctuque  semper  est  delectabilis,  conti- 
nuo sidera  aspicere  debuerunt,  eorumque  motus  consi- 
derare, computare  et  praevidere  ; haec  igitur  scientia  ante 
alias  scientias  inveniri  et  perfici  debuit  : ex  Chaldaea 
transiit  ad  .Egyptios,  ex  jEgyptiis  ad  Graecos,  et  ex  Grae- 
cis ad  Romanos  caeterosque  populos.  Sed  nullis  rationi- 
bus solidis  probatur  hanc  scientiam  esse  diluvio  anterio- 
rem , aut  a diluvio  sic  perfici  non  potuisse ; multa  enim 
effluxerunt  saecula  a diluvio  usque  ad  tempus  quo  primae 
hujusmodi  observationes  fuerunt  scriptae.  Quis  affirmare 
poterit,  per  illa  saecula  multas  alias  observationes  minus 
perfectas  non  praecessisse,  et  ab  omnibus  eruditis  perduci 
non  potuisse  ad  hanc  perfectionem  quam  demiramur? 
Praeterea,  ante  diluvium  multa  jam  observare  debuerunt 
homines  circa  sidera,  decies  enim  plus  quam  nos  vive- 
bant; artibus  et  aliis  scientiis  non  vacabant:  probabile  est 
autem  illas  observationes  in  diluvio  non  omnino  periisse; 
etenim  Noe  qui  600  annis  ante  diluvium  vixerat,  eas 
cognoscebat  : probabiliter  igitur  eas  saltem  quoad  sub- 
stantiam, posteris  suis  transmisit.  Ergo. 

List.  7°.  Physici  et  viri  in  astronomia  periti  qui  exer- 
citum nostrum  duce  Napoleone  comitati  sunt  in  iEgyp- 
tum,  duos  reperierunt  zodiacos,  unum  in  Denderah , et 
alterum  im  Hesne , ex  quibus  constat  mundum  multo  an- 
tiquiorem esse  quam  illum  facit  Moyses.  Ergo. 

R.  Cuncti  pseudosapientes  nostri,  superbia  tumentes, 
erga  religionem  Christianam  et  Judaicam  exardescentes, 
magna  alacritate  zodiacos  istos  susceperunt,  et  ex  prae- 
cordiis victoriam  proclamarunt : at  plures  viri  scientia 
et  ingenio  conspicui,  clara  luce  demonstrarunt  nihil  ex 
praefatis  zodiacis  contra  historiam  Moysis  erui  posse.  In- 

ter  eos  citantur  D.  Visconti  , in  antiquitatibus  eruditissi- 
mus ; D.  Testa,  litterarum  Latinarum  S.  pontificis  secre- 
tarius.  Plures  alii  etiam  celebriores  in  notitia  siderum 
periti,  zodiacum  Bcnderali  nuper  Parisios  importatum 
diligentissime  considerarunt,  et  unanimi  ore  fatentur  ip- 
sius antiquitatem  cum  libris  Moysis  minime  pugnare, 
imo  ultra  quintum  saeculum  ante  vulgarem  aeram  nostram 
non  ascendere.  Vide  Duclot , 1. 1 , Raima , Examen  ct  ex- 
plicatiori du  zodiaquc  de  Denderah  , etc. 

D.  Dupuis , suo  duntaxat  zelo  adversus  religionem 
Christianam  notus  , ex  nominibus  quibus  duodecim  signa 
zodiaci  nostri  nunc  appellantur  demonstrare  intendit 
illum  saltem  a 15,000  annis  fuisse  inventum.  Sed  quan- 
tum illud  systema  sit  obscurum,  arbitrarium,  solidis 
principiis  destitutum,  temerarium  et  falsum , non  difficile 
periti  ostendunt , et  nemo  ei  nunc  adhaeret : igitur  super- 
vacaneum foret  de  illo  disserere.  Vide  adhuc  la  Bible 
vengee , et  D.  Cuvicr.  Postquam  hic  celebris  naturae  ob- 
servator firmis  argumentis  demonstravit  nihil  ex  zodiacis 
pro  antiquitate  mundi  inferri  posse , sic  concludit : « En 
» voila  sans  doute  autant  qu’il  en  faut  pour  degouter 
» un  esprit  bien  fait  de  cherclier  dans  Pastronomie  des 
»>  preuves  de  Pantiquite  des  peuples  : mais  quand  ces 
« prctendues  preuves  seraient  aussi  certaines  qu’elles 
» sont  vagues  et  denuees  de  resultats , qu’en  pourrait-on 
« conclure  contre  la  grande  catastrophe  dont  il  nous 
» reste  des  documens  bien  autrement  dcmonstratifs  ? II 
» faudrait  seulement  admettre,  avec  quelques  mode rn es, 
» que  Pastronomie  etait  au  nombre  des  connaissances 
» conservees  par  les  hommes  que  cette  catastrophe 
« epargna.  » 

Inst.  8°.  Historia  Moysis  conciliari  non  potest  cum  an- 
nalibus plurimorum  populorum,  v.  g.  Chaldaeorum , 
iEgyptiorum , Sinensium,  etc.  ergo  non  est  vera. 

R.  Nego  conscq.  Sic  enim  potius  ratiocinandum  est : 
Annales  plurimorum  populorum  , v.  g.  Chaldaeorum  ,etc. 
conciliari  non  possunt  cum  historia  a Moyse  descripta  : 
ergo  non  sunt  veri,  nec  proinde  admittendi ; ingens  nam- 

que  datur  discrimen  inter  historiam  Moysis  et  annales 
qui  nobis  objiciuntur.  Omnes  sinceritatis  et  veritatis 
characteres  , qui  desiderari  possunt,  prae  se  fert  Moyses, 
dum  praefatorum  annalium  auctores  tales  sinceritatis  et 
veritatis  characteres  non  manifestant ; plerumque  enim 
sunt  privati  omnino  ignoti,  eorum  nativitas  , status  , vita, 
mors  assignari  non  possunt ; maxima  ex  parte  perierunt 
illorum  opera,  quorum  nonnulla  tantum  nobis  remanse- 
runt fragmenta  ; nullum  fere  exhibent  factum  determi- 
natum , suis  circumstantiis  vestitum  , circa  quod  nulla 
fraus  existere  queat ; sed  infinitas duntaxat  narrant  genea- 
logias deorum  vel  regum  , nullo  momento  firmatas  : tales 
autem  annales  narrationi  Moysis  bona  fide  opponi  non 
possunt. 

Et  vero,  antiquiores  auctores  qui  ab  incredulis  nobis 
opponuntur , sunt  Sanclioniaton  apud  Phoenices , Berosus 
et  Abydenus  apud  Chaldaeos,  Zoroastres  apud  Persas, 
Manetlios  apud  jEgyptios  , et  Confucius  apud  Sinenses  : 
atqui  ex  his  auctoribus  nihil  contra  nos  erui  potest. 

1°  Non  ex  Sanclioniaton.  Ille  auctor,  quem  Voltaire 
asserit  esse  omnium  antiquissimum  et  Moyse  valde  an- 
teriorem, tempore  belli  Trojani  vivebat,  juxta  Porphy- 
rium  , Eusebium  et  Theodoretum , ac  proinde  300  annis 
post  Moysen  : juxta  plures  alios  est  adhuc  multo  recen- 
tior;  loquitur  enim  de  Tyro  tanquam  de  urbe  antiquis- 
sima, quae  tamen  plusquam  centum  annis  post  captam 
Trojam  fuit  fundata.  Quidam  illius  existentiam  negant : 
certum  est  illius  opera  ante  imperatorem  Adrianum  fuisse 
ignota , et  quaedam  tantum  eorum  superesse  apud  Por- 
pliyrium  et  Eusebium  fragmenta , quae  fere  niliil  clarum 
et  distinctum  continent.  Ergo  1°.  Histoire  universclle par 
une  societe  de  gens  de  lettres , traduite  de  Vanglais , t.  3 ; Du- 
clot , Bible  vengee,  t.  1 . 

2°  Si  nonnullis  fides  adhiberetur,  annales  et  observa- 
tiones Chaldaeorum  ultra  400,000  annos  ascenderent ; 
sed  Berosus , primus  eorum  scriptor  historicus  , vivebat 
tempore  Alexandri  Magni ; illius  historia , juxta  Plinium, 
480  annorum  facta  et  eventus  continet  : quaedam  solum- 

modo  adhuc  exstant  ejus  fragmenta  a Josepho  et  Polyhis- 
tore citata  : quid  ergo  ex  tah  auctore  certo  concludi  po- 
test pro  longissima  antiquitate  ? Aliunde  in  factis  quae 
cum  aliqua  explicatione  narrat,  cum  Moyse  perfecte  con- 
sentit quoad  substantiam  : ergo  facta  Moysis  potius  con- 
firmat quam  infirmat;  Bible  vengee , t.  1.  Pauca  etiam 
nobis  restant  fragmenta  Abydeni  apud  Eusebium , Cyr il- 
lum Alex,  et  Georgium  Syncellum  : ostendit  autem  Sca- 
liger  nihil  ea  continere  narrationi  Moysis  oppositum. 
Ergo  2°. 

3°  Zoroastres  apud  Persas  existebat  tempore  Darii  filii 
Hystaspis,  550  annis  ante  Christum.  Voltaire  contende- 
bat illum  fuisse  sapientissimum  legislatorem  , et  illius 
libros  esse  vetustissimos  mundi : postea  autem , cum  hos 
libros  in  linguam  nostram  viderit  conversos,  non  dubi- 
tavit dieere  eos  nihil  continere  fide  dignum  « C’est  un 
*>  fatras  abominable , dont  on  ne  peut  lire  deux  pages 
» sans  avoir  pitie  de  la  nature  liumaine.  » Lettres  de 
(juclques  Juifs  ; Duclot , t.  1. 

4°  Manethos  sub  Ptolomaeo  Philadelpho  vivebat,  cir- 
citer 300  annis  ante  seram  nostram  : infinitas  descripserat 
dynastias  etdeorum  et  regum  qui  principatum  in  ^Egypto 
obtinuerant  per  53,535  annos.  Opus  ejus  non  exstat,  sed 
quaedam  tantum  illius  portiunculae  quas  Georgius  Syn- 
cellus  ex  Julio  Africano  citat.  Omnes  periti  fatentur  nihil 
clarum  et  solidum  ex  illis  contra  narrationem  Moysis 
educi  posse  : imo  Guerin  da  Rocher  firmis  argumentis  de  - 
monstrat iEgyptiorum  traditiones  ex  vera  Moysis  histo- 
ria excerptas  esse , et  nihil  aliud  esse , magna  ex  parte  , 
quam  praecipuorum  Pentateuchi  factorum  corruptiones. 

E'g°. 

5°  Confucius,  qui  in  tanta  veneratione  est  apud  Si- 
nenses , 550  annos  ante  Christum  et  1000  post  Moysen 
scribebat : annales  quidem  Sinensium  contexuit ; sed  ultra 
200  annos  ante  suam  aetatem  per  epochas  certas  ascen- 
dere non  potuit.  Quidam  auctores  posteriores  longiorem 
chronologiam  ordinare  conati  sunt  : at  nulla  assignant 
monumenta  quibus  aliqua  haberi  possit  certitudo  : unde 

D.  deGuignes,  in  litteris  Sinensibus  versatissimus , testa- 
tur historiam  primorum  saeculorum  hujus  imperii  nec 
authenticam  esse , nec  veram.  Multi  periti  contendunt 
nihil  in  eorum  clironologia  reperiri omnino  certum  , ante 
200  vel  ad  summum  300  annos  ante  Christum.  Vide  Du - 
clot  et  Genoude. 

Braclimanes  apud  Indos  longissimam  etiam  habent 
chronologiam , sed  libri  eorum  innumeris  absurditatibus 
referti,  nullam  merentur  fidem.  Ita  omnes  docti  ipsique 
increduli . 

Suspicari  licet,  cum  D.  Ciwier , annales  fabulosas  com- 
munem habuisse  originem,  praesertim  apud  Indos,  Chal- 
daeos et  iEgyptios , quia  apud  illas  gentes  , inter  multos 
errores  locales  , quaedam  observatur  identitas  quoad  sub- 
stantiam. Fabulae  circa  deorum  et  hominum  existentiam 
praeteritam  semel  contextae  , ab  una  regione  in  aliam  per 
transmigrationem  populorum  cum  novis  erroribus  trans- 
ierunt. 

Obj.  2°.  Ex  Gen.  iv,  14,  dixit  Cain  : Omnis  qui  im>e~ 
nerit  me , occidet  me.  Unde  sic  : haec  verba  supponunt 
Cainum  tunc  non  fuisse  solum  cum  Adam  et  Eva  : atqui 
tamen,  ex  narratione  Moysis,  Cain  post  mortem  Abel  erat 
solus  in  terra  cum  Adam  et  Eva  : ergo. 

R.  1°.  Nego  maj.  Etiamsi  enim  Cain  tunc  fuisset  solus 
in  terra  cum  Adam  et  Eva,  haec  tamen  verba  proferre 
potuisset,  tum  respectu  futurorum  suorum  fratrum , qui 
ex  Adam  et  Eva  forte  nascituri  erant,  tum  respectu  pro- 
priorum liberorum  , tum  etiam  respectu  bestiarum  terrae, 
quae  illum  occidere  poterant. 

R.  2°.  Nego  min.  Scriptura  quidem  alias  non  designat 
personas  praeter  Adam  , E vani , Cain  et  Abel , sed  perpe- 
ram inde  concluderetur  alias  tunc  non  exstitisse  ; ordi- 
narie enim  Scriptura  primogenitum  duntaxat  patriarcha- 
rum nominat , caeteros  vero  et  filios  et  filias  ad  summum 
generali  modo  designat : possibile  est  ergo,  imo  et  pro- 
babile , alios  tunc  exstitisse  liberos  ex  Adam  , et  forte  ex 
ipsismet' Cain  et  Abel  natos.  Ergo. 

Inst.  1°.  Inter  homines  , alii  sunt  albi  et  alii  omnino 

nigri : porro  albi  et  nigri  ex  uno  et  eodem  patre  communi 
descendere  non  possunt  : ergo. 

R,  Nego  miri.  Ex  commercio  enim  nigri  cum  alba  , vel 
albi  cum  nigra,  semper  in  regionibus  nostris  post  gene- 
rationes paucas  nascuntur  albi  : porro  si  albi  et  nigri  di- 
versae essent  speciei,  non  solum  ex  utriusque  speciei  com- 
mixtione non  nascerentur  albi , sed  fetus  eorum  tertiam 
efficerent  speciem,  quae  saltem  ordinarie  infecunda  esset, 
ut  in  bestiis  ex  specie  diversa  provenientibus  observant 
naturalis  bis loriae  investigatores.  Nigritudo  igitur  quali- 
tas est  accidentalis , ex  nimio  solis  ardore  proveniens. 
Yide  Buffon  et  V almo nt-Bo mare , art.  Negre . 

Inst . 2°.  Quando  America  prima  vice  fuit  detecta,  ubi- 
que in  ea  erant  incolae  et  innumerae  gentes  : atqui  nulla 
ratione  explicari  potest  quomodo  in  ea  exstitissent  incolae, 
si  omnes  homines  ab  eodem  patre  descenderent  : ergo. 

R,  Nego  min . Nam  1°  fieri  potuit  ut  una  vel  pluribus 
vicibus  navis  aliqua  aut  cymba  ventorum  impetu  in  lit— 
tora  magni  illius  continentis,  aut  in  insulas  ipsi  vicinas, 
projectae  fuerint  : quaedam  hujus  generis  citantur  facta, 
v.  g.  anno  1731  parva  navis  cum  quinque  vel  sex  homi- 
nibus a Teneriffa  in  insulam  Trinitatis  vehementi  tem- 
pestate fuit  projecta  : porro  quod  hac  vice  contigit,  aliis 
vicibus  et  longe  antea  contingere  potuit.  2°  Multi  con- 
tendunt quod  olim  America  per  isthmum  continenti 
nostro  fuerit  juncta  in  septentrione  , prope  Kamtschatka, 
3°  Coock  in  tertio  itinere  suo  circa  mundum  , per  fretum 
Behring  transiens,  agnovit  Americani  decem  et  tribus 
leucis  tantum  ab  Asia  distare  : atqui  homines  facile  hoc 
fretum  transire  potuerunt , sive  in  cymbis , sive  etiam 
pedibus  super  glaciem,  quae  ibi  fere  est  perpetua  : ergo. 

Aliunde,  clare  comperitur  non  a remota  antiquitate 
habitatam  fuisse  Americam  ; nihil  enim  in  ea  repertum 
estquod antiquitatem  redoleret,  nec  annales  authentici, 
nec  monumenta  fide  digna  , nec  leges  bene  ordinatae,  nec 
artes,  nec  scientiae;  sed,  e contra,  ubique  apparebant  evi- 
dentissimae  novitatis  notae  : vastissimae  regiones  omnino 
desertae,  sylvae  circumquaque  spississimae , impenetrabiles 

et  nullis  manibus  hominum  plantatae , quae  tam  antiquae 
esse  videbantur  quam  ipse  mundus;  pauci  admodum 
erant  habitantes  prae  magnitudine  terrae , etc.  Ergo. 

ARTICULUS  QUARTUS. 

DE  CiETERIS  VETERIS  TESTAMENTI  LIBRIS. 

Praeter  quinque  Moysis  libros,  de  quibus  sub  nomine 
Pentateuchi  tractavimus,  quadraginta  alios  in  Veteri 
Testamento  numerant  catholici,  nempe  libros  Josue , 
Judicum , Ruth,  quatuor  Regum,  duos  P ara lipo menam,  duos 
Esdrce , libros  Tobice , Judith , Esther , Job , Psalmorum , Pro- 
verbiorum, Ecclesiastis , Cantici  canticorum , Sapientice,  Ec- 
clesiastici , quatuor  majores  Prophetas , Baruc  cum  Lamen- 
tationibus J er  e mi  ce,  duodecim  minores  Prophetas  et  duos 
priores  libros  Machab ceorum.  In  omnibus  libris  istis  pre- 
tiosa reperiuntur  monumenta  in  gratiam  religionis  Ju- 
daicae ; valde  igitur  nostra  interest  scire  cujus  sint  au- 
ctoritatis. Itaque  sit 

PROPOSITIO. 

Cceteri  libri  Veteris  Testamenti  omni  fide  sunt  digni. 

Prob.  Illi  enim  libri  omni  fide  sunt  digni,  si  sint  au- 
thentici, veri  et  integri:  atqui  caeteri  libri  Veteris  Testa- 
menti sunt  authentici , veri  et  integri. 

1°  Sunt  authentici . Publica  enim  et  constanti  traditione 
semper  habiti  sunt  ut  authentici , id  est,  eorum  auctorum 
quibus  attribuuntur , et  eo  saltem  tempore  scripti  ad 
quod  referuntur ; omnes  plus  minusve  pertinent  ad  sta- 
tum populi,  sive  religiosum,  sive  civilem  et  politicum,  in 
summa  veneratione  semper  custoditi  sunt , et  a diversis 
auctoribus  exarati , diverso  genere  compositi ; alii  vide- 
licet sunt  historici , alii  prophetici ; alii  continent  senten- 
tias , alii  cantica , alii  vitam  privatorum ; alii  ab  aliis  pen- 
tlent,  se  invicem  supponunt;  et  tamen,  non  obstantibus 
tot  diversitatibus,  perfecte  sibi  concordant.  Porro  tales 

libri  nunquam  supponi  potuerunt,  et,  licet  auctores  ali- 
quorum non  noscantur,  nihilominus  certum  est  illos  eo 
tempore  ad  quod  referuntur  fuisse  scriptos,  ac  proinde 
sub  eo  respectu  vere  authenticos  esse.  Ergo  1°. 

2°  Sunt  integri.  Nam  publici  erant,  cultu  religioso  ser- 
vabantur, ubique  erant  sparsi,  apud  sacerdotes,  magis- 
tratus et  populum  : impossibile  est  autem  omnes  hujus- 
modi libros  fuisse  simul  et  eodem  modo  adulteratos  : 
ergo  2°. 

3°  Sunt  veri . Veri  sunt  enim,  si  eorum  auctores  non 
fuerint  decepti  nec  deceptores  : atqui  non  fuerunt  decepti 
nec  deceptores.  1°  Non  fuerunt  decepti;  referunt  enim 
facta  publica,  omnibus  sensibus  obvia;  tradunt  morum 
praecepta  evidenter  vera  et  sancta ; edunt  prophetias  quae 
suum  semper  apprime  consequuntur  effectum  : atqui 
haec  omnia  probant  illos  non  fuisse  deceptos.  2°  Non 
fuerunt  deceptores.  Nam  1°  omnes  sinceritatis  characte- 
res prae  se  ferunt,  ut  unicuique  legenti  patet.  2°  Facta  quae 
narrant  sunt  publica  et  praesentia,  sibi  et  cum  praeceden- 
tibus concatenata  : at  impossibile  est  circa  hujus  generis 
facta  decipere ; qui  enim  talia  facta  impudenter  suppo- 
neret, non  nisi  contemptum  et  derisum  sibi  acquireret  : 
atqui  praedictorum  librorum  auctores  summam  venera- 
tionem e contra  sibi  conciliaverunt : ergo  3°,  etc.  aliunde, 
etc.  Ergo. 

Judaei  non  agnoscunt  ut  canonicos  libros  Sapientiae, 
Ecclesiastici  et  Macliabaeorum,  saltem  illud  controverti- 
tur;  item  protestantes  duos  Machabaeorum  libros  reji- 
ciunt. Has  speciales  controversias  hic  non  aggredimur, 
quia  his  libris  ad  demonstrandam  veritatem  religionis 
Judaicae  non  indigemus. 

CAPUT  SECUNDUM. 

DE  DIVINITATE  RELIGIONIS  JUDAICjE. 

Religio  Mosaica  non  potest  esse  vera  quin  eo  ipso  sit 
divina,  quia  exhibetur  tanquam  immediate  et  supernatu- 
raliter  a Deo  proveniens  : vel  ergo  supposita  sunt  facta 
quibus  innititur,  et  tunc  est  falsa ; vel  certa  sunt,  et  tunc 
vera  est  ac  divina  : sed  probavimus  verissima  esse  facta 
quibus  innititur  : ergo  certum  est  illam  esse  divinam.  Pro 
majori  tamen  hujus  veritatis  explicatione,  sit 

PROPOSITIO. 

Divina  est  religio  Mosaica . 

Prob.  Ex  probatis  in  prima  hujus  tractatus  parte, 
divina  est  illa  doctrina  quae  non  est  evidenter  absurda  aut 
falsa,  et  aliunde  veris  miraculis  et  prophetiis  confirma- 
tur : atqui  talis  est  religio  Mosaica. 

1°  Non  est  evidenter  absurda  aut  falsa,  est  e contra 
evidenter  pura,  sublimis  et  sancta.  Moyses  enim  Deum 
exhibet  unicum,  aeternum,  immensum,  infinite  bonum, 
omnipotentem,  purissimum  spiritum,  totius  orbis  con- 
ditorem et  moderatorem,  malos  poenis  et  bonos  praemiis 
afficientem,  quibuscumque  perfectionibus  exornatum, 
talem,  uno  verbo,  qualem  ipsa  ratio  demonstrat,  et 
qualem  ipsi  deistae  eum  esse  profitentur.  Dogmatibus 
istis  sublimioribus  eximia  de  moribus  addit  praecepta  : 
docet  namque  Deum  esse  totis  viribus  diligendum,  grates 
ipsi  persolvendas,  proximum  esse  amandum,  et  opem  ei 
ferendam ; furta,  caedes,  odia,  avaritiam,  fornicationem, 
adulterium,  prava  desideria,  et  quaecumque  sunt  mala 
vel  inhonesta  prohibet.  Denique  decem  Decalogi  prae- 
cepta, quae  regulas  morum  summatim  complectuntur, 

et  quae,  fatentibus  deistis,  eximia  sunt  et  rationi  confor- 
mia, tradit  tanquamlegem  abbreviatam  et  omnium  captui 
accommodatam  : atqui  talis  doctrina,  nedum  sit  eviden- 
ter absurda  aut  falsa,  manifeste  est  pura,  sublimis  et 
sancta,  imo  eo  ipso  divina  est;  Moyses  enim  natus  erat 
in  iEgypto,  fuit  educatus  inter  iEgyptios,  crocodilorum 
et  plantarum  adoratores;  ea  vivebat  aetate  qua  tot  apud 
varias  gentes  erant  deorum  monstra,  tot  acerbitates  erga 
proximum  et  praesertim  erga  servos  exercebantur,  tot 
foedissima  vitia  publice  etuniversim  apparebant : his  au- 
tem positis,  non  solum  incredibile,  sed  impossibile  est 
eum,  propriis  viribus  et  absque  speciali  Dei  assistentia, 
excogitasse  doctrinam  tam  puram,  tam  sublimem,  tam 
sanctam  et  tam  perfectam  ; maximi  enim  philosophi  et 
omnes  mundi  sapientes  simul  collecti  nihil  unquam  si- 
mile docuerunt : ergo,  etc.  Ergo  1°. 

2°  Religio  Mosaica  veris  confirmatur  miraculis.  Nam 
Peiitateuchus  est  authenticus,  integer  et  verus  : atqui 
multa  in  Pentateucho  referuntur  facta  quae  evidenter 
sunt  miraculovsa,  nempe  mirabilia  ministerio  Moysis  per- 
acta : v.  g.  conversio  virgae  in  serpentem,  decem  plagae 
jEgypti,  transitus  maris  Rubri,  columna  nubis  et  ignis, 
fulgura  et  tonitrua  in  monte  Sinai,  manna  e coelo  de- 
cidens, aqua  de  rupe  percussa  fluens,  terra  dehiscens 
ut  Core,  Datlian  et  Abiron  vivos  absorbeat,  etc.  porro 
haec  facta  evidenter  sunt  miraculosa.  Multa  sunt  alia 
ejusdem  generis  in  caeteris  Veteris  Testamenti  libris: 
v.  g.  transitus  Jordanis,  obsessio  Jericho,  immobilitas 
solis  ad  vocem  Josue,  victoriae  Gedeonis,  fortitudo  Sam- 
sonis,  etc.  Ergo  2°. 

3°  Religio  Mosaica  divinis  confirmatur  prophetiis. 
Refert  enim  Moyses  praedictiones  a Deo  factas  Abraham, 
Isaac  et  Jacob  de  mirabili  seminis  illorum  multiplica- 
tione, Gen.  xv,  5 ; xvn,  2 ; xxvi,  4 et  24  ; narrat  diversas 
praedictiones  quas  Jacob  moriens  fecit  relative  ad  sin- 
gulos filios  suos,  et  praesertim  ad  summum  principatum 
quem  Juda  habere  debebat,  licet  quartus  tantum  esset 
in  ordine,  Gen.  xlix.  Dici  autem  non  potest  has  praedic- 

tiones  et  in  primis  eam  quae  Judam  spectat  fuisse  sup- 
positam ; longe  namque  post  Moysen  suum  habuit  ef- 
fectum. 

Ipse  Moyses  plures  edidit  prophetias  quae  omnes 
obtinuerunt  suum  effectum.  Sic  Numerorum  xiv,  22, 
praedicit  nomine  Dei  omnes  qui  divinam  viderant  ma- 
jestatem in  /Lgypto  et  in  solitudine,  et  viginti  annos  at- 
tigerant, ut  ex  xxvi , 2,  concluditur,  Terram  Promissam 
non  ingressuros  esse,  exceptis  Caleb  et  Josue  \ et  revera 
omnes  in  deserto  mortui  sunt,  ut  totis  verbis  legitur  in 
cap.  xxvi,  63  et  64  ejusdem  libri.  Annuntiaverat  filios 
Israel  quadraginta  annos  in  deserto  mansuros  esse, 
Num.  xiv,  33  et  34  : res  autem  ita  evenit,  ex  c.  xxxii,  13. 
Praedixerat  Israelitas  sibi  constituturos  regem,  sicut  alias 
gentes,  et  officia  illius  ac  jura  determinat : porro  regem 
de  facto  post  quatuor  saecula  sibi  constituerunt,  nempe 
Saiil  quem  Deus  ipsis  postulantibus  concessit. 

2°  Abias  praedixit  regnum  Salomonis  dividendum,  et 
Jeroboam  decem  tribus  habiturum,  III  Regum  xi,  31  ; 
quod  duobus  abhinc  annis  reipsa  evenit.  Regni  Israel 
vastationem  et  destructionem  praedixerunt  Osee,  cap.  ix  , 
et  Amos,  cap.  v,  quadi aginta  annis  ante  eventum. 

3°  In  diversis  prophetis  multa  sunt  oracula  quae  re- 
gnum Juda  spectant  : sic,  v.  g.  Isaias,  xliv,  28  et 
xuv,  i,  Cyrum  proprio  nomine  appellat  tanquam  Ju- 
daeorum liberatorem,  et  plusquam  200  annis  ante  even- 
tum. Jeremias,  xxxix,  septuaginta  annos  quibus  dura- 
tura erat  captivitas  Babylonica  numerat , dicens  : Cum 
c ceperint  impleri  in  Babylone  septuaginta  anniy  visitabo  vos 
et  reducam  vos  ad  locum  istum . Daniel,  ix,  accurate  de- 
scribit, fere  500  annis  ante  eventum , ultimam  totius 
rei  publicae  Judaicae  destructionem  et  finem. 

4°  Innumerae  sunt  aliae  prophetiae  clarae  et  splendidae, 
ante  eventum  certo  editae,  et  eventu  confirmatae : aliae  spec- 
tant Assyrios,  aliae  Babylonios , aliae  Persas,  aliae  Graecos, 
aliae  Romanos,  aliae  Idumaeos,  aliae  Tyrios,  aliae  iEgy- 
ptios,  etc.  Tam  clare  describit  Daniel  res  sub  Alexandro 
Magno  et  Antiocho  Epiphane  gestas,  ut  affirmaverit  Por- 

phyrius , librum  istum  ab  aliquo  impostore  post  eventum 
fuisse  fabricatum  vel  potius  : ergo  religio  Mosaica  veris 
innititur  prophetis,  serie  non  interrupta  prophetiarum  ; 
aliunde,  veris  confirmatur  miraculis  ; insuper  doctrina 
ejus  est  pura,  sublimis  et  sancta  : ergo  evidenter  est 
divina. 

Et  vero,  illa  religio  est  divina  in  cujus  gratiam  spe- 
cialis Dei  assistentia  perpetuo  se  manifestavit  : atqui 
specialis  Dei  assistentia  perpetuo  in  gratiam  religionis 
Mosaicae  se  manifestavit.  Moyses  enim  in  Deut.  xxvm 
et  xxix,  ingentes  annuntiaverat  calamitates  superven- 
turas populo , si  mandata  Dei  non  custodiret ; e contra  , 
multas  illi  promittebat  benedictiones  , si  constanter  re- 
ligiosum et  fidelem  se  ostenderet  : atqui  revera  Deus 
saepius  gravissimas  induxit  calamitates  super  populum 
praevaricatorem  , et  easdem  ab  illo  avertit  aut  eis  finem 
attulit , ob  ipsius  gemitus  et  poenitentiam.  Sic  , defuncto 
Josue  et  exstincta  generatione  quae  mirabilia  viderat  in 
deserto  et  in  ingressu  Terrae  promissionis  , Fecerant  ma- 
lam (filii  Israel)  in  conspecta  Domini , et  obliti  sunt  Dei  sui , 
servientes  Baalim  et  Astaroth,  Judic.  m,7  : tradidit  illos 
Deus  in  manus  Chusan,  qui  oppressit  eos  per  octo  an- 
nos : Clamaverunt  ad  Dominam , qui  suscitavit  eis  liberato- 
rem , videlicet  Othoniel , fratrem  Caleb , qui  liberavit  eos. 
Sic  deinceps  pluries  in  easdem  aut  in  similes  relapsi  sunt 
praevaricationes , et  fuerunt  oppressi  ab  Eglon  rege  Moab 
decem  et  octo  annis,  a Jabin  rege  Chanaan  viginti  annis, 
a Madian  et  Amalec  septem  annis  , a Philistiim  et  Am- 
monitis  decem  et  octo  annis ; et  clamantes  ad  Dominum 
ac  misericordiam  ejus  implorantes  , divinitus  liberati  sunt 
successive  per  Aod  , Barac , Debboram , Gedeon , Jephte. 
Porro  in  his  factis  manifesta  est  specialis  Dei  assistentia  : 
ergo. 

Solvuntur  objectiones . 

Obj . 1°.  Illa  religio  non  est  divina , quae  prorsus  Deo 
est  indigna  : atqui  religio  Mosaica  prorsus  Deo  est  in- 
digna : ergo. 

JR.  Nego  min.  Illa  enim  religio  Deo  non  est  indigna,  cu- 
jus doctrina  est  pura,  sublimis  et  sancta:  atqui  doctrina 
religionis  Mosaicae  est  pura , etc.  ut  ostendimus  : ergo. 

In  st.  1°.  Illa  religio  Deo  est  indigna , quae  innumeras 
praescribit  observationes  vanas  , inutiles  et  ridiculas  : at- 
qui religio  Mosaica  multas  , etc.  Tales  sunt  tot  ritus  circa 
diversa  sacrificia , eorum  tempus  et  modum  , tot  ablutio- 
nes ad  immunditias  nescio  quas  abstergendas  , tot  dis- 
tinctiones inter  cibos,  tot  praecepta  circa  figuram  et 
formam  vestium  , circa  modum  arandi , serendi , domos 
aedificandi,  et  sexcenta  hujusmodi.  Ergo. 

R.  Nego  min.  Nam  1°  quidquid  a Deo  venit,  nunquam 
vanum , inutile  aut  ridiculum  reputari  debet , quantum- 
vis tale  nobis  appareat : at  certum  est  praedictas  observa- 
tiones a Deo  venire , id  est , ab  ipso  fuisse  praescriptas  : 
etiamsi  ergo  rationes  ob  quas  institutae  sunt  afferre  non 
possemus  , nihilominus  eas  deridere  aut  rejicere  tanquam 
vanas  aut  inutiles  non  liceret. 

2°  Haec  rituum  et  observantiarum  multitudo  non  fuit 
primario  instituta  quando  Deus  legem  suam  in  monte 
Sinai  promulgavit,  sed  secundario  et  post  stupidam  po- 
puli Israel  in  adoratione  vituli  aurei  praevaricationem  s 
consilium  igitur  Dei  fuit,  ut  gentem  idololatriae  ream 
plecteret,  ut  illam  ab  eo  criminis  genere,  in  quod  tum 
naturali  sua  propensione,  tum  vicinorum  exemplo  , ni- 
mium proclivis  erat,  tutius  avertere. 

Insuper,  necesse  erat  ut  gravia  illi  praeberentur  motiva 
quibus  contra  imbecillitatem  suam  firmaretur  , et  media 
quibus  ab  omni  commercio  cum  alienis  gentibus  retrahe- 
retur : atqui  duplicem  hunc  finem  Deus  obtinuit,  ritus 
et  observantias  legales  instituendo. 

1°  Gravia  praebuit  Israelitis  motiva  quibus  contra  in- 
clinationem vel  imbecillitatem  suam  firmarentur ; quae 
enim  graviora  illis  praebere  poterat  motiva , quam  effi- 
ciendo ut  ante  oculos  perpetuo  haberent  sanctissimam 
ipsius  praesentiam , supremum  ejus  dominium  in  omnes 
creaturas,  necessitatem  eum  adorandi,  amandi,  depre- 
candi , gratias  ei  agendi,  obsequium  praestandi , de  pec- 

catis  dolendi , sordes  mundandi,  levissimas  immunditias 
abstergendi,  etc.  Porro  multi  instituti  sunt  ritus  quibus 
haec  in  memoriam  populi  perpetuo  revocarentur,  ut  dies 
sabbati,  celebriores  festi,  oblatio  primitiarum,  redemptio 
primogenitorum  vel  eorum  immolatio  , solemnia  et  per- 
petua sacrificia  , victimarum  pro  peccatis  destructio  , as- 
persiones et  ablutiones.  Ergo  1°. 

2°  Aptissima  eis  subministravit  media  quibus  ab  omni 
commercio  cum  alienis  retraherentur ; multa  enim  dedit 
praecepta  consuetudinibus  paganorum  opposita  : v.  g. 
prohibuit  ne  lucus  juxta  altare  Dei  plantaretur,  ne  Deus 
in  excelsis  adoraretur,  Deut.  xvi,  21  , etLev.  xxix , 30; 
ne  Israelitae  comam  in  rotundum  attonderent,  ne  super 
mortuo  carnem  suam  inciderent,  ne  figuras  aut  stigmata 
in  seipsis  facerent , ne  carnem  cum  sanguine  comede- 
rent, etc.  Lev.  xix,  26;  ne  haedum  in  lacte  matris  co- 
querent , ne  lac  de  ovibus  cum  adipe  agnorum  mandu- 
carent, Deut.  xxxii,  14  : liaec  omnia  faciebant  gentes. 
Pariter,  ne  tentarentur  redire  in  Aegyptum , pluries 
praescripsit  illis  ut  in  sacrificiis  uterentur  vino  et  oleo , 
quae  in  iEgypto  non  colliguntur ; ut  ab  omnibus  distin- 
guerentur populis,  praeter  circumcisionem  qua  insigniri 
tenebantur,  alios  instituit  ritus  speciales,  v.  g*  formas 
vestium  et  aedificiorum  , modum  arandi  et  semen  in 
terram  fundendi , distinctionem  inter  cibos , quorum- 
dam animalium  prohibitionem,  etc.  Inde  factum  est 
Judaeos  , licet  tot  calamitatibus  afflictos  et  per  orbem 
sparsos , a cunctis  aliis  gentibus  seinper  remansisse  Se- 
paratos : ergo  2°.  Ergo , etc.  Praeterea  omnes  isti  ritus 
figurae  erant  rerum  in  nova  lege  adimplendarum,  ac 
proinde  non  erant  vanae.  Consule  opus  jam  citatum , 
Lettres  de  quelques  Juifs. 

Inst.  2°.  Illa  religio  Deo  est  indigna , quae  immortali- 
tatem animae  non  agnoscit  : atqui  religio  Mosaica  im- 
mortalitatem animae  non  agnoscit , nec  ullam  de  beati- 
tudine  aeterna  mentionem  facit : ergo. 

R.  1°.  Pentateuchus  est  collectio  legum  ritualium  ct 
civilium  ad  regendum  populum  Israeliticum  destinata- 
rum^ non  vero  completa  religionis  expositio  : religio 

enim  a Deo  primis  hominibus  tradita  et  decursu  tempo- 
ris magis  explicata , ut  supra  p.  55  notavimus  , Moyse 
anterior  erat. 

R.  2°.  Nego  min.  Certum  est  enim  Judaeos  hoc  dogma 
nunc  profiteri ; illud  tempore  Christi  et  Apostolorum  cre- 
debant, ut  constat  tum  ex  Josepho , tum  ex  aversione 
qua  prosequebantur  Sadducaeos  ; illud  tenebant  tempore 
Machabaeorum ; cubarant  enim  ut  preces  et  sacrificia 
pro  defunctis  offerrentur,  II  Mach.  xii  , 43  ; clarius  patet 
ex  historia  martyrii  Eleazari , septem  fratrum  et  matris 
eorum,  ibidem,  vi  et  vii.  Eadem  veritas  saepius  et  evi- 
dentissime continetur  in  libris  Sap.  praesertim  ni , y et 
xv,  et  Eccl.  v , 8 , et  vii , 40.  Expressius  eam  docent  Dan. 
xii , 2 ;Ezecb.  xxxvn  , 5 ; Isaias,xxvi , 19  ; Osee  , xm,  14  ; 
Tobias , n,  18;  Job,  xix , 25.  Continuo  eam  cantat  aut 
supponit  David  in] Psalmis;  in  I Regum,  xxixj,  Saiil 
evocat  Samuelem  per  pythonissam  et  illum  consulit : 
ilium  autem  evocare  et  consulere  non  cogitasset , si  per- 
suasum habuisset  animam  perire  cum  corpore  : ergo 
dogma  alterius  vitae  constanti  traditione  creditum  fuit 
apudj  Hebraeos  , saltem  a tempore  Saiil.  Atqui  eo  ipso 
concludendum  est  illud  tempore  Moysis  et  omnibus 
retro  saeculis  admissum  fuisse ; si  enim  non  semper  cre- 
ditum fuisset,  illius  opinio  ab  aliquo  fuisset  introducta  , 
et  tunc  quaedam  hujus  introductionis  vestigia  inveniri 
possent  : atqui  nulla  assignantur  nec  inveniuntur  : ergo. 

Praeterea,  fatentibus  Voltaire  aliisque  ejusdem  scholae 
pseudosapientibus,  dogma  alterius  vitae  et  immortalitatis 
animae  publice  et  universatim  credebatur  apud  Persas  , 
Chaldaeos,  Babylonios  , Syrios  , Cretenses  , Phoenices,  Ara- 
bes, iEgyptios  et  omnes  Graecos  : Hebraei  autem  suam 
habent  originem  ex  Chaldaea,  plusquam  ducentis  annis 
manserunt  in  .Egypto,  vicini  erant  Arabum , Phoenicum 
et  Graecorum ; illud  igitur  dogma  ignorare  non  potue- 
runt : ergo  illud  credebant.  Si  enim  in  hoc  gravissimo 
puncto  a caeteris  gentibus  discrepassent , certe  aliquod 
talis  discrepantiae  existeret  indicium,  et  ipse  Moyses 
hanc  superstitionem  prohibere  debuisset  : etiamsi  ergo 
Moyses  circa  illud  dogma  omnino  siluisset,  non  ideo 

Concludere  liceret  illud  ab  Israelitis  fuisse  ignoratum. 

Sed  falsum  est  Moysen  circa  illud  dogma  siluisse ; plu- 
ribus enim  in  locis  evidenter  illud  ut  certissimum  sup- 
ponit, v.  g.  1°  in  Gen.  xxvn , 8 , de  Abraham  dicitur  2 
Deficiens  mortuus  est ...  congre  gatusque  est  ad  populum 
suum.  Idem  dicitur  de  Isaac,xxxv,  28;  de  Aaron  et 
Moyse , Deut.  xxxii  , 50  : porro  non  apponebantur  ad 
populum  ratione  corporis , nam  in  eodem  loco  non  se- 
peliebantur. 2°  Jacob  dicit  in  Gen.  xxxvii  , 35  : Descen- 
dam ad  filium  meum  lugens  in  infernum  ; non  existimabat 
autem  se  descensurum  ad  filium  suum  in  sepulcrum;  si- 
quidem persuasum  habebat  illum  a bestia  fuisse  devo- 
ratum. 3°  In  Exodo,  111 , 6,  15  et  alibi,  Deus  vocatur 
Deus  Abraham , Deus  Isaac  et  Deus  Jacob  : atqui  non  est 
Deus  mortuorum  sed  vivorum , ut  ait  ipse  Christus  , Matth. 
xxii  , 32.  4°  Moyses  in  Deut.  xvm , 11  , prohibet  ne  veri- 
tas a mortuis  quaeratur:  haec  prohibitio  clare  supponit 
tunc  morem  fuisse  mortuos  per  pythones  interrogare, 
sicut  fecit  Saul  : atqui  mos  ille  supponit  communem 
esse  persuasionem  animas  cum  corporibus  non  interire, 
quod  ipse  sic  agnovit  Freret  a Guenee  citatus  : « Ce  pas- 
» sage , disait-il  en  pariant  de  cette  loi , merite  beaucoup 
» d’attention , parce  qu’il  prouve  contre  les  Saduceens 
» modernes  qu’au  temps  de  Moyse  les  Hebreux  croyaient 
» communement  les  ames  immortelles;  sans  cela  iis  ne  se 
• seraient  pas  avises  de  les  consulter  : on  n’interroge  point 
» ce  que  l’on  ne  croit  point  exister.  II  est  singulier  que 
» cette  consequence  ait  ete  si  peu  aper£ue  jusqu’a  pre- 
» sent.  » Ergo  denique  religio  Mosaica  docet  vitam  futu- 
ram et  animae  immortalitatem. 

Inst.  3°.  Moyses  bona  aut  mala  temporalia  tantum  prae- 
nuntiat populo  Israelitico , prout  mandata  Dei  custodiet 
vel  non  custodiet,  ut  videre  est  variis  in  textibus,  prae- 
sertim Deuteronomii : ergo  nec  beatitudinem  , nec  poenas 
alterius  vitae  agnoscebat. 

R.  Distinguo  ant . Moyses  bona  aut  mala  temporalia 
tantum  praenuntiat  populo  Israelitico , quatenus  est  gens 
politica  et  corpus  morale,  concedo ; quatenus  Israelitae 

sunt  privati  et  individui , nego  ant.  Itaque  sub  duplici  re- 
spectu considerari  possunt  et  debent  Israelitae , scilicet, 
collective  et  privatim  : sub  duplici  illo  respectu  Moyses 
fuit  eorum  legislator,  ac  pioinde  sanctionem  dare  debuit 
suis  legibus  prout  gentem  vel  privatos  spectabant. 

1°  Prout  gentem  spectabant,  dare  illis  debuit  sanctio- 
nem temporalem  , quae  sola  possibilis  erat ; gens  enim  est 
totum  morale  in  hac  vita  tantum  existens  : ergo  leges  eam 
spectantes,  pro  vita  praesenti  tantum  existunt,  sicque 
earum  sanctio  debet  esse  temporalis.  Unde  si  gens  He- 
braea leges  a Deo  sibi  praescriptas  custodisset,  pace,  tran- 
quillitate aliisque  bonis  promissis  perfruita  fuisset  : mali 
cives  iisdem  bonis  participassem,  ut  pars  gentis.  Contra 
vero,  gente  in  praevaricationes  labente  et  calamitates  an- 
nuntiatas incurrente,  boni  cives  simul  cum  malis  plecte- 
bantur , quia  ad  eamdem  gentem  pertinebant. 

Nulla  sanctio  spiritualis,  in  promissione  alterius  vitae 
pro  bonis  et  metu  poenarum  pro  malis  consistens , ap- 
poni potest  legibus  gentem  ut  talem  spectantibus;  fieri 
enim  potest  ut  tota  gens  morali  ter  leges  custodiat , et  qui- 
dam tamen  eas  coram  Deo  transgrediantur , nempe  eas 
omittendo , vel  exterius  tantum  observando ; et , vice  versa , 
contingere  potest  ut  gens  fiat  rebellis,  licet  multi  rema- 
neant sanctissimi  coram  Deo  : hos  autem  aeternis  addicere 
suppliciis,  ob  aliorum  praevaricationem,  iniquum  foret , 
sicut  et  malos  futuris  praemiis , propter  aliorum  virtutes 
donare.  Ergo. 

2°  Moyses  sufficientem  dare  debuit  sanctionem  suis 
legibus  , quatenus  spectabant  privatos,  alioquin  insulse 
egisset  : atqui  nullam  vel  insufficientem  dedisset  sanc- 
tionem, si  ad  spiritualem  non  attendisset;  nam,  juxta 
consuetum  divinae  providentiae  cursum , unusquisque 
aequiori  modo  remunerari  vel  puniri  non  potest,  nisi  in 
altera  vita  : ad  eam  igitur  Moyses  necessario  attendere 
debuit , et  ita  semper  intellexerunt  Judaei.  Unde  legis  doc- 
tori  interroganti  quodnam  esset  magnum  in  Lege  manda- 
tum, respondit  Christus  : Diliges  Dominum  tuum,  etc. 
hoc  fac  et  vives,  Matth.  xxn  , 36.  Ibi  agitur  de  lege  Mo- 

saica  : qui  ergo  illam  observat , vivet.  Porro  haec  vita  non 
est  alia  quam  vita  aeterna  : ergo.  Igitur  Moyses  expressius 
de  vita  aeterna  non  loquitur,  quia  eam  ut  quid  notis- 
simum supponit : ergo  2° ; aliunde,  etc.  Ergo. 

Hinc  patet  quam  erraverint  Spencer,  auctor  Anglus , 
in  suo  tractatu  , aliunde  commendato , de  Hebraeorum  le- 
i gibus  earumque  motivis , et  abbas  de  P rades , in  sua  thesi 
a Sorbona  , anno  1751  , proscripta  ; uterque  enim  doce- 
bat leges  Hebraeorum  omni  sanctione  spirituali  esse  de- 
stitutas , et  Moysen  semper  repraesentasse  Deum  tanquam 
principem  civilem  et  politicum. 

Inst , 4°.  Illa  religio  divina  esse  non  potest,  quae  hu- 
mana approbat  aut  praescribit  sacrificia  : atqui  religio 
Mosaica  humana  approbat  aut  praescribit  sacrificia; 
nempe  1°  Abraham  laudatur  , quia  paratum  se  praebuit 
unigenitum  suum  mactare,  Gen.  xxn,  16. 

2°  In  Lev.  xxvn  , 28, 29 , haec  leguntur  verba  : Omne 
quod  Domino  consecratur  , sive  homo  fuerit,  sive  animal , 
sive  ager,  non  vendetur,  nec  redimi  poterit;  quidquid  fuerit 
semel  consecratum , sanctum  sanctorum  erit  Domino  ; et  omnis 
consecratio  quce  offertur  ab  homine  non  redimetur , sed  morte 
morietur . 

3°  In  Exodo,  xxxi,  Moyses  jubet  ut  quinquagesima 
pars  eorum  quae  in  bello  capta  sunt , ab  homine  usque 
ad  pecus,  in  partem  Domini  cedat  et  Eleazar  sacerdoti 
tribuatur , sane  ut  immoletur. 

4°  Jeph  te  propriam  suam  filiam  immolavit,  Judic.  xi, 
39 , et  Samuel  in  frusta  concidit  coram  Domino  Agag 
regem  Amalec,  I Regum  xv  , 33.  Ergo. 

R.  Nego  min.  Nedum  enim  religio  Mosaica  humana 
praescribat  sacrificia  , ab  eis  e contra  abhorret.  Chananaei 
solebant  hujusmodi  sacrificia  diis  suis  offerre,  et  filios 
suos  et  filias  in  honorem  Molocli  comburere  : propterea 
Moyses  prohibet  Israelitis  ne  similes  faciant  abomina- 
i tiones , quas  aversatur  Dominus  , Deut.  xn , 31.  Idem  habe- 
tur in  Psal.  cv,  in  quo  gravissime  increpantur  Israelitae 
qui  ita  praevaricati  sunt,  ut  sicut  gentes  filios  suos  et  filias 
immolarent : ergo  religio  Mosaica  talia  nunquam  appro- 

bavit  sacrificia.  Itaque  alio  sensu  necessario  intelligendi 
sunt  textus  qui  nobis  objiciuntur. 

1°  Abraham  non  se  praeparabat  filium  suum  immolare, 
ex  praecepto  legis  Mosaicae,  quae  nondum  existebat,  sed 
ex  mandato  Dei,  qui  supremus  est  dominus  vitae  et  mor- 
tis : ergo  illud  exemplum  nihil  probaret  contra  legem 
Moysis.  Aliunde,  Deus  ipse  brachium  Abraham  retinuit , 
aliam  substituit  victimam  , sicque  satis  ostenditse  humano 
sanguine  non  delectari  : unde  Abraham  non  laudatur  ex 
eo  quod  filium  suum  immolaverit,  sed  quia  prompte  Deo 
obedivit,  nihil  haesitans.  Ergo. 

2°  Verba  Levitici  citata  sic  intelligi  debent  : omne 
quod  Domino  consecratur , ea  voti  specie  quae  dicitur 
anathema,  redimi  non  poterit,  sed  morte  morietur,  sub- 
audiendo, si  mori  possit,  et  mors  ejus  non  prohibeatur; 
nam  in  eodem  loco  et  eodem  ordine  ponuntur  agri,  agri 
vero  certe  mori  non  possunt;  inter  animalia  quaedam 
sunt  munda  et  aha  immunda  , immunda  autem  in  sacri- 
ficium offerri  non  poterant : ergo  illa  verba  , licet  uni- 
versalia videantur,  necessario  ad  ea  restringi  debent  quae 
immolari  non  prohibentur  : atqui  prohibetur  in  Lege  ne 
homines  immolentur,  ut  vidimus  : ergo. 

Sensus  igitur  illorum  verborum  est,  quod  homines 
Deo  consecrati  templi  servitio  mancipari  deberent,  sicut 
Samuel,  nec  eos  redimere  liceret.  Vide  Bullet  ei  Gueneey 
t.  2.  Ergo. 

3°  In  textu  Exodi  qui  hic  objicitur,  nulla  fit  mentio 
de  immolatione  hominum  ; agitur  tantum  de  parte  prae- 
dae in  bello  captae  , quae  sacerdotibus  et  levitis  concedi 
debet  : porro  sacerdotes  et  levitae  non  accipiebant  ho- 
mines captos  in  bello  ut  eos  immolarent,  bene  vero  ut 
illis  tanquam  mancipiis  uterentur  : ergo. 

4°  Si  revera  Jephte  arbitratus  est,  ut  plerique  veteres 
tenuerunt , se  ex  voto  obligatum  esse  filiam  suam  mactare , 
erravit ; sed  ipsius  error  ex  lege  Moysis  originem  non 
habuit,  nisi  per  abusum.  Multi  autem,  praesertim  inter 
recentiores , putant  Jephte  nou  credidisse  se  teneri  filiam 
suam  realiter  immolare,  nec  de  facto  illam  jugulasse; 

ignorare  enim  non  poterat  vota  implenda  esse  modo  ad 
naturam  rei  accommodato;  unde  si  immundum  quoddam 
animal  sibi  occurrisset,  v.  g.  porcus , canis , certe  illud 
non  immolasset , quia  lex  tales  prohibebat  victimas;  illud 
pretio  redemisset : si  vero  animal  mundum  sibi  occurris- 
set, illud  reipsa  immolasset : personam  autem  a se  pen- 
dentem Deo  consecrare  debebat,  id  est,  eam  in  perpe- 
tuum servitio  templi  devovere,  non  vero  eam  mactare. 
Hunc  sensum  clare  exprimit  textus  Hebraicus,  Jud.  ii, 
31  : Vel  erit  Domini , vel  erit  in  holocaustum . Eumdem 
sensum  versus  sequentes  indicant ; legitur  enim  filiam 
Jephte  duobus  mensibus  suam  virginitatem  (non  suam 
mortem)  flevisse  , et  v.  39  : Fecit  ei  sicut  voverat  quas 
ignorabat  virum . In  Septuaginta  legitur  : Quapropter  vi- 
rum  non  cognoscebat ; nullibi  vero  legitur  eam  in  holo- 
caustum revera  fuisse  oblatam.  Ergo. 

5°  Samuel  occidit  quidem  Agag  regem  Amalec , quia 
Deus  illum  morti  devoverat  ob  ipsius  scelera;  sedilium 
non  obtulit  in  holocaustum  : verba  haec,  coram  Domino , 
non  significant  altare,  sed  praesentiam  Dei;Galgala  enim 
in  summa  erat  veneratione  , quia  ibi  circumcisi  fuerant 
Hebraei  post  transitum  Jordanis,  Josue  v,  7,  ibi  phase 
celebraverant,  ibi  castrametati  et  diu  commorati  erant, 
etc.  sensus  igitur  praedictorum  verborum  est,  mortem 
Agag  non  fuisse  dilatam  ; sed  statim , ibi , in  eodem  loco , 
et  respiciente  Domino,  eum  occisum  esse.  Ergo. 

lnst.  5°.  Illa  religio  Deo  est  indigna,  quae  odium  proximi 
et  ultionem  expresse  permittit  : atqui  religio  Mosaica 
odium  proximi  et  ultionem  expresse  permittit.  1°  Odium 
proximi;  dixit  enim  Christus,  Matth.  v,  43  : Audistis 
quia  dictum  est  : Diliges  proximum  tuum , et  odio  habebis 
inimicum  tuum . 2°  Ultionem  ; nam  in  Deut.  xix , 21 , dici- 
tur : Animam  pro  anima , oculum  pro  oculo , dentem  pro 
dente , manum  pro  manu  , pedem  pro  pede  exiges . Ergo. 

R,  Nego  min.  quoad  utramque  partem . 1°  Religio  Mosaica 
non  approbat  odium  proximi  : nam  datur  praeceptum 
diligendi  proximum  sicut  nosmetipsos , et  insuper, 
Deus  per  Moysen  dicit ; in  Ley.  xix ; 18  : Non  qceras  uF 

tionem  nec  memor  eris  inj uri  ce  civium  tuorum.  Et  in  Exod. 
xxiii  , 4 et  5 : Si  occurreris  bovi  inimici  tui  aut  asino  erranti , 
reduc  ad  eum  ; si  videris  aisnum  odientis  te  jacere  sub  onere y 
non  pertransibis , sed  sublevabis  cum  eo.  Haec  autem  conci- 
liari non  possunt  cum  odio  etiam  inimici. 

Verba  autem  ista,  odio  habebis  inimicum  tuum , nullibi 
leguntur  in  Pentateucho ; nihil  ergo  contra  legem  Moysis 
probant.  Plurimi  contendunt  ea  Legi  addita  fuisse  per 
Pharisaeos;  legebant  enim  : Diliges  amicum  tuum  sicut 
te  ipsum ; et  inde  sic  concludebant  : et  odio  habebis  ini- 
micum tuum.  Hunc  errorem  reformat  Christus,  dicendo : 
Diligite  inimicos  vestros,  Matth.  v , 44.  Alii  volunt  prae- 
dicta verba  a Deo  prolata  fuisse,  et  per  traditionem  ora- 
lem transmissa;  sed  relativa  erant  tantum  ad  populos 
Chananaeos  qui,  ex  jussu  Dei , sine  misericordia  extermi- 
nandi erant  : at  in  ea  hypo thesi  nihil  contra  religionem 
Mosaicam  inferri  potest  : ergo. 

2°  Poena  talionis,  animam  pro  anima,  oculum  pro  ocu- 
lo, etc.  a nomine  adjectivo  talis  sic  dicta,  eo  sensu  intel- 
ligenda  est  ut  a magistratibus  , non  vero  a privatis  infli- 
genda sit.  1°  Enim  Deus  ultionem  sibi  reservat.  Deut. 
xxxii,  35  : at  frustra  ultionem  sibi  reservasset,  si  unus- 
quisque jus  habuisset  poenam  talionis  propria  auctoritate 
infligendi.  2°  In  tota  serie  librorum  Veteris  Testamenti 
non  legimus  privatos  hanc  exercuisse  facultatem,  nec  eam 
nunc  exercent  Judaei.  Ergo. 

3° Haec  poena  non  est  accipienda  physice,  quia  reus  ta- 
lem semper  de  facto  subiisset  poenam  qualem  intulisset, 
sed  morali  ter  pro  determinatione  poenae  quam  judices 
infligere  tenebantur;  saepe  enim  impossibile  erat  poenam 
omnino  similem  inferre,  vulnus  pro  vulnere  , fracturam 
pro  fractura  , praesertim  habita  ratione  diversitatis  sexus, 
aetatis,  virium,  complexionis,  etc.  cum  tamen  expediret 
judices  communem  habere  regulam  , ex  qua  per  propor- 
tionem , ex  aequo  et  bono , ut  aiunt,  determinarent  poe- 
nam infligendam, .Moyses  praedictas  conditiones  illis  con- 
stituit. Ergo. 

Jnst . 6°.  Juxta  hanc  interpretationem,  nulla  in  hoc  esset 

oppositio  inter  doctrinam  Moysis  et  doctrinam  Christi : at- 
qui tamen  hoc  falsum  est , juxta  haec  Christi  verba : Audis- 
tis quia  dictum  est:  Oculum  pro  oculo , dentem  pro  dente ; ego 
autem  dico  vobis , non  resistere  malo , Matth.  v , 38.  Ergo. 

R.  Nego  mc/j.  Non  solum  enim  Christus  tradit  praecep- 
tum justitiae  , sicut  fecerat  Moyses , sed  dat  consilium  per- 
fectionis, non  resistere  malo , id  est , tibi  injuriam  facienti : 
Si  quis  te  percusserit  in  dexteram  maxillam  tuam , prcebe 
illi  et  alteram.  Ergo. 

Tnst.  7%  In  decursu  librorum  Veteris  Testamenti , fre- 
quenter leguntur  desideria  ultionis  et  gravissimae  impre- 
cationes , v.  g.  in  Ps.  cvm.  Ergo. 

R.  1°.  Juxta  multos  Scripturae  interpretes,  imprecatio- 
nes quae  passim  in  libris  sacris  leguntur,  sunt  praedictio- 
nes futurorum  malorum  quae  peccatoribus  obventura 
erant  : in  Hebraica  lingua  praesens  et  futurum  saepe  eo- 
dem modo  exprimuntur.  SicB.  Petrus  testatur  ,Act.  i,  20, 
Deum  per  os  David  sub  figura  imprecationis  apostasiam 
Judae  Iscariotis  praenuntiasse  : Episcopatum  ejus  accipiat 
alter.  Ergo. 

R.  2°.  Dist.  ant.  Et  illae  imprecationes  ex  odio  peccati 
et  zelo  gloriae  Dei  procedebant,  concedo ; ex  odio  personar 
rum  , nego  maj.  Cum  enim  Lex  odium  et  vindictam  per- 
sonalem prohibeat,  si  praedicti  viri  mala  ex  desiderio  ul- 
tionis personalis  imprecati  essent,  non  laudarentur  velut 
sancti  : ergo  ex  odio  peccati  et  zelo  gloriae  Dei  sic  age- 
bant : porro  imprecationes  sic  intellectae  nihil  habent 
inordinatum  ; peccatores  enim  in  peccato  obdurati , veri- 
tatem impugnantes,  Deo  oppositi  ipsiusque  inimici,  gra- 
vissimis digni  sunt  poenis  : ergo. 

Obj.  2°.  Lex  Mosaica  exigebat  ut  Israelitae  gentes  sibi 
vicinas  exterminarent  : atqui  lex  hujusmodi  Deo  est  in- 
digna : ergo. 

R.  Nego  min . Milites  qui  jussu  regis  malefactores  in- 
terficiunt, non  reputantur  injusti  : ergo  a fortiori  qui  ex 
mandato  Dei  peccatores  ad  mortem  juste  damnatos  ex- 
terminant , crudeles  reputari  non  debent : at  Israelitae , ex 
mandato  Dei  et  tanquam  ipsius  ministri,  Chananaeos  ex- 

terminabant;  Deus  quippe  septem  illas  gentes,  propter 
abominanda  earum  flagitia,  ad  internecionem  damnave- 
rat, ut  nomen  ejus  sanctum  et  terribile  glorificaretur , t*t 
populum  suum  tali  severitatis  exemplo  ab  idololatria 
efficacius  deterreret.  Ergo. 

G% terunt , his  gentibus  exceptis , leges  Judaeorum  nihil 
habebant  juri  gentium  oppositum ; imo  commendant 
praecipiuntque  humanitatis  officia  erga  hospites  et  adve- 
nas : Si  habitaverit  advena  in  terra  vestra  et  moratus  fuerit 
inter  vos,  non  exprobretis  ei  : sed  sit  inter  vos  quasi  i nd/ ge- 
na, et  diligetis  eum  quasi  vosmetipsos  : fuistis  et  vos  advence 
in  terra  JEgypti , Lev.  xix,  33.  Ergo. 

Obj . Quidquid  a Deo  venit  sapientissimum  esse  debet: 
atqui  leges  politicae  Moysis  plures  continent  dispositiones 
consuetis  sapientiae  regulis  adversas,  v.  g.  praeceptum 
agros  non  serendi  et  vineas  non  putandi  septimo  anno; 
Lev.  xxv , 4 ; condonationem  omnium  debitorum  in  an- 
nis Jubilaei , ibidem , v.  10,  Talia  sunt  etiam  praecepta  de 
alieno  in  civem  non  recipiendo  nisi  durae  circumcisionis 
legi  se  submitteret,  de  commercio  cum  exiraneis  non 
habendo  : unde  factum  est  gentem  Hebraeam  aliarum 
gentium  odia  et  arma  in  se  concitavisse  : ergo  illae  leges 
a Deo  non  veniunt. 

R.  Nego  min.  Nedum  enim  illae  leges  sintabsurdae,  utpla- 
cuit  Voltaire , sapientia  legibus dEgyptiorum  , Assyriorum, 
Atheniensium , Lacedaemoniorum  et  etiam  Romanorum 
longe  praestant;  sapientia  enim  legum  politicarum  in  eo 
consistit,  ut  populus  prosperitate  fruatur,  sit  numerosus, 
robustus  , ab  extraneis  nihil  timendum  habeat , vera  fe- 
licitate gaudeat,  et  in  eo  statu  permaneat : at  talis  semper 
fuit  populus  Israeliticus  , quamdiu  mandata  Dei  custodi- 
vit, ut  ex  historia  ejus  constat;  nullus  namque  fuit  po- 
pulus in  antiquitate  qui  tanto  tempore  in  eodem  statu 
prosperitatis  et  felicitatis  permanserit;  si  gravissimas  in- 
terdum passus  est  calamitates , eas  non  suis  legibus  , sed 
suis  peccatis  tribuere  debet , divina  testante  auctoritate. 

Exempla  in  objectione  nobis  opposita  plus  pro  nobis 
quam  contra  nos  probant. 

1°  Inconcussis  monumentis  constat  gentem  Israeliti- 
cam  semper  fuisse  numerosissimam , pro  extensione 
regionis  Palaestinae,  et  non  plus  expertam  fuisse  famem 
quam  caeterae  gentes  : septimus  ergo  annus  requietionis 
numero  populi  non  nocebat.  Moyses  autem  , nisi  lioc  fu- 
turum certo  novisset,  non  ausus  esset  talem  praecipere 
requietionem  , quia  timendum  fuisset  ne  populus  fame 
periret : perpetua  igitur  abundantia , quae  septimi  anni 
sterilitatis  supplevit , ut  juge  haberi  debet  miraculum. 
Ergo  1°. 

2°  Condonatio  debitorum  in  anno  Jubilaei  maximae 
erat  utilitatis ; inde  enim  fiebat  ut  ea  terrae  divisio , quae 
primitus  facta  fuerat,  eadem  semper  remaneret,  familiae 
debitis  ultra  modum  crescentibus  non  gravarentur,  et 
pauperes  sublevarentur;  anno  quippe  Jubilaei  appropin- 
quante , non  minus  tenebantur  divites  commodare  pau- 
peribus id  quo  indigebant,  Deut.  xix  , 9;  liinc  radix 
cupiditatis  resecabatur. 

3°  Cum  Israelitae  in  peculiarem  coalescere  deberent 
populum  , sua  religione,  suis  moribus  et  legibus  ab  aliis 
populis  segregatum,  prohibuit  Moyses  ne  cum  alienige- 
nis communicarent,  eorum  consuetudinibus  idololatricis 
participando  : at  commercium  , prout  illud  nunc  intelli- 
gimus  , nec  prohibuit,  nec  praecepit ; parum  de  illo  cu- 
ravit, quia  nationi  agricolae  et  abundantem  fructuum 
terrae  copiam  colligenti  necessarium  non  erat. 

4°  Praescripsit  quidem  Moyses  ut  advena  non  recipe- 
retur in  civem  , nisi  prius  circumcideretur,  et  hoc  non 
mirum  ; volebat  enim  gentem  suam  religiosam  simul  et 
politicam  esse : ergo  exigere  debuit  ut,  qui  membrum 
hujus  societatis  fieri  vellet,  legibus  ejus  religiosis  et 
politicis  se  submitteret. 

Si  odia  eae terarmn  gentium  in  se  concitaverint  Judaei, 
inde  concludere  licet  divinam  esse  eorum  legem ; 1°  quia 
tam  firmiter  ei  adhaerere  non  potuerunt , nisi  credendo 
vera  esse  facta  quibus  nititur;  2°  quia  gens  parva,  caeteris 
odibilis,  sola  Dei  assistentia  per  tot  saecula  perseverare 
potuit.  Ergo. 

Obj.  4°.  Prodigia  in  Pentateucho  narrata , via  naturali 
explicari  possunt  : v.  g.  solerter  Israelitae  trajecerunt 
mare  Rubrum  secus  littus  tempore  fluxus,  et  iEgyptii  eos 
persequentes  a redeunte  aestu  correpti  submersi  sunt,  etc. 
Ergo. 

R.Nego  ant.  et  ejus  probationem.  Circumstantiae  enim  ali- 
cujus  facti  ab  ipso  separari  non  debent;  at  transitus  maris 
Rubri,  prout  in  Exodo  describitur,  via  naturali  explicari 
non  potest,  sed  insigne  fuit  miraculum.  1°  Enim  aquae 
in  duas  partes  liinc  et  inde  divisae  sunt,  et  instar  muri 
steterunt ; fluxus  maris  aquas  sic  dividere  non  potuit. 

2°  jEstum  maris  non  ignorarunt  Hebraei , nec  igitur 
circa  tale  factum  a Moyse  decipi  potuerunt : attamen 
constanter  persuasum  habuerunt  transitum  maris  Rubri, 
cujus  erant  testes  oculati,  maximum  fuisse  miraculum. 
«Egyptii  nec  aestum  maris  nec  ipsius  horam  ignorabant : 
quomodo  ergo  in  viam  adeo  periculosam  ausi  fuissent 
se  committere  ? quomodo  sic  omnes  periissent?  incredi- 
bile est  aestum  tam  vehementer  rediisse  ut  nullus  fugere 
posset. 

3°  Si  Moyses  et  Israelitae  ope  aestus  mare  naturaliter 
trajecissent,  ut  volunt  adversarii,  certe  in  extremitate, 
prope  isthmum  Suez  : at  ille  transitus  effici  non  potuit 
per  spatium  ibi  ab  aquis  relictum ; per  sex  enim  horas 
aquae  paulatim  decrescunt,  etstatim  per  alias  sex  horas 
paulatim  redeunt,  ita  ut  ad  summum  spatium  ducento- 
rum passuum  latitudinis  per  sex  horas  maneat  siccum  : 
sed  plusquam  duo  millia  millium,  inter  sex  horas,  per 
tale  spatium  a littore  ad  littus  transire  non  potuerunt 
cum  curriculis,  jumentis  suis  et  omni  supellectili  ne- 
cessaria. 

4°  In  Josue , iv,  22  legitur  : Per  arentem  alveum  transivit 
Jsrael  Jordanem  istum , siccante  Domino  vestro  aquas  ejus 
in  conspectu  vestro , donec  transiretis  ; sicut  fecerat  prius  in 
mari  Rubro , quod  siccavit  donec  transiremus.  Eodem  modo 
igitur  Hebraei  transierunt  mare  Rubrum  quo  postea  Jor- 
danem : atqui  non  transierunt  Jordanem  ope  fluxus  et 
refluxus : ergo. 

Notandam  est , deistis  non  sufficere  unum  aut  alterum 
Pentateuchi  prodigium  via  naturali  explicare ; modo 
unum  sit  divinum,  omnia  sunt  divina,  quia  Deus  doctri- 
nam  impostorum  aliquo  miraculo  confirmare  non  potest; 
porro  multa  sunt  prodigia  in  Pentateucho  descripta  quae 
ne  tentarunt  quidem  deistae  via  naturali  explicare. 

Praeterea,  non  tantum  substantia  factorum,  sed  omnes 
illorum  circumstantiae  explicandae  forent : v.  g.  quomodo 
decem  plagae  subito  et  inter  paucos  dies  afflixerint  iEgyp- 
tum  ; quomodo  haec  a Moyse  praevisa  et  praedicta  fuerint; 
quomodo  illae  plagae  , dum  cunctos  afficiebant  iEgyptios, 
Israelitas  inter  eos  degentes  non  tangebant,  etc.  evidens 
est  has  circumstantias  modo  naturali  explicari  non  posse: 
ergo  denique,  etc.  Vide  dissertationem  D.  Calmct  sur  le 
passa ge  de  la  mer  Rouge ; Ballet , t.  1 ; Bergier , t.  6. 

Josephus , Strabo  et  Plutarchus  narrant  Alexandrum 
cum  suo  exercitu  mare  Pamphiliae  pedibus  trajecisse  ; an 
pedibus  siccis?  non  affirmat:  dicunt  e contra  Alexan- 
drum secus  littus  iter  fecisse,  et  exercitum  ejus  aquam 
usque  ad  medietatem  corporis  habuisse  : igitur  transitus 
iste  fuit  naturalis , et  nulla  est  paritas. 


CAPUT  SECUNDUM. 

DE  DURATIONE  RELIGIONIS  MOSAICA. 

Cum  Judaeis  hucusque  pugnavimus  adversus  incredu- 
los , communes  hostes  nostros;  nunc  autem  contra  ipsos 
Judaeos  arma  conversuri  sumus,  et  examinabimus  1°  an 
religio  Mosaica  abrogari  debuerit;  2°  an  de  facto  sit  ab- 
rogata. 

ARTICULUS  PRIMUS. 

AN  RELIGIO  MOSAICA  ABROGARI  DEBUERIT. 

Notandum , in  religione  Mosaica  duas  distingui  partes, 

unam  naturalem  et  alteram  positivam.  Pars  naturalis, 
quae  etiam  moralis  dicitur,  ea  continet  dogmata  et  prae- 
cepta quae  sola  ratione , prout  eam  habemus  in  praesenti 
statu,  in  essentiis  rerum  fundata  deprehenduntur,  v.  g. 
unitatem  Dei , cultum  illi  exhibendi  necessitatem,  animae 
immortalitatem  , praemia  virtutis  et  poenas  vitii  in  altera 
vita,  Decalogi  praecepta,  etc.  Pars  positiva,  quae  et  caere- 
monialis  seu  ritualis  vocatur,  omnes  complectitur  leges 
et  caeremonias  quae  ex  libero  Dei  arbitrio  fuerunt  insti- 
tutae, v.  g.  tabernaculi  exstructionem,  levi  tarum  distribu- 
tionem, sacerdotum  ordinem  et  consecrationem;  diversa 
sacrificiorum  genera  , victimarum  purificationem  , festo- 
rum aliorumque  hujusmodi  instituta,  formas  et  modos. 
Haec  religionem  Mosaicam  ut  talem  constituunt ; in  his 
enim  praecise  consistit  peculiare  foedus  quod  Deus  per 
ministerium  Moysis  cum  Hebraeis  constituit.  Pars  nam- 
que altera,  cum  ab  essentiis  rerum  pendeat,  non  fuit  ins- 
tituta, nec  finem  habitura  est;  necessario  debet  esse  pars 
religionis  verae  , quaecumque  sit. 

Itaque  de  abrogatione  religionis  Mosaicae  tractantes , 
quaestionem  non  movemus  de  parte  ejus  naturali , sed 
tantum  de  parte  positiva  et  caeremoniali. 

PROPOSITIO  PRIMA. 

Religio  Mosaica  non  erat  in  perpetuum  duratura , sed  in 
ordine  divinorum  decretorum  abrogari  debuit . 

Prob . 1°.  Religio  Mosaica  evidenter  erat  localis;  nam 
in  ea  multae  erant  leges  quae  uni  tantum  genti  et  non 
valde  numerosae  convenire  poterant : talis  erat  obligatio 
saepius  eundi  Jerusalem  , ibi  festa  celebrandi,  sacrificia 
et  primitias  offerendi , primogenitos  praesentandi,  coram 
sacerdotibus  se  sistendi , etc.  atqui  locales  illae  leges  certo 
erant  abrogandae ; centies  enim  in  Prophetis  clare  prae- 
nuntiatur vocatio  gentium,  divisionis  inter  eas  et  Israe- 
lem  existentis  destructio,  ut  unus  esset  populus  : ergo. 

2°  Ad  essentiam  religionis  Mosaicae  pertinebat  ut  sa- 

cerdotes  familia  essent  Aaron,  et  in  solo  templo  Jeru- 
salem  offerrentur  sacrificia  : atqui  ex  pluribus  Prophe- 
tarum oraculis,  haec  erant  abroganda;  in  Isaia  enim 
lxvi,  21,  legitur:  Et  assumam  ex  eis  (gentibus)  in  sacer- 
dotes et  levitas . 

In  Daniel  ix,  26  : Civitatem  et  sanctuarium  dissipabit 
populus  cum  duce  venturo  , et  finis  ejus  vastitas , et  post  fi- 
nem belli  statuta  desolatio ...»  et  usque  ad  consummationem 
et  finem  perseverabit  desolatio . 

Is.  xix,  19  : In  die  illa  erit  altare  Domini  in  medio  terrae 
JEgypti ....  clamabunt  ad  Dominum  a facie  tribulantis  , et 
mittet  eis  salvatorem  et  propugnatorem  qui  liberet  eos . 

Malacliiaei,  10  : Non  est  mihi  voluntas  in  vobis , dicit 
Dominus  exercituum  , et  munus  non  suscipiam  de  manu  ve- 
stra ; ab  ortu  enim  solis  nsq[ue  ad  occasum , magnum  est 
nomen  meum  in  gentibus , et  in  omni  loco  sacrificatur  et  of- 
fertur nomini  meo  oblatio  munda . Unde  sic.  Ex  diversis 
illis  textibus  patet  sacerdotes  ex  gentibus  esse  assumen- 
dos, templum,  sanctuarium  et  urbem  sanctam  in  per- 
petuum evertenda  esse,  sacrificium  Deo  in  jEgypto  et  in 
omni  loco  offerendum : ergo  religio  Moysis  abrogari  de- 
buit. 

Obj.  Lex  Mosaica  saepissime  dicitur  in  perpetuum , in 
sempiternum  duratura,  v.  g.  Exod.  xxxi,  16 ; Lev.  vi,  18  ; 
Num.  xxxv,  29,  et  praesertim  Deut.  v,  29.  Ergo. 

R.  Nego  conseq . Nam  1°  lex  Moysis,  quatenus  estfigu- 
rativa,  aliquo  sensu  non  erat  abroganda,  sed  potius  ad- 
implenda ; figurae  enim  adimplentur  quando  realitas  ip- 
sis substituitur  ; eo  sensu  Christus  apud  Matth.  v,  17, 
dicit : Nolite  putare  quoniam  veni  solvere  Legem  aut  Pro- 
phetas; non  veni  solvere9  sed  adimplere . 2°  Illae  voces,  in 
perpetuum , in  sempiternum , non  absolute,  sed  relative 
accipi  debent  pro  tota  duratione  reipublicae  Judaicae 
vel  usque  ad  legitimam  abrogationem  : saepe  legislatores 
humani,  summi  pontifices,  v.  g.  decernunt  sua  statuta  in 
perpetuum  duratura  : attamen  non  ignorant  ea  a succes- 
soribus suis  mutari  vel  abrogari  posse.  Ergo. 

PROPOSITIO  SECUNDA. 

Legi  per  Moyscn  promulgcitce  novum  foedus  substituendum 
erat . 

Proh.  1°.  Isaiae  xlii,7  : Ego  Dominus  vocavi  te  in  justi- 
tia... et  dedi  te  infcedus  populi , in  lucem  gentium.  Unde  sic. 
Instituendum  erat  fcedus  quo  lumen  daretur  gentibus ; 
atqui  lex  Mosaica  jam  existebat  tempore  hujus  prophe- 
tiae : ergo  ibi  agitur  de  alio  foedere.  Aliunde,  lex  Mosaica 
non  erat  idonea,  utpote  localis,  ad  cunctas  gentes  illu^ 
minandas  : nova  igitur  lex  ipsi  substituenda  erat , ac 
proinde  novum  fcedus. 

Prob.  2°.  Ex  Jeremia,  xxxi,  31:  Ecce  dies  veniunt , 
dicit  Dominus , et  feriam  domui  Israel  et  domui  Juda  foedus 
novum y non  secundum  pactum  quod  pepigi  cum  patribus 
eorum...  sed  hoc  erit  pactum  quod  feriam  cum  domo  Israel 
post  dies  illos...  dabo  legem  meam  in  visceribus  eorum , et  in 
corde  eorum  scribam  eam , et  ero  eis  in  Deum , ct  ipsi  erunt 
mihi  in  populum...  et  omnes  cognoscent  mea  minimo  eorum 
usque  ad  maximum.  Ergo  antiquo  foederi  novum  erat  sub- 
stituendum. 

PROPOSITIO  TERTIA. 

Foedus  novum  per  aliquem  mediatorem  erat  instituendum . 

Prob.  1°.  Ex  Gen.  xxn  , 18  : Benedicentur  in  semine  tuo 
omnes  gentes  terree;  et  ibid.  xlix,  10:  Et  ipse  erit  exspec- 
tatio gentium  ; vel,  ut  in  Hebraeo  habetur  : Ad  ipsum  erit 
congregatio  gentium. 

Deut.  xvm , 15  : Prophetam  de  gente  tua  et  de  fratribus 
tuis  sicut  me  suscitabit  Dominus  Deus  tuus ; ipsum  audies . 
Ibi  agitur  de  propheta,  numero  singulari,  de  propheta 
Moysis  simili,  qui  ergo  debet  esse  mediator  inter  Deum 
et  homines,  potentia  miraculorum  insignis,  novae  doc- 
trinae novique  foederis  institutor ; his  enim  characteribus 
Moyses  ab  abis  prophetis  discrepat.  Ergo. 

Is.  Xix,  20:  Clamabunt  ad  Dominum  a facie  tribulantis , 
et  mittet  eis  salvatorem  qui  liberet  eos , et  cognoscetur  Domi- 
nus abJEgypto...  Ibi  agitur  de  novo  foedere  cum  -Egyptiis, 
ac  proinde  cum  aliis  gentibus  per  salvatorem  seu  media- 
torem ineundo.  Et  xlii,  1 : Ecce  servus  meus , suscipiam 
eum ; electus  meus,  complacuit  sibi  in  illo  anima  mea;  dedi 
spiritum  meum  super  eum,  judicium  gentibus  proferet.  Judi- 
cium ergo  per  aliquem  mediatorem  gentibus  est  profe- 
rendum : at  hujusmodi  judicium  aliter  intelliginon  po- 
test quam  de  novo  foedere  cum  gentibus  per  mediatorem 
ineundo,  et  de  quo  in  v.  6 clarius  agitur. 

Innumera  alia  loca  tam  ex  Prophetis  quam  ex  aliis 
Scriptura?  locis  citari  possent.  Ipsi  Judaei  semper  credi- 
derunt et  nunc  credunt  venturum  esse  mediatorem 
quem  vocant  Messiam.  Ergo  novum  foedus,  etc. 

ARTICULUS  SECUNDUS. 

AN  RELIGIO  MOSAICA  DE  FACTO  SIT  ABROGATA. 

PROPOSITIO. 

Jamdudurn  abrogatam  esse  religionem  Mosaicam , ex  ipso 

solo  actuali  Judaeorum  statu,  evidenter  demonstratur . 

Abrogata  est  quippe  , si  foedus  inter  Deum  et  Israelitas 
penitus  sit  rescissum:  atqui  foedus  oli m existens  Deum 
inter  et  Israelitas  penitus  rescissum  est;  illius  namque 
conditiones  a Deo  non  observantur  nec  ab  Israelitis  ob- 
servari possent.  1°  A Deo  non  observantur  ; Deus  enim 
tutelam  populi  Judaici  ipsiusque  regimen  in  se  suscepe- 
rat : sed  a diuturno  tempore  gentem  Judaicam  jam  non 
tuetur,  nec  eam  sicut  antea  regit ; prophetas  in  ea  non 
suscitat,  ministros  non  constituit,  miracula  non  patrat, 
silent  oracula;  in  dura  captivitate  a tot  annis  gementem, 
perpetuis  calamitatibus  obrutam  non  audit  neque  libe- 
rat; stupendum  illius  excidium  eventurum  permisit, 
nullum  ei  solatium  dedit  : et  haec  omnia  tempore  ad- 
ventus Christi  contigerunt.  Ergo  1°. 

2°  Conditiones  foederis  antiqui  observare  non  possent 
Judaei,  etiamsi  vellent;  ex  lege  enim  variis  in  locis,  et 
praesertim  in  Exodo,  xxxx  , 9,44,  etc.  sola  tribus  Levi 
sacrificare  poterat;  ad  locum  tabernaculi  et  deinde  ad 
templum  Hierosolymitanum  omnes  ter  in  anno  ascendere 
tenebantur,  Exod.  xxm  , 17  ; xxiv,  17  ; Deut.  xvi , 16. 
Tenebantur  insuper  quolibet  septennio  a cultura  terrae 
abstinere , debita  remittere,  etc.  atqui  haec  jamdudum 
impossibilia  sunt  Judaeis,  genealogiae  distingui  nequeunt; 
templum  non  existit,  et  aliud  ipsi  substitutum  non 
fuit , etc.  Ergo  2°. 

Neque  dici  potest , eadem  facta  tempore  captivitatis  Ba- 
byloniae contigisse.  Nam  1°  plures  tunc  exstiterunt  pro- 
phetae, qui  missionem  suam  miraculis  confirmabant  et 
restitutionem  rerum  praenuntiabunt  : unde  suspensa  tan- 
tum, non  vero  abrogata  erat  Lex.  2°  Decem  et  octo  sae- 
cula septuaginta  annis  aequiparari  nequeunt.  3°  Maxima 
pars  Judaeorum  in  Judaea  tempore  captivitatis  remanse- 
rat. 4°  In  ipsamet  captivitate  Judaei  suos  habebant  prin- 
cipes, suos  judices,  et  magna  ex  parte  suas  observabant 
leges  : at  nihil  horum  ex  multo  tempore  existit : ergo. 

Ex  pluribus  autem  famosissimis  Prophetarum  ora- 
culis positiva  deducuntur  argumenta  quae  eamdem 
astruunt  veritatem,  scilicet,  religionem  Mosaicam  esse 
abrogatam;  religio  enim  Mosaica  abrogata  est,  si  Messias 
seu  mediator  per  quem  novum  foedus  instituendum  erat 
jam  advenerit : atqui  Messias  jam  a multo  tempore  ve- 
nit, idque  probatur  ex  quatuor  praesertim  celebrioribus 
Prophetiis,  de  quibus  seorsim  dicendum  est. 

§ J.  — De  prophetia  Jacob. 

Haec  prophetia  sic  habetur  Gen.  xlix,  10  : Non  aufere- 
tur sceptrum  de  Juda,  et  dux  de  femore  ejus,  donec  veniat 
qui  mittendus  est;  et  ipse  erit  exspectatio  gentium.  Plures  dan- 
tur variantes  circa  hanc  prophetiam  in  Hebraeo,  in  Sa- 
maritano, et  in  diversis  Graecis,  Latinis  aliarumque  lin- 
guarum versionibus;  sed  illae  variantes  ad  ista  revocantur 

puncta.  1°  Loco  sceptri , alibi  legitur  virga , regnum  , prin- 
cipatus, vel  distinctio  tribus , ducta  metaphora  a baculo 
quo  caput  familiae  uti  solebat  in  signum  suae  auctoritatis. 
2°  Pro  duce , in  Hebraeo  liabetur,  legislator , magistratus . 
3°  Pro  de  femore  ejus , quidam  ferunt , de  filiis  ejus,  de 
inter  pedes  ejus,  de  vexillis  ejus.  4°  Qui  mittendus  est,  alibi 
vertitur , pacificus , filius  ejus , vel  ille  cui  reservatur  re- 
gnum. 5°  Et  ipse  erit  exspectatio  gentium  ; in  Hebraeo  legi- 
tur, et  ipse  erit  congregatio  populorum.  In  quibusdam 
versionibus  liabetur  , et  ipsi  erit  obedi  entia  populorum  vel 
gentium.  Omnes  illae  variantes  colliguntur  ex  textibus  He- 
braico et  Samaritano  , ex  versionibus  Graecis  Septuaginta 
interpretum,  Aquilae,  Symmachi  et  Theodotionis,  ex 
Syriaca , Arabica  et  Persica , ex  Latinis  et  ex  ipsis  para- 
phrasibus Chaldaicis  ante  Christum  a Judaeis  exaratis ; 
unde  certum  est  alias  non  existere  variantes  essentiales  : 
atqui  omnes  variantes  a nobis  recensitae  ad  eumdem 
sensum  substantialem  evidenter  redeunt  : ergo  lectio 
Vulgatae  nostrae  admitti  et  retineri  potest  : examinandum 
est  igitur  an  ex  illa  prophetia  sic  expressa  probari  possit 
messiam  jam  advenisse. 

PROPOSITIO. 

Ex  memorata  Jacob  prophetia  clare  probatur  Messiam  jam 
a multo  tempore  advenisse . 

Prob.  Ex  illa  Jacob  prophetia  probatur  nostra  proposi- 
tio , si  ille  quem  sanctus  patriarcha  sub  eo  nomine  de- 
signat, qui  mittendus  est,  sit  Messias,  et  si  jamdudum 
advenerit  : atqui  haec  duo  certa  sunt. 

1°  Ille  quem  designat,  est  Messias.  Nam  1°  ibi  eum 
designat  quem  Deus  ipsi  praedicit , sicut  antea  Isaac  et 
Abraham  praedixerat , dicens  , Gen.  xii  , 3 ; xvm  ,18;  xxii  , 
18  ; xxvi,  4;  xxvin  ,14:  Et  benedicentur  in  te  et  in  semine 
tuo  cunctce  tribus  terree  : atqui  ille  in  quo  benedicendae 
erant  cunctae  tribus  vel  nationes  terrae,  juxta  omnes  Ju- 
daeos , erat  Messias.  2°  Designat  eum  qui  mittendus  est , qui 

est  exspectatio  gentium  , desideratus  cunctis  gentibus,  ut  ait 
i^oggeus  : verum  solus  Messias  dici  potest  exspectatio  gen- 
tium , desideratus  gentibus  ; solus  merito  dici  potest  sim- 
pliciter mittendus , pacificus,  filius  cui  reservatur  regnum. 
3°  Antiqui  Judaei , ut  Septuaginta  interpretes , tres  Chal- 
daici paraphrastae  ante  Christum  existentes,  Aquila, 
Symmachus  et  Theodotio  post  Christum  viventes,  et 
plures  rabbini  etiam  recentiores,  hunc  textum  de  Messia 
interpretati  sunt.  Ergo  1°. 

2°  Ille  quem  Jacob  liic  designat,  jamdudum  venit; 
veiriVe  namque  debuit  antequam  auferretur  sceptrum 
seu  potestas  de  Juda , priusquam  cessaret  dux  , scriba , 
vel  legislator  de  femore  ejus , seu  de  inter  pedes  ejus , 
juxta  textum  Hebraicum  , vel  de  vexillis  ejus,  ut  fert  Sa- 
maritanus , vel  antequam  cessaret  tribus,  ut  alii  volunt , 
i ntelligentes  per  schebet  baculum  praeeminendae  in  fami- 
lia : atqui  manifestum  est  omnem  potestatem  jamdudum 
ablatam  esse  de  Juda;  a decem  enim  et  octo  saeculis, 
iribus  Juda  nullam  inter  alias  habet  praeeminentiam,  nul- 
lum regem,  nullum  principem,  nullum  legislatorem, nec 
magistratum  , imo  non  existit  ut  tribus;  ubique  terrarum 
est  dispersa  et  durissima  oppressa  captivitate : ergo  3°;  etc* 
aliunde,  etc.  Ergo. 

Solvuntur  objectiones . 

Obj.  1°.  Vox  Hebraica  ssbt,  seu  schebct , quam  per 
.sceptrum  vertimus,  significat  etiam  virgam  tribulationis  : 
sensus  ergo  hujus  prophetiae  hic  esse  potest  : non  aufe- 
retur virga  tribulationis  de  Juda  , donec,  etc. 

R.  Dist.  ant . Yox  schebet  significare  potest  virgam  tri- 
bulationis, si  per  quaedam  adjuncta  ad  hunc  sensum 
determinetur,  conc.  sola  et  in  se  sumpta,  nego  ant.  Equi- 
dem vox  illa  significare  potest  virgam  tribulationis;  haec 
enim  vox  hunc  habet  sensum  in  Ps.  n , 9 : sed  jungitur 
cum  rrze  , ferrum,  et  vertitur,  in  virga  ferrea  :at  nun- 
quam vox  illa  talem  habet  sensum  nisi  ad  eum  ex  ad- 
junctis determinetur.  Porro  in  prophetia  Jacob  nulla 

Sunt  addita  quibus  ad  sensum  istum  determinetur;  sta- 
tim  enim  subjungitur , et  dux  de  femore  ejus , etc.  Praeterea 
diversarum  versionum  auctores , antiqui  Judaei , et  plures 
etiam  recentiores  rabbini  eam  sic  intellexerunt.  Ergo. 

Plures  etiam  recentiores  Judaei  contendunt  adverbium 
Hebraicum  ad  ciii  , quod  per  donec  interpretamur,  signi- 
ficare etiam  in  ceternum  postquam , adeo  ut  sensus  esset  : 
non  recedet  sceptrum  de  Juda  in  aeternum  postquam  ad- 
venerit Messias.  Sed  illi  Judaei  praedictum  sic  interpretan- 
tur vocabulum  ex  punctis  massoreticis  : atqui  illa  puncta 
nullius  sunt  auctoritatis , utpote  valde  recentia.  Longe 
majorem  merentur  fidem  auctores  omnium  versionum  , 
et  antiqui  Judaei,  praesertim  celebriores , qui  praefatum 
adverbium  sensu  nostro  intellexerunt,  ut  patet  ex  ver- 
sione  Septuaginta  interpretum  , ex  paraphrasibus  Chal- 
daicis , etc.  Praeterea  multi  contendunt  quod  , etiam  auc- 
toritate punctorum  admissa,  praedicta  adverbii  verba 
non  sint  disjungenda  , et  spnsu  nostro  intelligi  debeant. 
Ergo. 

Obj . 2°.  Vocabulum  sciiiloh,  qui  mittendus  est , applicari 
potest  Moysi,  Sauli,  I)avid  vel  Salomoni  : non  certum  est 
ergo  per  illam  vocem  intelligendum  esse  Messiam. 

R.  Nego  ant . Nam  1°  Moyses  non  erat  de  tribu  Juda; 
2°  post  alios  principes  citatos  sceptrum  seu  potestas  de 
tribu  Juda  non  recessit : non  ergo  nisi  in  desperatione 
causae  ad  tales  interpretationes  confugerunt  Judaei  re- 
centiores. Quidam  hucusque  insaniere,  ut  arbitrati  sint 
praedictam  vocem  de  Nabuchodonosor  vel  de  Cyro  intel- 
ligendam  esse , quasi  illi  vastatores  terrae  fuissent  exspecta- 
tio gentium.  Ergo. 

Obj . 3°.  Illa  Messiae  praedictio  forsitan  fuit  conditio- 
nata , et  fidelitati  Judaeorum  subordinata  : ergo  fieri  po- 
test ut  propter  Judaeorum  peccata  adventus  Messiae  dif- 
feratur , vel  nunquam  contingere  debeat. 

R.  Nego  ant . Nam  1°  illa  praedictio  haberi  non  potest 
ut  conditionata,  quae  verbis  absolutis  exprimitur,  et 
neque  per  antecedentia  neque  per  sequentia  ad  condi- 
tionem aliquam  determinatur  : atqui  talis  est  Messiae 

promissio  in  prophetia  Jacob.  2°  Messias  non  promittitur 
tantum  pro  Judaeis , sed  pro  cunctis  gentibus  : promissio 
autem  in  gratiam  cunctarum  gentium  facta,  pendere 
non  debebat  a fidelitate  Judaeorum.  3°  Messias  futurus 
erat  exspectatio  gentium,  omnes  familiae  terrae  in  ipso 
benedicendae  erant , omnes  in  ipsius  lumine  ambulare , id 
est,  Deum  verum  et  unicum  per  ipsum  cognoscere  debe- 
bant : at  cognitio  unius  veri  Dei  terram  universam  inva- 
sit : ergo. 

Praeterea,  prophetia  Jacob  correspondet  prophetiae 
Danielis  , de  qua  mox  dicturi  sumus  : porro  Daniel  , ix, 
26  , formaliter  praedicit  Judaeos,  propter  suam  infidelita- 
tem, a Messia,  quem  negaturi  erant,  reprobandos  esse  : 
ergo  promissio  Messiae  per  Jacob  facta  non  erat  condi- 
tionata. 

Inst.  Gen.  xlix  , 26,  sic  de  tribu  Joseph  vaticinatur 
Jacob  : Benedictiones  patris  tui  confortat  ce  sunt  benedictio- 
nibus patrum  ejus  : donec  veniret  desiderium  collium  ceter - 
norum . Unde  sic.  Tam  absolute  hic  praedicitur  praeemi- 
nentia tribus  Joseph  usque  dum  veniat  Messias,  quam, 
v.  10  , praedicta  fuerat  praeeminentia  Juda  : attamen  haec 
praedictio  erat  condi tiouata , siquidem  de  facto  in  tribu 
Joseph  non  fuit  impleta  : ergo  a pari , etc. 

R.  Nego  majorem  et  dico9  haec  verba,  desiderium  col- 
lium ceternorum , de  Messia  non  intelligenda  esse.  Nam  1° 
verbum  venire  non  reperitur  in  Hebraico  textu , nec  in 
ullis  versionibus  antiquis.  2°  Textus  Hebraeus  sic  verti 
potest : Benedictiones  patris  tui  valuerunt  pree  benedictioni- 
bus montium  perpetuorum , pree  desideriis  vallium  ceternorum  ; 
eumdem  habent  sensum  Septuaginta  interpretes , para- 
phrasis Chaldaica , versio  Arabica ; hanc  interpretationem 
indicat  Moyses  , qui , Deut.  xxxm  , 13, 14 , 15  , de  Joseph 
dicit : De  benedictione  Domini  terra  ejus , de  pomis  coeli , et 
rore  y atque  abysso  subjacente . De  pomis  fructuum  solis  ac 
lunce . De  vertice  antiquorum  montium , de  pomis  collium 
ceternorum , etc.  Haec  Moysis  praedictio  eadem  est  eviden- 
ter ac  praedictio  Jacob  : atqui  praedictio  Moysis  nullam 
promittit  praeeminentiam  Joseph , usque  dum  Messias 

venerit,  ut  patet : ergo  nec  Jacoh,  in  textu  supra  citato. 

Obj.  4°.  Tempore  captivitatis  Babylonicae  ablatum  est 
sceptrum  de  Juda,  et  tamen  Messias  non  venit.  Ergo. 

R.  Nego  antecedens . Nam  1°  potestas  tribus  Judae  fuit 
ad  summum  durante  captivitate  suspensa,  non  vero  de- 
structa ; ipsi  Judaei  sciebant  illam  per  septuaginta  annos 
tantum  duraturam  esse,  ut  praedixerat  Jeremias,  xxv,  12. 
2°  Suprema  potestas  non  fuit  stricto  sensu  suspensa;  Ju- 
daei enim  suas  adhuc  sequebantur  leges,  saltem  in  ali- 
quibus, quosdam  ex  suis  contribulibus  habebant  magis- 
tratus seu  judices,  ut  patet  ex  historia  Susannae,  Dan.  xm. 
3°  Si,  ut  plures  volunt,  per  vocem  schebet  intelligenda 
sit  tantum  praeeminentia  tribus  Juda,  nulla  est  difficul- 
tas ; certum  est  quippe  hanc  tribum  tempore  captivitatis 
^uisse  distinctam,  ac  proinde  schebet  in  ea  fuisse.  Ergo. 

Inst.  Post  captivitatem  Babylonicam,  Judaei  summam 
non  recuperaverunt  auctoritatem  , et  duces  eorum  saepe 
ex  aliena  erant  tribu,  v.  g.  Mathatliias,  qui  erat  de  tribu 
Levi,  Asmonaei  pontifices,  ab  Asmonaeo  proavo  Matha- 
thiae  sic  dicti,  Josepli.  1.  12,  c.  8,  qui  per  126  annos  prin- 
cipatum obtinuerunt,  et  Herodes  gentilis.  Ergo. 

R.  Nego  ant.  Ut  enim  tribus  Juda  supremam  obtinue- 
rit potestatem  , sufficit  quod  fuerit  gens  completa , ab 
omnibus  aliis  gentibus  distincta;  gens  quippe  completa 
necessario  supremam  habet  potestatem  : atqui  tribus  Juda 
revera  fuit  post  captivitatem  gens  completa  ; Judaei  enim 
usque  ad  Vespasianum  semper  habiti  sunt  ut  natio  ; tri- 
bus Judae  praeeminentiam  in  ea  natione  habebat,  imo  to- 
tam nationem  moraliter  constituebat ; decem  enim  tribus 
remanserunt  ultra  Euphratem  , pauci  erant  Benjamitae 
et  pauci  Levitae  respectu  Judaeorum  ; aliunde  Le vitae  al- 
taris servitio  erant  mancipati:  ergo.  Primus  dux  Judaeo- 
rum post  captivitatem  , fuit  Zorobabel  de  tribu  Juda ; 
gnoramus  ex  qua  tribu  fuerint  illius  successores  per  400 
annos  circiter;  ex  eadem  tribu  probabiliter  ortum  habue- 
runt: contrarium  saltem  probari  non  potest.  Mathatliias 
autem  erat  de  familia  Phinees  , ex  genere  sacerdotum 
et  tribu  Levi , sed  a J udatis  ob  prceclara  facinora  electus } 

cis  benevolentibus  prcefuit , Josephus , de  Bello  Jud.  1.  1, 
c.  1.  Jonatlias  et  Simon  pariter  fuerunt  electi,  I Maeli, 
vn,  30,  et  xm,  8.  Idem  praesumi  potest  de  aliis.  Etiamsi 
non  fuissent  electi,  eo  ipso  quod  legitimi  essentMatha- 
thiae,  Jonathae  et  Simonis  successores,  ex  libera  Judaeorum 
voluntate  regnabant.  Porro  qui  libere  ducem  eligunt,  aut 
libere  ei  se  submittunt , supremam  habent  potestatem. 

Non  inde  concludendum  est  Judaeos  non  habuisse 
duceni  cie  femore  Juda;  nam  gubernium  eorum  erat  aris- 
tocraticum,  et  magnates  eorum  magnam  exercebant  po- 
testatem : epistolae  scribebantur  nomine  principis  senio- 
rum, sacerdotum  et  totius  populi,  I Mach.  xn , 6;  suos 
habebant  magistratus,  sua  tribunalia,  et  praesertim  ma- 
gnum sanhedrin,  sicque  veram  exercebant  potestatem. 
Ergo,  eo  sensu  genuino  et  naturali,  revera semper  fuit 
dux  de  femore  Juda,  vel  de  inter  pedes  ejus , ut  fert  textus 
Hebraeus,  et  a fortiori  inter  vexilla,  si  anteponatur  Sama- 
ritanus , qui  certe  magnae  est  auctoritatis ; vexilla  enim 
Asmonaeoruin  et  ipsius  Herodis  erant  vexilla  Judaeorum; 
siquidem  illi  principes  unicam  cum  Judaeis  componebant 
gentem  integram,  ab  aliis  independentem  et  proprio  no- 
mine designatam. 

Romani  illam  duce  Pompeio  subjugaverunt,  tributa  illi 
imposuerunt,  Herodem  gentilem  pro  rege  in  Galilaea  con- 
stituerunt, Pontium  Pilatum  in  Jerusalem  gubernatorem 
praefecerunt : tunc  potestas  Judaica  fuit  imminuta,  sed 
nondum  penitus  exstincta  ; quaedam  illius  umbra  adhuc 
aliquo  tempore  perseveravit,  et  tandem  in  excidio  Hiero- 
solymitano, anno  Christi  septuagesimo,  omnino  evanuit. 
Ergo. 

Si  autem  admittatur  interpretatio  eorum  qui  dicunt 
schebet  hic  non  designare  supremam  auctoritatem,  sed 
tantum  praeeminendam  vel  distinctionem  tribus  in  Juda, 
donec  veniat  Messias , omnino  evanescet  praesens  diffi- 
cultas, ut  patet. 

§ II.  — De  prophetia  Danielis. 

Celeberrima  Danielis  prophetia  sic  legitur  in  Vulgata 

nostra,  cap.  ix.  Versus  finem  captivitatis  Babylonis,  Da- 
niel  coilimemorans  numerum  annorum,  de  quo  factus  est 
sermo  Domini  ad  Jeremiam  prophetam , ut  complerentur  de - 
solationis  Jerusalem  septuaginta  anni , posuit  faciem  suam 
ad  Dominum  ut  eum  in  jejuniis,  in  sacco  et  cinere  roga- 
ret et  deprecaretur,  longam  et  ardentissimam  effudit  ora- 
tionem. Tunc,  adliuc  eo  loquente,  venit  archangelus  Ga- 
briel , et  dixit  ad  eum,  v.  22: 

Daniel,  nunc  egressus  sum  ut  docerem  te  et  intelligeres . 
Ab  exordio  precum  tuarum  egressus  est  sermo  : ego  autem 
veni  ut  indicarem  tibi  quia  vir  desideriorum  es : tu  ergo  ani- 
madverte sermonem,  et  intellige  visionem . Septuaginta  heb- 
domades abbreviatce  sunt  super  populum  tuum,  et  super  urbem 
sanctam  tuam,  ut  consummetur  prcevaricatio,  et  finem  acci- 
piat peccatum,  et  deleatur  iniquitas,  et  adducatur  justitia 
sempiterna , et  impleatur  visio,  et  prophetia,  et  ungatur  Sanc- 
tus sanctorum.  Scito  ergo  et  animadverte  : ab  exitu  sermonis, 
ut  iterum  aedificetur  Jerusalem,  usque  ad  Christum  ducem , 
hebdomades  septem,  et  hebdomades  sexaginta  duce  erunt:  et 
rursum  cedificabitur  platea  et  muri  in  angustia  temporum. 
Et  post  hebdomades  sexaginta  duas  occidetur  Christus : et 
non  erit  ejus  populus,  qui  eum  negaturus  est . Et  civitatem  , 
et  sanctuarium  dissipabit  populus  cum  duce  venturo  : et  finis 
ejus  vastitas,  et  post  finem  belli  statuta  desolatio.  Confirma- 
bit autem  pactum  multis  hebdomada  una:  et  in  dimidio  heb- 
do madis,  deficiet  hostia  et  sacrificium  : et  erit  in  templo  abo- 
minatio desolationis : et  usque  ad  consummationem  et  finem 
perseverabit  desolatio . 

Juxta  omnes,  nulla  datur  discrepantia  substantialis 
inter  textum  Hebraicum,  Vulgatam  nostram  et  cunctas 
alias  versiones,  licet  plures  sint  variantes. 

PROPOSITIO. 

Ex  prophetia  Danielis  demonstratur  jam  advenisse 
Messiam . 

Prob.  Ex  prophetia  Danielis  probatur,  etc.  si  ille  qui 

annuntiatur,  1°  sit  Messias,  et  2°  jam  advenerit : atqui 
liaec  duo  certa  sunt. 

1°  Qui  annuntiatur  est  Messias ; dicitur  enim  Christus 
venturus,  Sanctus  sanctorum,  per  quem  consummanda 
est  praevaricatio,  abolendum  peccatum,  delenda  iniquitas, 
adducenda  justitia  sempiterna,  implenda  visio  et  prophe- 
tia, instituendum  et  confirmandum  novum  pactum : atqui 
illi  characteres  soli  conveniunt  Messiae,  et  revera  Messias 
sub  his  characteribus  in  aliis  Prophetis  designatur,  v.  g. 
Ps.  lxxi,  7;  Is.  xlv,  8;  Jer.  xxm,  6.  Plures  rabbini  cele- 
briores hanc  prophetiam  de  Messia  intelligunt , plures 
antiqui  Judaei  eam  sic  intelligebant,  referente  S.  Hiero- 
nymo, in  cap.  ix  Dan.  Ergo  1°. 

2°  Jamdudum  advenit.  Post  septuaginta  hebdomades 
advenire  debuit , juxta  haec  verba  prophetiae  : Septuaginta 
hebdomades  abbreviatce  sunt , id  est,  juxta  alias  versiones, 
decisae,  concisae,  vel  determinatae  sunt,  ut  ungatur  Sanc- 
tus sanctorum,  deleatur  iniquitas,  adducatur  justitia  sempi- 
terna, etc.  at  illae  hebdomades  jamdudum  elapsae  sunt ; 
duplicis  enim  generis  erant  hebdomades  apud  Judaeos  , 
aliae  videlicet  dierum  ut  apud  nos,  et  aliae  annorum,  juxta 
quod  dicitur  in  Lev.  cap.  xxvi , 8 : septuaginta  autem 
hebdomades,  de  quibus  loquitur  Daniel,  sunt  hebdoma- 
des annorum;  in  capite  enim  sequenti,  v.  2 et  3,  aliarum 
hebdomadarum  mentionem  faciens,  denotat  eas  esse  die- 
rum : ergo  praecedentes  erant  annorum.  Aliunde  magni 
quos  praenuntiat  eventus  intra  breve  spatium  490  dierum 
contingere  non  poterant:  manifestum  est  igitur  quod  ibi 
lie  domades  annorum  intellexerit.  Porro  septuaginta 
hebdomades  annorum  quae  490  efficiunt  annos,  a inulto 
tempore  elapsae  sunt;  initium  enim  earum  differri  non 
potest  ultra  centesimum  annum  post  finem  captivitatis, 
quo  anno  exiit  sermo  seu  edictum  Artaxercis  Longimani 
ut  iterum  aedificaretur  Jerusalem,  II  Esdr  n , 13  : at- 
qui plus  quam  2200  effluxerunt  anni  ab  illo  edicto  : ergo. 

Praeterea,  qui  in  ea  prophetia  annuntiatur , venire  de- 
buit antequam  subverteretur  templum  post  captivitatem 
aedificatum,  dissiparetur  civitas  iterum  exstructa,  defice- 

ret  li ostia  et  cessaret  sacrificium  : sed  a multis  saeculis 
eversum  est  templum , dissipata  est  civitas , defecit  lioslia 
et  cessavit  sacrificium  : ergo  2° , etc.  aliunde,  etc.  Ergo. 

Solvuntur  objectiones . 

Obj.  1°  cum  quibusdam  rabbinis.  Christus  qui  a Da- 
niele  praedicitur  venturus , forsitan  est  Agrippa  secundus 
qui  tempore  ultimi  excidii  Hierosolymitani  occisus  est , 
vel  Zorobabel , vel  Esdras , vel  Cyrus  : ergo  non  constat 
eum  esse  Messiam. 

R.  Neg . ant.  Nam  1°  nullus  ex  illis  principibus  dici  po- 
test simpliciter  et  sine  addito  , dux , Christus  dux.  2°  Nul- 
lus appellari  potest  Sanctus  sanctorum.  3°  De  nullo  dici 
potest  quod  per  illum  adducta  fuerit  justitia  sempiter- 
na, finem  acceperit  peccatum,  deleta  fuerit  iniquitas. 
4°  Agrippa  junior  , ex  Josepho,  non  erat  rex  Judaeorum, 
et  aliunde  non  constat  illum  fuisse  occisum.  5°  Septua- 
ginta hebdomades  annorum  non  effluxerunt  a Daniele 
usque  ad  Zorobabel,  Esdram  aut  Cyrum.  Ergo  illa  rab- 
binorum  interpretatio  merum  est  figmentum. 

Obj.  2°.  In  praedicta  prophetia  duplex  videtur  esse 
Christus , scilicet , Christus  dux  post  septem  hebdomades, 
et  Christus  qui  occidetur  post  sexaginta  duas  hebdo- 
mades : ergo  probari  non  potest  ibi  sermonem  esse  de 
Messia;  aut  si  de  illo  agatur,  non  constat  illum  jam 
venisse.  ' 

R.  Nego.  ant.  Nam  1°  septem  hebdomades  et  sexaginta 
duae  separatim  accipiendae  non  sunt,  quasi  duplicem  ef- 
ficerent numerum  ; unicum  siquidem  supra  efficiunt  nu- 
merum : septuaginta  hebdomades  abbreviatee  sunt.  2°  Chri- 
stus qui  occidetur,  seu  exscindetur  , ut  fert  Hebraeus  , 
idem  est  ac  Christus  dux  prius  designatus;  evidens  est 
enim  secundam  prophetiae  partem  prioris  partis  esse 
continuationem  et  explicationem;  in  utraque  parte  iidem 
characteres,  soli  Messiae  proprii , Christo  venturo  tribuun- 
tur : ergo  falsum  est  duplicem  ibi  annuntiari  Christum- 

§ III. — De  prophetiis  Aggaei  et  Malacliiae. 

Judaei  qui  de  captivitate  cum  Zorobabel  venerant,  ne-* 
gligentius  in  aedificando  templo  laborabant , quia  consti- 
tuti erant  in  impossibilitate  illud  juxta  priorem  splen- 
dorem reaedificandi  : inde  moerore  conficiebantur.  Tunc 
Deus  misit  ad  eos  prophetam  Aggaeum  qui  suis  adhor- 
tationibus eos  confortaret.  Sic  autem  capite  secundo  lo- 
cutus est,  v.  4 : 

Quis  in  vobis  est  derelictus  qui  vidit  domum  istam  in  glo- 
ria sua  prima  P et  quid  vos  videtis  hanc  nunc?  numquid non 
ita  est , quasi  non  sit  in  oculis  vestris  P Et  nunc  confortare, 
Zorobabel , dicit  Dominus  : et  confortare , J esu , fili  Joseclec , 
sacerdos  magne  ; et  confortare , omnis  populus  terree,  dicit 
Dominus  Deus  exercituum , et  facite quia  heee  dicit  Do- 

minus exercituum  : Adhuc  unum  modicum  est , et  ego  com- 
movebo coelum,  et  terram , et  mare , et  aridam;  et  movebo 
omnes  gentes  : Et  veniet  desideratus  cunctis  gentibus  : et 
implebo  domum  istam  gloria,  dicit  Dominus  exercituum. 
Meum  est  argentum,  et  meum  est  aurum , dicit  Dominus 
exercituum.  Magna  erit  gloria  domus  istius  novissimee  plus 
quam  primae , dicit  Dominus  exercituum  : et  in  loco  isto  dabo 
pacem,  dicit  Dominus  exercituum. 

Malachias  autem,  qui  centum  annis  circiter  post  Ag- 
gaeum , scilicet  tempore  Nehemiae  prophetabat , haec  ha- 
bet, cap.  in , 1 : 

Ecce  ego  mitto  angelum  meum,  et  praeparabit  viam  ante 
faciem  meam.  Et  statim  veniet  ad  templum  suum  Domina- 
tor quem  vos  quaeritis , et  angelus  testamenti  quem  vos  vultis . 
Ecce  venit,  dicit  Dominus  exercituum . 

propositio. 

Ex  duabus  Aggaei  et  Malachice  prophetiis  constat  praeter- 
itum esse  tempus  quo  venire  debuit  Messi  as. 

Prob.  Certum  est  templum  , a Zorobabel  post  captivi- 
tatem reaedificatum  , multis  abhinc  saeculis  penitus  esse 

destructum  ; factum  istud  a nemine  in  dubium  revocari 
potest  : unde  si  Messias  templum  istud  visitare  debuit, 
certum  est  illum  jamdudum  venisse  : atqui,  ex  prophe- 
tiis Aggaei  et  Malachiae,  probatur  Messiam  templum  a 
Zorobabel  aedificatum  visitare  debuisse  ; nam  in  liis  pro- 
phetiis agitur  de  templo  a Zorobabel  aedificato  et  de 
Messia  venturo. 

1°  De  templo  a Zorobabel  aedificato  agitur,  non  vero 
de  tertio  templo  ab  ipso  Messia  aedificando,  ut  quidam 
Judaei  somniarunt.  Nam  1°  Aggaeus , ut  confortaret  Ju- 
daeos moerore  confectos,  eosque  in  construendo  templo 
excitaret,  praedicit  gloriam  illius  futuram  esse  majorem 
gloria  prioris  templi  : atqui  hoc  argumento  finem  inten- 
tum non  obtinuisset,  si  de  alio  templo  post  saecula  aedi- 
ficando locutus  fuisset.  2°  Dicit,  aclhuc  modicum , etc.  at 
dicere  non  potuisset  adhuc  modicum , si  de  templo  futuro 
cogitasset.  3°  Aggaeus  his  utitur  vocibus,  domum  istam , 
domus  istius,  loco  isto  : ilhe  autem  voces  clare  designant 
templum  prae  oculis  positum,  quod  exstruebant  Judaei, 
et  cujus  exiguitatem  in  comparatione  prioris  flentes  aspi- 
ciebant. 4°  Idem  templum  designat  Malachias  : nam 
ipsius  prophetia  cum  prophetia  Aggaei  evidentem  habet 
affinitatem  ; tempore  secundi  templi  vaticinatur,  et  prae- 
dicit Dominum  ejus  ad  illud  brevi  esse  venturum  : Ecce 
ego  mitto...  et  stati m veniet , etc.  Porro  haec  intelligi  non 
possent  de  futuro  templo  a Judaeis  excogitato  : ergo,  etc. 
Ergo  1°. 

2°  De  Messia  venturo  agitur.  Nam  1°  ille  de  quo  fit 
sermo  vocatur  desideratus  cunctis  gentibus,  vel,  ut  in  He- 
braico textu  habetur , desideria  cunctarum  gentium  : at  in 
aliis  prophetiis  'sic  vocatur  Messias  , exspectatio  gentium  ; 
in  eo  benedicentur  gentes,  etc.  dare  debet  pacem  : porro 
Messias  vocatur  princeps  pacis , apud  Isaiam  ix  , 6 ; Dis- 
ciplina pacis  nostree  super  eum , Isaiae  liii  , 5 : Orietur  in 
diebus  ejus  justitia  et  abundantia  pacis , Ps.  lxxi  , 7.  3°  Ad 
ipsius  praesentiam  commovebuntur  coelum  et  terra  , mare 
et  arida  , et  omnes  gentes  : haec  autem  intelligi  non  pos- 
sunt nisi  de  Messia.  4°  Ad  templum  suum  statim  veniet^ 

est  dominator  quem  Judaei  quaerunt , angelus  testamenti 
quem  volunt  : atqui  magnae  illae  qualitates  soli  Messiae 
competere  possunt,  et  simul  probant  quanta  debeat  esse 
ejus  dignitas.  5°  Ex  illius  adventu  et  visitatione  tantum 
honorem  suscipiet  templum  Zorobabel,  ut  priori  templo 
gloria  praecellat  : infinita  tamen  erat  distantia  inter 
utrumque  templum  , ratione  structurae,  magnificentiae  , 
utensilium,  vasorum,  ornamentorum  sacrorumque  mo- 
numentorum ; in  priori  enim  summa  veneratione  custo- 
diebantur virga  Aaron  , tabulae  Legis  , arca  foederis  , man 
divinitus  datum  et  conservatum  ; cum  sacra  haec  objecta 
perierint  in  captivitate,  nullum  eorum  fuit  in  secundo 
templo  : porro  nullus , praeter  Messiam  , tantum  hono- 
rem tantamque  gloriam  templo  illi  conferre  potuit. 
6°  Denique  plures  rabbini , inter  quos  citantur  Akiba , 
Aben-Esra,  Maimonides,  etc.  has  prophetias  de  Messia 
interpretati  sunt.  Ergo  2°. 

Obj.  Josephus,  lib.  15  Antiq.  cap.  11  , testatur  secun- 
dum templum  majoribus  sumptibus  ab  Herode  fuisse 
exornatum  quam  a quovis  alio  antea  : ergo  sua  magni- 
ficentia priori  templo  praecelluit. 

R.  Nego  conseq.  Josephus  enim,  dicendo  Herodem  ina* 
joribus  sumptibus  exornasse  templum  quam  alii  quilibet, 
loquitur  tantum  de  principibus  qui  secundum  templum 
a Zorobabel  aedificatum  decoraverant  : non  vero  intendit 
magnificentiam  hujus  templi  supra  magnificentiam  tem- 
pli Salomonis  extollere  ; narrat  enim  Herodem  mille  car- 
ros et  decem  millia  peritissimorum  opificum  per  octo 
annos  ad  templum  reaedificandum  adhibuisse  : atqui 
nulla  est  proportio  inter  hujusmodi  sumptus  et  sumptus 
quibus  exstructum  est  Salomonis  templum ; namque 
David,  I Paral.  xxii  , centum  millia  talentorum  auri,  et 
millia  millium  talentorum  argenti  paraverat ; Salomon 
vero , II  Paral.  n , centum  nonaginta  millia  virorum  per 
septem  annos  adhibuit , praeter  immensos  labores  quos 
jam  fieri  curaverat  David,  ad  praeparanda  ligna,  ferrum 
ad  clavos,  aes  ad  juncturas,  atl  lapides  caedendos  et  po- 
liendos. Ergo. 

PARS  TERTIA. 


DE  RELIGIONE  CHRISTIANA. 


Quamvis  religio  Christiana  vera  esse  non  possit  quin 
sit  divina,  nec.  divina  quin  sit  vera,  sub  duplici  hoc  re- 
spectu tamen  considerari  potest  : igitur  duplex  hujus 
partis  erit  caput  : primum  erit  de  veritate  religionis 
Christianae  ; secundum , de  ejus  divinitate. 


CAPUT  PRIMUM. 

DE  VERITATE  RELIGIONIS  CHRISTIANAE. 

Religio  Christiana  est  vera,  si  a Christo  fuit  instituta r 
et  a discipulis  ejus  promulgata,  prout  in  libris  Novi  Tes- 
tamenti narratur.  Licet  igitur  plurima  et  validissima 
aliunde  afferri  possint  argumenta  ad  hujusmodi  verita- 
tem invicte  demonstrandam,  v.  g.  ex  traditione,  ex  tes- 
timonio paganorum  et  Judaeorum,  sicut  fecit  Ballet  in 
opere  dicto,  Histoire  de  Cetablissement  da  Christianisme 
tiree  des  seals  aatears  jaifs  et  p aiens,  sufficit  tamen  pro- 
bare libros  Novi  Testamenti  esse  authenticos,  integros 
et  veros ; quod  in  triplici  articulo  praestabimus. 

ARTICULUS  PRIMUS. 

DE  LIBRORUM  NOVI  TESTAMENTI  AUTHENTICITATE. 

Illi  libri  sunt  numero  viginti  septem,  nempe  quatuor 
E v ange  lia,  Actus  Apostolorum,  quatuordeciin  B.  Pauli 
Epistolce,  duae  B.  Petri,  una  B . Jacobi,  tres  B . Joannis , 

una  B.  Judce , et  Apocalypsis  B.  Joannis.  Quaestio  est 
igitur  an  ab  eis  auctoribus  quibus  attribuuntur,  et  eo 
tempore  ad  quod  referuntur,  scripti  fuerint. 

PROPOSITIO. 

Libri  Novi  Testamenti  ab  eis  scripti  sunt  auctoribus  quibus 
attribuuntur , et  eo  tempore  ad  quod  referuntur . 

Prob.  Illud  factum  ut  certissimum  haberi  debet  quod 
constantissima  omnium  saeculorum  fides  testatur,  alio- 
quin  nihil  esset  certum  in  historia  : at  constantissima 
omnium  saeculorum  fides  testatur  libros  Novi  Testamenti 
eos  habuisse  auctores  quibus  tribuuntur;  in  eo  quippe 
consentiunt  omnes  scriptores  catholici,  haeretici  et  pa- 
gani. 

1°  Catholici.  Increduli  enim  non  negant  eos  in  hac  esse 
persuasione  a tertio  saeculo  : atqui  pariter  constat  eos  in 
eadem  persuasione  semper  fuisse ; nam  persuasio  ista 
tam  universalis  esse  non  potuisset  in  tertio  saeculo,  si 
ab  initio  non  exstitisset.  Praeterea,  sancti  Patres  et  om- 
nes ecclesiastici  auctores  qui  in  hoc  intervallo  scrip- 
serunt, v.  g.  S.  Clemens  B.  Petri  discipulus  et  suc- 
cessor, S.  Ignatius,  S.  Polycarpus  B.  Joannis  auditor, 
S.  Justinus,  S.  Irenaeus,  de  diversis  libris  Novi  Testa- 
menti, praesertim  de  Evangeliis,  mentionem  saepe  faciunt. 
Tertullianus,  lib.  de  Praesc.  cap.  36  : « Percurre,  in- 
» quit,  ecclesias  Apostoli cas,  apud  quas  ipsae  authenticae 
» litterae  eorum  ( Apostolorum ) recitantur,  sonantes  vo- 
» cem,  et  repraesentantes  faciem  uniuscujusque.  Proxima 
» est  tibi  Achaia?  habes  Corinthum..;  si  non  longe  es  a 
» Macedonia,  habes  Philippos,  habes  Thessalonicenses. 
» Si  non  potes  in  Asiam  tendere,  habes  Ephesum.  Si  au- 
» tem  Italiae  adjaces,  Romam.  » Haec  Tertulliani  verba 
indicant  ipsa  beati  Pauli  autographa  tunc  apud  illas  ec- 
clesias adhuc  servari,  aut  saltem  Epistolas  ejus  in  summa 
veneratione  esse.  Ergo  1°. 

2°  Hcerctici  catholicis  unanimiter  consentiunt  in  tri- 

buendis  libris  Novi  Testamenti  eis  auctoribus  quorum 
nomine  inscribuntur  : quoad  haereticos  tempore  nostro 
existentes,  nulla  est  difficultas  ; hos  libros  cultu  religioso 
prosequuntur  tanquam  divinos,  et  iisdem  ac  nos  tri- 
buunt auctoribus.  Rejiciunt  quidem  Epistolam  ad  He- 
braeos; Epistolam  B.  Jacobi,  secundam  B.  Petri,  duas  ul- 
timas sancti  Joannis  et  Apocalypsim  : sed  cum  nihil  illae 
Epistolae  contineant  quod  non  sit  quoad  substantiam  in 
aliis  libris,  controversiam  hic  cum  haereticis  non  aggre- 
dimur ; revera  concludere  possumus  contra  deistas,  prae- 
sentes haereticos  nobis  esse  concordes  circa  librorum 
Novi  Testamenti  authenticitatem.  Porro  alii  haeretici, 
etiam  qui  ad  tempus  Apostolorum  magis  approximabant, 
eamclem  constanter  tenuerunt  doctrinam,  v.  g.  Ebionitae, 
Marcionitae,  etc.  Illorum  intererat  rejicere  auctoritatem 
librorum  quibus  catholici  eos  refellebant : attamen  illos 
tanquam  suppositos  non  rejecerunt,  nec  ut  dubios  ha- 
buerunt, sed  conabantur  eorum  sensum  tum  bene  tum 
male  in  suas  sententias  detorquere.  Ergo  2°. 

3°  Idem  confessi  sunt  pagani.  Plurimae  enim  Celsi  et 
Porpliyrii  reperiuntur  objectiones  apud  Origenem  contra 
religionem  Christianam  ; noscuntur  opera  et  dicta  Juliani 
Apostatae  adversus  eamdern  religionem,  ea  nobis  trans- 
misit S.  Cyrillus  Alexandrinus  in  suis  libris  contra  hunc 
apostatam  : at  illi  auctores  nihil  arguunt  contra  authen- 
ticitatem librorum  Novi  Testamenti,  imo  eos  sine  am- 
biguitate eisdem  ac  nos  tribuunt  auctoribus,  praesertim 
quatuor  Evangelia.  Sic  Celsus  multa  ex  Evangeliis  com- 
memorat, quae  ex  scriptis  Apostolorum  se  decerpsisse 
profitetur;  sic  Julianus,  quando  prohibuit  ne  Christiani 
humaniores  edocerent  litteras,  « Satis  ipsis  fuerit,  inquit > 
» Lucam  et  Matthaeum  in  Galilaeorum  coetibus  exponere. * 
Et  iterum  apud  eumdem  Cyrill.  t.  6 : « Jesum  quippe 
» illum  neque  Paulus  Deum  dicere  ausus  est,  neque 
» Matthaeus,  neque  Lucas,  neque  Marcus ; sed  bonus 
» ille  Joannes...  » Ergo  nullum  habebant  dubium  circa 
authenticitatem  praedictorum  librorum.  Ergo  3°. 

Et  vero,  libri  Novi  Testamenti  ut  authentici  haberi 

debent,  si  constet  nullo  tempore  illos  supponi  potuisse  : 
atqui  constat,  etc.  Certum  est  enim  eos  in  secundo  et  in 
primo  saeculo  exstitisse , et  tunc  ut  authenticos  habi- 
tos fuisse  : porro  ante  hoc  tempus  supponi  non  po- 
tuerunt ; nunquam  enim  omnes  sibi  persuadere  potuis- 
sent eos  ab  Apostolis  fuisse  scriptos  , haeretici  et  pagani 
illud  non  credidissent.  Numquid  ecclesiae  Romanorum, 
Corinthiorum,  etc.  sibi  persuadere  potuissent  se  episto- 
las a B.  Paulo  accepisse,  se  eas  retinere  ? quo  pacto  vel 
qua  fascinatione  adduci  potuissent  ad  eas  in  tanto  honore 
habendas,  ut  in  publicis  coetibus  eas  legerent?  Ergo. 

Solvuntur  objectiones, 

Obj.  1°.  Plures  libri  diu  habiti  sunt  ut  authentici,  qui 
postea  deprehensi  sunt  suppositi : ergo  a pari , etc. 

R.  Nego  conscq.  ct  paritatem.  Nam  1°  hoc  argumento 
similiter  probaretur  opera  Virgilii,  Horatii,  Taciti,  etc. 
fuisse  supposita,  et  sic  universalis  admittendus  esset  pyr- 
rhonismus  : quod  rationi  evidenter  repuguat. 

2°  Libri  qui  diu  habiti  sunt  ut  authentici , vel  erant 
obscuri  et  parvi  momenti,  vel  diu  post  auctores  quibus 
tribuebantur  prodierunt,  vel  quosdam  prae  se  ferebant 
suppositionis  characteres  : unde  contigit  quod,  ubi  ap- 
plicatae sunt  sanae  critices  regulae,  stati m detecta  sit  eo- 
rum suppositio.  At  nihil  horum  existit  respectu  librorum 
Novi  Testamenti : non  sunt  obscuri  et  parvi  momenti , 
siquidem  fundamentum  religionis  Christianae  continent; 
non  diu  post  Apostolos  quibus  tribuuntur  prodierunt, 
ut  probavimus ; nulla  prae  se  ferunt  suppositionis  indicia, 
sed,  e contra,  eo  magis  apparent  authentici  quo  severiori 
subjiciuntur  examini.  Ergo. 

Obj.  2°.  In  primis  Ecclesiae  saeculis  falsae  prodierunt 
Apocalypses,  falsae  Apostolorum  Epistolae,  falsaque  eorum 
Acta  et  spuria  Evangelia,  quae  ad  minus  quinquaginta 
numerat  doctissimus  Albertus  Fabricius.  Ergo. 

Nego  conseq . et  paritatem.  Scripta  enim  sub  nomini- 
bus Apostolorum  aliorumque  auctorum  supposita,  nun- 
quam habita  sunt  in  Ecclesia  ut  authentica , sed  constan- 

ter  ut  fictitia  rejecta  sunt:  Christiani  ergo  caeteros  pariter 
rejecissent  libros  quos  ut  authenticos  habemus , si  prae- 
buissent suppositionis  characteres;  haec  igitur  objectio 
propositionem  nostram  confirmat , nedum  aliquid  ro- 
boris ipsi  detrahat : nam  si  falsi  inveniantur  nummi, 
merito  concluditur  alios  esse  veros  quibus  falsi  non  sunt 
conformes  : ergo  a pari  libri  apocryphi  supponunt  alios 
esse  genuinos,  alioquin  fideles  hos  ab  illis  nunquam 
distinxissent. 

Insuper  notandum , omnia  quae  in  libris  apocryphis 
scripta  sunt , non  ideo  semper  esse  falsa ; fieri  enim  po- 
test ut  liber  sub  alterius  nomine  suppositus  nihil  nisi 
verum  contineat;  fieri  etiam  potest  ut  plurima  habeat 
vera  et  quosdam  simul  adjunctos  contineat  errores  : sic 
Evan&elia  apocrypha  pluribus  in  punctis  cum  quatuor 
Evangeliis  nostris  concordant : ergo  sub  eo  respectu  illa 
confirmant. 

Denique  refert  Tertullianus,  lib.  de  Bapt.  c.  17,  quem- 
dam presbyterum  qui, ex  pia  fraude  , falsa  supposuerat 
acta  sub  nomine  B.  Pauli  Apostoli,  ab  Ecclesia  damna- 
tum et  a sacerdotio  depositum  fuisse  : factum  istud  pro- 
bat quanta  tunc  esset  sollicitudo  Ecclesia?  circa  vera  et 
falsa  Apostolorum  scripta  : ergo  similiter  proscripsisset 
libros  Novi  Testamenti  quos  nunc  habemus , si  non  efful- 
sissent in  illis  evidentia  authenticitatis  indicia. 

Notandum , tot  non  fuisse  Evangelia  apocrypha  quot 
Fabricius  numerat  : nam,  ut  ipse  observat,  quaedam 
sub  diversis  cognoscebantur  titulis,  prout  ab  haereticis 
varia  eis  addita  vel  detracta  erant : sic  Evangelium  se- 
cundum Matthaeum  dictum  est  Evangelium  Matthaei , 
Evangelium  Cerinthi,  Evangelium  Carpocratis,  Evange- 
lium duodecim  Apostolorum,  Evangelium  secundum 
Hebraeos,  etc. 

Inst.  Sancti  Patres  Justino  antiquiores  pluries  citant 
Evangelia  apocrypha,  et  de  quatuor  Evangeliis  nostris 
nihil  dicunt : ergo  in  primo  et  in  secundo  saeculo  quatuor 
Evangelia  nostra  non  magis  habebantur  ut  authentica 
quam  Evangelia  quae  nunc  cognoscuntur  apocrypha. 

R.  Nego  ont.  Nam  1°  Patres  memorati  quaedam  ex 
Evangeliis  apocryphis  citare  potuerunt,  non  quia  in  istis 
reperiebantur  Evangeliis,  sed  quia  aliunde  sciebant  ea 
esse  vera.  2°  Probabile  est  eos  dicta  quae  citant , per  tra- 
ditionem oralem  ab  Apostolis  accepisse.  3°  Non  multi 
sancti  Patres  , sed  unus  aut  alter  nonnulla  et  pauca  ci- 
tant quae  ex  Evangeliis  apocryphis  excerpta  esse  viden- 
tur ; Freret  enim  , Examen  des  Apologi  stes  de  la  religion, 
t.  19,  vel  potius  auctor  pessimi  hujus  libri,  duo  tantum 
commemorat  loca  ex  S.  Clemente  Romano  et  ex  aliis 
Patribus;  e contra  tota  series  Patrum,  saltem  a S.  Justi- 
no , quatuor  Evangelia  nostra  agnoscit  et  laudat.  4°  Fal- 
sum est  Patres  Justino  antiquiores  de  Evangeliis  nostris 
nihil  dicere;  multa  namque  citant  quae  non  solum  quoad 
sensum,  sed  etiam  quoad  similitudinem  verborum  in 
Evangeliis  nostris  leguntur  : haec  igitur  agnoscebant  E van- 
gelia.  Papias,  teste  Eusebio,  ipsos  nominat  Apostolos  tan- 
quam  Evangeliorum  nostrorum  auctores.  Plures  quidem 
alii  Patres  eos  non  nominant  ; at  non  magis  nominant 
Prophetas  quorum  sententias  referunt  : atqui  tamen 
non  dubitandum  est  quin  eos  agnoverint  tan quam  auc- 
tores prophetiarum  quae  ipsis  attribuuntur  : ergo. 

Obj.  3°.  ApudMattli.  xxiii,35,  fit  mentio  Zacharia? 
prophetae  filii  Barachiae,  qui  inter  templum  et  altare  fuit 
occisus  : at  ille  Zacharias  fuit  occisus  in  obsidione  Jeru- 
salem  post  mortem  S.  Matthaei , ut  constat  ex  Josepho  , 
de  Bello  Judaico,  1.  4,  cap.  19  : ergo  Matthaeus  non 
est  auctor  Evangelii  quod  ipsi  tribuitur. 

R.  1°.  Nego  min.  Nam  in  II  Paral.  xxiv,  20,  legitur 
quemdam  Zacliariam  , spiritu  Dei  indutum , a Judaeis  in 
templo  fuisse  occisum;  forte  de  illo  Christus  loquitur; 
erat  quidem  filius  Joiadae,  sed  Joiada  poterat  simul  ap- 
pellari Baracliias:  saepius  enim  Judaei  duo  habebant  no- 
mina. Plures  alii  in  scriptura  Veteris  Testamenti  inve- 
niuntur Zachariae  prophetae;  quamvis  non  legatur  eos 
in  templo  fuisse  occisos,  non  repugnat  unum  ex  eis  sic 
mortuum  esse,  et  Judaeos  tale  factum  per  traditionem 
agnovisse.  Ergo, 

R.  2°.  Negari  potest  consequentia.  Nam  S.  Matthaeus 
non  loquitur  a semetipso  , simpliciter  vero  refert  senten- 
tiam Christi : at  Christus  per  anticipationem  loqui  potuit 


de  futura  occisione  illius  Zachariae,  filii  Barachiae , qui  a 
Josepho  repraesentatur  tanquam  vir  illustris , virtutis  et 
libertatis  suae  patriae  amantissimus,  rectae  conscientiae,  et 
multis  affluens  divitiis  : propter  eximias  suas  qualitates 
odibilis  factus  est  Judaeis  , qui  occiderunt  illum  in  medio 
templi.  Ergo.  Plures  auctores  hanc  interpretationem  ad- 
mittunt. Vide  Jans.  in  Evang.  D . Calmet ; de  Tillemont  y 
t.  1 des  Empereurs,  etc. 

Obj.  4°.  Soli  Christiani  authenticitatem  librorum  Novi 
Testamenti  nobis  testantur,  sicque  sunt  testes  in  sua 
causa  : atqui  nullius  testimonium  in  propria  causa  ad- 
mittitur : ergo. 

E.  1°.  Nego  maj . Nam  ipsi  pagani  authenticitatem  li- 
brorum Novi  Testamenti  agnoverunt , quamvis  ipsorum 
maximi  interesset  eos  negare.  Unde  Duvoisin,  in  opere 
cui  titulus,  Autorite  des  livres  du  Nouveau  Testamenta  ait : 

« Cliose  etrange  ! les  incredules  modernes  osent  con- 
» tester  un  fait  dont  les  apostats  et  les  philpsoplies  du 
» quatrieme  siecle  etaient  obliges  de  convenir.  Ont-ils 

* donc  recouvre  quelque  ancien  titre  inconnu  a Fempe- 

• reur  Julien  ? peuvent-ils  se  flatter  de  connaitre  mieux 
» que  lui  les  monumens  de  Thistoire  ecclesiastique  ? 
» Non , sans  doute;  mais,  nous  le  disons  a regret , dans 
» la  maniere  dont  Julien  combattait  le  Christianisme , 
» on  entrevoit  encore  un  reste  de  pudeur  et  de  bonne 
» foi  qu’on  chercherait  en  vain  dans  les  ecrits  de  nos 
» philosophes.  » 

i?.  2°.  Nego  min.  Omnes  enim  populi  terrae  solent  au- 
diri in  his  quae  ad  eorum  regimen , constitutiones  et  leges 
pertinent;  quia  clare  percipitur  impossibile  esse  cunctos 
alicujus  societatis  homines  simul  ad  haec  fingenda  con- 
spirasse : atqui  libri  Novi  Testamenti  ad  regimen  reli- 
gionis Christianae , ad  illius  constitutiones  et  leges  perti- 
nent; in  his  enim  continentur  dogmata  fide  credenda  , 
sacramenta  suscipienda  et  praecepta  adimplenda , ut  cce- 

lestis  obtineatur  bea titudo,  et  summa  vitetur  miseria  : 
ergo. 

Praeterea  , antequam  homines  fierent  Christiani,  reli- 
gioni paganae  veliJudaicae  erant  addicti,  proindeque  mul- 
tis imbuti  praejudiciis  adversus  facta  Evangelica  et  omnes 
libros  Novi  Testamenti  : ergo  in  sua  causa  non  judicarunt 
quando  eorum  authenticitatem  admiserunt.  Ergo* 

ARTICULUS  SECUNDUS. 

DE  LIBRORUM  NOVI  TESTAMENTI  INTEGRITATE. 

In  memoriam  hic  revocanda  sunt  ea  quae  diximus  ubi 
de  librorum  Moysis  integritate  ; quaestio  non  est  utrum 
libri  Novi  Testamenti  aliquam  subierint  mutationem 
quoad  verba  , puncta , etc.  sed  an  usque  ad  nos  ita  per- 
venerint integri , ut  nulla  in  eis  contigerit  mutatio  sub- 
stantialis. 

PROPOSITIO. 

Libri  Novi  Testamenti  nullam  subierunt  mutationem  essentia- 
lem ab  Apostolis  usque  ad  nos , quoad  facta  vel  doctrinam . 

Prob.  Si  libri  Novi  Testamenti  essentialem  subiissent 
mutationem,  vel  ante,  vel  post  mortem  Apostolorum  : 
atqui  neutrum  dici  potest.  1°  Non  ante  mortem  Apostolo- 
rum; Apostoli  enim  adhuc  viventes,  et  fideles  ab  ipsis 
eruditi,  statim  reclamassent , et  non  permisissent  frau- 
dem ad  posteros  sine  contradictione  transmitti.  Ergo  1°. 

2°  Non  post  mortem  Apostolorum ; quidam  enim  Apo- 
stoli , et  nonnulli  ex  primis  eorum  discipulis , perdi u 
vixerunt,  ut  S.  Joannes,  qui  circa  centesimum  annum 
post  nativitatem  Christi  mortuus  est,  et  S.  Simeon  frater, 
id  est,  consobrinus  Domini  et  episcopus  Hierosolymitanus, 
qui  in  persecutione  Trajani,  centum  et  viginti  annis 
provectus,  martyrio  coronatus  est.  Verum  post  mortem 
hujusmodi  sanctorum  hominum  nulla  substantialis  mu- 

tatio  in  libros  Novi  Testamenti  introduci  potuit ; ad  hoc 
enim  necesse  fuisset  ut  cuncta  exemplaria  tunc  existentia 
simul  corrupta  fuissent,  et  nemo  contra  lianc  corruptio- 
nem reclamasset  : atqui  utrumque  erat  prorsus  impossi- 
bile. 

1°  Impossibile  erat  cuncta  exemplaria  tunc  existentia 
simul  et  eodem  modo  corrumpere.  Nam  ubique  jam  dif- 
fusi erant  Christiani,  in  Judaea,  in  Syria,  in  tota  Asia 
Minori,  in  Graecia,  in  multis  insulis,  in  Alexandria , in 
Italia , etc.  ubique  eadem  facta  annuntiabantur , eadem 
doctrina  praedicabatur , variae  ecclesiae  religiose  servabant 
Epistolas  B.  Pauli;  dubitare  non  possumus  quin  innu- 
mera tunc  exstiterint  librorum  Novi  Testamenti  et  prae- 
sertim Evangeliorum  exemplaria,  in  diversis  regionibus 
sparsa,  in  varias  linguas  conversa  : atqui  nemo  non  videt 
prorsus  impossibile  fuisse  cuncta  exemplaria  simul  colli- 
gere et  eodem  modo  corrumpere  : ergo  1°. 

2°  Non  minus  impossibile  fuisset  neminem  contra  ta- 
lem corruptionem  reclamasse;  libri  enim  Novi  Testa- 
menti cunctis  diebus  dominicis  per  partes  in  publicis 
fidelium  coetibus  legebantur  ; Tertullianus  et  S.  Justinus 
testantur  hoc  ex  antiqua  consuetudine  fieri , proindeque 
ab  Apostolis  : unde,  si  qua  mutatio  essentialis  introducta 
fuisset,  fideles  novam  doctrinam  novaque  miracula  audiis- 
sent in  ecclesiis  ; pontifices  et  presbyteri  aliique  ministri, 
hos  libros  legentes  et  populo  explanantes,  fraudem  ad- 
vertissent et  statim  reclamassent : scimus  quid  contigerit 
quando  Diocletianus  sub  poena  mortis  jussit  sacras  tradi 
Scripturas  : innumeri  utriusque  sexus  fideles  maluerunt 
mori,  et  traditores  ab  universa  Ecclesia  habiti  sunt  ut 
apostatae.  Porro  supponi  non  licet  homines  doctrinae  ca- 
tholicae tam  firmiter  addictos  patienter  sustinuisse  ut 
Scripturae  sacrae  substantialiter  corrumperentur  : ergo  2°, 
etc.  aliunde , etc.  Ergo. 

Insuper,  si  libri  Novi  Testamenti  essentialiter  corrupti 
fuissent,  eodem  sensu  corrumpi  debuissent  sanctorum 
Patrum  conciones  et  homiliae ; innumeri  namque  repe- 
riuntur  in  eis  textus  ex  Evangeliis  et  Epistolis  Apostolo- 

rum  citati,  qui,  saltem  quoad  substantiam,  omnino  si- 
miles sunt  Novo  Testamento  nunc  existenti : at  nemo  di- 
cet, nisi  plane  insaniat,  possibile  fuisse  simul  corrumpere 
omnia  Novi  Testamenti  exemplaria,  et  cunctas  Patrum 
conciones  variis  temporibus  publice  prolatas  : ergo  de- 
nique , etc. 

Solvuntur  objectiones . 

Obj.  1°.  SS.  Patres  plurima  citant  verba  Christi  quae 
in  Evangeliis  non  leguntur  : ergo  ea  nunc  talia  non  ha- 
bemus qualia  ab  initio  erant. 

R.  Nego  eonseq . Nam  1°  aliquando  sancti  Patres  textus 
Evangelii  in  suis  concionibus  memoriter  tantum  cita- 
bant : itaque  eos  de  verbo  ad  verbum  in  Evangeliis  nos- 
tris non  invenimus,  bene  vero  accurate  quoad  sensum. 
2°  Quaedam  verba  Christi  ex  traditione  cognoscere  et 
referre  potuerunt , sicut  beatus  Lucas , qui , in  Act.  xx  , 
35  haec  verba  Domini  Jesu  refert : Beatius  est  magis  dare 
quam  accipere , quae  tamen  in  Evangeliis  nostris  nunquam 
exstiterunt,  ut  semper  observatum  est.  3°  Nonnulla  etiam 
verba  Christi  depromere  potuerunt  ex  Evangeliis  apocry- 
phis , quae  ut  nullum  errorem  continentia  agnoscebantur } 
inulta  enim  dixit  et  fecit  Christus  quae  a qua  tuor  Evan- 
gelistis  nostris  non  fuerunt  descripta  ; S.  Joan.  cap.  et  v. 
ultimo. 

Caeterum  paucissimae  sunt  hujusmodi  sanctorum  Pa- 
trum citationes,  quae  in  Evangeliis  saltem  quoad  sensum 
non  reperiantur.  Ergo. 

Inst.  1°.  Sancti  Patres  pluribus  in  locis  conqueruntur 
exemplaria  Evangelii  fuisse  adulterata;  idem  objicit 
Celsus  apud  Origenem.  Ergo. 

R.  Nego  eonseq.  Sancti  Patres  conqueruntur  haereticos 
exemplaria  Evangelii  adulterasse,  ut  suos  facilius  tue- 
rentur errores  : at  corrumpere  non  potuissent  exempla- 
ria catholicorum.  Origenes  respondebat  Celso,  lib.  3, 
contra  dicta  hujus  philosophi  : « Certe  a nemine  alio 
» Evangelium  mutatum  scio , praeterquam  a Marcionis  , 
'*  Valentini  et  fortasse  Lucani  discipulis;  quod  crimen 

» non  est  Evangelii,  sed  eorum  qui  depravare  audent.  » 
Hinc  videtur  quanta  semper  fuerit  vigilantia  circa  Scrip- 
turarum sacrarum  integritatem  : ergo  illae  objectiones 
clarius  demonstrant  impossibile  fuisse  substantialem 
mutationem  in  libros  Novi  Testamenti  inducere. 

Cerinthus  solum  Evangelium  Matthaei  admittebat, 
Cerdo  et  Marcio  illud  rejiciebant,  Evangelium  S.  Lucae 
et  plures  ex  Epistolis  B.  Pauli  agnoscebant : at  nihil  inde 
contra  integritatem  et  auctoritatem  librorum  Novi  Tes- 
tamenti inferri  potest.  la  Enim  illi  auctores  doctrinam 
Christi  corrumpebant , et  ideo  rejiciebant  libros  ex  qui- 
bus validiora  adversus  ipsos  eruebantur  argumenta. 
2°  Omnes  Christiani  undique  contra  illos  insurrexe- 
runt, et  velut  haereticos  et  impostores  semper  habue- 
runt. 3°  Etiamsi  unicum  admitteretur  Evangelium  ut 
authenticum,  verum  et  integrum,  sufficienter  ex  illo 
confutarentur  deistae , siquidem  tunc  revelationis  exi- 
stentia  et  veritas  religionis  Christianae  nihilominus  de- 
monstrarentur. Ergo. 

Obj . 2°.  In  pluribus  antiquis  Novi  Testamenti  exem- 
plaribus non  reperiuntur,  1°  duodecim  ultimi  versus 
capitis  decimi  sexti  Evangelii  S.  Marci , in  quibus  de- 
scribitur resurrectio  Christi,;  2°  sudor  sanguineus  Christi 
in  agonia , de  quo  S.  Lucas , xxn , 44 ; 3°  historia  mulie- 
ris adulterae  quam  refert  S.  Joan.  vm;  4°  ille  versiculus 
I Epist.  B..  Joan.  v,  7 : Tres  sunt  qui  testimonium  dant  in  coelo , 
Pater , Verbum , et  Spiritus  Sanctus ; et  hi  tres  unum  sunt  : 
at  quatuor  ilii  textus  maximi  sunt  momenti  : ergo  sal- 
tem probabile  est  substantialem  contigisse  mutationem 
in  libris  Novi  Testamenti. 

R . 1°.  Nego  min.  Maximi  enim  momenti  non  sunt  illi 
textus,  qui  omitti  possent  absque  ulla  mutatione  in  doc- 
trina Chfistiana  : verum  quatuor  praedicti  textus  omitti 
possent  absque  ulla  mutatione  in  doctrina  Christiana; 
etiamsi  enim  S.  Marcus  resurrectionem  Christi  non  re- 
tulisset, non  minus  ex  tribus  aliis  Evangelistis  caeteris- 
que  Apostolis  constaret  illum  a mortuis  vere  surrexisse ; 
sudor  sanguineus  et  mulieris  adulterae  historia  nihil 

faciunt  ad  doctrinam  Christi ; quamvis  textus  I Epist, 
B.  Joan.  non  parum  inserviat  ad  demonstrandam  mys- 
terii sanctissimae  Trinitatis  existentiam,  aliunde  tamen 
certitudo  illius  mysterii  eruitur,  et  ex  Evangelio  ejus- 
dem S.  Joan.  ergo  illi  textus  omitti  possent  absque,  etc. 
Ergo. 

R.  2°.  Nego  conseq.  Licet  enim  praedicti  textus  in  pluri- 
bus antiquis  exemplaribus  non  legantur,  valde  probabi- 
lius est  illos  genuinos  esse  et  authenticos  : ita  saltem 
communiter  sentiunt  viri  in  antiquitate  et  in  critices 
materiis  peritiores,  ut  videre  est  apud  celebriores  Scrip- 
turae sacrae  interpretes. 

Obj.  3°.  Millius,  doctor  Anglus , triginta  millia  varieta- 
tum inter  diversa  Novi  Testamenti  exemplaria  nume- 
ravit : at  liber  qui  tot  passus  est  varietates,  integer  dici 
non  potest : ergo. 

R.  Nego  min.  Si  enim  illae  variantes  quoad  litteras  vel 
interpunctiones  omissas,  additas,  aut  transmissas  tan- 
tum se  teneant,  et  substantiam  factorum  ac  doctrinae 
non  afficiant,  nihilominus  liber  ille  est  integer,  prout 
supra  exposuimus  : atqui  tales  sunt  omnes  variantes  quas 
doctor  Millius  notavit;  iis  enim  non  obstantibus,  in  quo- 
libet exemplari  et  in  quacumque  lingua  eadem  leguntur 
facta,  eadem  miracula,  eadem  fidei  dogmata,  eadem  mo- 
rum praecepta , eadem  denique  doctrina  : ergo. 

Et  vero , Millius  innumera  secum  contulit  exemplaria, 
innumeras  versiones  , innumeras  ejusdem  versionis  edi- 
tiones, innumeros  codices  manuscriptos , et  quascumque 
etiam  accentuum  dissimilitudines  minutatim  recensuit  : 
sed  mirum  videri  non  debet  si  in  tanto  diversorum  exem- 
plarium numero , tot  hujus  generis  repertae  fuerint  va- 
rietates : contrarium  sine  grandi  miraculo  advenire  non 
potuisset;  omnes  enim  libri , cujuscumque  sint  momenti 
et  auctoritatis,  tales  subeunt  mutationes,  quae  eo  fre- 
quentius contingere  debuerunt  quod  per  multa  saecula 
sola  ope  manuscriptorum  multiplicari  poterant  exem- 
plaria. 

Unde  doctissimus  Bentley,  qui  praeclaram  Terentii  de- 

dit  editionem,  viginti  millia  varietatum  observavit  in 
diversis  liujus  poetae  editionibus  et  exemplaribus,  paucis , 
in  comparatione  Millii,  respectu  Novi  Testamenti  : sic 
igitur  concludere  non  dubitat  : « Je  suis  moralement 
» assure  que,  meme  sur  la  moitie  moins  d’exeinplaires 
o (que  n’en  a compare  M.  Mill),  les  variantes  de  ce  poete 
» monteraient  a cinquante  mille.  » 

Nedum  ingens  varietatum  numerus  substantialem  ali- 
cujus  libri  integritatem  afficiat,  illam  potius  confirmat; 
eo  namque  difficilius  est  aliquem  librum  substantialiter 
corrumpi  quo  in  majori  numero  sunt  ipsius  exemplaria, 
versiones  et  editiones:  atqui  multae  varietates  lectionum, 
versionum  et  editionum  multitudinem  exemplarium  os- 
tendunt; ubi  enim  unicum  est  exemplar,  ibi  nulla  esse 
potest  lectionum  diversitas  : ergo. 

Inst.  Illae  varietates,  licet  ad  substantiam  factorum  et 
doctrinae  non  pertineant,  libros  divinos  tamen  dedecent: 
ergo  Deus  eas  impedire  debuisset,  si  praedicti  libri  es- 
sent divini. 

R.  1°.  Divinitatem  librorum  Novi  Testamenti  demon- 
strare hic  non  intendimus  , illos  enim  consideramus  velut 
libros  historicos  et  humanos  ; veritatem  monumentorum 
quae  in  ipsis  continentur  duntaxat  inquirimus,  ut  ex  il- 
lis noscamus  principia , dogmata  et  praecepta  religionis 
Christianae,  atque  valida  instituere  possimus  argumenta 
ad  illius  veritatem  et  divinitatem  demonstrandam  : ad 
haec  autem  necesse  non  est  ut  libri  Novi  Testamenti  di- 
vina inspiratione  fuerint  scripti : merito  igitur  a consi- 
deranda illorum  divinitate  hic  abstinemus. 

R.  2°.  Nego  cint . ct  dico , supra  dictas  varietates  libros  di- 
vinos non  dedecere,  quia  repugnat  Deum  eas  impedire 
teneri;  repugnat  enim  Deum  teneri  perpetuum  et  inutile 
operari  miraculum:  at  in  ea  hypothesi  teneretur,  etc. 
1°  Perpetuum  ; hujusmodi  namque  varietates  praecaveri 
non  possunt  absque  perpetuo  miraculo , praesertim  cum 
tot  exemplarium  millia  per  multa  saecula  nonnisi  manu 
fuerint  scripta.  2°  Illud  miraculum  prorsus  inutile  esset, 

siquidem  varietates  istae  non  impediunt  quin  religio  ma- 
neat integra.  Ergo. 

ARTICULUS  TERTIUS. 

DE  LIBRORUM  NOVI  TESTAMENTI  VERITATE. 

Hic  spectamus  Apostolos  solummodo  velut  scriptores 
humanos  : humani  autem  scriptores  majorem  vel  mino- 
rem merentur  fidem,  pro  indole  aliisve  qualitatibus,  pro 
narrandi  modo,  natura  factorum  et  variis  circumstantiis 
in  quibus  constituuntur:  quaestio  est  igitur  an  auctores 
librorum  Novi  Testamenti,  horum  habita  ratione,  om- 
nimodam mereantur  fidem  in  eis  quae  narrant,  adeo  ut 
libri  Novi  Testamenti  sint  veri. 

PROPOSITIO. 

Libri  Novi  Testamenti  sunt  veri . 


Proh,  Illi  libri  sunt  veri  quorum  auctores  decepti  non 
fuerunt,  decipere  noluerunt,  nec  decipere  potuissent 
etiamsi  voluissent : atqui  librorum  Novi  Testamenti  auc- 
tores decepti  non  fuerunt , decipere  noluerunt,  etc. 

1°  Decepti  non  fuerunt.  Plurimi  enim  homines  sensati 
decipi  non  possunt  circa  facta  sensibilia , publica  et  gra- 
vissimi momenti , quorum  fuerunt  testes  saltem  coaevi: 
atqui  auctores  librorum  Novi  Testamenti  sunt  plurimi, 
nempe  octo;  erant  valde  sensati , ut  constat  ex  ipsorum 
scriptis ; referunt  facta  sensibilia , publica  et  gravissimi 
momenti,  videlicet  resurrectionem  mortuorum,  curatio- 
nem aegrotorum,  expulsionem  daemonum,  multiplicatio- 
nem panum,  et  sexcenta  hujusmodi : horum  fuerunt  non 
solum  testes  coaevi , sed  plures  fuerunt  testes  oculati , 
scilicet  Matthaeus,  Joannes,  Petrus,  Jacobus  et  Judas  fra- 
ter ejus;  tres  alii,  Marcus,  Lucas  et  Paulus,  erant  Christo 
coaevi , millies  primos  viderunt  discipulos  et  cum  illis 

locuti  sunt : porro  hujusmodi  testes  circa  talia  facta  de- 
cipi non  potuerunt : ergo  1°. 

2°  Decipere  noluerant.  Necessario  enim  fatendum  est 
auctores  qui  manifestos  prae  se  ferunt  sinceritatis  cha- 
racteres, decipere  noluisse  : atqui  auctores  librorum  Novi 
Testamenti  manifestos  etc.  erant  enim  pauperes,  rudes, 
illitterati,  inculti,  tardioris  ingenii : nonnisi  ergo  ridicule 
consilium  tribueretur  illis  universum  decipiendi  orbem  ; 
morum  integritate  ita  erant  conspicui,  ut  nullum  in  eis 
vitium  deprehendere  potuerint  Celsus  , Porphyrius  et 
Julianus,  licet  religionis  Christianae  hostes  infensissimi; 
in  ipsis  maxima  eminet  modestia  et  singularis  animi 
candor;  suos  naevos  ingenue  confitentur,  suam  animi 
imbecillitatem,  ambitiosas  contentiones  olim  inter  eos 
exortas,  incredulitatem  a Christo  sibi  exprobratam  : liaec 
simpliciter  referunt;  innumera  facta  sensibus  obvia, 
publica  , gravissimi  momenti , coram  ingenti  hominum 
multitudine  peracta  narrant ; nefandam  Christi  mortem 
placido  sedatoque  animo  scribunt ; et  ibi , inquiunt,  cru- 
cifixerunt eum.  In  eos  a quibus  gravissime  vexati  fuerant, 
nulla  jactant  convicia,  nihil  querimoniae  sibi  permittunt, 
sed  omnia  nude  et  placide  commemorant,  sicut  res  om- 
nino indifferentes  et  ad  se  non  pertinentes. 

Circumstantias  locorum,  temporis  et  personarum, 
fraudi  detegendae,  si  qua  fuisset,  aptissimas,  fideliter 
describunt;  designant  vicos,  urbes,  annum,  mensem,  diem 
et  horam ; appellant  testes  adhuc  viventes  coram  quibus 
res  quas  referunt  gestae  sunt;  nominant  imperatores,  re- 
ges, proconsules,  praesides  et  pontifices  sub  quibus  haec 
contigerunt;  atqui  evidentissime  patet  hujusmodi  homi- 
nes consilium  decipiendi  non  iniisse. 

Praeterea,  sanam  praedicant  doctrinam  quam  omnes 
semper  demirati  sunt;  sublimia  proponunt  fidei  dogmata 
quae,  licet  impenetrabilia,  perfecte  tamen  sibi  consen- 
tiunt, et  in  quibus  acutissimi  viri  ne  levissimum  quidem 
unquam  deprehendere  potuerunt  contradictionis  indi- 
cium ; perfectissimas  cunctarum  virtutum  tradunt  re- 
gulas : atqui  evidenter  repugnat  homines  rudes,  incultos 

et  illitteratos  tam  sublimem , perfectam , sapientem 
et  demirandam  excogitasse  doctrinam  : ergo,  etc.  Er- 
go 2°. 

3°  Decipere  non  potuissent  etiamsi  voluissent.  Impossi- 
bile est  enim  decipere  homines  coaevos  circa  facta  quae 
stricto  subjiciuntur  examini,  et  circa  quae  fraus  , si  qua 
existeret , facile  detegeretur  : atqui  facta  quae  in  libris 
Novi  Testamenti  referuntur  stricto  subjecta  sunt  exa- 
mini , et  fraus,  si  qua  exstitisset , facile  detecta  fuisset. 

1°  Stricto  subjecta  sunt  examini.  Agitur  enim  de  factis 
gravissimi  momenti , nempe  de  nova  religione  instituen- 
da, quae  mysteria  rationi  impervia,  et  morum  praecepta 
cupiditatibus  adversa  proponit;  agitur  de  abroganda  reli- 
gione Judaica,  de  convellenda  superstitione  ethnica ; agi- 
tur de  innumeris  prodigiis  stupendis,  de  caecis  videntibus, 
de  claudis  ambulantibus,  de  surdis  audientibus,  de  mu- 
tis loquentibus,  de  daemonibus  ejectis,  de  mortuis  ad 
vitam  revocatis;  agitur  de  doctrina  quae  nihil  in  praesenti 
vita  promittit  praeter  jejunia,  fletus,  carnis  afflictationes, 
odium  et  ludibria  mundi , persecutiones  tyrannorum , 
flagella,  carceres,  tormenta  et  mortem  ; multi  tamen  et 
Judaei  et  pagani  hanc  admiserunt  doctrinam  illique  tam 
firmiter  adhaeserunt , ut  pro  ejus  defensione  mortem  sub- 
ire non  dubitaverint  : illam  certe  non  admiserunt  quin 
prius  stricto  examini  subjecerint  facta  quibus  veritas  ejus 
innitebatur.  Ergo  1°. 

2°  Fraus  circa  hujusmodi  facta  facillime  detegi  potuisset . 
Facillimum  quippe  esset  detegere  fraudem,  si  qua  esset, 
circa  facta  gravissimi  momenti,  non  in  angulo  vel  in  obs- 
curitate peracta  , sed  splendida  et  publica;  non  praeterita, 
sed  coaeva,  et  quodam  modo  praesentia  ; non  quaedam 
tantum  et  pauca,  sed  innumera;  non  semel  aut  iterum 
acta  et  quasi  per  transennam , sed  diu  perseverantia , 
saepius  repetita,  coram  multis  testibus  adhuc  viventibus: 
atqui  talia  sunt  facta  Novi  Testamenti  : ergo  si  Apostoli 
ea  supposuissent,  statim  fraus  patens  fuisset,  et  nemo  ea 
admisisset  ut  vera  : ergo  2° , etc.  aliunde,  etc.  Ergo. 

Unde  Rousseau , civis  Genevensis,  E mile,  lib.  4 : « J’a- 

» voueque  la  majeste  des  Ecritures  in’etonne , la  saintete 
» de  1’Evangile  parle  a mon  ccEur.  Yoyez  les  livres  des 
» pliilosophes , avec  toute  leur  pompe  ; qu’ils  sontpetits 
» pres  de  celui-la!  Se  peut-il  qu’un  livre  a la  fois  si  su- 
it blime  et  si  simple  soit  1’ouvrage  des  hommes?  se  peut- 
» il  que  celui  dont  il  fait  Fhistoire , ne  soit  qu’un  homine 
» lui-meme  ? Est-ce  la  le  ton  d’un  enthousiaste  ou  d’un. 
» ambitieux  sectaire?  Quelle  douceur,  quelle  purete  dans 
» ses  mceurs!  quelle  grace  touchante  dans  ses  instruc- 
ti tions ! quelle  elevation  dans  ses  maximes ! quelle  pro- 
» fonde  sagesse  dans  ses  discours ! quelle  presence  d’es- 
» prit ! quelle  finesse  et  quelle  justesse  dans  ses  reponses! 
» quel  empire  sur  ses  passions  ! Ou  est  l’homme , ou  est 
» le  sage  qui  sait  agir,  souffrir  et  mourir  sans  faiblesse  et 
» sans  ostentation?  Quand  Platon  peint  son  juste  ima- 
» ginaire , de  Rep.  Dial.  1 , couvert  de  tout  1’opprobre  du 
» crime  et  digne  de  tous  les  prix  de  la  vertu , il  peint 
* trait  pour  trait  Jesus-Ghrist  : la  ressemblance  est  si 
» fiappante,  que  tous  les  Peres  l’ont  sentie,  et  qu  il  n’est 
» pas  possible  de  s’y  tromper.  Quel  prejuge  et  quel  aveu- 
» glement  ne  faut-il  pas  avoir  pour  oser  comparer  le 
» fils  de  Sophronisque  au  fils  de  Marie ! Quelle  distance 
» de  l’un  a Tautre ! Socrate  mourant  sans  douleur , sans 
» ignominie , soutint  aisement  jusqu’au  bout  son  per- 
» sonnage ; et  si  cette  facile  mort  n’eut  lionore  sa  vie  ? 
» on  douterait  si  Socrate  ? avec  tout  son  esprit , fut  autre 
n chose  qu’un  sophiste. 

» Il  inventa  , dit-on  , la  morale.  D’autres  avant  lui  l’a- 
9 vaient  mise  en  pratique  ; il  ne  fit  que  dire  ce  qu’ils 
w avaient  fait ; il  ne  fit  que  mettre  en  le9ons  leurs  exem- 
» ples.  Aristide  avait  ete  juste  avant  que  Socrate  eut  dit 
» ce  que  c’etait  que  justice;  Leonidas  etait  mort  pour  son 
» pays  avant  que  Socrate  eut  fait  un  devoir  d’aimer  la 
» patrie;  Sparte  etait  sobre  avant  que  Socrate  eut  loue 
» la  sobriete  : avant  qu’ii  eut  defini  la  vertu , la  Grece 
» abondait  en  hommes  vertueux.  Mais  ou  Jesus  avait-i  1 
» pris  chez  les  siens  cette  morale  elevee  et  pure,  dont  lui 
» seul  a donne  les  legons  et  1’exemple?  Du  sein  du  plus 

» furieux  fanatis  me,  la  plus  haute  sagesse  se  fit  entendre, 
» et  la  simplicite  des  plus  heroiques  vertus  honora  le 
» plus  vil  de  tous  les  peuples.  La  mort  de  Socrate  philo- 
» sophant  tranquillement  ayec  ses  amis  est  la  plus  douce 
» qu’on  puisse  desirer;  celle  de  Jesus  expirant  dans  les 
>»  tourmens,  injurie,  raille,  maudit  de  tout  un  peuple , 
» est  la  plus  horrible  qu’on  puisse  craindre.  Socrate  pre- 
» nant  la  coupe  empoisonnee  , benit  celui  qui  la  lui  pre» 
» sente  et  qui  pleure ; Jesus , au  milieu  d'un  supplice  af- 
» freux , prie  pour  ses  bourreaux  acharnes.  Oui , si  la  vie 
«>  et  la  mort  de  Socrate  sont  d’un  sage , la  vie  et  la  mort 
» de  Jesus  sont  d’un  Dieu. 

» Dirons-nous  que  l’histoire  de  1’Evangile  est  inventee 
m a plaisir?  Mon  ami,  ce  n’est  pas  ainsi  qu’on  invente;  et 
» les  faitsde  Socrate,  dont  personne  ne  doute,  sont  moins 
>»  attestes  que  ceux  de  Jesus-Christ.  Au  fond,  c’est  recu- 
» ler  la  difficulte  sans  la  detruire ; il  serait  plus  inconce- 
» vable  que  plusieurs  hommes  d’accord  eussent  fabrique 
» ce  livre,  qu’il  ne  l’est  qu’un  seul  en  aitfourni  le  sujet. 

» Jamais  des  auteurs  juifs  n’eussent  trouve  ni  ce  ton  ni 
» cette  morale,  et  TEvangile  a des  caracteres  de  verite  si 
»grands,  si  frappans,  si  parfaitement  inimitables,  que 
» Tinventeur  en  serait  plus  etonnant  que  le  heros.  » 

Haec  eloquens  confessio  viri  sua  impietate  contra  om- 
nem revelationem  notissimi,  digna  est  ut  ab  omnibus 
memoria  retineatur;  ideo  eam  integram  citare  volui, 
licet  cum  illo  fateri  non  debeamus  populum  Judaicum 
omnium  populorum  fuisse  vilissimum.  Ergo. 

Solvuntur  objectiones . 

Obj.  1°.  Nulla  fides  adhibenda  est  scriptoribus  qui 
aperte  sibi  contradicunt  : atqui  scriptores  Novi  Testa- 
menti in  pluribus  aperte  sibi  contradicunt , v.  g.  Mat- 
thaeus et  Lucas  suo  modo  referunt  genealogiam  Christi 
omino  dissimilem,  et  alia  hujusmodi  quae  interpretes 
secum  conciliare  non  possunt.  Ergo. 

R.  Nego  min . Nonnullae  quidem  inter  Evangelistas 

reperiuntur  discrepantiae,  difficultates  et  obscuritates, 
sicut  inter  diversos  historiarum  profanorum  scriptores  : 
hujusmodi  autem  discrepantiae  sinceritatem  Apostolorum 
attestantur;  si  enim  facta  quae  narrant  supposuissent, 
vel  ex  mutuo  consilio,  vel  non  : si  prius,  non  reperirentur 
inter  eos  discrepantiae  quae  aptae  fuissent  ad  fraudem  ma- 
nifestandam ; si  posterius,  tam  perfecte  secum  in  substan- 
tia convenire  non  potuissent.  Ergo. 

Auctores  librorum  Novi  Testamenti  facta,  prout  me- 
moriae occurrunt,  in  magna  simplicitate  narrant;  in  tem- 
poribus diversis  scripserunt  : S.  Matthaeus,  anno  sexto 
post  mortem  Christi ; S.  Marcus,  anno  decimo;  S.  Lucas, 
anno  decimo  nono;S.  Joannes , anno  sexagesimo  tertio, 
ut  communiter  tenetur.  Unusquisque  in  narrando  suum 
ordinem  sequitur , suum  stylum,  suum  scribendi  modum; 
unus  has  omittit  circumstantias , alter  eas  describit ; hic 
tale  factum  non  refert,  iste  non  vult  illud  praetergredi. 
His  autem  positis,  naturaliter  plures  inter  quatuor  Evan- 
gelia  existere  debent  discrepationes  , et  etiam  contradic- 
tiones apparentes , quae  eo  difficilius  sibi  conciliari  pos- 
sunt, quo  magis  ab  Apostolis  sumus  remoti,  et  alieni  a 
cognitione  locorum , personarum , consuetudinum  alio- 
rumque hujusmodi , quae  ad  intelligentiam  narrationis 
factorum  publicorum  praesentium  aut  coaevorum  non  pa- 
rum inserviebant  : istiusmodi  ergo  difficultates  nos  mo- 
vere non  debent,  sed  e contra  auctoritatem  Evangeliorum 
confirmant;  demonstrant  enim  nullam  exstitisse  collu- 
sionem inter  Evangelistas. 

Caeterum  de  apparentibus  contradictionibus  istis  sin- 
gulatim  hic  agere  non  debemus ; pro  eis  recurrendum 
est  ad  Scripturae  sacrae  interpretes  , qui  eas  saltem  plau- 
sibili conjectura  solvunt.  Vide  Maldonat,  Jansenium  in 
Evang.  Calmet , Mciaduit , Fenee , etc. 

Quoad  duas  Christi  genealogias,  quae  primo  visu  sibi 
oppositae  videntur,  notandum  S.  Lucam  pluribus  annis 
post  S.  Matthaeum  scripsisse,  et  Evangelium  ejus  ignorare 
non  potuisse;  nihil  ergo  ipsi  facilius  erat  quam  eamdem 
texere  genealogiam ; aliam  tamen  valde  diversam  ordi- 

nat  : ergo  contradictio  est  duntaxat  in  apparentia.  Unde 
nec  Judaei , nec  pagani , nec  haeretici  eam  in  primis  Eccle- 
siae saeculis,  ante  Julianum  Apostatam  , objecerunt. 

Juxta  communiorem  sententiam,  S.  Matthaeus  genea- 
logiam Joseph  descripsit,  et  S.  Lucasgenealogiam  Mariae, 
sicque  omnis  contradictionis  species  evanescit.  Constabat 
Mariam  de  eadem  tribu  esse  ac  Joseph  : unde  duo  Evan- 
gelistae,  utriusque  genealogiam  texendo  , pariter  ostende- 
bant Jesum  ex  tribu  Juda  et  semine  David  descendere. 
Videdissert.  C-almet , Mauduit , 1. 1,  et  Bullet , Reponses  cri- 
tiqaes , t.  2 , etc. 

Inst.  Apostoli  et  Evangelistae  simplicitatem  narrationis 
et  apparentes  contradictiones  consulto  finxerunt,  ut  fa- 
bulas tutius  persuaderent.  Ergo. 

R.  Nego  ant . Nam  1°  idem  dici  posset  de  omnibus  aliis 
auctoribus  historicis,  sicque  pyrrlionismus  admittendus 
esset.  2°  Quicumque  Evangelia  aliosque  Novi  Testamenti 
libros  attente  legit , clare  videt  et  quasi  sentit  illorum 
auctores  styli  simplicitatem  et  apparentes  contradictio- 
nes non  affectasse,  ut  fucum  facerent;  impostores  enim 
non  ita  scribere  solent , ut  ipse  Rousseau  supra  citatus 
asserit.  3°  Deistae  non  cessant  clamare  Apostolos  fuisse 
rudes  et  tardioris  ingenii ; at  viri  hujusmodi , in  multis 
operibus,  diversis  temporibus  peractis,  veritatem  tam 
sOlerter  simulare  non  potuissent , ut  ne  unum  quidem 
fraudis  indicium  ipsis  excidisset.  4°  Non  finxissent  facta 
publica,  coaetanea /coram  testibus  adhuc  viventibus  pa- 
trata. 5°  Non  tam  alacriter  mortem  subiissent  pro  asse- 
rendis factis  quorum  falsitas  ipsis  notissima  fuisset.  Ergo. 

Obj.  2°.  Omnes  librorum  Novi  Testamenti  scriptores 
Christi  erant  sectatores  : verum  hujusmodi  scriptores 
valde  sunt  suspecti.  Ergo. 

R.  Nego  min . Si  enim  librorum  Novi  Testamenti  auc- 
tores ideo  essent  suspecti , quia  Christi  erant  sectatores  , 
a fortiori  suspecti  essent  Caesar  , Josephus  et  plures  alii , 
qui  propria  referunt  facta  : pari  ratione  suspecti  forent 
omnes  auctores  qui  leges , consuetudines  et  res  praeclare 
gestas  suae  gentis  describunt , ac  proinde  nulli  fere  histo- 

rise  pofanae  adhibenda  esset  fides : id  autem  non  admit- 
tunt increduli : ergo. 

Testimonium  igitur  alicujus  scriptoris  non  ideo  reji- 
ciendum est,  quia  ea  quae  narrat  ipsius  gentem,  princi- 
pem, dominum  aut  magistrum  spectant : at  sedulo  per- 
pendenda sunt  momenta  quae  illius  testimonii  veritatem 
ostendunt  : porro  si  perpendatur  testimonium  Aposto- 
lorum , plurima  statim  occurrunt  momenta  quae  illius 
veritatem  invincibiliter  astruunt;  testes  enim  qui  in 
magna  ingenuitate  referunt  facta  sibi  nociva,  et  in  eorum 
confirmationem  libenter  moriuntur,  fide  sunt  dignissimi: 
atqui  tales  sunt  Apostoli,  ex  supra  dictis.  Pariter  si  falsum 
narrassent,  nemini  illusissent ; attamen  facta  quae  nar- 
rant, innumeris  Judaeis  et  paganis  persuaserunt : ergo. 

Obj . 3°.  Christiani  non  semel  falsa  narrarunt  miracula 
in  gratiam  suae  religionis  : ergo  et  Apostoli  fingere  po- 
tuerunt ea  quae  narrant. 

R . Nego  conseq.  et  paritatem . Ratio  disparitatis  est, 
quod  falsa  miracula  quae  identidem  nonnulli  Christiani 
ex  ignorantia  vel  ex  pia  fraude  narraverunt,  semper  quae? 
dam  prae  se  ferant  suppositionis  indicia;  unde,  statim 
atque  serio  examini  subjiciuntur,  ut  falsa  agnoscuntur, 
aut  saltem  in  legitimam  falsi  tatis  suspicionem  veniunt: 
at  nihil  simile  prae  se  ferunt  miracula  quae  in  libris  Novi 
Testamenti  referuntur;  contra  vero,  quo  strictiori  sub- 
jiciuntur examini,  eo  magis  apparent  vera,  ut  jam  dixi- 
mus. Ergo. 

Obj . 4°.  Judaei  Christum  persecuti  sunt,  illumque  tan- 
quam  impostorem  et  malefactorem  contumeliis  affece- 
runt, ac  per  gravissima  tormenta  mortem  illi  intulerunt: 
porro , si  cuncta  miracula  quae  in  Evangeliis  narran- 
tur essent  verra,  nunquam  Judaei  habuissent  Christum  ut 
malefactorem  , nec  euni  tantis  supliciis  affecissent , sed 
e contra  omnes  illi  fidem  adhibere  debuissent : ergo. 

R.  Nego  min.  Constat  enim  homines  ita  constitutos 
esse,  ut  etiam  apertissimas  saepe  rejiciant  veritates  ipso- 
rum cupiditatibus  et  praejudiciis  adversas  : atqui  facta 
quae  in  libris  Novi  Testamenti  referuntur,  cupiditatibus 

«Judaeorum  eorumque  praejudiciis  valde  adversabantur; 
illi  enim  sibi  fingebant  Messiam  tanquam  principem 
potentissimum  qui  eos  potentes  redderet,  suamque  gen- 
tem florentissimam  et  super  alias  gentes  dominantem 
efficeret : nihil  autem  tale  inveniebant  in  Christo.  Arbi- 
trabantur non  licere  morbos  curare  die  sabbati  : hinc 
habuerunt  Christum  ut  impostorem,  impium  etblasplie* 
matorem;  prodigia  ejus  diabolo  tribuebant.  Pontifices, 
odio  erga  eum  semel  imbuti,  veritatem  non  inquirebant, 
nec  ad  eam  attendebant,  et  vehementi  zelo  populum  do- 
cebant nullam  illi  adhibendam  esse  fidem : non  mirum 
ergo  si  Judaei  obstinatos  sese  monstraverint. 

Idem  contigerat  tempore  Moysis.  Quamvis  enim  Israe- 
litae  testes  oculati  fuissent  miraculorum  ministerio  ejus 
patratorum , et  Deum  coram  ipsis  alloquentem  audiis- 
sent, paucis  tamen  interjectis  diebus  ita  facti  sunt  stolidi, 
ut  vitulum  aureum  adorarent.  Nonne  nunc  multi  videntur 
homines  persuasum  habentes  unicum  peccatum  mortale 
horrendam  poenarum  aeternitatem  mereri, et  qui  tamen 
multis  hujusmodi  peccatis  se  inquinant?  Ergo. 

Praeterea,  multi  Judaei  Christum  ut  verum  habuerunt 
Messiam.  Nam,  praeter  Apostolos  et  discipulos  non  pau- 
cos, qui  omnes  erant  Judaei,  tria  millia  una  vice  et  quin- 
que altera  die  ad  praedicationem  B.  Petri  conversi  sunt, 
Act.  11,  41  et  iv,  4 : at  testimonium  eorum  qui  credide- 
runt plus  valet  quam  testimonium  eorum  qui  non  cre- 
diderunt; qui  enim  credebant,  omnia  sua  praejudicia 
deponere  tenebantur,  novam  religionem  admittebant; 
obligationem  cupiditates  coercendi  sibi  imponebant ; 
qui  vero  non  credebant,  praejudicia  sua  sequebantur. 
Ergo. 

Obj.  5°.  Philo  et  Josephus  Apostolis  erant  coaetanei , 
ac  proinde  facta  quae  in  Novo  Testamento  referuntur 
non  ignorassent:  attamen  nihil  certum  de  illis  dicunt, 
siquidem  textus  Josephi , qui  profertur,  a multis  in  du- 
bium revocatur  : ergo. 

R.  1°.  Philo  praedicta  facta  ignorare  potuit.  Nam  1°  sub 
Augusto  probabilius  scribebat  : at  verisimile  est  famam 

Christi  usque  ad  Alexandriani,  ubi  Philo  demorabatur, 
tempore  Augusti  non  pervenisse.  2°  Omnia  fere  ipsius 
opera  versantur  circa  explicationem  Veteris  Testamenti 
i et  praecepta  moralia  : in  hujusmodi  vero  operibus  natu- 
raliter locus  non  erat  de  miraculis  Christi  et  Apostolorum 
loquendi ; haec  enim  miracula  imperfecte  ipsi  primo  in- 
notescere debuerunt,  cum  longe  abesset , et  probabiliter 
ex  mendacibus  Judaeorum  relationibus  ea  didicisset: 
ergo  in  ipsa  liypothesi  quod  post  Tiberium  scripserit , 
non  mirum  est  si  de  factis  quae  in  Novo  Testamento  re- 
feruntur nihil  dixerit.  Aliunde  ipsius  silentium  esset  ar- 
gumentum negativum  : porro  argumentum  negativum 
contra  rationes  positivas  praevalere  non  potest : ergo. 

R.  2°.  Nego  min.  Sic  enim  se  habet  celeber  Josephi 
textus,  qui  ut  testimonium  de  miraculis  Christi  profer- 
tur, Antiq.  lib.  18,  cap.  4 : « Fuit  autem  hoc  tempore 
» Jesus,  vir  sapiens,  si  tamen  virum  illum  dicere  deceat ; 
» erat  enim  stupendorum  operum  effector  et  magister 
» eorum  qui  vera  libenter  excipiunt , ac  multos  quidem 
» Judaeos,  plurimos  etiam  Graecos  ad  se  adduxit.  Hic  erat 
» Christus ; cumque  eum  a primorum  e nobis  virorum 
» accusatione  cruci  addixisset  Pilatus , non  tamen  desti- 
ti terunt  qui  ab  initio  ipsum  dilexerant.  Apparuit  enim 
» eis  tertia  die  redivivus , sicut  Prophetae  haec  aliaque 
» quam  plurima  admiranda  de  eo  praedixerant.  Neque 
» ad  hanc  .usque  diem  defecit  denominatum  ab  eo  Chris- 
» tianorum  genus.  » Unde  sic.  Authenticus  est  ille  textus 
si  decursu  temporis  operi  Josephi  insertus  non  fuerit : 
at  rationabiliter  dici  non  potest  illum  operi  Josephi 
fuisse  insertum,  nam  in  omnibus  reperitur  exemplaribus 
etiam  antiquissimis,  sive  impressis,  sive  manu  scriptis; 
integre  citatur,  tanquam  Josephi,  ab  Eusebio,  a S.  Hie- 
ronymo, Sophronio,  Ruffinio,  Sozomeno,  Cedreno  aliis- 
que gravis  ponderis  auctoribus  qui  in  diversis  locis  di- 
versis utebantur  exemplaribus , et  eodem  modo  tamen 
praedictum  textum  legerunt : impossibile  est  autem  in 
cunctis  exemplaribus  eum  fuisse  insertum,  et  nullum 
tamen  suppositionis  indicium  unquam  apparuisse : ergo. 

Yide  longam  liujus  textus  discussionem  apud  Houtte- 
villey  t.  2,  et  apud  Bailly , de  Yera  relig.  t.  2. 

Praeterea , etiamsi  concederetur  hunc  textum  non  esse 
authenticum,  nihil  contra  nos  sequeretur  ; sed,  e contra, 
Josephi  silentium  facta  evangelica  confirmaret : nam 
ignorare  non  potuit  numerosam  existere  sectam  homi- 
num qui  profitebantur  se  cujusdam  Christi  Jesu  esse 
discipulos  , illum  ut  Messiam  a Prophetis  annuntiatum 
et  a Judaeis  exspectatum  habebant,  et  miraculosa  ejus 
opera  ubique  praedicabant  : certe  haec  naturaliter  omit- 
tere non  debuit;  loquitur  enim  de  Joanne  Baptista  ab 
Herode  decollato,  Antiq.  lib.  18,  cap.  7,  et  de  Jacobo 
quem  vocat  fratrem  Jesu  qui  dicitur  Christus,  lib.  20, 
cap.  8;  eo  ipso  supponit  se  jam  de  Jesu  locutum  esse,  et 
illum  Jacobo  fuisse  celebriorem ; loquitur  etiam  de 
variis  pseudomessiis  qui  hoc  tempore  prodierunt,  ortum 
eorum  , facta  et  finem  describit : prorsus  incredibile  est 
casu  fortuito  Jesum  sic  praetermisisse  , ut  ne  quidem 
verbum  de  operibus  et  discipulis  ejus  dixisset;  silentium 
ejus  evidenter  affectatum  esset.  Ergo. 

Inst.  Eodem  tempore  plures  auctores  profani  scripse- 
runt , et  altum  pariter  servant  silentium  circa  miracula 
Christi,  licet  aliquando  de  Christianis  loquantur  : at  si 
miracula  Christi  essent  vera,  ea  non  ignorassent,  nec  ta- 
cuissent : ergo. 

R.  1°.  Illud  argumentum  est  negativum:  ergo  nullius 
est  roboris  adversus  rationes  positivas. 

R.  2°.  Nego  maj . et  dico,  auctores  profanos  non  om- 
nino siluisse  circa  facta  Evangelica ; apud  eos  enim  plu- 
rima leguntur  quae  haec  facta  mirum  in  modum  confir- 
mant. Sic  1°  Suetonius,  in  Yita  Yespasiani,  cap.  4,  tes- 
tatur tempore  Christi  in  toto  orbe  percrebuisse  famam 
de  proximo  Messiae  adventu.  « Percrebuerat  Oriente 
» toto,  inquit , vetus  et  constans  opinio,  esse  in  fatis  ut 
» eo  tempore  Judaea  profecti  rerum  potirentur.  » Idem 
ferme  habetur  apud  Tacitum,  Hist.  lib.  5,  c.  13.  Philo- 
sophus Chalcidius,  Commentario  in  Timaeum  Platonis, 
extraordinariam  commemorat  stellam  quae  in  nativitate 


DE  VERA  RELIGIONE. 


161 

Jesu  Cluisti  visa  est  a Magis;  Tertullianus,  in  Apol.  ad 
senatum  Romanum  , cap.  21  , declarat  stupendam  solis 
eclipsim  quae  moriente  Christo  accidit  r paganis  fuisse 
notissimam  et  in  publicis  archivis  tunc  esse  consignatam  : 

« Eum  mundi  casum  relatum  in  arcanis  vestris  habetis.  » 
Idem  asserit  Lucianus,  apud  Euseb.  Hist.  eccl.  lib.  8. 
Celsus  , Porphyrius , et  praesertim  Julianus  Apostata  , mi- 
racula Christi  magicis  artibus  tribuunt : ergo  illa  saltem 
indirecte  agnoscunt.  Haec  et  alia  auctorum  profanorum 
testimonia  fusius  legi  possunt  apud  Bullet,  Hisloire  de 
Cetablissement  da  Christianisme , tiree  des  seuls  aateurs  juifs 
ct  pdiens , et  apud  Houtteville,  t.  2. 

Praeterea,  auctores  profani  facta  Evangelica  ignorare 
non  potuerunt , siquidem  fama  eorum  per  orbem  uni- 
versum divulgabatur,  innumeri  homines  ubique  Christo 
nomen  dabant , et  ex  Judaeis  vel  paganis  Christiani  fie- 
bant : at  praefati  auctores  silentium  non  servassent  circa 
talem  errorem , quotidie  latius  serpentem  et  mundum 
universum  inficientem  , si  ad  illum  confutandum  rationes 
peremptorias  habuissent  : ergo  silentium  eorum  facta 
Evangelica  confirmaret. 

Inst.  Auctorum  profanorum  opera  maxima  ex  parte 
perierunt : at  in  eis  quae  perierunt  forte  peremptoria 
erant  argumenta  contra  miracula  Christi  : ergo. 

R.  1°.  Modo  objiciebant  increduli  auctores  profanos 
omnino  siluisse  circa  miracula  Christi  et  Apostolorum  ; 
nunc  dicunt  periisse  opera  in  quibus  haec  facta  refelle- 
bantur ; sicque , pro  more  suo  , sibi  concordant  religionis 
adversarii. 

R.  2 °J[Ncgo  min.  Nam  1°  cum  liaec  opera  penitus  sint 
ignota  , nihil  de  illis  affirmari  potest ; imo  quo  jure  affir- 
mant increduli  argumenta  in  eis  exstitisse  contra  miracula 
Christi  et  Apostolorum  , dicere  possumus  splendida  in 
illis  fuisse  testimonia  in  gratiam  eorumdem  factorum. 
2°  Sancti  Patres,  et  praesertim  Origines  et  S.  Clemens 
Alex,  plurima  nobis  transmiserunt  fragmenta  operum 
Celsi,  Porphyrii  et  Juliani : in  his  fragmentis  tam  solidae 
sunt  quaedam  objectiones  adversus  religionem  Christia- 

nam,  ut  nullas  validiores  impii  adinvenire  potuerint. 
Sancti  Patres  eas  non  dissimulant,  sed  illis  ingenue  et 
simpliciter  expositis  solide  respondent : atqui  non  magis 
dissiinulassent  argumenta  factis  Evangelicis  opposita,  si 
quae  fuissent;  opera  enim  quae  refellebant  erant  tunc  pu- 
blica et  in  manibus  adversariorum  : ea  igitur  truncare 
aut  graviora  eorum  argumenta  declinare  ausi  non  fuissent. 
3°  Si  in  dictis  operibus  peremptoria  exstitissent  argumenta 
contra  facta  Evangelica,  errore  sic  detecto,  universus 
mundus  ea  velut  fabulosa  abjecisset  : atqui  mundus  ea 
magis  ac  magis  admisit  et  credidit , non  obstantibus 
scriptis  auctorum  profanorum  : nihil  ergo  erat  in  illis 
peremptorium  adversus  facta  Evangelica.  Unde  conclu- 
dendum est  nihil  solidum  contra  haec  facta  dici  potuisse. 
Ex  diversis  igitur  objectionibus  istis  magis  elucidatur 
propositionis  nostrae  veritas  : constat  igitur  facta  Evange- 
lica omnimoda  fide  digna  esse. 


CAPUT  SECUNDUM. 

DE  DIVINITATE  RELIGIONIS  CHRISTIANA. 

Specialiter  probaturi  sumus  religionem  Christianam 
esse  divinam  , primum  adversus  Judaeos , deinde  adversus 
caeteros  incredulos,  quamvis  utriusque  generis  probatio- 
nes eamdem  veritatem  respectu  omnium  demonstrent; 
religio  enim  non  est  vera  relative , sed  absolute. 

ARTICULUS  PRIMUS. 

DE  DIVINITATE  RELIGIONIS  CHRISTIANA  ADVERSUS  JUDAOS. 

Praecipuae  religionis  nostrae  probationes  quibus  uti 
possumus  adversus  Judaeos,  deducuntur  1°  ex  oraculis 
Prophetarum  quos  agnoscunt  et  venerantur ; 2°  ex  com- 

paratione  inter  miracula  Christi  et  miracula  Moysis  ; 
3°  ex  connexione  religionis  Christianae  cum  religione  Ju- 
daica ; 4°  ex  ultima  clade  Judaeorum  et  praesenti  eorum 
statu. 

§ I.  — De  oraculis  Prophetarum  Veteris  Testamenti,  quos 
agnoscunt  et  venerantur  Judaei. 

Ex  Veteris  Testamenti  proplietiis  ostendimus  legem 
Moysis  fuisse  abrogandam , et  novum  foedus  illi  substi- 
tuendum per  ministerium  alicujus  mediatoris  : si  ergo 
demonstretur  Jesum  Christum  esse  mediatorem  a Pro- 
phetis annuntiatum , eo  ipso  constabit  religionem  ab  eo 
fundatam  esse  novum  foedus  oliin  promissum  , proinde- 
que  divinam  : at  pluribus  argumentis , ex  oraculis  Pro- 
phetarum deductis , probatur  Jesum  Christum  esse  me- 
diatorem seu  Messiam  annuntiatum. 

Argumentum  primum.  — Ex  oraculis  JacobyDanielis9  Aggcei 
et  Malae  hi  ce. 

In  oraculis  qua  tuor  illorum  Prophetarum  Messias  prae- 
nuntiatur, et  tempus  adventus  ejus  describitur,  ut  supra 
probavimus . Messias  autem  in  his  oraculis  praenuntiatus 
est  Jesus  Christus,  si  cuncti  characteres  quibus  designa- 
tur, Christo  et  soli  Christo  competant  : at  cuncti  charac- 
teres quibus  in  praedictis  oraculis  designatur  Messias, 
Christo  et  soli  Christo  competunt ; quod  paucis  verbis  os- 
tensuri sumus. 

De  prophetia  Jacob . 

Ex  celebri  illa  sancti  Patriarchae  prophetia , Messias 
venire  debuit  antequam  sceptrum  vel  praeeminentia  tri- 
bus auferretur  de  Juda,  vel  eo  circiter  tempore  quo  om- 
nis praeeminentia  hujus  tribus  cessare  debebat,  vel  sal- 
tem haec  praeeminentia  diu  cessare  non  debuit  antequam 
Messias  veniret;  in  Messia  venturo  omnes  benedicendae 
vel  ad  ipsum  congregandae  sunt  nationes:  porro  insignes 
hujusmodi  characteres  in  Christo  reperiuntur  > certum 

est  enim  circa  illius  adventum  omnem  potestatem  om- 
nemque  praecellentiam  tribus  Judae  cessasse;  sceptrum 
proprie  dictum  jam  cessaverat  quando  Judaea  sub  Pom- 
peio facta  fuerat  provincia  Romana , versus  annum  63 
ante  Christum,  aut  saltem  quando  Herodes  Magnus, 
Idumaeus,  hujus  regionis  principatum  cum  nomine  regis, 
anno  40  ante  Christum  , obtinuit;  Ant.  Jud.  1.  14,  c.  26  ; 
lianc  veritatem  ipsi  publice  confessi  sunt  Judaei , cum 
exclamaverunt,  dicentes  : Non  habemus  regem  nisi  Caesa- 
rem, Joan.  xix,  15  : Nobis  non  licet  interficere  quemquam , 
ibid.  xviii,  31.  Verum,  quidquid  sit,  omnis  praeeminen- 
tia tribus  Judae  penitus  evanuit  in  excidio  Hierosolymi- 
tano, sub  Vespasiano;  tunc  quippe  templum  fuit  com- 
bustum, urbs  eversa  et  tota  gens  destructa.  Mediante 
Christo,  omnes  gentes  e densissimis  idololatriae  tenebris 
exsurgentes,  ad  ipsum  conversae  sunt,  in  ipso  sperave- 
runt, in  ipso  benedictae  sunt ; nullus  autem  alius  profer- 
tur in  quo  illi  Messiae  characteres  reperiri  queant.  Ergo. 

De  prophetia  Danielis. 

Juxta  Danielis  prophetiam,  Messias  futurus  est  Sanctus 
sanctorum , Christus  dux;  per  ipsum  consummanda  est 
praevaricatio  > finem  accepturum  est  peccatum , adducenda 
est  justitia  sempiterna  : in  ipso  implendae  sunt  visio  et 
prophetia ; occidendus  est , et  non  erit  populus  ejus  qui  eum 
negaturus  est ; vel , ut  fert  textus  Hebraicus,  occidendus 
est  non  sibi ; confirmare  debet  pactum  multis  hebdo- 
mada una;  in  medio  hebdomadis  deficere  debent  hostia 
et  sacrificium  ; et  ab  exitu  sermonis y ut  iterum  cedificetur 
J erus  ale  m , septuaginta  numerandae  sunt  hebdomades. 
Porro  cuncti  illi  Messiae  characteres  optime  in  Christo  et 
in  solo  Christo  inveniuntur ; praecipua  enim  difficultas 
est  circa  septuaginta  hebdomades , quae  ab  exitu  sermo- 
nis, etc.  usque  ad  Messiam  impleri  debent  : atqui  sep- 
tuaginta hebdomades  facile  numerari  possunt  ab  exitu 
sermonis , etc.  usque  ad  Christum.  Per  illum  sermonem 
intelligendum  est  edictum  a rege  Persarum  emissum , ut 

iterum  aedificaretur  Jerusalem,  sub  Nabuchodonosor  de- 
structa. Quatuor  autem  numerantur  regum  Persarum 
edicta  de  templi  et  urbis  Jerusalem  exstructione , scili- 
cet : primum  Cyri,  de  quo  fit  mentio  I Esdrae,  i,  anno 
ante  baptismum  Christi  566 ; secundum  Darii  Hystaspi- 
dis,  quod  ibidem , cap.  vi,  describitur,  ante  baptismum 
Christi  anno  549;  tertium  est  Artaxercis  Longimani, 
anno  regni  ejus  septimo,  ante  Christum  457,  et  ibidem, 
c.  vii  , refertur ; quartum  ab  eodem  Artaxerce  editum 
fuit  anno  regni  ejus  vigesimo,  II  Esd.  ii , ante  baptismum 
Christi,  ex  probatissimis  chronologiae  calculis  , 475  , ante 
seram  vulgarem  445. 

Investigandum  est  igitur  quodnam  ex  quatuor  illis 
edictis  sit  sermo  de  quo  propheta  Daniel  loquitur.  Non  est 
primum  ; solius  enim  templi  restaurationem  permittit,  et 
nihil  dicit  de  urbe  et  moenibus  ejus.  Secundum  est  tan- 
tummodo primi  confirmatio , ut  videre  est  in  capite  vi 
libri  I Esdrae.  Tertium  optime  quadrat  cum  septuaginta 
hebdomadis  Danielis  prophetae ; septimus  enim  regni 
Artaxercis  annus  respondet  anno  457  ante  nativitatem 
Christi  : si  huic  numero  33  addantur  anni  quibus  vixisse 
communiter  creditur  Christus,  habetur  490 , numerus 
septuaginta  hebdomadum  annorum-  Verum  in  illo  edicto 
nulla  etiam  fit  mentio  de  urbe  et  moenibus  ejus,  sed  tan- 
tum de  libertate  concessa  Esdrae  redeundi  in  Jerusalem, 
et  secunt  eos  ducendi  de  populo  Israel  et  de  sacerdotibus 
quibus  ire  placuerit,  de  sacrificiis  Deo  coeli  offerendis, 
de  auro , argento  et  vasis  necessariis , etc.  Non  videtur 
igitur  sermo  ut  iterum  cedificctur  Jerusalem . Quartum  ejus- 
dem regis  edictum  ipsam  urbis  exstructionem , portas  et 
muros  habet  pro  objecto , II  Esdr.  n : probabilius  ergo 
hoc  est  edictum  a Daniele  annuntiatum , ut  multo  com- 
munius censent  eruditi  : at  illud  prodiit  anno  vigesimo 
Artaxercis,  et  445  ante  Christum  : si  huic  numero  tri- 
ginta tres  adjiciantur  anni,  478  erunt  anni  inter  exitum 
hujus  edicti  seu  sermonis  et  mortem  Christi  : 490  autem 
requiruntur  ut  septuaginta  compleantur  hebdomades ; 
cum  Christus  occidi  debuit  in  medio  ultimse  hebdomadis, 

tres  , quatuor  aut  quinque  anni  numero  478  addi  pos- 
sunt; septeni  igitur  vel  octo  supersunt  anni  qui  impe- 
diunt ne  adamussim  computati  490  reperiantur  anni,  ab 
exitu  sermonis  ut  iterum  cedificetur  Jerusalem , usque  ad 
mortem  Christi.  Porro  error  tam  parvus  in  obscura  cliro- 
nologiae  materia  pro  nihilo  reputari  debet,  ut  illust.  ait 
Bossuet,  Hi  st.  unie.  part.  2 , c,  9 : « II  n’y  aurait  rien  de 
» surprenant  quand  il  se  trouverait  quelque  incertitude 
» dans  les  dates  des  rois  de  Perse ; et  le  peu  d’annees 
» dont  on  pourrait  disputer  sur  un  compte  de  490  ans, 
» ne  feront  jamais  une  importante  question.  Mais  pour- 
» quoi  discourir  davantage?  Dieu  a tranche  la  difficulte, 
» s’il  y en  avait,  par  une  decision  sans  replique.  Un  eve- 
» nem  en  t manifeste  nous  met  au-dessus  de  tous  les  raffi- 
» nemens  des  chronologistes ; et  la  ruine  totale  des  Juifs, 
» qui  a suivi  de  si  pres  la  mort  de  Notre-Seigneur,  fait  en- 
» tendre  aux  moins  clairvoyans  raccomplissement  de  la 
» proplietie.  » 

Aliunde  non  sibi  consentiunt  chronographi  circa  ini- 
tium regni  Artaxercis,  nec  circa  annum  nativitatis 
Christi , nec  circa  tempus  quo  in  terra  vixit.  Hinc  idem 
Bossuet , 1 ™ part.  10e  epoque , ibid.  : « On  n’aurait  pas  be- 
® soin  de  tant  de  justesse , et  rien  ne  force  a prendre  dans 
» cette  extreme  rigue ur  le  milieu  marque  par  Daniel : les 
» plus  difficiles  se  contenteraient  de  le  trouver  en  quel- 
» que  point  que  ce  fut  entre  les  deux  extreinites ; ce 
» que  je  dis,  afin  que  ceux  qui  croiraient  avoir  des  rai- 
» sons  pour  mettre  un  peu  plus  liaut  ou  un  peu  plus  bas 
» le  commencement  d’Artaxerce , ou  la  mort  de  Notre- 
»Seigneur,  ne  se  genent  pas  dans  leur  calcul,  et  que 
» ceux  qui  voudraient  embarrasser  une  chose  claire  par 
» des  chicanes  de  chronologie , se  defassent  de  leur  inu- 
» tile  subtilite.  » Accurate  igitur  numerantur  septuaginta 
hebdomades  ab  exitu  sermonis , etc.  usque  ad  mortem 
Christi. 

Caeteri  vero  Messiae  characteres  a Daniele  depicti , ea- 
dem perfectione  competunt  Christo,  qui  dicitur  et  ex 
operibus  suis  ostenditur  Sanctus  sanctorum  : destruxit 

praevaricationem  et  peccatum,  adduxit  justitiam  sempi- 
ternam; in  ipso  impletae  sunt  visio  et  prophetiae;  occisus 
pro  populo,  ab  illo  negatus  est;  pactum  pro  multis 
i confirmavit;  defecerunt  hostia  et  sacrificium  legis,  etc. 
Ergo. 


Dc  Aggcei  et  Malacliice  prophetiis . 

Juxta  Aggaei  et  Malachiae  prophetias , Messias  visitare 
et  illustrare  debet  templum  a Zorobabel  aedificatum; 
praecursor  ante  faciem  ejus  ibit  et  viam  praeparabit ; in 
ipsius  adventu  commovenda  sunt  coelum  et  terra,  mare  et 
arida ; cunctis  gentibus  futurus  est  desideratus  et  pax , etc. 
atqui  haec  impleta  sunt  in  Christo , praecursorem  enim 
habuit  Joannem  Baptistam  : in  ipsius  adventu  commota 
sunt  coelum  et  terra , mare  et  arida , tum  per  ejusdem  mi- 
racula, tum  per  idolorum  eversionem  et  omnium  populo- 
rum conversionem.  Secundum  visitavit  templum,  illud- 
que  sua  praesentia  illustravit  et  sanctificandum  jussit, 
tum  verbis,  tum  actionibus;  novum  instituit  sacrificium 
quod  in  omni  loco  nomini  Dei  offertur,  Malachiae  i,  11 ; 
est  pax  et  desideratus  cunctis  gentibus , siquidem  eas  de  te- 
nebris eduxit , suo  lumine  recreavit , sua  gratia  sanctifi- 
cavit  : stupendam  enim  operatus  est  in  mundo  conver- 
sionem : omnes  igitur  characteres  qui  in  dictis  prophetiis 
de  Messia  praedicantur , apprime  Christo  competunt.  Illi 
autem  soli  competunt.  Judaei  namque  et  celebriores  rab- 
bini  frustra  desudarunt  ut  aliquem  invenirent  hominem, 
a Christo  diversum , cui  hos  Messiae  characteres  applicare 
possent;  in  varias  abierunt  sententias  , variasque  finxe- 
runt hypotheses  ex  adverso  pugnantes  et  se  invicem  de- 
struentes. Ergo. 

Dices.  Herodes  templum  a Zorobabel  aedificatum  de- 
molivit, et  aliud  multo  majus  et  perfectius,  intra  qua- 
draginta sex  annos,  Joan.  ii,  20,  summis  impensis 
exstruxit;  Joseph.  Antiq.  Jud.  1.  15,  c.  14  : ergo  Christus 
visitare  non  potuit  templum  a Zorobabel  aedificatum. 

R.  Nego  conseq . Quamvis  enim  legatur  apud  Josephum, 

loco  citato,  Herodem  vetus  templum  usque  ad  funda- 
menta demoliri  jussisse,  ut  aliud  multo  splendidiori 
modo  exstrueretur,  non  censetur  tamen  novum  reipsa 
aedificasse  : ita  saltem  judicaverunt  Judaei,  qui  in  histo- 
riis suis  illud  vocant  secundum,  et  aliud  quod  fingunt  a 
Messia  aedificandum  appellant  tertium;  deberent  tamen 
illud  vocare  quartum.  Ipse  Josephus,  de  Bello  Judaico, 
1.  6,  cap.  18,  destructionem  ingentis  et  exornatissimi 
liujus  aedificii  narrans , dicit  illud  ab  Aggaeo  639  annis 
et  45  diebus  antea  fuisse  constructum  : aestimat  ergo  ille 
scriptor  templum  ab  Herode  instauratum , a templo  Zo- 
robabel  non  fuisse  diversum  : Ergo  Christus  templum 
Zorobabel  visitavit  et  gloria  praesentiae  suae  illustravit. 
Ergo. 

Argumentum  secundum.  — Ex  prophetiis  qua  Messia  originem 
et  nativitatem  respiciunt. 

1°  Messias  ex  Abraham  , lsaac  et  Jacob,  ex  tribu  Juda 
et  familia  David,  descendere  debebat,  ut  pluribus  in  lo- 
cis praedicitur  et  ipsi  Judaei  confitentur  : atqui  constat 
Christum  ex  tribu  Juda  , ex  David,  Jacob, .lsaac  et  Abra- 
ham descendere , nempe  ex  utraque  ejus  genealogia  a 
S.  Matthaeo  et  S.  Luca  descripta,  et  nunquam  a Judaeis 
in  dubium  revocata. 

2°  Messias  in  Bethleem  Juda  nasci turus  erat,  ex  Mi- 
chaeae  v,  2 : Et  tu,  Bethleem  Ephrata , parvulus  es  in  mil- 
libus Juda  : ex  te  mihi  egredietur  qui  sit  Dominator  in  Israel, 
et  egressus  ejus  ab  initio,  a diebus  ceternitatis....  Et  stabit, 
et  pascet  in  fortitudine  Domini,  in  sublimitate  nominis  Do- 
mini.... et  convertentur , quia  nunc  magnificabitur  usque  ad 
terminos  terree . Et  erit  iste  pax.  In  illa  enim  prophetia 
Messias  designatur,  siquidem  ille  solus  sub  his  characte- 
ribus designari  potest,  ut  ipsi  olim  confessi  sunt  Judaei, 
Matth.  ii,  6 et  16  : atqui  Christus  natus  est  in  Bethleem 
Juda,  ut  Apostoli  et  Evangelistae  scripserunt , Judaeis  non 
contradicentibus ; fuit  pax  in  populis , magnificatus  est 
usque  ad  terminos  terrae,  ad  ipsum  conversae  sunt  gentes, 
stat  et  pascit  in  fortitudine  Domini , etc.  Ergo. 

3°  Ex  virgine  ortum  Messias  mirabiliter  habere  debe- 
bat, Isai.  vii,  14  : Ecce  virgo  concipiet , et  pariet  filium , et 
vocabitur  nomen  ejus  Emmanuel.  Constat  autem  Christum 
de  virgine  mirabiliter  et  absque  concursu  hominis  natum 
esse  : id  testatur  Maria  , quae  asserit,  Luc.  i , 34,  se  virum 
non  cognoscere  , et  Joseph  , qui , nolens  eam  velut  adul- 
teram traducere , voluit  occulte  dimittere  eam , Matth.  i , 19. 
Idem  expresse  testantur  Evangelistae , v.  g.  S.  Matth.  i, 
18  et  25.  Sola  igitur  difficultas  est,  utrum  in  illo  textu 
Isaice  , Eece  virgo  concipiet , etc.  vere  de  Messia  agatur  : at 
in  illo  textu  de  Messia  vere  agitur.  Mam  1°  S.  Mattii,  r, 
22  et  23,  illum  sic  interpretatur.  2°  Filius  de  virgine 
conceptus  et  natus  vocatur  Emmanuel , et  infra  , cap.  ix, 
6 , dicitur  de  illo  quod  sit  admirabilis , consiliarius , Deus , 
fortis  , pater  futuri  saeculi  et  princeps  pacis , quod  super  hu~ 
merum  ejus  sit  principatus  : atqui  haec  attributa  proprie 
convenire  non  possunt  nisi  Messiae.  3°  Conceptio  et  nati- 
vitas pueri  hic  promissi  annuntiatur  tanquam  signum  di- 
vinum et  extraordinarium  : nullum  vero  esset  signum 
nec  prodigium  in  eo  quod  adolescentula  viro  conjuncta 
filium  per  viam  naturalem  conciperet  et  pareret.  4°  Vox 
Hebraea  alme , virginem  puram,  integram,  a viris  abs- 
consam significat,  illamque  sic  verterunt  Septuaginta 
interpretes  et  Chaldaei  : ergo  in  ea  prophetia  praedicatur 
Messias. 

Attamen  Judaei  communiter  arbitrantur  vocem  He^ 
braeam  esse  ambiguam  , et  tam  juvenculam  quam  virgi- 
nem significare  posse  ; illam  per  juvenculam  interpretan- 
tur Symmachus  , Aquila  et  Theodotio , in  suis  versionibus 
Graecis  ; hodierni  rabbini  pertinaciter  negant  in  illo  textu 
de  Messia  sermonem  haberi.  Quamvis  in  illo  puncto  illis 
subscribere  non  debeamus,  cum  difficile  vincantur,  et 
per  tempus  nobis  non  liceat  cum  illis  contendere  , pro 
ista  controversia  remittimus  ad  dissert.  D.  Calmet , ad 
Bossuet,  Duguety  Berthier  et  alios  Scripturae  sacrae  com~ 
mentatores  qui  in  caput  vn  Isaiae  scripserunt* 

Argumentum  tertium.  — Ex  prophetiis  quce  vitam,  passionem 
et  mortem  Messiae  spectant. 

1°  Messias  habere  debuit  praecursorem  ad  vias  ejus 
praeparandas  : Vox  clamantis  in  deserto  : Parate  viam  Do- 
mini , rectas  facite  in  solitudine  semitas  Dei  nostri , Is.  xl,  3 ; 
et  Mal.  in,  1 : Ecce  ego  mitto  angelum  meum , et  prcepa- 
rabit  viam  ante  faciem  meam  : porro  Christus  tam  splendi- 
dum habuit  praecursorem  in  persona  Jeannis  Baptistae, 
ut  legationem  miserint  Judaei  ad  eum  interrogandum  an 
esset  Messias , Matth.  iii,3;  Luc.  m,  4;  Joan.  i,  23. 

2°  Totum  caput  liii  Isaiae  de  Messia intelligendum  est, 
et  Judaei,  qui  in  alium  sensum  illud  detorquere  volue- 
runt, nihil  nisi  intricatum,  tenebrosum  et  absurdum  di- 
cere potuerunt : at  in  illo  capite  historia  passionum 
Christi  describitur,  Matth.  vm,  17;  Act.  vm , 32,  etc. 

3°  Zacharias  de  Messia  sic  habet,  ix,  9*:  Exsulta  satis , 
filia  Sion , jubila,  filia  Jerusalem  : ecce  Rex  tuus  veniet  tibi 
justus , et  salvator  : ipse  pauper , et  ascendens  super  asi- 
nam , et  super  pullum  filium  asince , Matth.  xxi,  5;  Joan. 
xii,  etc.  et  xi,  12  : Et  appenderunt  mercedem  meam  tri- 
ginta argenteos . Et  dixit  Dominus  ad  me  : Projice  illud  ad 
statuarium,  decorum  pretium  quo  appretiatus  sum  ab  eis  c 
haec  autem  in  Christo  litteraliter  adimpleta  sunt,  Mattii» 
xxvii  , 9. 

4°  Sic  loquitur  Messias  apud  Bavid , Ps.  xxi,  7 : Ego 
sum  vermis,  et  non  homo Omnes  videntes  me,  derise- 

runt me:  locuti  sunt  labiis,  et  moverunt  caput , et  v.  18  c 
Foderunt  manus  meas  et  pedes  meos  ; dinumeraverunt  omnia 
ossa  mea  : ipsi  vero  consideraverunt  et  inspexerunt  me. 
Diviserunt  sibi  vestimenta  mea,  et  super  vestem  meam  mi- 
serunt sortem  ; Ps.  lxviii,  22  : Dederunt  in  escam  meam  fel, 
et  in  siti  mea  potaverunt  me  aceto  : atqui  de  verbo  ad 
verbum  haec  in  passione  Christi  contigerunt,  Matth. 
xxvii,  Joan.  xix,  et  nullus  designari  potest  homo  cui 
similiter  conveniant  s ergo* 

'Argcmektcm  qoartcm.  — Ex  prophetiis  quce  Messice  resurrectionem , 
triumphum  et  gentium  conversionem  praenuntiant. 

1°  Si  passio,  ignominia  et  mors  Messiae  praenuntiatae 
fuerant,  non  minus  clare  annuntiata  fuerat  ipsius  resur- 
rectio. Isaiae  xi,  10  : Ipsum  gentes  deprecabuntur , et  erit 
sepulcrum  ejus  gloriosum . Ps.  xv,  10  : Non  dabis  sanctum 
tuum  videre  corruptionem  ; Act.  n,  13. 

2°  Ascensio  pariter  annuntiata  fuerat.  Ps.  lxvii,  17  : 
Ascendisti  in  altum , cepisti  captivitatem , accepisti  dona  in 
hominibus;  Epii,  iv,  8;  et  Ps.  cix  : Dixit  Dominus  Do- 
mino meo  : Sede  a dextris  meis . Porro  diversae  illae  prophe- 
tiae naturaliter  de  Christo  explicantur;  de  nullo  vero 
alio  recte  explicari  possunt : ergo.  Yid.  Matth.  xxn,43  ; 
Luc.  xx , 42. 

3°  Deus  per  Ezechielem , xxxvi,  26,  praedixerat,  dicens : 
Et  dabo  vobis  cor  novum  y et  spiritum  novum  ponam  in  me- 
dio vestri : et  auferam  cor  lapideum  de  carne  vestra,  et  dabo 
vobis  cor  carneum . Et  spiritum  meum  ponam  in  medio  ves- 
tri,.. Et  per  Joel,  n,  28  : Effundam  spiritum  meum  super 
omnem  carnem  : et  prophetabunt  filii  vestri  et  filice  ves- 
tree Sed  et  super  servos  meos  et  ancillas  in  diebus  il- 

lis effundam  spiritum  meum . Atqui  duae  illae  prophetiae 
accurate  completae  sunt  in  die  Pentecostes , quando  Spi- 
ritus sanctus  corporali  specie  in  Apostolos  descendit , et 
in  aliis  circumstantiis  in  quibus  ipsius  effectus  modo  sen- 
sibili apparuerunt;  Act.  ii,  17. 

4°  Juxta  diversos  Prophetas,  Messias  futurus  erat  de- 
sideratus , exspectatio,  dux,  salvator  gentium;  gentes 
in  eo  benedicendae  erant,  et  in  lumine  ejus  ambulare 
debebant ; ipse  autem  earum  legislator  esse  debebat ; Is. 
lxv,  4 ; et  lx,  3 : verum  omnes  illae  qualitates  Christo  et 
soli  Christo  perfecte  conveniunt ; ipsius  enim  ministerio 
Dei  notitia  universam  inundavit  terram , et  omnes  gen- 
tes in  eo  benedictionem  acceperunt  : ergo. 

Multae  adhuc  sunt  aliae  prophetiae  plus  minus  ve  clarae, 
qtne  similem  applicationem  habent  in  Christo  : eas  unus** 

quisque  videre  potest  apud  D.  Huet , prop . 7,  vel  apud 
varios  Scripturae  sacrae  interpretes  : porro  impossibile  est 
tot  prophetias  adeo  punctualiter  casu  fortuito  in  Christo 
fuisse  impletas  : non  minus  impossibile  est  aliquem  im- 
postorem ita  se  gessisse , ut  cunctis  divinorum  oraculo- 
rum dispositionibus  se  conformaverit  : ex  diversis  ergo 
prophetiis  constat  Christum  esse  Messiam,  ac  proinde 
ipsius  religionem  esse  divinam. 

§ II.  — De  comparatione  miraculorum  Christi  cum  miraculis 
Moysis. 

Religionem  Mosaicam  admittunt  Judaei  ut  divinam , 
quia  persuasum  habent  divina  esse  miracula  a Moyse  pa- 
trata et  in  Pentateucho  descripta  : similiter  igitur  confi- 
teri debent  divinam  esse  religionem  Christianam,  si  clare 
ipsis  ostendatur  miracula  Christi  majorem  adhuc  mereri 
fidem  quam  miracula  Moysis  : porro  clare  ostendere  pos- 
sumus miracula  Christi  majorem  adhuc  mereri  fidem 
quam  miracula  Moysis  : non  sunt  quidem  in  se  certiora ; 
nam  miracula  Moysis  sunt  certo  divina  : at  certiora  sunt 
extensive , id  est , ratione  motivorum  quibus  ad  ea  admit- 
tenda impellimur,  ut  in  sequenti  propositione  ostendemus. 

PROPOSITIO. 

Miracula  Christi  certiora  sunt  extensive  quam  miracula 
Moysis . 

Prob.  1°  Miracula  Christi  sunt  extensive  certiora  quam 
miracula  Moysis,  si  dubium  circa  illa  magis  sit  impossi- 
bile : atqui  dubium  magis  impossibile  est  circa  miracula 
Christi  quam  circa  miracula  Moysis ; si  quaedam  enim 
essent  motiva  dubitandi , repeterentur  vel  ex  parte  aucto- 
ris , vel  ex  parte  testium  , vel  ex  parte  traditionis  : at  sub 
triplici  hoc  respectu  magis  impossibile  est  de  miraculis 
Christi  dubitare  quam  de  miraculis  Moysis. 

’ 1°  Ex  parte  auctoris ♦ Moyses  enim,  licet  manifestos 

sinceritatis  et  veracitatis  characteres  praebeat,  fuit  in  aula 
regia  institutus , ut  filius  filiae  Pharaonis  publice  habitus, 
omni  scientia  iEgyptiorum  instructus,  et  arte  politica 
imbutus  : imo  , juxta  Joseplium  et  Judaeos , dux  fuit  Pha- 
raonis  exercitus  : Christus  vero  in  paupertate  natus , ex- 
terno liabitu  despectus  , in  officina  patris  et  matris  vitam 
degit  per  triginta  annos  , ut  filius  fabri  habitus  : at  evi- 
dens est  suspicionem  fraudis  multo  difficilius  cadere 
posse  in  hominem  conditionis  adeo  ignobilis,  nulla  arte 
vel  scientia  instructum , quam  in  hominem  aulicum , 
tanta  cura  instructum  et  arte  politica  imbutum. 

Praeterea , Moyses  pluribus  beneficiis  affectionem  Ju- 
daeorum sibi  conciliaverat,  eos  a dura  servitute  libera- 
verat, bona  temporalia  eis  promittebat,  gravissimas 
minabatur  poenas  easque  interdum  divinitus  infligebat  : 
haec  autem  maximam  vim  habent  ad  persuadendum. 
Christus , e contra , apparet  in  terra  pauper,  humilis  et 
abjectus,  omni  ope  et  favore  destitutus,  sacerdotibus  et 
magistratibus  invisus  ; mercedem  quidem  annuntiat  per- 
cipiendam in  coelo,  in  praesenti  vero  vita  nihil  promittit 
sectatoribus  suis,  nisi  probra , ignominias,  odia,  persecu- 
tiones , supplicia  et  mortem  : nemo  non  videt  quam  haec 
parum  sint  idonea  ad  captandam  benevolentiam  homi- 
num. Ergo  1°. 

2°  Ex  parte  testium  > et  praesertim  ex  modo  quo  testi- 
monium suum  confirmarunt.  Testes  enim  miraculorum 
Moysis  fuerunt  quidem  Judaei,  JSgyptii  et  Idumaei;  at  soli 
Judaei  fidem  doctrinae  Moysis  adhibuerunt,  et  illam  cre- 
dendo, nihil  timendum  habebant  in  praesenti  vita;  contra 
vero  J udaei  et  gentiles  miraculorum  Christi  fuerunt  testes, 
et  simul  doctrinam  ipsius  amplexi  sunt;  imo  ad  testan- 
dum miraculorum  existentiam  et  sanctitatem  doctrinae 
his  miraculis  confirmatae  , suppliciis  et  morti  se  devove- 
runt : verum  hujusmodi  testes  majorem  merentur  fidem 
quam  testes  speculativi , quorum  testimonium  nullis 
confirmatur  operibus.  Ergo  2°. 

3°  Ex  parte  traditionis  magis  impossibile  est  dubitare 
de,  etc.  Etenim  Pentateuchus,  per  quem  miracula  Moysis 

ad  nos  usque  pervenerunt,  non  fuit  quidem  suppositus, 
nec  substantialiter  adulteratus , ut  clare  probavimus  : sed 
multo  difficilius  fuit  libros  Novi  Testamenti  supponere 
vel  adulterare.  Nam  1°  unicus  est  auctor  Pentateuchi, 
et  octo  sunt  librorum  Novi  Testamenti  auctores.  2°  Pen- 
tateuckus  unicum  spectat  populum,  et  illi  soli  commis- 
sus est  custodiendus ; libri  vero  Novi  Testamenti  ad  om- 
nes gentes  pertinent  et  ubique  statim  fuerunt  diffusi. 
3°  Soli  Judaei  fuerunt  testes  majoris  partis  miraculorum 
Moysis ; non  soli  autem  discipuli  Christi  ipsius  miracu- 
lorum fuerunt  testes;  sed  et  Judaei  et  Romani , imo  et 
universus  orbis  fuit  testis  eclipsis  solis  quae  monente 
Christo  supernaturaliter  contigit  in  plenilunio.  4°  Ex  Ju- 
daeorum adversariis  soli  Samaritani  Pentateuchum  ad- 
mittebant : at  innumerae  sectae  , tum  a se  invicem , tum  a 
catholicis  dissentientes,  circa  librorum  Novi  Testamenti 
veritatem  et  integritatem  secum  et  nobis  consentiunt. 
5°  Quando  scripsit  Moyses , rudes  adhuc  erant  homines 
et  omnino  illitterati;  et  quando  scripserunt  Apostoli, 
scientiae  et  artes  ubique  vigebant.  6°  Quidam  Judaei  re- 
vera morti  se  devoverunt  ne  a fide  Pentateuchi  recede- 
rent, ut  ex  lib.  Maeli,  constat  et  testatur  Josepkus , sed 
pauci  admodum  fuerunt;  e contra  , innumeri  homines 
in  primis  Ecclesiae  saeculis  sanguine  suo  facta  Novi  Tes- 
tamenti confirmarunt : ergo  3° , etc.  Ergo. 

Proh . 2°.  Illa  miracula  certiora  sunt  extensive  quae 
numero  , splendore , communicatione , modo,  universali- 
tate et  effectibus,  aliis  licet  veris  praestant  : atqui  talia 
sunt  miracula  Christi  respectu  miraculorum  Moysis ; illis 
videlicet  praestant  : 

1°  Numero . Quamvis  enim  Moyses  multa  patraverit 
miracula,  multo  plura  tamen  patravit  Christus , ut  ex 
Pentateuchi  et  Evangelii  lectione  patet. 

2°  Splendore . Christus  enim  omne  genus  morborum 
curavit , caecis  visum , surdis  auditum,  mutis  loquelam, 
claudis  gressum  restituit , supra  mare  ambulavit , panes 
multiplicavit,  ventis  imperavit , mortuos  suscitavit,  et, 
quod  majus  est,  propria  virtute  tertia  die  post  mortem 

Suam  revixit  : atqui  Moyses  tanta  non  fecit  miracula. 

3°  Communicatione . Non  tantum  enim  Christus  mira- 
cula patravit,  sed  facultatem  alia  similiter  patrandi 
Apostolis  et  discipulis  suis  communicavit.  Infirmos  curate 9 
inquit  apud  Matth.  x,  8,  mortuos  suscitate,  leprosos  mun- 
date 9 dcemones  ejicite;  ex  libro  Actuum  Apostolorum  con- 
stat hanc  promissionem  non  fuisse  vanam  : Moyses  au- 
tem multa  ipse  patravit  miracula , sed  nemini  facultatem 
alia  patrandi  communicavit. 

4°  Modo . Quoties  namque  volebat  Christus  et  quo- 
modo volebat  miracula  operabatur,  sive  praesens,  sive 
absens,  sive  verbo,  sive  signo,  sive  solo  voluntatis  nutu  : 
Moyses  vero  nulla  unquam  operatus  est  miracula  nisi 
praesens,  aliquo  signo  externo,  et  ordinarie  ab  ipso  Deo 
determinato. 

5°  Universalitate . Christus  enim  in  omnem  naturam 
supremam  exercuit  potestatem,  in  mare,  in  terram,  in  ar- 
bores, in  elementa,  in  morbos,  in  vitam,  in  mortem  ; non 
in  corpora  tantum,  sed  in  animas  : non  in  homines  dun- 
taxat,  sed  in  daemones  qui  ad  illius  praesentiam  supplices 
erant  et  tremebundi,  quosque  reluctantes  et  invitos  e 
corporibus  obsessis  ejiciebat  et  in  profunda  detrudebat 
tartara,  ut  ipsi  confitebantur  : Venisti  ante  tempus  tor- 
quere nos , Matth.  vi n,  29  : tam  varia  autem  non  fuerunt 
miracula  a Moyse  patrata. 

6°  Denique  effectibus . Licet  enim  splendida  et  publica 
fuerint  Moysis  miracula  , nulla  tamen  gens  ethnica  ope 
illorum  ad  religionem  Judaicam  fuit  adducta  : contra 
vero  tam  efficacia  fuerunt  Christi  miracula , ut  idolola- 
triam ubique  penitus  everterint,  et  universum  orbem, 
reluctantibus  cunctis  cupiditatibus  et  frementibus  ter- 
renis atque  infernis  potestatibus , ad  Christianam  religio- 
nem adduxerint.  Ergo. 

Solvuntur  objectiones. 

Obj . 1°.  Miracula  Moysis  a Judaeis  et  a Christianis  ad- 
mittuntur : miracula  vero  Christi  a solis  Christianis  ad- 
mittuntur : ergo. 

R.  Nego  conscq.  Quamvis  enim  inter  Judaeos  et  Chris- 
tianos de  miraculis  Moysis  non  disputetur  et  lis  circa 
miracula  Christi  moveatur,  non  sequitur  haec  prioribus 
non  esse  certiora  : nam  fieri  potest  ut  inter  litigantes  res 
aliqua  ab  utraque  parte  admittatur,  licet  minus  sit  certa 
quam  ea  de  qua  litigatur,  nempe  quando  utriusque  par- 
tis interest  ut  admittatur  : porro  Christianorum  sicut  et 
Judaeorum  interest  ut  miracula  Moysis  admittantur, 
Judaeorum  vero  refert  quod  miracula  Christi  sint  falsa  : 
non  mirum  ergo  si , prioribus  ab  utraque  parte  admissis, 
de  posterioribus  licet  certioribus  disputetur.  Itaque  non 
quaerendum  est  an  liaec  vel  illa  miracula  a pluribus  vel  a 
paucioribus  hominibus  admittantur,  ut  merito  judicetur 
quaenam  sint  extensive  aliis  certiora ; sed  attendendum 
ad  vera  eorum  motiva  : at  probavimus  miracula  Christi 
ratione  motivorum  miraculis  Moysis  praecellere.  Ergo. 

Obj . 2°.  Nunquam  admittenda  sunt  miracula  aliis 
veris  miraculis  opposita  : atqui  miracula  Christi  mira- 
culis Moysis  opponuntur  : ergo. 

R.  Nego  min . Miracula  enim  Christi  miraculis  Moysis 
non  sunt  opposita,  si  doctrina  Christi  nullo  modo  doc- 
trinae Moysis  opponatur  : atqui  doctrina  Christi  nullo 
modo  doctrinae  Moysis  opponitur,  sed  illam  perficit, 
implet  et  confirmat;  mirabilis  namque  inter  utriusque 
Testamenti  doctrinam  percipitur  harmonia  et  concordia  : 
ergo. 

$ III.  — De  mira  connexione  religionis  Christianae  cum  religione 
Mosaica. 

Probavimus  multas  Veteris  Testamenti  prophetias 
accuratissime  in  Christo  fuisse  impletas;  certum  est  il- 
lam consensionem  casui  fortuito  aut  malae  fidei  tribui 
non  posse.  Sed  pluribus  in  aliis  punctis  mirabilis  de- 
prehenditur connexio  inter  utrumque  Testamentum  ; in 
utroque  enim  pura,  sancta  et  perfecta  est  doctrina,  minus 
tamen  perfecta  in  Veteri  et  perfectior  in  Novo;  in  multis 
figuris  Christus  adumbratur  et  mysteria  ejus  depingun- 


DE  VERA  RELIGIONE. 


177 

tur.  Sic  1°  Isaac  ex  muliere  sterili  per  miraculum  conci- 
pitur, Christus  ex  virgine;  in  Isaac  omnes  gentes  bene- 
dicendae sunt,  in  Christo  ab  Isaac  descendente  omnes  de 
facto  benedicuntur ; Isaac  immolandus  lignum  sacrificii 
sui  in  montem  Moria  super  humeris  portat , Christus  ad 
mortem  damnatus  crucem  bajulat  in  Calvariae  locum,  qui 
est  mons  Moria  : Joseph  a fratribus  venditur,  et  iliorum 
omnisque  terrae  fit  salvator,  Christus  a contribulibus 
damnatur,  occiditur,  et  fit  omnium  salvator  : Melchise- 
dech , sacerdos  Domini , oblationem  panis  et  vini  praesen- 
tat; Christus  corporis  et  sanguinis  sui  sacrificium  sub 
speciebus  panis  et  vini  instituit.  Sic  2°  Agnus  paschalis 
mactatur,  sed  nullum  os  ejus  comminuitur : ita  Christus 
a B.  Joanne  Baptista  vocatur  Agnus ; velut  agnus  in  pas- 
chate  immolatur,  et  nullum  os  ejus  confringitur  : manna 
e coelo  divinitus  immissa  populum  mirabiliter  nutrit  in 
deserto;  Christus  de  coelo  descendens  mirabilius  corpus 
et  sanguinem  suum  in  sacramento  vere  et  realiter  nobis 
praestat  in  cibum  : serpens  aenaeus  in  deserto  exaltatus , 
sanat  Hebraeos  illum  aspicientes;  Christus  in  cruce  af- 
fixus gratia  sua  mundat  eos  qui  viva  fide  ipsum  aspi- 
ciunt ; rupes  percussa  largas  emittit  aquas  ; Christus  in 
latere  percussus  sanguinem  et  aquam  dedit  in  remissio- 
nem peccatorum  : varia  offeruntur  sacrificia,  agnorum, 
hircorum  , vaccae  rufae,  etc.  in  expiationem  peccatorum 
multae  praecipiuntur  corporeae  mundationes ; sanguis  au- 
tem et  agnorum  et  hircorum  auferre  non  poterat  pec- 
cata ; corporeae  mundationes  animae  sordes  non  dilue- 
bant : ergo  haec  erant  figurae.  At  illae  aliaeque  figurae 
numero  infinitae  apprime  completae  sunt  in  Christo  ; 
nonnullas  tantum  ex  hujusmodi  figuris  quasi  per  tran- 
sennam notavimus;  totum  enim  Vetus  Testamentum 
sive  in  personis  , sive  in  rebus , sive  in  eventibus  et  factis 
est  velut  ingens  tabella  in  qua  omnes  Christi  actiones  , 
omnia  ipsius  facta,  omnia  sacramenta  evidenter  depin- 
guntur : porro  insanae  mentis  esset  dicere  liaec  casu  for- 
tuito contigisse  ; solus  enim  Deus  potuit  ea  sic  coordi- 
nare,  disponere,  adducere  et  perficere  : ergo  religio 

Christiana  necessarium  est  religionis  Mosaicae  comple- 
mentum : ergo  est  divina. 

Qui  mirabilem  liunc  inter  utramque  religionem  con- 
centum fusius  evolutum  legere  intenderit,  exquisitum 
adeat  opus  D.  Huct , Abrincensis  episc.  vel  etiam  orna- 
tissimum opus  Gallicum  Comte  de  Valmont  > etc. 

§ IV*  — De  ultima  clade  Judaeorum  et  praesenti  eorum  statu. 

PROPOSITIO. 

Ex  ultima  clade  J udceorum  et prcesenti  eorum  statu  probatur 
divinam  esse  religionem  Christianam . 

Prob.  Populus  Israeliticus  erat  dilectus  Deo  et  specia- 
lis ipsius  haer  editas  : promissae  illi  fuerant  pax,  tranquil- 
litas sempiterna,  terrae  Chanaan  possessio , victoria  de 
hostibus , perfecta  denique  temporalis  felicitas , si  fidelis 
erga  Deum  permaneret : haec  passim  in  Pentateucho  le- 
guntur, praesertim  in  Deuteronomio  et  in  Prophetis  , nec 
a Judaeis  negantur.  Nunc  autem  ille  populus  omnis  gene- 
ris calamitatibus  et  miseriis  a decem  et  octo  saeculis  sub- 
jacet; e patria  ejectus,  per  orbem  universum  dispersus, 
in  servitutem  redactus,  cunctis  gentibus  opprobrium  et 
derisio  factus  est.  Unde  sic  argumentari  licet . Vel  pro- 
missiones divinae  falsae  sint  necesse  est , vel  Judaei  propter 
grande  aliquod  scelus  affliguntur  : at  prius  dici  non  po- 
test et  ipsi  Judaei  illud  velut  impietatem  rejiciunt:  ergo 
propter  grande  aliquod  scelus  affliguntur  : porro  grande 
hoc  scelus  aliud  esse  nequit  praeter  rejectionem  et  occi- 
sionem Messiae  in  persona  Christi ; aequitas  enim  exigit 
ut  poena  delicto  sit  proportionata  ; poena  igitur  omnium 
gravissima  gravissimum  supponit  delictum  : at  nullum 
in  Judaeis  inveniri  potest  hujusmodi  delictum  praeter 
rejectionem  et  occisionem  Messiae  in  persona  Christi  ; 
illud  enim  delictum  esset  vel  idololatria , vel  gravis  al- 
tera legis  Mosaicae  infractio  : atqui  neutrum  dici  potest. 

1 °Non  idololatria ; necenim  in  Scripturis , nec  in  historia 
profana  legitur  gentem  Judaicam  in  idololatriam  prolap- 

sam  fuisse  a reditu  ex  captivitate  Babylonis.  2°  Non 
gravis  alia  legis  Mosaicce  infractio ; nam  ab  illo  tempore 
multo  accuratius  quam  antea  legem  Mosaicam  observa- 
verunt , et  etiam  nunc  illam  , quantum  fieri  potest , ob- 
servant. Ergo. 

Aliunde,  quoties  Judaei  in  idololatriam  vel  in  gravia 
alterius  generis  crimina  prolapsi  sunt,  nunquam  tam 
graves  et  tam  longas  subierunt  poenas.  Nam  1°  ipsa  Ba- 
bylonis captivitas  nonnisi  septuaginta  fuit  annorum. 
2°  Quoties  sub  manu  Domini  se  humiliabant  et  ad  ipsum 
suppliciter  clamabant,  statim  a poenis  misericorditer 
eximebantur.  3°  Frequenter  Deus  mittebat  Prophetas 
qui  eos  in  afflictionibus  consolarentur,  ut  constat  ex  Scrip- 
turis: Judaei  vero  a tot  saeculis  sunt  captivi  et  omni  spe 
redeundi  in  patriam  destituti,  in  miseria  sua  ingemis- 
cunt , clamant  ad  Dominum  , legem  ejus  observant,  nec 
tamen  exaudiuntur : ergo  crimen  eorum  non  est  idolo- 
latria, nec  alia  legis  infractio.  Ergo.  Hinc  Prophetae  fu- 
turam Judaeorum  cladem  soli  Messiae  rejectioni  et  ejus 
occisioni  tribuebant , praesertim  Daniel , cap.  ix,  26. 

Solvuntur  objectiones • 

Obj.  1°.  Non  ex  odio , sed  ex  ignorantia  Judaei  occi- 
derunt Christum,  ut  ipse  testatur,  Luc.  xxm,  34  : Pater , 
dimitte  illis ; non  enim  sciunt  quid  faciunt;  et  B.  Paulus, 
I Cor.  ii,  8 : Si  cognovissent , nunquam  Dominum  glori  ce 
crucifixissent . At  culpa  ex  ignorantia  commissa  non  tan- 
tam meretur  poenam.  Ergo. 

R.  Nego  maj . et  dico , Judaeos  Christum  occidisse  non 
tantum  ex  ignorantia  vincibili , quae  tamen  a culpa  non 
excusat,  sed  etiam  ex  invidia  et  odio;  id  enim  testantur 
Evangelistae  : v.  g.  Matth.  xxvii,  18;  Mare,  xv,  10  ; et 
Christus  pro  eis  rogans , quando  dicit , Non  enim  sciunt 
quid  faciunt , solummodo  intendit  Deo  Patri  suo  aliquod 
allegare  motivum  quo  efficacius  eum  impellat  ad  veniam 
eis  concedendam  ; quicumque  enim  officium  mediatoris 
pro  delinquentibus  suscipiunt,  eos  quantum  possunt  so- 

lent  excusare  : sic  Christus  se  gerit,  Deum  ut  homo  pro 
persecutoribus  enixe  rogans  : ipsius  autem  persecutores, 
licet  gravissimas  culpae  rei , aliquo  modo  tamen  excusa- 
biles erant;  culpa  namque  eorum  ex  eo  minuebatur 
quod  actualiter  Christum  ut  Filium  Dei  non  agnoscerent, 
quia  furore  et  malitia  erant  obcaecati.  Eodem  sensu  in- 
telligenda  sunt  B.  Pauli  verba  : Si  cognovissent , etc.  et 
ista  I Timoth.  i,  13:  Misericordiam  Dei  consecutus  sum , 
quia  ignorans  feci.  Ergo. 

lnst.  1°.  Repugnat  Deum  per  tot  saecula  universam 
Judaeorum  gentem  punire  propter  quorumdam  privato- 
rum scelus  : atqui  mors  Christi  fuit  opus  quorumdam 
privatorum , non  vero  totius  gentis  : ergo. 

R.  Nego  min . Illud  enim  crimen  opus  quorumdam  pri- 
vatorum dici  non  potest , sed  merito  toti  tribuitur  genti , 
quod  nomine  totius  gentis  illud  approbantis  fuit  patra- 
tum : atqui  Christus  in  nomine  totius  gentis  Judaicae  ap- 
probantis fuit  occisus;  nam  fuit  damnatus  a Synagoga, 
a principibus  populi , a scribis  et  Legis  doctoribus  : po- 
pulus autem  Judaicus  ex  omni  parte  in  Jerusalem  con- 
gregatus propter  festum  Paschae  videbat  et  applaudebat, 
clamabat  et  dicebat : Tolle , tolle , crucifige  eum , Joan. 
xix,  15;  Sanguis  ejus  super  nos  et  super  filios  nostros , 
Matth.  xxvii,  25.  Ergo.  Quinimo,  etiam  nunc  tota  gens 
Judaica  occisionis  Christi , quantum  in  se  est,  fit  rea ; 
factum  enim  majorum  suorum  approbat,  Christum  per- 
tinaciter negat  et  blasphemat,  damnationi  ejus  libenter 
subscribit,  et  sanguinem  ejus  imprecando  postulare  non 
cessat.  Ergo. 

Inst.  2°.  Si  Judaei  tam  dure  tractarentur  propter  rejec- 
tum Christum,  eodem  modo  tractari  deberent  caeterae 
gentes  quae  pariter  Christum  rejiciunt  et  detestantur  : 
attamen  illud  non  evenit  : ergo. 

R.  Nego  maj.  quoad  sequelam . Quamvis  enim  Judaei  ita 
propter  rejectum  Christum  tractentur,  non  sequitur,  eo- 
dem modo  tractandas  esse  caeteras  gentes  quae  pariter 
illum  rejiciunt;  quia  respectu  Dei  grande  est  discrimen 
nter  Judaeos  et  alias  gentes;  Deus  enim  solem  ne  cum 

Judaeis  iniit  pactum , et  multo  pluribus  eos  cumulavit 
beneficiis  quam  caeteras  gentes  : si  ergo  ingratos  se  os- 
tendant, pactum  sancitum  infringant  et  transgrediantur, 
inulto  magis  sunt  rei , ac  proinde  multo  majorem  me- 
rentur poenam.  Praeterea,  Judaei  non  tantum  rejecerunt 
Christum,  sed  insuper  illum  contumeliis,  suppliciis  et 
! crudelibus  tormentis  affecerunt,  et  turpissima  morte 
perim erunt ; quod  nulla  gens  altera  fecit.  Ergo. 

Inst.  3°.  Si  gens  Judaea  propter  rejectum  Christum  sic 
affligatur,  Christianorum  regna  deberent  e contra  jugiter 
florere  et  omnibus  bonis  abundare  : atqui  hoc  non  con- 
tingit : ergo. 

R.  Nego  maj . In  tota  enim  praesenti  quaestione  con- 
tra Judaeos  ratiocinamur  per  argumentum  ad  hominem , 
nempe  ex  variis  Scripturae  textibus , in  quibus , juxta 
ipsos  , perfecta  illis  promittebatur  temporalis  felicitas,  si 
jugiter  fidele  praestarent  Deo  obsequium  : nos  e contra 
contendimus  totum  Christi  nobiscum  foedus  in  bonis 
duntaxat  spiritualibus  esse  constitutum  : ergo  ex  statu 
temporali  Christianorum  nihil  adversum  nos  concludi 
potest. 

Inst.  4°.  Decem  tribus  Israel  quae  in  Media  et  in  variis 
Assyriae  partibus  remanserant , occisionis  Christi  non 
fuerunt  complices  : atqui  tamen  semper  remanserunt  in 
captivitate  : ergo. 

R.  Nega  min . Nam  , post  captivitatem  Babylonicam  , 
omnes  Israelitae  facultatem  habuerunt  cum  Judaeis  red- 
eundi ; plurimi  quidem  redierunt  et  unicam  gentem  cum 
Judaeis  composuerunt ; caeteri  vero  qui  apud  Medas  et 
Assyrios  remanere  voluerunt , cum  illis  commixti , reli- 
gionem ac  leges  patriae  deseruerunt , et  ab  illo  tempore 
ad  populum  Judaicum  pertinere  cessaverunt  : dici  ergo 
non  potest  eos  in  captivitate  remansisse.  Ergo. 

Inst . 5°.  Non  Judaeorum  , sed  Romanorum  auctoritate 
crucifixus  est  Christus  : ergo  Judaei  tantam  non  patiun- 
tur cladem  ob  rejectionem  et  occisionem  Christi. 

R.  Nego  conscq.  Judaei  namque  hanc  cladem  merito 
dicuntur  pati  ob  Christi  rejectionem  et  occisionem  r si 

revera  mors  Christi  ipsis  tribuenda  sit  2 atqui  mors 
Christi  Judaeis  tribuenda  est,  licet  auctoritate  Romano- 
rum fuerit  crucifixus ; nonnisi  enim  accusante  et  constan- 
ter postulante  Judaeorum  consilio , haec  damnationis  sen- 
tentia lata  fuit ; ad  eam  Judaei  quasi  invitum  duxerunt 
Pilatum , Romanorum  praesidem  ; damnatum  Christum 
contumeliis  affecerunt,  morti  ejus  astiterunt  ac  feroci 
gaudio  consenserunt , impiis  dicteriis  ei  patienti  et  mo- 
rienti  illuserunt;  hanc  patrum  suorum  agendi  rationem 
approbaverunt  quotquot  ab  illo  tempore  fuerunt  Judaei : 
ergo  deicidii  merito  omnes  reputantur  rei.  Ergo. 

Constat  igitur  praesentem  luctuosam  Judaeorum  cala- 
mitatem soli  Messiae  rejectioni  et  occisioni  in  persona 
Christi  tribuendam  esse.  Deus  ipse  uno  saltem  miraculo 
evidenti  hanc  interpretationem  confirmavit. 

Nam  Julianus  Apostata,  potentissimus  Romanorum 
imperator , in  odium  Christi , Judaeos  sub  aegidio  suo  ac- 
cepit eosque  in  pristino  statu  restituere  voluit ; undique 
eos  in  Jerusalem  convocavit  et  templum  instaurare  coepit : 
at  operantes  breviter  ab  opere  cessare  coacti  sunt , Deo 
contra  eos  evidenter  pugnante  : factum  sic  refert  Ammia- 
nus Marcellinus,  testis  oculatus,  ethnicus  , Juliani  ami- 
cus et  laudator  , ac  proinde  minime  suspectus  , lib.  23 , 
cap.  1. 

« Julianus  imperii  sui  memoriam  magnitudine  operum 

* gestiens  propagare , ambitiosum  quondam  apud  Jero- 
» solymarn  templum  instaurare  sumptibus  cogitabat  im- 

* modicis,  negotiumque  maturandum  Alpio  dederat  An- 
» tiochensi : cum  itaque  rei  idem  fortiter  instaret  Alpius , 
*>  juvaretque  provinciae  rector,  metuendi  globi  flamma- 
9 rum  prope  fundamenta  crebris  assultibus  erumpentes, 
» fecerunt  locum , exustis  aliquoties  operantibus , inac- 
9 cessum ; hocque  modo , elemento  destinatius  repellente, 
9 cessavit  incoeptum.  » Factum  istud  a pluribus  hujus 
temporis  ecclesiasticis  auctoribus  relatum,  v.  g.  aS.  Am- 
brosio, a S.  Chrysost.  a S.  Gregorio  Nazian.  a Rufino, 
Socrate,  Sozomeno,  Theodoreto,  etc.  certe  in  dubium 
revocari  non  potest : atqui  evidenter  est  miraculosum  : 

ergo.  Vide  circa  illud  factum  Bullet y Histoire  de  Vetablis - 
sement  du  Christianisme  ; Houtte ville,  et  praesertim  DisserL 
de  IVarburton  sur  les  tremblemens  de  terre  arrives  a Jeru-+ 
salem  sous  Julien  V A po stat. 

ARTICULUS  SECUNDUS. 

DE  DIVINITATE  RELIGIONIS  CHRISTIANAE  ADVERSUS 
INCREDULOS. 

Jam  probatum  est  religionem  Christianam  esse  divi- 
nam  : multae  adhuc  solidissimae  ejusdem  veritatis  super- 
sunt demonstrationes  undique  velut  scaturientes.  Cum 
omnes  specialiter  evolvere  non  possimus , praecipuas  tan- 
tum seligemus  easque  educemus  1°  ex  prophetiis  Christi ; 
2°  ex  miraculis  ejus;  3°  ex  ipsius  resurrectione;  4°  ex 
illius  doctrinae  excellentia;  5°  ex  mira  ejusdem  doctrinae 
propagatione ; 6°  ex  martyrum  multitudine  et  constantia. 

§1.  — De  prophetiis  Christi. 

PROPOSITIO. 

Divinitas  religionis  Christi  ance  probatur  ex  prophetiis 
a Christo  editis . 

Prob.  Multa  enim  Christus  praenuntiavit,  tum  de 
seipso,  tum  de  discipulis,  tuin  de  religione 'sua,  tum  de 
Judaeis. 

1°  De  seipso.  Nam  Mattii,  xvi , 21  : Coepit  ostendere 
discipulis  suis  quia  oporteret  eum  ire  Jerosolymam , et  multa 
pati  a senioribus , et  scribis  , et  principibus  sacerdotum  , et 
occidi , et  tertia  die  resurgere . Cap.  xx  , 18  : Ecce  ascendi- 
mus Jerosolymam , et  Filius  hominis  tradetur  principibus  sa- 
cerdotum, et  scribis,  et  condemnabunt  eum  morte,  et  tradent 
eum  gentibus  ad  illudendum , et  flagellandum,  et  crucifigens 
dum  ; et  tertia  die  resurget. 

2°  De  suis  discipulis.  Trinam  enim  praedixit  negatio- 
nem Petri  cum  horae  determinatione : Arnen  dico  tibi  , 
quia  in  hac  nocte , antequam  gallus  cantet,  ter  me  negabis % 

Mattii,  xxyi,  34;  proditionem  Judae  annuntiavit,  Joan. 

xm  , 21 , 26  : Quia  unus  ex  vobis  tradet  me . 

3°  De  sua  religione.  Ubicumque  pr  ce  dicatum  fuerit  hoc 
Evangelium  in  toto  mundo , dicetur  et  quod  hcec  fecit  in  mer 
moriam  ejus , Mattii,  xxvi,  13.  Si  exaltatus  fuero  a terra, 
omnia  traham  ad  meipsum  , Joan.  xii  , 32.  Eritis  mihi  testes 
in  Jerusalem,  ei  in  omni  Judcea , et  Samaria , et  usque  ad  ul- 
timum terree , Act.  i,  8.  Euntes  docete  omnes  gentes,  Mattii. 
xxvin,19. 

4°  De  Judceis  plurima  praedixit , nempe  urbis  Jerusa- 
lem  destructionem  , templi  eversionem , reipublicae  rui- 
nam , totius  gentis  cladem,  signa  antecessura,  cir- 
cumstantias, tempus  et  modum  descripsit;  dicit  enim 
vallandam  esse  civitatem  undique,  coangustandam  et  pe- 
nitus evertendam,  ita  ut  non  remaneat  lapis  super  lapi- 
dem qui  non  destruatur,  Mattii,  xxiv,  2.  Declarat  futuras 
esse  seditiones , bella,  terrae  motus,  famem,  tribulatio- 
nem qualis  non  fuit  ab  initio  mundi , Mare,  xm,  7 ; Luc. 
xix,  43,  et  Matth.  xxiv,  21.  Verum  diversae  illae  praedic- 
tiones divinae  sunt  prophetiae,  si  1°  ante  eventum  fuerint 
editae,  2°  si  eventu  sint  confirmatae ; 3°  si  eventus  viis 
naturalibus  praevideri  non  potuerit ; 4°  si  casui  fortuito 
tribui  non  possit : atqui  haec  quatuor  certa  sunt. 

1°  Illae  praedictiones  ante  eventum  fuerunt  editee.  Omni- 
moda enim  fide  digni  sunt  Apostoli  eas  referentes , et 
supponi  noli  potest  eos  fingere  voluisse  praedictiones  sibi 
probrosas,  qualis  est  ea  quae  trinam  B.  Petri  negationem 
spectat;  saltem,  in  illa  bypothesi,  non  finxissent  eas  pu- 
blice notas.  Praeterea,  plures  exiliis  prophetiis  in  libris 
Novi  Testamenti  ante  eventum  erant  consignatae,  v.  g. 
illae  quae  generalem  doctrinae  Christi  diffusionem  specta- 
bant, et  quae  ad  destructionem  Jerusalem  attinebant; 
Evangelia  enim  SS.  Matth.  Marci  et  Lucae  ante  gravissi- 
mam hanc  cladem  existebant : solus  Joannes  post  even- 
tum scripsit.  Ergo  1°. 

2°  Eventu  fuerunt  confirmatce , ut  nemo  diffiteri  potest. 

3°  Eventus  annuntiati  viis  naturalibus  prcevideri  non  potucm 
runt ; sunt  enim  contingentes  et  a causis  liberis  dependen- 

tes  : v.  g-  fieri  poterat  ut  Christus  non  flagellaretur,  non 
Scrucifigeretur ; ut  Petrus  illum  non  negaret,  vel  non  ter 
negaret,  vel  non  ante  galli  cantum  ; ut  Judas  non  esset 
traditor  ; ut  doctrina  tam  nova  non  ubique  praedicaretur, 
vel  non  susciperetur  : nulla  via  naturali  omnes  circum- 
stantiae luctuosissimae  Jerusalem  obsessionis  et  eversionis 
I depingi  poterant  eo  praecise  modo  quo  Josephus  ipsum 
describit  eventum  in  sua  historia  de  Bello  Judaico.  Ergo  3°. 

4°  Absurde  diceretur  hujusmodi  eventus  cum  suis  cir- 
cumstantiis, casu  fortuito  contingentes,  praedictionibus  sic 
adainussim  congruisse  : ergo  4°,  etc.  aliunde,  etc.  Ergo. 

§ II.  — De  miraculis  Christi  et  Apostolorum. 

Miracula  Christi  et  Apostolorum  hic  simul  jungimus  y 
quia  eamdem  vim  habent  probandi. 

PROPOSITIO. 

Ex  miraculis  Christi  et  Apostolorum  invicte  probatur  reli- 
gionem Christianam  esse  divinam . 

Prob.  Illa  religio  est  divina  quae  divinis  confirmatur 
miraculis  : atqui  religio  Christiana  divinis  confirmatur 
miraculis ; nam  in  libris  Novi  Testamenti  inulta  leguntur 
miracula  a Christo  et  ab  Apostolis  in  gratiam  religionis 
Christianae  patrata. 

1°  Jubente  Christo  , aqua  in  vinum  convertitur,  morbi 
contumaciores  aufugiunt,  caeci  vident,  surdi  audiunt, 
muti  loquuntur , claudi  ambulant , paralytici  sanantur , 
daemones  ejiciuntur,  mortui  ad  vitam  redeunt,  panes  mul- 
tiplicantur : horrenda  maris  tempestas  sedatur  ; Christo 
moriente,  velum  templi  scinditur,  terra  contremiscit, 
saxa  confringuntur,  monumenta  reserantur,  sanctorum 
corpora  resurgunt,  ambulant  et  videntur,  sol  insolitam 
patitur  eclipsim , ipse  Christus  vere  mortuus  ad  vitam 
sese  revocat,  ccelos  ascendit , Spiritum  sanctum  in  Apo- 
stolos effundit , etc.  porro  haec  stupenda  opera  vera  sunt 
miracula. 

2°  Ipsi  pariter  Apostoli,  solo  Christi  nomine  invocato  > 
multa  etiam  operantur  miracula  ad  religionis  Christianae 
confirmationem;  sic  enim  B.  Petrus  hominem  ex  utero 
matris  claudum  sanat,  Act.  m,  1 ; paralytico  ab  annis  octo 
jacenti  in  grabato  facilem  membrorum  usum  restituit; 
Tabitham  a mortuis  suscitat,  Act.  ix  ; Ananiae  et  Saphirae 
mendacium  repentina  morte  plectit,  et  solo  quidem  im- 
perio, Act.  v;  aegroti  in  plateis  publicis  expositi  sola  ejus- 
dem Apostoli  umbra  sanantur,  ibid.  v,  15.  Similiter  B. 
Paulus  Barjesum,  insignem  magum , subita  caecitate  co- 
ram proconsule  Sergio  afficit , Act.  xm , 11;  claudum 
Lystris  sanat,  ibid.  iv,  7;  juvenem  gravi  casu  oppres- 
sum ad  vitam  revocat , ibid.  xx  , 9 ; et  adeo  stupenda  sunt 
quae  operatur  prodigia , ut  pagani  illum  tanquam  deum 
liabeant,  illique  velint  sacrificium  offerre.  Act.  xiv,  11  : 
certe  haec  facta  sunt  miracula.  Ergo. 

Solvuntur  objectiones . 

Obj.  1°.  Ipse  Christus  miracula  adhibere  noluit  ad  pro- 
bandam missionis  suae  divinitatem  : ita  Rousseau , 3e 
lettre  de  la  Montagne  , Melanges.  Ergo. 

R.  Nego  ant . Nam  Christus  Judaeos  et  discipulos  suos 
ad  testimonium  operum  suorum  revocat,  ut  eos  ad  sibi 
credendum  impellat.  Sic,  apud  Joan.  x , 25  : Opera  quce 
ego  facio  in  nomine  Patris  mei , hcec  testimonium  perhibent 
de  me ...  et  si  mihi  non  vultis  credere , operibus  credite , ut  co- 
gnoscatis et  credatis  quia  Pater  in  me  est , et  ego  in  Patre . 
Cap.  xi , 42,  in  sua  oratione  antequam  Lazarum  suscitet, 
ait : Ego  autem  sciebam  quia  semper  me  audis , sed  propter 
populum , qui  circumstat , dixi,  ut  credant  quia  tu  me  misisti . 
Manifestum  est  ergo  Christum  voluisse  missionem  suam 
miraculis  confirmare. 

In  st.  1°.  Saepius  Christus  secreto  sua  patravit  miracula, 
silentium  his  quos  sanaverat  praescripsit , prodigia  iis 
qui  ea  petebant  denegavit,  et  coram  credentibus  ea  fecit  : 
atqui  non  ita  se  gessisset,  si  doctrinam  suam  miraculis 
confirmare  intendisset : ergo. 

J R.  Dist.  maj . Christus  nonnulla  secreto  patravit  mira- 
3 cula ; conccclo , omnia,  neg.  ant.  Equidem  Christus  non-- 
• nulla  secreto  operatus  est  miracula,  et  silentium  circa 
c illa  commendavit,  ut  exemplum  humilitatis  nobis  prae- 
beret.  Sed  omnia  non  sic  operatus  est;  multa  e contra 
1 publice  fecit  paecise  ut  cognoscerentur , qualia  sunt  mul- 
tiplicatio panum,  Lazari  resurrectio  , tot  infirmorum  cu- 
rationes , et  liberatio  hominis  cui  Christus  dixit,  Luc.  vm, 
39  : Redi  in  domum  tuamy  et  narra  quanta  tibi  fecit  Deus  ; et 
abiit  per  universam  civitatem , prcedicans  quanta  illi  fecisset 
Jcsusy  etc.  Ergo. 

Si  autem  Christus  miracula  aliquando  postulantibus, 
V.  g.  Herodi , scribis  et  pharisaeis  denegaverit,  nihil  inde 
concludi  potest;  non  tenebatur  enim  curiositati  impiorum 
hominum  acquiescere  : porro  Judaei  et  Herodes  ex  sola 
curiositate  vel  ex  incredulitate  miracula  postulabant  a 
Christo,  lentantes  cum , Mare,  vm,  11;  sufficientia  enim 
jam  existebant  prodigia  ut  in  eum  crederent,  si  verita- 
tem sincere  quaesiissent : ergo. 

Obj.  2°.  In  templo  jEsculapii  quotidie  sanabantur 
aegroti ; V espasianus  duos  curavit  infirmos , tota  conspi- 
ciente Alexandria  civitate;  Apollonius  Thyanensis.  in- 
ter multa  prodigia,  puellam  Piomae  suscitavit  : attamen 
illa  prodigia  veram  fuisse  religionem  paganorum  nou 
probabant  : ergo  a pari , etc. 

R.  1°.  Non  qualiacumque  prodigia  vim  habent  pro- 
bandi veram  esse  doctrinam  in  cujus  gratiam  patrantur, 
sed  ea  dun taxat  quae  manifestis  donantur  divinitatis  cha- 
racteribus : at  paganorum  prodigia  quae  nobis  objiciun- 
tur, manifestis  non  donabantur  divinitatis  characte- 
ribus ; siquidem  doctrina  paganorum  erat  evidenter 
absurda , ut  adversarii  fatentur  : ergo. 

R.  2°.  Nego  maj . Illa  enim  prodigia  admitti  non  de- 
bent ut  vera , quae  sufficienter  non  sunt  probata  : at  pro- 
digia quae  nobis  objiciuntur  sufficienter  non  sunt  probata, 
imo  nullo  fulciuntur  monumento  fide  digno. 

1°  Sacerdotes  iEsculapii  erant  medici,  et  naturalia 

adhibebant  remedia  ut  aegrotos  sanarent  ; non  vero  solis 
verbis  pellebant  morbos  etiam  insanabiles  , ut  faciebant 
Christus  et  Apostoli  : hoc  ipsis  publice  exprobrare  non 
dubitavit  Arnobius,  qui  insuper  declarat  non  omnes  qui 
templum  iEsculapii  adibant  sanari,  sed  multos  in  eodem 
statu  mansisse,  alios  in  pejori  rediisse,  et  paucos  fuisse 
sanatos.  Origenes  et  Aristoplianus , poeta  Graecus  et 
paganus  , testantur  mercede  conductos  fuisse  egenos,  ut 
fingerent  se  esse  aegrotos,  et  deinde  apparerent  sanati. 
Ergo  1°. 

2°  Narrant  quidem  Suetonius,  Vita  Vesp.  n.  7 , et 
Tacitus,  Hist.  lib.  4,  n.  81  , Vespasianum  duos  viros  ex 
plebe  Alexandrina  sanasse  , et  uni  restituisse  usum  ocu- 
lorum , alteri  vero  usum  unius  manus  : at  Suetonius  et 
Tacitus  non  fuerunt  testes  oculati  hujus  facti;  et  prae- 
terea , ex  modo  quo  illud  referunt,  legitima  statim  sub- 
oritur suspicio.  Vespasianus  enim  tunc  eo  praecise  tem- 
pore ad  imperatoris  dignitatem  promovebatur,  adulatores 
undique  circumstantes  illi  gratulabantur,  quaerebant 
proniore  illi  placere,  et  aliquid  ipsi  gratum  ostendere 
vel  excogitare;  interea  duo  infirmi  ad  genua  ejus  advol- 
vuntur, et  curationem  ab  illo  exposcunt.  « Vespasianus 
n primo  irridere  coepit , aspernari , inquit  Tacitus , atque 
» illis  instantibus,  modo  famam  vanitatis  metuere,  modo 
n obsecratione  ipsorum  et  vocibus  adulantium  in  spem 
» induci , etc.  » Non  ergo  arbitrabatur  se  habere  potes- 
tatem hos  infirmos  curandi  : fecit  tamen  quod  ab  ipso 
postulabant  aulici,  et  statim,  ait  Tacitus,  conversa  ad 
usum  manus , ac  caeco  reluxit  dies.  Non  sic  Christus  et 
Apostoli  operabantur  miracula.  Nonne  verisimile  est 
aulicos  Vespasiano  adulari  volentes  , duos  mercede  con- 
duxisse homines  ut  fingerent  se  esse  infirmos,  et  deinde 
a novo  imperatore  sanatos?  Ergo  2°. 

3°  Nullius  auctoritatis  est  historia  Apollonii  Thyanen- 
sis ; fuit  enim  scripta  a Pliilostrato  centum  annis  ad 
minus  post  Apollonium , ex  nonnullis  memorialibus 
cujusdam  Damidis,  Apollonii  comitis  et  amici ; non  ipse 
Damis  haec  memorialia  tradidit  Pliilostrato,  sed  Julia, 

Severi  imperatoris  uxor , quae  ea  a quodam  viro  ignoto 
acceperat  : nemo  autem  non  videt  hujusmodi  facta 
tiullius  esse  auctoritatis ; a nullo  teste  oculato  referun- 
tur, nullo  monumento  fide  digno  fulciuntur.  Ergo. 
Vide  Ho  utte  ville. 

§ III.  — De  Christi  resurrectione. 

Certissima  est  resurrectio  Christi , eo  ipso  quod  au- 
thentici, veri  et  integri  sint  libri  Novi  Testamenti  : 
attamen  , cum  factum  istud  gravissimi  sit  momenti , 
paulo  fusius  illud  explanare  convenit;  praecipuum  est 
eniin  totius  religionis  nostrae  fundamentum , ut  ait  Apo- 
stolus, I Cor.  xv,  14  : Si  autem  Christus  non  resurrexit } 
inanis  est  ergo  praedicatio  nostra  , inanis  est  et  fides  vestra. 

PROPOSITI  O . 

Ex  resurrectione  Christi  invicte  demonstratur  religionem 
Christianam  esse  divinam. 

Proh.  1°.  Si  Christus  revera  surrexit , ipsius  religio , 
cunctis  fa tentibus  , certo  est  divina  : atqui  Christus  vere 
surrexit ; vere  enim  surrexit  si  testes  ipsius  resurrectio- 
nem referentes  decepti  non  fuerint,  decipere  noluerint, 
et  decipere  non  potuissent  etiamsi  voluissent  : atqui 
haec  tria  sunt  certissima. 

1°  Non  fuerunt  decepti.  Plurimi  enim  testes  , ad  creden- 
dum minime  proclives  , decipi  non  possunt  circa  factum 
sensibile,  gravis  momenti,  quod  ipsis  multoties  , con- 
junctim  et  unanimi  sensuum  testimonio  manifestatur  : 
atqui  tales  sunt  testes  qui  resurrectionem  Christi  refe- 
runt. 

1°  Sunt  plurimi.  I Cor.  xv,  4 et  seq.  Christus.....  resur* 
rexit  tertia  die  secundum  Scripturas ...  et  visus  est  Cephee 9 
et  post  hoc  undecim  : deinde  visus  est  plus  quam  quingentis 
fratribus  simul,  ex  quibus  multi  manent  usque  adhuc , quidam 
autem  dormierunt.  Deinde  visus  est  Jacobo  > deinde  Ap&r 
stolis  omnibus  : novissime  autem  omnium  visus  est  et  mihi. 

2°  Ad  credendum  minime  erant  proclives  ; ex  ipso- 
rum enim  narratione  constat  eos  hac  de  re  spem  jam 
abjecisse,  et  mulieribus  resurrectionem  factam  esse  tes- 
tantibus  credere  noluisse  : Visa  sunt  ante  illos  sicut  deli- 
ramentum verba  ista , et  non  crediderunt  illis , Luc.  xxiv, 
11;  et  ejusdem  xxiv,  36  : Dum  autem  hcec  loquuntur 9 
stetit  Jesus  in  medio  eorum , ct  dixit  eis : Pax  vobis : ego 
sum , nolite  timere  : conturbati  vero  et  conterriti , existima- 
bant se  spiritum  videre . Et  dixit  eis  : Quid  turbati  estis , et 
cogitationes  ascendunt  in  corda  vestra  ? videte  manus  meas 
et  pedes  meos , quia  ego  ipse  sum;  palpate  et  videte  quia 
spiritus  carnem  et  ossa  non  habet , sicut  me  videtis  habere . 
Et  cum  hoc  dixisset , ostendit  eis  manus  et  pedes . Adhuc 
autem  illis  non  credentibus  et  mirantibus  pree  gaudio , dixit  ; 
Habetis  hic  aliquid  quod  manducetur  ? Et  apud  Joan.  xx, 
24,  S.  Tliomas  qui  erat  absens  quando  Christus  discipu- 
lis primo  apparuit,  caneris  dicentibus  ei,  Vidimus  Domi - 
num  , respondit  : Nisi  videro  in  manibus  ejus  fixuram  cla - 
eorum , et  mittam  digitum  meum  in  locum  clavorum , et 
mittam  manum  in  latus  ejus , non  credam.  Certe  hujusmodi 
testes  ad  credendum  non  erant  nimis  proclives.  3°  Fac- 
tum quod  testantur  est  sensibile  , ut  patet  ex  modo  dictis 
et  ex  tota  narratione  ; est  gravis  momenti,  ut  nemo  dif- 
fitetur; multoties  ipsis  fuit  manifestatum;  Apostolis 
enim  praebuit  seipsum  vivum  post  passionem  suam y in  mul- 
tis argumentis , per  quadraginta  dies  apparens  eis , loquens 
de  regno  Dei , Act.  i , 3 ; ipsis  conjunctim  apparuit,  nempe 
undecim  y omnibus  Apostolis , et  plus  quam  quingentis  fratri- 
bus simul.  4°  Hoc  factum  unanimi  sensuum  testimonio 
fuit  comprobatum;  Christum  namque  redivivum  saepe 
viderunt,  audierunt,  allocuti  sunt,  et  sanctissimam  ipsius 
carnem  propriis  manibus  contrectaverunt  : ergo , etc. 
Ergo. 

2°  Decipere  noluerunt . Illi  enim  testes  merito  judican- 
tur decipere  noluisse  , qui  manifestos  prae  se  ferunt  sin- 
ceritatis characteres  : atqui  testes  resurrectionis  Christi 
manifestos  prae  se  ferunt  sinceritatis  characteres  : id 
constat  ex  dictis  ubi  de  veritate  librorum  Novi  Testa» 

menti.  Praeterea,  supponi  non  potest  omnes  Apostolos 
-asu  fortuito  sibi  consensisse  ad  decipiendum , fingendo 
Christum  resurrexisse ; si  enim  decipere  voluissent , ali- 
quod secum  inire  debuissent  pactum  ante  vel  post  mor- 
tem Christi  : atqui  neutrum  dici  potest.  1°  Non  ante 
mortem  Christi,  quia  Christus  hujus  fraudis  particeps 
fuisset , quod  evidenter  repugnat ; absurdum  est  enim 
ignominiosae  morti  se  devovisse , praecise  ut  futura  ipsius 
resurrectio  praedicaretur.  Insuper,  sperare  non  potuisset 
fore  ut  discipuli  sui , imperiti , ignobiles  et  timidi , tale 
ficti tium  dogma  insuperabili  constantia  praedicarent,  pe- 
riculo vitae  et  sanguinis  effusione  confirmarent  : aliunde 
non  ita  nuntiasset  Judaeis  resurrectionem  suam  tertia  die 
futuram  esse,  ultro  enim  aperiebat  eis  viam  imposturam 
prohibendi.  Ergo  1°. 

2°  Nec  post  mortem  Christi.  Si  enim  Christus  tertia 
die,  secundum  promissionem,  non  resurrexisset,  aperte 
vidissent  discipuli  se  turpiter  ab  illo  delusos  fuisse , nihil- 
que  ab  eo  sperandum  : repugnat  autem  tot  homines  j 
ita  delusos  et  nulla  spe  emolumenti  incitatos  , consentire 
ad  fingendum  factum  cujus  falsitatem  norunt,  proptev 
gloriam  impostoris  a quo  fuerunt  decepti ; repugnat  eos 
factum  ab  ipsis  excogitatum  usque  ad  sanguinis  effusio* 
nem  ita  testari,  ut  ex  tot  discipulis  ac  mulieribus  nullus 
fraudem  aperiat.  Repugnat  insuper  Christi  discipulos  ia 
summo  gradu  omnes  habuisse  dotes  sibi  contradictorias  z 
at,  si  finxissent  et  praedicassent  Christum  resurrexisse, 
dum  revera  non  surrexisset  , dicendum  foret  illos  in 
summo  gradu  habuisse , etc.  ostendissent  quippe  in 
summo  gradu  simplicitatem  et  dissimulationem , timi- 
ditatem et  audaciam , ignobilitatem  et  animi  celsitudi- 
nem, fanatismi  delirium  et  altam  sapientiam,  crassam 
ignorantiam  et  exquisitam  persuadendi  artem,  impiam 
et  sacrilegam  in  coelos  conspirationem  et  summam  in 
Deum  pietatem  atque  in  proximum  charitatem ; denique 
fuissent  simul  monstra  perversitatis  et  prodigia  sanctita* 
lis  : ergo , etc.  Ergo  2°  decipere  noluerunt, 

3°  Decipere  non  potuissent  etiamsi  voluissent . Decipere 

enim  non  potuissent, nisi  corpus  Christi  e tumulo  sustu- 
lissent ; alioquin,  ostenso  cadavere,  fraus  eorum  statim 
patuisset : at  nulla  via  Apostoli  corpus  Christi  e tumulo 
auferre  potuerunt;  nam  conditum  erat  in  monumento 
in  rupe  exciso , cujus  ostium  lapide  claudebatur  et  pu- 
blico signatum  erat  sigillo,  ibique  praepositi  erant  mili- 
tes , praecise  ne  discipuli  furarentur  corpus  et  dicerent : 
Resurrexit  a mortuis , Matth.  xxvn,  64  : unde  Apostoli 
illud  auferre  non  potuerunt  nisi  vi  aperta  milites  vin- 
cendo , vel  dolo  eos  aliquo  modo  decipiendo,  vel  pecuniis 
eos  corrumpendo,  vel  subterranea  via  ad  sepulcrum  per- 
veniendo : atqui  nihil  horum  dici  potest. 

1°  Non  vi  aperta  milites  vincendo ; nam  adeo  timidi 
erant  ut , apprehenso  Domino , statim  fugerint , et  eum 
adhuc  vivum  cum  juramento  et  detestatione  negaverit 
Petrus  ad  vocem  unius  ancillae,  licet  caeteris  constantior 
yideretur  : supponi  autem  non  potest  tales  homines 
inermes  ausos  fuisse  milites  vi  aperta  debellare,  etsi  id 
fentassent,  certe  hoc  Judaeos  non  latuisset,  frausque  sta*-, 
tim  detecta  fuisset.  Ergo  1°. 

2°  Non  per  dolum  , custodes  decipiendo  et  vigilantiam- 
eorum  fallendo ; nam  ibi  positi  fuerant  custodes  ne  cor- 
pus ab  Apostolis  surriperetur : magna  ergo  cum  circum- 
spectione invigilare  debuerunt.  Praeterea , nulla  fingi 
potest  hypotliesis  in  qua  corpus  sic  per  dolum  ablatum 
fuisset;  quomodo  enim  istud  contingere  potuisset?  An 
dum  omnes  dormirent  ? Sed  prorsus  incredibile  est  cus- 
todes qui  speciale  mandatum  caute  invigilandi  accipere 
debuerant , omnes  simul  correptos  fuisse  somno  , et  adeo 
gravi  ut  nullus  strepitu  fuisset  excitatus ; nam  frangen- 
dum erat  sigillum,  ingens  revolvendus  erat  lapis;  insu- 
per tam  periculosum  opus  aggredientes  discipuli , quam 
potissimum  festinassent , ac  proinde  corpus  statim  abs- 
tulissent, nec  sudarium  solvissent,  nec  linteamina  per 
ordinem  in  varias  sepulcri  partes  posuissent.  Aliunde, 
qui  tantam  adhibuerant  curam  ne  tale  accideret  fur- 
tum , impunitam  non  reliquissent  militum  negligentiam 
et  discipulorum  fraudulentiam.  An  dicetur  discipulos 

opium  militibus  praebuisse  sumendum,  ut  profundiori 
somno  dormirent?  At  verisimile  non  est  Apostolos,  qui 
prae  timiditate  fugerant,  hoc  medium  tentasse;  incre- 
dibile est  omnes  custodes,  sine  exceptione  et  suspicione, 
soporiferum  bibisse  liquorem  : si  id  fecissent,  fraudem 
sibi  illatam  aperuissent,  ut  Judaeorum  animadversionem 
devitarent.  Ergo. 

3°  Dici  non  potest  discipulos  corpus  Christi  abstulisse , 
custodes  pecuniis  corrumpendo ; nam  erant  pauperrimi , 
et  insuper  naturali  hominum  indoli  repugnat  omnes 
custodes  suo  sic  defuisse  officio,  dum  religione  et  praeju- 
diciis tam  fortiter  oppositi  erant  Apostolis,  et  extrema  a 
Judaeis  pertimescenda  haberent.  Et  certe,  tanta  infideli- 
tas impunita  remanere  non  debuisset  : attamen  nullibi 
legitur  talem  corruptionem  fuisse  punitam  vel  exprobra- 
tam , sive  militibus,  sive  Apostolis  aut  Christianis.  Ergo. 

4°  Dici  non  potest  eos  per  viam  subterraneam  ad  se- 
pulcrum pervenisse,  et  corpus  sic  abstulisse;  sepulcrum 
enim  in  petra  erat  excisum  : via  ergo  subterranea  impos- 
sibilis erat.  Aliunde,  spatium  unius  diei  sufficiens  non 
fuisset  ad  hujusmodi  operationem;  insuper  talis  via  ef- 
fodi non  potuisset  sine  gravi  strepitu , proindeque  sensi- 
bilis remansisset,  et  totum  artificium  aperte  patuisset  : 
ergo  4°,  etc.  aliunde,  etc.  Ergo. 

Prob.  2°.  Nullo  modo  suspecti  sunt  testes  qui  factum 
quod  narrant  veris  miraculis  confirmant  : sed  Apostoli 
resurrectionem  Christi  narrantes,  veris  miraculis  confir- 
marunt testimonium  suum;  dispersi  sunt  enim  per  or- 
bem universum,  et  ubique  resurrectionem  Christi  an- 
nuntiabant, ubique  vera  patrabant  miracula,  ut  ex  libro 
Actuum  constat : ergo. 

Prob.  3°.  Quinquaginta  dies  post  mortem  Christi,  coepe- 
runt Apostoli  praedicare  publice  et  coram  omni  multitu- 
dine illum  surrexisse ; semper  exprobraverunt  Judaeis 
quod  illum  interemissent,  quem  vos  crucifixistis , quem 
Deus  suscitavit  a mortuis,  Act.  iv,  10.  Confidenter  assere- 
bant principes  Synagogae  pecunia  induxisse  milites  ut 
dicerent  se  dormientibus  supervenisse  discipulos,  et  cor- 

pus  ejus  e tumulo  sustulisse  ; accusatio  haec  fuit  publica, 
constans  et  gravissima;  attamen  Judaeorum  principes, 
sacerdotes,  scribae  et  pliarisaei  nihil  dixerunt  ut  accu- 
sationem adeo  sibi  injuriosam  destruerent;  vocaverunt 
dun taxat  Apostolos  seditiosos,  rebelles,  blasphemos,  tem- 
pli violatores,  legis  contemptores  ; comminemur  eis  ne  ultra 
loquantur  in  nomine  hoc  ( Jesu)  ulli  hominum  ; Act.  iv,  17. 
Tacite  ergo  confitebantur  veram  esse  resurrectionem, 
aut  saltem  nihil  peremptorium  contra  illam  se  habere 
dicendum.  Ergo. 

Plures  utilissime  legi  possunt  auctores  circa  resurrec- 
tionem Christi,  et  imprimis  Ditton,  La  religion  Chretienne 
prouvee  par  le  seul  f ait  de  la  resurrection  de  J.-C.  Wost, 
Observations  sur  Vhistoire  et  les  premes  de  la  resurrection  de 
J.-C . Sherlock,  Les  ternoins  de  la  resurrection  de  J.-C.  exa- 
mines suivant  les  regles  du  barreau ; Lyttlon,  Observations 
sur  la  conversion  et  Vapostolat  de  S.  Paul.  Quatuor  illi  auc- 
tores sunt  Angli,  sed  eorum  opera  citata  in  linguam  Gal- 
licam fuerunt  conversa.  Utilissime  etiam  legi  potest  opus 
dictum,  Triomphe  dc  f Evangile,  lettre  neuviemc. 

Solvuntur  objectiones . 

Obj.  1°.  Facta  et  circumstantiae  quibus  probatio  nostra 
ex  resurrectione  Christi  desumpta  nititur,  a solis  refe- 
runtur Apostolis  : atqui  testimonium  eorum  suspectum 
est : ergo. 

R.  Nego  min.  Haec  enim  facta  referunt  Apostoli  tan- 
quam  publica  et  praesentia,  has  circumstantias  descri- 
bunt tanquam  omnibus  notas  : nullus  autem  impostor 
fabulas  sic  contexeret,  nec  eas  tanta  impudentia  publice 
et  iteratis  vicibus  annuntiare  auderet,  velut  certissimas 
veritates  ab  omnibus  cognitas ; si  autem  adeo  insaniret 
ut  fictitias  hujusmodi  historias  praedicaret,  in  derisum 
omnium  ac  ludibrium  deveniret,  et  nemo  fidem  illi  ad- 
hiberet : attamen  multi  ex  Judaeis  fidem  adhibuerunt 
Apostolis  resurrectionem  Christi  annuntiantibus:  certum 
est  ergo  Apostolos  mentitos  non  fuisse  quando  publice 
retulerunt  mortem  Christi , ejus  sepulturam  in  sepulcro 

novo,  et  curas  quas  adhibuerunt  Judaei  ne  corpus  per 
furtum  e tumulo  auferretur  , etc.  Ergo. 

Si  vero  Judaei  firma  quaedam  habuissent  argumenta 
contra  resurrectionem,  ea  de  manu  ad  manum  posteris 
transmisissent ; in  cunctis  saeculis  fraudem  et  mendacium 
exprobrassent,  sicque  impediissent  ne  tale  dogma  ab  om- 
nibus crederetur.  Ergo. 

Obj . 2°.  Testibus  ipsis  Evangelistis , corpus  Christi 
evanuit  ex  oculis  illorum , Luc.  xxiv  , 31  , tanquam  merum 
phantasma  : ergo  non  constat  eos  verum  Christi  corpus 
suscitatum  vidisse. 

R.  Nego  conseri . Nobis  enim  constare  potest  ex  visu , 
tactu  et  auditu  hunc  vel  illum  hominem  eumdem  esse 
quem  heri  vidimus,  audivimus,  etc.  verum  constat  ex 
visu,  tactu  et  auditu  Apostolos  judicasse  corpus  Christi 
idem  fuisse  post  resurrectionem  ac  ante  mortem  : ipsum 
namque  viderunt,  cum  illo  multoties  sermonem  habue- 
runt, carnem  illius  contrectaverunt : ergo. 

Quod  autem  dicit  S.  Lucas,  ipsum  ex  oculis  eorum 
evanuisse , id  unum  significat,  scilicet,  corpus  Christi  ex 
visibili  factum  esse  invisibile , vel  potius  conspici  ab  eis 
desiisse,  ut  habetur  in  Graeco  : at  nemo  dubitat  quin,  au- 
xiliante  Dei  potentia,  corpus  solidum  ex  visibili  fieri  pos- 
sit invisibile.  Ergo. 

Nec  proficerent  increduli  si  dicerent  Deum  apparuisse 
visibiliter  Abraham  aliisque  patriarchis,  et  tamen  verum 
non  habuisse  corpus ; nam  certum  erat  apud  omnes  ne- 
que Deum  neque  angelos  verum  habere  corpus  : unde, 
sive  Deus  immediate  apparuerit  Patriarchis,  ut  quidam 
volunt,  sive  per  ministerium  angelorum,  ut  alii  conten- 
dunt, nullus  propterea  in  errorem  inducebatur;  post 
visionem,  unusquisque  satis  advertebat  phantasticum 
corpus  sibi  apparuisse;  e contra,  Christus  ante  mortem 
verum  habebat  corpus , et  evidentibus  indiciis  manifes- 
tavit se  idem  habere  corpus  : ergo  discipulos  in  errorem 
positive  induxisset  si  phantasticum  dun taxat  habuisset 
corpus.  Ergo. 

Obj.  3°.  Christus  praedixerat,  Mattb.  xxii,  40,  se  tribus 

diebus  et  tribus  noctibus  futurum  esse  in  sinu  terne, 
sicut  Jonas  tribus  diebus  et  tribus  noctibus  fuit  in  ven- 
tre ceti  : attamen,  juxta  narrationem  Evangelistarum, 
Christus  non  fuit  tribus  diebus  et  tribus  noctibus  in  sinu 
terrae.  Ergo. 

R.  Nego  min.  Christus  enim  alibi  et  pluribus  in  locis 
praedixerat  quod  tertia  die  resurgeret  : tres  igitur  dies  et 
tres  noctes  de  diebus  noctibusque  integris  intelligi  non 
debent;  sufficit  vero  ut  tres  dies  in  numero  ordinali, 
prima,  secunda  et  tertia,  a sepultura  Christi  usque  ad  re- 
surrectionem ejus  computari  possint  : atqui , juxta  nar- 
rationem Evangelistarum , tres  dies  in  numero  ordinali 
computaii  possunt ; sepultus  est  enim  Christus  die  vene- 
ris, tota  die  sabbati  mansit  in  tumulo,  et  die  dominica, 
quae  erat  tertia,  surrexit.  Tres  similiter  numerari  possunt 
noctes;  licet  enim  per  unam  noctem  physice  sumptam, 
illud  intelligatur  spatium  quod  a vespere  ad  mane  excur- 
rit, in  usu  communi  tamen  dies  integra  a media  nocte  ad 
mediam  noctem  sequentem  computatur  : in  hac  autem 
supputatione,  Christus  fuit  ti  ibus  noctibus  in  monumento 
sicut  et  tribus  diebus,  nempe  per  integram  diem  sabbati 
cum  sua  nocte  a media  nocte  ad  mediam  noctem,  per 
mediam  noctem  ad  diem  veneris  pertinentem,  et  per 
aliam  portionem  noctis  dominicae.  Ergo. 

Insuper  scripserunt  Apostoli  Christum  die  veneris  mor- 
tuum, prima  sabbati  seu  die  dominica  de  monumento 
exiisse , et  nihilominus  affirmant  illum  tertia  die  surre- 
xisse  ; morem  supputandi  apud  Judaeos  usitatum  non 
ignorabant : ergo  dici  non  potest  eos  tam  aperte  sibi  con- 
tradixisse. Hoc  aliunde  ipsis  non  fuit  exprobratum  a Ju- 
daeis neque  a paganis.  Sic  quotidie  apud  nos  octo  dicitur 
esse  dies  ubi  septem  sunt  tantum. 

Obj.  4°.  Si  Christus  vere  surrexisset,  scribis,  pliarisaeis, 
Legis  doctoribus  et  sacerdotibus  se  ostendere  xlebuisset 
ut  eos  convinceret  : atqui  nedum  id  fecerit,  perhibe- 
tur se  manifestasse  nonnullis  mulieribus  et  suis  disci- 
pulis : ergo. 

R.  1°.  Nego  maj,  Christus  enim  nihil  scribis  et  pliari- 

saeis,  doctoribus  et  sacerdotibus  debebat ; satis  erat  ut 
sufficientia  illis  praestaret  motiva  credendi  :at,  licet  post 
resurrectionem  ipsis  non  apparuerit,  sufficientia  illis 
praestitit  motiva  credendi;  inulti  enim  praedicabant  re- 
surrectionem, tanquam  factum  cujus  testes  oculati  fue- 
rant, splendidissima  operabantur  miracula  quibus  testi- 
monium suum  confirmabant,  mortem  inter  acerbissima 
tormenta  alacriter  oppetebant  : certe  hujusmodi  testes 
fide  sunt  dignissimi.  Praeterea  , quando  in  causa  civili  et 
coram  tribunalibus  sufficientes  producti  sunt  testes,  ne- 
mo conqueritur  quod  alii  non  fuerint  convocati  : porro 
illi  resurrectionis  Christi  testes  quos  protulimus,  ad  ve- 
ritatem istiusmodi  facti  astruendam  sufficiunt : ergo. 

Forte  dici  posset  Christum  seipsum  post  glorificationem 
suam  pliarisaeis,  etc.  manifestare  noluisse,  quia  talis  ma- 
nifestatio insigne  erat  privilegium  quo  se  constituerant 
prorsus  indignos.  Ergo. 

R.  2°,  Nego  mi/2,  et  dico,  testimonium  mulierum  et  di- 
scipulorum quibus  Christus  post  resurrectionem  suam  se 
manifestavit,  minime  suspectum  esse  : id  ex  prima  re- 
sponsione ad  majorem,  et  ex  dictis  in  probatione  propositio - 
nis,  sequitur.  Mulieres  enim  tam  idoneae  sunt  quam  viri 
ad  factum  aliquod  sensibile  cognoscendum  et  testandum ; 
testimonium  earum  admittunt  judices  in  causis  crimina- 
libus; quare  igitur  illud  non  admitteremus  ubi  de  resur- 
rectione Christi  agitur?  Ergo. 

Inst.  Apostoli  in  diversas  abierunt  regiones , sicque 
unus  tantum  erat  testis  resurrectionis  respectu  gentium  : 
atqui  testis  unus  testis  nullus  , juxta  axioma  : ergo  resur- 
rectio Christi  non  erat  certo  credibilis  respectu  gentium. 

R.  1°.  Etiamsi  resurrectio  Christi  primum  non  fuisset 
credibilis  respectu  gentium  apud  quas  unus  aut  alter 
Apostolus  eam  annuntiabat , nihil  adversum  nos  seque- 
retur ; quaestio  est  enim  an  in  se  et  respectu  eorum  qui 
Apostolorum  et  discipulorum  testimonium  cognoscunt, 
revera  sit  credibilis  : atqui  demonstravimus  illam  sic  spec- 
tatam omnino  credibilem  esse.  2°  Apostoli  testimonium 
suum  de  resurrectione  Christi  veris  confirmabant  mira- 

culis  : at  testis  etiam  unicus  qui  testimonium  suum  ve- 
lis confirmat  miraculis,  dignus  est  fide.  3°  Ordinarie 
unicus  non  erat  Apostolus  in  una  regione , sed  unusquis- 
que plui  es  secum  habebat  discipulos.  4°  Omnes  gentes 
brevi  tempore  cunctorum  Apostolorum  testimonium , de 
resurrectione  et  aliis  miraculis  Christi , cognoscere  potue- 
runt, sive  per  communem  famam,  sive  per  eorum  scripta. 

Obj.  5°.  Testes  qui  sibi  contradicunt  nullam  merentur 
fidem  : at  quatuor  Evangelistae  resurrectionem  Christi 
referentes,  evidenter  sibi  contradicunt ; mulieres  enim 
venerunt  ad  sepulcrum  vespere  sabbati , juxta  Matth. 
xxvin  , 1 ; valde  mane , una  sabbatorum,....  orto  jam  sole , 
juxta  Mare. xvi,  2 ; valde  diluculo,  juxta  Lucam,  xxiv,  1 \ 
mane , cum  adhuc  tenebree  essent,  secundum  S.  Joan.  xx,  1. 

’ E 8°' 

R.  1°.  Dist.  maj.  Testes  qui  sibi  contradicunt  in  ipsamet 
facti  substantia,  nullam  merentur  fidem,  conc . qui  sibi 
contradicunt  in  quibusdam  facti  circumstantiis  duntaxat, 
nego  maj.  Ubi  enim  plures  testes  circa  substantiam  ali- 
cujus  facti  sibi  concordant,  testimonium  eorum  a criticis 
non  rejicitur,  sub  praetextu  quod  circumstantias  eodem 
modo  non  referant ; imo  testimonium  eorum  quodam 
modo  inde  firmatur,  siquidem  inde  patet  illos  non  esse 
impostores.  Porro  quatuor  Evangelistae  perfecte  sibi 
consentiunt  in  referenda  resurrectione  : etiamsi  ergo 
admitteretur  eos  in  assignanda  hora  qua  mulieres  vene- 
runt ad  sepulcrum  sibi  contradixisse,  sequeretur  dunta- 
xat incertam  esse  horam  qua  Christus  e monumento 
surrexit. 

R.  2°.  Nego  min.  et  ejus  probationem.  Dies  enim  religio- 
sus apud  Judaeos  a vespere  ad  vesperam  computabatur , 
sicut  dies  festivi  apud  nos  a primis  vesperis  ad  secundas 
in  usu  ecclesiastico  existimantur  : dies  hebdomadis  voca- 
/ bantur  una  seu  prima,  secunda,  tertia,  etc.  sabbati. 
Unde  , cum  transiisset  sabbatum , et  incipiente  prima  die 
sabbati  seu  hebdomadis  sequentis,  qua?  est  dominica, 
mulieres  emerunt  aromata,  paraverunt  ea,  profectae  sunt, 

et  diluculo  ad  monumentum  advenerunt  : est  autem 
valde  mane  quando  sol  super  horizontcm  incipit  appa- 
rere, praesertim  versus  aequatorem  , ubi  minus  sensibile 
est  crepusculum , imo  aliquo  modo  tenebrae  adhuc  sunt 
super  terram.  Aliunde,  haec  verba  S.  Joannis,  cum  adhuc 
tenebrce  essent , intelligi  possunt  de  hora  qua  profecta  est 
Maria  Magdalena.  Insuper,  Evangelistae  non  omnes  no- 
minant mulieres  quae  venerunt  ad  sepulcrum  , nec  in 
eodem  ordine;  fieri  potest  ut  plures  diverso  tempore 
advenerint,  vel  ut  eaedem  pluries  continuo  iter  fecerint  : 
ergo  minime  constat  Evangelistas  sibi  contradixisse. 

Inst.  Incredibile  est  quasdam  mulieres  ausas  esse  se- 
pulcrum a militibus  caute  custoditum  et  signatum  adire  ; 
incredibile  est  pariter  milites  benigne  passos  esse  ut 
illae  ad  sepulcrum  accederent , omnia  inspicerent,  et  li- 
bere redirent.  Ergo. 

R.  Nego  ant.  Nam  1°  mulieres  ignorare  potuerunt  la- 
pidem fuisse  obsignatum  et  ibi  appositos  milites  ; Josepli 
ab  Arimathaea  et  Nicodemus  prompte  ligaverant  corpus 
Jesu , cum  aromatibus  illud  sepelierant,  et  saxum  ma- 
gnum ad  ostium  monumenti  advolverant;  mulieres  quae 
venerant  de  Galilaea  erant  praesentes  , et  viderunt  monu- 
mentum , et  quemadmodum  positum  erat  corpus  ejus , Luc. 
xxm,55.  Postea  omnes  regressi  sunt  et  sabbato  siluerunt 
secundum  mandatum  , ibid.  56.  Altera  die  post  parasceven, 
principes  sacerdotum  petierunt  a Pilato  ut  custodiretur 
sepulcrum,  Matth.  xxvn,  62.  Ergo. 

2°  Ex  narratione  Evangelislarum , angelus  descendit 
de  coelo  ut  lapidem  revolveret,  contremuit  terra,  fractum 
est  sigillum,  apertum  est  monumentum,  egressus  est 
Christus  , et  sedebat  angelus  super  petram  revolutam  : 
Erat  autem  aspectus  ejus  sicut  fulgur,  et  vestimentum  ejus 
sicut  nix.  Prae  timore  autem  ejus  exterriti  sunt  custodes , et 
facti  sunt  velut  mortui,  Matth.  xxvm,  3 et  4;  abierunt 
postea  custodes  in  civitatem  et  nuntiaverunt  principibus 
sacerdotum  omnia  quee  facta  fuerant , ibid.  II  : ergo  cus- 
todes jam  non  erant  ad  sepulcrum  quando  huc  advene- 
runt mulieres.  Ergo. 

Obj.  6°.  Denique  Christus  forte  adhuc  erat  vivus 
quando  reconditus  fuit  in  sepulcro  : ergo  naturaliter 
potuit  inde  surgere. 

R.  1°.  Negoant.  Nam  1°  constat  illum  ut  mortuum  fuisse 
agnitum  ; 2°  ex  latere  ejus  perfosso  aquam  cum  sanguine 
effluxisse , quod  signum  est  mortis  , juxta  medicos.  3°  In- 
credibile est  Judaeos  et  Pilatum  permisisse  ut  de  cruce 
tolleretur,  nisi  constitisset  illum  jam  esse  mortuum,  sic- 
ut expresse  dixerant  qui  crura  ejus  frangere  debebant. 
4°  Si  non  fuisset  mortuus,  hoc  advertisset  Josepli  ab 
Arimatliaea  , et  illum  non  sepeliisset.  Ergo. 

R.  2°.  Nego  conseq.  Etiamsi  Christus  revera  non  fuisset 
mortuus  quando  in  monumentum  fuit  depositus , ibi  vi- 
vere non  potuisset , et  praeterea  , nulla  via  inde  potuisset 
exire.  Aliunde  decipi  non  potuissent  Apostoli ; repugnat 
illos  decipere  voluisse  aut  potuisse , ut  supra  ostendimus. 
Ergo. 

§ IV.  — De  excellentia  doctrinae  Christi. 

PROPOSITIO. 

Ex  prcecellentia  doctrince  Christi  demonstratur  religionis 
ejus  divinitas . 

Proh.  Doctrina  Christi  est  sanctissima  , et  aliunde  con- 
stat doctrinam  tam  sanctam  nonnisi  a Deo  venire  posse. 

1°  Est  sanctissima.  Spectari  potest  ex  parte  auctoris,  ex 
parte  Dei , ex  parte  dogmatum  , ex  parte  praeceptorum , 
ex  parte  consiliorum  et  ex  parte  effectuum  : atqui  sub 
his  respectibus  summa  relucet  ejus  sanctitas. 

1 * Ex  parte  auctoris , id  est,  Christi.  Constanter  apparet 
mitissimus,  beneficus,  patiens,  soli  Deo  consecratus  et  de 
regno  ejus  sollicitus  ; salutem  hominum  ardenti  zelo  quae- 
rit, divitias  aspernatur,  honores  fugit,  non  disputat,  non 
contendit,  pacem  commendat,  pacificos  laudat,  discipu- 
los a terrena  dominatione  deterret , humilitatem  dictis 
et  exemplis  suadet  : Discite  a me  quia  mitis  sum  et  humilis 
corde  , Mattii,  xi , 29  ; aegrotos  sanat , afflictos  consolatur, 

ignaros  edocet,  infirmos  sublevat,  contumeliis  sibi  illatis 
indulget,  lacrymas  super  Jerusalem  effundit,  Judam  pro- 
ditorem amica  voce  compellat,  de  judicibus  inique  ipsum 
damnantibus  non  conqueritur,  percussus  a militibus  et 
sputis  coopertus  obmutescit,  instar  agni  ad  crucem  du- 
citur, pro  interfectoribus  deprecatur,  divinas  voluntati  se 
subjicit  et  voluntarie  pro  peccatis  liominum  se  offert  : 
atqui  nullus  tam  sanctus  visus  est  homo  super  terram  , 
ut  fatetur  Rousseau  supra  citatus  : « Si  la  vie  et  la  mort 
» de  Socrate  sont  d’un  sage,  la  vie  et  la  mort  de  J.-C.  sont 
» d’un  Dieu.  » Ergo  1°. 

2°  Ex  parte  Dei . Profundissima  enim  et  lucidissima 
de  Deo  edocet,  scilicet,  eum  esse  unicum  , omnium  re- 
rum creatorem  , conservatorem , arbitrum  et  moderato- 
rem potentissimum,  sapientissimum  , justissimum , vir- 
tutis remuneratorem  et  criminis  vindicem , nostri 
amatorem , et  largum  benefactorem  , etc.  Ergo  2°. 

3 ° Ex  parte  dogmatum.  Altissima  namque  docet  mys- 
teria quae  nunquam  ratio  humana  excogitare  potuisset, 
in  quibus  tamen  nullam  deprehendere  potest  contradic- 
tionem : talia  sunt  mysteria  Trinitatis , Incarnationis,  lap- 
sus hominis,  Redemptionis  seu  satisfactionis  Christi  pro 
nobis,  peccatorum  remissionis,  gratiae  operationis , etc. 
Ergo  3°. 

4°  Ex  parte  prceccptorum . Sapientissima  sunt  ipsius 
praecepta,  sive  erga  Deum  quem  praecipit  adorare , toto 
corde  diligere,  fide  et  pietate  colere,  sive  erga  proximum 
etiam  inimicum,  quem  vult  a nobis  ita  amari,  ut  illi  com- 
patiamur, auxiliemur  et  omnia  cliaritatis  officia  praebea- 
mus; sive  erga  nosmetipsos,  jubet  enim  ut  omnia  fugia- 
mus vitia,  v.  g.  ambitionem,  superbiam,  avaritiam, 
luxuriam  , intemperantiam  , etc.  et  cunctas  colamus  vir- 
tutes his  vitiis  oppositas.  Ergo. 

5°  Ex  parte  Effectuum . Statim  enim  atque  doctrina 
Christi  praedicata  et  credita  fuit  in  mundo,  undique  ap- 
paruerunt eminentissimae  virtutes  hucusque  penitus  ig- 
notae, et  prodigia  fortitudinis,  temperantiae,  castitatis, 
abnegationis  et  sanctitatis  : unde  ipse  Plinius  junior, 

lib.  10,  epist.  97  ad  Trajanum,  post  diligentem  de  mori' 
bus  Christianorum  inquisitionem,  juxta  mandatum  im- 
peratoris, aiebat  : « Soliti  statuto  die  ante  lucem  conve- 
hi nire. . . se  sacramento , non  in  scelus  aliquod  obstringere, 
«sed  ne  furta,  ne  latrocinia  et  adulteria  committerent, 
» ne  fidem  fallerent, nedepositum  appellati  abnegarent.  »> 
Et  Julianus  Apostata,  in  gremio  Ecclesiae  educatus,  sed 
infensissimus  Christianorum  inimicus , sic  de  moribus 
eorumloquitur  apud  Sozomenum,  lib.  5,cap.  18  : « Turpe 
«fuerit  impios  Galilaeos,  praeter  suos  pauperes,  nostros 
» etiam  alere ; nostros  autem  mendicos  nosti  a ope  ac  sub- 
» sidio  destitutos  videre.  »>  Novimus  quid  scriptores  ec- 
clesiastici de  moribus  primorum  Christianorum  scripse- 
rint; in  cunctispostea saeculis  semper  emicuerunt  miranda 
perfectionis  exempla:  si  veroni  ulti  jugiter  exstiterint  qui 
Suam  vitam  ad  normam  Evangelii  non  composuerint,  id 
tribuendum  cupiditatibus,  non  autem  defectui  doctrinae. 
Ergo,  etc.  Ergo. 

2°  Doctrina  tam  perfecta  nonnisi  a Beo  venire  potuit . 
Impossibile  est  enim  hominem  a parentibus  pauperibus 
oriundum  , nullo  studio  excultum , humanarum  scien- 
tiarum adminiculo  destitutum , talem  excogitasse  doc- 
trinam sapientia  philosophorum  adeo  superiorem,  illam 
coordinasse,  praedicasse  et  cuncto  persuasisse  mundo. 
Aliunde  eam  ab  hominibus  non  accepit.  Ergo.  Hinc 
adhuc  Rousseau  : « L’Evangile  a des  caracteres  de  verite 
«sigrands,  sifrappans,  si  parfaitement  inimitables,  que 
» 1’inventeur  en  serait  plus  etonnant  que  le  heros.  » Hac 
de  materia  exquisitum  citatur  opus  in  Anglia  nuper  edi- 
tum, Principes  fondamentaux  de  la  religion  chretienne  y 
par  Hearn , an  1807.  Ergo. 

Obj . Religio  Christiana  jubet  1°  diligere  inimicos  , red- 
dere bonum  pro  malo  , et  prohibet  vindictam;  2°  praeci- 
pit humilitatem,  et  sic  exstinguit  aemulationem  ac  stimu- 
lum gloriae  quo  accenduntur  homines  et  ad  magnas 
incitantur  actiones ; 3°  consulit  paupertatem  et  bonorum 
hujus  mundi  contemptum  : hoc  autem  producit  igna- 
viam , commercii  destructionem  atque  graviter  nocet  so- 

cietati ; 4°  virginitatem  et  perpetuam  continentiam  valde 
commendat , sicque  propagationi  generis  humani,  quan- 
tum in  se  est,  opponitur  : atqui  haec  dici  non  possunt 
recta  et  sancta  : ergo. 

H.  Nego  inin.  Ad  singula  autem  respondendum  est : itaque 

1°  Religio  Christiana  prohibet  quidem  ne  vindicta  pro- 
pria auctoritate  suscipiatur,  sed  recursum  ad  magistratus 
ut  injuria  repellatur  vel  illata  reparetur  non  prohibet, 
modo  ex  odio  et  vindictae  desiderio  id  non  fiat;  a fortiori 
non  prohibet  ne  publici  debellentur  hostes , et  intra  jus- 
tos coerceantur  limites  : porro  interest  societatis  ut  pri- 
vatae prohibeantur  vindictae,  et  proximi  ac  etiam  inimi- 
corum praecipiatur  dilectio;  id  nemo  inficiabitur  : ergo. 

2°  Religio  Christiana  praecipit  humilitatem,  non  vero 
animi  demissionem  ; ingens  enim  est  inter  utramque 
discrimen.  Vanae  gloriae  desiderium  reprimit,  sed  animi 
fortitudinem  non  ideo  frangit  : illam  potius  accendit 
alia  hujus  virtutis  incitamenta  nobiliora  et  efficaciora 
suppeditando;  docet  enim  pro  patria  injuste  oppressa 
vel  oppugnata  fortiter  moriendum  esse , et  infinitam  a 
Deo  propter  hanc  mortem  exspectandam  remuneratio- 
nem  ; docet  principibus  obtemperandum,  vitam  praesen- 
tem parvi  pendendam,  alteram  felicitatem  toto  corde 
desiderandam  esse  : qui  ergo  his  stabunt  principiis,  sem- 
per  erunt  animo  fortes  et  constantes,  nec  pericula  belli, 
nec  ipsam  mortem  formidabunt.  Et  revera  Christiani 
milites  qui  in  exercitibus  infidelium  arma  gerebant,  nun- 
quam ignaviae  fuerunt  accusati,  sed  e contra  virtus  eo- 
rum plurimis  monumentis  commendatur.  Ergo  2°. 

3°  Voluntaria  paupertas  laudatur  in  Evangelio  tan- 
quam  perfectio  : at  simul  praecipitur  labor,  ignavia  et 
otiositas  graviter  reprobantur.  Cuncta  bona  hujus  mundi 
contemnere  debemus  , id  est,  paratos  esse  oportet  ea 
abjicere  et  perdere  potius  quam  Deum  offendere;  tene- 
mur tamen  rationabilem  de  illis  curam  habere  pro  cir- 
cumstantiis in  quibus  constituimur,  et  bono  publico 
semper  invigilare  : atqui,  nedum  haec  animi  disposi- 
tio societati  noceat,  disponit  e contra  ad  memorandos 

liberalitatis  et  abnega tionis  actus , qui  semper  sunt  utiles 
et  aliquando  necessarii : ergo. 

4°  Christus  omnibus  commendavit  virginitatem  et 
continentiam  tanquam  perfectionem  a qua  neminem  ex- 
cludere volebat  : sed  perfecte  sciebat  non  multos  hanc 
perfectionem  amplexuros , ac  proinde  nullum  inde  ori- 
turum  fore  societati  detrimentum.  Ad  bonum  societatis 
non  requiritur  numerosior  populus , qui  aliquando  vera 
est  calamitas  , nempe  ubi  sufficientia  simul  non  existunt 
media  quibus  omnes  convenienter  occupari  et  sibi  ne- 
cessaria acquirere  possint ; tunc  enim  multiplicantur 
otiosi,  vagabundi,  fures  et  latrones,  etc.  multo  magis 
ergo  bonum  societatis  exigit  ut  omnes  cives  bene  sint 
ordinati  , recte  educati,  moribus  integri,  probitate  con- 
spicui, fidelitate  in  contractibus  commendati,  legibus 
obsequiosi,  etc.  atqui  virginitas  et  continentia  liis  virtu- 
tibus non  nocent  ; multo  e contra  qui  vitam  ccelibem 
ducunt,  aptiores  sunt,  saltem  ordinarie,  ad  mores  alio- 
rum recte  informandos,  ut  experientia  constat. 

Praeterea,  qui  perpetuam  paupertatem  et  castitatem 
profitentur,  ut  soli  Deo  sint  consecrati  et  utilitati  homi- 
num addicti , multa  facere  possunt  quae  patresfamilias 
ne  quidem  tentare  auderent : v.  g.  Franciscus  Xaverius, 
si  propriam  liahuisset  familiam  regendam , nunquam 
Evangelium  apud  Indos , Japones,  etc.  praedicasset : Vin- 
centius  a Paulo  nunquam  tot  et  tanta  chari  tatis  opera 
exercuisset,  etc.  Insuper  omnes  sacerdotes  ministerium 
sacrum  exercentes  , multo  magis  generis  humani  propa- 
gationi inserviunt,  vera  morum  principia  persuadendo, 
quam  si  singuli  suam  haberent  uxorem. 

Aliunde,  qui  contra  caelibatum  religiosum  impie  cla- 
mitant, saepius  ipsi  vitam  caelibem  ducunt,  non  sanctita- 
tis et  perfectionis  causa,  sed  ut  facilius  libidinibus  suis 
indulgeant.  Ergo. 

§ V.  De  mira  religionis  Christianae  propagatione. 

Quod  religio  Christiana  per  orbein  celerrime  annun- 

tiata  fuerit,  est  factum  ab  omnibus  admissum.  Legimus 
enim  in  Actibus  Apostolorum , ipsos  multas  in  diversis 
regionibus  instituisse  ecclesias;  B.  Paulus,  Rom.  i,  8, 
gratulabatur  Romanis  quod  fides  eorum  annuntiaretur  in 
universo  mundo  ; secundo  saeculo  , S.  Justinus  in  Dialogo 
cum  Judaeo  Tryphone  , asserebat  confidenter,  « nullum 
» esse  genus  hominum,  sive  barbarorum,  sive  Graecorum, 
» sive  etiam  aliorum  populorum,  quocumque  nomine 
» appellentur,  apud  quos  non  fiant  preces  Patri  et  Crea- 
» tori  omnium  per  nomen  Jesu  Christi.  » Antea  jam 
dixerat  Plinius , in  sua  epistola  ad  Trajanum  citata , mul- 
tos esse  Christianos  omnis  aetatis,  omnis  ordinis,  utrius- 
que  sexus,  et  addit : « Neque  enim  civitates  tantum,  sed 
» vicos  etiam  atque  agros  superstitionis  istius  contagio 
» pervagata  est.  » In  tertio  saeculo,  Tertull.  Apol.  cap.  37, 
imperatorem  et  senatum  Romanum  alloquens,  sic  eos 
compellat  : « Hesterni  sumus,  et  vestra  omnia  implevi- 
mus , urbes,  insulas  , castella  , municipia  , conciliabuia, 
» castra  ipsa,  tribus,  decurias,  palatium,  senatum,  forum; 
» sola  vobis  relinquimus  templa.  » Serie  non  interrupta 
omnis  generis  monumentorum  constat  magis  ac  magis 
numerum  Christianorum  semper  crevisse,  et  eos  tem- 
pore Constantini  Magni  jam  numero  valde  praevaluisse  : 
unde  sit 

PROPOSITIO. 

Divinitas  religionis  Christiance  ex  mira  ejus  propagatione 
invicte  demonstratur . 

Proh.  Illa  religio  est  divina  quae  sic  propagari  non  po- 
tuit , nisi  auxilio  Dei  corda  hominum  pro  nutu  inflecten- 
tis : atqui  religio  Christiana  sic  mirifice  propagari  non 
potuit  nisi  auxilio  Dei ; si  quaedam  enim  causae  naturales 
in  illius  propagationem  influere  potuissent,  repeteren- 
tur vel  ex  parte  doctrinae  quae  annuntiabatur,  vel  ex  parte 
praedicatorum  qui  illam  annuntiabant,  vel  ex  parte  eorum 
quibus  annuntiabatur,  vel  denique  ex  parte  mediorum 
quibus  utebantur  praecones  ad  illam  persuadendam  : at* 


TRACTATUS 


206 

qui  sub  diversis  bis  respectibus  nulla  causa  naturalis 
propagationi  religionis  Christianae  inservire  potuit,  sed 
omnia  e contra  illi  adversabantur. 

1°  Non  ex  parte  doctrince  quce  annuntiabatur . Haec  enim 
doctrina  proponebat  dogmata  et  mysteria  rationi  im- 
pervia, imo  et  rationi  apparenter  valde  repugnantia,  ut 
adorare  tanquam  Deum  hominem  inopem  , obscurum , 
turpissima  morte  a suis  concivibus  damnatum ; austera 
tradebat  morum  praecepta,  universis  cupiditatibus  adver- 
sa; praecipiebat  divitiarum  terrae  contemptum,  honorum 
mundi  fugam,  voluptatum  abnega tionem  , injuriarum 
condonationem,  inimicorum  dilectionem,  jejuniorum 
observantiam  totiusque  naturae  corruptae  mortificatio- 
nem : sublimis  quidem  est  liaec  doctrina  et  seminibus 
veritatis  homini  ingenitis  valde  conformis,  ut  sapienter 
observat  et  luculenter  dicit  P.  Thomassin  de  Incarnatione. 
At  nihilominus  constat  homines  corruptos  ad  eam  am- 
plectendam naturaliter  adduci  non  potuisse.  Praeterea  , 
inde  sequitur  sublimem  hanc  doctrinam,  rectae  rationi  et 
naturae  hominis  tam  perfecte  congruentem  , meram  non 
esse  fabularum  congeriem,  sed  a Deo  omnis  veritatis 
fonte  originem  ducere.  Ergo  1°. 

2°  Non  ex  parte prcedicatorum  qui  doctrinam  Christi  an- 
nuntiabant. Erant  enim  duodecim  viri  pauperes , illitte- 
rati , idiotae , timidi , in  infima  conditione  populi  nati  et 
educati,  vilissimam  exercentes  artem  ut  victitarent;  nul- 
lis divitiis,  nulla  eloquentia  erant  praediti,  nulla  consi- 
deratione inter  homines  gaudebant : atqui  tales  praecones 
naturaliter  risum  excitare  debebant,  potius  quam  per- 
suasionem obtinere  : ergo. 

3°  Non  ex  parte  eorum  quibus  doctrina  Christi  annuntia- 
batur. Erant  enim  Judaei  et  pagani : atqui  Judaei  et  pagani 
naturaliter  non  inclinabantur  ad  religionem  Christianam 
amplectendam,  multum  vero  ipsi  opponebantur;  nam 
Judaei  addictissimi  erant  legi  Moysis  et  ritibus  suis;  Mes- 
siam sibi  figurabant  tanquam  principem  potentissimum. 
At  fides  Christiana  religionem  Moysis  abrogabat,  ritus  et 
traditiones  J udaeorum  reprobabat,  hominem  ab  ipsis  velut 

malefactorem  et  impostorem  morte  damnatum  propone- 
bat ut  Messiam  promissum,  ut  Deum  simul  et  liominem 
ab  omnibus  adorandum.  Similiter  paganis  suadendum  erat 
ut,  tanquam  inania  simulacra  suos  abjicerent  deos,  sua 
everterent  templa,  patrum  suorum  religionem,  cupidi- 
tatibus faventem,  velut  superstitionem  abnegarent,  et 
alteram  profiterentur  doctrinam,  cunctas  libidines  et  cu- 
piditates coercentem,  ut  quemdam  Jesum  Nazarenum 
a Judaeis  cruci  affixum  sicut  Deum  haberent  et  adorarent : 
atqui  haec  paganis  naturaliter  placere  non  poterant.  Hinc 
E.  Paulus , I Cor.  i , 23  : Prcedicamus  Christum  crucifi- 
xum : Judceis  quidem  scandalum , gentibus  autem  stultitiam . 
Ergo  3°. 

4°  Non  ex  parte  mediorum  quibus  ad  persuadendum 
utebantur  primi  Evangelii  praecones . Omnibus  enim  subsi- 
diis humanis  erant  destituti,  nulla  spe  boni  aut  emolu- 
menti temporalis  alliciebant  homines,  nihil  in  hac  vita 
promittebant  sectatoribus  suis  praeter  ignominiam,  op- 
probrium, aerumnas,  tormenta  et  mortem;  patronos  non 
habebant  potentes  et  principes  saeculi,  sed  e contra  in- 
fensissimos eos  experti  sunt  inimicos;  Apostolorum  enim 
eorumque  discipulorum  praedicatio  omnibus  modis  fuit 
impugnata,  a Judaismo  et  paganismo,  invidia  sacerdo- 
tum, perfidia  Judaeorum,  subtilitate  philosophorum,  elo- 
quenda rhetorum , prudentia  politicorum,  superstitione 
populorum,  immanitate  tyrannorum,  omni  genere  sup- 
pliciorum, etc.  Christiani  atrocissimis  persecutionibus 
istis  per  trecentos  annos  ubicumque  immaniter  fuerunt 
vexati,  et  nihilominus  ita  crevit  eorum  numerus,  ut 
tandem  omnino  praevaluerint,  et  idolorum  cultus  penitus 
cessaverit : ergo  4° , etc.  aliunde,  etc.  ergo  nulla  excogi- 
tari potest  causa  naturalis,  etc.  Ergo. 

Solvuntur  objectiones . 

Obj.  1°.  Illud  divinam  esse  religionem  non  probat  quod 
falsis  competit  religionibus  : atqui  celeritas  propagationis 

doctrinae  Christianae  falsis  competit  religionibus,  nempe 
paganismo,  Maliumetismo,  Lutheranismo  et  Calvinis- 
mo  : ergo. 

R.  Dist.  maj . Illud  non  probat,  etc.  quod  falsis  compe- 
tit religionibus  eodem  modo,  concedo;  diverso  modo,  nego 
maj . Similiter,  distincta  minore , nego  conscq . Itaque  li- 
benter fateor  quod  celeritas  propagationis  non  probaret 
divinam  esse  religionem  Christianam  , si  eodem  modo  aliis 
competeret  religionibus  : sed  falsum  est  illam  aliis  reli- 
gionibus eodem  modo  et  sub  eodem  respectu  esse  com- 
munem; divinam  enim  esse  religionem  Christianam  non 
ideo  concludimus  quia  celeriter  per  orbem  fuit  propa- 
gata, sed  quia  evidens  est  stupendam  ejus  propagationem 
nulli  causae  naturali  tribui  posse  : prompta  vero  aliarum 
religionum  diffusio  causis  naturalibus  tribui  potest. 

1°  Paganismus,  nedum  sicut  religio  Christiana  cupidi- 
tatibus adversaretur,  illis  e contra  multum  favebat,  in- 
natae hominum  propensioni  ad  libidinem  blandiebatur , 
auctoritate  principum  nitebatur,  etc.  Ergo  1°. 

2°  Mahumetismus  pariter  multis  cupiditatibus  et  prae- 
sertim luxuriae  habenas  laxat,  et  ipsius  institutor  non 
persuasione,  sed  armis  et  bello  illum  propagavit : contra 
vero  Apostoli  et  caeteri  religionis  Christianae  praecones, 
non  bellando  et  interficiendo,  sed  moriendo , orbem  ad 
Christum  adduxerunt.  Ergo. 

3°  Lutherana  et  Calviniana  religio  viis  naturalibus 
suam  debuit  propagationem;  ipsarum  enim  fundatores 
et  praedicatores  erant  docti  et  eloquentes,  plures  ex  prin- 
cipibus et  aliis  magnatibus  habuerunt  patronos,  praecepta 
religionis  Christianae  emolliebant , sicque  cupiditatibus 
favebant;  religiosos  et  moniales  a votis  solvebant,  his 
et  clericis  connubia  permittebant;  confessionem  pecca- 
torum, abstinentiam,  jejunia  aliaque  praecepta  naturae 
corruptae  importuna  sustulerunt;  bona  ecclesiastica  prin- 
cipibus concesserunt : his  omnibus  causis  concurrentibus, 
non  mirum  si  tam  celeriter  propagata  fuerit  illa  refor- 
matio. Ergo. 

Inst,  Principes  Christiani  plurima  fecerunt  edicta  con- 
tra Judaismum,  paganismum  et  haereticos  : ergo  his  edic- 
tis  propagatio  religionis  Christianae  tribui  potest. 

R.  Nego  conseq.  Probationem  enim  nostram  ex  pro- 
pagatione religionis  Christianae  ante  conversionem  Con- 
stantini deducimus  : pon  o ante  Constantinum  nullus  fuit 
princeps  Christianus,  nullum  saltem  prodiit  edictum 
temporalis  auctoritatis  in  favorem  religionis  Christianae  ; 
sed  e contra  haec  religio  multis  modis  a principibus  fuit 
impugnata.  Ergo. 

Obj.  2°.  Tempore  Christi  et  Apostolorum , orbis  erat 
litteratus,  et  vanitatem  idolorum  cognoscere  incipiebat : 
ad  Christum  ergo  naturaliter  adduci  potuerunt  homi- 
nes, sive  propter  idololatriae  absurditatem,  sive  propter 
perfectionem  doctrinae  Christi,  sive  propter  virtutes  Apo- 
stolorum , sive  propter  eleemosynas  quas  elargiebantur 
Christiani,  etc. 

R . 1®.  Nego.  ant.  qaoacl  secundam  partem . Plurimi  qui- 
dem in  saeculo  Augusti  erant  homines  litterati,  sed  non 
ideo  orbis  vanitatem  idolorum  agnoscebat;  multi  enirn 
erant  philosophi  Epicurei  qui  nihil  credebant,  nullum 
colebant  Deum;  sed  omnis  populus  idolis  adhuc  servie- 
bat, suis  antiquis  superstitionibus  addictus  erat,  et  vel- 
ut  atheos  persequebatur  eos  qui  contrarium  sentire  vi- 
debantur. Ergo. 

R.  2°.  Nego  conseq . Etiamsi  enim  omnes  vanitatem 
idolorum  tunc  cognovissent,  non  idcirco  parati  fuissent 
religionem  Christianam  amplecti,  ut  patet  exemplo  phi- 
losophorum et  rhetorum  qui  difficilius  et  in  minori  nu- 
mero eam  amplexi  sunt.  Etenim  qui  cupiditatibus  so- 
lent indulgere,  naturaliter  non  amplectuntur  doctrinam 
quae  eas  severe  cohibet  : porro  qui  vanitatem  idolorum 
intelligentes,  nihil  credebant,  liberius  adhuc  cupiditati- 
bus indulgebant : ergo. 

Dici  autem  non  potest , naturaliter  adductos  fuisse  ad 
doctrinam  Christianam  propter  ejus  sanctitatem;  haec 
namque  doctrina  multis  in  punctis  captum  vulgi  supe- 
rabat, et  philosophis  displicebat,  quia  superbiam  eorum 

conterebat : unde  contra  illam  totis  viribus  insurrexe- 
runt. Non  propter  virtutes  Apostolorum;  si  vera  enim 
non  fuissent  facta  quae  narrabant  Apostoli , ut  impostores 
et  delirantes  necessario  habiti  fuissent;  si  e contra  lieec 
facta  sint  vera,  tunc  eorum  missio  fuit  divina.  Non  prop- 
ter eleemosynas  quas  faciebant  Christiani ; si  abundantes 
enim  elargirentur  eleemosynas,  apud  eos  igitur  nonnulli 
saltem  erant  divites  qui  liberaliter  donabant  : at  illi  di- 
vites ad  religionem  sub  spe  eleemosynae  recipiendae  non 
adducebantur  : ergo. 

Obj.  3°.  Sola  plebs  ignobilis  et  imperita  primum  reli- 
gionem Christianam  suscepit,  ut  ipse  dicit  Apostolus , 
I Cor.  i , 26  : Non  multi  sapientes  secundani  carnem , non 
multi  potentes , non  multi  nobiles  : atqui  solus  amor  novi- 
tatis potuit  hanc  plebem  ad  religionem  Christianam  im- 
pellere : ergo. 

R . 1°.  Nego  maj.  Ipse  enim  Christus,  dum  in  terris  de- 
gebat, plures  habuit  discipulos  conditione,  genere  et 
doctrina  conspicuos,  Nicodemum  scilicet,  Judaeorum 
principem,  regulum  Capharnaiticum,  Jairum  Synagogae 
principem , Lazarum  et  sorores  ejus,  Zachaeum  publica- 
norum principem,  Centurionem  qui  divinitatem  Christi 
morientis  confessus  est,  Josephum  ab  Arimath ea  nobilem 
decurionem,  et  plures  alios  sic  generatim  indicatos  apud 
Joan.  xii,  42  : Ex  principibus  multi  crediderunt  in  eum . 
Paulo  post  mortem  Christi,  innumeri  doctrinam  ejus 
amplexi  sunt,  tum  ex  Judaeis,  tum  ex  gentilibus;  inter 
eos  autem  multi  erant  docti  et  nobiles,  ut  SS.  Clemens, 
Ignadus,  Irenaeus,  Justinus;  ut  Arnobius,  Athenagoras, 
Origenes,  Tertullianus,  Cyprianus,  etc.  Ergo. 

R.  2°.  Nego  min . Nam  plebs  ignobilis  et  imperita  multo 
magis  suae  religioni , suis  consuetudinibus  suisque  mori- 
bus adhaerere  solet  quam  viri  nobiles  et  docti ; et , licet 
novitatis  ordinarie  sit  amans,  non  libenter  tamen  ad  ea 
fertur  quae  ipsius  praejudiciis,  cupiditatibus  et  commodis 
temporalibus  opponuntur  : atqui  religio  Christiana  prae- 
judiciis, cupiditatibus  et  commodis  temporalibus  plebis 
ignobilis,  sicut  eruditorum  et  nobilium,  erat  opposita  ; 


DE  VERA  RELIGIONE. 


211 

nihil  namque  plebs  poterat  exspectare  nisi  vexationes, 
gaudiorum  profanorum  privationes,  supplicia  et  mortem  ? 
ergo. 

g VI.  — De  numero  et  fortitudine  martyrum  qui  pro  christo 
sanguinem  fuderunt. 

Martyr  idem  est  ac  testis;  martyrium  igitur  et  testi- 
monium sunt  quid  unum  et  idem.  Quaelibet  facta  non 
nisi  per  testes  ad  posteritatem  transmitti  possunt,  sicut  et 
ad  absentes  : unde  Christus  dixit  apostolis  suis,  Act.  i,  8 : 
Eritis  mihi  testes  in  Jerusalcm , et  in  omni  Judcea,  et  Samaria , 
et  asque  ad  ultimum  terree.  Ut  firmius  esset  eorum  testi- 
monium, sanguine  suo  illud  signaverunt,  et  multi  alii, 
eorumdem  sequentes  exemplum,  fecerunt  similiter.  Sit 

PROPOSITIO. 

Divinitas  religionis  Christiance  ex  numero  et  fortitudine 
martyrum  demonstratur . 

Proh.  Juxta  historiae  monumenta  fide  digna,  innumeri 
homines  omnis  aetatis  viri  et  mulieres,  juvenes  et  virgi- 
nes, docti  et  indocti,  divites  et  pauperes,  quorum  ple- 
lique  in  primis  Ecclesiae  saeculis  exstiterunt,  mortem 
probrosam  et  crudelem  pro  fide  Christi  servanda  subie- 
runt : atqui  factum  istud  probat  religionem  Christianam 
esse  divinam. 

Nam  1°  est  miraculosum,  ut  patet  ex  variis  rationibus  : 
1°  exnumero  martyrum;  duodecim  quippe  millia  millium 
numerantur;  2°  ex  eorum  conditione  ; fuerunt  enim,  ut 
diximus,,  viri  et  mulieres,  docti  et  indocti,  etc.  3°  ex  tor- 
mentorum specie ; horret  enim  animus  meminisse  sup- 
pliciorum quae  in  eos  exercebantur;  omnes  historici 
scriptores,  ipsique  pagani,  commemorant  cruces,  equu- 
leos, pectines,  ungues  ferreos,  fustes  plumbatos,  picem 
bullientem,  plumbum  liquefactum,  prunas  ardentes , 
ferra  candentia,  bestiarum  dilacerationes  et  quidquid 
crudelitatis  malitia  hominum  excogitare  potuit ; 4°  ex 
modo  patiendi;  inter  horrenda  hujusmodi  tormenta, 
Christiani  etiam  debiliores,  mulierculae  et  tenerae  virgines 


TRACTATUS 


212 

erant  placidi,  tranquilli,  alacres;  pro  tortoribus  orabant, 
dicentes  cum  beato  Stepliano  : Domine , ne  statuas  illis  hoc 
peccatum , Act.  vn.  59;  5°  ex  effectu  persecutionis;  nedum 
tanta  crudelitas  lioinines  a Christiana  religione  averteret, 
eos  e contra  quasi  alliciebat;  pullulabant  ubique  Chris- 
tiani : unde  haec  famosa  Tertulliani  verba,  Semen  est 
sanguis  Christianorum ; Apolog.  cap.  48.  Acerrimae  autem 
hujusmodi  persecutiones  per  trecentos  annos  duraverunt. 
Quis  autem  bona  fide  negare  poterit  tam  mirandam  con- 
stantiam inter  tot  horrenda  supplicia  opus  esse  divinum 
ac  verum  miraculum  ? 

2°  Martyres  bona  fide  religioni  Christianae  adhaere- 
bant, alioquin  mortem  immanem  non  ita  subiissent : at 
circa  divinitatem  religionis  Christianae  falli  non  potue- 
runt : non  potuerunt  enim  falli  circa  illius  religionis  di- 
vinitatem, nisi  defectu  examinis,  vel  defectu  mediorum 
ad  ejus  divinitatem  cognoscendam  idoneorum  : atqui 
neutrum  dici  potest. 

1°  Non  defectu  examinis.  Repugnat  enim  tot  hominum 
millia  levitate  et  sine  examine  aliquam  gravis  momenti 
amplecti  opinionem  ; multo  magis  repugnat  eos  crude- 
lem patienter  et  voluntarie  subire  mortem  pro  tuenda 
opinione  temeraria  et  absque  sufficienti  motivo  adoptata. 
Ergo  1°. 

2°  Non  defectu  mediorum , etc.  Nam  religio  Christiana 
divina  est  si  vera  sint  facta  miraculosa  quibus  nititur  : 
atqui  multi  saltem  ex  martyribus  facile  cognoscere  po- 
tuerunt vera  esse  facta  quibus  religio  Christiana  nititur ; 
illa  enim  facta  supponuntur  publica,  diuturna  et  saepis- 
sime iterata  ; multi  autem  martyres  illorum  fuerunt  tes- 
tes oculati  aut  coaevi.  Ergo  2°,  etc.  aliunde,  etc.  Ergo, 
etc.  Unde  Pascal,  Pcnsecs , cap.  28  : « Je  crois  volontiers 
» les  histoires  dont  les  temoins  se  font  egorger  : » 

Solvuntur  objectiones . 

Ohj.  1°.  Nec  defectu  mediorum  veritati  detegendae 
idoneorum,  nec  defectu  examinis,  sed  fanatismo  forsi- 

tan  abrepti,  decepti  sunt  martyres  : ergo  ex  eorum  nu- 
mero et  fortitudine  non  probatur , etc. 

R.  Nego  ant.  Constantia  enim  qua  martyres  oppetebant 
mortem  placida  et  tranquilla  erat,  per  tria  saecula  per- 
severavit, et  etiam  nunc  perseverat  in  Ecclesia,  in  omni- 
bus conditionibus  inventa  est,  apud  divites  et  pauperes, 
doctos  et  indoctos,  juvenes  et  senes  : porro  hujusmodi 
determinatio  tam  constans , tam  placida  et  tranquilla , 
fanatismo  tribui  non  potest;  fanatismus  enim  est  quaedam 
delirii  species  quae  mentem  absque  motivis  et  contra  ra- 
tionem abripit  : at  perabsurde  diceretur  constantiam 
martyrum  quamdam  fuisse  delirii  speciem;  quis  enim 
credet  tot  viros , quorum  opera  propter  sapientiam  et 
eloquentiam  nunc  demiramur , vere  fuisse  delirantes  ? 
Ergo. 

Obj.  2°.  Fieri  potest  ut  martyres  ex  desiderio  vanae 
gloriae  mortem  oppetierint , nempe  ut  celebre  acquire- 
rent nomen  apud  posteros.  Ergo. 

R.  Nego  ant.  Nam  1°  in  primis  Ecclesiae  saeculis  pro- 
brosum et  indecorum  erat  in  mundo  nomen  Christia- 
num ; vanae  gloriae  igitur  cupido  ad  illud  desiderandum 
impellere  non  poterat.  2°  Pauci  admodum  inveniuntur 
qui  pro  vana  obtinenda  gloria  mortem  libenter  subeant. 
3°  Martyres  nullo  modo  sperare  poterant  fore  ut  nomen 
suum  celebre  esset  apud  posteros  ; non  ignorabant  mul- 
tos saltem  ex  iis  qui  pro  fide  Christi  sanguinem  effunde- 
bant, altissimae  oblivioni  tradendos  esse.  Ergo. 

Obj.  3°.  Paganismus , Mahumetismus  et  diversae  hae- 
reses  suos  etiam  habent  martyres  : ergo  ex  numero  et 
fortitudine  martyrum  nihil  concludi  potest  in  gratiam 
religionis  Christianae. 

R.  Dist.  ant . Suos  habent  martyres,  sed  multum  est 
discrimen  ipsos  inter  et  martyres  religionis  Christianae  in 
genere , concedo ; et  nullum  est  discrimen  , nego  ant.  Nam 
1°  pauci  sunt  eorum  martyres,  nostri  vero  sunt  innu- 
meri; 2°  pro  opinionibus  speculativis,  in  quibus  facilis 
est  illusio,  moriebantur;  nostri  autem,  praesertim  in  pri- 
mis Ecclesiae  saeculis,  pro  asserendis  factis  publicis,  sen- 

sibilibus , iteratis,  circa  quae  decipi  non  potuerant,  mor- 
tem oppetebant;  3°  multi  ex  martyribus  Judaismum  et 
paganismum  deseruerant,  ut  fidem  Christi  amplecteren- 
tur, sicque  pro  nova  religione  moriebantur,  quod  saltem 
de  plerisque  falsarum  religionum  martyribus  dici  non 
potest  : ergo  ingens  datur  discrimen,  etc. 

Inst . Plerique  martyres  nostri  non  fuerunt  testes  fac- 
torum quibus  veritas  religionis  Christianae  nititur,  ac 
proinde  pro  opinione  speculativa  moriebantur  : ergo  eo- 
rum testimonium  non  plus  probat  in  favorem  religionis 
Christianae  quam  testimonium  aliorum  in  gratiam  falsa- 
rum religionum. 

R.  Nego  ant.  Nam  1°  multi  fuerunt  testes  oculati  sive  mi- 
raculorum Christi,  sive  miraculorum  Apostolorum,  sive 
effusionis  Spiritus  sancti  aliorumque  prodigiorum ; alii 
fuerunt  testes  coaevi,  et  facile  cognoscere  potuerunt  prae- 
dicta facta  esse  vera  : atqui  tales  testes  omnimoda  fide 
sunt  digni.  2°  Qui  deinde  a falsis  religionibus  ad  Chris- 
tum conversi  sunt,  stricto  examini  subjecerunt  facta 
quibus  veritas  religionis  Christianae  nititur,  et  similiter 
multi  ex  iis  qui  in  Christianismo  nati  sunt  sedulo  fun- 
damenta suae  fidei  discusserunt  : sic  utrique  plenam  ac- 
quisierant certitudinem  de  existentia  illorum  factorum  ; 
his  ergo  factis  testimonium  vere  reddebant,  quando  pro 
tuenda  fide  Christiana  supplicia  tolerabant  et  sanguinem 
fundebant.  3°  Tot  millia  millium  puerorum,  juvenum  , 
virginum,  mulierum,  senum,  etc.  tam  crudelia  et  acerba 
tormenta  tanta  fortitudine  et  patientia  naturaliter  suf- 
ferre non  potuerunt : in  eis  ergo  divina  agnoscenda  est 
operatio. 

Nobis  adhuc  objiciuntur  incredibiles  Brachmanum 
apud  Indos  et  Der vicharum  apud  Tureas  austeritates , 
quae  morte  longe  sunt  acerbiores.  Sed  in  iliis  manifesta 
apparent  insulsitatis  et  fanatismi  signa  , et  aliunde  moti- 
vis  humanis  inspirari  possunt , v.  g.  fama  inde  apud  po- 
pulum oriente,  pecunia  quae  sic  acquiritur,  facilitate 
libidinibus  sub  velo  sanctitatis  securius  indulgendi , etc. 
Idem  dicendum  est  de  mulieribus  quae  in  India  vivs 

cum  marito  mortuo  comburuntur;  ad  lianc  enim  com- 
bustionem a parentibus  defuncti  coguntur , et  illam  re- 
fugere non  possunt  quin  perpetuam  et  intolerabilem  sibi 
acquirant  infamiam  : atqui  hujusmodi  austeritates  et 
supplicia  nullo  modo  cum  testimonio  martyrum  nostro- 
rum comparari  possunt,  ut  patet : ergo. 

Obj . 4°.  Plurimorum  nefandorum  criminum  accusati 
sunt  primi  Christiani,  v.  g.  infanticidii,  comestus  carnis 
humanae  , incestus , odii  erga  imperatores , et  seditionis  : 
ergo  non  mirum  est  si  tanta  severitate  eos  insectati  sint 
principes  et  magistratus. 

R.  Dist.  ant.  Plurimorum  accusati  sunt  nefandorum 
criminum  , sed  non  fuerunt  convicti , concedo ; et  fuerunt 
convicti , nego  ant . Equidem  rumore  quodam  identidem 
sparso , pluries  dictitarunt  pagani  Christianos  horrendo- 
rum scelerum  esse  reos;  id  concludebant  ex  imperfectis 
quas  habebant  notionibus  mysteriorum  nostrorum  , prae- 
sertim sacrificii  Missae  et  Eucharistiae,  ex  eo  quod  vide- 
rent eos  ordinarie  tempore  noctis  convenire,  et  ex  ab- 
surdis principiis  et  perversis  actionibus  quorumdam 
haereticorum  qui  sub  generali  nomine  Gnosticorum  de- 
signati sunt.  At  nunquam  veri  Christiani  praedictorum 
convicti  sunt  criminum , alioquin  edicta  imperatorum 
adversus  eos  lata  et  sententiae  judicum  mentionem  de  hu- 
jusmodi criminibus  facerent.  Solummodo  quaerebatur 
a martyribus  an  essent  Christiani ; quod  si  confiterentur, 
ad  mortem  mittebantur  : si  vero  Christum  abnegarent, 
statim  liberi  fiebant  : principes  ergo  et  magistratus  nullo 
modo  persuasum  habebant  eos  nefandorum  criminum 
esse  reos. 

Nusquam  autem  rebellionis  erga  principes  serio  fue- 
runt accusati,  nisi  eo  sensu  quod  legibus  et  mandatis 
contra  jus  divinum  naturale  aut  positivum  parere  recu- 
sarent; in  caeteris  vero  promptum  imperatoribus  prae- 
stabant obsequium  : at  in  ea  agendi  ratione  nulla  est 
seditio  vel  rebellio,  nisi  dicatur  principibus  aliquid  evi- 
denter contra  jus  divinum  praecipientibus  obcdiendum 
esse ; quisquis  autem  rectam  consuluerit  rationem  , nun- 
quam id  affirmare  audebit.  Ergo. 

Praeterea,  si  martyres  seditiosi  et  rebelles  fuissent,  le- 
gio Thebana,  quae  6,600  bellatores  complectebatur,  vini 
injustam  sibi  illatam  repulisset,  nec  tanta  patientia  cru- 
delem mortem  subiisset  : fortissimi  illi  milites  non  ul- 
tro, depositis  armis  , se  trucidandos  obtulissent.  Insuper 
Tertull.  in  Apol.  cap.  37,  scribens  ad  senatum  Roma- 
num , asserit  Christianos  tanto  tunc  esse  numero , ut  ip- 
sum imperium  facile  evertere  possent,  si  arma  contra 
suos  persecutores  suscipere  vellent : nunquam  tamen  id 
tentarunt,  licet  immanissimis  vexati  tormentis.  Nullibi 
denique  legitur  in  historia  Christianos  fuisse  rebelles; 
semper  e contra  in  exercitibus,  sicut  in  aliis  publicis  offi- 
ciis, fidelissimos  erga  principes  se  praestiterunt.  Ergo. 

Plurima  alia  et  invicta  institui  possent  argumenta  ad 
divinitatem  religionis  Christianae  demonstrandam , v.  g. 
1°  ex  testimoniis  auctorum  profanorum,  quod  fecit  Bullet  f 
in  suo  hac  de  re  opere  jam  citato;  2°  ex  insigni  victoria 
quam  legio  Militina , dicta  fulminante , miraculose  sub 
Marco  Aurelio  precibus  suis  obtinuit,  circa  quod  legi 
potest  dissertatio  D.  fVeston  ; 3°  ex  singulari  miraculo 
quo  multi  fidei  confessores  publice  et  diu  perfecte  locuti 
sunt , postquam  lingua  eorum  , jubente  Hunnerico  rege 
Ariano,  usque  ad  radicem  fuit  abscissa  : factum  istud  in 
dubium  revocari  non  potest.  Vide  Fleury , 1.  30,  n.  10; 
Godescarcl , et  praesertim  opus  cui  titulus,  la  Religion  Chre - 
tienne  proueee  par  un  seul  fait;  4°  ex  perpetua  et  mirabili 
religionis  Christianae  conservatione , etc. 

Multipliciter  igitur  divinitas  religiouis  Christianae  de- 
monstratur. Si  autem  unumquodque  ex  eis  quae  protuli- 
mus argumentis  seorsim  sumptum  sit  invictum  et  plenam 
animi  convictionem  obtineat,  quanto  majorem  omnia  si- 
mul juncta pariunt  certitudinem ! Sese  enim  corroborant, 
mutuam  vim  sibi  praestant,  intellectum  magis  ac  magis 
illuminant  et  firmiorem  mentis  adhaesionem  suadent : 
unde,  quicumque  bona  fide  haec  omnia  fidei  nostrae  fun- 
damenta attente  considerat  et  sedulo  pensat  , clarissima 
luce  undique  coruscante  velut  perfunditur , et  statim  in 
haec  Psalmistae  verba  ex  intimis  praecordiis  erumpit  : 
Testimonia  tua  credibilia  facta  sunt  nimis ; Ps.  xcii,  5. 

APPENDIX  HISTORICA 

DE  SAMARITANIS. 


Propter  idololatriam  aliaque  Salomonis  delicta , permisit  Deus  ut , 
regnante  filio  ejus  Roboam,  decem  tribus  a Juda  separarentur,  et 
aliud  sub  Jeroboam  efformarent  regnum , III  Reg.  xi  : hinc  prima 
regni  Israel  origo,  anno  ante  Christum  972.  Timens  Jeroboam  ne 
forte  ipsius  subditi  ad  Judaeos  redire  vellent,  statuit  quod  deinceps 
Jerusalem  non  ascenderent  ut  ibi  coram  arca  immolarent,  juxta 
praeceptum  Domini,  Exod.  xxm,  17;Deut.  xvi,  16;  templa  erexit 
in  Dan  et  Betliel , ibique  immolandum  esse  jussit  : unde  magnu1** 
coepit  existere  schisma  inter  utrumque  populum. 

Amri,  quintus  post  Jeroboam  rex  Israel  * duobus  talentis  argenti 
optimum  et  aspectabilem  emit  montem  1 a quodam  Somcr , III  Reg. 
xvi,  24;  magnam  super  illum  aedificavit  civitatem  quam  nomine 
primi  hujus  loci  possessoris  vocavit  Samariam , eamque  caput  regni 
sui  fecit  2.  Ideo  totum  regnum  istud  antonomastice  vocatum  est  Sa- 
maria, et  ipsius  incolae  dicti  sunt  Samaritani.  Hi  autem  Pentateu- 
chum retinuerunt  religioseque  servaverunt  : at  cunctos  alios  libros 
apud  Judaeos  receptos  et  universas  traditiones  ab  ipsis  probatas  con- 
stanter rejecerunt. 

Anno  mundi  3283,  ante  Christum  721,  Salmanasar,  rex  Assyriae, 
invasit  regnum  Israel,  Samariam  per  tres  annos  obsedit,  eam  cepit, 
et  Israelitas  in  captivitatem  conversos  Ninivem  transtulit.  Assarhad- 
don,  Sennacherib  successor,  versus  annum  mundi  3294  regnare  in- 
coppit;  paulo  post  Samariam  iterum  depopulavit  et  reliquos  ejus 
habitatores  in 'Assyriam  deportavit;  alios  vero  eduxit  populos  de 
Babylone,  Cutha  aliisque  regionibus,  et  collocavit  eos  in  civitatibus 
Samariae  pro  filiis  Israel , IV  Reg.  xvii,  24,  ut  terram  hanc  desertam 
occuparent  et  excolerent 

Cum  autem  ibi  habilare  coepissent , non  timebant  Dominum , et 
immisit  in  cos  Dominus  Icones  qui  interficiebant  eos , ibid.  25.  Nuntia- 
tum est  regi  Assyriorum  has  gentes  aleonibus  interfici,  eo  quod  legiti- 
ma Dei  terrae  ignorarent ; tunc  ad  eos  misit  rex  unum  de  sacerdotibus 


Leucis  quindecim  circiter  a Jerusalem  distantem. 
2 Anno  ante  Christum  934. 

captivis  qui  doceret  eos  legitima  Dei  terree,  id  est,  legem  Moysis, 
Nihilominus  extranei  illi  populi  speciales  suos  habebant  deos,  sicque, 
profanos  ritus  cultui  veri  Dei  commiscentes,  quoddam  religionis  mons- 
trum sibi  constituerunt. 

Quando  Judaei,  permittente  Cyro,  templum  Jerusalem  instaurare 
coeperunt,  anno  ante  Christ.  535,  eos  perturbare  et  impedire  conati 
sunt  Samaritani.  I Esdr.  iv,  23,  fortius  adhuc  obstiterunt  illis,  ubi 
viderunt  eos  moenia  civitatis  sub  Nehemia  exstruere  tenlantes , anno 
434  ? illos  tamen  ab  incoepto  opere  cohibere  non  potuerunt. 

Esdras  autem  de  captivitate  redux  sacras  sedulo  collegit  atque  or- 
dinavit Scripturas , easque  novis  scripsit  characteribus,  Chaldaeis  vi- 
delicet ; in  longa  enim  captivitate  mos  invaluerat  apud  Judaeos  vul- 
garibus utendi  litteris,  et  veteres  penitus  obliti  fuerant.  Samaritani 
vero , invidia  erga  eos  accensi , hanc  innovationem  ipsumque  nova- 
torem semper  detestati  sunt,  et  etiam  nunc  detestantur,  veteresque 
characteres,  licet  informes  et  valde  injucundos,  jugiter  retinuerunt 
integros. 

Vehementi  zelo  pro  lege  Dei  inflammatus  Nehemias,  plurimos 
corrigere  studuit  abusus  inter  populum  grassantes;  voluit  in  primis 
ut  omnes  qui  alienigenas  duxerant  uxores,  absque  misericordia  sta- 
tim  eas  dimitterent1.  Quidam  sacerdos  nomine  Manasses,  II  Esdr. 
xiii,  28,  filiam  Sannaballat,  viri  potentis  inter  Samaritanos,  uxorem 
habebat ; eam  dimittere  nolens , Judaeos  per  veram  apostasiam  dese- 
ruit , et  ad  socerum  suum  aufugit. 

Sannaballat,  pro  rege  Persarum  Samariae  gubernator,  licentiam 
obtinuit  ingens  aedificandi  templum  super  montem  Garizim  prope 
Samariam,  iblque  generum  suum  summum  constituit  sacerdotem;  ex 
tunc  2 coeperunt  fieri  quotidie  in  novo  hoc  templo  sacrificia  et  caere- 
moniae, quae  juxta  legem  Moysis  fieri  consueverant  in  Jerusalem  : 
irrelisiogi,  impii  et  omnes  perditi  homines  qui  censuram  aliasve 
poenas  incurrebant  apud  Judaeos,  confugiebant  ad  Samaritanos,  et, 
more  ab  eis  recepto,  Deo  in  monte  Garizim  serviebant  : sic,  altare 
contra  altare  erecto,  excrevit  divisio  inter  utrumque  populum;  obfir- 
matum  est  schisma,  et  multum  invaluit  odium  jam  existens. 

Paulatim  tamen  ab  idololatriae  ritibus  recesserunt  Samaritani,  nec 
ad  eos  unquam  postea  redierunt.  Verum  Deum , secundum  caeremo- 
nias per  Moysen  praescriptas , colebant , excepto  quod  Jerosolymam 
non  ascenderent.  At  sacerdotes  Judaei  schismaticum  hujusmodi  cul- 
tum abominantes,  tantam  pronuntiaverunt  excommunicationem  contra 
Samaritanos,  ut  nulla  similis  unquam  visa  fuerit;  nequidem  volebant 
ut  communissima  eis  praestarentur  humanitatis  officia. 

Samaritani  ex  sua  parte  raax'mo  odio  prosequentes  Judaeos,  eos 


1 Anno  ante  Christum  4*2« 

2 Prideaux , 1. 1,  p.  288. 

quantum  poterant  semper  vexabant;  hac  de  causa,  in  violenta  An- 
tiochi persecutione,  impio  regi  adhaeserunt  et  auxilium  ei  praebuerunt. 
Sed  Joannes  Hircanus,  Simonis  Machabaei  fdius,  eos  persecutione 
finita , debellavit  1 , vicit,  Samariam  cepit,  et  templum  Garizim  fundi- 
tus everlit  : schisma  tamen  non  exstinxit,  nec  impedire  potuit  quin  in 
eodem  loco  sacrificaretur  et  religiosus  celebraretur  cultus. 

Gabinius,  consul  Romanus  et  praeses  Syriae  , anno  58  ante  Christum, 
Samariam  readificare  capit.  Herodes  Magnus  omnino  eam  instauravit, 
et  vocavit  Sebastam,  in  memoriam  Augusti,  a quo  eam  titulo  proprie- 
tatis acceperat;  2e6acrre  enim  in  idiomate  graco  idem  significat  ac 
Augusta  in  Latino.  Forte  collocavit  praesidium  in  Turri  Stratonis  quae 
in  honorem  ejusdem  Caesaris  Augusti/appellata  est  Caesarea. 

Prope  hanc  urbem,  ad  pedes  montis  Garizim,  erat  pjteus  Jacob  in 
quem  Jesus  colloquium  habuit  cum  muliere  Samaritana  de  civitate 
Siekar , quae  est  velus  Sichem , Joan.  iy.  Exilio  autem  mirabili  col- 
loquio et  ex  pluribus  aliis  locis  Novi  Testamenti,  evidenter  constat 
summum  adhuc  hoc  tempore  exstitisse  odium  inter  Judaeos  et  Samari- 
tanos, Joan.  iv,  9,  et  vm  , 48. 

In  universa  clade  Judaeorum  sub  Vespasiano,  valde  oppressa  est 
tota  gens  Samaritana,  multa  perpessa  est  mala  ; per  orbem,  sicut  Ju- 
daei, dispersa  est,  eamdem  subiit  conditionem,  et  nihilominus  con- 
stanter ab  illis  fuit  separata.  Ejus  reliquiae  adhuc  supersunt  pluribus 
in  plagis  atque  urbibus  Orientis,  praesertim  in  Cairo  iEgypti,  in  Gaza 
et  in  Neapoli  2 vel  Naplosa,  ubi  magnum  suum  habent  sacrificatorem. 
Summa  veneratione  adhuc  servant  Pentateuchum  primis  characteri- 
bus exaratum,  de  quo  mentionem  faciunt  Origenes  et  Hieronymus. 
Hujus  exemplar  quidam  viator  ad  nos  detulit;  eruditissimus  P.  Alorin, 
de  congregatione  Oratorii,  illud  typis  mandandum  curavit  ac  in  lucem 
edidit,  anno  1631.  Qui  plura  de  Samartanis  noscere  voluerit,  consu- 
lat Josephum,  de  Antiq.  Jud.  Prideaux , Histoire  des  Juifs;  Bas - 
nage , idem,  etc. 

*Anno  ante  Christum  i3o, 

2 Neapoli,  antiqua  Sichem  ah  Herode  instaurata,  est  sic  dicta,  id  est,  civitas 
nova. 

APPENDIX  HISTORICA 

DE  MAHUMETISMO. 


Nobis  dicendum  est  1°  de  Mahumete  et  successoribus  ejus;  2°  de 
ipsius  doctrina. 

Dc  Mahumete  et  successoribus  ejus . 

Mahumetes  seu  Mohammed  vel  Mohammedus  natus  est  Meccae  in 
Arabia  Deserta,  anno  aerae  nostrae  570,  juxta  communiorem  opinio- 
nem, ex  tribu  Coraisch , nobilissima  Ismaelitarum  Abrahae  postero- 
rum. Parentibus  orbatus  adhuc  puer,  et  bonis  fortunae  destitutus,  ab 
Abdal-Molhallch , avo  suo,  susceptus  est,  et  deinde  a patruo  suo  Abou- 
Tlmleb , Abdal-Moihalleb  fdio,  educatus  fuit.  Anno  aetatis  suae  vige- 
simo mercaturam  coepit  exercere  et  emporia  publica  frequentare.  Re- 
dux Meccae,  et  annis  25  provectus,  munus  institoris  apud  Kadidjah , 
ditissimi  mercatoris  viduam,  obtinuit : tam  perfecte  res  ejus  curaviti 
tamque  ei  placuit,  ut  ab  illa  in  matrimonium  ductus  et  amplissimis 
facultatibus  donatus  fuerit. 

Tantas  opes  lantamque  fortunam,  praeter  spem  suam,  adeptus,  de- 
siderium superius  ascendendi  et  ad  primum  imperii  fastigium  perve- 
niendi concepit;  propterea  de  nova  religione  instituenda  attente  et 
serio  cogitavit. 

Hoc  tempore  multis  superstitionibus  imbuti  erant  Arabes , intesti- 
nis atque  civilibus  bellis  quatiebatur  Persia,  divisionibus  et  imperi- 
tia debilitatum  in  ruinam  tendebat  imperium  Graecum;  totum  Occi- 
dens ingentibus  barbarorum  turmis  coopertum , densissimis  ignorantiae 
tenebris  jam  incipiebat  obvolvi. 

Mahumetes  autem,  cum  saepe  iter  fecisset  per  Syriam,  Palaestinam 
et  Aegyptum,  colloquia  frequenter  habuisset  cum  Judaeis  et  variis 
Christianorum  sectis,  multa  de  religione  Moysis  et  Christi  didicerat, 
licet  imperfecte.  Aliunde  naturalibus  egregie  praeditus  erat  dotibus, 
ingenio  callidus,  memoria  felix,  eloquentia  premens,  praesentia  animi 
pollens,  fortitudine  constans,  statura  praestans,  sanitate  robustus, 
arte  fingendi  ac  decipiendi  peritus ; morum  austeritatem  diu  simula- 
vit ; in  speluncas  montis  Hara , prope  urbem , unoquoque  anno  per 
mensem  integrum  secedere  ibique  meditationi  vacare  solebat,  et  ita 
singularem  pietatis  opinionem  sibi  conciliabat. 

Annis  40  natus,  in  consuetam  solitudinem  per  mensem  ramadan 
ivit , et  hac  vice  totam  familiam  suam  secum  duxit.  Quodam  die  nar- 

ravit  uxori  suae  Gabrielem  Archangelum  nocte  praecedenti  sibi  appa- 
ruisse, apostolum  Dei  eum  vocasse,  et  nomine  Dei  aeterni  jussisse  ut 
legeret 1 et  veritates  sibi  revelandas  homines  doceret.  Primam  hanc 
imposturam  persuasit  Kadidjah , consanguineo  ejus  Varaca , qui  Vetus 
ac  Novum  Testamentum  legerat  et  doctores  Judaeos  et  Christianos 
frequentaverat;  Aly  patrueli  suo,  qui  gener  ipsius  fuit;  Aboubekr 
viro  magnae  auctoritatis  in  Mecca,  cujus  filiam  postea  duxit;  Olhc- 
wan , Abdalrahman , Saad , Zabair  et  Tallia.  Per  decem  primos  annos 
sat  parvos  tamen  obtinuit  successus ; imo , propriis  concivibus  eum 
deridentibus,  et  magistratibus  civitatis  eum  persequentibus  ac  mor- 
tem illi  parentibus,  exiens  nocte  fugit  et  petiit  Yaihreb , alteram  Ara- 
biae Desertae  civitatem  nonaginta  leucis  a Mecca  distantem,  quae  dicta 
est  Medinal-ab-iSaby , civitas  Prophetae , vel  simpliciter  Mcdina.  Tam 
celebris  evasit  haec  Mahumetis  fuga,  ut  ab  omnibus  populis  Mahume- 
tanis  assumpta  fuerit  tanquam  aerae  eorum  initium  quod  diei  veneris 
16  julii  anni  622  aerae  nostrae  respondet,  et  dicitur  Hegira,  Hegire , 
a voce  Arabica  Hedj  rah , id  est  fuga. 

Hactenus  sola  persuasionis  via  usus  fuerat  Mahumetes ; ex  tunc 
vero  pactum  cum  discipulis  suis  pro  mutua  defensione  iniit,  omnem 
prohibuit  disputationem  cum  extraneis  circa  doctrinam  suam , decla- 
ravit eam  ex  mandato  divino  gladio  defendendam  et  victoriis  persua- 
dendam esse.  Statim  reipsa  coepit  arma  gestare,  infideles,  id  est,  re- 
ligioni suae  adversantes  debellare,  urbes  expugnare,  fidem  longe  lateque 
igne  et  ferro  pr.v dicare  : solebat  dicere  singulos  prophetas  specialem 
suae  auctoritatis  habuisse  notam,  Christum  cum  mansuetudine,  se- 
ipsum  vero  cum  fortitudine  missum  fuisse. 

Plurimas  celebres  praesertim  contra  Judaeos  reportavit  victorias, 
Meccam  occupavit  et  civibus  captis  imperavit  credere  aut  mori.  Alias 
immensas  sibi  adjunxit  provincias,  ita  ut  ipsius  imperium  4 00  leucis 
tam  ad  meridiem  quam  ad  orientem  Medinae  dilataretur.  Puella  au- 
tem Judaea  , scientiam  ejus  tentare  volens,  veneno  infecit  armum  ovis 
ipsi  apponendum.  Nefariam  machinationem  non  suspicans  falsus  pro- 
pheta , de  armo  bona  fide  comedit , et  veneno  lento  confectus , obiit 
anno  aetatis  suae  62,  liegirae  10  et  aerae  nostrae  632.  Sepultus  est  sub 
lecto  in  qpo  mortuus  erat.  Tumulus  ejus  nunc  conspicitur  in  magno 
templo  ( mosquce)  Medinae  cancellis  ferreis  circumvolutus.  Falsum  est 
illum  ope  adamantis  lapidum  in  aere  esse  suspensum.  Testamento  suo 
statuerat  ut  Afy,  gener  suus,  sibi  immediate  succederet  : at  duces 
exercitus  Aboubekr  socerum  ejus  elegerunt,  et  califum  seu  Prophetae 
vicarium  constituerunt.  Ipsius  cura  et  jussu  prima  vice  Alcoranus,  de 
quo  infra  dicemus,  ope  Zaib-ben-Thabct , scribae,  in  lucem  prodiit. 

Eo  mortuo,  Omar  I electus  est  califus,  et  maximus  omnium  fuit 
populorum  domitor  : intra  decem  annos  triginta  sex  millia  urbium 


1 Communis  opinio  est  apud  Musulmanos  Mahunietem  legere  nou  scivisse. 

vel  castellorum  per  duces  suos  cepit , quatuor  millia  templorum  Chri- 
stianorum vel  paganorum  evertit,  et  alia  mille  quadraginta  religioni 
suae  aedificavit : ille  est  qui  celeberrimam  bibliothecam  Alexandrinam 
comburi  jussit,  anno  642  4;  occisus  est  anno  644,  hegirae  22;  suc- 
cessorem habuit  Olhcman , qui  occisus  est  et  ipse  anno  656.  Post  eum 
Aly  tandem  obtinuit  califatum,  et  sedem  imperii  a Medina  transtulit 
Gouffa  super  Euphratem.  Traditiones  observationesque  in  Alcorano 
non  scriptas  abolevit ; hinc  magna  facta  est  divisio  inter  Mahumetanos, 
aliis  quippe  veram  doctrinam  Prophetae  per  Aboubehr  promulgatam 
sectantibus,  aliis  vero  reformationi  ab  Aly  factae  adhaerentibus. 

Ilispania  a Carthaginensibus,  Romanis,  Gothis  et  Vandalis  suc- 
cessive occupata,  a Mahumetanis  Arabibus,  dictis  Mauris  propter 
nigritudinem,  vel  quia  per  Mauritaniam  Africae  provinciam  venerant , 
fuit  invasa , anno  7 U , et  ab  eis  penitus  liberari  non  potuit  ante  finem 
decimi  quinti  saeculi. 

Decem  et  novem  sibi  successerunt  califi  ex  Omar  descendentes,  qui 
idcirco  vocati  sunt  Ommiadt.  Versus  annum  752  alia  coepit  existere 
dynastia  califorum  ex  Abbas,  Maliumetis  patruo,  ortorum,  qui  pro- 
pterea  dicti  sunt  Abbassidi.  Abou-Giafar-Almanzor , secundus  hujus 
dynastiae  califus,  caput  sui  imperii  fecit  Bagdad  ad  Tigrim  aedificatam, 
ibique  ipsius  successores  usque  ad  initium  decimi  quinti  saeculi  sedem 
habuerunt : at  circa  nonum  aut  decimum  aerae  nostrae  saeculum  omnem 
temporalem  auctoritatem  amiserunt , et  solam  potestatis  umbram  re- 
tinuerunt. Imperium  successive  divisum  est ; varii  optimates  in  diversis 
locis  auctoritalem  de  facto  exercebant,  et  coeperunt  vocari  Sultani, 
Sullans , id  est,  domini. 

In  undecimo  saeculo,  Turei,  ex  Scythia  oriundi,  a multo  tempore 
jam  exislentes,  adversus  Graecos  et  Saracenos  praevalere  incoeperunt, 
et  in  Oriente  potentes  facti  sunt.  Circa  annum  1300,  Olloman  vel 
Othman , ex  illa  gente  oriens , summus  factus  est  dominus  vel  sui  la- 
xius : hinc  successores  ejus  dicti  sunt  Otlomani.  Mahumetes  II,  unus 
ex  illis,  cujus  cognomen  Magnus,  Constantinopolim  anno  1453  ob- 
sedit, vi  aperta  eam  cepit  atque  sedem  imperii  fecit. 'Eam  hucusque 
possederunt  Turei  et  principes  Ottomani.  Puram  et  integram  Mahu- 
metis  doctrinam  se  retinere  gloriantur,  sicut  Tartari  et  Africani;  et 
dicuntur  Sunniti  (S  unit  es  vel  Sonites) , quia  adhaerent  Sunitae,  id  est, 
traditioni  Alcorano  superadditae  : maximo  odio  prosequuntur  Persas 
aliosque  populos  Orientales,  praesertim  in  India,  quia  reformationem 
Aly  sectantur;  et  vocantur  etiam  Fatimiti  ( FatimiiesJ  a Falimeh , 
Mahumelis  filia  et  Aly  uxore,  eosque  appellant  Shiitos  (Sliiites  vel 
(Inites),  id  est,  separatos,  schismaticos,  haereticos,  etc.  Hi  autem 

1 Cuncta  hujus  bibliothecae  volumina  distribuenda  esse  voluit  Arnrou,  dux 
exercitus  Omar , balneis  publicis  qufe,  licet  numero  4,ooo  per  sex  menses  ope 
pr&dictorum  librorum  calefacta  sunt. 

Aly  discipuli  adeo  divisi  sunt,  ut  jam  plus  quam  septuagenae  duae 
sectae  inter  eos  numerentur. 

De  doctrina  Mahumetis . 

Doctrina  religionis  Mahumetanae  continetur  praecipue  in  libro  cui 
titulus  Alcoran , a duabus  vocibus  in  lingua  Arabica  usitatissimis,  sci- 
licet at,  articulus , Gallice  le,  et  coran , nomen  substantivum  idem 
sonans  ac  collectio  vel  liber  : sic  antonom astice  propter  excellentiam 
suam  simpliciter  dicitur  liber,  sicut  apud  nos  codex  Scripturarum  sa- 
crarum vocatur  sine  addito  Biblia,  a verbo  Graeco  £i£ao;. 

Juxta  Mahumetanorum  traditiones,  singularis  ille  liber,  omnium 
perfectissimus  et  cunctas  hominum  facultates  longe  superans,  e con- 
spectu throni  Dei  quadam  nocte  mensis  ramadan,  in  infimum  coelum, 
id  est,  in  cadum  lunae  descendit,  in  membrana  expelle  arietis  quem 
occidit  Abraham  loco  Isaac  confecta  descriptus. 

Archangelus  Gabriel  Mahumetem  frequenter  visitans,  divinum  et 
incomparabilem  liunc  librum  per  partes  intra  viginti  tres  annos  ad 
eum  detulit ; cum  autem  Propheta,  secundum  vulgarem  Arabum  opi- 
nionem, scribendi  legendique  gnarus  non  esset,  miaisterio  scribarum 
utens,  sententias  sibi  revelatas  in  chartulis  scribendas  curabat. 

Post  ipsius  obitum,  Aboubckr,  primatum  adeptus,  summam  statim 
adhibuit  curam  ut  omnes  chartulae  sedulo  collectae  in  unum  coalesce- 
rent : ipso  jubente,  scriba  Zaid-ben-Tabct  hunc  suscepit  laborem; 
chartulis  adjungens  fragmenta  quae  reperiit  in  omoplatis  ovium , in 
lapidibus  albis,  in  foliis  palmarum,  in  frustulis  corii  vel  panni  scripta, 
sententias  memoria  solum  retentas  et  varie  sibi  narratas,  haec  omnia 
promiscue  et  sine  ullo  ordine  coadunans,  sat  grande,  sed  omnino  in- 
forme composuit  volumen  : illud  tamen  divisit  in  capita,  et  singulis 
capitibus  speciales  annexuit  titulos  ordinarie  vagos,  vel  sensu  carentes, 
et  saepe  ridiculos,  v.  g.  de  ape , d e formica,  de  vacca,  de  aranea,  de 
fumo , de  stercoribus , etc. 

Nullus  unquam  visus  est  liber  adeo  vagus  et  obscurus,  tot  nugis, 
repetitionibus  et  contradictionibus  refertus,  tam  fastidiosus  et  omni 
vero  sensu  destitutus.  Solis  ignorantiae  tenebris  et  cupiditatum  ille- 
cebris explicari  potest  quomodo  fidem  ei  adhuc  praebeant  Mahume- 
tani;  in  crassa  ignorantia  enim  cuncti  illi  populi  versantur,  ut  nemi- 
nem latet;  et  carnis  voluptatibus,  adeo  vehementer  allicientibus  in  his 
regionibus,  multum  favet  Atcorani  doctrina  : haec  namque,  quantum 
colligi  potest,  summa  est  illius  libri  doctrina  quae  ad  dogmata,  prae- 
cepta moralia  et  leges  caeremoniales  reducitur. 

1°  Quoad  dogmata , haec  praecipue  habentur,  scilicet ; 1°  Unus  est 
Deus  summe  perfectus  qui  similem  sui  generare  non  potest,  proinde- 
que  trinitas  in  Deo  admitti  nequit.  2°  Sunt  angeli  qui  subtilissima  ex 
igne  composita  habent  corpora;  non  manducant  tamen  neque  bibunt, 

nec  diversi  sunt  sexus.  Alii  Deum  adorant,  alii  laudes  divinas  canunt, 
alii  pro  hominibus  intercedunt,  et  alii  thronum  Dei  portant.  Quatuor 
frequentius  nominantur,  nempe  Gabricl , Michael , Azrael  et  Ifrafil. 
Singulis  hominibus  adsunt  angeli  custodes  qui  quotidie  uniuscujusque 
actiones  accurate  describunt.  Angelus  Azazil  Deo  erat  proximus ; sed 
jussus  Adamurn  adorare,  vel  coram  illo  procumbere,  recusavit;  ideo 
ab  excelsa  statione  sua  decidit , et  factus  est  diabolus  : nunc  totus  est 
ut  hominibus  noceat.  Praeter  angelos  et  daunones,  sunt  genii  boni  et 
mali  ex  crassiori  substantia  compositi , qui  manducant,  bibunt,  spe- 
ciem propagant  et  morti  sunt  obnoxii.  3°  Libri  sacri  sunt  Pentateu- 
chus , Evangelium  et  Alcoranus.  Per  Pentateuchum  intelligunt  Mahu- 
metani  omnes  libros  Veteris  Testamenti ; et  per  Evangelium , Actus  et 
Epistolas  Apostolorum , necnon  Apocalypsim  : asserunt  tamen  hos  li- 
bros a Judaeis  et  Christianis  esse  corruptos,  et  cunctas  leges  positivas 
tum  Veteris  tum  Novi  Testamenti  per  legem  Mahumetis  fuisse  abro- 
gatas, ita  ut  soli  Alcorano  nunc  plena  fides  adhibenda  sit.  4°  Altera 
futura  est  vita  beata  et  aBterna  pro  bonis,  mala  vero  pro  malis,  sed 
forte  non  aeterna  saltem  pro  omnibus ; inter  doctores  enim  Mahume- 
tanos  plurimi  censent  reprobos,  post  certum  temporis  lapsum,  admit- 
tendos esse  ad  felicitatem  eisque  apponendas  esse  in  convivium  reliquias 
convivii  justorum.  Futuram  esse  generalem  mortuorum  resurrectionem 
admittunt , et  extremum  atque  solemne  judicium  quod  sic  exercebitur : 
praegrandis  erit  statera  totam  coeli  et  terrae  superficiem  adaequans,  cu- 
jus lanx  una  erit  lucis  et  altera  tenebrarum ; in  utraque  per  omnipoten- 
tiam Dei  ponderabuntur  cuncta  opera  hominum  , videlicet  bona  opera 
in  lance  lucis  et  mala  in  lance  tenebrarum.  Narrant  insuper  omnino 
credendum  esse  vere  existere  pontem  Sarat  vel  Sirath , qui  est  corpus 
acutius  gladio  et  subtilius  capillo  supra  medium  gehennae  extensum ; 
omnes  super  illud  transire  debent : infideles  ex  judicio  Dei  titubabunt 
et  in  gehennam  cadent;  fideles  vero  constanter  ambulabunt  et  in  do- 
mum requiei  ducentur.  Paradisi  felicitas  tota  fere  sita  est  in  arboribus, 
fontibus,  pomis,  vestibus  pretiosis,  in  comedendo  et  bibendo,  in  lectulis, 
puellis  et  venereis  oblectamentis  : haec  saepissime  refricantur  et  non- 
nunquam  coloribus  minime  pudicis  exprimuntur.  5°  Fundamentale 
dogma  est  apud  Mahumetanos,  omnia  absoluta  Dei  voluntate  esse  prae- 
determinata , ac  proinde  necessario  heri. 

2°  Praecipua  Mahumetanorum  prcecepla  moralia  sunt : 1°  omnem 
disputationem  de  religione  esse  prohibitam , et  unumquemque  sine  ulla 
haesitatione  credere  debere  in  Pentateuchum , Evangelium  et  Alcora- 
num,  in  Deum  et  in  Mahumetem  ejus  prophetam;  2°  cunctis  infideli- 
bus apertum  inferendum  esse  bellum  donec  veram  amplectantur  fidem, 
et  fideles  in  bello  hujusmodi  occumbentes  veros  esse  martyres;  3°  qua- 
tuor uxores  ducere  licitum  esse , aut  unam  et  usque  ad  tres  ancillas 
concubinas  : ab  hac  lege  dispensatus  fuit  Mahumetes,  qui  quindecim 
habuit  uxores  et  decem  vel  duodecim  concubinas;  4°  licere  pariter 
uxores  duabus  vicibus  repudiare  et  assumere;  tertio  etiam  recipi  posse 

uxorem  repudiatam,  modo  vir  alter  eam  prius  duxerit  et  repudiaverit. 
Multae  sunt  aliae  leges  de  juramentis , de  vindicta  privata , de  poena 
talionis , de  usu  feminarum , etc.  a spiritu  Evangelii  non  minus  remotae. 

3°  Leges  cceremoniales  sunt,  la  purificationes  seu  lotiones  : in  ali- 
quibus circumstantiis  extraordinariis  totum  corpus  immergendum  est 
in  aquam;  ad  id  tenentur  mulieres  post  partum , et  quicumque  mor- 
tuum tetigerunt  : in  aliis  casibus  solummodo  lavantur  facies,  manus  et 
pedes.  Deficiente  aqua,  purificatio  praescripta  fit  cum  arena.  2a  Cir- 
cumcisio , quae  libere  fieri  potest  a sexto  usque  ad  decimum  sextum 
annum  : in  hac  caeremonia  requiritur  ut  puer  professionem  fidei  apud 
Mahumetanos  usitatam  distincte  pronuntiare  valeat  : Non  est  Deus 
prcelcr  Deum,  et  Mohammed  est  legatus  ejus . 3a  Oratio,  quae  quin- 
quies per  singulos  dies  fieri  debet  a Mahumetanis , faciem  versus  fa- 
num Meccanum  habentibus,  scilicet,  ante  solis  ortum,  statim  post 
meridiem,  ante  solis  occasum,  post  solis  occasum , ante  finem  crepusculi 
et  post  crepusculum.  Usus  campanarum  omnino  prohibetur,  et  ideo 
publici  praecones  in  templorum  turribus  stantes  alta  voce  clamant  : 
Maximus  Deus , Maximus  Deus , etc.  et  populum  statutis  horis  ad  ora- 
tionem vocant.  4a  Eleemosyna , quae  duplex  est,  alia  scilicet  spontanea, 
ad  quam  valde  excitat  Mahumetes,  et  ad  moralia  praecepta  pertinet;  et 
altera  lege  praescripta , quae  bellorum  expensis  potissimum  destinata 
est,  et  sic  verum  est  tributum.  5a  Jejunium,  quod  etiam  duplex  est, 
unum  supererogatorium  et  ad  privatorum  devotionem  exercendum , et 
alterum  obligatorium,  quod  per  mensem  lunarem  ramadan  strictissime 
observari  debet 1 ;,'id  est,  nihil  omnino,  durante  die,  sumere  licet,  ne- 
quidem  guttulam  aquae,  et  a cunctis  voluptatibus  abstinendum  est;  at 
post  solis  occasum  ea  omnia  licent  quae  alio  tempore  permissa  sunt. 
Solemne  hoc  jejunium  ideo  in  mense  ramadan  observatur,  quia  eo 
tempore  Alcoranus  demissus  est  de  coelo , et  terminatur  festo  solemni 
dicto  parvo  Bcyram  : tribus  subsequentibus  celebratur  diebus,  et  vulgo 
dicitur  Pascha  Turearum  ; septuaginta  diebus  post  hoc  festum , magnum 
celebratur  Beyram  per  quatuor  dies.  His  duntaxat  septem  diebus  in 
toto  anno  negotium  omneque  opus  servile  prohibentur ; nam  laborare 
licet  die  veneris  cultui  religioso  specialiter  consecrato.  6*  Abstinentia 
a vino,  ludo  et  musica,  item  a morticino,  sanguine,  carne  suilla,  ido- 
lothyto, suffocato,  occiso  percussione,  mortuo  ex  casu,  occiso  cornu 
alterius  animalis,  ab  eo  de  quo  fera  comederit.  7a  Est  peregrinatio 
Meccana  ex  usu  ethnicorum  Arabum  a Mahumete  accepta  et  ipsius 
asseclis  praescripta,  quae  ab  omnibus  legitime  non  impeditis  saltem 
semel  in  vita  fieri  debet.  Opinantur  Arabes  hanc  peregrinationem  ab 
ipso  Adam  incoeptam  esse , templum  nunc  exstans  tempore  diluvii  as- 

1 Cum  annus  Mahumetanorum  sit  lunaris,  mensis  ramadan,  varia  successive 
percurrit  tempora,  et  intra  triginta  tres  annos  circulus  perficitur ; ssepe  ergo 
magnum  jejunium  in  sestate  celebratur 

sumptum  esse  in  coelum,  Abraham  vero  aliud  omnino  simile  ex  jussu 
Dei  aedificavisse. 

Palet  ex  modo  dictis , totam  Mahumetanorum  religionem  informem 
esse  congeriem  veterum  traditionum  Arabum  ab  Abraham  per  Ismae- 
lem  descendentium,  factorum  Veteris  et  Novi  Testamenti,  fabularum 
Thalmudistarum,  et  errorum  Arii,  Nestorii  aliorumque  haereticorum 
vel  catholicorum  ignorantia  crassa  laborantium. 

Singularis  haec  Mahumetis  religio  seria  confutatione  minime  indiget; 
a perfectione  enim  religionis  Christianae  longe  abest,  et  nullis  charac- 
teribus veritatis  fulcitur ; praecipui  namque  veritatis  religionis  positivae 
characteres  sunt  miracula  et  prophetiae  : atqui  religio  Mahumetis  neque 
miraculis  vere  divinis  neque  prophetiis  innititur. 

1°  Non  miraculis  vere  divinis ; pluribus  enim  Alcorani  locis  profi- 
tetur Mahumetes  se  ad  miracula  patranda  missum  non  fuisse,  penes 
Deum  esse  signa,  se  vero  manifestum  esse  praedicatorem,  etc.  Dat  ta- 
men suum  Alcoranum  ut  prodigium  vere  divinum,  utpote  opus  exi- 
mium a se  idiota  conscriptum,  cui  eloquentissimi  viri  a se  rogati  nihil 
simile  condere  potuerunt : at  certe  ille  liber,  ex  compendio  ipsius  doc- 
trinae supra  exposito,  sub  nullo  respectu  videtur  esse  quid  divinum, 
bene  vero  quoddam  delirii  portentum.  Doctores  quidem  Mahumetani 
multa  Prophetae  suo  tribuunt  miracula , usque  ad  tria  millia , quae  di- 
cunt esse  splendidissima ; verum  tam  ridicula  sunt  ut  vix  serio  referri 
queant : v.  g.  bos  Alcoranum  inter  cornua  gestit ; columba  ad  aurem 
Prophetae  advolat ; magna  pars  lunae  in  manicam  ejus  delabitur,  et 
ille  eam  remittit  ne  sideri  sua  desit  rotunditas;  fontes  e digitis  ejus 
scaturiunt ; montes  et  lapides  eum  praetereuntem  salutant , dicentes  : 
Salve , Propheta  Dei;  arbores  cacumina  inclinant,  duae  prae  caeteris 
eum  ad  nutum  sequuntur,  se  mutuo  jungentes,  umbraculum  super 
eum , dum  ventrem  solvit , extendunt ; in  ictu  oculi  a Mecca  Jerosoly- 
mam  iter  facit,  insidens  dorso  jumenti  cujus  lora  Archangelus  Gabriel 
tenet;  splendente  scala  in  coelum  ascendit,  septem  coelos  visitat,  etc. 
Quis  autem  in  hujusmodi  prodigiis  characteres  veritatis  et  divinitatis 
reperiet?  ergo  1°. 

2°  Religio  Mahumetis  veris  prophetiis  non  innititur;  nullas  quippe 
prophetias  edidit  Mahumetes,  sed  tantum,  Pentateuchum  et  Evange- 
lium  corrumpens,  exhibet  Deum,  in  cap.  7 et  61  Alcorani  , ut  singu- 
larem annuntiantem  prophetam  qui  multa  juberet  honesta,  inhonesta 
vero  prohiberet,  et  praetendit  se  hunc  esse  prophetam  : at  nemo  non 
videt  talem  allegationem,  omni  ratione  positiva  destitutam,  nulla  fide 
esse  dignam  : ergo. 

Religio  Mahumetana  dicitur  Gallice  Islamisme , a voce  islam  qu® 
in  lingua  Arabica  exprimit  actionem  plene  Deo  se  committendi  : ex 
illa  voce  Persae  fecerunt  Muslim  et  in  numero  plurali  Muslimim;  unde 
Mahumetani  dicuntur  Musulmans . Olim  vocati  sunt  etiam  Sarraceni 
( Sarrasirts ) , a populo  qui  Medinae  et  circa  Medinam  tempore  Mahume- 


DE  VERA  RELIGIONE. 


227 

tis  habitabat,  qui  novae  religioni  subscripsit,  et  cunctis  eam  profiten- 
tibus  nomen  suum  dedit  : nomen  istud  obsolevit  quando  Tureae  pri- 
matum obtinuerunt. 

Ministri  religionis  Mahumetanae  vocantur  imanni,  imans ; praesunt 
orationibus,  quae  a solis  privatis  nunquam  fieri  debent  in  templo,  pu- 
blice ac  solemniter,  sine  cantu  tamen,  celebrantur  die  veneris  : hac 
die  publicas  habent  conciones  ad  populum.  Unus  specialiter  praepo- 
situs est  unicuique  templo  ( mosquee ),  sicut  parochus  apud  nos,  et 
plures  sub  se  habet  imannos.  Primus  omnium  in  toto  Turearum  im- 
perio dicitur  mufti\e  1 muphti;  solus  infallibiliter  Alcoranum  inter- 
pretatur. Quidam  sunt  etiam  religiosi  seu  monachi  dervis  vel  derviches 
appellati,  qui  vitam  ducunt  caelibem,  pauperem  et  valde  austeram, 
saltem  apparenter  : at  hujusmodi  professionem  pro  nutu  relinquere 
possunt. 

Vide  Lectiones  theologicas  ad  usum  dioecesis  Rothomagensis,  t.  5 ; 
Hooke , Religionis  naturalis , etc.  Principia,  t.  2 ad  calcem;  Biographie 
aniverselle , art.  Mahomet  et  Aly;  Expositiori  de  la  foi  Musulmane 
iradaite  du  ture  par  M,  Garcin  de  Tassy , etc. 

In  praecedenti  tractata  nostro  demonstravimus  solam 
religionem  Christianam  esse  veram  et  divinam,  solamque 
admittendam  : omnes  igitur  homines  tenentur,  quantum 
in  se  est,  eam  cognoscere  et  amplecti. 

At  religio  ista,  qualis  nunc  existit,  in  varias  dividitur 
sectas  quae  plurimis  in  punctis  sibi  contradicunt : earum 
igitur  doctrina  aequaliter  vera  non  est ; quia  Deus  non 
potest  revelare  falsum  : unde  vel  omnes  a vera  Christi 
doctrina  recesserunt , et  in  errorem  plus  minusve  impe- 
gerunt ; vel  unica  ex  illis  genuinam  Christi  doctrinam  in 
sua  integritate  servat.  Apertissimam  hanc  veritatem  ne- 
mo inficiatur. 

Maxima  ergo  cum  diligentia  nobis  investigandum  est 
an  vera  Christi  religio  in  sua  integritate  adhuc  existat, 
quomodo  a diversis  erroribus  circa  illam  existentibus 
secerni  possit  et  cognosci  debeat,  ad  salutem  consequen- 
dam. ’ 

Haec  religio  ab  omnibus  vocatur  Ecclesia,  et  idcirco 
tractatus  noster  inscribitur  : De  vera  Christi  Ecclesia. 

In  tres  partes  eum  dividemus,  quarum  la  erit  de  verae 
Ecclesiae  notis,  seu  attributis  constitutivis  ; 2a  de  ejus 
auctoritate,  et  3a  de  ipsius  capite  et  membris.  His  tria 
praemittenda  sunt  capita  : lum  de  genere  argumentorum 
quibus  in  praesentis  tractatus  decursu  utendum  est ; 2um 
de  notione  Ecclesiae,  et  3um  de  necessitate  ipsi  adhaerendi. 

I CAPUT  PIUEVIUM. 

DE  GERERE  ARGUMENTORUM  QUIBUS  IN  PR^SENTIS 
TRACTATUS  DECURSU  UTENDUM  EST. 

Existentia  et  constitutio  verse  Ecclesiae  sunt  facta  a 
libera  Dei  voluntate  provenientia  : in  liis  ergo  tractandis 
non  utendum  est  argumentis  ex  sola  ratione  depromptis; 
sed  consulenda  sunt  monumenta  in  quibus  continentur 
libera  Dei  consilia  : porro  haec  monumenta  sunt  Scrip- 
tura sacra  et  traditio. 

ARTICULUS  PRIMUS. 

4 

DE  SCRIPTURA  SACRA. 

1°  Adversarii  quos  in  decursu  hujus  tractatus  impu- 
gnaturi sumus,  agnoscunt  Scripturam  tanquam  genui- 
num Dei  verbum  continentem  : supposita  igitur,  et  non 
probata  inspiratione  librorum  divinorum,  argumenta  ex 
ipsis  merito  colligemus  ad  stabiliendas  defendendasque 
propositiones  nostras. 

2°  In  praecedenti  tractatu  probavimus  libros,  tum  Ve- 
teris, tum  Novi  Testamenti  esse  authenticos,  veros  et 
integros,  proindeque  omnimoda  fide  dignos  : porro  in  eis 
referentur  Dei  Christique  verba  : ergo. 

3°  Demonstravimus  religionem  Christianam  esse  divi- 
nam : ergo  libri  qui  primaeva  ejus  monumenta  continent, 
semper  sunt  veri;  alioquin  vera  Christi  doctrina  perire, 
vel  saltem  adulterari  posset  : hoc  autem  Deus  permit- 
tere nequit. 

4°  Vel  auctores  librorum  Novi  Testamenti,  de  quibus 
praesertim  nunc  agitur,  propria  Christi  verba  referunt, 
vel  non  : si  prius,  nulla  est  difficultas;  si  posterius,  ergo 

mentiti  sunt  : porro  dici  non  potest  eos  mentitos  esse; 
nam  plurima  ediderunt  miracula  in  confirmationem  doc- 
trinae quam  verbis  et  scriptis  praedicabant;  repugnat  au- 
tem Deum  operari  miracula,  sive  per  se,  sive  per  minis- 
tros suos,  ad  confirmandos  errores  : ergo. 

ARTICULUS  SECUNDUS. 

DE  TRADITIONE. 

Certum  est  Christum  multa  dixisse  et  fecisse  quae  in 
Evangelio  non  fuerunt  scripta,  ut  ipse  S.  Joannes  testa- 
tur, xxi,  25  : haec  autem  via  traditionis  ad  nos  pervenire 
potuerunt : igitur  traditio  ista  recte  definitur,  Doctrina 
divina  in  libris  canonicis  non  scripta , sive  viva  voce  trans- 
mittatur, sive  in  aliis  scriptis  reperiatur. 

Quaestio  est  an  hujusmodi  traditio  tutissima  sit  via 
qua  doctrina  Christi  et  Apostolorum  ad  nos  pervenire 
possit.  Negant  protestantes,  affirmant  vero  omnes  catho- 
lici, quibuscum  sit 

PROPOSITIO. 

Traditio  est  via  tutissima  qua  doctrina  Christi  et  Apostolorum 
usque  ad  nos  certo  pervenire  potest . 

Prob.  1°  ex  ipsa  Scriptura  sacra.  II  Thessal.  n,  14  : 
Itaque 9 fratres , state , et  tenete  traditiones  quas  didicistis , 
sive per  sermonem , sive  per  epistolam  nostram.  II  Tim.  i,  13  : 
Formam  habe  sanorum  verborum  quce  a me  audisti y in  fide 
et  in  dilectione  in  Christo  Jesu.  Bonum  depositum  custodi 
per  Spiritum  sanctum  qui  habitat  in  nobis.  Ibid.  n,  1 : Tu 
ergo,  fili  mi,  confortare  in  gratia  quce  est  in  Christo  Jesu , et 
quce  audisti  a me  per  multos  testes , hcec  commenda  fidelibus 
hominibus  qui  idonei  erunt  et  alios  docere.  Porro  in  his 
textibus  agitur  de  doctrina  sola  voce  transmissa,  velut 
deposito  custodienda  et  alios  docenda  : ergo,  juxta  Apo- 
stolum, doctrina  sana  et  divina  sic  transmitti  potest. 

Prob . 2°  ex  sanctis  Patribus.  Quidquid  dicant  pro- 
testantes  de  sanctis  Patribus  eorumque  scriptis,  saltem 
negare  non  possunt  eos  fuisse  testes  doctrinae  quae  ipso- 
rum tempore  in  variis  ecclesiis  suis  docebatur  : merito 
igitur  consulendi  sunt,  et  si  fuerint  unanimes  in  admit- 
tenda traditione  divina,  hinc  firmissimum  eruitur  argu- 
mentum : porro  sancti  Patres  fuerunt  unanimes,  etiam 
in  primis  Ecclesiae  saeculis , in  admittenda  traditione 
divina ; ex  innumeris  eorum  testimoniis  quae  citari  pos- 
sent, quaedam  tantum  seligemus. 

Tertull.  lib.  de  Corona,  post  enumeratas  varias  tra- 
ditiones de  caeremoniis  baptismi,  de  signo  crucis,  de 
oblationibus  pro  defunctis,  etc.  addit,  cap.  4 : « Harum 
» disciplinarum  si  legem  expostules  Scripturarum,  nul- 
» lam  invenies.  Traditio  tibi  praetendetur  auctrix,  con- 
» suetudo  confirmatrix  et  fides  observatrix.  » 

Origenes,  in  cap.  vi  Epist.  ad  Rom.  lib.  5 : « Ecclesia 
» ab  Apostolis  traditione  suscepit  etiam  parvulis  baptis- 
» mum  dare.  » 

S.  Rasilius,  lib.  de  Spiritu  sancto,  cap.  27,  n.  66, 
ait  : « Ex  asservatis  in  Ecclesia  dogmatibus  et  praedica- 
» tionibus,  alia  quidem  habemus  e doctrina  scripto  pro- 
» dita,  alia  vero  nobis  in  mysterio  tradita  recepimus  ex 
» traditione  Apostolorum.  » 

S.  Chrysost.  in  cap.  n Epist.  II  ad  Thessal.  ad  verba 
quae  retulimus,  dicit : « Hinc  est  perspicuum  quod  non 
» omnia  tradiderunt  per  epistolam,  sed  multa  etiam 
» sine  scriptis ; et  ea  quoque  sunt  fide  digna.  Quam- 
» obrem  Ecclesiae  quoque  traditionem  censeamus  esse 
« fide  dignam.  » 

S.  Epiph.  Haeresi  61  : « Sed  et  traditione  quoque 
» opus  est.  Neque  enim  ex  scripturis  peti  possunt  omnia. 
» Idcirco  alia  scripto,  traditione  alia  sanctissimi  Apostoli 
» reliquerunt.  » 

S.  Aug.  de  Bapt.  lib.  5,  cap.  23  : « Sunt  multa  quae 
» universa  tenet  Ecclesia,  et  ob  hoc  ab  Apostolis  prae- 
» cepta  bene  creduntur,  quanquam  scripta  non  repe- 
» riantur.  » 

S.  Hieronymus,  Dialogo  contra  Luciferianos,  cap.  4 ? 
« Etiamsi  Scripturae  auctoritas  non  subesset , totius  or- 
» bis  in  lianc  partem  consensus  instar  praecepti  obtine- 
» ret;  nam  et  multa  alia  quae  per  traditionem  in  Ecclesiis 
» observantur,  auctoritatem  scriptae  legis  sibi  usurpa- 
» verunt.  » 

Clara  sunt  hujusmodi  testimonia  , et  multo  clariora 
apparerent  si  uniuscujusque  integer  legeretur  contextus. 
Unde  eruditus  Ccisaubun , protestans , fatebatur  omnes 
sanctos  Patres  esse  pro  catholicis;  Obreths , non  minus 
eruditus,  testatur  quod  opera  illorum  legendo,  antequam 
in  sinum  Ecclesiae  Romanae  rediisset,  pluries  tentatus 
fuerit  ea  projicere  in  terram,  quia  plena  sibi  videbantur 
papismo . Ergo  Patrum  testimonio  evidenter  constat  ad- 
mittendas esse  divinas  traditiones. 

Hinc  concilium  Trident.  merito  definiit,  sess.  4,  de- 
cret.  de  Canonicis  script.  « Omnem  salutarem  veritatem 
» et  morum  disciplinam  contineri  in  libris  scriptis ; et 
» sine  scripto  traditionibus , quae  ipsius  ore  Christi  ab 
» Apostolis  acceptae,  aut  ab  ipsis  Apostolis  Spiritu  sancto 
» dictante,  quasi  per  manus  traditae,  ad  nos  usque  per- 
» venerunt.  » 

Prob.  3°  ratione.  Ab  Adam  usque  ab  Moysen  tradi- 
tione habebatur  fides  de  creatione  mundi , de  lapsu 
primi  parentis,  de  vita  futura,  de  redemptore  venturo , 
de  remedio  peccati  originalis  , etc.  A Moyse  usque  ad 
Christum,  sola  iterum  traditione  habebatur  fides  de 
remedio  peccati  originalis  pro  feminis  , de  canonicitate 
librorum  sanctorum  et  de  multis  aliis  ; in  nova  autem 
lege  viva  voce  tantum  primo  docuerunt  Apostoli , plures 
ecclesiae  diu  exstiterunt  absque  scriptis,  et  etiam  nunc 
plura  docentur  et  ubique  velut  divina  creduntur,  licet  in 
Evangeliis  nec  aliis  Apostolorum  scriptis  inveniantur  : 
sic  ipsi  protestantes  admittunt  beatam  Deiparam  semper 
fuisse  virginem,  baptismum  parvulis  esse  conferendum, 
ab  haereticis  rite  collatum  non  esse  iterandum,  quatuor 
tantum  esse  Evangelia,  etc.  porro  haec  omnia  aliaque 
multa  sola  traditione  constant : ergo. 


TRACTATUS 


234 

Et  vero  Apostoli  per  orbem  dispersi  varias  fundave- 
runt ecclesias,  quae  vice  sua  alias  genuerunt  eisque  tra- 
ditiones suas  transmiserunt : sic  prodiere  omnes  eccle- 
siae Christianae  in  mundo  existentes.  Si  ergo  omnes  sint 
morali  ter  unanimes  in  admittenda  aliqua  doctrina  ut 
divina , licet  non  scripta  , certe  negare  non  possumus 
eam  esse  reipsa  divinam.  Vel  enim  est  divina,  vel  ab 
aliquo  impostore  fuit  excogitata  : at  posterius  dici  non 
potest ; quis  namque  rationis  compos  credat  aliquem 
impostorem,  quantumvis  in  arte  fallendi  peritus  suppo- 
natur, cunctis  fidelibus  ac  pastoribus  universarum  eccle- 
siarum , locis  , moribus  et  usu  sermonis  a se  discrepan- 
tium, persuasisse,  velut  divinam  , a Christo  et  Apostolis 
venientem  , doctrinam  supposititiam  de  qua  nihil  un- 
quam audiissent  ? Manifestum  est  talem  liypothesim 
esse  prorsus  absurdam  : igitur  admittenda  est  traditio  ut 
via  tutissima  qua  doctrina  divina  ad  nos  usque  certo 
pervenire  queat. 

Inter  alia  opera  quae  utiliter  consuli  possunt,  vide 
Bossuet,  variis  in  locis,  et  praesertim  Defense  de  la  tradi - 
tion  ; la  Discassion  amicale , lettre  4 ; Excellence  de  la  veli - 
gion  c a tholi  que,  ouvrage  traduit  de  Vanglai $ de  M.  Milner , 
lettre  10 , etc. 

Hinc  sequitur  quod  traditio  constans  et  universalis 
tantam  mereatur  fidem  quantam  ipsa  Scriptura  sacra  ; 
ergo  validissima  subministrat  argumenta  ad  dignoscenda 
fidei  dogmata,  et  inprimis  divinam  verse  Ecclesiae  con- 
stitutionem ; etenim  quae  vera  traditione  constant  ut 
divina,  tam  certa  sunt  ac  ea  quae  in  libris  sacris  descri- 
buntur. Ergo. 


II  CAPUT  PRAEVIUM. 

DE  NOTIONE  ECCLESLE. 


Yox  Ecclesia,  a verbo  Graeco  U y.aXetb,  evoco,  oriens,  idem 

significat  ac  coetus.  In  ipsis  Scripturis  sacris  promiscue 
usurpatur  pro  coetu,  sive  religioso,  v.  g.  Si  Ecclesiam  non 
audierit,  sit  tibi  sicut  ethnicus  et  publicanus , Mattii,  xvm, 
17  ; sive  profano,  ut  in  Act.  xix  , 32  : Erat  enim  ecclesia 
confusa ; sive  etiam  iniquo  : Odivi  ecclesiam  malignantium , 
Ps.  xxv,  5.  Mos  autem  praevaluit  ut  vox  illa  pro  coetu 
religioso  duntaxat  sumeretur,  imo  ad  designandum  so- 
cietatem religionem  Christi  profitentem  consecraretur. 

In  triplici  statu  catholici  considerant  Ecclesiam  Christi, 
videlicet,  in  coelo  triumphantem,  in  purgatorio  patien- 
tem, et  in  terra  militantem. 

De  sola  ecclesia  prout  est  in  terra  militans,  liic  nobis 
agendum  est. 

Bellarminus  eam  definit,  societatem  hominum  viatorum 
ejusdem  fidei  professione  corumdemque  sacramentorum  parti- 
cipatione conjunctorum  sub  regimine  legitimorum  pastorum  ac 
praesertim  summi  Pontificis,  Omnes  theologi  catholici  hanc 
definitionem  unanimiter  admiserunt ; est  enim  accurata 
et  naturam  Ecclesiae  catholicae  perfecte  describit , ut  ex 
dicendis  in  decursu  tractatus  patebit : sed  haeretici  quibus- 
cum  nobis  dimicandum  est,  eam  rejiciunt.  Requiritur 
tamen  ut  commune  cum  illis  habeamus  principium  extra 
dubium  positum;  ex  quo  procedentes,  methodicam  in- 
stituamus discussionem.  Bossuet  Ecclesiam  sic  definivit  in 
exordio  famosissimi  sui  cum  ministro  Claude  colloquii  : 
Societas  hominum  viatorum , veram  Christi  doctrinam  pro- 
fitendum. Fatentur  ipsi  protestantes  definitionem  istam 
esse  veram  et  accuratam : hanc  igitur  admittimus. 

III  CAPUT  PRAEVIUM. 

DE  NECESSITATE  ADHAERENDI  VERiE  ECCLESIAE. 

Sensus  quaestionis  est  utrum  extra  communionem  cum 
vera  Christi  Ecclesia  salus  obtineri  possit. 

PROPOSITIO. 

Extra  veram  Christi  Ecclesiam  nulla  est  salus . 

Proh.  1°.  B.  Paulus,  Eph.  v , 23  : Christus  caput  est 
Ecclesia ?,  ipse  salvator  corporis  ejus . Coi.  i , 18  : Et  ipse  est 
caput  corporis  Ecclesias.  Unde  sic.  Nemo  potest  salvari 
sine  Christo,  Christus  est  salvator  corporis  sui  mystici,  id 
est  Ecclesiae  ; nonne  sequitur  extra  Ecclesiam  nullam 
esse  salutem  ? 

In  aliis  locis  Ecclesia  dicitur  domus  Dei , columna  veri- 
tatis 3 sponsa  et  amica  Christi  : porro  repugnat  salutem 
reperiri  extra  domum  Dei,  columnam  veritatis  et  spon- 
sam Christi  : ergo. 

Proh . 2°  ex  Patrihus.  S.  Cypr.  de  Unitate  Eccl.  « Ha- 
» here  jam  non  potest  Deum  patrem  qui  non  habet 

» Ecclesiam  matrem Si  potuit  evadere  quisquam  qui 

» extra  arcam  Noe  fuit,  et  qui  extra  Ecclesiam  fuerit 
» foris  evadet.  » Multa  alia  citari  possent  testimonia  non 
minus  clara  et  splendida.  Ergo. 

Propositionem  nostram  libenter  admittunt  ipsi  pro- 
testantes  ; cum  enim  hic  agatur  de  vera  Christi  Ecclesia 
in  genere , fatentur  extra  eam  nullam  obtineri  posse  sa- 
lutem. Vide  Bossuet,  Histoirc  des  Variations , 1.  15.  Cal- 
vinus aiebat,  Institut.  1.  4,  c.  1 : « Extra  Ecclesiae  gre- 
» mium  nulla  est  speranda  remissio  peccatorum  , nec 
» ulla  salus.  » Juri  eu,  celebris  minister  in  secta  calvi- 
niana,  idem  confessus  est,  et  hodierni  protestantes  ab  ea 
sententia  minime  recedunt.  Frustra  igitur  hanc  quaestio- 
nem fusius  tractaremus.  Nunc  summa  cum  diligentia 
quaerendum  est  ubi  sit  vera  Ecclesia  extra  quam  nulla 
est  salus. 

PARS  PRIMA. 

DE  NOTIS  SEU  ATTRIBUTIS  VERiE  ECCLESIAE 
CONSTITUTIVIS. 

Notce  Ecclesiae  sunt  signa  quibus  eam  a sectis  pseudo- 
cliristianis  tuto  secernere  possumus.  Certum  est  apud 
omnes  quod  hujusmodi  signa  existere  debeant ; Deus 
enim  omnes  homines  vult  salvos  fieri,  et  ad  agnitionem  ve- 
ritatis venire,  I Tim.  ii,  4 : porro  extra  veram  Ecclesiam 
nulla  est  salus  : ergo. 


Duplicis  generis  distinguuntur  notae  Ecclesiae;  aliae 
scilicet  negativae,  et  aliae  positivae  : unde  hanc  partem  in 
duo  capita  dividemus. 


CAPUT  PRIMUM. 


DE  NOTIS  ECCLESIA  NEGATIVIS. 

Notce  negativae  sunt  proprietates  verae  Ecclesiae  essen- 
tiales, quae  in  aliis  societatibus  inveniri  possunt  : dicun- 
tur negativae,  quia  earum  absentia  probaret  quidem  ta- 
lem Ecclesiam  esse  falsam,  sed  earumdem  praesentia  non 
demonstraret  illam  esse  veram.  Quatuor  praecipue  nu- 
merantur,* videlicet  visibilitas,  indefectibilitas,  invaria- 
bilitas  et  auctoritas  in  docendo.  De  singulis  paucis  verbis 
disseremus,  et  postea  examinabimus  cuinam  societati 
Christianae  competant. 

ARTICULUS  PRIMUS, 

DE  VISIBILITATE  ECCLESIAS. 

Professio  verae  doctrinae  Christi  debet  esse  externa,  ut 

omnes  conveniunt.  Similiter  contineri  debent  in  illa  vir- 
tutes internae  a Christo  praescriptae,  nempe  fides,  spes, 
charitas , etc.  Id  apud  omnes  in  confesso  est. 

Externa  professio  doctrinae  Christi  corpus  Ecclesiae 
dicitur  ; virtutes  internae  ipsius  anima  vocantur,  quia  re- 
spectu societatis  religiosae  sunt  sicut  anima  respectu  cor- 
poris humani.  In  hoc  protestantes  nobis  iterum  consen- 
tiunt. Externa  autem  doctrinae  Christi  professio  reddit 
Ecclesiam  visibilem,  et  quaestio  est  an  Christus  voluerit 
ut  ipsius  Ecclesia  esset  visibilis.  Duplici  modo  potest  esse 
visibilis,  scilicet,  eo  ipso  quod  sit  externa ; et  eminenter, 
quatenus  videlicet  doctrinam  Christi  publice  profiteatur 
et  multis  innotescat. 

PROPOSITIO. 

Vera  Christi  Ecclesia  eminenter  visibilis  esse  debet . 


Prob.  Illud  ab  omnibus  Christianis  ut  certum  haberi 
debet  quod  praedixerunt  Prophetae,  docuit  Christus,  con- 
firmaverunt Apostoli,  tradiderunt  sancti  Patres  et  astruit 
ratio  : atqui  praedixerunt  Prophetae,  docuit  Christus,  etc. 
Ecclesiam  debere  esse  eminenter  visibilem. 

1°  Praedixerunt  Prophetce.  In  Isai.  ii,  2,  legitur  : Et  erit 
in  novissimis  diebus  praeparatus  mons  domus  Domini  in  ver- 
tice  montium , et  elevabitur  super  colles , et  fluent  ad  eum  om- 
nes gentes . Mons  ille  domus  Domini  naturaliter  explicari 
non  potest  nisi  de  Ecclesia  Christi,  et  sic  intellectus  est 
a S.  Hieronymo,  ab  aliis  Patribus,  a Scripturae  sacrae  in- 
terpretibus et  ab  omnibus  theologis  : at  societas  sic  de- 
signata, ad  quam  omnes  gentes  fluent,  certe  eminenter 
visibilis  esse  debet. 

Legitur  in  Dan.  n,  34  et  35 : Abscissus  est  lapis  de  monte 
sine  manibus , et  percussit  statuam  in  pedibus  ejus ....  et  factus 
est  mons  magnus , et  implevit  omnem  terram.  Celebris  illa 
prophetia  quae  integra  legenda  est,  communiter  de  Ec- 
clesia Christi  intelligitur,  et  revera  aliter  explicari  non 

potest  : porro  Ecclesia  sic  designata  essentialiter  est  visi- 
bilis : ergo  1°. 

2°  Christus  docuit  Ecclesiam  debere  esse  evidenter  visi- 
bilem; illam  enim  variis  in  locis  designat  sub  figuris  ci- 
vitatis et  regni , v.  g.  Mattii,  v,  14  : Vos  estis  lux  mundi ; 
non  potest  civitas  abscondi  supra  montem  posita  ; ibidem  xm, 
33  et  alibi  : Simile  est  regnum  coelorum , etc.  at  illae  figutae 
prorsus  inconvenientes  essent  si  Ecclesia  eminenter  visi- 
bilis esse  non  deberet  : ergo  2°. 

3°  Confirmaverunt  Apostoli;  sic  enim  habet  B.  Paulus, 
Eph.  iv,  1 1 : Ipse  dedit  quosdam  quidem  apostolos , quosdam 
autem  prophetas , alios  vero  cvangelistas,  alios  autem  pastores 
et  doctores , ad  consummationem  sanctorum , in  opus  ministe- 
rii , in  aedificationem  corporis  Christi.  Corpus  Christi  de  quo 
hic  agitur,  est  procul  dubio  ipsius  Ecclesia,  juxta  haec 
verba , Coi.  i , 24  : Pro  corpore  ejus , quod  est  Ecclesia  : 
porro  Ecclesia  in  qua  sunt  apostoli,  prophetae,  evange- 
listae,  pastores  et  doctores  in  opus  ministerii,  est  neces- 
sario visibilis  : ergo  3°. 

4°  Sancti  Patres  eam  dem  tradiderunt  veritatem. 

S.  Chrysost.  in  c.  ii  Isaiae  n.  2 : « Neque  sol  ita  splendi- 
» dus , neque  lux  ejus  ita  clara  est  ut  sunt  res  ad  Eccle- 
» siam  spectantes.  » S.  Aug.  1 Tract.  in  Epist.  Joan.  n.  13, 
2 part.  « Numquid  sic  ostendimus  Ecclesiam,  fratres  mei? 
» nonne  aperta  est?  nonne  tenuit  omnes  gentes?...  Ecce 
» mons  implens  universam  faciem  terrae;  ecce  civitas  de 
?>  qua  dictum  est : Non  potest  civitas  abscondi  supra  montem 
» posita . »>  Ex  illo  textu  constat  S.  Aug.  prophetiam  Da* 
nielis  de  Ecclesia  intellexisse , et  eam  eminenter  visibh 
lem  credidisse.  Ergo. 

5°  Idem  rationibus  theologicis  astruitur . 

1°  Ecclesia  nihil  aliud  est  quam  societas  hominum 
veram  Christi  doctrinam  profitentium  : talis  societas  es- 
sentialiter est  visibilis ; nulla  enim  intelligitur  societas 
hominum  in  terra  viventium , nisi  aliqua  inter  eos  exi- 
stat  connexio ; id  evidenter  sequitur  ex  ipso  societatis  no- 
mine : at  nulla  hujusmodi  connexio  existeret  inter  men> 
bra  Ecclesiae  invisibilis.  Ergo. 

2°  Omnes  Ecclesiam  ingredi  tenentur,  quia  veram 
Christi  doctrinam  profiteri  debent  : porro  repugnat  eos 
teneri  ingredi  societatem  invisibilem  : ergo. 

3°  Ipsi  protestanles  in  prioribus  fidei  confessionibus 
agnoverunt  Ecclesiam  Christi  debere  esse  visibilem , ut 
clare  demonstrat  illustrissimus  Bossuet , Histoirc  des  Va- 
riatioris , lib.  15;  sed,  cum  graviter  premerentur  a catho- 
licis ut  ostenderent  societatem  quae  ipsorum  doctrinam 
ante  Lutlierum  profiteretur,  tunc  invisibilem  fuisse  ve- 
ram Ecclesiam  et  in  sinu  Ecclesiae  Romanae  delituisse , 
maluerunt  dicere  quam  se  victos  confiteri.  Ergo  5°. 

Hinc  sequitur  Ecclesiam  dici  non  posse  societatem 
justorum,  nec  a fortiori  praedestinatorum;  nam  justi  et 
praedestinati  soli  Deo  noti  sunt,  et  societatem  visibilem 
efficere  nequeunt.  Attamen  virtutes  Christianae  quibus 
homo  justus  necessario  est  ornatus  , sunt  forma  Ecclesiae 
et  velut  illius  anima,  ut  jam  observavimus  : mirum  igitur 
nobis  videri  non  debet  si  cultus  internus  et  illae  virtutes 
specialiter  commendentur  in  Scripturis. 

Qui  autem  veram  Christi  religionem  exterius  duntaxat 
profitentur , ad  corpus  Ecclesiae  pertinent , non  vero  ad 
ipsius  animam. 

ARTICULUM  SECUNDUS. 

DE  PERPETUITATE  SEU  INDEFECT1BILITATE  VISIBILITATIS 
ECCLESIAE. 

Christus  Ecclesiam  suam  instituit  usque  in  finem  sae- 
culorum permansuram  : id  nobiscum  libenter  fatentur 
protestantes , ex  his  verbis  : Ecce  ego  vobiscum  sum  omni- 
bus diebus  usque  ad  consummationem  sceculi , Mattii,  xxvm, 
28,  et  ex  aliis  Scripturae  locis  ac  rationibus;  sed  cum 
ostendere  non  possent  ubi  ipsorum  ecclesia  visibiliter 
existeret  ante  reformationem , systema  defectionis , obs- 
curitatis et  momentaneae  invisibilitatis  excogitaverunt. 
Contra  quos  sit 

PROPOSITIO. 

Visibilitas  Ecclesias  Christi  debet  esse  perpetua 
et  indefectibilis. 

Prob.  Haec  indefectibilitas  Ecclesiae  tribuenda  est  quam 
praedixerunt  Prophetae,  promisit  Christus,  docuerunt 
Apostoli  et  agnoverunt  sancti  Patres  : atqui  perpetuam 
et  indefectibilem  futuram  esse  visibilitatem  Ecclesiae 
praedixerunt  Prophetae,  etc. 

1°  Praedixerunt  Prophetas . Sic  enim  superius  citata  Da- 
nielis  prophetia,  it,  44.  Lapis  de  quo  loquitur  Propheta 
designat  Ecclesiam,  et  quidem  visibilem;  atqui  de  illo 
lapide  legitur  : Suscitabit  Deus  coeli  regnum  quocl  in  veter- 
num non  dissipabitur ; et  regnum  ejus  alteri  populo  non 
tradetur ...  et  ipsum  stabit  in  asternam . Porro  regnum  illud 
seu  Ecclesia  dissiparetur,  ac  proinde  in  aeternum  non  sta- 
ret, si  desineret  esse  visibile  : ergo  2°. 

2°  Promisit  Christus ; dixit  enim  apud  Mattii,  xxvi,  18  : 
Tu  es  Petrus , et  super  hanc  petram  aedificabo  Ecclesiam 
meam,  et  portee  inferi  non  prcevalebunt  adversus  eam  : atqui 
portae  inferi  praevalerent  adversus  Ecclesiam  si  cessaret 
esse  visibilis ; societas  enim  quae  desiit  esse  visibilis,  jam 
periit  et  dici  non  potest  vera  societas  : ergo  2°. 

3°  Idem  docuerunt  Apostoli . Eph.  iv,  18  : Ipse  dedit  quos- 
dam quidem  apostolos,  etc.  Apostolus  hic  loquitur  de  mi- 
nisterio publico  per  pastores  exercendo,  ad  consumma- 
tionem sanctorum,  in  aedificationem  corporis  Christi : tale 
autem  ministerium  nunquam  deficere  debet,  ut  ipsi  fa- 
tentur adversarii ; deficeret  tamen  si  desineret  esse  visi- 
bile : ergo  3°. 

4°  Eamdem  veritatem  agnoverunt  sancti  Patres.  S.  Chrys. 
Homilia  cum  de  expulsione  ejus  ageretur  : <*  Homini  si 
* bellum  inferas,  fortasse  vinces,  aut  forte  vinceris;  Ec- 
*>  clesiam  vincere  nulla  vis  poterit.  » 

S.  Hil.  de  Trinitate,  1.  7,  n°  4 : « Hoc  Ecclesiae  pro- 
» prium  est,  ut  tunc  vincat  cum  laeditur,  tunc  intelliga- 
» tur  cum  arguitur,  tunc  obtineat  cum  deseritur.  >» 
l.  1 1 

S.  Hieronymus  in  cap.  iv  Isai.  « Super  petram  fun- 
» data  Ecclesia  nulla  tempestate  concutitur,  nullo  turbi- 
» ne  ventisque  subvertetur.  » Unde  sic.  Hi  aliique  sancti 
Patres  manifeste  loquuntur  de  Ecclesia  visibili,  siquidem 
variis  modis  agitatur  et  impugnatur  : asserunt  tamen 
illam  nullo  modo  vinci,  concuti  aut  subverti  posse  : 
ergo  4°. 

Proh.  2°  ex  Symbolo  fidei  quod  admittunt  protestan- 
tes.  Dicimus  eriim  quotidie  in  illo  Symbolo  : Credo  sanc- 
tam Ecclesiam  catholicam . Objectum  fidei  nunquam  mu- 
tari potest  : unde  Christi  fideles  semper  tenebuntur 
credere  existere  Ecclesiam  catholicam  : atqui  Ecclesia 
catholica,  juxta  sensum  naturalem  et  obvium,  est  societas 
universalis,  ac  proinde  essentialiter  visibilis  : ergo. 

Yide  iterum  opus  jam  laudatum,  Histoire  des  Varia- 
tioris, lib.  15. 

Errant  igitur  contra  fidem  Janseniani  et  Quesnel- 
listae,  a protestantibus  non  multum  sub  hoc  respectu 
recedentes ; tenent  enim  Ecclesiam  tam  densa  caligine 
aliquando  obscurari  posse,  ut  a rectis  corde  solum  di- 
gnosci possit : excogitaverunt  systema  illud  ut  opiniones 
suas  contra  bullam  Unigenitus  ej usque  defensores  tue- 
rentur. Itaque  clerus  Gallic.  in  comitiis  anni  1715  me- 
rito damnavit  librum  cui  titulus,  le  Temoignage  de  la 
verite , etc.  Eumdem  obscuritatis  errorem,  in  synodo 
Pistoriensi  adoptatum,  iterum  proscripsit  Pius  VI,  in 
bulla  Auctorem  fidei , anno  1794. 

Notandum  quod  ibi  de  Ecclesia,  prout  eam  Christus 
instituit,  agamus,  non  vero  prout  erat  ante  Christum  : 
nullius  igitur  sunt  roboris  plurimi  textus  Veteris  Testa- 
menti quos  nobis  objiciunt  Reformati. 

Aliunde  facile  probant  auctores  ipsam  Synagogam 
nunquam  penitus  defecisse,  nec  visibilem  esse  aliquando 
desiisse,  etiam  tempore  majoris  idololatriae  et  persecutio- 
nis, v.  g.  sub  impiis  regibus  Acliaz  et  Manasse ; tunc  enim 
plures  praedicabant  Prophetae,  inprimis  Isaias,  et  multi 
adhuc  existebant  fideles,  siquidem  sanguinem  innoxium 
fudit  Manasses  multum  nimis y donec  impleret  Jerusalem 

usque  ad  os,  IV  Reg.  xxi,  16.  Non  ita  sanguinem  in- 
noxium effudisset  Manasses,  si  omnes  impietatibus  ejus 
adhaesissent.  Ergo.  Vide  Bossuet  in  exordio  Colloquii  cum 

D.  Claude . 

ARTICULUS  TERTIUS. 

DE  INVARIABILITATE  VERJ1  ECCLESIAE. 

Ut  status  praesentis  quaestionis  recte  intelligatur,  no- 
tandum est  ingens  dari  discrimen  inter  fidem  et  opinio- 
nem. Objectum  fidei  estquidxerto  revelatum,  dum  opi- 
nio versatur  circa  id  quod  non  est  definitum  tanquam  de 
fide. 

Varietas  in  opinionibus  invariabilitati  fidei  minime 
nocet;  qui  enim  opiniones  tuentur,  eas  non  admittunt 
nisi  aliquo  modo  condi tionate,  quamdiu  scilicet  Ecclesia 
contrarium  non  definierit,  sicque  nihilominus  in  eadem 
fide  uniuntur, 

PROPOSITIO. 

Vera  Ecclesia  est  invariabilis  in  fide  sua . 

Prob . 1°  ex  Scriptura  sacra . I Tim.  vi,  20  : O Timothee , 
depositum  custodi , devitans  profanas  vocum  novitates . De- 
positum istud  fideliter  custodiendum  est  fides  : porro  si 
Ecclesia  fidem  suam  mutaret,  certe  depositum  sibi  com- 
missum non  custodiret : ergo, 

Matth.  xxviii,  20  : Docentes  eos  servare  omnia  quotcum- 
que mandavi  vobis  : ergo  voluit  Christus  ut  omnia  qua? 
docuit  servarentur  ac  docerentur,  proindeque  ut  fides 
invariabilis  esset. 

Prob.  2°  ex  traditione . Quicumque  historiam  eccle- 
siasticam saltem  percurrit,  ignorare  non  potest  quod  in 
omni  antiquitate  minimae  novitates  in  fide  semper  habita? 
fuerint  ut  haereses  : omnibus  ergo  persuasum  erat  fidem 
Ecclesiae  futuram  esse  in  variabilem.  Unde  sancti  Patres 
semper  invocabant  traditionem  adversus  haereticos,  eos~ 
que  sic  refellebant : Nihil  innovetur,  nisi  quod  traditum  est, 

aiebat  beatus  Stephanus  papa  coutra  rebaptizantes ; apud 
S.  Cypr.  Epist.  74. 

Yincentius  Lirinensis  dicebat,  I Commonitorio,  n°  22  : 
« Depositum,  inquit,  custodi  i quid  est  depositum  ? id 
» est  quod  tibi  creditum  est,  non  quod  a te  inventum; 
» quod  accepisti  , non  quod  excogitasti  ; rem  non  in- 
» genii,  sed  doctrinae,  non  usurpationis  privatae,  sed  pu- 
» blicae  traditionis.  » Ergo. 

Prob.  3°  ratione.  Ecclesia  quae  fidem  suam  mutat,  jam 
convincitur  errasse  in  praecedenti  : si  autem  semel  erra- 
verit, nullam  meretur  fidem:  tam  enim  bis  et  ter  errare 
potest  quam  semel.  Aliunde  religio  Christi  non  est  com- 
plexio humanarum  inventionum  quae  quotidie  corrigi  et 
perfici  possint,  sed  tota  est  in  revelatione  a Deo  accepta  s 
ergo  in  variabilis  manere  debet. 

ARTICULUS  QUARTUS. 

DE  METHODO  AUCTORITATIS  IN  DOCENDO. 

Christus  dixit  Apostolis  suis  eorumque  successoribus  % 
Euntes  docete  omnes  gentes..,  docentes  eos  servare  omnia 
qncecumque  mandavi  2>oto(Matth.  xxvm , 19  ).  Ergo  quae 
Christus  docuit  semper  docenda  sunt  in  vera  ipsius  Ec- 
clesia. 

Cum  autem  ratione  constitutionis  mentis  humanae 
necesse  sit  ut  frequenter  oriantur  dubia  circa  res  creden- 
das aut  faciendas,  sequitur  aliquem  in  Ecclesia  admit- 
tendum esse  judicem  cui  competat  jus  docendi,  dubia 
solvendi  et  cunctas  controversias  dirimendi.  Sequentes 
igitur  statuemus  propositiones  : duas  priores  libenter  ad- 
mittunt protestantes. 

PROPOSITIO  PRIMA. 

In  Ecclesia  exi  st  ere  debet  supremus  controversiarum  fidei 
judex. 

Prob.  1°  ex  Scriptura  sacra.  Matth.  xvm,  17  : Dic 
Ecclesice ; si  Ecclesiam  non  audierit,  etc.  Haec  verba  sup- 
ponunt existere  in  Ecclesia  judicem  qui  controversias 

dirimat.  B.  Paulus,  Tit.  m,  10  : Hcereticum  hominem,  post 
unam  et  secundam  correptionem , devita . Porro  haereticus 
devitari  non  potest  nisi  cognoscatur,  nec  cognosci  nisi 
talis  manifestetur  : ergo. 

Proh.  2°  ex  traditione.  Constat  enim  semper  et  ubique 
creditum  esse  in  antiquitate  dari  in  Ecclesia  supremum 
judicem,  cujus  auctoritas  controversias  fidei  dirimebat  et 
contumaces  declarabat  haereticos. 

Prob.  3°  ex  ratione.  Ecclesia  est  societas  perfecta : porro 
in  omni  societate  perfecta  supremus  est  judex  qui  sub- 
orientes  controversias  ultima  sententia  definiat.  Nisi  enim 
talis  existeret  judex,  finem  non  haberent  disputationes, 
multiplicarentur  opiniones,  et  in  proximam  ruinam  so- 
cietas Christiana  mox  abiret;  quemadmodum  societas 
civilis  diu  subsistere  non  posset  si  lites  nulla  via  ultima 
componi  possent.  Ergo. 

PROPOSITIO  SECUNDA. 

Supremus  ille  controversiarum  judex  debet  esse  obvius , 
clarus , communis  et  infallibilis . 

Prob.  1°  Debet  esse  obvius,  id  est,  cognitu  facilis.  Talis 
enim  esse  debet  ut  omnes  illum  audire  queant  facile,  et 
nullus  causam  ignorantiae  allegare  possit  : porro  innu- 
meri homines  cognoscere  non  possunt  nisi  quod  ipsis  est 
prorsus  obvium,  quia  magni  studii  et  diuturnae  attentio- 
nis sunt  incapaces. 

2°  Debet  esse  clarus,  adeo  ut  nulla  sit  ampli ibologia, 
hcesitatio  aut  dubitatio  in  definitionibus  ejus  : alioquin 
finem  suum  non  assequeretur;  tunc  enim  de  sententia 
ejus  inulti  dubitarent  ciisputarentque,  et  sic  nova  lis  al- 
teri liti  succederet  ac  perpetuae  forent  controversiae. 

3°  Debet  esse  communis,  id  est,  omnes  fideles  sub  ju- 
risdictione sua  complectens ; si  enim  quidam  auctoritati 
ejus  non  subjicerentur,  definitiones  ipsius  rejicere  pos- 
sent, ac  proinde  invariabilitas  fidei  non  servaretur. 

4°  Debet  esse  infallibilis.  Quod  enim  a judice  con- 
troversiarum fidei  ultima  sententia  definitur,  fit  objec- 

tum  fidei  : porro  repugnat  illud  esse  objectum  fidei,  si 
sententia  qua  fuit  definitum  liaberi  non  debeat  ut  infal- 
libilis : ergo. 

His  de  necessitate  et  qualitate  judicis  fidei  praemissis  y 
nunc  quaerendum  est  quis  ille  sit  ex  institutione  Christi. 
Protestantes  assignant  Scripturam  sacram  interpretatam 
spiritu  privato  seu  libero  examine,  ut  aiunt  hodierni 
Calvinistae  , vel  spiritus  sancti  illuminatione , instinctu 
aut  gustu,  quo  unusquisque  verum  a falso  tuto  secernit : 

« Comme  on  sent  la  lumiere  quand  on  la  voit,  la  chaleur 
» quand  on  est  aupres  du  feu,  le  doux  et  Pamer  quand 
» on  en  mange.  » Sunt  verba  ministrorum  Claude  et 
Jurieu.  B assuet,  Sixieme  avert.  3e  part.  n.  23. 

Ad  priorem  classem  pertinent  Sociniani,  Rafionalistce 
seu  Latitudinem  i , et  pl  erique  hodierni  protestantes,  qui 
non  tantum  solam  agnoscere  volunt  rationem  privatam 
in  interpretanda  Scriptura  sacra  et  in  ipsamet  admit- 
tenda, sed  cuncta  rejiciunt  dogmata  rationi  impervia  : 
ad  posteriorem  vero  ordinem  revocantur  Qua  queri  seu 
Tremuli , Anabaptistce,  Moravi  et  varii  Methodi  st  ce,  qui 
admittunt  quamdam  Spiritus  sancti  infusionem  unicui- 
que specialiter,  licet  diversis  modis,  communicatam. 

Catholici  autem,  praeter  Scripturam  et  traditionem, 
quae  sunt  velut  codices  in  quibus  omnes  veritates  revelatae 
continentur,  unanimiter  tenent  existere  in  Ecclesia  tri- 
bunal eminens,  semper  accessibile,  a Christo  institutum, 
cujus  auctoritate  cunctae  fidei  ac  religionis  controversiae 
infallibiliter  dirimantur.  Quid  de  his  omnibus  sentien- 
dum sit  clare  demonstraturi  sumus  per  sequentes  pro- 
positiones. 

PROPOSITIO  TERTIA. 

Scriptura  sacra,  spiritu  privato  interpretata , non  est 
supremus  controversiarum  fidei  judex. 

Proh.  Ille  non  est  supremus  controversiarum  fidei  judex 
qui  est  incompetens,  insufficiens,  insolitus  et  in  absurda 
ducens  : atqui  talis  est  Scriptura  sacra  spiritu  privato 
intellecta. 

Primo  est  incompetens . Est  enim  incompetens  si  non 
habeat  dotes  supremo  controversiarum  fidei  judici  ne- 
cessarias : atqui  Scriptura  sacra,  spiritu  privato  inter- 
pretata, lias  dotes  non  habet;  dotes  enim  judicis  fidei 
sunt,  ex  clictis,  ut  sit  obvius,  clarus,  communis  et  infal- 
libilis : verum  Scriptura  sacra  spiritu  privato  interpre- 
tata has  dotes  non  habet.  1°  Non  est  obvia,  id  est,  omnium 
captui  accommodata;  in  ea  enim  hypo thesi,  unusquisque 
deberet  proprio  judicio  libros  sacros  detegere,  fidelita- 
tem versionum  agnoscere  , et  sensum  eorum  genuinum 
assignare  : porro  haec  plerisque  fidelibus,  imo  et  omnibus 
sunt  impossibilia.  1°  Ipsis  impossibile  est  libros  sacros 
detegere  : ad  hoc  quippe  necesse  foret  ut  examini  subji- 
cerent cunctos  libros  qui  olima  pluribus  exhibiti  sunt  ut 
canonici,  momenta  hinc  et  inde  propria  ratione  discute- 
rent, ponderarent  et  singulari  sententia  pronuntiarent 
hos  esse  authenticos  et  illos  apocryphos,  hos  veros  et  istos 
falsos  , lios  divinos  et  istos  profanos.  Calvinistae  admit- 
tunt in  canone  Scripturarum  Epist.  B.  Pauli  ad  Hebraeos, 
Epist.  B.  Jacobi  et  Apocalypsim;  Lutherani  eas  rejiciunt : 
catholici  tenent  duos  priores  libros  Machabaeorum  esse 
canonicos ; omnes  protestantes  contendunt  illos  esse 
profanos.  Numquid  fideles  sola  ratione  privata  ducti 
gravissimas  hujusmodi  controversias  tuto  dirimere  pos- 
sunt ? Nemo  non  videt  quantum  istud  sit  absurdum. 
2°  Non  minus  plerisque  fidelibus  impossibile  esset  fide- 
litatem versionum  privato  examine  agnoscere;  hoc  enim 
fieri  non  potest  quin  versiones  conferantur  textui  origi- 
nali : libri  autem  tum  Veteris  tum  Novi  Testamenti 
scripti  sunt,  alii  in  lingua  Hebraica  et  alii  in  lingua  Graeca  : 
igitur  necesse  foret  ut  cuncti  fideles  has  linguas  antiquas 
perfecte  scirent,  et  cunctos  libros  sacros  in  his  linguis  non 
solum  legerent,  sed  regulis  accuratae  critices  stricto  exa- 
mini subjicerent  : porro  quis  dicet  tale  examen  captui 
fidelium  esse  proportionatum  ? 3°  Canone  Scripturarum 
determinato  et  fidelitate  versionum  certo  cognita,  res 
nondum  esset  finita;  tunc  enim  assignandus  esset  genui- 
nus saltem  praecipuorum  textuum  sensus  ; at  plerique 

fideles  id  praestare  nequeunt;  doctiores  enim  protestantes 
sibi  non  concordant  in  explicandis  textibus  etiam  gra- 
vioris momenti,  qui  primo  intuitu  clariores  esse  videntur. 
Sic,  v.  g.  per  haec  verba,  hoc  est  corpus  meum , Lutherani 
intelligunt  praesentiam  realern  per  consubstantiationem ; 
Calvinistae  vero  contendunt  ea  inteliigenda  esse  de  figura 
corporis  Christi  : ita  de  multis  aliis.  Quomodo  ergo  mu- 
lieres, pueri,  rustici  et  omnis  multitudo  fidelium  totas 
Scripturas  recte  interpretari  possent  ? Etenim,  tradatur 
exemplar  bibliorum  meditationi  eorum,  et  postea  quaera- 
tur ab  eis  quid  credant,  quodnain  corpus  doctrinae  colle- 
gerint, qua  ratione  illi  adhaereant  : quid  respondebunt? 
Certe  experientia  impossibilitatem  hujusmodi  examinis 
ipsi  usque  absurdi  talem  superabundanter  demonstrabit. 
Ergo  1°  Scriptura  sacra  spiritu  privato  interpretata  noa 
est  cunctis  obvia. 

2°  Non  est  clara . Multa  enim  continet  obscura  et  in- 
tellectu difficillima;  id  constat  1°  ex  ipsamet  Scriptura. 
B.  Petri  II  Epist.  m,  16  : In  < juibus ( in  Epistolis B.  Pauli  ) 
sunt  quaedam  difficilia  intellectu  quae  indmti  et  instabiles 
depravant,  sicut  et  ccetcras  Scripturas , ad  suam  ipsorum 
perditionem.  2°  Ex  SS.  Patribus*  Vincentius  Lirin.  Com- 
monit.  1,  n.  2 : « Scripturam  sacram,  pro  ipsa  sua  altitu- 
n dine,  non  uno  eodemque  sensu  universi  accipiunt,  sed 
» ejusdem  eloquia  aliter  atque  aliter,  alius  atque  alius 
» interpretatur  ; ut  pene  quot  homines  sunt,  tot  illinc 
» sententiae  erui  posse  videantur.  Aliter  namque  illam 
" Novatianus,  aliterSabellius,  aliter  Novatus  exponit..*  » 
3°  Experientia.  Namque  haeretici  omnium  saeculorum  er- 
rores suos  in  Scriptura  esse  fundatos  contendebant,  et  ipsi 
protestantes  solam  Scripturam  audire  volentes,  fere  in 
nullo  puncto  sibi  consentiunt  : pauca  haec  verba  Christi, 
hoc  est  corpus  meum  , octoginta  diversis  modis  interpre- 
tantur; parabolam  villici  infidelis  quae  legitur  apud  S.  Lu- 
cam xvi,  in  octoginta  quinque  sensibus  accipiunt : horum 
pariter  B.  Pauli  verborum,  Mediator  autem  unius  non  est , 
Deus  autem  unus  est , Gal.  m,  20,  centum  et  quinquaginta 
interpretationes  distinctas  numerat  doctor  Thiess,  pro- 

testans  , apud  Starck.  Yide  la  Discussion  amicale , t.  1; 
V Exccllence  de  la  religion  eatholiqae , par  M.  Milner , t.  1. 
Ergo  2°. 

3°  Non  esi  communis . Scriptura  quidem  in  se  spectata 
est  auctoritas  communis  , sed  spiritu  privato  interpretata 
hanc  auctoritatem  non  habet;  nam  ratio  unius  hominis 
nihil  potest  in  rationem  alterius;  omnes  sunt  aequaliter 
independentes  in  judicando,  proindeque  in  fide  sua  effor- 
inanda,  ut  continuo  jactitabant  primi  reformatores  et 
aiunt  hodierni  protestantes.  Ergo. 

4°  Non  est  infallibilis.  Certum  est  enim  tot  sententias 
sibi  ex  adverso  pugnantes,  non  esse  simul  veras  : quisquis 
igitur  fidem  suam  efformat,  judicate  debet  omnes  qui 
aliter  sentiunt  simul  errare  : quomodo  autem  pronun- 
tiare potest  se  sua  ratione  innixum  veritatem  infallibili  - 
ter  percipere,  dum  omnes  alii  eamdenf  viam  sequentes 
errant?  Aliunde  judex  qui  multos  decipit,  privilegio  in- 
fallibili tatis  non  gaudet  : porro  Scriptura  spiritu  privato 
interpretata  multos  decipit,  ut  patet  exemplo  antiquo- 
rum haereticorum , hanc  regulam  sequentium  et  tot  sen- 
tentias sibi  oppositas  defendentium.  Ergo  4°;  aliunde,  etc. 
Ergo  primo  Scriptura  spiritu  privato  interpretata,  est  ju- 
dex controversiarum  fidei  incompetens. 

Secundo  est  insufficiens.  Etiamsi  enim  Scriptura  esset 
judex  controversiarum  fidei  competens,  non  ideo  suffice- 
ret, si  cunctas  veritates  revelatas  non  contineat  : atqui 
Scriptura  sacra  cunctas  veritates  revelatas  non  continet , 
ut  notum  fecimus  ubi  de  traditione.  Praeterea,  Scriptura 
est  respectu  fidelium  in  Ecclesia  sicut  leges  respectu  sub- 
ditorum in  regno  : at  leges  etiam  perfectissimae  non  suf- 
ficerent ad  componendas  lites,  nisi  existeret  tribunal 
visibile  ab  eis  distinctum  : ergo  a pari  nec  sola  sufficit 
Scriptura  ad  controversias  fidei  dirimendas.  Ergo  se- 
cundo , etc. 

Tertio  est  insolitus . Judex  namque  a Christo  institutus 
semper  existere  et  in  usu  esse  debuit  in  Ecclesia  : verum 
Scriptura  sacra  spiritu  privato  interpretata,  non  semper 
habita  est  in  Ecclesia  ut  supremus  controversiarum  fidei 

judex,  nam  1°  Christus  nullam  scripturam  Apostolis  suis 
reliquit;  non  praecepit  eis  ut  scriberent , bene  vero  ut 
irent  per  orbem  universum,  praedicarent  Evangeliuin 
omni  creaturae,  fidem  exigerent,  credentes  baptizarent, 
et  docerent  servare  quaecumque  ipse  mandaverat  eis. 
Plerique  Apostoli  nihil  scripserunt ; nullos  libros  reve- 
lationes Christi  continentes  primis  fidelibus  exhibuere; 
qui  scripserunt,  quasi  per  occasionem  et  accidentaliter 
scripsisse  videntur,  et  nullus  sibi  proposuit  corpus  doc- 
trinae Christi  per  ordinem  exhibere ; integrum  Novum 
Testamentum  nonnisi  longe  post  mortem  Christi  exstitit: 
ergo  primae  ecclesiae  formatae  sunt  et  diu  exstiterunt,  sine 
scripturis  Novi  Testamenti ; imo  solo  ecclesiarum  testi- 
monio libri  Novi  Testamenti  habiti  sunt  ut  doctrinam 
Christi  et  Apostolorum  continentes,  proindeque  ut  cano- 
nici. Testatur  S.  Irenaeus  , in  secundo  saeculo , plures  suo 
tempore  existere  ecclesias  quae  nullas  habebant  Scriptu- 
ras. Ergo.  2°  Negare  non  possunt  protestantes  cunctas 
fidei  controversias,  saltem  in  primis  Ecclesiae  saeculis, 
non  via  examinis  privati,  sed  via  auctoritatis  semper  di- 
remptas fuisse.  3°  Mulieres,  infantes  et  multitudinem 
fidelium  ad  interminabiles  privati  examinis  discussiones 
ipsi  non  remittunt , sed  positive  eos  docent  quid  credere, 
quid  agere  debeant ; sua  habent  symbola  quorum  fidem 
a tyronibus  exigunt.  Ergo  tertio  ille  judex  est  insolitus. 

Quarto  ad  absurda  ducit . Via  enim  privati  examinis 
admissa  ut  solo  fidei  judice,  hinc  sequitur  1°  actum  fidei 
saltem  plerisque  per  totum  vitae  eorum  curriculum  esse 
impossibilem,  quia  examinis  necessarii  sunt  incapaces, 
ut  jam  ostendimus ; 2°  unumquemque,  sive  doctum  , sive 
ignarum,  debere  rationi  suae  arrogare  infallibilitatem 
quam  doctioribus  et  universae  Ecclesiae  denegat ; 3°  de- 
strui omnia  religionis  Christianae  dogmata  : nam  si  unus- 
quisque propriae  rationi  stare  debeat,  quidquid  credat 
aut  dicat,  jam  redargui  non  potest;  4°  totam  religionem 
ruere  : si  quis  enim  articulos  fidei  et  principia  morum 
unum  post  alterum  denegat,  affirmando  se  ea  non  inve- 
nire in  Scriptura  sacra;  si  Scripturam  rejiciat,  dicendo  se 

percipere  non  posse  illam  esse  divinam , aut  nulla  ra- 
tione  firma  convinci  potest  : tota  igitur  religio  penitus 
evellitur,  quod  quidem  exemplo  suo  confirmarunt  multi 
protestantes.  Statim  enim  atque  Lutherus  , primus  refor- 
mator, regulam  privati  examinis  instituit,  alii  prodierunt 
reformatores  qui,  ex  eodem  principio  incedentes,  ipsam 
reformationem  variis  modiis  reformarunt,  ut Carlostadt, 
Zuingle,  OEcolampade,  Muncer  et  innumeri  alii.  F rustra 
Lutherus,  ira  inflammatus,  graviter  eos  increpavit,  tor- 
menta inferni  eis  minando;  nihilominus  magis  ac  magis 
inter  se  divisi  sunt  et  in  praeceps  abierunt.  Calvinislae, 
eamdem  regulam  admittentes  , facilius  adhuc  in  ruinam 
fidei  prolapsi  sunt.  Jurieu  solos  Socinianos  excludebat  a 
salute;  sed  quaesitum  est  ab  illo  cur  illos  potius  quam 
alios  sic  excluderet,  et  nihil  solidum  respondere  potuit  : 
hinc  latissimus  natus  est  tolerantis  mus  qui  nunc  ubique 
viget ; in  Anglia  et  in  America  via  salutis  Mahumetanis  , 
deistis  ipsisque  paganis  aperitur;  in  Germania,  etiam  in 
universitatibus,  fere  nulla  remanent  Christianismi  ves- 
tigia , ut  videre  est  apud  de  Starck,  in  opere  jam  citato  , et 
in  alio  opere  dicto,  Histoire  des  sectes  religieascs , auctore 
Gregoire.  Hinc  variis  in  locis,  et  praesertim  in  Prussia,  ec- 
clesiae Lutheranae  et  Calvinistae  simul  conjunctae  sunt 
anno  1817,  absque  ulla  mentione  dogmatum,  quae  ex- 
hibentur velut  subtilitates  scholae.  Ecclesia  Genevensis 
jam  non  tenet  peccatum  originale,  nec  divinitatem  Christi 
profitetur;  et  jubet  ut  pastores  ab  hujusmodi  quaestioni- 
bus abstineant  in  docendo.  In  opere  periodico,  la  Rcvue 
protcstante , a Calvinistis  singulis  mensibus  emisso,  t.  1 , 
p.  201 , an.  1825 , sic  exprimitur  professio  fidei  de  divini- 
tate Christi  : « Tous  7 nous  admettons  qu’il  y a eu  dans  la 
» personne  du  Sau  veur  et  de  la  divini  te  et  de  1’humanite , 
» mais  le  mode  d’union  de  ces  deux  clioses  est  reste  uri 
» mystere,  comme  celui  de  1’union  de  Fame  et  du  corps.  » 
Nolunt  aperte  dicere  Christum  esse  Deum.  Multa  insu- 
per adjici  possent,  sed  haec  abundanter  sufficiunt  : ergo 
quarto,  etc.  aliunde,  etc.  Ergo. 

Solvuntur  objectiones. 

Obj.  1°.  Christus  ipse  remittit  Judaeos  ad  Scripturas 7 
Joan.  v,  39  : Scrutamini  Scripturas ; ilice  sunt  epice  testimo- 
nium perhibent  de  me . Ergo  admittit  Scripturas  esse  judi- 
cem fidei. 

R.  1°  Verbum  scrutamini  non  in  imperativo,  sed  in 
indicativo  sensu  intelligendum  est,  juxta  nonnullos  in- 
terpretes : iii  eo  autem  casu  Christus  non  remittit  ad 
Scripturas,  sed  supponit  Judaeos  quotidie  eas  legere  et 
perscrutari. 

2°  Nego  consecpientiam.  Christus  enim  missionem  suam 
Judaeis  manifestare  tunc  intendebat,  et  ideo  plurima 
operabatur  miracula  : Ipsa  opera  epice  ego  facio,  testimo- 
nium perhibent  de  me , rpiia  Pater  misit  me , ibid.  36.  Porro 
Scripturae,  quibus  addictissimi  erant  Judaei,  ex  sua  parte 
testimonium  reddebant  Christo  : merito  igitur  Clu  istus 
dicere  poterat  Judaeis,  per  argumentum  ad  hominem , Cre- 
ditis Scripturis,  scrutamini  eas,  ilice  testimonium  perhibent 
de  me.  Inde  autem  concludi  non  potest  solam  Scripturam 
esse  judicem  cunctarum  circa  fidem  controversiarum. 

Erg°- 

Obj.  2°.  Act.  xvii,  1 1,  de  Beroeensibus  sic  legitur  : Hi 

nutem  erant  nobiliores  eorum ejui  susceperunt  verbum  cum 

omni  aviditate  quotidie  scrutantes  Scripturas , si  heee  ita  se 
haberent.  Ergo  Scriptura  tunc  habebatur  ut  sola  fidei  re- 

8ula- 

R.  Nego  conseq . Nam  infidelis  cui  fides  Christiana  pro- 
ponitur amplectenda,  potestati  ecclesiasticae  nondum  est 
subjectus;  potest,  imo  et  debet  perpendere  motiva 
quibus  innititur,  ut  rationabiliter  sese  determinet  : pro- 
babilius est  discipulos  Beroeenses  nondum  fuisse  bapti- 
zatos.  Ergo. 

Praeterea,  qui  mysteria  fidei  Christianae  credunt,  ni- 
hilominus licite  perpendere  possunt  momenta  quae  ea 
credibilia  efficiunt  , non  quidem  ut  depellantur  dubia, 
sed  ut  in  fide  constantiores  et  ad  alios  docendos  aptiores 

fiant  : ergo,  etiamsi  Beroeenses  tunc  fuissent  baptiza  ti, 
licite  tamen  scrutari  potuissent  Scripturas,  si  hcec  ita  sc 
haberent , et  inde  concludi  non  posset  solam  Scripturam 
controversiarum  fidei  supremum  esse  judicem. 

Obj.  3°.  II  Tim.  in,  16:  Omnis  Scriptura  divinitus  inspi- 
rata utilis  est  ad  docendum , ad  arguendum,  ad  corripien- 
dum, ad  erudiendum  in  justitia , ut  perfectus  sit  homo  Dei , 
ad  omne  opus  bonum  instructus.  Ergo. 

R.  Nego  conseq.  Ex  illo  enim  textu  sequitur  quidem 
Scripturam  esse  utilem  et  necessariam,  quod  nemo  in- 
ficiatur ; at  inferri  non  potest  eam  sufficere,  et  in  se 
sumptam  controversiarum  fidei  esse  judicem.  Ergo. 

Obj.  4°.  Si  Scriptura  ad  dirimendas  controversias  fidei 
non  sufficiat,  admittenda  erit  auctoritas  verbo  Dei  supe- 
rior : atqui  hoc  est  absurdum  : ergo. 

R.  Nego  maj.  Saepissime  enim  leges  principis  interpre- 
tatione magistratuum  indigent  : atqui  auctoritas  magis- 
tratuum auctoritate  legum  non  ideo  praestat  : ergo  a pari , 
licet  Scriptura  sacra  interpretatione  indigeat,  non  idcirco 
alia  requiritur  auctoritas  ipsa  superior;  ipsius  enim  auc- 
toritas est  divina  et  necessario  infallibilis ; sed  requiri- 
tur ut  legitimus  illius  sensus  certo  assignetur  : porro 
Ecclesia,  juxta  catholicos,  legitimum  sensum  Scripturae 
infallibiliter  determinat  : auctoritas  igitur  Ecclesiae, 
quamvis  infallibilis,  nullo  modo  auctoritati  Scripturae 
opponitur,  nec  illa  superior  dici  potest. 

PROPOSITIO  QUARTA. 

Spiritus  privatus , quocumque  donetur  nomine , sive  inspira- 
tionis, sive  illuminationis,  sive  gustus,  legitimus  esse  non 
potest  controversiarum  fidei  judex . 

Prob.  Ille  haberi  non  debet  ut  legitimus  controver- 
siarum fidei  judex,  qui  1°  dotes  requisitas  non  habet, 
2°  cunctis  erroribus  viam  aperit  et  confutationi  januam 
praecludit,  3°  multis  contradictionibus  implicatur,  4°du- 

cit  ad  absurda  : atqui  omnibus  his  vitiis  laborat  spiritus  I 
privatus,  etc. 

1°  Dotes  requisitas  non  habet . Supremus  enim  contro- 
versiarum fidei  judex  debet  esse  obvius,  clarus,  commu- 
nis et  infallibilis  : atqui  spiritus  privatus  sensu  praefato 
intellectus  has  dotes  evidenter  non  habet.  1°  Non  est  ob- 
vius, cum  nulla  sit  regula  qua  tuto  a spiritu  erroris  se- 
cerni possit.  Dicunt  quidem  adversarii  illum  esse  lumen 
internum  quo  veritas  menti  ostenditur,  quemdam  spiri- 
tualem gustum  quo  verum  a falso  sicut  dulce  ab  amaro 
secernitur  : at  hujusmodi  regulae  sunt  illusori»;  unus- 
quisque enim  illuminatur  sicut  sibi  placet,  et  gustat  quod 
se  magis  delectat  : sic  Luth erani  gustant  praesentiam 
realem,  eam  vero  non  gustant  Calvinistae,  etc.  2°  Non 
clarus  est,  id  est,  non  clare  loquitur.  Qui  enim  illum  ad- 
mittunt ut  supremum  controversiarum  fidei  judicem, 
inulta  tenent  dogmata  sibi  contradictoria  : multi  ergo 
ex  ipsis  falluntur  : ergo  ille  judex  clare  non  loquitur. 
3°  Non  est  communis,  eo  ipso  quod  sit  privatus,  ex  hy- 
potliesi ; 4°  non  infallibilis,  cum  illius  existentia  certo 
probari  non  possit,  et  insuper  verus  illius  sensus  tuto 
secerni  nequeat,  ut  abundantius  exemplo  suo  probant 
protestantes  contradictoria  docentes  : ergo,  etc.  Ergo  ille 
spiritus  non  habet  dotes  requisitas  ut  sit  supremus,  etc. 

2°  Cunctis  erroribus  viam  aperit . Nam,  in  principiis 
hujus  doctrinae,  quilibet  homo  cuncta  imaginationis  suae 
deliramenta  velut  totidem  divinas  revelationes  suscipere 
et  ubique  praedicare  potest,  ut  patet : nullo  modo  confu- 
tari poterit;  quidquid  enim  ipsi  opponatur,  semper  re- 
spondebit se  a Spiritu  sic  illuminari,  se  veritatem  ita 
gustare;  imo  sibi  persuadere  poterit  se  a spiritu  Dei  ad 
caedes  et  immaniora  scelera  impelli.  Ergo  2°. 

3°  Multis  contradictionibus  implicatur  illud  systema . 
1°  Namque  Spiritus  Dei  sic  intellectus,  simul  datur  et 
non  datur  omnibus  : datur  quidem,  cum  ex  liypotliesi 
unumquemque  privatum  doceat : non  datur  tamen  om- 
nibus, quia  contradictoria  dictare  non  potest.  2°  Cum 
infantes  et  multitudinem  virorum  ac  mulierum  erudiunt 

protestantes,  eos  ad  lumen  internum  et  Spiritus  Dei 
gustum  non  remittunt,  quod  tamen  facere  deberent,  si 
sibi  consentirent.  3°  Redarguunt  eos  qui  non  credunt 
vel  qui,  ut  arbitrantur,  errant  in  credendo  : attamen 
eos  redarguere  non  deberent  si  principiis  suis  starent. 
Ergo  3°. 

4°  Ducit  atl absurda.  Admisso  enim  praedicto  systemate, 
sequitur  1°  ignaros  et  simplicem  mulierculam  credere 
debere  se  melius  totam  intelligere  posse  Scripturam 
quam  Patres,  doctores  et  cuncta  concilia,  tum  particula- 
ria, tum  etiam  universalia,  ut  fateri  coactus  est  D.  Claude , 
in  colloquio  cum  Eossuet  : porro  illud  est  cumulus  ab- 
surclitatis  : ergo  4°,  etc.  aliunde,  etc.  Ergo. 

Dices,  Joan,  I Epist.  ii  , 27,  ait  : Non  neccsse  habetis  ut 
aliquis  doceat  vos : sed  sicut  unctio  ejus  (Christi)  docet  vos 
de  omnibus , et  verum  est , et  non  est  mendacium . Ergo 
B.  Joannes  agnoscit  solum  spiritum  esse  audiendum. 

R.  Nego  conseq.  Etenim  si  B.  Joannes  persuasum  ha- 
buisset solum  spiritum  privatum,  ad  sensum  adversario- 
rum, esse  audiendum,  cur  ipse  Epistolas  ad  fideles  scrip- 
sisset? cur  praecepta  nova  ac  mandata  dedisset?  quomodo 
B.  Paulus  dixisset  : Fides  ex  auditu,  Rom.  x,  17;  Prcedica 
verbum,  etc.  II  Tim.  iv,  2? 

Genuinus  autem  sensus  verborum  quae  nobis  objiciun- 
tur, est,  quod  in  nova  lege  multo  abundantiora  sint  auxi- 
lia gratiae  quam  in  antiquo  foedere  ; Apostolus  enim  in- 
tendit avertere  fideles  ab  erroribus  qui  tunc  incipiebant 
grassari;  hortatur  eos  ut  firmiter  maneant  in  doctrina 
quam  ab.initio  acceperant,  quam  unctio  Spiritus  Dei  in- 
tus eos  docuerat,  occasione  praedicationis  et  sacramento- 
rum baptismi  et  chrismatis  susceptionis  : igitur  non  in- 
digent ut  novus  doctor  aliquid  novi  eos  doceat  : quid 
inde  concludere  possent  Enthusiastae  in  gratiam  syste- 
matis sui?  ergo. 

Sequentia  adhuc  objiciuntur  B.  Pauli  verba  : Animalis 
homo  non  percipit  ea  quee  sunt  Spiritus  Dei...  spiritualis 
autem  judicat  omni  a,  et  ipse  a nemine  judicatur , ICor.u,  25; 
sed  nullatenus  adversarios  juvant : ibi  enim  Apostolus 

redarguit  Corinthios,  qui,  in  fide  adhuc  recentes  et  im~ 
periti,  affectibus  carnalibus  nimis  adhaerentes,  inter  se 
de  ministris  Christi  vane  disputabant , dicentes  : Ego 
quidem  sum  Pauli...  ego  Apollo , ibid.  in,  4.  Affirmat Pau- 
ius  spiritualem  hominem  non  sic  insanire,  sed  omnia 
quae  sunt  Dei  multo  rectius  judicare,  seu  potius  discer- 
nere, ut  fert  textus  G raecus  ; et  ipsum,  cum  sit  spiritualis, 
a nemine  merito  judicari,  id  est,  condemnari  posse,  quia 
nihil  est  in  eo  quod  merito  reprehendi  queat.  Ergo.  Fide 
Estiuin  in  hunc  textum. 

Sic  pariter  facillime  refelluntur  cunctae  objectiones 
quas  adversarii  ex  aliis  Scripturae  sacrae  textibus,  plus 
minus  ve  contortis,  male  nobis  opponunt. 

PROPOSITIO  QUINTA. 

Christus  instituit  in  Ecclesia  corpus  docens 9 cui  competit  jus 
dirimendi  controversias  circa  fidem  ; si  eque  sola  admittenda 
est  via  auctoritatis . 

Prob . 1°.  Yel  Christus  quoddam  instituit  in  Ecclesia 
tribunal  visibile  ad  dirimendas  fidei  controversias,  vel 
sola  agnoscenda  est  Scriptura  sacra,  vel  admittendus  est 
Spiritus  Dei  unicuique  infusus;  nullus  enim  alius  exco- 
gitari potest  supremus  controversiarum  fidei  judex  : at- 
qui, ex  probatis , duo  posteriora  sunt  falsa  et  absurda  : 
ergo. 

Prob.  2°.  Illud  pro  certo  tenendum  est  quod  constat 
Scriptura  sacra,  traditione  et  rationibus  theologicis  : at- 
qui triplici  hac  via  constat  Christum  instituisse  in  Ec- 
clesia tribunal  visibile  ad,  etc. 

1°  Scriptura  sacra.  Matth.  x,  14  : Quicumque  non  rece- 
perit vos , neque  audierit  sermones  vestros , exeuntes  joras  de 
domo  vel  civitate , excutite  pulverem  de  pedibus  vestris . Anien 
dico  vobis  : tolerabilius  erit  terree  Sodomorum  et  Gomorrhce - 
orum  in  die  judicii , equam  illi  civitati.  Luc  x,  16  : Qui  vos 
audit , me  audit;  et  qui  vos  spernit , me  spernit : qui  autem 
me  spernit ; spernit  eum  qui  misit  me.  Matth.  xvm,  17  : 

Ouod  si  non  audierit  eos , dic  E e cie  si  ce  : si  autem  Ecclesiam 
non  audierit,  sit  tibi  sicut  ethnicus  et  publicanus.  Unde  sic. 
Ex  liis  textibus  stricta  est  obligatio  audiendi  Apostolos 
praedicantes  et  Ecclesiam  docentem  : ergo  Christus  voluit 
ut  haberent  supremam  auctoritatem  cunctas  fidei  contro- 
versias dirimendi. 

Multo  clarius  hanc  supremam  auctoritatem  contulit  il- 
lis post  resurrectionem  suam,  quando  dixit,  Matth.  xxvut 
18  : Data  est  mihi  omnis  potestas  in  coelo , et  in  terra  : euntes 
ergo  docete  omnes  gentes ...  docentes  eos  serrare  omnia  quee- 
cumque  mandari  vobis : et  ecce  ego  vobiscum  sum  omnibus 
diebus , usque  ad  consummationem  sceculi.  Certum  est  Chris- 
tum his  verbis  Apostolos  constituisse  corpus  docens,  et 
specialem  ad  hoc  ipfis  concessisse  potestatem  : atqui  haec 
verba  non  solos  spectabant  Apostolos,  sed  eorum  succes- 
sores usque  ad  consummationem  sceculi , ut  fert  textus  et 
ipsi  fatentur  protestantes  : igitur  successores  Apostolo- 
rum eam  dem  habent  potestatem  docendi,  et  eadem 
existit  obligatio  eos  audiendi. 

B.  Paulus,  Eph.  iv,  11  : Et  ipse  dedit  quosdam  quidem 
apostolos , quosdam  autem  prophetas,  alios  vero  evan  geli  stas  , 
alios  autem  pastores  et  doctores....  ut  jam  non  simus  parvuli 
fluctuantes,  et  circumferamur  omni  vento  doctrinae,  in  nequi- 
tia hominum,  in  astutia  ad  circumventionem  erroris.  Unde 
sic:  Christus  pastores  et  doctores  in  Ecclesia  instituit  ad 
opus  ministerii,  ne  sicut  parvuli  feramur  omni  vento  doc- 
trinae, ne  astutia  et  nequitia  hominum  circumveniamur 
et  in  errorem  dejiciamur  : at,  nisi  constituisset  coipus 
pastorum  et  doctorum  ad  dirimendas  cunctas  fidei  con- 
troversias, tanquain  parvuli  essemus  fluctuantes,  omni 
vento  doctrinae  ferremur  in  astutia  et  nequitia  homi- 
num, etc.  ut  patet.  Ergo  1°  constat  Scriptura  sacra  Chris- 
tum instituisse,  etc. 

Idem  constat  traditione . Quod  enim  constanter  credi- 
tum est  ab  Apostolis  usque  ad  nos,  in  dubium  revocari 
non  potest  : sed  ab  Apostolis  usque  ad  nos  seni  per  credi- 
tum est  Christum  instituisse  corpus  docens  in  Ecclesia  ; 
namque  a primis  Ecclesiae  saeculis  usque  ad  protestantium 

tempora  , quaecumque  exortae  sunt  quaestiones  circa  fi- 
dem, sive  apud  Ecclesiam  Romanam,  sive  apud  sectas 
ab  ea  separatas  , ad  tribunal  pastorum  docentium  delatae 
sunt,  et  eorum  definitionibus  adhaerendum  esse  plebs 
Christiana  semper  credidit.  Sic  in  controversia  de  lega- 
libus observationibus  inter  fideles  Antiochenos  exorta  , 
Act.  xv,  miserunt  Paulum  et  Barnabam  Jerusalem,  ut 
Apostolos  consulerent : tunc  Apostoli  et  seniores  conve- 
nerunt videre  de  verbo  hoc,  suamque  sententiam  in  hanc 
formam  tulerunt  : Visum  est  Spiritui  sancio  et  nobis.  De- 
functis Apostolis  , dum  adhuc  saevirent  persecutiones  , 
pastores  Ecclesiae  frequenter  congregati  sunt,  dogmata 
fidei  definierunt  atque  haereses  proscripserunt.  Sic  con- 
cilium Antiochenum  adversus  Paulum  Samosatenuin 
fuit  congregatum  , sic  in  causa  Rebaptizantium,  multa 
concilia,  sive  Piomae,  sive  in  Africa,  celebrata  sunt,  et 
in  omnibus  pastores  velut  judices  definierunt  : pace 
data  Ecclesiae,  frequentiora  et  solemniora  habita  sunt 
concilia,  non  solum  apud  catholicos,  sed  etiam  apud 
sectas  haereticas  aut  schismaticas  : sic  Ariani  concilia 
agebant,  et  definitiones  fidei  edebant ; Giaeci  schismatici 
aliaeque  sectae  Orientales  auctoritate  pastorum  ducuntur  : 
ergo  a primis  Ecclesiae  saeculis  usque  ad  protestandum 
tempora  et  usque  ad  nos  semper  creditum  fuit,  etc.  Post 
praxim  tam  constantem  et  tam  universalem,  superfluum 
foret  Patrum  testimonia,  quae  numero  sunt  infinita  , hic 
congerere. 

Ut  aliquod  remedium  contra  perpetuas  divisiones 
suas  invenirent  protesiantes,  ad  auctoritatem  quam  tan- 
topere suggillaverunt,  recurrere  coacti  sunt.  Consistoria , 
colloquia,  synodos  provinciales  et  nationales  instituerunt 
Calvinistae  : in  famosa  quae  apud  eos  orta  est  controver- 
sia inter  Arminianos  seu  Remonstrantes  et  Gomaristas, 
celebrem  convocaverunt  synodum  generalem  Dordrace- 
nam,  an.  1618,  in  qua  ex  auctoritate  dissidia  componere 
frustra  tentaverunt.  Vide  super  hanc  synodum  Bossuet , 
HI  st.  des  variat,  lib.  14,  n.  21. 

In  caeteris  ecclesiis  reformatis  etiam  nunc  existit  ali- 

qua  species  auctoritatis,  cui  subscribere  tenentur  mi- 
nistri. Ergo  2°. 

3°  Rationibus  theologicis . 

1°  Omnes  societates  liumanse  auctoritate semper  rectae 
sunt;  sola  auctoritate  filii  parentes  cognoscunt,  subditi 
huic  vel  illi  principi  obediendiun  esse  sciunt,  cives  jura 
sua  distinguunt,  patias  familiam  suam  regunt,  reges 
status  suos  gubernant,  magistratus  et  quilibet  superiores 
inferiores  suos  moderantur,  etc.  Ergo. 

Omnis  ordo  in  qualibet  societate  ita  pendet  ab  auc- 
toritate, ut,  ea  sublata,  sempiternus  sit  horror:  ergo  a 
fortiori  necesse  est  ut  in  societate  religiosa  existat  aucto- 
ritas a qua  omnia  pendeant.  3°  Deus  statuerat  in  veteri 
Lege  ut  omnes  controversiae  sacerdotum  auctoritate  diri- 
merentur : Qui  autem  superbi  erit , nolens  obedire  sacerdotis 
imperio,  et  decreto  judicis,  morietur  homo  ille,  et  auferes 
malum  de  Israel,  Deut.  xvii,  12.  Ad  hanc  auctoritatem 
alludebat  Christus  quando  Judaeis  dixit : Super  cathedram 
Moysis  sederunt  scribce  et  p ha  risce  i : omnia  ergo  quae  cumque 
dixerint  vobis,  facite ; Matth.  xxm,  2.  Tota  autem  religio 
Christiana,  sicut  religio  Judaica,  nititur  factis,  scilicet 
scripturis,  miraculis,  prophetiis,  verbis  a Christo  et  ab 
Apostolis  prolatis  : atqui  nonnisi  via  auctoritatis  haec 
cognosci,  transmitti  et  in  vero  sensu  accipi  possunt  : 
ergo,  etc.  ergo  3°,  etc.  aliunde,  etc.  ergo. 

Multi  protestantes  confessi  sunt  auctoritatem  in  Ec- 
clesia necessariam  esse.  Yide  la  Discussion  amicale,  t.  1. 

COROLLARIUM. 

Ser/uitur  ex  dictis,  distinguendum  esse  in  Ecclesia 
corpus  docens  et  corpus  audiens,  id  est,  fideles  qui  pasto- 
ribus subjici  tenentur. 

Fatentur  protestantes  Ecclesiam  subsistere  non  posse 
nisi  sint  in  ea  pastores  et  ministri  qui  verbis  et  sacra- 
mentis populum  Dei  pascant ; imo  plerique  nunc  admit- 
tunt Ecclesiam  universam  quadam  infallibilitate  passiva 
donari ; dicunt  enim  fieri  non  posse  ut  error  adversus 
fidem  essentialem  praevaleat,  idque  concludunt  ex  ver- 

bis  Christi,  Ecce  ego  vobiscum  sum , etc.  At,  impudenter 
sibi  contradicentes,  pertinaciter  negant  infallibile  esse 
coipus  docens  in  Ecclesia  ; catholici,  e contra,  utrumque 
firmiter  credunt,  scilicet,  Ecclesiam  universam  infalli- 
bilem esse  in  credendo,  et  corpus  pastorum  similiter  in- 
fallibile esse  in  docendo. 

PROPOSITIO  SEXTA. 

Corpus  docens  in  Ecclesia > cui  competit  jus  controversias 
circa  fidem  dirimendi , est  infallibile  in  docendo . 

Prob.  1°.  Illud  corpus  pastorum  est  supremus  contro- 
versiarum fidei  judex  : atqui  supremus  controversiarum 
fidei  judex  debet  esse  infallibilis  : ergo. 

Et  vero,  Ecclesia  est  infallibilis  in  credendo,  id  est, 
habet  infalhbilitatem  passivam,  juxta  adversarios  : at  in- 
fallibilis esse  non  potest  ia  credendo  quin  corpus  pas- 
torum sit  infallibile  in  docendo;  fideles  enim  tenentur 
audire  pastores,  ex  propositione  quinta  : si  ergo  pasto- 
res errarent  in  docendo,  fideles  inducerent  in  errorem. 
Ergo. 

Prob.  2°.  Illud  velut  dogma  fidei  tenendum  est  quod 
demonstratur  ex  Scriptura  sacra,  ex  Symbolo  Apostolo- 
rum et  ex  unanimi  Patrum  testimonio  : at  manifeste 
demonstratur  ex  Scriptura  sacra,  etc.  Ecclesiam  docentem 
esse  infallibilem. 

1°  Ex  Scriptura  sacra . Illa  enim  infallibilis  est  quam 
Spiritus  sanctus  nunquam  deserit,  quae  est  veluti  colum- 
na et  firmamentum  veritatis,  quam  si  quis  non  audierit, 
habendus  est  sicut  ethnicus  et  publicanus,  contra  quam 
portae  inferi  praevalere  non  possunt,  quae  impedire  debet 
ne  simus  tanquam  parvuli  fluctuantes,  et  omni  vento 
doctrinae  circumferamur  : atqui  his  dotibus  Ecclesia  do- 
cens praedita  est  a Christo. 

1°  Nunquam  Spiritus  sanctus  eam  deserit.  Sic  enim 
Labet  Christus  apud  Joan.  xiv,  16  : Ego  rogabo  Patrem , 
et  aliiun  Paracletum  dabit  vobis , ut  maneat  vobiscum  in 

(Sternum,  spiritum  veritatis . . . 26  : Ille  vos  docebit  omnia,  et 
suggeret  vobis  omnia  quaecumquc  dixero  vobis. 

2°  Est  velu  ti  columna  et  firmamentum  veritatis  : sunt 
ipsamet  verba  B.  Pauli  de  Ecclesia  Dei  vivi  loquentis, 
I Tim.  m,  15. 

3°  Qui  Ecclesiam  docentem  non  audit,  habendus  est 
sicut  ethnicus  et  publicanus.  Mattii . xvm,  17. 

4°  Portae  inferi  adversus  illam  praevalere  non  possunt; 
Matth.  xvi,  18. 

5°  Impedire  debet  ne  simus  tanquam  parvuli  fluctuan- 
tes, et  ne  circumferamur  omni  vento  doctrinae,  in  nequitia  ho- 
minum, in  astutia  ad  circumventionem  erroris,  Ephes.  iv , 1 1 . 

6°  Denique  Ecclesiam  docentem  Christus  speciali 
modo  semper  dirigit  : Ecce  ego  vobiscum  sum  omnibus 
diebus.  Ergo,  etc.  Ergo  1°  ex  Scriptura,  etc. 

Prob.  2°  ex  Symbolo  Apostolorum.  In  eo  enim  dicimus  s 
Credo  Ecclesiam . Unde  vel  haec  verba  significant,  credo 
Ecclesiae , ut  cuncti  contendunt  catholici,  et  tunc  defini* 
tionibus  ejus  semper  credendum  erit,  ac  consequenter  illa 
erit  semper  infallibilis;  vel  significant,  credo  Ecclesiam , 
id  est,  Ecclesiam  existere,  ut  volunt  protestantes,  et  tunc 
in  aeternum  Ecclesia  stabit ; nam  semper  verum  debet 
esse  symbolum  : porro  Ecclesia  non  staret  in  aeternum  si 
tota  in  errorem  decideret.  Ergo  2°. 

3°  Ex  testimonio  SS>  Patrum . 

Origenes,  Hom.  5 in  Jerem.  « Ecclesia  Dei  viventis 
* veritate  verbi  munita  est.  » 

S.  Basibus,  Epist.  114:  « Nullam  vocem  in  ea  (fide  Ni- 
» caena)  rejiciatis,  sed  sciatis  trecentos  decem  et  octo 
» patres  qui  citra  contentionem  convenerunt,  non  sine 
» Spiritus  sancti  afflatu  locutos  esse.  » 

S.  Chrysost.  ait : « Nihil  Ecclesia  potentius.  O homo, 
» ne  inferas  coelo  bellum;  si  Ecclesiam  oppugnes,  vincere 
» nequis.  » 

S.  Joannes  Damasc.  « Portus  animarum  est  Ecclesia. 
» Per  hanc  siquidem  fere  omnes  compressae  sunt...  Nihil 
» Ecclesia  valentias,  rupe  fortior  est..*  nunquam  senes- 
m cit,  sed  semper  viget.  » 

S.  Cyprianus,  Epist.  69  ad  Pupianum  : « Etsi  contumax 
» et  superba  obaudire  nolentium  multitudo  discedat, 

» Ecclesia  tamen  a Christo  non  recedit.  » 

S.  Aug.  de  Syinb.  « Ecclesia  sancta,  Ecclesia  una,  Ec- 
w clesia  vera , Ecclesia  catholica , contra  omnes  haere- 
» ses  pugnans:  pugnari  potest,  expugnari  tamen  non 
» potest...  portae  inferorum  non  vincent  eam.  » Et  lib. 
contra  Epist.  Fundamenti  : « Ego  Evangelio  non  cre- 
» derem,  nisi  me  catholicae  Ecclesiae  commoveret  aucto- 
» ritas.  » 

Yincentius  Lirin.  Com.  1 , n.  23  : « Christi  vero  Eccle- 
» sia,  sedula  et  cauta  depositorum  apud  se  dogmatum 
» custos,  niliil  in  his  unquam  permutat,  nihil  minuit, 

» niliil  addit.  » 

Innumera  alia  citari  possent  testimonia  Patrum,  tum 
Graecorum,  tum  Latinorum.  Ex  citatis  sic  argumentari 
licet.  Illa  Ecclesia  infallibilis  est  in  docendo,  quae  veritate 
verbi  munita  est,  cujus  pastores  sub  afflatu  Spiritus  sancti 
loquuntur,  qua  nihil  potentius  est,  quae  oppugnari  po- 
test, sed  vinci  non  potest,  quae  rupe  fortior  est,  quae  portus 
est  animarum  , quae  nunquam  senescit  sed  semper  viget, 
quae  habitaculum  est  Patris  et  Filii  et  Spiritus  sancti,  quae 
a Christo  nunquam  discedit,  quae  contra  omnes  lisereses 
pugnans  expugnari  non  potest,  quae  in  dogmatibus  a 
Christo  acceptis  nihil  permutat,  nihil  minuit,  nihil  addit : 
atqui  talis  est  Ecclesia  docens,  ex  constantibus  testimo- 
niis Patrum  : ergo,  etc.  aliunde,  etc.  Ergo  revera  est  in- 
fallibilis. Ita  nunc  sentiunt  et  aperte  fatentur  plurimi 
protestantes.  Yide  de  Starck. 

Solvuntur  objectiones  contra  uiramque  propositionem  simul . 

Obj.  1°.  Fides  tam  impossibilis  est  idiotis  et  simplicibus 
per  viam  auctoritatis  quam  per  viam  privati  examinis  : 
ergo  rejicienda  est  via  auctoritatis. 

R.  1°.  Ex  hoc  argumento  sequeretur  fidem  omnino  im- 
possibilem esse  idiotis  et  simplicibus,  imo  et  doctis  ; siqui- 
dem constat,  ex  dictis,  eam  via  privari  examinis  obtineri 
non  posse. 

R.  2°.  Nego  ant . Quod  enim  de  facto  existit  dici  non 
potest  impossibile  : at  inulti  via  auctoritatis  edocti  veram 
habent  fidem  : inulti  enim  sunt  qui  Scripturas  non  exa- 
minaverunt, non  comparaverunt,  imo  non  legerunt,  nec 
legere  po>sent,  et  nihil  omnino  sciunt,  nisi  quod  a paren- 
tibus, magistris  et  parochis  didicerunt,  sicque  sola  via 
auctoritatis  fuerunt  edocti  : attamen  veram  habent  fidem. 
Fides  enim,  juxta  omnes,  est  actus  supernaturalis  quo 
firmiter  adhaeremus  veritatibus  a Deo  revelatis  propter 
revelantis  auctoritatem  : porro  talis  fides  saepe  invenitur 
in  iis  qui  sola  via  auctoritatis  fuerunt  edocti,  namque  in 
iis  inveniuntur,  1°  firma  mentis  adhaesio  veritatibus  sibi 
propositis  ; 2°  adhaesio  supernaturalis,  siquidem  a gratia 
procedit  et  circa  objectum  supernaturale  versatur;  3° 
adhaesio  veritatibus  a Deo  revelatis,  nempe  veritatibus 
quas  docet  Ecclesia,  continent  Scripturae  aut  traditio,  et 
credunt  doctores  ; 4°  adhaesio  propter  Dei  auctoritatem ; 
dicunt  enim  : Credo  quce  revelasti , quia  revelasti  et  non  po~ 
tes  falli  nec  me  fallere . Ergo  ii  omnes,  etsi  idiotae  aut 
simplices,  veram  habent  fidem.  Ergo,  etc. 

Et  vero,  in  primis  saeculis  plures  exstiterunt  Ecclesiae 
quae  nullas  adhuc  habebant  Scripturas  : tunc  ergo  fideles 
non  via  privati  examinis,  sed  sola  via  auctoritatis  edoce- 
bantur et  fidem  obtinebant.  Ipse  Christus  docuit,  et  misit 
Apostolos  ad  docendum,  non  vero  ad  disputandum,  nec 
ad  praebendas  Scripturas  legendas  et  discutiendas.  Meri- 
to igitur  B.  Paulus  dixit  ( Rom.  x , 17,  ) Fides  ex  auditu , 
non  autem  ex  lectione,  ex  examine.  Ergo,  etc. 

Inst.  1°.  Auctoritas  docens  tuto  audiri  non  potest  nisi 
ejus  existentia  certo  cognoscatur  : at  existentia  auctorita- 
tis docentis  certo  cognosci  non  potest  nisi  examine  priva-r 
to;  ergo  simplices  et  idiotae  non  sola  via  auctoritatis 
docentur. 

R.  Dist.  maj . Auctoritas  docens....  Nisi  ejus  existentia 
aliquo  modo  noscatur  , concedo  , idque  patet ; nisi  per- 
fecte noscatur  antequam  doceat,  nego  maj.  Fides  enim 
supernaturalis  eodem  modo  acquiritur  ac  fides  naturalis. 
Porro  fidem  naturalem  acquirunt  pueri,  simplices  et 
idiotae  a matre,  a patre,  a circumstantibus,  antequam 

perfecte  sciant  quae  sit  matris,  patris,  nutricis  aliorum*» 
que  auctoritas,  et  ideo  credunt  quia  natura  impelluntur 
ad  credendum  : sed  postea  , quando  vident  alios  homines 
easdem  credere  veritates,  quando  illarum  veritatum  con- 
cordandam percipiunt,  agnoscunt  se  prudenter  egisse, 
matri,  patri,  nutrici  credendo,  quamvis  rationem  hujus  - 
modi  fidei  sibi  tunc  non  redderent.  Eadem  via  pueri  et 
simplices  ad  fidem  supernaturalem  ducuntur;  primo 
veritatibus  a parentibus,  parochis  aliisque  hominibus 
circumstantibus  sibi  propositis,  simpliciter  adhaerent , 
nequidem  cogitantes  de  ratione  qua  ad  credendum  deter- 
minantur. Postea  vero,  ipsorum  intelligentia  crescente, 
Ecclesiam  audiunt,  veritates  ab  ea  edoctas  sibi  concorda- 
re percipiunt , fundamenta  ejus  auctoritatis  perlustrant , 
laeti  agnoscunt  quanta  prudentia  ei  credatur,  et  quo  ma- 
gis jura  illius  considerant,  eo  plenius  firmantur  in  fide 
In  ea  autem  fide  efformanda  minime  ducuntur  examine 
privato.  Ergo  pueri  et  simplices,  etc. 

Hinc  ruit  celebris  objectio  ministri  Claude.  Cum  enim 
Bossuet  eum  fortiter  premeret,  in  publico  quod  inter  se 
habuerunt  colloquio,  anno  1675,  asserens  quod,  admissa 
privati  examinis  necessitate,  infans  ad  aetatem  discretionis 
perveniens  actum  fidei  circa  librorum  sacrorum  canoni-  * 
citatem  elicere  non  posset,  imo  et  in  aliquo  instanti  de 
omnibus  articulis  fidei  positive  dubitaret,  D.  Claude 
idem  argumentum  contra  illustrem  adversarium  suum 
statim  retorquere  conatus  est  his  verbis,  referente  Bos- 
suet : « Le  fidele  a qui  on  propose  1’autorite  de  1’Eglise  , ' 
» ou  la  croit  sans  examiner,  ou  il  en  doute  ; s'il  doute,  ii 
» est  infidele  ; s’il  ne  doute  pas,  par  queile  autorite  est-il 
» assure  ? L’autorite  de  1’Eglise  : est-ce  une  chose  evi- 
» dente  par  elle-meme?  et  ne  faut-il  pas  la  trouver  par 
» quelque  examen?  Voila  votre  difficulte  que  vous  avez' 

»>  a resoudre  aussi  bien  que  moi  : ou  quittons-la  tous 
» deux,  ou  resolvons-la  ensemble.  Je  vous  declare,  pour 
» moi,  que  je  repondrai  pour  TEcriture  ce  que  vous  me 
» repondrez  pour  TEglise.  » Haec  autem  gravis  difficultas 
manet  soluta  per  responsionem  modo  datam. 

Differtntia  inter  modum  quo  ad  fidem  per  examen  privatum 

deveniendum  esset , et  modum  quo  ad  eam  per  viam  auc- 
toritatis ducimur . 

Actas  fidei  per  viam  privati  examinis  impossibilis  est, 
saltem  respectu  puerorum  et  simplicium,  facilis  vero  per 
viam  auctoritatis. 

1°  Actus  fidei  per  viam  privati  examinis  impossibilis 
est  pueris  et  simplicibus  : id  sequitur  ex  dictis.  Imo,  infans, 
cum  ad  annos  discretionis  pervenerit,  debet  primo  de 
divinitate  Evangeliorum  aliorumque  librorum  canonico- 
rum positive  dubitare,  ac  proinde  de  tota  religione  ; nam, 
liis  libris  sibi  oblatis,  actum  fidei  circa  illorum  canon  ici- 
tatem  elicere  non  potest  quin  prius  eos  legerit,  compara- 
verit et  genuinum  eorum  sensum  obtinuerit,  siquidem 
profitetur  nullam  existere  auctoritatem  infallibilem  qua 
regi  debeat : ergo  constituitur  in  dubio  circa  divinitatem 
Scripturae  : porro  repugnat  hominem  baptizatum,  fide 
habituali  imbutum,  de  religione  positive  dubitare  teneri. 
Quod  fatebatur  Claude : ergo  1°. 

2°  Admissa  via  auctoritatis,  pueri  et  idiotae  actum  fidei 
facile  elicere  possunt : quod  ut  melius  intelligatur,  qucedam 
sunt  preenotanda . 

1°  Certum  est  apud  protestantes  sicut  et  apud  catho- 
licos, infantes  baptizatos  esse  filios  Dei,  Spiritum  sanctum 
per  gratiam  sanctificantem  in  eis  habitare,  et  fide  habi- 
tuali, sine  qua  impossibile  est  placere  Deo , Hebr.  xi,  6, 
eos  informare. 

2°  Certum  est  fidem  actualem  divinam  esse  pariter 
donum  Spiritus  sancti.  At  existere  non  potest  in  nobis 
quin  veritates  revelatas  certo  cognoscamus.  Ordinarie 
autem  Spiritus  sanctus  non  immediate  notiones  istas  in 
nobis  infundit,  sed  quibusdam  utitur  inediis  externis  ad 
illas  in  mentibus  nostris  inculcandas.  An  autem  sola 
Scriptura,  ut  volunt  protestantes;  an  vero  Ecclesia,  per 
quam  Scriptura  aliaeque  fidei  veritates  noscuntur,  ut  di- 
cunt catholici  : en  nodus  difficultatis. 

Notandum  est>  in  actu  fidei  distinguenda  esse,  1°  objec- 
i« 

tum,  id  est,  res  revelatas  quae  credendae  proponuntur; 
2°  principium  fidei,  quod  est  gratia  divina  voluntatem 
nostram  ad  credendum  impellens  ; 3°  motivum  fidei 
proprium,  quod  est  ultima  ratio  propter  quam  credimus, 
id  est  auctoritas  Dei  revelantis  et  summe  veracis ; 4°  mo- 
tiva  credibilitatis  quibus  existentia  revelationis  evidenter 
constat;  5°  regula  qua  sensus  revelationis  nobis  certo 
innotescat.  Haec  regula,  juxta  reformatos,  est  sola  Scrip- 
tura ; juxta  catholicos,  est  Ecclesia  Scripturae  libros  infai- 
libiliter  tradens,  et  docens  quaenam  veritates  a Deo  sint 
revelatae. 

His  prcenotatis,  sic  explicari  potest  quomodo  pueri  et 
illitterati  apud  catholicos  actum  fidei  prudenter  elicere 
possint. 

Fidem  habitualem  divinitus  sibi  infusam  habent ; 
Spiritus  sanctus  in  eis  habitat,  agit  et  operatur,  illos 
paulatim  disponit  ad  veritates  revelatas  explicite  creden- 
das statim  atque  certo  noscuntur ; illa  fides  est,  respectu 
fidei  actualis  sicut  sunt  radices  respectu  arboris. 

Praecipuae  autem  veritates  revelatae  sic  noscuntur. 

Primo  infantes  et  imperiti  discunt  a parentibus,  a pa- 
rocho, ab  aliis  magistris  et  a circumstantibus,  se  fuisse 
baptizatos,  ac  baptismate  factos  filios  Dei  et  Ecclesiae; 
deinde  Symbolum  Apostolorum  memoriter  retinent, 
quotidie  recitant,  et  in  eo  simul  agente  Spiritu  sancto, 
discunt  Ecclesiam,  unam,  sanctam,  catholicam  et  Apo- 
stolicam,  discunt  se  in  ea  fuisse  baptizatos,  se  in  ea  vivere 
et  doceri;  discunt  illam  a Christo  Filio  Dei  esse  funda- 
tam, speciali  ipsius  assistentia  semper  duci,  privilegio 
infallibilitatis  donari,  et  in  omnibus  esse  audiendam.  Haec 
semina  veritatis  primo  germinant  in  cordibus,  radices 
producunt,  crescunt  et  plenam  ac  perfectam  tandem  in- 
formant fidem  divinam  in  Ecclesiam,  absque  ulla  dis- 
cussione proprie  dicta,  sine  ullo  ratiocinio,  sine  ullo 
dubio  interposito.  Tam  facile  enim  pueri  et  simplices 
fidem  in  Ecclesiam  habere  possunt,  Spiritu  sancto  divi- 
nitus in  eis  agente,  quam  fidem  naturalem  in  Deum  in 
aliasque  veritates  naturales  et  evidentes.  Fidem  natura- 

dem  in  lias  veritates  sic  habent  pueri  et  simplices  : primas 
earum  notiones  a parentibus  accipiunt,  eas  paulatim  per- 
cipiunt, deinde  clare  vident  ac  firmiter  credunt.  Nec  dici 
potest,  illos  praevia  discussione  indiguisse,  vel  in  dubio 
circa  illas  veritates  constitutos  fuisse  : ergo  similiter  ca- 
tholici non  necessario  constituuntur  in  dubio  circa  pri- 
mas fidei  veritates ; necessitatem  auctoritatis  facile  per- 
cipiunt vel  potius  sentiunt;  existentiam  Ecclesiae  cum 
auctoritate  docentis  quasi  naturaliter  credunt,  modo  di- 
ligenter instruantur  infide;  accedentibus  aliis  notitiis, 
quotidie  obfirmantur,  sicque  paulatim  ad  rationabile  ob- 
sequium perveniunt  : hoc  autem  articulo  semel  admisso, 
nihil  facilius  est  quam  caeteras  veritates  fide  divina  cre- 
dere. Unde  sic  lucide  et  egregie  D.  Fenelon , Lettre  sur  ia 
rcligion  : 

« Representons-nous  un  paralytique  qui  veut  sortir  de 
>»  son  lit,  parce  que  le  feu  est  a la  maison  ; il  s’adresse 
» a cinq  homnies  qui  lui  disent  : Levez-vous,  courez, 
» percez  la  foule , sauvez-vous  de  cet  incendie.  Enfin  il 
» trouve  un  sixieme  liomme  qui  lui  dit  : Laissez-moi 
» faire,  je  vais  vous  emporter  entre  ines  bras.  Croira-t-il 
» les  cinq  liommes  qui  lui  conseillent  de  faire  ce  qu’il 
» sent  bien  qu’il  ne  peut  pas  ? ne  croira-t-il  pas  plutot 
» celui  qui  est  le  seul  a lui  promettre  le  secours  pro- 
si portionne  a son  impuissance  ? Il  s’abandonne  sans 
» raisonner  a cet  liomme,  et  se  borne  a demeurer  souple 
» et  docile  entre  ses  bras.  Il  en  est  precisement  de  meme 
» d’un  homine  dans  son  ignorance;  il  ne  peut  ecouter 
» serieusement  les  sectes  qui  lui  crient  : Lisez,  raison- 
» nez,  decidez,  lui  qui  sent  bien  qu’il  ne  peut  ni  lire, 
» ni  raisonner,  ni  decider;  mais  il  est  console  d’enten- 
» dre  1’ancienne  Eglise  qui  lui  dit  : Sentez  votre  im- 
» puissance , humiliez-vous,  soyez  docile , confiez-vous  a 
» la  bonte  de  Dieu,  qui  ne  nous  a point  laisses  sans  se- 
» cours  pour  a lier  a lu  i.  Laissez-moi  faire,  je  vous  por- 
» terai  entre  mes  bras.  » 

Inst . 2°.  Pueri  et  simplices  fidem  auctoritati  docenti 
adhibere  non  debent  quin  ipsius  auctoritatis  existentiam 

et  jura  sedulo  examinaverint ; ergo  ad  fidem  pervenire 
nequeunt  absque  privato  examine. 

R.  Nego  ant . Eodem  modo  enim  pueri  et  simplices , 
ut  jam  diximus  , fidem  supernaturalem  suscipiunt  ac 
fidem  naturalem.  Porro  fidem  naturalem  suscipiunt  a 
matre  et  a circumstantibus  sine  ullo  praevio  examine, 
sicque  firmiter  credunt,  v.  g.  talem  principem  regno 
praeesse,  tales  leges  nos  regere,  etc.  ; ita  parentes,  magis- 
tros , parochos  aliosque  de  rebus  supernaturalibus  lo- 
quentes  audiendo  , paulatim  suscipiunt  fidem , in  ea 
firmantur  et  ne  ullo  quidem  instanti  privato  utuntur 
examine.  Ergo,  etc. 

Jnst . 3°.  Rationabilis  esse  debet  fides  nostra  : at  ratio- 
nabilis non  esset,  si  existentia  et  jura  auctoritatis  docentis 
stricto  subjecta  non  fuissent  examini;  ergo,  etc. 

R.Nego  min.  Rationabilis  quippe  est  ea  fides  quae  via 
naturali  unicuique  proportionata  efformatur  : at  talis  est 
fhles  puerorum  et  simplicium  auctoritate  matris,  patris, 
magistri,  paroclii,  etc.  credentium,  licet  fundamenta  et 
jura  hujusmodi  auctoritatis  non  exploraverint.  Ratio- 
nabilis enim  est  fides,  qua  veritates  naturales  et  facta 
humana  admittunt ; ergo  a pari  et  fides  qua  veritates  su- 
per naturales  credunt. 

lnst . 4°.  Qui  fundamenta  fidei  auctoritate  parentum , 
magistrorum,  parochorum  susceptae  explorare  voluerint, 
ut  tenentur  adulti  ratione  praediti,  dubitare  incipient; 
ergo  fides  sic  suscepta  non  est  firma. 

R.  Nego  ant . Filius  qui  titulos  a patre  sibi  transmissos 
perfectius  cognoscere  intendit,  eos  legit,  perlustrat,  exa- 
mini subjicit,  sicque  rationabilem  acquirit  certitudinem 
eosdem  esse  authenticos,  veros,  gloriosos,  tutos,  et  ne 
uno  instanti  dubitat  de  iis  quae  adhuc  puer  a parentibus 
didicit  ; sic  et  cliristianus  bene  edoctus,  in  scientia  reli- 
gionis proficiens,  historiam  Ecclesiae  percurrit,  funda- 
menta et  jura  auctoritatis  ejus  examinat,  rationes  fidei 
suae  quaerit , veritatibus  a Deo  revelatis  sibi  antea  tra- 
ditis magis  ac  magis  firmiter  adhaeret  ct  eas  nunquam 
habet  ut  dubias.  Ergo,  etc. 

List.  5°.  Fides  quae  non  e>t  omnino  certa  non  est  vera 
fides  : atqui  fides  puerorum  et  simplicium  non  est  om- 
nino certa.  Ergo,  etc. 

R.  Nego  min . Illa  enim  fides  est  omnino  certa  quae 
liabet  veritatem  supernaturalem  pro  objecto,  omnem 
excludit  formidinem  errandi  et  infallibili  nititur  funda- 
mento seu  motivo  : atqui  talis  esse  potest  fides  puero- 
rum et  simplicium  : potest  enim  1°  habere  veritatem 
supernaturalem  pro  objecto,  si  nempe  accurata  fuerit 
instructio ; 2°  omnem  errandi  formidinem  excludere , 
quando  scilicet  est  firma,  ut  saepe  contingit;  3°  infalli- 
bili motivo  inniti,  videlicet  auctoritate  Dei.  Ergo,  etc. 

In  st.  6°.  Fides  puerorum  et  simplicium  auctoritate 
parentum  et  parochi  nititur;  ergo  non  nititur  motivo 
infallibili. 

R.  Nego  ant.  Pueri  enim  et  simplices  ducuntur  quidem 
ad  fidem  auctoritate  parentum  et  parochi  : at  fides  eorum 
ipsamet  Dei  auctoritate  per  parentes  et  parochum  eis 
manifestata  innititur,  ac  proinde  motivo  infallibili.  Se- 
dulo igitur  distinguenda  sunt  in  fide,  ut  supra  diximus  , 
1°  objectum,  id  est,  veritates  a Deo  revelatae ; 2°  princi- 
pium, scilicet  gratia  Dei ; 3°  motivum  proprium,  quod  est 
auctoritas  Dei  summe  veracis,  et  4°  media  quibus  ad 
fidem  ducimur,  et  sunt  motiva  credibilitatis. 

List.  7°.  Certitudo  ad  fidem  requisita  debet  esse  abso- 
luta : atqui  certitudo  qua  pueri  et  simplices  veritates  a 
parentibus  et  parocho  sibi  traditas  credunt  est  tantum 
relativa  : ergo  pueri  et  simplices  auctoritate  parentum 
et  parochi  credentes  veram  non  habent  fidem. 

R.  Nego  min . Media  quibus  pueri  et  simplices  ducun- 
tur ad  fidem,  sunt  quidem  relativa  ; unum  convincunt  et 
ad  alium  convincendum  non  sufficiunt.  At  certitudo  his 
mediis  acquisita  est  absoluta  : importat  enim  conformi- 
tatem  cum  suo  objecto,  firmam  mentis  adhaesionem  et 
infallibili tatem  in  motivo  adhaesionis,  videlicet  in  aucto- 
ritate Dei  revelantis  ac  summe  veracis.  Sicut  ergo  ex 
fallibilibus  individuorum  testimoniis  ad  testimonium 
collectivum  infallibile  ducimur,  sic  et  mediis  relativis  ad 
certitudinem  absolutam  pervenimus. 

Inst.  8°.  jEdificium  firmius  esse  non  potest  fundamen- 
to ; ergo  repugnat  nos  motivis  relativis  ad  absolutam 
fidei  certitudinem  duci. 

R.  Nego  conscff.  Fides  enim  non  nititur  motivis  credi- 
bilitatis  sicut  aedificium  suo  fundamento  : fundamentum 
enim  fidei  est  auctoritas  Dei  revelantis.  Porro  ad  notitiam 
Dei  revelantis  variis  ducimur  mediis,  et  ubi  auctoritatem 
ejus  noscimus,  ea  firmiter  nitimur,  in  ea  quiescimus, 
parum  solliciti  de  mediis  quibus  ad  ejus  notitiam  perve- 
nimus. Supponamus  multos  homines  diversis  mediis 
flumen  pertransiisse,  alios  per  pontem,  alios  in  scaplia, 
alios  in  rate,  alios  natando  : omnes  aequaliter  securi  erunt 
in  ripa  opposita,  etsi  mediis  plus  minusve  periculosis 
usi  fuerint  , sic  et  qui  diversis  motivis  credibditatis  in 
se  faliibilibus  ad  notitiam  Dei  auctoritatis  pervenerunt, 
in  ea  tuto  quiescunt. 

Inst.  9°.  Fieri  potest  ut  parochus  impius  oves  sibi  com- 
missas in  errorem  inducat  etiam  circa  dogmata  magis  es- 
sentialia : ergo  fideles  hac  via  prudenter  credere  non 
possunt. 

R.  Nego  conseq . Fideles  enim  prudenter  agunt  quando 
sola  via  quam  divina  providentia  eis  dedit  utuntur,  et 
consuetas  intelligentiarum  regulas  sequuntur  : at  sic 
agunt  fideles  in  casu  proposito,  et  fides  naturalis  qua 
totum  societatis  humanae  subsistit  aedificium,  non  aliter 
formatur.  Ergo,  etc. 

Aliunde  vix  contingere  potest  ut  parochus  oves  suas, 
saltem  diu,  circa  fidei  essentialia  decipere  possit  : mox 
enim  reprehenderetur  ab  episcopo,  ab  aliis  parochis  aut 
sacerdotibus;  vel  etiam  a suis  parochianis,  qui  facile 
comperirent  illum  non  eamdem  praedicare  doctrinam 
quam  alii  pastores  annuntiant,  sicque  error  detegere- 
tur. Ergo,  etc\ 

Inst . 10°.  Pueri  et  simplices  eadem  habent  motiva  cre- 
dendi apud  Graecos  aliasque  sectas  quae  auctoritate  ducun- 
tur, ac  apud  nos  : atqui  tamen  non  prudenter  credunt ; 
ergo,  etc. 

Ita  adhuc  minister  Claude  contra  Bossuet  in  collo- 
quio. 

R . 1°.  Negari  potest  major.  Eo  magis  enim  lucidior  est 
Ecclesiae  Romanae  auctoritas,  quo  attentius  consideratur, 
dum  Ecclesia  Graeca  aliaeque  orientales  sectae,  si  stricto 
subjiciantur  examini,  principio  unitatis,  charactere  uni- 
versitatis destitui  videntur  : haec  autem  sufficiunt  ut 
quaedam  saltem  exsurgant  dubia. 

R.  2°.  Nego  tnin.  Pueri  enim  et  simplices  apud  Graecos 
aliasque  sectas  in  quibus  admittitur  auctoritas  docendi , 
prudenter  agunt  parentibus  et  pastoribus  credendo,  cum 
aliam  non  habeant  viam  sibi  proportionatam  qua  de  re- 
ligione doceri  queant  : si  falluntur,  hoc  per  accidens 
evenit. 

Gaeterum,  non  repugnat  eos  saltem  frequenter  veram 
habere  fidem  : illi  enim  veram  habent  fidem  qui  verita- 
tibus a Deo  revelatis  firmiter  ob  ipsam  Dei  summe  ve- 
racis auctoritatem  adhaerent  : atqui  fieri  potest  et  saepe 
fit  ut,  apud  Graecos  et  alias  sectas  quae  auctoritate  du- 
cuntur, pueri  et  simplices  veritatibus  a Deo  revelatis 
firmiter  et  ob  ipsam  Dei  summe  veracis  auctoritatem 
adhaereant.  Quod  ut  melius  intelligatur,  notandum  est 
cum  Bossuet , in  colloquio  citato,  apud  schismaticos  et 
haereticos  vera  a falsis  accurate  secernenda  esse  : qui 
apud  illos  valide  baptizati  sunt,  eaindem  habent  gratiam 
sanctificantem,  eadem  dona  Spiritus  sancti,  eaindem  fi- 
dem infusam  ac  ii  qui  apud  nos  baptizantur.  Spiritus 
sanctus  in  eis  habitans  similiter  eos  impellit  ad  credenda 
mysteria  SS.  Trinitatis,  Incarnationis,  Redemptionis  et 
alia  vera,  clare  sibi  exposita ; eos  adhuc  impellit  ad  cre- 
dendam Ecclesiam,  illius  auctoritatem  et  infaliibilitotem  ; 
hucusque  non  errant  et  veram  habent  fidem.  Quando  au- 
tem praejudiciis  attracti,  aut  falsis  documentis  decepti, 
notiones  verae  Ecclesiae  sectis  suis  applicant,  tunc  incipiunt 
errare,  et  sub  hoc  respectu  verum  fidei  actum  elicere  non 
possunt ; nam  Spiritus  sanctus  eos  impellere  non  potest 
ad  falsa.  Ergo.  Attamen,  si  in  hunc  in  aliosve  errores 
invincibiliter  inducantur,  non  peccant  , nec  virtutem 
fidei  amittunt.  Unde  si  alia  non  habeant  peccata , salva- 
buntur. 

List.  11°.  In  his  principiis  puer  et  simplex,  apud  schis- 
maticos et  haereticos,  peccarent  suam  societatem  deseren- 
do ut  veram  Chrsiti  Ecclesiam  amplecterentur  : atqui  hoc 
repugnat  : ergo. 

Ii.  Di  st.  maj.  Peccarent  contra  conscientiam  , si  falsi  ta- 
tein  sectae  suae  nondum  adverterent,  concedo ; peccarent 
contra  fidem  , nego . Ratio  hujus  distinctionis  patet. 

List.  [2°.  Nunquam  puer  catholicus  auctoritati  paren- 
tum et  parochi  fidem  denegare  potest  absque  peccato  : 
at  auctoritas  parentum  et  parochi  eadem  est  respectu 
pueri  Graeci,  v.  g.  ac  respectu  catholici  : ergo. 

B.  1°.  Nego  maj.  Si  enim  contingat  puerum  catholi- 
cum ex  bona  fide  sibi  persuadere  quod  parentes  et  pa- 
rochus falsum  dixerint,  non  peccabit  fiiem  eorum  auc- 
toritati denegando. 

R.  2'\  Nego  min . Qui  enim  in  vera  Ecclesia  erudiuntur, 
eo  clarius  judicant  eam  esse  veram  quo  magis  in  illius 
notitia  proficiunt.  Contra  vero,  qui  alias  sectas  cum  Ec- 
clesia catholica  comparant,  ex  qua  parte  stet  veritas  non 
difficile  intelligunt.  Ergo. 

List.  13°.  Catholicus  non  majori  zelo  veritatem  prose- 
quitur quam  G raecus  aut  alius  Orientalis  , qui  auctoritate 
parentum  et  parochi  simpliciter  credit  quidquid  sibi  pro- 
ponitur : ergo  non  facilius  salvari  potest. 

R.  Nego  consci].  Meritum  enim  non  ex  solo  hominis 
arbitrio  deducitur,  sed  praecipue  ex  gratia  Christi : at  ca- 
tholicus multo  plui  ibus  donatur  gratiis  , praesertim  ad 
credendum,  quam  haereticus  aut  schismaticus;  solam 
enim  veritatem  circa  fidem  docetur,  etiam  in  teneris 
annis  , dum  alter,  e contra , errorem  sugit  cum  lacte  , et 
ab  iilo  postea  nonnisi  difficile  sese  expedit.  Ergo. 

Obj.  2°.  Ex  una  parte  auctoritatem  Ecclesia?  per  auc- 
toritatem Scripturae  probamus  , et  ex  altera  parte  con- 
tendimus auctoritatem  Scripturae  per  Ecclesiam  esse 
cognoscendam  : ergo  admittitur  circulus  vitiosus. 

R.  1°.  Retori/ueo  argumentum.  Si  a protestantibus  quae- 
ratur cur  hos  vel  illos  libros  esse  canonicos  credant,  re- 
spondebunt se  id  compertum  habere  cx  Spiritu  sancto. 

Vel  ex  privato  examine  ; si  vero  ab  ipsis  petatur  unde 
sciant  unctionem  Spiritus  sancti  aut  privatum  examen 
viam  esse  tutam  ad  cognoscendas  Scripturas  canonicas  , 
affirmabunt  se  id  cognoscere  ex  Scripturis  illud  aperte 
docentibus  : ergo  in  circulo  vitioso  implicantur. 

Ji.  2°.  Distinguo  ant.  Ex  una  parte  auctoritatem  Eccle-* 
siae  per  auctoritatem  Scripturae  probamus,  et  ex  altera 
parte,  etc.  sub  diverso  respectu  , conc.  sub  eodem  re- 
spectu, nego  ant.  Itaque,  vel  adversarii  admittunt  Scrip- 
turas, vel  non.  Si  prius,  ipsis  probare  possumus  auctori- 
tatem Ecclesiae  perScripturam,  nempe  per  argumentum 
quod  vocatur  aci  hominem  : liinc  secundum  strictas  lo- 
gicae regulas  argumentamur  contra  protestantes  , dum  ex 
Scripturis  quas  admittunt  ut  divinas,  infallibilem  Ec- 
clesiae auctoritatem  astruimus. 

Si  autem  cum  iis  qui  divinitatem  Scripturae  non  co* 
gnoscunt  disputandum  sit,  aliam  instituimus  methodum  : 
primo  libros  divinos  considerantes  velut  monumenta 
humana  , eorum  authenticitatem , integritatem  et  verita- 
tem , sicut  aliorum  cujus  vis  generis  operum,  demonstra- 
mus; deinde  eos  attente  legentes,  videmus  celebrem 
exstitisse  hominem  qui  per  evidentissima  signa  probavit 
se  esse  Deum  , et  religiosam  instituisse  societatem  cui 
phires  concessit  praerogativas  , et  in  primis  auctoritatem 
infallibilem  : inde  concludimus  definitiones  hujus  socie- 
tatis absque  ulla  errandi  formidine  audiendas  esse  : 
postea  ostendimus  eam  nobis  tradere  Scripturas  ut  di- 
vinas, in  hoc  vel  in  illo  sensu  intelligendas  : eas  ergo  ut 
tales  accipere,  venerari  et  intelligere  debemus  : porro 
in  hac  utraque  argumentandi  methodo  nullus  instituitur 
circulus  vitiosus  , ut  patet  : ergo. 

Praeterea , ex  sola  traditione  et  ratione  auctoritas  Ec- 
clesiae demonstrari  potest;  ejus  necessitatem  fortiter  sen- 
tiunt fideles,  at  sapra  ostendimus . Unde  quando  erudiun- 
tur non  proponitur  ipsis  Scriptura  perscrutanda  , sed 
fides  in  unam , sanctam , catholicam  et  Apostolicam  Eccle- 
siam. Ergo. 

Obj.  3°.  Haec  verba  Christi  quibus  praecipue  nititur  in- 

i 2. 

fallibilitas  Ecclesiae  , Ecce  ego  vobiscum  sum  y etc.  intelligi 
possunt  de  promissione  gratiae  ad  bene  docendum  : atqui 
gratia  finem  suum  non  obtinet  infallibiliter  : ergo. 

R.  Di  st.  miri.  Gratia  gratum  faciens  non  obtinet  finem 
suum  infallibiliter,  concedo ; gratia  gratis  data,  nego  min . 
Itaque  duplex  distinguitur  gratia;  alia  enim  quae  imme- 
diate ad  sanctificationem  recipientis  tendit  : talis  est 
gratia  concessa  peccatori  ut  convertatur,  et  justo  ut  per- 
severet ; a theologis  vocatur  gratia  gratum  faciens.  Aliae 
sunt  gratiae  quae  ad  spiritualem  recipientis  utilitatem  non 
conceduntur,  sed  ad  gloriam  Dei  aut  ad  salutem  populi 
ordinantur  : talis  est  facultas  operandi  miracula  et  po- 
testas administrandi  sacramenta.  Revera  fatemur  gratias 
gratum  facientes  suum  non  obtinere  effectum  nisi  depen- 
denter  a libero  hominis  arbitrio  ; sed  gratiae  gratis  datae 
sunt  independentes  a dispositione  recipientis  et  a bono 
aut  malo  usu  libertatis  : id  omnes  fatentur.  Porro  gratia 
pastoribus  ad  bene  docendum  collata,  est  gratia  gratis 
data;  siquidem  ad  Ecclesiae  utilitatem  ordinatur.  Ergo. 

Et  vero,  promissa  Dei  circa  visibilitatem  et  perpetui- 
tatem Ecclesiae  a nulla  pendent  conditione,  alioquin  nihil 
esset  certum  in  prophetiis  : at  eodem  sensu  accipienda 
sunt  liaec  verba,  Ecce  vobiscum  sum , etc.  perpetua  enim 
visibilitas  Ecclesiae  pendet  a ministerio  pastorum.  Insuper 
de  promissione  his  verbis  expressa  idem  dicendum  est 
ac  de  promissione  facta  Judaeis  de  mittendo  Salvatore  : 
atqui  liaec  promissio  irritari  non  potuit  ob  multorum  Ju- 
daeorum malitiam  : Numquid  incredulitas  illorum  fidem 
evacuabit  ? absit ; Rom.  m , 3 : ergo  a pari  promissio  facta 
Ecclesiae  per  haec  verba  , Ecce  vobiscum  sum , etc.  malitia 
pastorum  evacuari  non  potest. 

lnst.  1°.  Non  solum  infallibilitate , sed  et  aliis  privile- 
giis Apostolorum,  v.  g.  dono  miraculorum , gauderent 
episcopi,  si  praedicta  Christi  verba  ad  eos  extenderentur  : 
atqui  falsum  antecedens  : ergo  et  consequens . 

R.  Nego  maj.  Praedicta  enim  verba  niliil  aliud  per  se 
exprimunt  quam  auxilium  efficax  ad  recte  docendum  ; 
caetera  privilegia  quibus  gaudebant  Apostoli  alio  nitebam 

tur  fundamento  : vi  ergo  illius  textus  , Ecce  ego  vobiscuni 
sum , etc.  successoribus  eorum  tribui  non  possunt.  Prae- 
terea, liaec  verba  non  ad  singulos  Apostolos , sed  ad  totum 
collegium  Apostolorum  diriguntur  : si  ergo  alia  privile- 
gia his  verbis  exprimerentur,  ad  coipus  pastorum  so- 
lummodo pertinerent,  non  vero  ad  singulos  pastores 
seorsi m sumptos.  Ergo. 

Inst.  2°.  Singuli  episcopi  seorsim  errare  possunt  : ergo 
et  eorum  collectio. 

R . N ego  conseq . Nani  privilegium  infallib ditatis,  de  quo 
Iiic  loquimur,  a voluntate  libera  Christi  pendet  : potuit 
ergo  Christus  illud  corpori  pastorum  tribuere,  et  singu- 
lis pastoribus  seorsim  sumptis  denegare  : porro  id  fecit, 
ut  patet  tum  ex  verbis  citatis,  tum  ex  constanti  tradi- 
tione. Sic  in  ordine  naturali  multa  quas  individuis  tribui 
nequeunt,  collectioni  competunt  : v.  g.  multi  collective 
sumpti  possunt  exercitum  debellare,  urbem  obsidere, 
factum  aliquod  infallibili  ter  testari  : liaec  autem  privati 
efficere  non  possunt  : ergo. 

Inst.  3°.  Fideles  uniuscujusque  dioecesis  tenentur,  in 
principiis  catholicorum,  judicio  doctrinali  proprii  epi- 
scopi obedire  : at  judicium  unius  episcopi  non  est  infal- 
libile : ergo. 

R.  Distinguo  maj . Fideles  judicio  episcopi  sui  obedire 
tenentur,  obedientia  subjectionis  externae  et  reverentiae, 
concedo ; obedientia  interna  intellectus  et  voluntatis, - 
subdistinguo  : si  judicium  episcopi  doctrinam  Ecclesiae 
manifeste  contineat;  concedo  ani.  si  judicium  episcopi  non 
contineat  manifeste  doctrinam  Ecclesiae,  nego  ant.  Et- 
enim omnes  fideles  tenentur,  juxta  catholicos,  episcopo 
suo  judicanti , definienti  et  docenti  externam  subjectio- 
nem, v.  g.  abstinere  a legendo  libro  qui  prohibetur, 
a propugnanda  opinione  quae  damnatur,  quia  episcopus 
legitimam  liabet  potestatem  docendi,  praecipiendi,  pro- 
hibendi et  obligandi  : quotiescumque  igitur  potestate 
sua  manifeste  non  abutitur,  fideles  ipsi  obedire  tenentur. 
Debent  illi  pariter  obedientiam  reverentiae;  quia  donec 
contrarium  evidenter  appareat,  praesumitur  recte  do- 

cere.  Item  absolutam  intellectus  et  voluntatis  obedien- 
tiam  illi  praestare  tenentur,  si  ipsius  judicium  doctri- 
nam Ecclesiae  clare  contineat;  tunc  enim  non  praecise 
episcopo  fallibiii , sed  Ecclesiae  infallibili  se  subjiciunt. 

Si  autem  episcopus  errorem  aperte  doceat,  vel  meras 
opiniones  pro  dogmatibus  proponat , tunc  in  hoc  puncto 
nulla  subjectio  ipsi  debetur;  imo  contra  hujusmodi  ju- 
dicium plures  insurrexerunt  doctores  et  simplices  lideles. 
Ubi  vero  clare  non  advertitur  an  judicium  ejus  doctrinae 
Ecclesiae  consentiat  vel  dissentiat,  fideles  actum  fidei 
circa  illud  elicere  nec  tenentur,  nec  possunt;  actum 
enim  fidei  elicere  non  possumus  nisi  circa  propositio- 
nem certo  revelatam  : at,  in  casu  praesenti,  propositio 
quam  enuntiat  episcopus  non  est  certo  revelata , siqui- 
dem auctoritas  ejus  est  fallibilis.  Ergo. 

Obj.  4°.  Deus  expressis  verbis  , Deut.  xvu  , 8 et  9,  Syn- 
agogam constituerat  supremum  controversiarum  fidei 
judicem  ; atqui  tamen  Synagoga  non  erat  infallibilis  : 
ergo  nec  Ecclesia. 

R..  1°.  Nego  maj . Verbis  enim  allatis  Deus  constituit 
Synagogam  judicem  inter  sanguinem  et  sanguinem,  cau- 
sam et  causam,  lepram  et  lepram  , id  est,  in  causis  crimi- 
nalibus , civilibus  et  caeremonialibus  : illae  autem  causae 
non  pertinebant  ad  fidem  : immerito  igitur  concludere- 
tur Deum  constituisse  Synagogam  supremum  controver- 
siarum fidei  judicem. 

R.  2°.  Negari  posset  minor.  Multi  enim  contendunt  Syn- 
agogam privilegio  i nfallibi litatis  fuisse  donatam,  et  con- 
trarium nullo  facto  demonstratur.  Praecipuum  quippe 
factum  allegari  solitum,  quod  minister  Claude  objecit  Bos - 
suet 9 est  juridica  Christi  condemnatio  : at  factum  istud 
non  probat  Synagogam  infaliibilitate  fuisse  destitutam. 
Etenim  Deus  eam  instituerat  ad  tempus  duraturam , 
praedixerat  eam  fore  abrogandam,  et  novum  fcedus  ei 
substituendum  : at  protestantes  nobiscum  admittunt 
Christum  lioc  fcedus  instituisse,  Synagogam  abrogasse, 
et  evidentibus  signis  missionem  suam  probasse  : splen- 
dida ergo  tunc  existebat  auctoritas,  nempe  ipsa  veritas 

liominibus  facta  visiblis.  Proteslantes  igitur  hoc  factum 
nobis  objicere  nequeunt.  Unde  Bossuct,  contra  Claude  : 

« Avant  Jesus-Christ  nous  avions  la  Synagogue  : au 
» pointque  la  Synagogue  devait  defailiir,  Jesus-Clnist 
>»  parat  lui-meme;  quand  Jesus-Christ  s’est  retire , ii  a 
» laisse  son  Eglise  a qui  il  a envoye  son  Saint-Esprit. 
» Faites  revenir  Jesus-Christ  enseignant,  preehant,  fai- 
» sant  des  miracles,  je  n’ai  plus  besoin  de  1’Eghse  : mais 
» aussi  oiez  jnoi  1’Eglise,  il  mefaut  Jesus-Christ  en  per- 
»sonne,  enseignant,  pariant,  preehant,  decidant  avec 
» des  m ii  acies  et  une  au  tori  te  infailiible.  » 

Ji.  3°.  Nego  conscq.  Etiamsi  ambae  concederentur  prae- 
missa), nihil  adversus  propositionem  nostram  concludi 
posset.  Nam  1°  sub  lege  Moysis  paucissimae  erant  veri- 
tates fide  necessario  credendae;  scilicet,  Deum  esse  re- 
muneratorem et  Messiam  venturum  : facillimum  igitur 
erat  duas  veritates  istas  conservare  et  transmittere  inte- 
gras. 2°  Synagoga  non  erat  sola  controversiarum  fidei 
judex;  Deus  enim  saepe  extraordinario  Prophetarum 
ministerio  suas  manifestabat  voluntates  : si  ergo  Synagoga 
errorem  docuisset,  mox  contra  illam  insurrexissent 
Prophetae;  e contra , in  Ecclesia  multae  sunt  veritates  fide 
credendae,  sive  explicite , sive  saltem  implicite;  nihil  fa- 
cilius est  quam  errare  in  intelligendis  Scripturis  et  in 
doctrina  Christi  spiritu  privato  interpretanda  , et  tamen 
nulla  est  in  ilia  extraordinaria  auctoritas.  3°  Tandem 
(institutio  Synagogae  et  Ecclesiae  fuit  opus  Dei  externum 
et  liberum  : ergo  Deus  potuit  uni  infallibilitatem  con- 
ferre et  noli  alteri , ac  proinde  admitti  non  potest  argumen- 
tum a pari , ut  praetendit  Claude . 

Obj.  5°.  B.  Paulus,  II  Cor.  i,  23  ,ait : Non  quia  domina- 
mur fulei  vestite  : attamen  Ecclesia  fidei  nostrae  domina- 
retur, si  quaestiones  circa  fidem  cum  infallibili  auctori- 
tate defimiet  et  internum  a nobis  exigeret  obsequium. 
Ergo.  Sic  iterum  Claude  contra  Bossuet. 

B.  Distinguo  textum  B.  Pauli.  Non  dominamur  fidei  ves- 
trae , id  est,  eam  non  instituimus  aut  reformamus  pro 
arbitrio  nostro  , concedo  • id  est,  non  decernimus  quae  sint 

credenda , nego.  Itaque  Apostolus  fidei  Corinthiorum 
priori  sensu  non  dominabatur  ; sed  noluit  affirmare  se 
non  decernere  quid  esset  revelatum  aut  non  revelatum, 
quid  proinde  credendum  vel  non  credendum;  totus 


enim  est  in  Epistolis  suis  ut  sanam  doctrinam  Christi 


ostendat,  abusus  reprimat,  errores  avertat  aut  destruat. 


Porro  non  alio  sensu  Ecclesia  fidei  nostrae  dominatur  : 


decernit  quid  sit  revelatum  , quid  igitur  credi  debeat;  et 
sicut  fideles  credere  tenebantur  quidquid  B.  Paulus  ip- 
sos docebit,  sic  credere  debemus  quidquid  Ecclesia  nobis 


proponit  ut  revelatum ; quia  , ex  speciali  Spiritus  sancti 
assistentia,  tam  infallibilis  est  in  interpretando  revela- 
tionem , quam  B.  Paulus  aliique  scriptores  sacri  in  eam 
promulgando  et  divina  inspiratione  scribendo.  Unde 
S.  Gregorius  Magnus,  Epist.  ad  Savinum  subdia  conum, 
sic  habet : « Quatuor  synodos  sanctae  universalis  Ecclesiae 
» sicut  quatuor  libros  sancti  Evangelii  recipimus.  » 

Cum  tamen  Ecclesia  nihil  novi  possit  revelare , sed 
tantum  revelationem  interpretari,  ipsius  definitiones  non 
sunt  verba  Dei,  licet  eadem  gaudeant  infallibilitate  : 
inter  eas  igitur  et  Scripturam  sacram  notabile  existit 
discrimen. 

Obj.  6°.  Omnes  Christiani  auctoritatem  Scripturae  ad- 
mittunt, de  auctoritate  vero  Ecclesiae  disputatur  : ergo 
methodus  protestandum  certior  est  methodo  catholico- 
rum. 

R.  Nego  conseq . TNam  infallibilitas  auctoritatis  Ecclesiae 
evidenter  probatur,  tum  indirecte , confutatis  aliorum 
opinionibus;  tum  directe,  ut  ex  probationibus  nostris 
constat.  Imo  hanc  Ecclesiae  auctoritatem  saepe  confessi 
sunt  protestantes , sive  expressis  verbis,  ut  Grotius, 
Leibnitz , de  Starck , etc.  sive  sua  agendi  ratione,  v.  g.  in 
synodo  Charentona,  anno  1644,  in  qua  error  Indepen- 
dentium  proscriptus  est.  Ergo. 

Piaeterea,  omnes  Christiani  conveniunt  quidem  infal- 
libilem esse  auctoritatem  Scripturae  generatim  sumptae, 
sed  inter  se  non  consentiunt  de  divinitate  talis  aut  talis 
libri  in  particulari,  et  multo  minus  de  genuino  sensu 

librorum  quos  venerantur  ut  sanctos  : ergo  falsum  est 
methodum  protestandum  certiorem  esse  methodo  su- 
premae auctoritatis  quam  admittunt  catholici. 

ARTICULUS  QUINTUS. 

DE  SOCIETATE  CUI  PRiEDICT.E  NOTiE  NEGATIVAE 
COMPETUNT. 

Societas  quae  vel  una  ex  quatuor  praecedentibus  notis 
careret,  eo  ipso  convinceretur  non  ‘esse  veram  Christi 
Ecclesiam.  Non  necesse  est  cunctas  societates  Christianas 
sub  hoc  respectu  perlustrare  : sit  statirn  sequens 

PROPOSITIO. 

Constat  Ecclesiam  Romanam  quatuor prcedictas  notas  habere . 

Proh.  1°  Eminenter  est  visibilis . Alias  enim  societates 
Christianas  longe  superat,  et  in  mundo  tanquam  lux 
splendens  fulget,  ut  ex  clicenclis  ubi  de  catholicitate, 
clarius  patebit . 

2°  Visibilitas  ejus  nunquam  defecit , fatentibus  adver- 
sariis, qui  dicunt  ecclesiam  suam  in  sinu  Ecclesiae  Ro- 
manae ante  reformationem  delituisse. 

3°  Fuit  i nv  ari  abi  lis  in  fide  sua . Constat  enim  , ex  histo- 
ria , eam  cunctas  novitates  semper  detestatam  fuisse,  et 
novatores  velut  haereticos  aut  schismaticos  omni  tempore 
damnavisse. 

4°  Via  auctoritatis  in  docendo  semper  usa  est.  Gloriatur  se 
speciali  Spiritus  sancti  assistentia  donari,  et  in  ferendis 
decretis  suis  infallibilem  esse : ergo  de  facto  habet  auctori- 
tatem. Imo  habet  auctoritatem  a Christo  institutam,  et  hoc 
solo  probari  potest  eam  esse  veram  Ecclesiam.  Enimvero 
constat  ex  probatis , sola  via  auctoritatis  fideles  in  negotio 
salutis  ducendos  esse  : unde  sequitur  omnes  majorem  auc- 
toritatem amplecti  debere  ; qui  enim  , majori  auctoritate 
relicta,  minori  adhaeret,  eo  ipso  viam  auctoritatis  deserit. 
Porro  in  Ecclesia  Romana  praes  tantior  semper  viguit 
auctoritas  quam  in  aliis  societatibus  Christianis;  siqui- 


TRACTATUS 


280 

dem  semper  fuit  in  ea  major  numerus  pastorum  vinculo 
ejusdem  doctrinae  unitorum  * legitima  praescriptione  jus 
sibi  vindicantium  docendi  et  controversias  fidei  infalli- 
bilitef  definiendi  : igitur  simplices  fideles,  necessitatem 
auctoritatis  sentientes,  concludere  debent  societatem 
Romanam  esse  veram  Christi  Ecclesiam.  Itaque  haec  nota 
sic  spectata  non  negativa,  sed  positiva  est,  et  soli  Ecclesiae 
Romanae  competit. 

Protestati tes  plures  ex  praedictis  notis  sibi  vindicare 
non  possunt:  1°  non  indefectibilitatem  visibilitatis,  si- 
quidem lateri  coguntur  se  ante  Lutherum  in  sinu  Eccle- 
siae Romanae  latentes  fuisse;  2°  non  invariabilitatem  i 
cum  fidem  suam  variis  in  punctis  saepius  mutaverint 
3°  non  auctoritatem  , ut  ipsi  palam  dicunt  : ergo  jam 
victi  sunt,  et  tamen  vix  eos  aggressi  sumus. 


CAPUT  SECUNDUM. 

DE  NOTIS  VER.E  ECCLESEE  POSITIVIS. 

Notce  positivce  illae  dicuntur  quae  verae  Ecclesiae  ita 
conveniunt,  ut  ecclesiae  falsae  applicari  nequeant ; quibus 
igitur  vera  Ecclesia  ab  aliis  sectis  tuto  secernitur. 

Tribus  specialiter  dotibus  gaudere  debent,  ut  ad 
propositum  finem  nos  perducere  queant,  videlicet  : 1° 
debent  esse  notiores  ipsa  Ecclesia  , alioquin  immerito 
dicerentur  notae  ; 2°  cognitu  faciles,  quia  necesse  est  ut 
rudiores  sicut  et  docti  veram  Ecclesiam  cognoscere  va- 
leant : non  necesse  est  tamen  omnes  notas  captui  idiota- 
rum et  ingenio  peritorum  esse  simul  proportionatas  ; 
3°  verae  Ecclesiae  propriae ; si  enim  aliis  sectis  compete- 
rent, jam  illarum  ope  vera  Ecclesia  discerni  non  posset. 

Dari  hujusmodi  notas  ambigi  non  potest ; nam  vera 
Ecclesia  exislit  : ita  vero  existit,  ut  ab  omnibus  inveniri 
possit  : ergo.  Has  igitur  notas  assignare  debemus. 

Lutherus , Calvinus  et  Ecclesia  Anglicana  duas  admit- 
tunt Ecclesiae  notas,  scilicet  rectam  doctrinae  Christi  prae- 

dicationem,  et  legitimam  sacramentorum  administratio- 
nem  ; nonnulli  addiderunt  legitimam  disciplinam  recte 
administratam.  Illae  notae  ad  unicam  reducuntur,  nempe 
ad  veram  Christi  doctrinam,  examine  privato  ex  Scrip- 
tura sacra  cognitam  : ita  nunc  omnes  protestantes,  ut 
ipsi  dicunt  in  reeentioribus  libris  et  in  opere  jam  citato, 
la  Rcvuc  p vote  stante. 

Catholici  vero  unanimiter  affirmant  in  Ecclesia  ne- 
cessario quidem  esse  rectam  doctrinae  Christi  praedica- 
tionem, legitimam  sacramentorum  administrationem  et 
rectam  disciplinam;  sed  negant  has  qualitates  assignari 
posse  tanquam  Ecclesiae  notas,  et  quatuor  assignant  notas 
positivas  quae  a concilio  Constantinopolitano  traditae 
sunt  his  verbis  : et  unam,  sanctam , catholicam  ct  A posto - 
licam  Ecclesiam.  De  his  et  illis  seorsim  nobis  dicendum 
est  in  sequentibus  articulis. 

ARTICULUS  PRIMUS. 

DE  FALSIS  NOTIS  A PROTESTANTIBUS  ASSIGNATIS. 

PROPOSITIO. 

Recta  doclrince  Christi  praedicatio  et  legitima  sacramentorum 
administratio  immerito  assignantur  ut  notae  Ecclesice. 

Proh.  Illae  enim  qualitates  immerito  assignantur  ut 
notae  Ecclesiae,  quae  non  habent  conditiones  Ecclesiae  no- 
tis necessarias  : atqui  notae  a protestantibus  assignatae 
non  habent  conditiones  Ecclesiae  notis  necessarias.  Prima 
namque  conditio  est,  ut  sint  ipsa  Ecclesia  notiores  : atqui 
notae  a protestantibus  assignatae  non  sunt  Ecclesia  notio- 
res. Quaerimus  enim  ubi  sit  vera  Ecclesia,  seu  societas 
quae  veram  Christi  religionem  profiteatur  : protestantes 
respondent  eam  esse  in  qua  vera  est  Christi  doctrina  : 
porro  haec  responsio  idem  significat  ac  si  diceretur,  veram 
Ecclesiam  esse  veram  Ecclesiam  : ergo. 

Secunda  conditio  est,  ut  ilice  notae  sint  cognitu  faciles 
atqui  notae  a protestantibus  assignatae  non  sunt  cognitu 
faciles ; sunt  e contra  cognitu  impossibiles,  et  captum 

fere  omnium  superant;  aci  lianc  enim  unicam  reducun- 
tur notam,  nempe  ad  veritatem  doctrinae  Christi  sola 
discussionis  methodo  cognitam  : at  communiter  homines 
veritatem  doctrinae  Christi  sola  discussionis  methodo 
certo  cognoscere  non  possunt,  ut  supra  ostendimus  : ergo, 
Om  nia  argumenta  quibus  demonstravimus  Scripturam 
spiritu  privato  interpretatam,  non  esse  regulam  fidei, 
similiter  probant  rectam  doctrinae  Christi  praedicatio- 
nem, etc.  constat  igitur  falsas  esse  notas  hic  a protestan- 
tibus  assignatas.  Ergo. 

Solvuntur  objectiones, 

Obj,  1°.  Res  aliqua  per  essentiales  proprietates  suas 
innotescit  : atqui  veritas  doctrinae  Christi  est  proprietas 
Ecclesiae  Christi  essentialis  : ergo.  Ita  minister  Dumoulin, 
R.  Dist.  maj.  Res  per  essentiales  proprietates  suas  in- 
notescit, quoad  naturam,  conc . quoad  locum  vel  modum 
existentiae,  subdist,  per  aliquas  proprietates,  conc.  per  om- 
nes, nego  maj.  Etenim  naturam  alicujus  rei  cognoscere 
non  possumus,  nisi  per  essentiales  illius  proprietates;  sed 
illius  existentiam  et  existentiae  modum  cognoscere  pos- 
sumus, quamvis  omnes  qualitates  ejus  essentiales  non 
noscamus  : sic  existentiam  luminis,  motus,  frigoris,  etc. 
novimus,  licet  plerasque  eorum  qualitates  essentiales  ne- 
sciamus. Pono  de  existentia  Ecclesiae,  vel  potius  de  illius 
distinctione  in  praesenti  quaestione  agitur,  non  vero  de 
ejus  essentia.  Ergo. 

Obj.  2°.  Solae  veritates  fundamentales  sufficiunt  ut 
vera  Ecclesia  certo  distinguatur  : atqui  illae  veritates  ex 
lectione  Scripturarum  facile  noscuntur  : ergo. 

R.  Nego  maj.  Mox  enim  demonstraturi  sumus  dis- 
tinctionem inter  veritates  fundamentales  et  non  fun- 
damentales admitti  non  posse. 

R.  2°.  Nego  miti.  Si  enim  fundamentales  illae  veritates 
ex  sola  Scripturarum  lectione  tam  facile  noscerentur, 
omnes  protestantes  eas  unanimiter  cognoscere  deberent  : 
at,  nedum  unanimiter  cognoscant  veritates  quas  vocant 
fundamentales,  nunquam  eas  determinare  et  sibimetip- 

sis  consentire  potuerunt,  sed  in  multiplices  abeunt  sen- 
tentias sibi  contradictorias  : ergo. 

Obj.  3°.  Ecclesia  cognosci  non  potest  nisi  per  charac- 
teres a Cliristo  assignatos  : at  illi  characteres  in  ipsa 
Christi  doctrina  continentur  : ergo. 

R.  1°.  Nego  maj.  Ecclesia  enim  cognosci  potest  per  cha- 
racteres ex  illius  institutione  et  existentia  fluentes,  qui  a 
Cliristo  revelati  non  fuerunt,  sed  solo  lumine  naturali 
cognoscuntur,  ut  sunt  illius  antiquitas,  ministerii  suc- 
cessio, miracula  evidenter  patrata.  Ergo. 

R.  2°.  Distinguo  conseq.  Doctrina  Christi  est  nota  Ec- 
clesiae, id  est,  in  doctrina  Christi  quaedam  reperiuntur 
notae  Ecclesiae,  cone,  doctrina  Christi  est  nota  Ecclesiae,  ad 
sensum  protestantium,  nego  conseq.  Equidem  in  doctrina 
Christi  quaedam  traduntur  regula?  ad  veram  Ecclesiam 
discernendam  illiusque  auctoritatem  astruendam,  ut  post- 
ea monstrabimus  : at  inde  concludere  non  licet  veritatem 
doctrinae  Christi  esse  notam  Ecclesiae,  ad  sensum  pro- 
testantium ; ingens  enim  est  discrimen  inter  solvere 
unam  quaestionem  ex  uno  aut  altero  Scripturae  sacrae  tes- 
timonio ah  omnibus  admisso,  et  cunctas  doctrinae  Christi 
veritates  sola  discussionis  via  inquirere,  distinguere,  ab 
objectis  vindicare  et  integras  conservare.  Prius  est  pos- 
sibile, et  non  posterius,  ut  ostendimus.  Ergo. 

Hinc  facile  explicantur  nonnulli  textus  S.  Aug.  adver- 
sus Donatistas,  in  quibus  dicit  nos  dicere  Ecclesiam  in 
Scripturis,  Ecclesiam  in  verbis  Christi  quaerendam  esse. 
Sensus  est,  in  Scripturis  quaerendas  esse  notas  Ecclesiae; 
ostendit  enim,  ex  Scripturis,  Ecclesiam  Christi  debere 
esse  catholicam;  ostendit  postea  Ecclesiam  Romanam 
esse  catholicam  ; deinde  concludit  Donatistarum  sectam 
non  esse  veram  Christi  Ecclesiam.  Ergo. 

ARTICULUS  SECUNDUS. 

DE  VERIS  ECCLESIiE  NOTIS. 

Quatuor,  ut  diximus , assignantur  verae  Ecclesiae  notce , 
nempe  unitas,  sanctitas,  catholicitas  et  apostolicitas.  De 
his  seorsim  nobis  dicendum  est. 

$ I.  — De  unitate  Ecclesiae. 

Quadruplex  distinguitur  unitas  respectu  Ecclesiae  , vi- 
delicet unitas  fidei , quae  in  eo  consistit,  ut  omnes  fideles 
eamdem  fidem  profiteantur;  unitas  regiminis,  qua  iisdem 
pastoribus  subjiciuntur;  unitas  facti,  quae  potest  esse 
tum  doctrinae,  tum  regiminis,  tum  actualis,  tum  per- 
petua ; et  unitas  juris,  ex  qua  unitas  facti  necessario 
sequatur. 

Omnes  conveniunt  Ecclesiam  aliquo  sensu  debere  esse 
unam  ; dicitur  enim  corpus  Christi,  sponsa  Christi.  Chris- 
tus dixit  : sEdificcibo  Ecclesiam  meam , non  vero  ecclesias. 
Sed  in  definienda  unitate  ista  protestantes  et  catholici 
longe  a se  dissentiunt. 

Ut  ab  objectis  quibus  eum  urgebant  catholici  sese 
expediret  Jurieu , excogilavit  systema  articulorum  fidei 
fundamentalium  et  non  fundamentalium;  duplicem  uni- 
tatis speciem  distinguit  : unam  generalem,  quae  consistit 
in  professione  omnium  articulorum  fundamentalium  ; 
et  alteram  specialem,  quae  singulis  sectis  Christianis 
propria  est  : sita  est  in  eadem  professione  quorumdam 
articulorum  non  fundamentalium.  Contendit  veram 
Ecclesiam  debere  esse  unam  priori  sensu,  ac  proinde 
esse  aggregatum  omnium  sectarum  in  articulis  funda- 
mentalibus non  errantium,  licet  in  caeteris  sibi  adver- 
sentur. Ideo,  juxta  ipsum,  societates  particulares  mem- 
bra ejicere  possunt  extra  unitatem  sibi  propriam,  non 
vero  extra  unitatem  generalem  Ecclesiae  : nec  proinde 
extra  viam  salutis.  Iiaec  unitas  essentialis  solo  errore  in 
articulis  fundamentalibus  amitti  potest.  Tale  est  in  sub- 
stantia famosum  systema  de  ejuo  tractat  auctor  in  opere 
cui  titulus,  Vrai  systenie  de  L’ Egi  i se,  1.  4,  ch.  6 et  seq. 
quod  a cunctis  protestantibus  admissum  est,  et  nunc 
ubique  ab  eis  proclamatur. 

Catholici  autem  distinctionem  articulorum  fundamen- 
talium et  non  fundamentalium  procul  rejiciunt,  conten- 
duntque  unitatem  Ecclesiae  Christi  essentialem  consi- 
stere in  professione  ejusdem  fidei,  sine  distinctione,  in 

participatione  eorumdem  sacramentorum  et  in  subjec- 
tione iisdem  pastoribus,  et  praesertim  Romano  pontifici. 
Hinc  requirunt  unitatem  fidei  et  unitatem  ministerii  seu 
regiminis  : qui  unitatem  fidei  disrumpunt,  aliquem  fidei 
articulum  pertinaciter  negantes,  dicuntur  haeretici;  qui 
vero  a subjectione  legitimis  pastoribus  debita  se  retra- 
hentes, unitatem  regiminis  scindunt,  appellantur  schis- 
matici, a verbo  Graeco  dilacero . Quibus  notatis,  sit 

PROPOSITIO  PRIMA. 

Distinctio  articulorum  fundamentalium  et  non  fundamenta- 
lium a Jurieu  excogitata , admitti  non  potest , ac  proinde 
ruit  ipsius  systema . 

Prob.  1°.  Illa  distinctio  admitti  non  potest  quae  nullo 
nititur  principio,  et  impossibilis  est  in  praxi  : atqui  dis- 
tinctio articulorum,  etc. 

1°  Nullo  nititur  fundamento.  Fundamentum  enim  hujus 
distinctionis  reperiri  deberet  in  Scriptura  sacra,  siqui- 
dem protestantes  nihil  admittere  volunt  nisi  quod  ex 
Scriptura  probatur,  et  fatentur  veritates  quas  vocant  fun- 
damentales a voluntate  Christi  pendere  : quaerendum  est 
ergo  ex  Scriptura  utrum  Christus  voluerit  has  vel  illas 
futuras  esse  fundamentales  : atqui  nullus  assignari  potest 
textus  in  Scriptura  quo  illa  distinctio  nitatur;  multi,  e 
contra,  ei  adversantur,  quando  nempe  Ecclesia  assim  i- 
latur  regno,  domui , sagenae,  navi,  sponsae,  etc.  quando 
dicitur  unam  esse  fidem  sicut  unum  baptisma,  quando 
Christus  decernit  eum  qui  non  audit  Ecclesiam  haben- 
dum esse  sicut  ethnicum  et  publicanum  : praedicta  igitur 
distinctio  est  arbitraria  et  nullo  innixa  fundamento. 

2°  Impossibilis  est  in  praxi . Illa  enim  distinctio  impos- 
sibilis est  in  praxi,  si  certae  non  dentur  regulae  quibus 
articuli  fundamentales  a non  fundamentalibus  tuto  se- 
cernantur : atqui  nullae  dantur  hujusmodi  regulae.  Fa- 
tetur Jurieu  hanc  quaestionem  esse  difficillimam  : unde 
eo  ipso  plerisque  hominibus  fit  solutu  impossibilis. 

Tres  tamen  assignat  regulas,  ad  distinguendos  arti- 
culos fundamentales  a non  fundamentalibus  : illi  nam- 

que,  juxta  ipsum,  sunt  fundamentales,  1°  qui  absque 
dispendio  salutis  negari  non  possunt,  2°  qui  cum  gloria 
Dei  et  beatitudine  hominis  con nectuntur,  3°  qui  perpe- 
tuo et  consensu  universali  crediti  sunt  : atqui  tres  illae 
regulae  sunt  prorsus  insufficientes. 

1°  Ad  nihil  inservit  prima  regula.  Asserit  enim  cos 
articulos  esse  fundamentales  qui  absque  dispendio  salu- 
tis negari  non  possunt  : verum  quaeretur  ab  eo  quinam 
articuli  absque  dispendio  salutis  possint  vel  non  possint 
negari.  Catholici  quidem  docent  fidem  explicitam  non- 
nullorum articulorum,  v.  g.  SS.  Trinitatis  et  Incarnatip- 
nis,  ad  salutem  esse  necessariam;  sed  negant  licere  vel 
unum  articulum  rejicere.  Debent  ergo  protestantes  de- 
clarare utrum  hi  vel  illi  tuto  negari  possint,  et  ob  quas 
rationes  : porro  illud  non  faciunt  : ergo  1°. 

2°  Non  plus  inservire  potest  secunda  regula  a J arieti 
assignata.  Necesse  enim  foret  ut  clare  definiretur  qui- 
nam articuli  cum  gloria  Dei  et  beatitudine  hominis  con- 
neclantur,  vel  non  connectantur  : at  illud  nec  a Juricn 
nec  ab  aliis  protestantibus  determinatur  : ergo  2°. 

3°  Nec  pariter  sufficit  tertia  regula  ab  eodem  ministro 
tradita  , scilicet  universalis  et  perpetua  Christianorum 
populorum  consensio.  Nam,  vel  requiritur  consensio 
metaphysice  universalis,  et  tunc  nullus  articulus  erit 
fundamentalis;  nullum  quippe  est  dogma  quod  non 
fuerit  saltem  aliquoties  impugnatum  : vel  sufficit  con- 
sensio moraliter  universalis,  et  tunc  fundamentales  sunt 
omnes  articuli  quos  rejiciunt  protestantes;  nam  facile 
ostenditur  illos  consensu  moraliter  universali  ante  re- 
formationem fuisse  admissos.  Ergo  3°.  Tres  igitur  re- 
gulae quas  tradit  Jurieu  sunt  prorsus  insufficientes. 

Quartam  regulam  adjecit  idem  Juricuf  quam  vocabat 
regulam  sensationis  seu  gustus ; dicebat  enim  fideles  solo 
sensu  interno  bonum  a malo  et  verum  a (also  secernere, 
sicut  per  gustum  dulce  ab  amaro  distinguimus  : sed 
nemo  non  videt  quam  haec  regula  sit  arbitraria,  funda- 
mento destituta  et  in  praxi  illusoria;  unusquisque  enim 
sentit  et  gustat  quod  vult. 

Hoc  persentientes  hodierni  protestantes,  solam  ad- 

mittunt  rationem  ad  intelligendam  Scripturam  et  ad 
fundamentales  articulos  a non  fundamentalibus  dis- 
tinguendos, ut  supra  diximus  : in  talem  prolapsi  sunt 
indifferentiam,  ut  apud  eos  multi  theologi,  ministri 
et  doctores  nullum  fere  dogma  revelatum  tanquam 
fundamentale  habeant,  nequidem  divinitatem  Christi. 
Luctuosam  hanc  indifferentiam  circa  omnes  religiones 
praedixerat  Bossuet , variis  in  locis,  praesertim  6e  Avertis - 
sement,  3e  partic ; eamdem  praesentiebat  Leibnitz,  licet 
piotestans,  Expositiori  de  la  doctrine  de  Leibnitz  surla  re- 
ligione ouvrage  inedit , traduit  par  M.  Emcry , et  publie 
en  1819.  Illam  universaliter  existere  innumera  facta  in- 
victe demonstrant.  Vide  Essai  sur  1’indifference,  t.  1, 
c.  6 et  7;  VAmi  de  la  Religion  et  du  Roi,  n.  184  et  295; 
Discussion  amicale , t.  1 ; Excellence  de  la  Religion  catho- 
lique,  cleM.  Milner,  t.  1,  et  Entretiens  philosophiques,  D.  de 
Starck,  celebris  Lutherani  praedicatoris.  Eruditus  ille 
doctor  probat  ex  professo  et  demonstrat  protestantismum 
nihil  aliud  nunc  esse  in  Germania  quam  purum  deis - 
mum;  eadem  indifferentia  nunc  viget  in  Anglia  et  in 
America,  etiam  apud  presbyteros,  doctores,  professores 
et  episcopos,  ut  testimoniis  fide  dignis  probat  D.  Mil- 
ner.  Ergo  2°  distinctio  articulorum  fundamentalium  et 
non  fundamentalium  est  cliimaerea  et  in  praxi  impossi- 
bilis. Ergo. 

Prob.  2°  ex  traditione.  Certum  est  praedictam  distinc- 
tionem ante  Jurieu  fuisse  inauditam;  fatetur  ipse  auctor, 
evidentia  coactus,  dogma  catholicum  a tempore  S.  Cy- 
priani semper  admissum  esse  in  Ecclesia  : ergo  semper 
creditum  est.  Yel  enim  semper  creditum  est,  vel  post 
Apostolos  fuit  introductum  : at  posterius  dici  non  potest  : 
tunc  enim  haeretici  qui  per  illud  a via  salutis  exclusi 
fuissent,  statim  reclamassent ; illud  saltem  non  admisis- 
sent : atqui  tamen  illud  admiserunt : ergo. 

Praeterea,  vox  Ecclesia  semper  usurpata  est  ab  haereti- 
cis sicut  a catholicis,  pro  unica  societate  omnes  haereticos 
excludente  : hinc  semper  dictum  est  : Ecclesia  loquitur; 
Ecclesia preeeipit ; Ecclesia  def  nivit,  etc.  Pono  haec  verba 

convenientia  non  essent,  si  Ecclesia  Christi  esset  aggre- 
gatum omnium  sectarum,  juxta  beneplacitum  Juricu  et 
hodiernorum  protestantium  : ergo 

Solvuntur  objectiones . 

Obj.  1°.  Judaei  ad  fidem  conversi , qui  post  decretum 
concilii  Hierosolymitani  ritus  Mosaicos  adhuc  sequeban- 
tur, erant  haeretici : attamen  ab  Apostolis  fuerunt  tolerati : 
ergo. 

R.  Nego  ant.  Illi  enim  Judaei  non  erant  haeretici,  si 
decreto  concilii  Hierosolymitani  non  fuerint  oppositi  : 
atqui  decreto  concilii  Hierosol.  non  fuerunt  oppositi;  in 
ilio  namque  concilio  definiebatur  observationem  rituum 
Mosaicorum  non  esse  necessariam,  et  jugum  istud  gen- 
tibus conversis  non  imponendum  esse ; sed  non  fuerat 
pronuntiatum  ritus  illos  esse  malos  et  fugiendos  : atqui 
Judaei  conversi  non  arbitrabantur  eosdem  ritus  ad  salu- 
tem esse  necessarios;  eos  ex  consuetudine  et  ex  devo- 
tione observabant  : Apostoli  vero  per  aliquod  tempus 
hanc  consuetudinem  toleraverunt , ut  Synagoga  cum  ho- 
nore sepeliretur.  Ergo. 

Obj.  2°.  Sadducaei  apud  Judaeos  erant  haeretici;  Sama- 
ritani erant  schismatici  : attamen  ad  Ecclesiam  tunc 
existentem  , seu  ad  religionem  Mosaicam  , pertinebant. 
Ergo. 

R.  1°.  Sadducaei  negabant  alteram  vitam  et  animae  im- 
mortalitatem : porro  animae  immortalitas,  juxta  prote- 
stantes,  est  dogma  fundamentale:  debent  ergo  fateri 
Sadducaeos  ad  Ecclesiam  non  pertinuisse. 

R.  2°.  Samaritani  erant  quidem  schismatici;  sed  non- 
nulli apud  eos  poterant  esse  in  bona  fide  circa  schisma. 
Alii  vero  apud  eos  exstantes  schismati  illorum  non  ad- 
haerebant : tales  fuerunt  Elias , Eliseus  et  septem  millia 
virorum  qui  genua  ante  Baal  non  flexerunt.  Ergo. 

Obj.  2°.  Ini  Cor.  m,  1 1 : Fundamentum  aliud  nemo  potest 
ponere , preeter  id  quod  positum  est , quod  est  Christus  J esus. 
Si  quis  autem  superceclificat  super  fundamentum  hoc , aurum , 
argentum , lapides  pretiosos , ligna , jenum>  stipulam ? unius r- 

cuj  usque  opus  manifestum  erit  : dies  enim  Domini  declara- 
bit, quia  in  igne  revelabitur  : et  uniuscujusque  opus  quale  sit , 
ignis  probabit.  Si  cujus  opus  manserit,  quod  superaedificavit , 
mercedem  accipiet.  Si  cujus  opus  arserit , detrimentum  pa- 
tietur : ipse  autem  salvus  erit  : sic  tamen  quasi  per  ignem . 
Unde  sic  argumentabantur  Juri  eu  et  ejus  discipuli.  Per 
aurum , argentum  et  lapides  pretiosos , clare  designantur 
articuli  essentiales  qui  a fundamento,  scilicet  a Christo 
separari  non  possunt;  per  ligna , j en  um  et  stipulam  , alii 
exprimuntur  articuli  minus  essentiales  qui  absque  dis- 
pendio salutis  negari  possunt,  vel  doctrinae  falsae  articu- 
lis fundamentalibus  adjectae;  quae  tamen  fundamentum 
non  destruunt , nec  ideo  saluti  nocent.  Ergo. 

R . Nego  ant . Nam  1°  si  distinctio  articulorum  funda- 
mentalium et  non  fundamentalium  clare  in  illo  B.  Pauli 
textu  exprimeretur,  certe  ante  Jurieu  cognita  fuisset  : 
atqui  nemo  ante  Jurieu  hunc  textum  B.  Pauli  sic  intel- 
lexerat. 

2°  S.  Aug.  S.  Gregor,  et  multi  alii  in  Scripturis  sacris 
periti,  contendunt  ibi  de  doctrina  non  agi , sed  de  operi- 
bus. Per  aurum , etc.  bona  designantur  opera;  per  ligna , 
fenum , e tc.  designantur  opera  minus  recta,  seu  venia- 
liter  mala  : qui  ea  faciunt,  detrimentum  patientur; 
nihilominus  salvi  erunt,  quasi  per  ignem  : in  illa  autem 
interpretatione  nihil  est  quod  opinioni  Jurieu  faveat. 
Ergo. 

3*  Si  de  doctrina  ibi  agatur,  ut  probabilius  est  et  con- 
textui magis  consentaneum  ( vide  Estium  in  hunc  locum  ), 
per  fundamentum  intelligitur  Christus  quem  B.  Paulus 
praedixerat ; per  aurum , argentum  et  lapides  pretiosos , sana 
intelligenda  est  doctrina  quam  Evangelii  praecones  an- 
nuntiant, sicque super  fundamentum  recte  aedificant;  per 
ligna,  fenum  et  stipulam,  intelligenda  est  doctrina  eorum 
qui,  a Christo  non  recedentes  in  docendo,  super  legiti- 
mum fundamentum  etiam  aedificant,  sed  minus  recte, 
quia  futiles  et  curiosas  opiniones  aut  vana  eloquii  humani 
ornamenta  praedicationi  verbi  divini  inserunt,  et  ideo, 
licet  salvi  fiant,  poenam  tamen  merentur.  Haec  interpre- 

tatio,  quae  est  communior,  opinioni  Jurieu  non  favet , ut 
patet.  Insuper,  si  textus  ille  ad  sensum  Jurieu  intelligen- 
dus  esset,  sequeretur  solam  fidem  in  Christum  esse  ar- 
ticulum fundamentalem,  non  vero  fidem  in  Spiritum 
sanctum,  in  immortalitatem  animae,  etc.  porro  hanc  con- 
sequentiam non  admittit  Jurieu  : immerito  igitur  praesen- 
tem B.  Pauli  textum  in  gratiam  sui  systematis  allegat. 

Obj.  4°.  Catholici  suos  etiam  habent  articulos  funda- 
mentales qui  a nemine  negari  possunt,  et  articulos  non 
fundamentales,  v.  g.  immaculatam  B.  Mariae  conceptio- 
nem, ejusdem  in  coelum  assumptionem,  etc.  Ergo. 

R.  Nego  ant.  Catholici  habent  quidem  articulos  quo- 
rum fides  explicita  ad  salutem  necessaria  est,  ut  jam 
observavimus  ; sed  fides  implicita  qua  unusquisque  pia  af- 
fectione credit  quidquid  credit  Ecclesia,  est  necessaria 
quoad  omnes  articulos  ad  fidem  pertinentes,  ita  ut  vel 
unus  voluntarie  et  cum  advertentia  rejici  nequeat  abs- 
que dispendio  salutis  : ergo  apud  ipsos  nullus  est  articulus 
non  fundamentalis,  ad  sensum  protestandum. 

Plurimae  vero  sunt  quaestiones  in  scholis  eorum  agitatae, 
v.  g.  circa  B.  Mariae  virginis  conceptionem,  ejus  mortem 
et  assumptionem,  etc.  sed,  juxta  omnes,  illae  opiniones, 
quamvis  communiter  acceptae,  ad  fidem  non  pertinent, 
quia  non  clare  in  revelatione  continentur,  nec  ab  Ecclesia 
fuerunt  definitae.  Unusquisque  igitur,  absque  labe  lise- 
resis,  potest  eas  non  admittere.  At  inde  non  sequitur 
quaedam  apud  catholicos  esse  dogmata  fundamentalia, 
ad  sensum  protestandum.  Catholici  enim  in  variabilem 
habent  regulam,  nempe  Ecclesiae  auctoritatem  qua  tuto 
noscunt  quid  sit  de  fide,  quid  vero  de  opinione;  dum  pro- 
testantes,  ut  jam  ostendimus,  nullam  hujusmodi  habent 
regulam. 

Obj . 5°.  Diversae  sectae  Christianae  valide  sacramenta 
administrant,  ut  omnes  saltem  de  plurimis  sacramentis 
admittunt  : atqui  sacramenta  valide  non  administrarent, 
inquit  Jurieu , si  de  Ecclesia  non  essent : ergo. 

R.  Nego  min.  Nam  validitas  sacramentorum  a sola  vo- 
luntate Christi  pendet : atqui  Christus  voluit  ut  quaedam 

sacramenta  a schismaticis,  haereticis,  apostatis  aliisque 
hominibus  valide  administrarentur.  Sic  tota  intellexit  et 
tradidit  antiquitas  de  baptismate  et  de  ordinatione;  sed 
nihilominus  illae  sectae  ut  schismaticae  et  haereticae  constan- 
ter habitae  sunt.  Non  sua  sic  administrant  sacramenta,  sed 
sacramenta  verae  Ecclesiae,  pro  quibus  conferendis  sunt 
instrumenta;  nam,  ut  observat  S.  Aug.  contra  Donat,  de 
Bapt.  lib.  1 , c.  10,  separantur  quidem  a vinculo  charitatis  et 
pacis,  sed  quibusdam  in  punctis  adhuc  junctae  essepossunt 
cum  vera  Ecclesia,  possunt  retinere  characterem  et  ritum 
externum  cui,  ex  institutione  Christi,  annexa  est  gratia  : 
in  illo  autem  casu,  vi  characteris  et  ritus  externi,  valide 
conferuntur  sacramenta  : praefatum  ergo  argumentum 
quod  tantopere  ventitat  Jurieu,  nihil  probat. 

Obj.  6°.  Rejicienda  est  doctrina  quae  facit  Deum  cru- 
delem : atqui  doctrina  quae  tenet  minimum  errorem 
circa  fidem  a salute  excludere,  Deum  facit  crudelem  : 
ergo. 

R.  Nego  min.  Illa  enim  doctrina  Deum  non  facit  cru- 
delem, si  minimus  error  culpabilis  circa  fidem  gravis  sit 
injuria  erga  Deum  : atqui  minimus  error  culpabilis  circa 
fidem  gravis  est,  etc.  Qui  enim  voluntarie  errat  circa 
fidem,  Deum  facit  mendacii  auctorem,  vel  illi  veritatem 
dicenti  credere  recusat  : atqui  utrumque  Deo  valde  est 
injuriosum,  ut  patet.  Ergo. 

Et  vero,  si  concedatur  aliquem  errorem  circa  fidem  a 
salute  non  excludere,  universa  brevi  rejicietur  revelatio, 
et  tota  subvertetur  religio  Christiana  : nulla  namque  est 
ratio  cur  potius  Deo  credatur  in  hoc  puncto  quam  in 
altero,  cur  ille  articulus  magis  ad  salutem  requiratur 
quam  iste;  sic  omnes  articuli  unus  post  alium  negabun- 
tur, revelatio  suggillabitur,  deismus  admittetur,  imo  et 
atheismus  ; nam  talem  esse  naturalem  hujus  principii 
consequentiam  nimia  nunc  probat  experientia. 

Non  contendimus  tamen  omnes  qui  cirea  fidem  er- 
rant, necessario  esse  damnandos  : nam  fieri  potest  ut 
illorum  error  non  sit  mortaliter  culpabilis  : in  eo  casu 
autem  non  damnabuntur  praecise  propter  hunc  errorem. 
De  infidelibus  qui  religionem  Christianam  invincibiliter 

ignorant,  jam  diximus  in  philosophia  morali  et  dicemus 
in  tractatu  de  Gratia.  Christiani  vero  de  quibus  hic  agitur,  ! 
vel  gratiam  baptismatis  conservant,  vel  non  : si  prius, 
salvi  erunt,  cum  vere  sint  Dei  amici ; si  posterius,  salvari 
possunt,  modo  remissionem  peccatorum  obtineant  : porro 
ut  remissionem  peccatorum  obtineant , duo  requiruntur 
et  sufficiunt,  nempe  vera  fides  et  contritio  perfecta.  1° 
Vera  fides ; nam  sine  fide  impossibile  est  placere  Deo , Ilebr. 
xi,  6;  probabilius  requiritur  fides  explicita  SS.  Trinitatis 
et  Incarnationis  : at  fides  implicita  in  caeteros  aiticulos 
sufficit,  ut  alibi  probatur . 2°  Extra  poenitentiae  sacramen- 
tum, justificatio  obtineri  potest,  per  contritionem  perfe- 
ctam. Porro  illae  conditiones  absolute  inveniri  possunt  in 
sectis  haereticis  et  schismaticis:  nam  fieri  potest  ut  quidam 
praecipue  fidei  dogmata  propter  solam  Dei  auctoritatem 
credant,  et  parati  sint  alia  credere  si  ea  cognoscerent  ut 
revelata,  haeresique  vel  schismati  bona  fide  adhaereant ; 
in  illo  casu  materialiter  tantum  sunt  haeretici  vel  schis- 
matici : ergo  si  de  peccatis  propter  Dei  amorem  doleant, 
statim  justificabuntur,  ad  mentem  Ecclesiae  pertinebunt, 
ac  proinde,  si  in  eo  statu  moriantur,  salvi  erunt.  Nulli 
ergo  damnabuntur  praecise  quia  in  haeresi  vel  schismate 
existunt,  sed  quia  in  errore  culpa  sua  remanent : porro 
illud  non  repugnat : ergo.  Hanc  doctrinam  communiter 
docent  theologi,  post  S.  Aug.  qui  sic  se  habet,  Epist.  43, 
alias  162,  ad  quosdam  Donatis tas  episcopos  : « Qui  sen— 

» tentiam  suam,  quamvis  falsam  atque  perversam,  nulla 
» pertinaci  animositate  defendunt,  praesertim  quam  non 
» audacia  praesumptionis  suae  pepererunt,  sed  a seductis 
» atque  in  errorem  lapsis  parentibus  acceperunt,  quaerunt 
» autem  cauta  sollicitudine  veritatem,  corrigi  parati  cum 
» invenerint,  nequaquam  sunt  inter  haereticos  depu- 
» tandi.  » Ergo  doctrina  nostra  Deum  non  facit  crudelem. 

PROPOSITIO  SECUNDA. 

Unitas  Ecclesiae  Christi  essentialis  consistit  in  professione 
ejusdem  doctrinae , ita  ut  minima  haeresi  s a via  salutis  per 
se  excludat . 

Prob.  Illa  propositio  evidenter  sequitur  ex  praecedenti  « 

probatur  insuper  Scriptura  sacra,  traditione  et  ratione. 

1°  Scriptura  sacra.  Postulat  enim  Christus  pro  omnibus 
qui  in  ipsum  credituri  sunt,  ut  sint  unum  in  Deo,  sicut 
Pater  est  in  Filio,  et  Filius  in  Patre,  Joan.  xvn,  ‘21  : Ut 
credat  mundus,  inquit,  quia  tu  me  misisti : porro  talis  non 
existit  unio  inter  sectas  dogmata  contradictoria  docentes 
et  se  invicem  anathematizantes  : ergo. 

B.  Paulus,  Epii,  iv,  4,  sic  habet : Solliciti  servare  uni- 
tatem spiritus  in  vinculo  pacis.  Unum  corpus,  et  unus  spiri- 
tus, sicut  vocati  estis  in  una  spe  vocationis  vestree.  Unus  Do- 
minus, una  fides,  unum  baptisma. 

Philip,  n,  2 : Implete  gaudium  meum , ut  idem  sapiatis , 
eamdem  charitatem  habentes,  unanimes,  idipsum  sentientes, 
nihil  per  contentionem,  neque  per  inanem  gloriam. 

Tit.  iii  , 9 : Stultas  autem  quaestiones,  et  genealogias,  et 
contentiones,  et  pugnas  legis  devita;  sunt  enim  inutiles  et 
vanas.  Haereticum  hominem,  post  unam  et  secundam  correp- 
tionem, devita.  Porro  evidenter  affirmari  non  potest  sectas 
in  doctrina  sibi  oppositas,  servare  unitatem  spiritus  in 
vinculo  pacis,  unam  profiteri  fidem,  eamdem  charitatem 
liabere,  esse  unanimes,  idipsum  sentientes,  nihil  per  con- 
tentionem dicere,  hcereticum  hominem  devitare,  etc.  Ergo. 

2°  Traditione.  Constat  enim,  ex  sanctis  Patribus  et  toto 
historiae  ecclesiasticae  decursu,  errantes  in  fide,  etiam  in 
articulis  qui  protestantibus  minus  essentiales  visi  sunt, 
semper  exclusos  esse  ab  Ecclesia  velut  haereticos.  S.  Aug. 
nonaginta  numerat  haereses  ab  Apostolis  usque  ad  tem- 
pus suum  : inter  eas  saltem  plurimae  articulos  a pro- 
testantibus velut  fundamentales  assignatos  procul  dubio 
tenebant;  attamen  divus  Aug.  omnes  similiter  damnat; 
idem  fecerant  S.  Epipli.  et  S.  Irenaeus,  lib.  contra  Hae- 
reses. A tempore  S.  Aug.  usque  ad  Lutlierum,  idem  fere 
numerus  liaereseon  computatur,  et  omnes  pari  modo  sine 
ulla  exceptione,  proscriptae  sunt.  Ergo. 

3°  Ratione.  Qui  solverit  unum  de  mandatis  etiam  mini- 
mis, Matth.  v,  19,  non  intrabit  in  regnum  coelorum  ; nam 
qui  peccat  in  uno,  factus  est  omnium  reus,  Jacobi  n,  10. 
Ergo  similiter,  qui  unam  negat  veritatem  a Christo  reve- 
latam, salvari  non  potest;  eo  ipso  enim  quod  Christus 

lias  veritates  revelaverit  et  j usserit  ut  Apostoli  eas  doce- 
rent, voluit  ut  omnes  eadein  animi  submissione  crede- 
rentur : ergo  3°,  etc.  aliunde,  etc.  Ergo,  etc. 

PROPOSITIO  TERTIA. 

Vera  Christi  Ecclesia  ita  est  una  ratione  regiminis , ut  a 
via  salutis  excludantur  schismatici , etiamsi  in  doctrina 
non  errent . 

Proh.  Illud  pro  certo  tenendum  est  quod  constat  Scrip- 
tura sacra,  traditione  et  ratione  : atqui  constat,  etc. 

1°  Scriptura  sacra.  Ecclesia  enim  variis  in  locis  Scrip- 
turae comparatur  ovili,  regno,  civitati , domui,  familiae, 
corpori,  etc.  at  illae  figurae  unitatem  regiminis  denotant : 
qui  ergo  a regimine  ecclesiastico  per  schisma  separantur, 
jam  de  Ecclesia  non  sunt,  sicut  oves  a regimine  pastoris 
sejunctae  non  sunt  de  ovili,  subditi  a ductu  regis  sepa- 
rati non  sunt  de  regno,  etc.  hoc  ipso  extra  viam  salutis 
sunt  positi.  Ergo  1°. 

2 0 Id  constat  traditione.  Novatianus,  contra  regulas  le- 
gitimas pontifex  Romanus  consecratus,  et  Donatus  simi- 
liter in  sede  Carthaginensi  intrusus,  erant  tantummodo 
schismatici;  attamen  ipsi  ipsorumque  sectatores  semper 
habiti  sunt  ut  extra  Ecclesiam  positi  solo  facto  schisma- 
tis : unde  S.  Cyprianus,  Epist.  76  : « Novatianus  in  Ec- 
» cies  ia  non  est,  nec  episcopus  computari  potest,  qui 
>»  Evangelica  et  Apostolica  traditione  contempta,  nemini 
w succedens , a seipso  ortus  est.  » Idem  affirmat  S.  Aug. 
pluribus  in  locis  de  Bonatistis. 

S.  Ignatius,  in  Epist.  ad  Pliiladelphos , dicit  « eos  non 
» esse  cum  Christo  qui  non  sunt  in  unitate  Ecclesiae  cum 
>»  episcopo ; et  eos  qui  schisma  facientem  sequuntur,  re- 
» gnum  Dei  non  haeredi tare.  » Idem  habent  S.  Polycar- 
pus , S.  Justinus , S.  Hieronymus  , etc.  Ergo  2°. 

3°  Idem  constat  ratione . Yel  enim  Ecclesia  est  unica  ra- 
tione regiminis , vel  duo  aut  plura  ministeria  a se  in- 
dependentia  simul  existere  possunt  in  Ecclesia  : atqui 
posterius  dici  non  potest;  nam  si  plura  ministeria  a se 
independentia  simul  existerent , vel  a Christo  instituta , 

vel  post  Christum  formata  fuissent : atqui  neutrum  sup- 
poni potest.  Non  prius;  quia  certum  est  Christum  unicam 
instituisse  societatem  sub  unico  regimine,  sicut  ovile  est 
sub  unico  pastore,  regnum  sub  unico  rege,  civitas  sub 
unico  magistratu,  domus  sub  unico  patrefamilias , etc. 
Non  posterius  : nam  haec  ministeria  ab  hominibus  for- 
mata essent,  et  tunc  vitam  spiritualem  non  haberent; 
forent  quippe  sicut  membrum  a corpore  separatum,  vel 
ramus  a trunco  arboris  sejunctus  ; statim  arescit  et  perit. 
Ergo  3°,  etc.  aliunde,  etc.  Ergo.  Vide  exquisitum  opus 
D.  Nicole , Unite  de  I' E glis  e , c.  10,  etc. 

PROPOSITIO  QUARTA. 

Vera  Ecclesia  non  tantum  unitatem  facti,  tum  doctrinas , tum 
regiminis , sed  et  unitatem  juris  necessario  habet . 

Proh.  Unitas  est  proprietas  verae  Ecclesiae  essentialis, 
ut  patet  ex  dictis  : ergo  non  sufficit  ut  hic  et  nunc  existat, 
nec  utsemper  exstiterit,  sed  requiritur  insuper  ut  existat 
principium  fixum  et  invariabile  ex  quo  haec  unitas  ne- 
cessario sequatur;  alioquin  semper  timendum  foret  ne 
aliquando  deficeret. 

PROPOSITIO  QUINTA. 

Unitas  doctrince  et  regiminis , prout  eam  explicuimus , est 
nota  veras  Ecclesice  positiva . 

Prob.  Ad  notam  positivam  tres  requiruntur  conditio- 
nes , nempe  ut  sit  notior  Ecclesia  , cognitu  facilis  , et  soli 
Ecclesiae  propria  : atqui  unitas  fidei  et  ministerii  tres 
habet  conditiones  istas.  1°  Notior  est  Ecclesia.  Multo  fa- 
cilius est  enim  cognoscere  an  societas  aliqua  talem  habeat 
unitatem  , quam  illius  veritatem  per  viam  discussionis 
attingere,  cum  in  prima  hypothesi  unica  sit  quaestio  facti; 
in  secunda  vero  multae  solvendae  essent  quaestiones  juris 
intricatissimae.  2°  Est  cognitu  facilis.  Omnes  etenim  facile 
comperient  veram  Christi  Ecclesiam  unam  esse  debere; 
aliunde  non  difficile  cognoscent  an  haec  vel  illa  societas 
praedictam  unitatem  habeat,  cum  sit  factum  cognitu  fa- 

cile.  3°  Soli  Ecclesiae  est  propria.  Repugnat  enim  dari  so- 
cietatem quae  ab  Apostolis  usque  ad  nos  unitatem  sub 
nullo  respectu  fregerit,  et  tamen  non  sit  vera  Ecclesia. 
Ergo. 

§ II.  De  sanctitate  Ecclesias. 

Multiplici  modo  Ecclesia  dici  potest  sancta  : videlicet, 
1°  ratione  fundatoris  et  primarii  capitis  , nempe  Christi , 
2°  ratione  finis,  id  est , sanctificationis  hominum ; 3°  ra- 
tione mediorum  quibus  haec  sanctificatio  producitur, 
scilicet,  doctrinae  credendae,  praeceptorum  servandorum 
et  cultus  quo  Deum  honorari  jubet;  4°  ratione  sanctifi- 
cationis realiter  existentis,  saltem  in  pluribus  mem- 
bris. 

Sub  diversis  his  respectibus  sanctam  esse  debere  veram 
Ecclesiam  libenter  nobiscum  fatentur  protestantes , ex- 
cepto quod  velint  omnia  ipsius  membra  esse  sancta,  et 
peccatores  ad  eam  non  pertinere.  Nos  vero  demonstra- 
bimus infra  nimiam  hanc  sanctitatis  extensionem  esse 
errorem. 

Certum  est  ergo  sanctitatem , sensibus  modo  expositis 
spectatam , notam  esse  ve.ae  Ecclesiae  negativam  , proinde- 
que  omnem  societatem  ea  carentem,  quae  videlicet  ali- 
quid doceret  rationi , revelationi  vel  bonis  moribus  con- 
trarium , quae  fundatores  vel  reformatores  evidenter 
peccatores  haberet,  etc.  veram  non  esse  Christi  Eccle- 
siam. Merito  itaque  canimus  : Credo  sanctam  Ecclesiam . 

Sed  quaeritur  utrum  sanctitas  possit  esse  nota  Ecclesiae 
positiva  ? 

Notandum  est,  iterum  duplicem  adhuc  distingui  sanc- 
titatem : internam  scilicet,  quae  soli  Deo  perfecte  nota  est; 
externam,  quae  nonnullis  signis,  v.  g.  miraculis  et  pro- 
phetiis exterius  manifestatur. 

Certum  est  sanctitatem  internam  assignari  non  posse 
ut  notam  Ecclesiae  positivam . 

Certum  est,  e contra  , sanctitatem  signis  divinis  exte- 
rius manifestatam,  veram  indicare  Ecclesiam,  ac  proinde 
ipsius  esse  notam  positivam;  repugnat  enim  Deum  talibus 
signis  homines  in  errorem  inducere. 

An  vero  Deus  hujusmodi  signa  sanctitatis  in  Ecclesia 
perpetuo  exhibere  teneatur , definire  non  audemus , nec 
idcirco  affirmamus  sanctitatem  sic  intellectam  essentiali- 
ter esse  notam  Ecclesiae  positivam . Sic  ferine  de  la  Luzerne > 
Dissertation  sur  les  eglises  catholique  et  prole  stante , t.  2. 

§ III.  De  catholici tate  Ecclesiae. 

Cathnlicitas  idem  significat  ac  universitas.  Triplici 
modo  Ecclesia  dici  potest  catholica,  videlicet  ratione  doc- 
trinae, ratione  temporum  et  ratione  locorum.  Est  catho- 
lica ratione  doctrinae  , si  omnem  profiteatur  doctrinam  a 
Christo  traditam;  est  catholica  ratione  temporum,  si 
semper  sit  duratura.  De  duplici  hac  catholicitate  jam 
sufficienter  diximus  ubi  de  perpetuitate  et  de  imitate 
verae  Ecclesiae  : de  catholicitate  doctrinae  iterum  dicemus 
quando  de  Apostolicitate  nobis  tractandum  erit. 

Ecclesia  est  catholica  ratione  locorum , si  ubique  sit 
diffusa  : sub  hoc  respectu  dici  potest  catholica,  primo 
successive,  si  diversas  orbis  partes  successive  percur- 
rat; secundo  simultanee,  si  de  facto  per  orbem  uni- 
versum diffundatur,  quod  triplici  modo  fieri  potest, 
scilicet  physice,  si  reipsa  totum  orbem  impleat;  mo- 
raliter,  si  per  maximam  orbis  partem  extendatur;  et 
relative,  si  diffusione  sua  alias  societates  Christianas 
vincat. 

Nonnulli  theologi  dixerunt  solam  catholicitatem  suc- 
cessivam verse  Ecclesiae  esse  essentialem  : sic  Melchior 
Canus,  de  Locis  theologicis,!.  4,  cap.  postremo,  resp. 
ad  I3m  argumentum;  Bellarm.  1.  4 de  Notis  Eccl.  c.  7. 
Alii  vero  communiter  docent  catholicitatem  simulta- 
neam  , sensu  morali  intellectam  , verse  Ecclesiae  necessa- 
riam esse  : hanc  sententiam  amplectentes  , contendimus 
veram  Ecclesiam  debere  esse  1°  catholicam  seu  morali  ter 
universalem  ; 2°  constanter  catholicam  ; 3°  simultanee 
catholicam;  4°  sufficere  ut  sit  moraliter  catholica,  seu 
per  orbem  diffusa;  5°  necessarium  esse  ut  diffusione  sua 
cseteras  societates  Christianas  vincat.  His  notatis , sint  pro- 
positiones sequentes. 

i3. 

PROPOSITIO  PRIMA. 

V ?ra  Christi  Ecclesia  clebet  esse  catholica  seu  universalis . 

Notandum  eam  non  potuisse  dici  universalem  in  suo 
exordio  : fuit  enim  et  debuit  esse  sicut  granum  sinapis , 
primum  exigua  , et  deinde  velut  arbor  magna. 

Prob.  adversus  ministrum  Claude , qui  Ecclesiae  duca- 
tionem in  tres  dividit  aetates  : eam  quippe  considerat  ut 
crescentem  sicut  pueri  crescere  solent , ut  aliquandiu  in 
eodem  statu  manentem  sicut  viris  consuetum  est,  et  ut 
senescentem  atque  in  senio  catliolicitate  privatam. 

Illud  pro  certo  tenendum  est  quod  probatur  ex  Scrip- 
tura sacra , ex  Symbolo  fidei  et  ex  traditione  : atqui  ex 
Scriptura  sacra,  etc. 

1°  Ex  Scriptura  sacra . Gen.  xxii  , 18  , Deus  dicit  Abra- 
liam  : Benedicentur  in  semine  tuo  omnes  gentes  terree.  Unde 
sic.  Ut  ex  illa  promissione  concludi  possit  Ecclesiam  de- 
bere esse  catholicam  , duo  sufficiunt  : 1°  ut  benedictio 
hic  praenuntiata  per  Christum  sit  diffundenda  ; 2°  ut 
gentes  illius  participes  fieri  non  possint  nisi  Ecclesiam 
ingrediantur  : atqui  liaec  duo  certa  sunt. 

1°  Benedictio  hic  praenuntiata  per  Christum  est  dif- 
fundenda. Nam  eo  praesertim  textu  nitebatur  fides  Judaeo- 
rum de  adventu  futuro  Messiae  , et  ejusdem  exspectatio. 
Praeterea,  B.  Paulus  ad  hunc  locum  allusionem  faciens, 
GaE  iii  , 16  , ait : Abrahce  dictae  sunt  promissiones  et  semini 
ejus.  Non  dicit  : Et  seminibus , quasi  in  multis  ; sed  quasi 
in  uno  : Et  semini  tuo , qui  est  Christus.  Ergo. 

2°  Gentes  benedictionis  hujus  participes  fieri  non  pos- 
sunt nisi  Ecclesiam  ingrediantur.  Ideo  enim  promissus 
erat  Messi  as  , et  in  eo  benedicendum  erat  genus  huma- 
num , ut  deleretur  maledictio  per  serpentem  inducta , et 
salus  obtineri  posset : atqui  , ex  dictis , nulla  est  salus 
extra  Ecclesiam  : ergo  nec  benedictio  in  Christo.  Porro 
omnes  gentes  benedicendae  sunt  in  Christo  , ex  prophe- 
tia : omnes  igitur  ingredi  debent  Ecclesiam.  Ergo. 

Idem  probatur  ex  Danielis  textu  jam  allato:  Lapis  qui 
percusserat  statuam  jactus  est  mons  magnus  , et  implevit  uni- 
versam terram.  Hic  agitur  de  Ecclesia,  ut  notavimus, 

Ps.  ii,  8 : Postula  a me , ct  dabo  tibi  gentes  hcereditatem 
tuam , et  possessionem  tuam  terminos  terree, 

Malach.  i,  11  : Ab  ortu  enim  solis  usque  ad  occasum, 
magnum  est  nomen  meum  in  gentibus , et  in  ornni  loco  sacri- 
ficatur et  oj fertur  nomini  meo  oblatio  munda, 

Act.  i,8  i Et  eritis  mihi  testes  in  Jerusalem , et  in  omni 
Judeea  et  Samaria , et  usque  ad  ultimum  terree ; et  xm  , 46  : 
Vobis  oportebat  primum  loqui  verbum  Dei,  sed  quoniam 
repellitis  illud.,,  ecce  convertimur  ad  gentes ; sic  enim  pree - 
cepit  nobis  Dominus : Posui  te  in  lucem  gentium , ut  sis  in 
salutem  usque  ad  extremum  terree . Ex  his  textibus  mani- 
festum est  Ecclesiam  Christi  debere  esse  catholicam , seu 
ubique  diffusam. 

Prob.  2°  ex  Symbolo  fidei.  Talis  debet  esse  Ecclesia 
qualem  eam  esse  profitemur  : atqui  profitemur,  et  pro- 
testantes  nobiscum  profitentur  in  Symbolo,  eam  esse 
ubique  diffusam;  profitemur  enim  eam  esse  catholicam, 
nam  vox  catholica  obvio  sensu  accepta  , significat  exten- 
sionem ubique  moraliter  diffusam,  ut  ex  innumeris 
SS.  Patrum  testimoniis  probari  posset. 

Prob.  3°  ex  traditione.  S.  Cyrillus  Hierosol.  Catecli.  18, 
n.  11  : «Catholica  igitur  vocatur  (Ecclesia),  quia  per 
» universum  sit  orbem  terrarum  diffusa , a finibus  terrae 
» usque, ad  extrema.  » 

S.  Optatus  , lib.  2 in  initio  , contra  Parm.  « Ubi  ergo 
» proprietas  catholici  nominis , cum  Ecclesia  dicta  sit  ca- 
» tliolica,  quod  sit  ubique  diffusa?  » 

S.  Cyprianus  , de  Unitate  Ecclesiae,  fere  in  initio  : « Ec- 
» clesia  luce  Domini  perfusa,  per  orbem  totum  radios 
® suos  porrigit.  Unum  tamen  lumen  est  quod  ubique 
» diffunditur,  nec  unitas  corporis  separatur;  ramos  suos 
» in  universam  terram  copia  ubertatis  extendit,  pro- 
» fluentes  largiter  rivos  latius  expandit.  » Ergo. 

PROPOSITIO  SECUNDA. 

Vera  Christi  Ecclesia  dehet  esse  perpetuo  catholica 

Proh.  1°  ex  Scriptura  sacra.  Daniel , ii  , 44  : Suscitabit 
Deus  coeli  regnum  fjuocl  in  ceternum  non  dissipabitur , et 
regnum  ejus  alteri  populo  non  tradetur  : comminuet  autem 
et  consumet  universa  regna  licec , et  ipsum  stabit  in  ceternum . 
Ilaec  prophetia  intelligenda  est  de  Ecclesia  , ut  jam  dixi- 
mus et  omnes  conveniunt  : atqui  ex  illa  sequitur  catho- 
licitatem  Ecclesiae  debere  esse  perpetuam  ; nam  regnum 
illud  a Deo  suscitandum  non  dissipabitur , alteri  populo  non 
tradetur , sed  stabit  in  ceternum;  regnum  autem  quod  ex 
universali  fieret  debile  et  tenue,  jam  esset  dissipatum, 
vel  alteri  populo  saltem  aliquo  modo  traditum.  Ergo. 

Mattii,  xvi,  15,  portae  inferi  praevalere  non  possunt 
adversus  Ecclesiam  : at  si  Ecclesia  ex  universali  fieret 
exigua  et  constricta  , jam  portae  inferi  a‘dversus  eam  prae- 
valuissent : ergo. 

Prob.  2°  ex  Symbolo  Apostolorum.  Christi  fideles  sem- 
per  tenebuntur  profiteri  Ecclesiam  esse  catholicam  : 
atqui  repugnat  eos  teneri  credere  articulum  qui  posset 
esse  falsus  : ergo. 

Prob.  3°  ex  SS.  Patribus.  S.  Aug.  Epist.  contra  Dona- 
tistas  , vulgo  de  Unitate  Eccl.  cap.  6 , inulta  congerit  tes- 
timonia quibus  demonstrat  Ecclesiam  ubique  diffusam 
esse  oportere ; deinde  ostendit  sectam  Donatistarum 
exiguam  esse,  et  extra  limites  Africae  non  extendi , et  sta» 
tim  concludit  : « Date  mihi  hanc  Ecclesiam  , si  apud  vos 
» est  : ostendite  mihi  vos  communicare  omnibus  genti- 
» bus.  » Eodem  modo  loquuntur  S.  Optatus  Milevitanus 
et  multi  alii  : porro  ille  argumentandi  modus  probat 
omnibus  persuasum  fuisse  Ecclesiam  Christi  jugiter  ca- 
tholicam esse  debere  absque  obnubilatione ; alioquin 
haeretici  sic  pressi  respondissent , se  hic  et  nunc  catho- 
licos quidem  non  esse , sed  tales  postea  futuros  esse. 
Ergo. 

Dices . Luc.  xvm,  8,  Filius  hominis  veniens , putas  in- 
veniet fidem  in  terra?  Certe  ubi  non  est  fides  , ibi  non  est 
Ecclesia  : ergo  saltem  in  ultimis  temporibus  Ecclesia  non 
erit  catholica. 

R.  1°.  Etiamsi  concederemus  Ecclesiam  in  ultimis 
temporibus  non  futuram  esse  catholicam  , nihil  contra 
nos  sequeretur;  nam  de  illa  tractamus  prout  debet  esse 
usque  ad  consummationem  sacculi,  non  vero  prout  erit 
in  ipsamet  saeculi  consummatione. 

R.  2°.  Nego  conseq . Juxta  communiorem  enim  et  pro- 
babiliorem sententiam , verba  Christi  non  sunt  intelli- 
genda  de  professione  fidei , sed  de  fide  efficaci  et  per 
charitatem  formata  : at  fieri  potest  ut  fides  per  cliarita- 
tem  formata  decrescat  et  rara  inveniatur,  licet  Ecclesia 
maneat  catholica.  Unde  , vel  illa  verba  referenda  sunt  ad 
destructionem  Jerusalein  , ut  multi  volunt , et  sensus  est 
quod  eo  tempore  Christus  paucos  invenire  debuerit  qui 
in  ipsum  crediderint ; vel  referri  debent  ad  ultima  tem- 
pora , ut  alii  docent , et  sensus  erit  quod  tunc  pauci  fu- 
turi sint  sancti  : at , in  utraque  hypothesi , nihil  adversus 
propositionem  nostram  concludi  potest.  Ergo. 

PROPOSITIO  TERTIA. 

Ecclesia  non  tantum  successive , sed  simultanee  catholica 
esse  debet. 

Haec  propositio , licet  non  de  fide  , ut  certa  habetur,  et 
sequentibus  probatur  argumentis.  1°  Vox  catholica  sumi 
debet  sensu  obvio  : atqui  sensu  obvio  accepta,  simulta- 
neam  et  non  successivam  designat  extensionem.  2°  Chris- 
tus regnaturus  est  a mari  usque  ad  mare,  nomen  ejus 
futurum  est  magnum  ab  ortu  solis  usque  ad  occasum, 
Ecclesia  ejus  futura  est  mons  magnus  totam  implens  ter- 
ram : atqui  haec  simultaneam  et  non  successivam  expri- 
munt dominationem.  3°  SS.  Patres  diversos  urgebant 
haereticos , dicentes  eos  non  habere  veram  Ecclesiam , 
quia  non  erant  catholici;  si  persuasum  habuissent  ca- 
iholicitatem  Ecclesiae  promissam  esse  successivam  et 

non  simultaneam , hoc  argumentum  nullius  fuisset  ro- 
boris , ut  patet.  4°  Profitemur  in  Symbolo  Ecclesiam  ca- 
tholicam : singulis  igitur  diebus  catholica  esse  debet. 
Ergo. 

PROPOSITIO  QUARTA. 

Ut  Ecclesia  Christi  sit  catholica , sufficit  quod  per  magnam 
orbis  partem  diffundatur . 

Pro.  1°.  Ea  sufficit  diffusio  qua  verificantur  verba 
quibus  catholicitas  promittitur  Ecclesiae  : atqui  verifi- 
cantur haec  verba  , si  Ecclesia  per  magnam  orbis  partem 
diffundatur;  legitur  enim  in  Scriptura,  I Mach.  i,  2, 
Alexandrum  obtinuisse  omnium  munitiones  , interfecisse 
reges,  pertransisse  usque  ad  fines  terrae,  accepisse  spo- 
lia multitudinis  gentium  ; idem  fere  dicitur  de  Nabu- 
cliodonosor,  Daniel.  n , 38  ; dicitur  Romanos  possedisse 

mundum atqui  haec  omnia  non  sunt  vera  nisi  sensu 

morali , et  de  sola  extensione  per  magnam  orbis  partem 
intelligenda  sunt  : ergo  a pari  sufficit  ut  Ecclesia,  etc. 

2°  Prophetiae  de  catholici tate  Ecclesiae  mendaces  esse 
non  possunt  : attamen  mendaces  essent , nisi  in  sensu 
morali  supra  exposito  intelligerentur ; nulla  enim  est  so- 
cietas Christiana , nec  ulla  fuit  unquam  quae  extensio- 
nem metaphysice  universalem  habuerit,  imo  nec  eam 
habent  omnes  sectae  Christianae  simul  junctae. 

3°  Sancti  Patres  dicebant  Ecclesiam  esse  ubique  diffu- 
sam : verum  Ecclesia  tunc  non  erat  diffusa,  nisi  per  ma- 
gnam orbis  partem.  Ergo. 

PROPOSITIO  QUINTA. 

Necesse  est  ut  vera  Ecclesia  cceteras  societates  Christianas 
diffusione  sua  vincat. 

Proh.  Ut  certissimum  illud  admitti  debet  quod  ex 
Scriptura  sacra  et  ex  sanctis  Patribus  constat  : atqui  ex 
Scriptura  sacra , etc. 

1°  Ex  Scriptura  sacra . In  textibus  enim  allatis,  Ecclesia 

praenuntiatur  ut  mons  magnus  implens  universam  terram  y 
Ut  a mari  ad  mare , ab  ortu  solis  usque  ad  occasum  , vel 
usque  ad  extremum  terree  dominatura,  ut  in  omni  loco 
existens , etc.  Porro  talis  figura  alium  excludit  montem 
majorem  vel  aequalem,  terram  pariter  implentem  , aliam 
societatem  similem,  ubique  pariter  dominantem.  Certe 
immerito  dictum  fuisset  imperium  Romanum  totum 
occupare  mundum,  si  aliud  simul  exstitisset  regnum  no- 
tum majus  vel  aequale  Ergo  1°. 

2°  Ex  sanctis  Patribus.  Unanimiter  enim  sancti  Patres 
assignant  catliolicitatem  velut  characterem  verae  Eccle- 
siae distinctivum , ut  videre  est  in  testimoniis  eorum 
supra  citatis  et  in  multis  aliis  quae  citari  possent,  v.  g. 
S.  Cyrilli  Hierosol.  Cat.  18  : « Catholica  Ecclesia;  hoc 
>*  enim  proprium  est  nomen  sanctae  matris  omnium 
» nostrum,  quae  est  sponsa  Domini  nostri;  » S.  Paciani, 
Epist.  1 ad  Sympronianum  Donatistam  : « Christianus 
» mihi  nomen  est ; Catholicus  vero  cognomen.  » Antea  in 
eadam  epistola  dixerat  : « Catholicum  istud  nec  Marcio- 
» nem  , nec  Apellem,  nec  Montanum  sonat,  nec  haere- 
» ticos  sumit  auctores.  » At  sancti  Patres  catliolicitatem 
velut  proprium  verae  Ecclesiae  characterem  non  assignas- 
sent , si  eam  universalitate  sua  caeteras  societates  Chris- 
tianas necessario  vincere  non  credidissent.  Ergo. 

PROPOSITIO  SEXTA. 

Ccctholicitas  est  nota  verce  Ecclesiae  positiva. 

Proh.  Est  enim  nota  positiva  y si  tres  habeat  conditiones 
ad  rationem  notce  positivae  requisitas  : atqui  tres  illas 
habet  conditiones.  1°  Notior  est  ipsa  Ecclesia;  nihil  enim 
facilius  est  quam  noscere  quaenam  societas  Christiana 
magis  sit  diffusa.  2°  Cognitu  est  facilis  , ut  patet . 3°  Soli 
verae  Ecclesiae  convenire  potest  : id  ex  praecedenti  propo- 
sitione constat.  Ergo. 

§ IV.  — De  Apostolicitale  Ecclesiae. 

Illa  Ecclesia  dicitur  Apostolica  quae  ab  Apostolis  ori- 

ginem  ducit;  id  est , doctrinam  eorum  profitetur  inte- 
gram , et  habet  ministerium  ab  eis  legitima  successione 
derivatum.  Duplex  igitur  est  Apostolicitas  : una  scilicet 
doctrinae , et  altera  ministerii.  De  utraque  per  sequentes 
propositiones  diceimfs. 

V 

PROPOSITIO  PRIMA. 

V »rci  Christi  Ecclesia  debet  esse  Jpostolica  ratione  doctrina ?. 

Proh.  Vera  Ecclesia  puram  Christi  doctrinam  profiteri 
debet,  ut  omnes  fatentur  : atqui  puram  Christi  doctri- 
nam profiteri  non  potest  quin  sit  Apostolica  ratione  doc- 
trina?; Apostolis  enim  Christus  dixit  : Docete  omnes  gen- 
tes... servare  qucecumque  mandavi  vobis , Matth.  xxvm,  20. 
Apostoli  doctrinam  Christi  discipulis  suis  commiserunt 
tanquam  depositum  fideliter  custodiendum  : hi  autem 
depositum  acceptum  suis  successoribus  transmittere  de- 
buerunt absque  ulla  vocum  novitate,  I Tim.  vi,  20. 
Ergo. 

Hanc  propositionem  admittunt  protestantes , qui  con- 
tendunt Ecclesiam  Romanam  esse  deserendam  , quia  in 
pluribus  a doctrina  Apostolorum  defecit. 

Quceritur  utrum  Apostolicitas  doctrinae  sit  nota  Eccle- 
siae positiva? 

R.  1°.  Juxta  multos  , Apostolicitas  doctrinae  per  argu- 
mentum praescriptionis  probata , est  nota  Ecclesiae  positiva 
saltem  pro  doctis;  est  enim  character  verae  Ecclesiae  es- 
sentialis, ut  jam  diximus  : ut  igitur  sit  nota  positiva  , suffi- 
cit quod  sit  notior  Ecclesia , omnibus  obvia  et  verae  Ec- 
clesiae propria  : atqui  talis  est  Apostolicitas  doctrinae  , per 
argumentum  praescriptionis  probata. 

1°  Est  notior  Ecclesia.  Longe  enim  facilius  est  cogno- 
scere in  quanam  societate  ab  Apostolorum  tempore  usque 
ad  nos  nullum  reperiatur  mutationis  vestigium,  quam 
detegere  via  examinis  quaenam  societas  integram  reli- 
gionem a Christo  institutam  profiteatur.  Ergo  1°. 

2°  Est  omnibus  obvia.  Facile  enim  constare  potest  nul- 
lum existere  mutationis  vestigium  in  societate  quoad  doc- 

trinam,  nempe  legendo  attente  historiam  Ecclesiasticam, 
et  audiendo  pastores  illam  manifestantes.  Omnes  sectae 
a vera  Ecclesia  separatae  quemdam  ferunt  in  fronte  no- 
vitatis characterem  quo  facile  discernuntur;  contra  vero, 
in  doctrina  verae  Ecclesiae , mira  semper  conspicitur  im- 
mutabilitas. Ergo  2°. 

3°  Veras  Ecclesice  est  propria . Christus  enim  unicam 
tradidit  doctrinam,  quae  integra  in  falsa  ecclesia  inveniri 
non  potest.  Ergo. 

R.  2°.  Plurimi  tamen  contendunt  Apostolicitatem  doc- 
trinae non  esse  notam  verae  Ecclesiae  propriam  : nam,  in- 
quiunt, existere  potest  societas  schismatica  quae  doctrinam 
ab  Apostolis  acceptam  retineat  integram,  et  solummodo 
communionem  cum  legitimis  pastoribus  fregerit  : sed 
talis  societas  intra  limites  schismatis  non  diu  sisteret ; 
ubi  enim  vincula  unionis  cum  legitimis  pastoribus  so- 
luta sunt,  auctoritas  eorum  mox  in  dubium  revocatur. 

PROPOSITIO  SECUNDA. 

Vera  Christi  Ecclesia  debet  esse  Apostoliea  ratione 
ministerii . 

Notandum , duas  requiri  conditiones  ut  ministerium 
pastorale  sit  Apostolicum , scilicet,  1°  successionem  ab 
Apostolis  non  interruptam,  2°  legitimam  missionem,  quae 
etiam  consecrationem  importat;  alibi  enim  probatur  or- 
dinationem ad  validitatem  sacramentorum  necessariam 
esse.  His  praemissis , 

Probatur  propositio  Scriptura  sacra,  testimoniis  Patrum 
et  ratione. 

1°  Scriptura  sacra.  Matth.  xxvm,  18  : Data  est  mihi 
omnis  potestas  in  coelo  et  in  terra  : euntes  ergo , docete  om- 
nes gentes...  Ecce  ego  vobiscum  sum  omnibus  diebus  usque  ad 
consummationem  s ce  culi ; et  apud  S.  Joan.  xx,  21  : Sicut 
misit  me  Pater,  et  ego  mitto  vos.  Unde  sic  : Christus  mittit 
Apostolos  ad  praedicandum  Evangelium,  et  promittit  se 
cum  illis  docentibus  adfuturum  esse  usque  ad  consunv» 

mationem  saeculi  : ergo  successores  sine  interruptione 
habere  debent. 

Epii.  IV,  11  : Ipse  dedit  quosdam  quidem  apostolos ... 
alios  autem  pastores  et  doctores  in  opus  ministerii ...  Pasto- 
res igitur  venire  debent  a Christo  : at  semper  debent 
esse  pastores  in  opus  ministerii  : ergo. 

Hebr.  v,  4 : Nec  quisquam  sumit  sibi  honorem , sed  qui 
vocatur  a Deo  tanquam  Aaron ; sic  et  Christus  non  semetip- 
sum  clarificavity  ut  pontifex  fieret ...  In  veteri  Lege  nullus 
poterat  esse  sacerdos  aut  levita  nisi  secundum  ordi~ 
nem  a Deo  praescriptum;  ipse  Christus  non  potuit  esse 
pontifex  nisi  a Deo  vocatus  : ergo  a fortiori  nulli  possunt 
esse  legitimi  pastores  in  Ecclesia,  nisi  secundum  ordi- 
nem a Christo  institutum  et  per  Apostolos  transmissum. 
Ergo. 

Apostoli,  verbis  Domini  innixi,  passim  instituebant 
episcopos  qui  sua  vice  alios  praeficerent  episcopos  et 
presbyteros.  Sic  Paulus  et  Barnabas  per  singulas  eccle- 
sias constituebant  presbyteros,  Act.  xiv,  22.  Idem  B. 
Paulus  ordinaverat  Timotheum,  illi  tradebat  regulas  ad 
alios  ordinandos,  I Tim.  v,  22;  Titum  reliquerat  Cretae 
ut  presbyteros  constitueret,  Tit.  i,  5.  Ergo  1°. 

2°  Testimoniis  SS.  Patrum . Tert.  1.  de  Praescrip.  c.  32, 
sectas  suo  tempore  existentes  invicte  debellat  ex  Aposto- 
licitatis  ministerii  privatione  : « Illis,  inquit , possumus 
» dicere  : Edant  ergo  origines  ecclesiarum  suarum  ; evol- 
» vant  ordinem  episcoporum  suorum , ita  per  succes- 
» siones  ab  initio  decurrentem,  ut  primus  ille  episcopus 
» aliquem  ex  Apostolis  vel  Apostolicis  viris,  qui  tamen 
» cum  Apostolis  perseveraverit,  habuerit  auctorem  et 
» antecessorem.  » Ergo  a solis  Apostolis  vel  ab  Aposto- 
licis viris  legitima  derivatur  missio  pastorum. 

S.  Irenaeus,  contra  Haereses,  1.  3,  c.  3,  n.  2 : « Per  suc- 
to cessionem  episcoporum  usque  ad  nos  pervenientes , 
» confundimus  eos  omnes  qui  quoquo  modo  praeterquam 
» oportet  colligunt.  » 

S.  Cyprianus,  Epist.  ad  Magnum,  de  rebaptizandis 
Novatianis,  ait  : « Novatianus  in  Ecclesia  non  est,  nec 

» episcopus  computari  potest,  qui,  Evangelica  et  Apo- 
» stolica  traditione  contempta,  nemini  succedens,  aseipso 
» ortus  est ; liabere  namque  aut  tenere  Ecclesiam  nullo 
» modo  potest,  qui  ordinatus  in  Ecclesia  non  est.  » 

S.  Optatus,  lib.  2 contra  Parmenianum,  sic  probat 
episcopos  Donatistarum  legitimos  non  esse  pastores  : 
« Vestrae  cathedrae  vos  originem  reddite,  qui  vobis  vul- 
» tis  sanctam  Ecclesiam  vindicare.  » 

S.  Aug.  de  Baptismo  contra  Donatistas,  lib.  3,  cap.  2 : 
« Unde  Donatus  apparuit  ? de  qua  terra  germinavit?  de 
* quo  mari  emersit?  de  quo  coelo  cecidit?  » Ergo  qui- 
cumque  suam  originem  per  legitimam  successionem  ab 
Apostolis  non  ducunt  , veri  pastores  esse  nequeunt. 
Ergo. 

3°  Ratione . In  ordine  civili  nemo  potest  legitime  aliquod 
exercere  officium,  nisi  illud  mediate  vel  immediate  sus- 
cipiat a rege,  vel  ab  eis  quibus  suprema  concreditur  aucto- 
ritas : ergo  a fortiori  in  ordine  ecclesiastico  nullus  officium 
pastoris  suscipere  potest,  nisi  ad  illud  legitime  fuerit  vo- 
catus, scilicet,  ab  eis  quibus  suprema  spiritualis  potestas 
fuit  concessa  : atqui  solis  Apostolis  eorumque  successo- 
ribus legitimis  suprema  spiritualis  potestas  luitconcessa  ; 
solis  enim  Apostolis  Christus  dixit  : Sicut  misit  me  Patcry 
et  ego  mitto  vos , Joan.  xx,  21.  Ergo. 

Hinc  sequitur,  1°  eos  qui  seipsos  constituunt  pastores  , 
vel  institutionem  accipiunt  ab  eis  qui  legitimam  non 
habent  missionem  ab  Apostolis  descendentem,  legitimos 
non  esse  pastores,  sed  intrusos  et  schismaticos ; 2°  legiti- 
mos non  esse  pastores  in  pluribus  societatibus  a se  invi- 
cem communione  sejunctis,  quia  Christus  missiones  sibi 
contradictorias  non  dedit;  3°  ministros  extraordinarie 
a Deo  suscitatos  aut  non  futuros  esse  pastores,  sed  nun- 
tios vel  praedicatores  sicut  olim  Prophetas,  aut  ministe- 
rio pastorum  non  derogaturos  ; quia  Christus,  ministerii 
ordinarii  et  perpetui  auctor,  ut  vidimus,  sibi  contradicere 
non  potest : qui  autem  ut  ministros  extraordinarios  se 
exhiberent,  missionem  suam  signis  evidenter  divinis 
probare  tenerentur,  alioquin  nulla  fides  ipsis  deberetur. 

Quceritur  utrum  Apostolicitas  ministerii  sit  nota  Eccle- 
siae positiva  i' 

H.  Adaequate  sumpta,  id  est,  unita  Apostolicitati  doc- 
trinae, et  quatenus  eadem  est  societas  quam  fundarunt 
Apostoli,  est  nota  positiva . l°Enim  notior  est  ipsa  Ecclesia, 
quia  est  factum  publicum  : facilius  est  autem  hujusmodi 
factum  cognoscere  quam  examine  privato  singula  dogma- 
ta et  praecepta  discutere.  2°  Cognitu  est  facilis.  Verba 
enim  Christi,  Symbolum  fidei  apud  omnes  receptum  et 
ipsamet  ratio clarissimedictant  veram  Ecclesiam  eamdem  I 
nunc  esse  debere  quam  fundarunt  Apostoli  : aliunde  non 
difficile  est  judicare  quaenam  ex  societatibus  Christianis 
per  seriem  ministrorum  non  interruptam  usque  ad  Apo- 
stolos ascendat.  3°  Verae  Ecclesiae  est  propria.  Si  absolute 
enim  fieri  possit  ut  societas  spuria  doctrinam  Christi  con- 
servet, saltem  impossibile  est  societatem  in  qua  doctrina 
Cii  listi  integra  et  ministerium  ab  Apostolis  per  legiti- 
mam successionem  descendens  reperiuntur,  non  esse 
veram  Ecclesiam.  Ergo. 

CAPUT  TERTIUM. 

DE  NOTARUM  VER. E ECCLESI.E  APPLICATIONE. 

Probavimus  veram  Ecclesiam  debere  esse  unam,  sanc- 
tam, catholicam  et  Apostolicam,  Quaecumque  igitur  so- 
cietas Christiana  aliqua  ex  illis  notis  est  destituta,  vera 
non  est  Ecclesia;  dum,  e contra,  societas  quae  quatuor  il- 
lis notis  est  donata,  certissime  vera  est  Ecclesia.  Nunc  ita- 
que nobis  investigandum  est  quaenam  societas  Christiana 
his  notis  gaudeat. 

Certum  est  sectas  praeteritas  aut  fere  exstinctas,  v.  g. 
Aria nor um,  Pelagianorum,  Nestorianorum,  Eutychiano- 
rum,  etc.  veram  non  fuisse  Ecclesiam  ; nam  vera  Ecclesia 
perire  non  potest,  et  seni  per  debet  esse  eminenter 
visibilis. 

Praecipuae  autem  societates  Christianae  nunc  exisfentes 
sunt  protestantes,  Ecclesia  Graeca  et  Ecclesia  Romana  : 
itaque  examinandum  est  in  sequentibus  articulis  quaenam 
ex  illis  vera  sit  Ecclesia. 

ARTICULUS  PRIMUS. 

CTRUM  SOCIETAS  PROTESTANTIUM  VERA  SIT  CHRISTI  ECCLESIA. 

Cum  edictum  conventus  Spii  ensis,  anni  1529,  Luthe- 
ranis  displiceret,  solemniter  contra  illud  per  scriptum 
protestati  sunt,  dicentes  se  ad  concilium  generale  appel- 
lare. Hinc  dicti  sunt protestantes.  Calvinistae,  quia  ex  pri- 
ma reformatione  ortum  duxerunt,  eodem  nomine  donati 
sunt ; versus  annum  1 560,  coeperunt  etiam  vocari  in  Gallia 
Huguenots , cujus  nominis  clara  etymologia  non  assignatur. 
Aliae  sectae,  ex  Lutheranis  et  Calvinistis  in  tanto  numero 
exortae,  ut  cardinalis  Hosius,  anno  1579  vita  functus, 
ducentas  et  septuaginta  jam  computaret,  communi  de- 
nominatione appellantur  protestcmtes.  Hoc  generali  no- 
mine gloriantur,  et  contendunt  se  pertinere  ad  veram 
Ecclesiam,  quae  ex  variis  sectis  coalescit.  De  his  ergo 
collective  sumptis  merito  loquentes,  in  sequentibus  pro- 
positionibus demonstraturi  sumus  eas  characteres  veias 
Ecclesiae  essentiales  non  habere. 

PROPOSITIO  PRIMA. 

Protestantes  non  habent  unitatem  verce  Ecclcsice  Christi 
essentialem. 

Prob.  Vera  Ecclesia  necessario  habere  debet  unitatem 
doctrinae,  unitatem  regiminis  et  unitatem  juris  : atqui 
protestantes  hanc  triplicem  non  habent  unitatem. 

1°  Non  unitatem  doetrince.  Variae  enim  numerantur  inter 
eos  fidei  confessiones,  in  punctis  gravissimi  momenti  dis- 
similes, scilicet  Augustana,  a Melanchtone  edita,  quam 
alii  admittunt  et  alii  rejiciunt;  Saxonica r Vittembei> 

gensis-,  Argentinensis,  Belgica,  plures  Helveticae,  tinae 
Anglicae,  duae  Scoticae,  Genevensis  aliaeqne  non  paucae. 
Apocalypsim  et  Epistolam  ad  Hebraeos  admittunt  Calvi- 
nistae,  hos  libros  rejiciunt  Lutherani;  item  credunt  Lu- 
therani  Christum  esse  realiter  praesentem  in  Eucharistia, 
hoc  dogma  negant  Calvin  istae  ; et  sic  in  multis  aliis.  Saepe 
etiam  in  sua  doctrina  sententiam  mutaverunt,  ut  unus- 
quisque videre  potest  in  eximio  opere  jam  citato,  His- 
toire  des  variatioris , a principio  usque  ad  finem;  ab  illo 
tempore  multiplices  novas  mutationes  admiserunt,  et 
magis  ac  magis  a se  discrepant  in  credendo,  ut  supra  os- 
tendimus. Ergo  1°. 

2°  Non  unitatem  regiminis.  Singulae  enim  sectae  suum 
regimen  habent  : Calvinistae  nec  episcopos,  nec  proprie 
sacerdotes  agnoscunt;  Lutherani  hos  et  illos  retinent; 
Angli  regem  vel  etiam  reginam  caput  Ecclesiae  faciunt,  et 
plenitudinem  potestatis  ecclesiasticae  illi  tribuunt;  qui- 
dam ex  illis  admittunt  presbyteros  et  episcopos,  alii  solos 
presbyteros;  alii  nullam  hierarchiam  agnoscunt,  etc. 
Ergo.  2°. 

3°  Non  habent  unitatem  juris,  nec  quoad  doctrinam, 
cum  examen  privatum,  palmare  eorum  principium,  sec- 
tas e contra  in  infinitum  multiplicare  debeat,  ut  monstra- 
vimus : nec  quoad  regimen  ; qua  enim  ratione  a regimine 
Ecclesiae  Romanae  se  separaverunt,  a se  invicem  se  sepa- 
rare possunt : hinc  innumerae  natae  sunt  sectae,  tam  regi- 
mine quam  doctrina  diversae.  Ergo  3°,  etc.  Ergo. 


PROPOSITIO  SECUNDA. 

Protestantes  non  habent  sanctitatem  verce  Ecclesiae  Christi 
essentialem . 


Prob.  Illa  societas  merito  judicatur  non  sancta,  cujus 
doctrina  non  est  sancta,  morum  principia  non  ducunt  ad 
sanctitatem  et  auctores  non  sunt  sancti  : atqui  doctrina 
protestantium  non  est  sancta,  principia  morum  apud  eos 
accepta  non  ducunt  ad  sanctitatem , et  eorum  auctores 
non  fuerunt  sancti. 

1°  Eorum  doctrina  non  est  sancta.  Nam  doctrina  falsa 
non  potest  esse  sancta  : atqui  doctrina  protestantium 
inultis  in  punctis  est  falsa,  cum  in  multis  sibi  contradi- 
cant : ergo  1°. 

2°  Morum  principia  apud  eos  recepta  non  ducunt  ad  sane- 
titatem.  Tenent  enim  piotestantes  justitiam  in  electis 
amitti  non  posse,  cum  criminibus  horrendis  esse  com- 
patibilem , bona  opera  ad  salutem  non  esse  necessaria, 
sola  incredulitate  hominem  damnari  posse  ; dicunt  leges, 
sive  ecclesiasticas,  sive  civiles,  conscientiam  non  ligare; 
affirmat  Calvinus  hominem  a Deo  necessitari  ad  pecca- 
tum : illa  morum  principia,  nedum  ad  sanctitatem  du- 
cant, latissimam  aperiunt  viam  cunctis  cupiditatibus. 
Yide  VHistoire  des  variations , 1.  14,  n.  38  et  seq.  Ergo  2°. 

3°  Primi  reformatores  non  fuerunt  sancti . Praecipui  enim 
protestantium  auctores  fuerunt  Lutlierus , Carlostadt, 
Zuingle , Calvinus,  Theodorus  de  Beze,  Melanchton,  iEco- 
lampadius , Ochin , etc.  qui  fere  omnes  erant  sacerdotes 
aut  monachi  apostatae,  superbia  tumentes,  se  invicem 
conviciis  impetentes,  regulas  abstinentiae  et  jejunii  sub- 
vertentes , legem  caelibatus  contemnentes , scandalosa  et 
sacrilega  matrimonia  celebrantes,  etc.  Porro  tales  auc- 
tores haberi  non  possunt  ut  sancti;  et  revera,  si  audian- 
tur testimonia  quae  alii  de  aliis  in  scriptis  suis  reddide- 
runt, ut  sanctos  se  invicem  non  aestimarunt.  Yide  solidum 
opus  Gallicum  dictum  Discussion  amicale , t.  i.  Ergo  3°, 
etc.  aliunde,  etc.  Ergo. 

Et  vem,  sanctitas  alicujus  societatis  praecipue  per  mi- 
racula demonstratur  : atqui  protestantes  nulla  in  sui  gra- 
tiam afferunt  miracula  apud  ipsos  peracta;  miracula 
enim  in  sinu  Ecclesiae  Romanae  patrata,  antequam  ab  illa 
separarentur,  in  gratiam  sui  vindicare  nequeunt,  siqui- 
dem corpus  distinctum  tunc  non  constituebant.  Ergo. 

PROPOSITIO  TERTIA. 

Protestantes  non  habent  catholicitatem  vcrce  E c cies  ice 
promissam . 

Prob.  Duplici  modo  vera  Ecclesia  debet  esse  catholica, 
ex  dictis,  videlicet  ratione  temporum  et  ratione  loco- 
rum : atqui  1°  protestantes  non  habent  catholicitatem 
ratione  temporum;  manifestum  est  enim  eos  non  exstitisse 
ante  initium  decimi  sexti  saeculi,  quo  tempore  Lutlierus, 
Calvinus  aliique  novatores  adversus  Ecclesiam  insurrexe- 
runt, dogmata  sua  divulgare  coeperunt,  prout  ipsis  place- 
bat, omne  jugum  auctoritatis  excusserunt,  nulli  Ecclesiae 
tunc  existenti  adhaeserunt,  sed  novas  societates  secundum 
regulas  arbitrarias  vel  potius  absque  regulis  instituerunt. 

Haec  protestandum  origo  omnibus  notissima,  a nemine 
in  dubium  revocari  potest;  frustra  eorum  defensores 
insudaverunt  ut  illis  invenirent  antecessores;  assignave- 
runt Hussitas,  Wiclefitas,  Yaldenses,  Albigenses,  Beren- 
garios,  Manichaeos,  etc.  At  impurae  illae  sectae  nec  ea md em 
tenebant  doctrinam,  nec  immediate  sibi  successerunt, 
nec  nobiliorem  habuerunt  originem , nec  legitimum  ac- 
ceperunt ministerium,  nec  proinde  illud  transmittere 
potuerunt.  Yide  Bos  suet , Hi  st.  des  variations , lib.  11  et 
praesertim  n.  207  ejusdem  libri.  Ergo  1°  constat  proles— 
tantes  non  habere  catholicitatem  ratione  temporum. 

2°  Nec  eam  habent  ratione  locorum.  Ad  hoc  enim  re- 
quireretur ut  eorum  societas  per  magnam  orbis  partem 
extenderetur,  caeterasque  societates  Christianas  diffusione 
vinceret  : atqui  protestantes  talem  non  habent  praestan- 
tiam super  alias  societates  Christianas,  nec  eam  ausi  sunt 
sibi  etiam  collective  sumptis  tribuere;  systema  articulo- 
rum fundamentalium  et  non  fundamentalium  excogita- 
verunt, et  Catholicos,  Graecos  aliasque  sectas  Orientales 
sibi  adjunxerunt,  ut  catholicitatem  Ecclesiae  Christi  ne- 
cessariam invenirent. 

Porro  talis  societatum  diversarum  aggregatio  veram 

Ecclesiam  constituere  non  potest,  ut  probavimus ; imo , 
cum  unitas  non  minus  sit  essentialis  Ecclesia?  Christi 
quam  catholici tas , requireretur  ut  una  societas  prote- 
stantium  hanc  universitatem  obtineret  : porro  nulla  ex 
societatibus  protestandum  tale  privilegium  sibi  arrogare 
potest,  cum  omnes  simul  spectatae  illud  non  habeant: 
ergo  2°,  et  aliunde,  etc.  Ergo. 

PROPOSITIO  QUARTA. 

Protestantes  Apostolicitatem  Ecclesiae  Christi  essentialem 
non  habent . 

Proh.  1°.  Non  Apostolicitatem  doctrinae . Nam  1°  multa 
sibi  contradictoria  docent,  proindeque  falsa;  Apostoli 
autem  non  docuerunt  falsa.  2°  Multos  renovant  errores 
jam  pluries  in  antiquis  haereticis  et  schismaticis  proscrip- 
tos , v.  g.  vanam  esse  orationem  pro  defunctis,  nullam 
admittendam  distinctionem  inter  presbyteratum  et  epis- 
copatum ; imagines  venerari , sanctos  orare,  sacram  Eu- 
charistiam adorare  non  licere,  etc.  3°  Nulla  ratione  os- 
tendere possunt  se  doctrinam  quam  docent  integram 
accepisse  ab  aliqua  societate  ante  eos  existente , cum  e 
contra  constet  eos  plures  sumpsisse  articulos  ex  diver- 
sis antiquis  sectis  , alios  excogitavisse , mutavisse  , refor- 
mavisse, etc.  Porro  absurdum  est  dicere  talem  doctri- 
nam esse  Apostolicam  : ergo  1°. 

2°  Non  habent  Apostolicitatem  ministerii . Hanc  enim 
Apostolicitatem  sibi  attribuere  nequeunt,  nisi  habeant 
pastores  legitima  successione  per  seriem  non  interrup- 
tam ab  Apostolis  descendentes  : atqui  hujusmodi  seriem 
pastorum  sibi  vindicare  non  possunt ; tunc  enim  eorum 
fundatores  missionem  suam  accepissent  ab  Ecclesia  Ro- 
mana , vel  ab  alia  secta  : atqui  neutrum  dici  potest  : 
1°  non  ab  Ecclesia  Romana , quae  eos  e sinu  suo  rejecit 
et  anathematizavit;  non  ab  alia  secta,  siquidem  nulli 
sectae  tunc  existenti  adhaeserunt : ergo  non  habent  paa- 

tores  qui  legitima  successione  ab  Apostolis  descendant* 
Ergo  2°. 

Solvuntur  objectiones , 

Obj.  1°  cum  D.  Claude  y Defense  cie  la  Ref  4a  pari,  et 
Juri  eu , Vrai  sy sterne  de  1’ E glis  e , liv.  3,  c.  1 et  20.  Sola 
electio  populi  essentialis  est  ad  constituendos  legitimos 
ministros  : ergo  non  necesse  est  ut  primi  reformatores 
missionem  ab  Ecclesia  Romana  aut  ab  altera  secta  acce- 
perint. 

R . Nego  antecedens . Illud  enim  systema  admitti  non 
potest  quod  nullo  nititur  fundamento  , Scripturae  sacrae 
et  constanti  traditioni  adversatur  : atqui  systema  Claude 
et  Jurieu  his  vitiis  laborat. 

1 ° Nullo  nititur  fundamento.  Illi  namque  celebres  Re- 
formationis ministri  hoc  unico  nituntur  fundamento  y 
scilicet,  omnem  societatem  habere  jus  sibi  constituendi 
ministros.  1°  Illud  principium  minime  est  certum;  est 
enim  famosissimum  de  suprema  auctoritate  populi 
principium  , contra  quod  tot  sunt  homines  et  rationes. 
2°  Etiamsi  societas  haberet  jus  sibi  constituendi  guberna- 
tores in  rebus  civilibus,  non  inde  sequeretur  Ecclesiam 
legitimos  sibi  constituere  posse  ministros;  Ecclesia  enim 
non  elegit  Christum , sed  Christus  eam  elegit , instituit  et 
formavit,  semper  est  ipsius  auctor  et  moderator;  illam 
regit  et  gubernat  per  ministros , qui  metaphorice  dicuntur 
pastores  , quia  populum  pascunt : non  sunt  ergo  praecise 
ministri  Ecclesiae  , sed  ministri  Christi  in  Ecclesia  et  pro 
Ecclesia  : at  repugnat  populum  hujusmodi  ministros 
constituere  posse ; apprime  enim  intelligimus  eos  insti- 
tuendos esse  secundum  ordinem  a Christo  statutum  , sic- 
ut ministri  regis  a rege  vel  juxta  ordinem  a rege  deter- 
minatum eligi  debent , et  non  aliter.  Ergo,  etc.  3°  Necesse 
foret  ut  aliquis  proferretur  Scripturae  textus  quo  expresse 
declararetur  solam  populi  electionem  ad  constituendos 
ministros  essentialem  esse;  nam  protestantes  nihil  ad- 
mittere volunt  nisi  quod  est  in  Scriptura  sacra  : atqui 
nullus  profertur  hujusmodi  Scripturae  textus  ; ergo  1°. 

2°  Illud  systema  Scriptura ? adversatur . Nam  ubi  de 
constituendis  ministris  agitur,  manus  ab  Apostolis  aut 
ab  eorum  successoribus  semper  illis  imponuntur.  Fide- 
les concurrerunt  quidem  ad  electionem  septem  primo- 
rum diaconorum;  sed  Apostoli,  impositis  illis  manibus , 
constituerunt  eos  super  opus  viduarum , Act.  vi.  Mathias 
per  sortem  cum  oratione  fuit  designatus,  non  vero  a po- 
pulo electus , ut  Claude  male  affirmat.  Alia  jam  memora- 
vimus facta  quibus  ex  Scriptura  constat  populum  minis- 
tros sibi  non  constituere.  Ergo  2°. 

3°  Traditioni  adversatur.  Constanti  enim  traditione 
patet  ministros  Ecclesiae  nunquam  , ante  Calvinistas, 
constitutos  fuisse  sine  ordinatione  ab  episcopo  collata,  ut 
videre  est  apud  Patres  et  in  toto  historiae  ecclesiasticae 
decursu.  Facta  hujusmodi  adeo  sunt  clara,  ut  prole- 
stantes  ea  negare  nequeant  : ergo  3°,  etc.  aliunde,  etc. 
Ergo. 

Obj.  2°.  Primi  reformatores  missionem  substantialiter 
legitimam  acceperant  apud  catholicos,  et  extraordinarie 
a Deo  suscitati  sunt , ut  Ecclesiam  inultis  erroribus  foeda- 
tam in  pristinum  statum  restituerent  : ergo  habuerunt 
missionem  partim  ordinariam,  partim  extraordinariam. 
Ita  jam  citati  Claude  et  Juri  eu. 

R.  1°.  Nihil  magis  idoneum  est  ad  falsitatem  systematis 
adversariorum  cunctis  oculis  patefaciendam , quam  per- 
petua quae  inter  eos  conspicitur  fluctuatio  et  incertitudo. 
Modo  dicunt  solam  populi  electionem  esse  necessariam 
et  primos,  reformatores  sic  legitime  constitutos  fuisse ; 
modo  ordinariam  in  eis  requirunt  missionem , modo 
extraordinariam  , modo  utramque  simul  affirmant,  ne- 
gant, admittunt,  rejiciunt,  et  nullam  proferunt  rationem 
firmam  qua  singulares  opiniones  suas  fulciant.  Ergo. 

R.  2°.  Nego  conseq.  et  dico , primos  reformatores  neque 
ordinariam  neque  extraordinariam  habuisse  missionem. 

1 °Non  ordinariam.  Nam  si  Ecclesia  Romana  ordinariam  il- 
lis contulisset  missionem,  eam  ipsis  auferre  potuisset,  et  de 
facto  abstulisset,  siquidem  illos  indignanter  rejecit  et  ana- 
themate percussit.  2°  Non  extraordinariam . Non  sufficit 

enim  dicere  tales  aut  tales  homines  extraordinarie  a Deo 
missos  fuisse,  alioquin  latissima  cunctis  impostoribus  ape- 
riretur via ; sed  requiritur  ut  talis  missio  signis  evidenter 
divinis  manifestetur  : atqui  nulla  hujusmodi  signa  sub- 
ministrant protestantes , ut  extraordinariam  missionem 
primorum  reformatorum  demonstrent.  Singulares  qui- 
dem eorum  qualitates  allegat  D.  Claude , scilicet  fortitu- 
dinem , audaciam  , amorem  studii , eruditionem , artem 
persuadendi  et  populos  ad  reformationem  adducendi  5 
at  quis  impostor,  sufficienti  audacia  praeditus,  similia 
argumenta  missionis  suae  exhibere  non  posset?  Ergo  Yide 
Ni  cole  y les  Prejuges  legi  times , etc.  c.  5 et  6. 

PROPOSITIO  QUINTA. 

Protestantes  vere  sunt  schismatici . 

Proh.  Nam  1°  vel  sunt  schismatici , vel  sunt  vera  Ec- 
clesia ; atqui  non  sunt  vera  Ecclesia ; si  enim  unica  ex 
notis  positive  requisitis  carerent , eo  ipso  pronuntiandum 
foret  illos  veram  non  constituere  Ecclesiam  : atqui,  ex 
probatis , non  unica,  sed  omnibus  notis  ad  veram  Eccle- 
siam requisitis  carent  : ergo. 

2°  Schisma  praecipue  locum  habet  quando  solvitur 
vinculum  subjectionis  pastoribus  legitimis  : atqui  vincu- 
lum subjectionis  pastoribus  legitimis  solverunt  protes- 
tantes, siquidem  novum  et  illegitimum  sibi  constituerunt 
ministerium. 

3°  Qui  a vera  Ecclesia  separantur,  eo  ipso  fiunt  schisma- 
tici : atqui  protestantes  a vera  Ecclesia  separati  sunt; 
nam,  ipsis  fatentibus,  vera  Ecclesia  et  legitimum  ejus  mi- 
nisterium erant  in  Ecclesia  Romana  tempore  Lutheri  et 
Calvini.  Yel  ergo  illam  reliquerunt , vel  secum  asporta- 
verunt, ut  ait  minister  Claude  in  colloquio  cum  Bossuet  r 
posterius  admitti  non  potest ; omnes  enim  haeretici  pa- 
riter dicere  possent  se  a vera  Ecclesia  non  recessisse , sed 
eam  secum  asportasse.  Aliunde , fatentur  Calvinistae  Ec- 
desiam  Romanam  adhuc  continere  ea  quae  ad  salutem 

sunt  necessaria  , scilicet  ministerium  substantialiter  le- 
gitimum, doctrinam  veram  quoad  substantiam  ; admit- 
tunt Lutheranos,  Anglos,  Sacramentarios  , Graecos  , etc. 
ad  veram  Ecclesiam  pertinere  : atqui  omnes  illae  sectae  in 
multis  sibi  oppositae,  veram  Ecclesiam  secum  asportare 
non  potuerunt  : ergo  absurda  est  ilia  responsio.  Restat 
ut  protestantes  a vera  Ecclesia  se  separaverint  : ergo 
vere  sunt  schismatici.  Plures  aliae  et  evidentes  afferri 
possent  rationes  ad  eamdem  veritatem  confirmandam. 
Yide  opus  D.  Ni  cole , les  P retendas  Reformes  convaincus 
de  schisme , c.  1,2,  3,  et  alterum  jam  citatum,  les  Preju- 
ges  legitimes , etc.  c.  7,  8 et  9* 

Solvuntur  objectiones . 

Obj . 1°.  Protestantes  non  sunt  schismatici , si  legiti- 
mam habuerint  causam  ab  Ecclesia  Romana  se  sepa- 
randi : atqui  legitimam  habuerunt  causam  , etc.  ergo. 

R.  Nego  min . Nam  in  societate  Romana  tunc  erat  vera 
Christi  Ecclesia,  ut  ipsi  fatentur  : atqui  nulla  existere 
potest  causa  legitima  a vera  Ecclesia  se  separandi  et 
vinculum  unitatis  frangendi;  Ecclesia  quippe  Christi 
essentialiter  una  est,  ut  probavimus,  et  extra  illam  nulla 
est  salus  : unde  S.  Aug*  1.  2 contra  epist.  Parmeniani, 
c.  11,  dicit : « Praescindendae  unitatis  nulla  est  justa  ne*- 
*>  cessitas.  » Ergo. 

Inst.  Tempore  reformationis,  Ecclesia  Romana  plena 
erat  corruptela,  erroribus  et  idololatria  : ergo  non  solum 
licitum,  sed  necesse  erat  ab  illa  recedere.  Ita  Claude  et 
Juri  eu. 

R.  1°.  Nego  ant.  Alibi  enim  probabimus  doctrinam 
Ecclesiae  Romanae  semper  fuisse  puram,  sanctam  et 
ab  omni  erroris  labe  alienam  ; non  negamus  tamen  fre- 
quentem exstitisse  morum  corruptelam  in  ipsius  mem- 
bris, et  usque  in  sanctuario  : at  nunquam  Ecclesia  hanc 
inorum  corruptelam  docuit  aut  approbavit;  illam  e 
contra  semper  condemnavit,  reprobavit  et  prohibuit. 

H.  2°.  Nego  conscq . Nam  1°  ante  omnia  necesse  fuis- 
set ut  errores  et  abusus  definiti,  condemnati  et  pro* 
scripti  fuissent  per  legitimum  judicium  : atqui  res  non 
ita  evenit;  sed  quidam  monachi  apostatae  et  nonnulli 
sacerdotes  superbia  tumentes,  ambitiosi,  omnis  jugi  im- 
patientes, et  cum  eis  opifices,  rustici,  mulieres,  pueri,  etc. 
conclamarunt  Ecclesiam  Romanam  esse  collapsam,  ideo- 
que  reformandam;  statim  praedicaverunt  audacter  vir- 
ginitatem esse  chimaeram,  caelibatum  contra  naturam, 
vota  castitatis  nulla,  matrimonium  licitum  religiosis, 
monialibus  et  sacerdotibus,  leges  abstinentiae  et  jejunii 
injustas  et  tyrannicas,  confessionem  auricularem  super- 
stitionem, solam  fidem  justificare,  bona  opera  ad  salutem 
non  necessaria,  etc.  Quis  autem,  a praejudiciis  expeditus, 
bona  fide  existimabit  tale  judicium  esse  legitimum,  et 
judicio  papae,  cardinalium,  episcoporum,  abbatum,  doc- 
torum totiusque  Ecclesiae  Romanae  anteponendum? 

2°.  Vel  Ecclesia  Romana  desierat  esse  vera  Christi 
Ecclesia,  vel  non  : si  prius,  frustra  protestantes  ab  illa  se 
separaverunt,  veram  Christi  Ecclesiam  de  novo  instau- 
rare non  potuerunt;  sicut  enim  membrum  a corpore 
mortuo  separatum  reviviscere  nequit,  ita  nec  membra 
ab  Ecclesia  mortua  sejuncta,  nisi  societati  viventi  adhae- 
reant : atqui  protestantes,  ab  Ecclesia  Romana  exeuntes, 
aliae  societati  viventi  non  adhaeserunt : ergo.  Si  posterius, 
id  est,  si  Ecclesia  Romana  vera  adhuc  erat  Ecclesia,  ab 
ea  protestantes  se  separare  non  potuerant,  sub  praetextu 
quod  errores  et  abusus  in  ea  praevaluissent : potius  ex4- 
spectandum  erat  ut  Deus  opus  suum  reformaret,  si  refor- 
matione indigeret.  Quamvis  Judaei  saepe  in  gravissima 
prolapsi  sint  peccata,  in  errores  et  in  idololatriam,  nun- 
quam ab  eorum  communione  sejuncti  sunt  Prophetae  et 
sanctissimi  viri  tunc  existentes;  nunquam  arbitrati  sunt 
se  habere  potestatem  reformandi  ministerium  et  no- 
vam instituendi  societatem  religiosam.  Protestantium 
societates  communionem  inter  se  conservant,  licet  ha- 
beant confessiones  fidei  valde  diversas ; Calvinistae  com- 
municant cum  Lutheranis  quos  habent  ut  idololatras; 


DE  VERA  ECCLESIA. 


319 

dicunt  se  vinculum  unitatis  cum  societatibus  Orientali- 
bus semper  servasse  : at  illae  societates  credunt  omnia 
dogmata  quae  a protestantibus  nobis  exprobrantur,  sci- 
licet praesentiam  realem,  invocationem  sanctorum,  cul- 
tum imaginum,  etc.  Non  ex  persuasione  igitur,  sed  ex 
invidia  ab  Ecclesia  Romana  se  separaverunt,  et  nullis 
principiis  a schismatis  reatu  se  defendere  possunt. 

Inst.  2°.  Non  seipsos  ab  Ecclesia  Romana  separave- 
runt, sed  ab  illa  fuerunt  excommunicati  et  rejecti  : ergo 
separatio  ista  ipsis  imputari  non  potest. 

R . 1°.  Altare  contra  altare  jam  erexerant  antequam 
excommunicarentur;  Lutherus  enim  coeperat  nova  dog- 
mata praedicare  anno  1517;  Leo  X pluries  eum  admonuit; 
sed  videns  se  nihil  proficere,  illuni  contumacem  excom- 
municavit  anno  1520.  Concilium  Tridentinuin , quod 
anno  1545  celebrari  incoepit,  plurima  decrevit  quidem 
anathemata  contra  omnes  protestantes  ; sed  diversas  jam 
formaverant  sectas  ab  Ecclesia  Romana  separatas  ; tan- 
dem in  sinu  Ecclesiae  non  remansissent,  etiamsi  ab  illa 
excommunicati  non  fuissent,  ut  confessus  est  Claude 9 
in  colloquio  cum  Bossuct : ergo  sub  illo  praetextu  se  ex- 
cusare nequeunt. 

R.  2°.  Nego  conseq.  Nam  1°  eadem  ratione  Ariani 
aliique  haeretici  a schismatis  crimine  se  purgare  potuis- 
sent, dicendo  se  excommunicatos  fuisse,  et  separationem 
ab  Ecclesia  Romana  ipsis  imputandam  non  esse;  non 
excommunicantur  enim  nisi  rebelles  : ergo  eorum  sepa*- 
ratio  ipsis  imputanda  est.  3°  Etiamsi  per  errorem  aut 
abusum  quidam  excommunicarentur  innocentes,  non 
idcirco  jus  haberent  privatas  instituendi  ecclesias,  sed 
hanc  injuriam  patieniissirnc  pro  Ecclesice  pace  sufferre  de- 
berent, ait  S.  Aug.  de  vera  Religione,  n.  1 1,  neque  ullas 
novitates  schismatis  vel  hceresis  moliri , et  sic  coronam  in 
occulto  a Patre  coelesti  mererentur  accipere:  unde  ite- 
rum, prcescindendce  unitatis  nulla  est  justa  necessitas . Ergo. 

PROPOSITIO  SEXTA. 

Non  tantum  schismatici , sed  haeretici  sunt  protestantes. 

Prob . Illi  enim  sunt  haeretici  qui  dogmata  revelata 
pertinaciter  negant,  vel  nova  admittunt  ut  revelata  quae 
revelata  non  sunt : atqui  protestantes  plurima  rejiciunt 
dogmata  revelata,  vel  nova  admittunt  ut  revelata 
quae,  etc.  siquidem  in  multis  sibi  contradicunt.  Insuper 
societas  protestantium  non  est  Ecclesia  , ut  probavimus  : 
ergo  necesse  est  ut  altera  existat  societas  Christiana  quae 
sit  vera  Ecclesia  : atqui  nulla  est  societas  Christiana  quae 
eamdem  profiteatur  doctrinam  ac  protestantes  : ergo  pro» 
testantes  sunt  haeretici. 

ARTICULUS  SECUNDUS, 

UTRUM  ECCLESIA  GRjECA  SIT  VERA  ECCLESIA. 

Per  ecclesiam  Graecam  illae  intelliguntur  ecclesiae 
Orientales  quae  schismati  a Photio  incoepto,  versus  finem 
noni  saeculi,  et  a Michaele  Cerulario  in  medio  undecimi 
saeculi  consummato,  adhaeserunt.  Dispersae  sunt  in  regio- 
nibus olim  imperio  Graeco  seu  Constantinopolitano  sub- 
jectis, et  in  Moscovia  seu  Russia.  Quatuor  agnoscunt 
patriarchas,  scilicet  Constantinopolitanum,  Alexandri- 
num, Antiochenum  et  Jerosolymitanum.  Ecclesia  Con- 
stantinopolitana  Moscovitas  ad  fidem  adduxerat  ante 
schisma,  et  aliquam  in  eos  semper  servaverat  auctorita- 
tem usque  ad  decimum  septimum  saeculum.  Moscovitae 
habebant  patriarcham  in  urbe  Novogorod , qui  confirma- 
tione patriarchae Constantinopolitan i indigebat.  Haec  con- 
firmationis necessitas  primo  suppressa  est;  deinde  Pe- 
trus Magnus,  initio  decimi  octavi  saeculi,  dignitatem 
patriarchalem  abolevit,  et  quamd  im  synodum  ecclesias- 
ticam ab  ipso  pendentem  instituit,  ad  omnes  causas  spi- 
rituales definiendas.  Quibus  notatis 3 sit  unica 

PROPOSITIO. 

Ecclesia  Grceca  non  est  vera  Christi  Ecclesia * 

Proh . Societas  quae  vel  una  caret  nota  ad  veram  Eccle- 
siam requisita,  dici  non  potest  vera  Ecclesia  : atqui  eccle- 
sia Graeca  non  una  tantum,  sed  pluribus  certe  et  proba- 
biliter omnibus  caret  notis  verae  Ecclesiae  necessariis. 

1°  Non  habet  unitatem  requisitam . Haec  enim  unitas  est 
doctrinae,  regiminis  et  juris  : verum  lianc  triplicem 
unitatem  non  habet  ecclesia  Graeca.  1°  Non  unitatem  cloc- 
trince ; nam  archiepiscopus  Zwer,  anno  1805  vita  func- 
tus, in  opere  Latino  auctoritate  sacrae  synodi  edito,  tes- 
tatur plurimos  ex  clero  Graeco  in  Russia  ad  disciplinam 
Galvinianam  inclinare;  vocat  Calvinum  magnum  virum, 
libros  Calvinistarum  laudat,  auctoritatem  eorum  in  tes- 
timonium fidei  Moscovitarum  invocat.  Alia  ejus  generis 
testimonia  legi  possunt  apud  D.  de  Maistrc,  du  Pape , t.  2. 
Praeterea,  ecclesia  Graeca  plurimis  in  punctis  doctrinam 
suam  mutavit : sic  olim  primatum  summi  Pontificis  ad- 
mittebat, Spiritum  sanctum  a Filio  procedere  credebat, 
ut  alibi  probatur ; nunc  autem  haec  dogmata  rejicit  : non 
habet  igitur  unitatem  doctrinae  perpetuam,  quod  tamen 
necessarium  esset.  Ergo  1°. 

2°  Non  habet  unitatem  ministerii.  Nam  quatuor  patriar- 
chae a se  invicem  sunt  independentes , et  praesertim  eccle- 
sia Moscovitarum  ab  aliis  ecclesiis  minime  pendet : ergo 
dici  non  potest  ecclesiam  Graecam  collective  sumptam , 
esse  unam  sicut  ovile  sub  uno  pastore,  regnum  sub  uno 
rege,  domum  sub  uno  patrefamilias,  etc.  Aliunde,  unitas 
ministerii  debet  esse  perpetua  : atqui  ecclesia  Graeca 
talem  unitatem  sibi  vindicare  non  potest;  certum  est 
enim  illam  tempore  Photii  et  Michaelis  Cerularii  ab 
Ecclesia  Romana  discessisse,  et  quidem  sine  legitima 
causa,  cum  Graeci  non  postulaverint  a catholicis  ut  ali- 
quid in  fide  aut  in  disciplina  sua  mutarent,  quando  ten- 
tata  est  unio  inter  utramque  ecclesiam.  Ergo  2°. 

3°  Multo  minus  habet  unitatem  juris . Haec  enim  unitas 
supponit  auctoritatem  supremam  et  infallibilem  : atqui 
talis  auctoritas  alicujus  patriarchae,  vel  auctoritas  concilii 
generalis  : at  neutrum  dici  potest.  Non  prius,  cum  pa- 
triarchae sint  independentes.  Non  magis  posterius;  nam 
quis  concilium  generale  convocare  posset?  quis  ei  prae- 
esse  deberet?  quis  exsecutionem  illius  premendi  facul- 
tatem haberet?  Hodierni  Graeci  contendunt,  ait  D.  de 
Maistre , t.  2,  septem  tantum  concilia  generalia  fuisse 
possibilia,  quae  omnia  ante  ipsorum  separationem  fue- 
runt celebrata  : ergo  3°  ete,  aliunde,  etc.  Ergo  1°. 

11°  Probabiliter  non  habet  sanctitatem  ver  ce  Ecclesia? 
Christi  essentialem.  Nam  haec  sanctitas  per  miracula  prae- 
sertim demonstranda  est  : atqui  nullis  miraculis  demon- 
strare possent  Graeci  se  hanc  habere  sanctitatem.  Cum 
enim  a tempore  separationis  eorum  vera  existant  mira- 
cula in  Ecclesia  Latina  , ut  infra  dicemus , miracula  Grae- 
corum deberent  esse  numerosiora  aut  splendidiora , juxta 
regulam  quam  in  tractatu  de  Vera  Religione  exposuimus  z 
atqui  nulla  hujusmodi  apud  eos  celebrantur  miracula  ab 
initio  schismatis  patrata.  Insuper  haec  sanctitas  exterius 
non  fuit  manifestata  in  primis  illius  Ecclesiae  fundatori- 
bus, nec  in  Pliotio,  nec  in  Michaele  Cerulario ; omnibus 
enim  notum  est  lugendam  hanc  separationem  causam 
habuisse  immoderatam  ambitionem  patriarcharum,  qui 
titulum  patriarchae  cecumenici  usurpabant.  Nulli  memo- 
rantur viri  apud  Graecos  sanctitate  et  zelo  conversionis 
animarum  conspicui , qui  sanctissimis  viris  nostris  com- 
parari possint.  Ergo  3°. 

111°  Non  habet  catholicitatem . Catholicitas  enim  verie 
Ecclesiae  Christi  essentialis,  est  diifusio  in  magnam  orbis 
partem , et  praestantia  supra  omnes  alias  societates  Chri- 
stianas : atqui  ecclesia  Graeca  hanc  certe  non  habet  dif- 
fusionem per  orbem , et  praestantiam  super  Ecclesiam 
Romanam  : ergo  3°  non  habet , etc. 

iy°  Non  habet  Apostolicitatem  veras  Ecclesias  necessa- 
riam. Illa  enim  ecclesia  non  habet  Apostolicitatem  verae 
Ecclesiae  necessariam , quae  manifesta  prae  se  fert  muta- 

iionis  indicia  : atqui  ecclesia  Graeca  manifesta  prae  se  fert 
mutationis  indicia;  negari  enim  non  potest  illam  per 
multa  saecula  Ecclesiae  Romanae  fuisse  subjectam.  Ab  illa 
autem  recessit,  deinde  bis  utriusque  ecclesiae  coadu- 
natio fuit  non  solum  tentata  , sed  conventa  et  perfecta  , 
iu  concilio  Lugdunensi  secundo,  anno  1274,  et  in  conci- 
lio Flo  entino,  anno  1438;  et  bis  Graeci  ab  liac  unione 
iterum  discesserunt.  Certum  est  episcopum  Byzantinum 
nullam  olim  suprematiam  liabuisse,  et  etiam  ad  pa- 
tria rclial  e tn  dignitatem  evectum,  non  nisi  post  tres 
Orientis  patriarchas,  nempe  Antiochenum,  Alexandri- 
num et  Hierosolymitanum  sedisse  : ergo  etc.  Ergo  4°,  etc. 
aliunde , etc.  Ergo  ecclesia  Graeca  non  est  vera  Ecclesia, 
sed  ad  minus  schismatica. 

A fortiori  aliae  sectae  Orientales,  ut  Nestoriani,  Euty- 
chiani,  Jacobitae,  Cophtae,  etc.  non  sunt  vera  Ecclesia. 
Nam  ecclesia  Graeca  singulis  illis  sectis  multo  praestat , et 
tamen  non  habet  notas  ad  veram  Ecclesiam  requisitas. 
Ergo. 

ARTICULUS  TERTIUS. 

UTRUM  ECCLESIA  ROMANA  SIT  VERA  CHRISTI  ECCLESIA. 

Ex  dictis  jam  concludi  potest  Ecclesiam  Romanam 
esse  veram  Ecclesiam.  Certum  est  enim  veram  Ecclesiam 
existere  : probavimus  autem  praecipuas  societates  Chri- 
stianas ab  Ecclesia  Romana  separatas  carere  notis  verae 
Ecclesiae  necessariis  : restat  ergo  ut  Ecclesia  Romana  sit 
vera  Ecclesia.  Yerumtamen,  ad  majorem  veritatis  illus- 
trationem, et  ad  animos  etiam  rebelliores  convincendos, 
ostensuri  sumus  per  partes  illam  omnes  notas  verae  Ec- 
clesiae necessarias  habere. 

PROPOSITIO  PRIMA, 

Ecclesia  Romana  habet  unitatem  verce  Ecclesias 
necessariam . 

Prob.  Unitas  verae  Ecclesiae  necessaria,  est  unitas  doc- 


TRACTATOS 


324 

trinae,  unitas  regiminis  et  unitas  juris  : atqui  Ecclesia 
Romana  triplicem  hanc  unitatem  habet. 

1°  Unitatem  doctrinae . Quicumque  enim  vel  unum  fidei 
articulum  negat,  eo  ipso  ab  illa  separatur,  et  velut  haere- 
ticus  habetur  : non  datur  locus  examini  vel  disputationi  ; 
docti  et  indocti  eidem  definitioni  semel  emissae  statim 
ex  animo  se  submittere  tenentur,  sub  pcena  anathematis : 
ergo  impossibile  est  unitatem  fidei  inter  eos  non  servari. 
Ergo  1°. 

2°  Habet  unitatem  regiminis.  Nam  inter  pastores  eju9 
arctissima  existit  communio  , et  quicumque  eam  frangit 
tanquam  schismaticus  e sinu  ejus  praeciditur,  et  extra 
viam  salutis  errare  putatur.  Ergo  2°. 

3°  Habet  unitatem  juris . Illa  enim  unitas  requirit  prin- 
cipium inconcussum  quo  unitas  doctrinae  et  ministerii 
infallibiliter  servetur  : atqui  Ecclesia  Romana  tale  habet 
principium,  siquidem  agnoscit  tribunal  infallibile  cui 
omnes  docti  et  indocti,  exterius  et  interius  submitti  de- 
bent. Illud  autem  tribunal,  ex  omnium  confesso,  est 
saltem  in  corpore  episcoporum  capiti  suo  junctorum. 
Ergo  3°. 

Solvuntur  objectiones. 

Obj.  1°.  Plurimi  inter  catholicos  contendunt,  1°  corpus 
episcoporum  summo  Pontifici  praestare,  dum  alii  tenent 
summum  Pontificem  esse  concilio  superiorem.  2°  Alii 
auctoritatem  conciliorum  Coustantiensis  et  Basileensis 
venerantur ; alii  e contra  eam  rejiciunt : ergo  non  habent 
principium  ex  quo  unitas  necessario  sequatur. 

R.  Nego  conseq . Nam  1°  fieri  potest  ut  major  episco- 
porum numerus  in  re  aliqua  definienda  summo  Pontifici 
consentiat,  sive  in  concilio  legitime  coadunato,  sive 
absque  concilio  : atqui  omnes  catholici  fatentur  defi- 
nitionem summi  Pontificis  et  episcoporum  in  eo  casu 
infallibilem  esse,  et  cunctos  obligare  fideles.  An  autem 
summus  Pontifex  sit  concilio  superior,  vel  non,  acriter 
nter  theologos  disputatur  : at  omnes  fatentur  hanc 
quaestionem  ad  fidem  non  pertinere.  Ergo. 

2°  Nullus  catholicus  negat  concilium  cecumenicum 
esse  infallibile;  sed  multi  dubitant  utrum  concilia  Con- 
stantiense  et  Basileense  sint  cecumenica,  saltem  in  iis 
sessionibus  in  quibus  de  summo  Pontifice  tractatum  est  s 
pono  nemo  non  videt  quod  ista  dubitatio  principium 
unitatis  non  destruat  : ergo. 

Obj.  2°.  Ecclesia  Romana  multos  in  sinu  suo  patitur 
homines  qui  tenent  dogmata  fidei  opposita ; imo  inter 
sanctos  cultu  publico  honorandos , nonnulli  reperiuntur 
viri  qui  docuerunt  haereses,  v.  g.  S.  Cyprianus,  etc.  Ergo. 

R.  1°.  Dist.  ant.  quoad  primam  partem.  Ecclesia  multos 
in  sinu  suo  patitur  homines,  etc.  id  est,  eorum  personam 
tolerat,  conc.  id  est,  eorum  errores  approbat,  nego  ant . 
Equidem  non  semper  Ecclesia  saevit  contra  haereticos  , 
eos  anathemate  percutiendo  et  de  sinu  suo  expellendo; 
nonnunquam  eorum  personas  prudenter  tolerat,  tum 
quia  illi  fraudulenter  errores  suos  velant , tum  quia  seve- 
ritas magis  nocitura  praevidetur  quam  prudens  tolerantia  : 
sed  nego  Ecclesiam  Romanam  errores  contra  fidem  po- 
sitive approbare;  semper  enim  confessiones  fidei  absque 
ulla  ambiguitate  proposuit,  semper  docuit  ne  unam  qui- 
dem veritatem  revelatam  negari  posse  absque  dispendio 
salutis.  Ergo. 

2°.  Dist.  secundam  partem  ant.  Illi  viri  qui  inter  sanctos 
numerantur,  docuerunt  haereses  materiales,  concedo ; do - 
cuerunt  formales  atque  in  haeresi  mortui  sunt,  nego  ant. 
Itaque  nonnulli  sunt  inter  sanctos  cultu  publico  hono- 
ratos, qui  materiales  docuerunt  haereses  : at  nulli  ab 
Ecclesia  Romana  inter  sanctos  numerantur  qui  haereses 
formales  docuerint  atque  in  haeresi  mortui  sint ; ad  hae- 
resim  enim  formalem  non  sufficit  adhaesio  errori,  requi- 
ritur insuper  pertinax  rebellio  adversus  Ecclesiam  do- 
centem et  praecipientem  : porro  viri  de  quibus  hic  agitur 
non  fuerunt  rebelles  adversus  Ecclesiam,  nam  veritates 
quas  impugnabant  nondum  ab  Ecclesia  fuerant  definitae. 
Ergo. 

PROPOSITIO  SECUNDA. 

Ecclesia  Romana  vere  est  sancta . 

Proh,  miraculis,  zelo  propagationis  et  conversione  er- 
rantium. 

1°  Miraculis.  Negari  enim  non  potest  Ecclesiam  Ro- 
manam esse  sanctam,  si  series  miraculorum  vere  divi-  I 
norum  in  ea  semper  exstiterit,  quia  repugnat  Deum 
miraculis  societatem  minime  sanctam  ita  confirmare  : 
at  in  Ecclesia  Romana  semper  fuit  series,  etc.  Prote- 
stantes  enim,  qui  revelationi  adhaerent,  tria  priora  saecula 
libenter  nobis  concedunt,  et  fatentur  nobiscum  doctri- 
nam Christi  per  tria  haec  saecula  ope  miraculorum  fuisse 
propagatam  : atqui  non  minus  certa  in  sequentibus  sae- 
culis existunt  miracula  in  sinu  Ecclesiae  Romanae  peracta: 
liabemus  namque  in  quarto  saeculo  miracula  S.  Antonii 
apudS.  Atlianasium,  miraculaS.  Martini  apud  Sulpicium 
Severum  ; in  quinto  saeculo  , testatur  S.  August.  1.  22  de 
Civitate  Dei,  c.  8,  se  Mediolani  et  Carthagine  propriis 
oculis  plura  conspexisse  miracula ; in  septimo,  octavo  et 
nono  saeculo,  miracula  in  Historia  Ecclesiastica  Fleury 
consignata,  quae  ad  cultum  sanctarum  imaginum  contra 
Iconoclastas  commendandum  peracta  sunt,  v.  g.  1.  43 
n.  40;  decimo  saeculo,  miracula  in  gratiam  praesentiae 
realis,  apud  S.  Bernardum  de  vita  S.  Malachiae;  in  un- 
decimo et  duodecimo  saeculo,  habemus  miracula  ipsius 
S.  Bernardi  coram  infinitis  testibus  patrata  , ita  ut  in 
historia  hujus  saeculi  nihil  habeatur  certius;  demum  in 
ultimis  Ecclesiae  saeculis,  multa  in  sinu  Ecclesiae  Romanae 
patrata  sunt  miracula  a S.  Francisco  Xaveno,  a S.  Carolo 
Borromaeo,  a S.  Francisco  Salesio,  a S.  Vincentio  a 
Paulo,  etc*  Atqui  haec  miracula  sunt  certa  ; illa  enim 
miracula  ut  certa  haberi  debent,  quae  omnibus  gaudent 
conditionibus  quibus  certissima  historiae  facta  constant  : 
atqui  talia  sunt  quae  modo  retulimus  miracula  aliaque 
similia ; sunt  enim  facta  sensibilia  , publica,  omnibus 
obvia , a multis  referuntur  auctoribus  fide  dignissimis, 

qui  saepe  fuerunt  testes  non  tantum  coaevi,  sed  oculati, 
qui  adversarios  in  testimonium  advocant ; ad  eorum 
fulgorem  conversae  sunt  gentes,  in  eorum  memoriam 
publica  erecta  sunt  monumenta ; plurima  ex  illis  stric- 
tissimo examini  sedis  Apostolicae,  quod  ante  solem  nem 
sanctorum  canonizationem  fieri  solet,  subjecta  sunt.  Serio 
attendant  protestantes,  et  fateri  cogentur  praedicta  mi- 
racula esse  certissima.  Quidam  ex  ipsis,  ut  Koempfer  et 
Tavernier , laudabiliter  de  miraculis  S.  Francisci  Xaverii 
locuti  sunt.  Porro  haec  miracula  probant  Ecclesiam  Ro- 
manam esse  sanctam;  illa  enim,  praecipue  quae  fiunt  ad 
tumulos  defunctorum,  ostendunt  evidenter  eos  esse 
sanctos,  ac  proinde  sanctam  esse  Ecclesiam  cui  adhaere- 
bant. Ergo. 

2°  Zelo  propagationis.  Testatur  enim  historia  eccle- 
siastica Romanam  Ecclesiam  in  cunctis  aetatibus  et  ubi- 
que novos  filios  semper  Christo  peperisse.  Sic  variis 
temporibus  ad  Christum  adduxit  Anglos,  Francos,  Ger- 
manos, Suetas  aliosque  populos;  sic  vastissimas  fundavit 
ecclesias  in  America;  florentissimas  creavit  missiones 
fere  in  omnibus  Asiae  regnis  : multos  semper  habuit 
viros  spiritu  apostolico  repletos,  qui  per  cunctas  orbis 
partes  fidem  divinam  sudoribus  et  immensis  laboribus 
plantatam,  sanguine  suo  confirmarunt ; et,  quod  sane 
mirum  est,  ex  omnibus  sectis  Christianis,  sola  Ecclesia 
Romana  hunc  zelum  vere  apostolicum  indesinenter  ser- 
vavit. Hodierni  protestantes  catholicos  imitari  voluerunt; 
suas  etiam  habent  missiones,  et  ingentes  pecuniae  sum- 
mas expendunt  ut  sacram  Scripturam  in  linguas  vulgares 
conversam,  per  omnes  gentes  spargant;  verum  missio- 
narii  eorum  zelum,  pietatem,  sui  abnegationem  alias- 
que  virtutes  heroicas  quae  in  missionariis  catholicis  re- 
lucent, nondum  exhibuerunt,  nec  miracula  unquam 
patraverunt,  nec  Christianos  doctrina  recte  imbutos, 
fide  stabiles  et  opere  perfectos  genuerunt.  Atqui  Deus 
permittere  non  potest  ut  societas  non  sancta,  scliisma- 
tica,  vel  haeretica,  sola  jugiter  impleat  munus  Evange- 
lium  praedicandi.  Unde  merito  dici  potest  cum  Hugone 

a S.  Victore,  1.  de  Trinitate  : « Domine,  si  error  est,  a 
» teipso  decepti  sumus;  ista  enim  in  nobis  tantis  signis  et 
» prodigiis  confirmata  sunt,  et  talibus  quae  nonnisi  per 
» te  fieri  possunt.  » Ergo,  etc. 

3°  Conversione  errantiam . Adeo  quippe  sancta  et  divina 
judicatur  Ecclesia  Romana,  ut  nonnulli  homines  qui 
rem  maturiori  examini  subjiciunt,  cupiditates  refrenare 
intendunt,  sanctius  vivere  cupiunt,  et  in  periculo  consti- 
tuti, salutem  aeternam  diligentius  inquirunt  , ex  aliis 
sectis  quotidie  ad  eam  confugiant  : e contra,  si  paucos 
aliquoties  ab  Ecclesia  Romana  ad  alias  sectas  confugere 
videamus,  illi  sunt,  saltem  ordinarie,  qui  mundi  illece- 
bris illecti,  libidinibus  subjecti,  liberius  vivere  sibi 
proponunt,  v.  g.  monachi  disciplinae  impatientes,  pre- 
sbyteri uxorem  ducere  volentes,  etc.  omnes  igitur 
persuasum  habent  Ecclesiam  Romanam  caeteris  socie- 
tatibus Christianis  sanctitate  praecellere.  Ergo  deni- 
que, etc. 

Solvuntur  objectiones . 

Obj . 1°.  Multi  errores  in  Ecclesia  Romana  docentur, 
multae  superstitiones  in  ea  existunt.  Ergo. 

R.  1°.  Nego  ant . Nam  1°  doctrina  Ecclesiae  Romanae 
nullam  subiit  mutationem  et  Apostolica  est,  ut  infra 
probaturi  sumus.  2°  In  diversis  theologiae  tractatibus  os- 
tenditur praefatas  superstitiones  toties  a protestantibus 
nobis  objectas,  mera  esse  figmenta  nullis  rationibus  in- 
nixa : unde  sic  ratiocinamur  adversus  protestantes.  Doc- 
trina Ecclesiae  Romanae  non  est  evidenter  falsa  aut  impia; 
in  illius  gratiam  vera  existunt  miracula  nullis  miraculis 
oppositis  impugnata  : haec  igitur  miracula  veniunt  a 
Deo  , juxta  regulant# quam  in  tractatu  de  Vera  Religione 
dedimus  : porro  Deus  miraculis  confirmare  non  potest 
doctrinam  quae  non  est  sancta  : ergo. 

R . 2°.  Negari  possunt  consequens  et  consequentia.  Erro- 
res enim  et  superstitiones  de  quibus  hic  agitur,  saluti  non 
officiunt,  juxta  protestantium  principia  : ergo  non  impe- 
diunt quin  illa  Ecclesia  sit  sancta. 

Obj.  2°.  Miracula  superius  allata  forte  mera  sunt 
mendacia  aut  daemonum  praestigia  : ergo  non  probant 
sanctam  esse,  etc. 

R.  Nego  ant . Haec  enim  miracula  tam  certo  probantur 
quam  lacta  historica,  quam  miracula  Christi  et  Aposto- 
lorum : atqui  protestantes  non  concedunt  miracula 
Christi  et  Apostolorum  fuisse  mendacia  aut  daemonum 
praestigia ; contendunt,  e contra,  illorum  ope  divinita- 
tem religionis  Christianae  clare  demonstrari  : ergo  a pari . 

Obj . 3°.  Concilium  Trid.  sess.  25  de  Invocatione  sane* 
torum,  prohibuit  ne  nova  deinceps  admitterentur  mira- 
cula, aut  susciperentur  sanctorum  reliquiae,  nisi  reco- 
gnoscente et  approbante  episcopo  : ergo  ex  una  parte 
sanctitas  Ecclesiae  per  miracula  astruitur  , et  ex  altera 
parte  miracula  per  Ecclesiam  probantur  ; sicque  circulus 
vitiosus  instituitur. 

R.  Nego  conseq.  Nullo  modo  enim  concilium  Trident. 
sibi  proposuit  adimere  miraculis  vim  quam  naturaliter 
habent  probandi  veram  esse  doctrinam  in  cujus  gratiam 
patrantur,  sed  praecavere  voluit  superstitiones,  et  impe- 
dire ne  falsa  miracula  aut  falsae  reliquiae  pro  veris  admit- 
terentur : at  talis  agendi  ratio  est  prudens  et  sapiens  : 
ergo. 

Praeterea , fatemur  Ecclesiam  per  miracula  et  mira- 
cula per  Ecclesiam  probari  posse,  et  tamen  dicimus  nul- 
lum tunc  institui  circulum  vitiosum.  Si  enim  auctoritas 
Ecclesiae  nobis  probanda  sit  adversus  infideles,  ope  mi- 
raculorum illam  demonstramus;  si  controversia  nobis 
instituenda  sit  cum  adversariis  auctoritatem  Ecclesiae 
admittentes,  merito  dicere  possumus  haec  aut  illa  mira- 
cula absque  ullo  examine  rejicienda  esse  praecise  quia 
Ecclesiae  auctoritati  adversantur,  vel  admittenda  quia  ut 
vera  ab  Ecclesia  agnoscuntur  : porro  concilium  Trident. 
tulit  decretum  suum  pro  catholicis  qui  Ecclesiae  auctori- 
tati adhaerent : ergo. 

Eo  sensu  intelligendus  esse  videtur  S.  Ang.  qui  Dona- 
tistas  mirabilia  jactantes  deridet,  affirmatque,  lib.  de 
Unitate  Ecclesiae,  c.  19,  causam  catholicorum  et  haere- 

ticorum  non  ex  miraculis % sed  ex  Scripturis  esse  dijudi- 
candam. Clare  enim  demonstrat  ex  Scripturis  illos  non 
esse  veram  Ecclesiam  : ergo  merito  concludit  eorum  mi- 
rabilia esse  mendacia  vel  daemonum  praestigia.  Potuit 
etiam  ab  isto  argumentandi  genere  consulto  abstrahere, 
et  illos  schismaticos  ex  solis  Scripturis  quas  admittebant 
confutare  : inde  non  sequitur  S.  Aug.  credidisse  sancti- 
tatem Ecclesiae  per  miracula  probari  non  posse. 

Obj.  4°.  Narrat  Socrates  historicus,  lib.  7,  c.  17,  quem- 
dam Paulum  episcopum  Novatianum  evidens  miraculum 
patrasse  : ergo  miracula  etiam  ab  haereticis  patrari  pos- 
sunt, ac  proinde  non  probant  sanctam  esse  Romanam 
Ecclesiam. 

R.  Nego  conseq.  Nam  1°  Socrates  plurima  refert  facta 
quae  saltem  dubia  judicantur.  2°  Novatianis  ordina- 
rie nimis  favet  in  historia  sua.  3°  Etiamsi  verum  esset 
miraculum  quod  refert,  nobis  non  noceret;  nam,  juxta 
ipsius  narrationem,  Paulus  miraculum  illud  operatus 
est  coram  Judaeo  qui  baptisma  Christi  deridebat  : in  gra- 
tiam igitur  religionis  Christianae,  vel  alicujus  puncti  illius 
doctrinae,  non  autem  in  gratiam  schismatis  Novati  per- 
actum est  prodigium  istud  : porro  non  repugnat  Deum 
operari  miracula  in  gratiam  suae  religionis  per  haereticos 
aliosve  doctores,  sicut  veram  edidit  prophetiam  per  Ba- 
laam  : ergo. 

Obj.  5°.  Multo  plures  sunt  peccatores  in  sinu  Ecclesiae 
Romanae  quam  justi : ergo  immerito  dicitur  sancta. 

R.  Nego  conseq . Denominatio  enim  corporis  moralis 
non  deducitur  ex  majori  numero,  sed  ex  parte  quae  do- 
minatur et  excellentior  reputatur  : sic  civitas  dicitur  opu- 
lenta, quamvis  pauperum  numerus  longe  sit  major;  sic 
homo  dicitur  vivere,  licet  plurima  ipsius  membra  sint 
mortua  : justi  autem  sunt  pars  nobilior  Ecclesiae  : ergo 
propter  illos  Ecclesia  merito  dicitur  sancta.  Insuper  vo- 
catur sancta  non  tantum  propter  membra,  sed  ratione 
doctrinae,  ratione  sacramentorum,  ratione  principii,  ra- 
tione finis.  Ergo. 

Similiter,  quamvis  in  ea  saepius  plurimi  exstiterint 

laxiores  casuistae,  falsi  doctores,  pessimi  pastores;  quam- 
vis no u semel  reformatione  indiguerit  in  pile  et  in 
membris,  nihilominus  semper  fuit  sanet  i ; nam  haec  tri- 
buenda sunt  privatis,  non  ve;o  Ecclesiae,  quae  ea  semper 
et  detestata  est  et  reformare  statuit.  Ergo  denique,  etc. 

PROPOSITIO  TERTIA. 

Ecclesia  Romana  est  catholica . 

Prob.  Vera  Ecclesia  perpetuam  et  simultaneam  habes  e 
debet  catliolicitatem  : atqui  hanc  utramque  cathohcita- 
tem  habet  Ecclesia  Romana. 

1°  Perpetuam.  Qualibet  enim  aetate  Ecclesia  Romana 
adversarios  suos  debellavit,  ostendendo  diffusionem 
suam  ex  una  parte,  et  paucitatem  illorum  ex  altera  parte  : 
semper  dicta  est  catholica,  hoc  est  proprium  ipsius  no- 
men, a nulla  alia  secta  usurpatum,  quo  ipsi  protestantes 
eam  designant.  Ergo  1°. 

2°  Simultaneam  habet  catliolicitatem.  Ad  hoc  enim  suffi- 
cit ut  per  magnam  orbis  partem  sit  diffusa  et  canens  so- 
cietates Christianas  diffusione  sua  vincat  : atqui  haec  duo 
certa  sunt. 

1°  Per  magnam  orbis  partem  diffusa  esU  Dominatur 
enim  in  tota  Italia,  in  Gallia,  Hispania,  Lusitania,  Hun- 
garia,  Polonia,  in  inedia  parte  Germaniae,  Bo herniae , 
Helvetiae;  septem  ex  octo  habet  partes  ( sept  millions  sur 
huit ) in  Hibernia,  frequentes  ecclesias  in  Angli  i et  Bata- 
via,  et  innumeros  fideles  in  caeleris  Europae  partibus;  in 
vastis  Turearum  imperiis  non  paucae  inveniuntur  eccle- 
siae Romano  pontifici  junctae;  immensas  et  numerosas 
habet  dioeceses  in  America  (22,177,000  catholiqnes , dit 
M.  de  Humboldt , Revue  protest . t.  i).  In  Asia  usque  ad 
imperium  Sinense  pervenit  et  multos  ubique  proselytas 
habet.  Idem  dicendum  est  de  partibus  Africae  habitatis  : 
den  ique  in  cunctis  regionibus,  morali  ter  loquendo,  nota 
est,  ipsiusque  existunt  sequaces.  Unde  sic.  Illa  Ecclesia 
legitime  dici  potest  ubique  moraliter  diffusa,  cujus  do- 

minatio  non  minus  extenditur  quam  olim  dominatio 
Nabuchodonosor,  Alexandri,  Romanorum,  etc.  atqui  do- 
minatio Ecclesiae  Romanae  non  minus  extenditur,  etc. 
Ergo. 

2°  Cunctas  societates  Christianas  sua  diffusione  vincit ; 
idque  sub  duplici  respectu.  Namque  1°  aliae  societates 
in  varias  sectas  sunt  divisae;  sigillatim  sumptae,  non  mul- 
tum diffunduntur  : Romana  vero  Ecclesia  est  una,  et  ta- 
men ingentem  hanc  habet  diffusionem  quam  descripsi- 
mus. 2°  Sola  Ecclesia  Romana,  inter  universas  societates 
Christianas,  ubique  diffunditur,  ubique  plures  aut  pau- 
ciores habet  sequaces.  3°  Juxta  D.  de  Humboldt , loco  modo 
citato,  in  sola  Europa  103,000,000  numerantur  catho- 
licorum. 52,000,000  tantum  protestandum  ex  omni- 
bus sectis,  et  38,000,000  qui  ritum  Graecum  sequuntur  : 
ergo,  etc.  aliunde,  etc.  Ergo. 

Idem  probatur  ex  SS.  Patribus  quos  supra  retulimus 
ubi  de  catholici ta te  Ecclesiae  Christi : quando  enim  di- 
cebant Ecclesiam  Christi  esse  Catholicam , de  Ecclesia 
Romana  loquebantur  : igitur  Ecclesia  Romana  tunc  erat 
catholica  : atqui  catholicitatem  suam  non  amisit;  nam, 
ex  historia  et  ex  praesente  religionis  Christianae  statu, 
constat  diffusionem  Ecclesiae  Romanae  non  fuisse  notabi- 
liter imminutam;  si  enim  aliquas  regiones  amisit,  alias 
acquisivit,  solaque  inter  sectas  Christianas  hoc  privile- 
gio gaudet,  scilicet,  quod  ubique  nota  sit  ac  sectatores 
habeat;  nullam  societatem  Christianam  aeque  diffusam, 
aeque  splendidam , aeque  universalem  ac  Ecclesiam  Ro- 
manam ostendere  possunt  haeretici.  Ergo. 

Notandum  est,  infantes  in  omnibus  sectis  valide  bapti- 
zatos  et  adultos,  errori  materialiter  tantum  adhaerentes, 
ad  Ecclesiam  Romanam  pertinere  : porro  in  hac  sola 
classe  immensa  est  multitudo. 

Solvuntur  objectiones . 

Obj . 1°.  Yix  decima  pars  orbis  religionem  Romanam 
profitetur  : ergo  Ecclesia  Romana  legitime  dici  non  po- 
test catholica. 

i?.  Nego  conseq . Nam,  sicut  jam  diximus,  Ecclesia 
Romana  merito  dicitur  catholica , si  eamdem  aut  simi- 
lem liabeat  extensionem  ac  habuerunt  imperia  Nabu- 
chodonosor  et  Alexandri,  cum  hsec  imperia  dicta  sint 
universalia  : atqui  revera  extensio  Romanae  Ecclesiae 
comparari  potest  imperiis  Nabuchodonosor  et  Alexan- 
dri, imo,  comparatione  facta,  longe  ea  superat;  non 
solum  enim  in  vastis  regionibus  dominatur,  sed  ubi- 
que nota  est,  ubique  plus  minusve  fulget,  ubique  sub- 
ditos habet,  et  sic  ubique  in  animas  vere  dominatur. 
Et  vero,  non  tam  quaerendus  est  numerus  eorum  qui 
religionem  catholicam  profitentur,  quam  spectanda  ip- 
sius diffusio  : sicut  enim  sol  lucere  non  cessat  quia  multi 
oculos  aperire  nolunt,  sic  et  vera  religio  Christi  seu 
Ecclesia  catholica  non  desinit  esse  universalis,  quia  multi 
eam  ubique  fulgentem  agnoscere  et  profiteri  renuunt. 
Erg°. 

Obj.  2°.  Mahumetana  religio  magis  diffusa  est  quam 
Ecclesia  Romana  : ergo  catholicitas  Ecclesiae  Christi  re- 
quisita Ecclesiae  Romanae  non  competit. 

R.  1°.  Nego . ant.  Mahumetani  enim  in  varias  dividun- 
tur sectas,  quae,  seorsim  sumptae,  non  multum  diffun- 
duntur , et  certe  diffusionem  Ecclesiae  Romanae  non  su- 
perant; quinimo  totus  Maliumetismus  simul  coadunatus 
non  est  tam  diffusus  quam  Ecclesia  Romana ; nam  Eccle- 
sia Romana  sectatores  habet  in  omnibus  fere  regionibus 
in  quibus  Maliumetismus  existit,  ibique  nota  est , dum 
Mahumetismus  penitus  ignoratur  in  infinitis  regionibus 
in  quibus  Ecclesia  Romana  fulget  vel  dominatur.  Ergo. 

R.  2°-.  Nego  conseq . Notarum  enim  verae  Ecclesiae  pro- 
prius finis  non  est  illam  a societatibus  infidelium,  sed  ab 
aliis  societatibus  Christianis  distinguere;  in  tractatu 
nostro  praecedenti  demonstravimus  solam  religionem 
Christianam  esse  veram , nulla  nunc  igitur  instituenda 
est  comparatio  inter  veram  Ecclesiam  et  quamcumque 
religionem  antichristianam.  Ergo. 

PROPOSITIO  QUARTA. 

Ecclesia  Romana  vere  est  Apostolica  ratione  doctrina ?♦ 

Prob.  Ecclesia  Romana  est  Apostolica  ratione  doctri- 
nae, si  doctrinam  Apostolorum  integram  retineat  : atqui 
Ecclesia  Romana,  etc.  Doctrinam  enim  Apostolorum  in- 
tegram retinet,  si  talis  sit  ejus  constitutio,  ut  quaelibet 
mutatio  in  ipsius  doctrina  fuerit  impossibilis  : atqui  talis 
est  constitutio  Ecclesiae  Romanae,  ut,  etc.  Nam,  ex  ipsius 
constitutione , omnes  quaestiones  auctoritate  traditionis 
dirimuntur;  innumeri  sunt  episcopi  circumquaque 
sparsi,  ad  custodiam  illius  doctrinae  vigilantes,  ad  tradi- 
tionem seni  per  attendentes,  et  nullam  innovationem  per- 
mittentes. Nihil  innovetur  nisi  quod  traditum  est , aiebat 
S.  papa  Stephanus  ad  B.  Cyprianum.  « Id  verius  quod 
» prius,  id  prius  quod  ab  initio,  id  ab  initio  quod  ab 
» Apostolis;  »»  Tert.  adversus  Mare.  lib.  4,  cap.  5.  Nunc 
pariter  liaec  sunt  principia  quae  universim  sequuntur  epi- 
scopi : atqui,  bis  positis,  impossibile  est  aliquam  fieri 
mutationem  in  doctrina  Ecclesiae. 

Et  vero,  si  qua  hujusmodi  mutatio  serperet,  vel  modo 
sensibili , vel  modo  insensibili  : atqui  neutrum  dici  po- 
test. 1°  Non  modo  sensibili , propter  rationem  jam  expo- 
sitam; aliunde,  assignari  posset  articulus  circa  quem 
mutatio  contigisset,  quo  tempore  grassari  coepisset,  ubi- 
natn  primum  obtinuisset,  quis  illius  auctor,  quo  nomine 
appellatus,  qua  patria  oriundus,  cujus  instituti  professor, 
qua  arte,  qua  audacia  praeditus,  ut  fidem  antiquam  cor- 
rumpere voluisset  et  potuisset : atqui  tamen  niliil  horum 
invenitur  nec  a protestantibus  citatur  : ergo  1°. 

2°  Non  modo  insensibili.  Nam  tunc  dicendum  foret 
omnes  fideles  et  eorum  pastores , doctores  et  professores , 
praelatos  regulares  et  saeculares , per  orbem  terrarum , 
easdem  admisisse  innovationes  in  gravissimis  fidei  punc- 
tis, ea  credidisse  ut  dogmata  a quibus  abhorrebant,  ea 
pro  quibus  sanguinem  fundere  parati  erant  tanquam 

figmenta  rejecisse  ; atque  liaec  tam  unanimiter  contigisse, 
ut  nullus  contra  ea  insurrexerit,  nullus  hos  errores  re- 
fellerit, nullus  pastor  gregem  sibi  commissum  ab  illis 
praecavendum  monuerit,  nullum  concilium  eos  damna- 
verit, nullus  apostata  id  objecerit;  uno  verbo,  nullus 
exstiterit  apud  ecclesiasticos  et  laicos,  doctos  et  indoctos, 
nobiles  et  plebeios,  viros  et  mulieres,  qui  prioris  doc- 
trinae memoriam  retinuerit;  nullus  denique  , in  tota  Ec- 
clesia, qui  hujusmodi  mutationes  adverterit.  At  nemo 
non  videt  quam  talis  suppositio  sit  absurda  : innumerae 
enim  exortae  sunt  novitates  ab  Apostolis  usque  ad  nos, 
et  statim  atque  prodierunt,  undique  conclamatum  est 
contra  illas;  novimus  earum  auctores,  epocham , pro- 
gressus, adversarios  aliasque  circumstantias.  Quomodo 
ergo  tanti  momenti  mutationes  ita  contingere  potuissent, 
ut  nulla  reliquissent  vestigia?  Qui  tanta  fiducia  eos  ob* 
jiciunt  protestantes , similes  sunt  caecis  a nativitate  qui 
de  coloribus  disserunt,  vel  sepulcri  Christi  custodibus, 
qui  asserebant  illum,  se  dormientibus,  a discipulis  fuisse 
sublatum  : ergo  2°,  etc.  aliunde,  etc.  ergo. 

PROPOSITIO  QUINTA. 

Ecclesia  Romana  est  Apostolica  ratione  ministerii . 

Prob.  Duae  requiruntur  conditiones  ut  Ecclesia  sit 
Apostolica  ratione  ministerii , scilicet,  1°  successio  pasto- 
rum non  interrupta,  2°  legitima  missio  : atqui  illae  condi- 
tiones in  Ecclesia  Romana  inveniuntur. 

1°  Successio  pastorum  non  interrupta.  Nam,  sicut  S.  Ire- 
naeus,  Tertullianus,  S.  Aug.  S.  Optatus  aliique  demonstra- 
bant Ecclesiam  Romanam  suo  tempore  esse  Apostolicam, 
numerando  ejus  pontifices  a B.  Petro  sine  interruptione 
sibi  succedentes;  similiter  et  nos  ostendimus  eamdem 
pontificum  seriem  usque  ad  Gregorium  XYI  perseve- 
rasse; caeterae  ecclesiae  cum  Ecclesia  Romana  unitae , 
continuam  seriem  pastorum  a primo  fundatore  suo  de- 
scendentium et  pontifici  Romano  communione  juncto- 

rum  pariter  habent  : unde  sic  exclamat  Bossilet , Discours 
sur  Vhistoire  universelle  > 2e  part.  cap.  31  : 

« Quelle  consolation  aux  enfans  de  Dieu  ! inais  quelle 

* conviction  de  la  verite , quand  iis  voient  que  d’lnno- 
» cent  XI,  qui  remplit  aujourd’hui  si  dignement  le  pre- 

* mier  siege  de  l’Eglise,  on  lemonte  sans  intenuption 
» jusqu’a  S.  Pierre,  etabli  par  Jesus-Christ  prince  des 
» Apotres  : d’ou,  en  reprenant  les  pontifes  qui  ont  servi 
» sous  la  Loi , on  va  jusqu’a  Aaron  et  jusqu’a  Moise;  de  1^ 
» jusqu’aux  Patriarches,  et  jusqi^a  1’origine  du  inonde! 
» Quelle  suite  I quelle  tradition  ! quel  encbainement 
» merveilieux  ! Si  notre  esprit,  naturellement  incertain  , 
b et  devenu  par  ses  incertitudes  le  jouet  de  ses  propres 
» raisonnemens,  a besoin,  dans  les  questions  ou  il  y va 

* du  salut , d’etre  fixe  et  determine  par  quelque  autorite 
» certaine;  quelle  plus  grande  autorite  que  celle  de 
b 1’Eglise  catholique,  qui  reiinit  en  elle-meme  toute  Tau* 
» torite  des  siecles  passes , et  les  anciennes  traditions 
» du  genre  humain  jusqu’a  sa  preiniere  origine?  » Ergo 
1°,  etc. 

2°  In  Ecclesia  Romana  legitima  cxistit  missio.  Omnes 
enim  illius  pastores  alii  ab  aliis  sine  interruptione  de- 
scendunt : nulli  agnoscuntur  successores  alicujus  pastoris, 
nisi  legitime  mittantur ; parocbi , vicarii  aliique  sacer- 
dotes ab  episcopis,  episcopi  a summo  Pontifice  vel  ab 
aliis  episcopis  Apostolorum  successoribus , et  summo 
Pontifici  unitis  : quicumque  talem  non  liabuerunt  mis- 
sionem, semper  reputati  sunt  schismatici  et  omni  juris- 
dictione destituti.  Unde  haec  verba  Christi,  Sicut  misit  me 
vivens  Pater , et  ego  mitto  vos , quotidie  in  Ecclesia  Romana 
ad  praxim  reducuntur;  sicque  missio  Apostolis  divinitus 
concessa  usque  ad  nos  pervenit : ergo  2°,  etc.  aliunde,  etc. 
Ergo  Ecclesia  Romana  est  Apostolica  ratione  ministerii. 

Propterea  nullo  particulari  nomine  designatur,  sed  vo- 
catur semper  Ecclesia  Christi,  vel  Ecclesia  catholica  : ipsi 
protestantes  eam  aliter  designare  jam  non  audent.  Con- 
tra vero,  aliae  societates  Christianae  proprio  fundatoris 
nomine  appellantur , quidquid  eorum  defensores  ad  id 

impediendum  dixerint  et  tentaverint.  Sic  designamus 
Lutheranos,  Calvinistas,  Zuinglios,  etc.  sicut  olim  appel- 
lati sunt  Eutychiani,  Nestoriani , Ariani,  etc.  ergo  illae 
sectae  convincuntur  initium  habuisse,  dum  Ecclesia  Ro- 
mana nulla  prae  se  fert  mutationis  indicia.  Ergo  deni- 
que, etc. 

Solvuntur  objectiones . 

Obj.  1°.  Defuncto  pontifice  Romano,  nullus  est  qui 
legitimam  missionem  alteri  conferre  possit.  Ergo. 

R,  Nego  ant.  Nam  in  Ecclesia  Romana  quaedam  sta- 
tutae sunt  regulae  a B.  Petro  vel  a successoribus  suis,  ad 
modum  successionis  determinandum  : qui  juxta  has  re- 
gulas eligitur  et  instituitur,  eo  ipso  legitimus  sui  prae- 
decessoris creatur  successor,  et  eamdem  habet  jurisdic- 
tionem, sicut  principes  qui  aliis  principibus  juxta 
praescriptas  regulas  succedunt , eamdem  habent  auctori- 
tatem civilem.  Ergo. 

Nulla  autem  est  difficultas  pro  episcopis  aliis  episcopis 
in  ecclesiis  particularibus  succedentibus;  semper  enim 
canonicam  institutionem  accipiunt,  et  qui  absque  legiti- 
ma institutione  creantur,  sunt  intriisi  et  schismatici. 

Obj . Sedes  Romana,  ab  anno  1378  ad  annum  1429, 
per  duos  aut  tres  pontifices  fuit  dilacerata  : ergo  series 
pontificum  fuit  interrupta. 

Antequam  respondeam,  quaedam  facta  breviter  sunt 
referenda.  Clemens  V,  ex  archiepiscopo  Burdigalensi 
summus. pontifex  creatus  anno  1305,  post  diversa  per 
Galliam  itinera,  venit  Avenionem  anno  1308,  ibique 
mansit;  successores  ejus  Joannes  XXII,  Benedictus  XII , 
Clemens  VI,  Innocentius  VI,  Urbanus  V et  Gregorius 
XI,  omnes  origine  Galli,  manserunt  etiam  Avenione ; 
hanc  urbem  ej usque  territorium  Clemens  VI  emit,  anno 
1348,  a Joanna,  provinciae  comitissa  et  Neapolis  regina: 
cum  autem  Gregorius  XI  Romam  ivisset,  anno  1376, 
ibi  mortuus  est  die  5 februarii  1378. 

Tunc  Romani,  magna  concitata  turba,  vehementer 
petierunt  a cardinalibus  ut  papam  ex  Roma  vel  saltem 
»i  i5 

ex  Italia  oriundum  constituerent.  Cardinales  vero,  nu- 
mero sexdecim  praesentes,  contra  hujusmodi  violentiam 
profitentes,  juxta  plures  auctores  ( vide  Histoire  de  VEglise 
Gallicane , et  Fleary  ),  Bartholomaeum  Prignano,  archi- 
episcopum  Bariensem  in  Apulia,  elegerunt,  qui  nomen 
Urbani  VI  sumpsit.  Deinde,  aestimantes  se  ab  illo  qui- 
busdam verbis  et  agendi  ratione  fuisse  offensos,  primo 
Anagniam,  postea  Fundum  abierunt,  et  quinque  menses 
post  electionem  ejusdem  Urbani,  publice  contestati  sunt 
se  non  fuisse  liberos,  palam  affirmarunt  Urbani  electio- 
nem fuisse  nullam,  novum  elegerunt  papam  Robertum, 
cardinalem  Genevensem,  qui  dictus  est  Clemens  VIR 
Dic  venit  Avenionem  ibique  sedem  suam  fixit.  Ut  legiti- 
mus pontifex  Romanus  agnitus  est  in  Gallia,  Hispania, 
Scotia,  Sicilia  et  in  Cypro.  Benedictus  XIII  ei  successit 
anno  1394,  depositus  fuit  in  concilio  Pisano,  deinde  in 
concilio  Constantiensi  : at  nihilominus  dignitati  suas  re- 
nuntiare constanter  recusavit,  licet  ab  omnibus  derelic- 
tus; mortuus  est  anno  1424  : duos  solummodo  habebat 
cardinales,  quibus  prope  mortem  constitutus  jussit  ut 
post  se  alterum  eligerent  papam  ; elegerunt  reipsa  jEgy- 
dium  Magnos , dictum  Clementem  VIII,  qui  pontificatus 
insignia  anno  1429  abdicavit. 

Urbanus  VI,  ex  sua  parte,  successores  habuit  Romae, 
Bonifacium  IX,  Innocentium  VII,  Gregorium  XII,  qui 
depositus  fuit  in  concilio  Pisano. 

Alexander  V,  in  concilio  Pisano  electus,  successorem 
habuit  Joannem  XXIII,  qui  in  concilio  Constantiensi  an- 
no 1414  depositus,  summo  pontificatui  renuntiavit.  Idem 
fecit  Gregorius  XII.  Martinus  V,  durante  concilio,  fuit 
electus  et  confirmatus  : universus  orbis  Christianus  eum 
ut  legitimum  B.  Petri  successorem  habuit , et  post  ces- 
sionem Clementis  VIII  nullus  amplius  exstitit  competi- 
tor, sicque  finem  habuit  magnum  Occidentis  schisma, 
post  annos  quinquaginta  et  unum.  His  descriptis, 

& Nego  conseq.  Nam  1°  etsi  auctoritas  utriusque  con- 
tendentis dubia  fuerit,  unus  tamen  coram  Deo  legitimus 
erat  B.  Petri  successor,  atque  series  successionis  in  eo 

perseverabat,  et  alter  nihilominus  jurisdictionem  neces- 
sariam habebat,  juxta  leges  Ecclesiae,  scilicet,  propter 
titulum  coloratum  et  errorem  communem.  2°  Quamvis 
concederetur  nullum  ex  diversis  contendentibus  legiti- 
mum fuisse  pontificem,  non  ideo  series  successionis 
proprie  fuisset  interrupta;  non  magis  enim  hic  defec- 
tus ministerio  Apostolico  nocere  potuisset,  quam  vaca- 
tio sedis  per  plures  annos  legitimae  successioni  nocet. 
3°  Ecclesia,  tanquam  societas  perfecta  usque  ad  finem 
saeculorum  permansura,  in  quocumque  casu  existat, 
sufficientem  habet  potestatem  ad  sui  conservationem  et 
gubernationem  : ergo,  ubi  plures  sunt  pontifices  dubii 
et  contendentes,  eos  deponere,  vel  abnegationem  ponti- 
ficatus ab  eis  exigere,  et  alium  rite  constituere  potest. 
4°  Omnibus  contendentibus  semel  defunctis,  aut  volun- 
tarie abdicantibus,  jus  novum  Pontificem  constituendi 
remansit  in  Ecclesia  : ergo  qui  ab  omnibus  ecclesiis  tunc 
fuit  agnitus,  legitimus  erat  B.  Petri  successor;  proinde- 
que  magnum  Occidentis  schisma  seriem  successionis  pon- 
tificum in  sede  Romana  non  disrupit. 

Nota.  Lugendum  illud  schisma  Occidentis  non  magis 
unitati  Ecclesiae  nocuit  quam  Apostolicae  missioni;  uni- 
tati enim  non  nocuit,  si  coram  Deo  catholici  non  fuerint 
divisi  : atqui  catholici  coram  Deo  non  fuerunt  divisi ; 
omnes  enim  credebant  unicum  esse  B.  Petri  legitimum 
successorem,  necessariam  esse  erga  illum  subjectionem  ; 
omnes  illum  venerari  intendebant,  sed  alii  hunc,  alii 
illum  arbitrabantur  legitimum,  sicque  in  solo  facto  di- 
videbantur. Nihil  charius  ipsis  erat,  nihil  ardentius 
exoptabant  quam  ut,  illa  divisione  exstincta,  pax  resti- 
tueretur Ecclesiae.  Omnes  igitur  sedi  Romanae  adhaere- 
bant et  coram  Deo  non  erant  divisi. 

Et  vero,  si  Romana  sedes  per  quadraginta  aut  quin- 
quaginta annos  vacasset,  non  ideo  Ecclesia  defecisset, 
nec  ipsius  unitas  aliquid  detrimenti  passa  esset,  omnes 
catholici  futurum  exspectantes  Pontificem  eique  se  subji- 
cere parati,  in  unione  cum  sede  Romana  perstitissent  : 
atqui  tempore  magni  schismatis  sic  agebant  veri  catho* 

lici,  faturum  exspectabant  Pontificem  certum,  cui  parati 
erant  obedire  : ergo. 

Interea,  quia  difficillimum  erat  determinare  quisnam 
ex  contendentibus  legitimus  esset,  tunc  existebat  error 
communis  circa  titulos  diversorum  pastorum  : at  ubi 
est  error  communis,  Ecclesia,  ex  jure  canonico,  supplet 
jurisdictionem  in  eis  qui  habent  titulum  coloratum  : 
ergo  in  utraque  parte  sufficiens  erat  jurisdictio  ad  sa» 
cramenta  Ecclesiae  valide  administranda ; sicque  schi- 
sma saluti  populi  non  nocebat ; et  revera  plures  simul 
exstiterunt  sancti,  nunc  canonizati,  in  communionibus 
oppositis,  scilicet  sancta  Catharina  Sinensis  in  commu- 
nione pontificis  Romani,  et  S.  Yincentius  Ferrarius  in 
communione  pontificis  Avenionensis.  Ergo  denique,  etc, 

COROLLARIUM. 

Ex  hucusque  dictis  efformari  potest  argumentum  quo 
unusquisque  veram  Ecclesiam  ab  aliis  societatibus 
Christianis  secernere  possit ; sic  enim  argumentari  potest, 
v.  g.  contra  Lutlieranos.  Vera  Ecclesia  semper  visibilis 
esse  debuit  : atqui  vestra  societas  ante  Lutherum  non 
existebat,  nec  illius  nomen  fuerat  auditum  in  mundo  : 
ergo  non  estis  vera  Ecclesia.  Quaelibet  secta  ab  Ecclesia 
Romana  separata  eodem  argumento  similiter  confutari 
potest;  nulla  enim  est  secta  cujus  assignari  non  possit 
auctor,  tempus,  progressus,  etc.  dum,  e contra,  Eccle- 
siae Romanae  origo  evidenter  ad  Apostolos  ascendit,  et 
nullum  in  ea  mutationis  signum  percipi  potest.  Ergo. 

Quanta  ergo  claritate  fulget  undique  veritas  sanc- 
tae Ecclesia?  Romanae  ! Gratitudinis  necnon  admirationis 
sensu  perfusi  ex  intimis  praecordiis  exclamemus  cum  il- 
lustrissimo Bossuct  : 

« Sainte  Eglise  Romaine,  mere  des  eglises,  et  mere  de 
» tous  les  fideles,  Eglise  choisie  de  Dieu  pour  unir  ses 
» enfans  dans  la  meme  foi  et  dans  la  meme  charite, 
» nous  tiendrons  toujours  a ton  unite  par  le  fond  de  nos 
» entrailles.  Si  je  t’oublie,  Eglise  Romaine,  puisse-je 
» m’oublier  moi-meme ! que  ma  langue  se  seche,  et  de- 

» meure  immobile  dans  ma  bouche,  si  tu  n’es  pas  tou- 
» jours  la  premiere  dans  mon  souvenir,si  je  n-e  te  mets  pas 
» au  conimencement  de  tous  mes  cantiques  de  rejouis- 
o sance  ! » ( Sermon  sur  V unite  de  V Eglise.  ) 

Iisdem  ferine  verbis  sic  se  exprimit  Fenelon  / « O Eglise 
3»  Romaine!  6 cite  sainte!  6 cliere  et  commune  patrie 
» de  tous  les  Chretiens  ! Ii  n’y  a en  Jesus-Christ  ni  Grec, 
o ni  Scythe,  ni  barbare,  ni  Juif,  ni  gentil ; tout  estfait 
* un  seul  peuple  dans  voti  e sein,  tous  sont  concitoyens 
» de  Rome  et  tout  catholique  est  Romain.  La  voila  cette 
» grande  tige  qui  a e te  plantee  de  la  main  de  Je- 
x>  sus-Clirist.  Tout  rarneau  qui  en  est  detache  se  fletrit, 
» se  desseclie  et  tombe.  O mere  ! quiconque  est  enfant  de 
» Dieu,  est  aussi  le  votre;  apres  tant  de  siecles  vous  etes 
» encore  feconde.  O epouse  ! vous  enfantez  sans  cesse  a 
» votre  Epoux  dans  toutes  les  extremites  de  1’univeis. 
» Mais  d’ou  vient  que  tant  d’enfans  denatures  mecon- 
^ naissent  aujourdliui  leur  mere,  s’elevent  contre  elle 
» et  la  regardent  comme  une  maratre?  d’ou  vient  que 
» son  autorite  leur  donne  tant  d’ombrage?  Quoi!  le  sa- 
» cre  lien  de  T unite,  qui  doit  faire  de  tous  les  peuples 
» un  seul  troupeau,  et  de  tous  les  ministres  un  seul 
» pasteur,  serait-il  le  pretexte  d’une  funeste  division 
» O Eglise  d.’ou  Pierre  confirmera  a jamais  ses  fieres, 
» que  ma  main  droite  s^ublie,  si  je  vous  oublie  jamais  ! 
» que  ma  langue  se  seche  et  devienne  immobile,  si 
» vous  n’etes  pas  jusqu’au  dernier  soupir  de  ma  vie  le 
» principal  objet  de  ma  joie  et  de  mes  cantiques ! » 
( Histoire  de  Fenelon , liv.  8,  n.  16.  ) 


342 


TRACTATUS 


PARS  SECUNDA. 


DE  AUCTORITATE  ECCLESIA 

Cum  sufficienter  jam  probaverimus  existere  in  Ecclesia 
auctoritatem  qua  omnes  controversiae  fidei  infallibiliter 
dirimantur,  nunc  agendum  est  1°  de  ipsius  subjecto,  seu 
de  iis  in  quibus  residet ; 2°  de  modo  quo  exerceri  debet ; 
3°  de  ejus  objecto,  id  est  de  iis  circa  quae  versatur. 


CAPUT  PRIMUM. 

DE  IIS  IN  QUIBUS  RESIDET  AUCTORITAS  ECCLESIiE. 

Recentiores  quidam  novatores,  post  Antoine  de  Dominis 
et  fanaticum  auctorem  libelli  anonymi,  du  Temoignage 
de  la  verite , contendunt  omnes  fideles  vel  esse  fidei  judi- 
ces, vel  necessarios  ejus  testes,  ita  ut  definitiones  episco- 
porum neminem  obligare  queant,  nisi  prius  a Christi 
fidelibus  approbentur.  Hinc  si  qua  sit  divisio  inter  episco- 
pos, licet  pauci  stent  contra  omnes,  sola  vox  populi 
certa  erit  veritatis  regula. 

Haeretici  communionis  Anglicanae  totam  jurisdictionem 
et  Ecclesiae  potestatem  regi  suo  vel  reginae  tribuunt,  et 
apud  eos  suprema  curia  (le  Parlement)  omnium  fidei 
controversiarum  est  judex. 

Alii  vero  docent  potestatem  de  controversiis  fidei  judi- 
candi episcopis  et  presbyteris  pariter  esse  communem  : 
ita  praesertim  auctor  libri  cui  titulus,  les  Pouvoirs  legitimes 
du  premi  er  et  du  sccond  ordrpy  a facultate  Nannetensi  et  a 
clero  Gallicano  proscripti. 

Alii  denique  facultatem  definiendi  controversias  fidei 

solis  episcopis  reservant,  sed  volunt  eorum  decretum  esse 
nullum,  si  inconsultis  ipsorum  presbyteris  feratur. 

Quaestio  itaque  movetur  1°  de  plebe  Christiana ; 2°  de 
principibus  saecularibus;  3°  de  clericis  et  presbyteris; 
4°  de  episcopis.  Primo  diversos  errores  per  sequentes 
propositiones  impugnaturi  sumus ; deinde  per  conclusio- 
nem manifestabimus  veritatem. 

P ROPOS  IT  10  PRIMA. 

Plebs  Christiana  nullo  modo  est  particeps  jurisdictionis 
ecclesiasticce  et  potestatis  dirimendi  controversias  circa 
fidem . 

Haec  propositio  habenda  est  ut  de  fide,  utpote  aequiva- 
lenter  contenta  in  definitione  concilii  Trid.  sess.  23, 
can.  8 et  in  Epist.  Pii  VI  diei  10  martii  1791,  contra 
constitutionem  civilem  cleri  Gallicani  directa,  universae 
Ecclesiae  nota  et  ab  omnibus  episcopis  catholicis  admissa. 

Prob.  Aliunde  procul  rejicienda  est  sententia  quae  ad- 
versatur Scripturae  sacrae,  praxi  Ecclesiae  et  rationi  : atqui 
talis  est  sententia  quae  simplicibus  fidelibus  tribuit  po- 
testatem de  controversiis  circa  fidem  judicandi. 

1°  Adversatur  Scriptura?  sacrce.  Praecipui  enim  Scrip- 
turae sacrae  textus  quibus  nititur  potestas  docendi  et 
judicandi  in  Ecclesia,  sunt  hi  : Docete  omnes  gentes,  etc. 
Prcedicate  Evangelium,  etc.  Qucecumque  alligaveritis,  etc. 
Qui  vos  audit,  me  audit,  etc.  Sicut  misit  me  Pater,  et  ego  mitto 
vos;  Posuit  vos  Spiritus  sanctus  episcopos  regere  Ecclesiam 
Dei,  etc.  at  illi  textus,  in  quantum  potestatem  divinam 
docendi  et  judicandi  exprimunt,  ad  fideles  nullo  modo 
diriguntur.  Ergo. 

2°  Adversatur  praxi  Ecclesice . Illi  namque  non  sunt 
fidei  judices  qui  ut  tales  nunquam  habiti  sunt  : atqui 
fideles,  etc.  In  veteri  enim  Lege,  non  laicorum,  sed  tan- 
tum presbyterorum  erat  de  rebus  ad  religionem  perti- 
nentibus judicare,  ut  videre  est  praesertim  Deut.  xvii,  8. 
Similiter  in  nova  Lege,  soli  Apostoli  et  seniores  conve- 

nerunt  ut  quaestionem  de  legalibus  definirent  : ex  con- 
ciliis plus  quam  sexcentis  quae  jam  celebrata  sunt,  ne 
unum  citari  potest  in  quo  simplices  laici  de  rebus  fidei 
judicaverint;  semper  appellata  sunt  ab  historicis  con- 
ventus episcoporum,  nusquam  vero  dicta  sunt  coetus  lai- 
corum.  Ergo  2°. 

3°  Adversatur  rationi.  Repugnat  enim  1°  Christum  eos 
instituisse  fidei  judices,  quorum  judicium  necessario  es- 
set tumultuosum  et  incertum  ; atqui  tale  esset  judicium 
multitudinis  fidelium  in  materiis  fidei,  ut  evidens  est. 
2°  Qui  docendi  sunt  pariter  docere  tenerentur  : in  hoc  au- 
tem manifesta  est  contradictio  : ergo  3°,  etc.  aliunde* 
etc.  Ergo. 

Solvuntur  objectiones . 

Obj.  1°.  B.  Paulus,  I Cor.  v,  4,  jubet  ut  fideles  congre* 
gati  incestuosum  per  excommunicationem  ejiciant;  et 
ibid.  n,  8,  eosdem  hortatur  ut  charitatem  in  illum  con- 
firment, et  aliquid  ei  magis  donent  : ergo  fideles  juris- 
dictionis ecclesiasticae  sunt  participes. 

R.  Nego  conscq.  Nam  in  ipso  loco  Epistolae  citatae* 
B.  Apostolus  ait,  v.  3 : Ego  quidem  absens  corpore,  prcesens 
autem  spiritu , jam  judicavi  ut  prcesens  eum  cpti  sic  operatus 
est ...  congregatis  vobis...  tradere  hujusmodi  Satance.  Ergo 
ipse  sententiam  tulerat,  et  exsecutionem  illius  duntaxat 
Corinthiis  mandat  : in  secunda  vero  Epistola,  quos  prio- 
ris sententiae  aliquo  modo  consortes  fecerat,  absolutionis 
participes  similiter  facit  : at  inde  concludi  non  potest 
simplices  fideles  jurisdictionis  ecclesiasticae  esse  partici- 
pes. Imo  probabile  est  sacerdotes  apud  Corinthios  turic 
exstantes,  non  vero  laicos,  sententiam  Pauli  significasse. 
Ergo. 

Obj.  2°.  In  concilio  Hierosolymitano  sederunt  Apostoli* 
et  seniores,  et  fratres,  juxta  textum  Graecum,  Act.  xv,  23 : 
atqui  per  fratres  necessario  intelligendi  sunt  laici  : 
ergo. 

R.  Nego  maj.  et  dico,  legendum  esse,  non  ut  in  Graeco, 
sed  ut  habetur  in  Yulgata,  Apostoli  et  seniores  fratres • 

Nam  1°  peritiores  critici,  post  maturum  examen,  cen- 
suerunt  Vulgatam  iu  Iioc  puncto  textui  Graeco  antepo- 
nendam esse.  2°  Act.  xv,  2,  de  fratribus  ab  Antiochia 
super  lioc  negotio  missis,  legitur  eos  ascendisse  ad  Apo- 
stolos et presbyteros ; et  V.  6 dicitur  : Conveneruntque  Apo- 
stoli et  seniores  videre  de  verbo  hoc.  Postea,  v.  4l,  cap.  seq. 
Paulus,  electo  Syla,  praecipit  fidelibus  per  Syriam  et  Cili- 
ciam custodire  praecepta  Apostolorum  et  seniorum.  Tol- 
lendae sunt  igitur  particulae  Graecae  xat  ot , et  legendum 
sicut  in  Vulgata,  et  seniores  fratres,  id  est  episcopi. 

PROPOSITIO  SECUNDA. 

Principes  sceculares  nullam  habent  auctoritatem  in  Ecclesia 
jure  proprio. 

Haec  propositio,  sicut  et  praecedens,  est  de  fide,  ob 
eadem  fundamenta. 

Prob.  Scriptura  sacra,  traditione  et  ratione. 

1°  Scriptura  sacra.  Verba  Christi  superius  citata,  Euntes 
docete Qui  vos  audit non  magis  ad  principes  diri- 

guntur quam  ad  simplices  laicos,  sed  solummodo  ad 
Apostolos  eorumque  sucessores  : ergo  ex  his  aliisque 
Scripturae  verbis  probari  non  potest  Christum  aliquam 
auctoritatem  in  Ecclesia  principibus  concessisse  : atta- 
men nullam  hujusmodi  potestatem  habere  possunt,  nisi 
Christus  eam  illis  concesserit  : ergo. 

B.  Paulus,  Eph.  iv,  11,  eos  enumerans  quos  dedit 
Christus  ad  aedificationem  corporis  sui  mystici,  id  est  Ec- 
clesiae, nominat  apostolos,  prophetas,  evangelistas,  pas- 
tores et  docto  res  : nullo  modo  autem  principes  saeculares 
designat  : ergo. 

2°  Traditione.  Principes  vere  Christiani  libenter  agno- 
verunt se  nullam  habere  auctoritatem  in  res  spirituales 
et  ipsis  plausit  universus  orbis.  Sic  Constantinus  Magnus 
patres  Nicaenos  alloquens  exhibetur,  Hist.  eccl.  Euseb. 
1 10,  c.  2 : « Deus  vos  constituit  sacerdotes,  et  dedit  vo- 
* bis  potestatem  de  nobis  quoque  judicandi,  et  ideo  nos 

i5. 

» a vobis  recte  judicamur,  vos  autem  non  potestis  a no- 
» bis  judicari.  » 

Theodosius  junior  ad  concilium  Ephesinum  dicit  : 
« Nefas  est  enim  qui  sanctissimorum  episcoporum  cata- 
» logo  adscriptus  non  est,  illum  ecclesiasticis  negotiis 
» et  consultationibus  sese  immiscere.  » Labbe.  Eodem 
sensu  praes  tantissimi  regum  nostrorum  semper  locuti 
sunt. 

Quando  autem  nonnulli  principes  minus  pii  ecclesias- 
ticam auctoritatem  usurpare  voluerunt,  publicam  totius 
Ecclesiae  indignationem  provocaverunt  : unde  celeber 
Osius,  Cordubensis  episcopus,  ad  Constantium  impera- 
torem scribens,  ait  : « Ne  te  immisceas  rebus  ecclesias- 
» ticis  : tibi  Deus  imperium  tradidit , nobis  ecclesiastica 
» concredidit  : quemadmodum  qui  tibi  imperium  abripit, 

Deo  ordinanti  repugnat ; ita  metue  ne  si  ad  te  Eccle- 
» siam  trahas,  magni  criminis  reus  fias.  » Labbe . Ergo. 

3°  Ratione.  Principes  infideles,  v.  g.  Nero,  Diocletia- 
nus, Julianus  Apostata  caeterique  Christianorum  perse- 
cutores non  erant  controversiarum  fidei  judices,  nec 
jurisdictionis  ecclesiasticae  participes  : atqui  principes 
fideles  non  plus  habent  jurisdictionis  in  Ecclesia  quam 
infideles;  si  talem  enim  haberent  jurisdictionem,  vel 
quatenus  sunt  principes,  vel  quatenus  sunt  Christiani  : 
atqui  neutrum  dici  potest.  1°  Non  quatenus  sunt  prin- 
cipes; sub  eo  enim  respectu  infidelibus  non  praecellunt. 
2°  Non  quatenus  sunt  Christiani,  siquidem  Baptismus 
non  plus  auctoritatis  confert  principibus  quam  aliis 
Christianis.  Ergo. 

Praeterea,  supremam  potestatem  civilem  ipsae  mu- 
lieres nonnunquam  obtinent ; at  illas  jurisdictione  eccle- 
siastica potiri  quam  indecens  ac  inauditum  sit  nemo  non 
videt.  Ergo. 

Solvantur  objectiones . 

Obj.  1°.  Tempore  veteris  Legis,  principes  saeculares 
auctoritatem  spiritualem  exercebant,  ut  patet  de  Moyse, 
Josue,  David,  Salomone,  Josaphat,  etc.  Ergo. 

R.  1°.  Nego  conseq . In  iis  enim  qua?  a libera  voluntate 
Dei  pendent,  nullum  admitti  potest  argumentum  a pari : 
atqui  concessio  auctoritatis  spiritualis  pendet  a libera 
Dei  voluntate  : ergo  , etiamsi  constaret  principes  saecu- 
lares eam  sub  veteri  Lege  exercuisse , nihil  concludi 
posset. 

R.  2°.  Dist.  ant . Principes  saeculares  auctoritatem  spi- 
ritualem exercebant , extraordinarie  , per  concessionem 
Dei  specialem  , conc . ordinarie  et  vel  ut  principes  , nego. 
Etenim  1°  Moyses  specialem  potestatem  ea  statuendi  quae 
religionem  spectabant  a Deo  acceperat.  2°  Josue  , David, 
Salomon  , Josaphat  aliique  principes  nonnulla  statuerunt 
aut  praescripserunt  circa  religionem , sed  vel  tanquam 
prophetae  et  ex  missione  extraordinaria  , vel  ut  diligen- 
tius ea  quae  Lex  praecipiebat  implerentur  : porro  in  ea 
agendi  ratione  nihil  erat  quod  jura  sacerdotum  laederet. 
3°  Quando  rex  Osias  thus  adolere  voluit,  Azarias , sum- 
mus pontifex,  eum  repulit,  dicens  : Non  est  tui  officii , 
Ozia , adolere  incensum  Domino , sed  sacerdotum  , II  Paral. 
xxvr,  18;  cum  autem  graviter  insisteret,  extemplo  hor- 
renda percussus  est  lepra.  Ergo. 

Obj.  2°.  Multi  principes  Christiani  varias  leges  ad 
Ecclesiae  regimen  spectantes  promulgaverunt,  ut  constat 
ex  omnibus  historiis , et  praesertim  ex  Capitularibus  Ca- 
roli  Magni , Ludovici  Pii,  etc.  Ergo. 

R.  Disting . ant . Varias  leges  ad  Ecclesiae  regimen  spee- 
tantes  promulgaverunt , sed  de  consensu  episcoporum  et 
summi  Pontificis,  concedo;  absque  illo  consensu,  subdis- 
tinguo : et  potestatem  suam  excedebant , conc.  secus  , nego 
ant.  Itaque  fateor  principes  saeculares  non  semel  tulisse 
leges  ad  regimen  Ecclesiae  pertinentes;  sed  ordinarie  id 
faciebant  ex  consensu , et  aliquando  ex  precibus  episco- 
porum et  summi  Pontificis , qui  potestatem  civilem  in 
adjumentum  auctoritatis  spiritualis  advocabant.  Si  autem 
consensus  pastorum  legibus  hujusmodi  non  accedebat, 
tunc  limites  potestatis  suae  excedere  censebantur  prin- 
cipes. Unde  nonnulla  eorum  arresta  ab  Ecclesia  fue- 
runt rescissa , v.  g.  Ecthesis  Heraclii  et  Typus  Constantis. 

Si  vero  aliquoties  contigerit  ut  contra  istiusmodi  leges 
non  statim  reclamaverint  pastores,  id  ex  prudentia,  ad 
vitanda  majora  mala , factum  est. 

Quod  ad  Capitularia  regum  nostrorum  attinet,  cer- 
tum est  illa  non  tantum  civili , sed  simul  utraque  po- 
testate , ecclesiastica  et  civili , fuisse  condita  ; nam  in 
comitiis  generalibus  in  quibus  condebantur,  semper 
aderant  episcopi  cum  primoribus  regni.  Aliunde  nihil 
continebant  nisi  quod  Ecclesiae  canonibus  jam  erat  sta- 
tutum. Ergo. 

Inst.  Principes  saeculares  impedire  possunt  ne  quaedam 
Ecclesiae  decreta  vim  in  ditionibus  suis  habeant  : ergo 
quamdam  auctoritatem  spiritualem  habent. 

R.  Dist,  ant.  Principes  saeculares  impedire  possunt  ne 
decreta  disciplinam  spectantia  , etc.  transeat ; ad  fidem 
aut  mores  pertinentia,  nego  ant.  Equidem  non  nega- 
mus principes  saeculares  aliquando  impedire  posse  ne 
quaedam  disciplinae  decreta  vim  in  ditionibus  suis  ha- 
beant, quia  spectant  materias  mixtas,  civiles  simul  et 
ecclesiasticas  et  idcirco  utrique  potestati  subjiciuntur  : 
at  principes  impedire  non  possunt  ne  decreta  Ecclesiae 
fidem  aut  mores  spectantia  vim  in  ditionibus  suis  ha- 
beant; tunc  enim  potestatem  spiritualem  exercerent, 
quam  non  acceperunt  a Christo,  et  quae  ipsis  nunquam 
tributa  fuit  in  traditione.  Ergo. 

PROPOSITIO  TERTIA. 

Simplices  presbyteri  non  sunt  jure  divino  controversiarum 
fidei  judices. 

Proh.  Simplices  presbyteri  hoc  sibi  vindicare  non  pos- 
sunt quod  Scriptura  non  fundatur,  praxi  Ecclesiae  et  ra- 
tioni adversatur  : atqui  tale  est  jus  quod  sibi  vindicarent 
de  quaestionibus  circa  fidem  judicandi. 

1°  Scriptura  sacra  non  fundatur.  Nullus  enim  exhibetur 
textus  alicujus  momenti.  Cura  docendi,  praedicandi , po- 
pulo Christiano  invigilandi , Ecclesiam  regendi  Apostolis 

eorumque  successoribus  committitur;  nulla  autem  fit 
mentio  de  simplicibus  presbyteris  : ergo, 

2°  Praxi  Ecclesice  adversatur . 1°  A concilio  Hierosoly- 
mitano usque  ad  Tridentinum  , plus  quam  sexcenta  cele- 
brata sunt  concilia  , tum  generalia,  tum  nationalia  aut 
provincialia  : in  paucis  simplices  presbyteri  sederunt,  et 
in  paucioribus  subscripserunt.  2°  Subscribendo  uteban- 
tur modo  speciali , a forma  episcopis  consueta  diverso. 
Sic  namque  subscribebant  episcopi  : Ego  N.  definiens 
vel  judicans  subscripsi  : presbyteri  vero  simpliciter  scri- 
bebant : Ego  N.  subscripsi . 3°  Non  omnes  ad  subscrip- 
tionem admittebantur,  verum  ii  dun taxat  qui  ab  episcopis 
erant  deputati , eos  repraesentabant  ac  ipsorum  nomine 
subscribebant.  4°  Innumera  celebrata  sunt  concilia 
absque  presbyteris , ut  ex  Actibus  eorum  patet.  5°  Nun- 
quam directe  convocati  sunt,  sed  soli  episcopi.  6°  A de- 
liberatione et  subscriptione  pluries  repulsi  sunt,  ut  in 
concilio  Lugdunensi  II , anno  1274  , ex  quo  sacerdotes , 
qui  nominatim  fuerant  vocati , ejecti  sunt , et  in  concilio 
Tridentino  cujus  patres  vocem  deliberativam  concedere 
noluerunt  D.  Soto,  celebri  theologo . Ergo  2°. 

3°  Adversatur  rationi.  Yel  enim  sacerdotes  ignorassent 
se  talem  habere  potestatem  , vel  non  : at  neutrum  dici 
potest.  Non  prius;  nam  potestas  de  fide  judicandi  est 
essentialis  Ecclesiae  : si  ergo  Christus  eam  simplicibus 
presbyteris  concessisset , non  permisisset  eam  tanto  tem- 
pore penitus  ignorari  : universa  quippe  Ecclesia  in  gra- 
vissimum errorem  tunc  impegisset.  Posterius  similiter 
dici  non  potest;  si  enim  simplices  presbyteri  tale  jus  sibi 
competere  novissent , certe  illud  sibi  auferri  tam  facile 
non  tulissent , ut  ne  unum  vestigium  alicujus  reclama- 
tionis inveniatur. 

Praeterea  , inter  adversarios , alii  omnia  concilia  gene- 
ralia admittunt,  alii  saltem  quatuor  priora;  ita  prote- 
stantes  : at , ex  hypothesi  quod  simplices  presbyteri  jus 
habeant  sedendi  in  conciliis  et  quaestiones  fidei  judi- 
candi , omnes  eodem  jure  ac  episcopi  convocari  debuis- 
sent : verum  nunquam  generatim  convocati  sunt  ad 

concilia  sive  generalia,  sive  particularia  : ergo  3°,  etc. 
Ergo. 


Solvuntur  objectiones . 


Obj.  1°.  Plurima  Scripturae  sacrae  verba  quibus  fun- 
datur auctoritas  controversias  circa  fidein  judicandi,  non 
minus  presbyteris  quam  episcopis  conveniunt,  v.  g. 
Qucecumque  alligaveritis  super  terram , etc.  Mattii,  xvin, 
18;  Qui  vos  audit , etc.  Dedit  quosdam  apostolos ....  quos- 
dam pastores  et  docto  res.  Ergo. 

R.  1°.  Constat  traditione  et  ex  adversariorum  confesso, 
quaedam  saltem  ex  testimoniis  supra  allatis  *olos  episco- 
pos spectare,  v.  g.  illum  textum  : Data  est  mihi  omnis 
potestas ; Euntes  ergo  docete , etc. 

R.  2°.  Distinguo  ant.  Quaedam  ex  praedictis  testimoniis 
non  minus  presbyteris  quam  episcopis  conveniunt,  in 
aliquibus , nempe  in  his  quae  ipsis  cum  episcopis  sunt 
communia  , v.  g.  baptizare  , praedicare  , offerre  Eucha- 
ristiam et  poenitentiam  administrare  , concedo  ant.  con- 
veniunt in  omnibus  et  eodem  modo , nego  ant.  Etenim 
quaedam  sunt  ita  propria  episcopis  ut  presbyteris  non 
conveniant,  fatentibus  adversariis,  qualis  est  potestas 
confirmandi,  ordinandi , sententias  depositionis  ferendi. 
Haec  tamen  episcoporum  potestas  in  iisdem  supradictis 
textibus  specialiter  fundatur , et  ex  perpetuo  Ecclesiae 
usu  ac  constanti  traditione  concluditur  eam  solis  episco- 
pis competere.  Porro  non  minus  constat,  ex  praxi  et  usu 
Ecclesiae , auctoritatem  judicandi  et  controversias  circa 
fidem  dirimendi  ad  solos  episcopos  pertinere.  Ergo. 

In  st.  1°.  Nomen  episcopi  communiter  tribuitur  in  Scrip- 
tura presbyteris  et  episcopis;  v.  g.  Act.  xx,  28,  Paulus 
vocavit  majores  natu  Ecclesiae  Epliesinae  et  eis  dixit : At- 
tendite vobis , etc.  unicus  esse  poterat  episcopus  Ephesi  : 
igitur  majores  natu  erant  presbyteri.  Philip,  i,  1,  B.  Pau- 
lus loquitur  sanctis  qui  sunt  Philippis  cum  episcopis  et  diaco- 
nibus; unicus  pariter  debebat  esse  episcopus  in  illa  civitate, 
et  Apostolus  non  omisisset  presbyteros,  si  illos  sub  nomine 
episcoporum  non  designasset , etc.  Ergo  eadem  aucto- 

litate  ac  episcopi  donantur  presbyteri  ad  docendum,  sic- 
que  ad  judicandum  de  fide. 

R.  1°.  Si  premerentur  haec  argumenta  , sequeretur 
nullum  dari  discrimen  inter  episcopos  et  presbyte* 
ros  : atqui  novatores  quos  hic  inpugnamus  , hanc  se- 
quelam non  admittunt : ergo  praedicta  argumenta  nihil 
probant. 

R.  2°.  Nego  conseq.  Etiamsi  concederetur  nomen  epi- 
scopi in  Scripturis  commune  esse  ipsis  episcopis  et  pre- 
sbyteris , non  sequeretur  episcopos  presbyteris  superiores 
non  esse ; in  usu  enim  civili , sub  communi  nomine 
omnes  magistratus  designantur  : attamen  alii  sunt  aliis 
superiores  : ergo  a pari , etc. 

R,  Nego  ant . Episcopi  pluries  vocantur  in  Scripturis 
sacerdotes  aut  presbyteri ; verum  non  ita  constat  simplices 
presbyteros  per  nomen  episcopi  designatos  esse  : vocavit 
quidem  Apostolus  majores  natu  Ecclesiae  ab  Epheso,  et  eos 
appellat  episcopos.  Hinc  recte  infertur  episcopos  vocari 
posse  majores  natu  vel  seniores ; at  non  sequitur  presby- 
teros dici  posse  episcopos.  Tunc  enim  non  solus  episcopus 
Ephesinus,  sed  alii  viciniores  potuerunt  simul  B.  Pau- 
lum adire  Miletum ; et  merito  idem  Apostolus  illis  di- 
cere potuit,  Attendite  vobis  , etc.  Haec  itaque  verba  de  solis 
episcopis  sunt  intelligenda  , prout  ea  de  facto  intellexe- 
runt patres  concilii  Tridentini , sess.  23,  de  Ordine , c.  4; 
lyabbe  de  Saint-Cyran , et  quatuor  episcopi  qui  primi  a 
constitutione  Unigenitus  ad  futurum  generale  concilium 
appellaverunt.  Ergo. 

Item  9 Epist.  B.  Pauli  quae  ad  Philippenses  inscribitur, 
juxta  plures,  non  tantum  directa  est  ad  eos  qui  habita- 
bant Philippis  , sed  ad  vicinas  quoque  civitates  in  quibus 
erant  episcopi  cum  diaconis.  Saepe  tunc  temporis  nullus 
erat  presbyter  in  ecclesiis  , sed  episcopi  duntaxat  quibus 
serviebant  diaconi , et  tot  erant  episcopi  quot  civitates. 
Vide  Estium  in  hunc  locum.  Ergo. 

Inst . 2°.  Illi  pares  sunt  episcopis  qui  alios  presbyteros 
et  etiam  episcopos  ordinabant  : atqui  simplices  presby- 
teri alios,  etc.  ut  patet  ex  his  verbis  B.  Pauli , I Tim.  iv, 

14  : Noli  negligerc  gratiam  quae  in  te  est , quce  data  est  tibi 
cum  impositione  manuum  presbyteri . Ergo. 

R.  Nego  min . Saepe  enim  episcopi,  ut  jam  diximus , 
vocantur  presbyteri ; quando  autem  de  consecrando 
episcopo  agitur,  ex  antiquissimo  usu  Ecclesiae  plures 
episcopi  manus  imponunt , licet  unus  sacramentum  con- 
ficiat : ergo  ibi  forte  agitur  de  episcopis  qui , in  ordina- 
tione Timothei , caeremoniam  manuum  impositionis  im- 
pleverunt. 

Et  revera  Apostolus  per  impositionem  manuum  pres- 
byteri, hic  propriam  manuum  suarum  impositionem 
exprimere  intendit;  nam  in  Epistola  secunda,  i,  6,  ad 
eumdem  Tirnot.  dicit  : Admoneo  te  ut  resuscites  gratiam 
Dei  quce  est  in  te  per  impositionem  manuum  mearum . Ergo. 

Obj.  2°.  In  concilio  Hierosolymitano  , simplices  pres- 
byteri sederunt  et  judicarunt,  ut  patet  ex  Act.  xv,  2 : 
Et  statuerunt  ut  ascenderent  Paulus  et  B amabas...  ad  Apo- 
stolos et  presbyteros  in  Jerusalcm  ; et  v.  23  : Apostoli  et  se- 
niores fratres  qui  sunt  Antiochiae  , etc.  Ergo. 

R.  Nego  ant . Nam  , ut  haec  propositio  vera  esset , pro- 
bandum foret  illas  voces , presbyteros  et  seniores , necessario 
simplices  sacerdotes  significare  : at  certum  est , e contra  , 
voces  istas  non  raro  designare  episcopos.  Sic  B.  Joannes, 
secunda  et  tertia  Epist.  i,  1,  seipsum  vocat  seniorem. 
B.  Paulus  ad  Titum,  i,  5 : Reliqui  te  Cretae , ut  constituas 
per  civitates  presbyteros  ; et  statim  subjungit  : Oportet  enim 
episcopum  sine  crimine  esse.  Ergo  illae  voces  , presbyteri , 
seniores , non  semper  sacerdotes  secundi  ordinis  de- 
signaht. 

Praeterea,  vox  apud  nos  usitata,  clerus , episcopis  et 
presbyteris  est  communis  : attamen  saepe,  ex  circumstan- 
tiis et  absque  ullo  addito  , solos  episcopos  designat,  v.  g. 
quando  dicitur  comitia  cleri  Gallicani,  clerus  Gallicanus 
has  aut  illas  propositiones  damnavit  : ergo  a pari,  etsi 
voces  istae,  seniores , presbyteri , sacerdotibus  primi  et  se- 
cundi ordinis  sint  communes  , possunt  tamen  ex  circum- 
stantiis solos  episcopos  designare  : porro,  ex  omnium  sae- 
culorum traditione  et  universa  praxi  Ecclesiae  , constat  ad 

solos  episcopos  pertinere  de  fide  judicare  : ubi  ergo  le- 
gitur seniores  aut  presbyteros  circa  fidem  aut  mores 
judicasse,  dicendum  est  illos  fuisse  episcopos. 

Obj.  3°.  Sacerdotes  secundi  ordinis,  et  praesertim  pa- 
rochi, jure  divino  deputantur  ad  docendum  : at  auctori- 
tas quaestiones  circa  fidem  judicandi  annexa  est  potestati 
institutae  ad  docendum  : ergo. 

R.  Dist.  rnctj . Sacerdotes  secundi  ordinis  , et  praesertim 
parochi,  jure  divino  deputantur  ad  docendum,  sed  de- 
pendenter  et  auctoritate  limitata  , conc . absolute  et  pri- 
maria auctoritate,  nego  maj.  Similiter,  distincta  minore , 
nego  conseq.  Itaque  fateor  sacerdotes  secundi  ordinis 
specialiter  a Deo  fuisse  institutos  ut  docerent,  sacramenta 
administrarent,  etc.  sed  nonnisi  dependenter  et  limitata 
auctoritate,  ut  toto  traditionis  decursu  constat  et  adver- 
sarii fatentur.  Porro  ex  traditione  non  minus  constat  jus 
controversias  circa  fidem  dirimendi  eis  solis  competere 
qui  absolutam  liabent  potestatem  docendi  et  Ecclesiam 
Dei  regendi  : ergo. 

Obj . 4°.  Simplices  sacerdotes  deputari  possunt  ab  epi- 
scopis et  tunc  in  conciliis  admittuntur,  cum  episcopis 
sedent  ac  judicant;  duo  sacerdotes  Romani,  ex  delega- 
tione summi  Pontificis , concilio  Nicaeno  I cum  celebri 
Osio  praefuerunt ; religiosorum  ordinum  generales  et 
abbates  , cardinales  presbyteri , ex  usu  in  conciliis  sedent 
ac  judicant.  Ergo. 

R.  1°.  Ex  hoc  argumento  concludendum  foret,  non 
solum  presbyteros , sed  et  diaconos  controversiarum 
fidei  esse  judices;  nam  diaconi  ab  episcopis  deputari 
possunt,  et  revera  pluries  in  conciliis  admissi  sunt : atqui 
nolunt  adversarii  diaconos  controversiarum  fidei  esse 
judices  : ergo. 

R.  2°.  Nego  conseq . ct  dico , nihil  ex  bis  factis  adversus 
propositionem  nostram  concludi  posse ; contendimus 
enim  simplices  sacerdotes  non  esse  jure  divino  contro- 
versiarum fidei  judices  : at  praedicta  facta  contrarium 
non  probant,  ut  patet , sed  tantum  monstrant  episcopos 
yer  sacerdotes  aut  diaconos  repraesentari  posse. 

Constat 

concessione  vocem  deliberativam  in  conciliis  habuisse ; 
concilium  Tridentinum  lianc  facultatem  ipsis  denegavit; 
vix  obtentum  est  ut  suffragia  trium  abbatum  Cassinen- 
sium  pro  unico  computarentur  ( Palav.  1.  6,  c.  2).  Ergo. 

Quoad  abbates  et  generales  ordinum,  nonnulli  arbi- 
trantur suffragia  iliorum  vim  consultationis  tantum  ha- 
buisse , non  autem  vim  deliberationis  et  judicii.  Multo 
communius  docetur  eos  esse  convocandos  et  habere 
suffragium  decisi vum  , sed  ex  consuetudine  ac  privilegio, 
non  vero  ratione  dignitatis.  Vide  Ferraris,  v°  ConciL 
art.  1 , n°  30.  Consuetudo  allegata  est  antiqua  et  ultra 
duodecimum  saeculum  ascendere  videtur,  ex  pluribus  fac- 
tis  in  historia  conciliorum  relatis.  Dignitas  quippe  eorum 
a Christo  non  fuit  instituta.  Ergo. 

lnst.  1°.  Pos testas  de  fide  judicandi  a solo  Deo  pendet : 
nemini  ergo  ab  Ecclesia  conferri  potest. 

R.  Nego  conseq.  Etenim  tota  jurisdictio  ecclesiastica 
a solo  Deo  pendet : atqui  tamen  singuli  episcopi  eam 
delegare  possunt  : potestas  autem  de  rebus  fidei  judi- 
candi ad  jurisdictionem  ecclesiasticam  pertinet  : ergo 
non  repugnat  eam  simplicibus  presbyteris  ab  Ecclesia 
conferri  posse. 

lnst.  2°.  Qui  habent  facultatem  de  fide  judicandi , 
privilegii  infallibilitatis  fiunt  participes  : atqui  repugnat 
Ecclesiam  privilegium  infallibilitatis  alicui  conferre  : 
ergo. 

R.  Dist.  maj.  Qui  habent  facultatem privilegio  in- 

fallibilitatis fiunt  participes , id  est , cooperantur  infalli- 
bili sententiae,  concedo ; ipsi  sunt  infallibiles,  nego  maj. 
Etenim  privilegium  infallibilitatis  non  individuis , sed 
corpori  episcoporum  fuit  promissum  : ita  omnes  sen- 
tiunt : unde  haec  sola  sententia  est  infallibilis  quae  no- 
mine episcoporum  fertur.  At  quorumdam  presbyterorum 
accessio  non  impedit  quin  sententia  nomine  episcopo- 
rum feratur:  sic,  quando  in  nonnullis  regionibus  qui- 
dam jurisperiti  in  discutienda  aliqua  causa  magistratibus 
aggregantur,  nihilominus  sententia  nomine  tribunalis  et 


autem  hujusmodi  delegatos  nonnisi  ex  speciali 

magistratuum  in  quibus  tota  judicandi  potestas  residet, 
lata  reputatur.  Ergo. 

Nullus  est  locus  timendi  ne  presbyteri  in  nimio  nu* 
mero  admissi  episcopis  praevaleant ; cum  enim  vocem  de- 
liberativam habere  non  possint  nisi  ex  libera  episcoporum 
concessione,  nunquam  in  majori  numero  admittentur. 
Aliunde,  vel  episcopis  consentirent,  vel  non.  Si  prius, 
nulla  difficultas;  sententia  esset  episcoporum  : si  poste- 
rius , tunc  decretum  ut  legitima  fidei  definitio  non  ha- 
beretur. Ergo. 

Quceritur  1°  quo  fundamento  simplices  presbyteri  de- 
legari possint  ad  judicandum  de  fide  ? 

R.  Juxta  communem  theologorum  sententiam  sic  ratioci* 
nandum  est . Ex  pluribus  factis  constat  simplices  presby- 
teros aliquando  suffragium  decisivum  habuisse  in  conci- 
liis, sed  nunquam  nisi  ex  speciali  episcoporum  vel  summi 
Pontificis  concessione  : proprio  igitur  titulo  non  sunt 
fidei  judices,  sed  ex  commissione  tales  fieri  possunt.  Inde 
concludunt  eos  capacitatem  judicandi  in  ordinatione  sua 
accipere.  Rem  illustrant  exemplo  : soli  episcopi  sunt 
ordinarii  ministri  sacramenti  confirmationis  : attamen 
presbyteri,  ex  delegatione  seu  ex  commissione  summi 
Pontificis,  valide  et  licite  illud  sacramentum  admini- 
stare  possunt  : ergo  in  ordinatione  sua  quamdam  fa- 
cultatem circa  hoc  sacramentum  accipiunt  : similiter 
dici  potest  eos  certam  judicandi  capacitatem  in  ordina- 
tione accipere. 

Imo  et  diaconi  hujusmodi  capacitatem  accipere  viden- 
tur; nam  ad  sacram  hierarchiam  pertinent,  et  aliquando 
sederunt  in  conciliis  ac  suffragium  dederunt,  v.  g.  car- 
dinales diaconi.  Ergo.  At  privilegium  istud  ab  Ecclesia 
concedi  non  posset  subdiaconis  et  aliis  clericis , quia  de 
hierarchia  non  sunt.  Ita  communiter  theologi. 

Quceritur  2°  an  episcopi  dicti  in  partibus  infidelium  or- 
dinarii sint  fidei  judices  ? 

R.  Qui  ad  infideles  vere  mittuntur,  etiam  tanquam 
vicarii  Apostolici,  juxta  communem  opinionem,  habent 
vocem  deliberativam;  item  qui  sub  titulo  coadjutoris 

instituuntur,  quia  jurisdictionem  episcopalem  liabent  et 
Ecclesiam  Dei  regunt.  Contra  vero  qui  simpliciter  sunt 
titulares,  aliorum  episcoporum  sufFraganei.  Ita  Canus, 
de  Auctoritate  concil.  c.  2,  et  Suarez.  Multi  alii  theo- 
logi ae  canonistae  contendunt  titulares  episcopos  juris- 
dictionem in  actu  primo  habere,  et,  remota  infidelium 
tyrannide,  eam  in  ecclesiis  quarum  sunt  titulares  exer- 
cere posse  : unde  concludunt  eos  ad  concilia  generalia 
cum  suffragio  decisivo  convocandos  esse.  Ita  Jacobatius, 
Ferraris,  v°  Concil.  art.  1,  n.  29. 

Qui  autem  sedibus  suis  renuntiarunt,  juxta  omnes, 
non  sunt  fidei  judices;  quia  nullam  jurisdictionem  ha- 
bent nec  ullo  modo  Ecclesiam  Dei  regunt. 

Qui  aperte  sunt  haeretici  aut  publice  schismatici,  ad 
concilia  aliquando  vocantur  ut  causam  suam  defendant, 
et  ad  veram  fidem  adducantur ; sed  vocem  deliberativam 
non  habent. 


PROPOSITIO  QUARTA. 

Simplices  presbyteri  non  sunt  necessarii  fidei  testes  et 
episcoporum  consiliarii. 

Prob.  Si  presbyteri  jure  divino  necessarii  essent  fidei 
testes  et  episcoporum  consultores,  ut  quidam  Jansenii 
et  Quesnel  discipuli  volunt,  nullam  vim  haberent  conci- 
liorum decreta,  non  vocatis  et  inconsultis  presbyteris 
lata  : atqui  tamen  multa  celebrata  sunt  concilia,  non 
vocatis  nec  consultis  presbyteris,  et  nihilominus  eorum 
decreta  ab  omnibus  semper  habita  sunt  ut  legitima  : 
ergo. 

Et  vero,  si  presbyteri  necessarii  essent  fidei  testes,  vel 
omnes,  vel  aliquos  tantum  episcopi  consulere  deberent  x 
atqui  neutrum  dici  potest  : non  prius;  quia  saepe  est 
impossibile  et  nunquam  fuit  in  usu;  non  posterius,  alio- 
quin  illorum  testimonium  non  esset  jure  divino  neces- 
sarium, quia  omnes  ratione  dignitatis  jure  divino  sunt 
aequales.  Itaque  convenit  quidem  episcopos,  ut  mos  est, 

nonnullos  sibi  adjungere  sacerdotes  scientia,  pietate  et 
experientia  conspicuos,  quorum  exspectant  consilium, 
praesertim  in  rebus  alicujus  momenti , v.  g.  in  contro- 
versiis circa  fidem.  At  validitas  sententiae  episcopalis  ab 
hujusmodi  consultationibus  non  pendet;  tota  enim  po- 
testas, tum  judicandi,  tum  praecipiendi  et  gubernandi, 
in  solis  episcopis  residet ; sufficientem  autem  rerum  no- 
titiam obtinere  possunt  ex  Scripturis  sacris , ex  SS.  Pa- 
tribus, ex  diversarum  ecclesiarum  traditionibus,  ex  his- 
toria ecclesiastica , ex  testimonio  et  opinione  aliorum 
episcoporum,  etc.  Ergo. 

PROPOSITIO  QUINTA. 

in  propria  sua  dioecesi  simplices  presbyteri  jus  non  habent 
causas  fidei  judicandi  et  leges  ferendi,  nec  necessario  sunt 
episcopi  consultores . 

Prob.  Jus  istud  sibi  vindicare  non  possunt  simplices 
presbyteri,  nisi  ex  Scriptura  sacra  aut  traditione  : atqui 
neque  ex  Scriptura  sacra,  neque  ex  traditione  probari 
potest  tale  jus  ad  sacerdotes  pertinere.  1°  Non  ex  Scrip- 
tura.  Nam  textus  ex  quibus  deducitur  jus  Ecclesiam 
gubernandi,  auctoritas  docendi  et  controversias  circa 
fidem  dirimendi,  solos  episcopos  spectant,  ut  supra  osten- 
dimus. 2°  Non  ex  traditione.  Nullum  enim  affertur  exem- 
plum lucidum  in  gratiam  hujus  propositionis ; contra 
vero  ex  universa  praxi  Ecclesiae  videtur  episcopos  per 
seipsos,  et  independenter  a sacerdotibus,  suam  Eccle- 
siam rexisse,  leges  condidisse,  dogmatica  decreta  tu- 
lisse, etc.  Et  revera,  legitur  in  Constitutionibus  Apost. 
1.  2,  c.  26  : « Qui  episcopus  est...  hic  princeps  et  dux 
» vester  est;  hic  vester  rex  et  dynastes;  hic  vobis  post 
» Deum  terrenus  Deus,  cui  honorem  debetis  praestare; 
» de  eo  quippe  et  de  similibus  aiebat  Deus  : Ego  dixi , Dii 
» estis,  et  filii  Excelsi  omnes;  et,  Diis  non  maledices.  Igitur 
* episcopus  vobis  praesideat  tanquam  Dei  dignitate  con- 
ii decoratus , ob  quam  clero  praeest  et  plebi  universae 

*»  imperat;  » Cotel.  Porro  episcopus  non  diceretur  rex, 
dynastes,  Deus,  si  independenter  a sacerdotibus  non 
posset  Ecclesiam  regere,  leges  condere,  decreta  ferre, 
etc.  Quamvis  ille  textus  non  sit  authenticus,  saltem  est 
antiquissimus.  Ergo. 

Praeterea,  jam  probavimus  sacerdotes  in  genere  non 
esse  fidei  judices,  nec  habere  vocem  deliberativam  in 
conciliis  : atqui  non  plus  auctoritatis  habent  respectu 
unius  episcopi  et  in  una  ecclesia  particulari,  quam  re- 
spectu concilii  et  in  universo  orbe  : ergo.  Unde  episcopus 
sacerdotes  et  parochos,  sicut  simplices  fideles,  legibus 
suis  constringere  potest ; nam  ille  solus  veram  habet  po- 
testatem totam  dicecesim  gubernandi  ac  regendi.  Ergo. 

Dices . Concilium  Cartliaginense  IV,  can.  23,  jubet  ut 
« episcopus  nullius  causam  audiat  absque  praesentia  cle- 
» ricorum  suorum,  alioquin  irrita  erit  sententia.  » Ergo. 

R.  1°.  Inde  sequeretur  omnes  clericos  falcultatis  judi- 
candi et  potestatis  leges  condendi  esse  participes  : hoe 
autem  consectarium  negant  adversarii  : ergo. 

R . Di  st.  ant.  Jubet  ut  episcopus  nullius  causam  au- 
diat absque  praesentia  clericorum , ut  solemnior  et  fir- 
mior sit  sententia  atque  regimen  episcopale  suavius 
appareat,  concedo  ant.  quasi  episcopus  sufficientem  non 
habeat  jurisdictionem  ad  leges  condendas  et  controver- 
sias fidei  judicandas,  nego  ant.  Sic  evidenter  explicari 
possunt  praedicta  concilii  Cartliag.  verba,  ac  consequen- 
ter nihil  contra  nos  probant. 

Idem  cum  debita  proportione  dicendum  est  de  collegio 
cardinalium  in  Ecclesia  Romana  respectu  summi  Ponti- 
ficis; tota  jurisdictio  sedi  Romanae  annexa,  in  solo  Ponti- 
fice maximo  residet,  et  nonnisi  ex  institutione  eccle- 
siastica cardinales  sunt  illius  consultores. 

Nota . Quidquid  de  simplicibus  presbyteris  diximus , , 
de  parochis  similiter  intelligendum  est.  Multi  quidem 
theologi,  praesertim  in  Gallia,  acriter  contendunt,  contra 
Bellarininum  et  plures  alios,  parochos  septuaginta  duo- 
rum discipulorum  quorum  fit  mentio  apud  S.  LucaiU, 
c.  x,  legitimos  esse  successores,  eos  proinde  divinitus 

esse  institutos  et  jurisdictionem  immediate  a Christo 
obtinere.  Ita,  cum  Facultate  Parisiensi,  Habert,  de  Ord, 
c.  6 ; Collet , de  Ord.  c.  5 ; Bailly , de  Eccles.  3a  parter 
c.  2 ; Conf.  d’Ang.  des  Et  ais,  et  de  la  Hier . At  nihilomi- 
nus omnes  consentiunt  eos  ab  episcopis  pendere,  tum  in 
sua  institutione  , tum  in  jurisdictionis  suae  limitibus  aut 
exercitio,  et  solum  jure  ecclesiastico  esse  inamovibiles. 
Etenim,  saltem  in  tribus  primis  Ecclesiae  saeculis,  terri- 
torium diversarum  dioeceseon  non  erat  in  parochias  di- 
visum; unica  communiter  erat  ecclesia  in  qua  episcopus 
coetibus  fidelium  praeerat,  verbum  divinum  praedicabat 
et  missae  sacrificium  pro  populo  offerebat.  Sacerdotes, 
diaconos  aliosque  inferiores  clericos  sibi  adjunctos  habe- 
bat, qui  illum  ratione  dignitatis  plus  minusve  adjuva- 
bant. Multitudine  fidelium  nimis  crescente,  permittebat 
ut  novi  coetus  alibi  fierent : his  praeficiebat  sacerdotes  qui 
nomine  ipsius  populum  docebant,  sacra  peragebant  et 
diversis  ministerii  sacri  officiis  fungebantur  : hujusmodi 
coetus  decursu  temporum  multiplicati  sunt,  et  paulatim 
conversi  sunt  in  parochias. 

Sacerdotes  ad  nutum  episcopi  ita  missi,  sic  et  revocari 
poterant.  Postea,  ut  regimen  Ecclesiae  firmius  esset,  sta- 
tutum est  parochos  semel  institutos,  verum  habituros 
esse  titulum  a quo  excidere  non  possunt,  nisi  secundum 
regulas  sat  difficiles  : hinc  dicti  sunt  inamovibiles.  Nunc 
in  Gallia,  post  Concordatum  anni  1801,  soli  parochi 
primarii  ( cures  de  canton ) hoc  privilegio  gaudent;  caeteri 
vero  qui  deservientes  appellantur,  ad  voluntatem  episcopi, 
sicut  vicarii  et  quicumque  delegati , semper  revocari 
possunt. 

Sive  autem  parochi  sint  amovibiles,  sive  non,  con- 
stat episcopum  immediatam  habere  jurisdictionem  in 
tota  dioecesi.  Nec  admitti  potest  opinio  eorum  qui  volunt 
parochos  ita  jure  divino  exis  tere,  ut  episcopus  in  diversas 
dioecesis  suae  parochias  solummodo  mediatam  jurisdic- 
tionem habeat : nam,  ante  parochiarum  existentiam,  im- 
mediatam habebat  jurisdictionem  in  totam  dicecesiin  >: 

porro  divisio  parochiarum  jurisdictionem  ejus  tollere 
non  potuit  : ergo.  Yide  Confer . cfJng.  clc  la  Hier . 

COROLLARIUM  PRIMUM* 

Constat  ex  dictis,  solos  episcopos  jus  habere  contro- 
versias circa  fidem  dirimendi.  Probavimus  enim  1°  Chri- 
stum instituisse  in  Ecclesia  corpus  docens;  2°  potestatem 
ei  dedisse  cunctas  fidei  controversias  infallibili  ter  diri- 
mendi ; 3°  hanc  potestatem  plebi  Christianae  non  com- 
petere, nec  principibus  saecularibus,  nec  simplicibus 
presbyteris,  sive  sint  parochi,  sive  non  : restat  ergo  ut 
soli  episcopi  eam  habeant* 

COROLLARIUM  SECUNDUM* 

Sequitur  pariter  ex  dictis , episcopos  non  simpliciter  ha- 
bendos esse  tanquam  fidei  testes,  sed  proprie  loquendo 
tanquam  judices;  non  solum  enim  testantur  has  aut  illas 
veritates  in  deposito  revelationis  contineri,  sed  insuper 
decernunt  eas  fide  divina  esse  credendas , et  anathemate 
plectunt  eos  qui  contrarium  dixerint. 

Quaedam  tamen  sunt  notanda,  nempe  1°  episcoporum 
esse  invigilare  in  suis  dioecesibus  ne  sana  doctrina  cor* 
rumpatur;  2°  nascentem  errorem  denuntiare,  privatim 
aut  publice,  prout  opportunum  ipsis  videbitur,  ac  repri- 
mere teneri ; 3°  silentium  circa  novitatem  exortam  impo- 
nere posse  etiam  sub  poena  excommunicationis,  donec 
summus  Pontifex,  ad  cujus  judicium  causam  deferre 
debet,  pronuntiaverit  : at  internum  fidei  actum  episco- 
pus exigere  non  potest  in  materiis  nondum  definitis, 
quia  privilegio  infallibilitatis  non  gaudet.  Unicum  quippe 
est  tribunal  certo  infallibile  in  Ecclesia,  scilicet  corpus 
episcoporum  capiti  suo  junctorum,  et  sola  hujus  tribu- 
nalis sententia  internum  fidei  actum  exigere  potest. 

4°  In  materiis  controversis  episcopus  non  habet  jus 
cohibendi  in  sua  dioecesi  libertatem  opinandi,  sentiendi, 

judicandi,  discutiendi  : attamen  si  contendentes  notas 
hssresis  vel  schismatis  publice  inurerent  adversariis,  ab 
eis  exigere  posset,  etiam  cum  censuris,  ut  ab  hujus- 
modi denominationibus  abstinerent;  quia  solius  est 
Ecclesiae  propositiones  definire,  et  decernere  quid  sit 
haereticum  vel  schismaticum. 

5°  Si  dubium  sit  an  propositio  aliqua  sit  in  materia 
controversa  vel  ad  fidem  pertineat,  episcopus  respectuo- 
sum  praescribere  potest  silentium  donec  sententia  Ro- 
mani pontificis  intervenerit,  et  tunc  omnes  parere  tenen- 
tur, quia  praesumptio  est  pro  superiore. 

6°  In  conciliis  cecumenicis  sententia  per  modum  unius 
fertur,  et  omnes  episcopi  ad  eam  active  tanquam  judices 
concurrunt,  licet  praecipua  pars  ad  summum  Pontificem, 
quatenus  est  caput  Ecclesiae,  pertineat. 

7°  Si  vero  summus  Pontifex  dogmaticum  ex  cathedra 
ferat  decretum,  illudque  ad  omnes  transmittat  episcopos, 
docetur  Romae  episcopos  illud  judicare  non  posse,  quia 
jam  est  completum,  ut  judicium,  sed  tantum  illud  ac- 
ceptare. Eo  sensu  Clemens  XI  scripsit  ad  clerum  Galli- 
canum qui  arbitratus  fuerat  se  bullam  Vincam  Domini 
Sabaoth  judicare  posse.  ( Vide  d’Argentre,  Collect . Jud . 
tom.  3,  part.  2,  pag.  453  et  seq.) 

CAPUT  SECUNDUM. 

t>B  MODO  QUO  AUCTORITAS  ECCLESI2E  DOCENTIS  EXERCERI 
DEBET,  UT  ILLIUS  DECISIO  SIT  INFALLIBILIS. 

Quinque  hic  proponi  possunt  quaestiones  : 1°  qualis 
esse  debeat  unanimitas  episcoporum,  ut  eorum  senten- 
tia sit  infallibilis  ; 2°  utrum  episcopi  per  orbem  dispersi 
controversias  circa  fidem  infallibiliter  dirimere  possint; 
3°  utrum  in  eo  casu  requiratur  consensus  eorum  expres- 
sus, an  vero  tacitus  sufficiat;  4°  quid  de  condemnatione 

propositionum  in  globo  sentiendum  sit;  5°  quaenam  sit 
auctoritas  conciliorum.  De  bis  omnibus  in  quinque  arti- 
culis dicemus. 

ARTICULUS  PRIMUS. 

DE  UNAN1311TATE  EPISCOPORUM  UT  SENTENTIA  EORUM  SIT 
INFALLIBILIS. 

Duplex  distingui  potest  episcoporum  unanimitas, 
pliysica  scilicet  et  moralis  : dici  posset  episcopos  phy- 
sice unanimes  esse,  si  omnes,  ne  uno  quidem  excepto, 
circa  idem  punctum  consentirent  : unanimitas  autem 
est  moralis,  ubi  multo  major  pars  eorum  in  idem  con- 
sentit. 

Certum  est  1°  unanimitatem  physicam  non  esse  neces- 
sariam ut  judicium  episcoporum  sit  infallibile;  alioquin 
nulla  hseresis  legitime  damnata  fuisset,  nulla  enim  fuit 
quae  saltem  aliquos  patronos  inter  episcopos  non  habue- 
rit : aliunde,  saepe  difficile  et  aliquando  impossibile  est 
omnes  episcopos  assensum  suum  manifestare  et  suffra- 
gium emittere  : ergo  unanimitas  moralis  sufficit. 

Certum  est  2°  minorem  numerum  episcoporum,  caeteris 
contradicentibus,  sententiam  infallibilem  proferre  non 
posse ; nam  infallibilitas  corpori  episcoporum  promissa 
est  : at  minor  numerus,  majori  oppositus,  corpus  illud 
non  repraesentat,  ut  evidens  est : ergo. 

Sola  majoritas,  seu  pluralitas  suffragiorum,  communi- 
ter sufficit  in  collegiis  virorum  deliberantium,  ut  feratur 
sententia  quae  totius  corporis  esse  censetur.  Sic  causae 
terminantur  in  tribunalibus  nostris , in  publicis  conven- 
tibus, etc.  Attamen  haec  dispositio  est  arbitraria,  et  alias 
formas  homines  statuere  potuissent,  sicut  de  facto  ali- 
quoties statutum  est,  v.  g.  pro  electione  papae ; duo  enim 
ex  tribus  vocibus  necessaiio  requiruntur  ( les  deux  ticrs  ). 
Nullum  est  dubium  quin  Christus  efficere  potuerit  ut 
sola  pluritas  sufficiat : sed,  cum  nihil  circa  hoc  punctum 
expresse  dixerit,  ad  constantem  Ecclesiae  praxiin  recur- 

rendum  est,  ut  quid  semper  factum  sit  noscatur,  et  quid 
faciendum  judicetur. 

Certum  est  3°  nullam  habitam  fuisse  rationem , in  sae- 
culis praeteritis,  episcoporum  numero  evidenter  inferiori 
reluctantium.  Sic  episcopi  Ariani,  Donatistae,  Nesto- 
riani,  Graeci,  etc.  rejecti  sunt  velut  haeretici  aut  schis- 
matici. 

Certum  est  4°  Ecclesiam  nunquam  tulisse  sententiam 
ob  pluralitatem  stricte  sumptam;  non  quia  judicavit  ta- 
lem sententiam  futuram  nullam,  sed  quia  sapientius 
arbitrabatur  in  hujusmodi  divisione  opinionum  nihil 
definire.  Quaestio  igitur  ad  hoc  praecipue  reducitur,  an 
scilicet  pars  episcoporum  notabiliter  major , summo  Pon- 
tifici conjuncta,  privilegio  infallibilitatis  in  decisionibus 
fidei  certo  gaudeat , ita  ut  unanimitas  moralis  non  sit 
necessaria. 

Duplicem  unanimitatem  episcoporum  distinguunt  Jan- 
senistae,  unam  antecedentem  ad  decretum,  et  alteram 
subsequentem.  Fatentur  unanimitatem  antecedentem 
necessariam  non  esse , nec  ordinarie  possibilem ; at  con- 
tendunt unanimitatem  subsequentem  omnino  necessa- 
riam esse.  Yel , inquiunt,  episcopi  reluctantes  ab  Ecclesia 
rejiciuntur,  vel  non  : si  prius , perfecta  est  unanimitas  , 
siquidem  dissentientes  jam  non  sunt  de  Ecclesia  utpote 
excommunicati ; si  posterius,  quaestio  non  censetur  defi- 
nita , cum  reluctantes  adhuc  sint  in  Ecclesia.  His  notatis , 
sit 

PROPOSITIO. 

Pars  notarie  major  episcoporum , summo  Pontifici  conjuncta , 

infallibilis  est  in  decisionibus  fidei , licet  quidam  episcopi 

ex  adverso  reclament , nec  nominatim  excommunicentur. 

Proh.  Scriptura  sacra  , praxi  Ecclesiae , testimoniis  Pa- 
trum , et  rationibus  theologicis. 

1°  Scriptura  sacra . Matth.  xxvm,  20 : Ecce  ego  vobiscurn 
sum , etc.  Unde  sic.  Infallibilitas  his  verbis  promissa  Apo- 
stolis et  eorum  successoribus,  eos  spectat  quatenus  sunt 

corpus  morale  : ergo,  ut  judicium  illorum  sit  infallibile, 
requiritur  tantum  consensio  hujus  corporis  : at  ubi  pars 
notabiliter  major  capiti  juncta  pronuntiat,  sententia  me* 
rito  judicatur  esse  totius  corporis  : ergo. 

2°  Praxi  Ecclesia ?.  Ut  haeretici  habiti  sunt  Pelagiani, 
quibus  decem  et  octo  patrocinabantur  episcopi ; Dona- 
tistae,  quibus  centum  et  quinquaginta  ; Ariani,  quibus 
multo  plures,  etc.  velut  schismatici  habentur  Graeci,  non 
obstantibus  tot  episcopis , archiepiscopis  et  patriarchis 
causam  eorum  defendentibus  eosque  gubernantibus. 
Ergo. 

3°  SS.  Patrum  testimoniis . Patres  concilii  Epliesini  sic 
aiunt  : « Perabsurdum  est  ducentorum  et  decem  sanc- 
» torum  episcoporum  synodo , quibus  et  universa  Occi- 
>♦  dentalium  sanctorum  episcoporum  multitudo,  et  per 
» ipsos  reliquus  totus  terrarum  orbis  consentit , triginta 
» tantum  numero  sese  opponere.  »>  Idem  habent  S.  Atha- 
nasius  contra  Arianos,  S.  Aug.  contra  Donatistaset  Pela- 
gianos,  etc.  Ergo  , etc. 

4°  Rationibus  theologicis . l°Si  majori  episcoporum  parti 
summo  Pontifici  junctae  standum  non  sit , unusquisque 
expendere  debet  an  veritas  cum  majori  vel  cum  minori 
numero  episcoporum  reperiatur , sicque  admittenda  erit 
via  examinis  privati  cujus  absurdi tatem  demonstravimus. 
2°  Auctoritas  a Christo  Ecclesiae  concessa  nihil  prodes- 
set, quia  fere  nunquam  infallibiliter  pronuntiaret. 
3°  Major  pars  episcoporum  praecipere  non  posset  epi- 
scopis reluctantibus  ut  assentirent  decreto , et  tamen  illos 
damnare , imo  et  excommunicare  valeret , propter  in- 
obedientiam;  alioquin  decisio  fidei  impossibilis  esset. 
Ergo. 

Hinc  1°  decretum  a parte  episcoporum  notabiliter  ma- 
jori summo  Pontifici  juncta , latum , eo  ipso  ad  fidem 
pertinet,  quamvis  plures  alii  episcopi  adversus  illud  re- 
clament. 

Hinc  2°  praedicto  decreto  semel  lato , omnes , sive  laici , 
sive  presbyteri,  sive  episcopi,  quidquid  hucusque  opinati 
fuerint,  sincere  et  interne  adhaerere  tenentur. 


DE  VERA  ECCLESIA. 


365 

Hinc  3°  qui  postea  pertinaciter  reluctantur,  sunt  hae- 
retici , licet  nominatim  non  excommunicentur;  articulo 
enim  catholicae  fidei  reipsa  adversantur. 

Nec  dici  potest , definitionem  nondum  esse  consumma- 
tam , quia  Ecclesia  reluctantes  e sinu  suo  non  ejicit;  nam 
ejici  possunt,  cum  judicio  decretorio  obsistant  : ergo 
constat  veritatem  apud  eos  non  esse.  Si  autem  non  eji- 
ciantur nominatim , id  fit  ex  prudentia,  ne  scilicet  ma- 
jora inde  nascantur  scandala,  ne  ipsi  fiant  contumaces 
et  fideles  in  ruinam  suam  inducant,  etc.  at  pessime  in- 
ferretur rem  non  esse  finitam. 

Qiueritur  utrum  mera  episcoporum  pluralitas  ad  deci- 
sionem fidei  sufficeret? 

H.  Mera  pluralitas  a summo  Pontifice  sejuncta  non 
sufficeret;  merito  namque  dici  non  posset  totum  corpus 
tunc  repraesentari  : sed  mera  pluralitas  summo  Pontifici 
juncta,  totum  corpus  episcopale  sufficienter  repraesentare 
videtur  : sic  corpora  politica  et  tribunalia  repraesentari 
censentur.  Cum  tamen  inde  maxima  exsurgerent  incom- 
moda , ut  patet,  praesumere  licet  Christum  non  permissu- 
rum ut  episcopi  sic  dividantur ; vel  si  de  facto  ita  divi- 
derentur, majoritas  a ferendo  fidei  decreto  abstineret, 
quemadmodum  pluries  a pronuntiando  abstinuerunt 
patres  Tridentini,  et  tunc  controversia  non  terminata 
esset  : talis  diu  fuit  quaestio  Rebaptizantium  olim  famo- 
sissima inter  summum  pontificem  Stephanum  et  S.  Cy- 
prianum. 


ARTICULUS  SECUNDUS. 

AN  EPISCOPI  PER  ORBEM  SPARSI  CONTROVERSIAS  CIRCA  FIDEM 
INFALLIBILITER  DIRIMERE  POSSINT. 

Quaestio  non  est  utrum  episcopi  per  orbem  dispersi 
omnes  controversias  fidei  judicare  debeant , sed  utrum 
infallibiliter  eas  dirimant , ex  hypotliesi  quod  judicent. 
Nonnulli  novatores , Jansenii  et  Quesnel  asseclae , conten- 
dunt solum  concilium  generale  quaestiones  fidei  obscuras 

infallibiliter  dirimere  posse;  libenter  tamen  concedunt 
Ecclesiam  dispersam , seu  episcopos  per  orbem  diffusos , 
in  questionibus  claris  et  apertis  infallibiliter  judicare. 
Dicunt  autem  eas  questiones  esse  apertas , que  commu-  ' 
niter  de  fide  credebantur  ante  suscitatam  heresim,  qua- 
lis erat  divinitas  Yerbi  cum  exortus  est  Arius;  eas  vero 
esse  obscuras  in  quibus  hinc  et  inde  disputatur  in  scholis, 
salva  fidei  substantia.  Juxta  catholicos , Ecclesia  dispersa 
aliquando  a ferendis  judiciis  abstinet;  quia , ex  variis  cir- 
cumstantiis, prudenter  estimat  necessarium  esse  conci- 
lium generale.  At  quotiescumque  sententiam  emittit, 
infallibiliter  judicat,  nec  quisquam  sub  praetextu  obscu- 
ritatis dissentire  potest  : cum  quibus  sit 

PROPOSITIO. 

Episcopi  per  orbem  dispersi , summo  Pontifici  juncti , quas- 
cumque fidei  controversias , sive  claras y sive  obscuras , 
infallibiliter  judicant , seu  infallibiles  sunt  in  omnibus 
decisionibus  suis, 

Prob . Scriptura  sacra  , traditione  et  ratione. 

1°  Scriptura  sacra.  Matth.  xxvm,  20  : Ecce  ego  vobis - 
cum  sum,  e tc.  Christus  promisit  infallibilitatem  corpori 
docenti  in  Ecclesia  : verum  episcopi  dispersi,  sicut  et 
congregati,  corpus  docens  in  Ecclesia  constituunt  : ergo. 

Insuper  Christus  testatur  se  omnibus  diebus  adfuturum 
esse  cum  Apostolis  docentibus  et  eorum  successoribus, 
usque  ad  consummationem  saeculi  : his  praesertim  verbis 
nititur  privilegium  infallibilitatis  quo  munita  est  Eccle- 
sia docens  : at  impossibile  est  episcopos  omnibus  diebus  iu 
unum  coadunatos  remanere.  Et  reipsa  Christus  non 
dixit  : Congregemini , et  ego  ero  vobiscum , sed  : Ite , do - 
cete  omnes  gentes , id  est  : Dispergamini  per  mundum 
universum,  ecce  ego  vobiscum  sum  omnibus  diebus . Ergo. 

2°  Traditione . Pelagiani  et  Semipelagiani  semper  habiti 
sunt  ut  haeretici  a tempore  S.  Aug.  usque  ad  nos  : atta- 
men nullum  concilium  generale  adversus  illos  fuit  cele- 

foratum,  sed  tantum  concilia  particularia,  et  praesertim 
duo,  linum  Africanum  et  Arausicanum  II.  Duo  haec 
concilia  « missa  sunt  ad  sedem  Apostolicam,  inde  etiam 
* rescripta  venerunt ; causa  finita  est,  utinam  aliquando 
® finiatur  error!  * S.  Aug.  Serm.  131  de  Verbis  Evang. 
Joan.  Porro  nulla  unquam  fuit  haeresis  magis  intricata 
quam  Pelagiana  et  Semipelagiana  : ergo. 

Aliunde,  per  tria  priora  Ecclesiae  saecula,  usque  ad 
concilium  Nicaenum  I,  anno  325  celebratum,  multae 
damnatae  sunt  liaereses,  et  sancti  Patres  omnes  haereticos 
ex  auctoritate  Ecclesiae  convincebant : ergo  velut  certum 
habebatur  Ecclesiam  dispersam  infallibilitate  gaudere. 

3°  Ratione.  1°  Non  concilium  generale,  sed  episcopi 
per  orbem  sparsi  populum  Christianum  doctrina  pascunt : 
unde  si  errori  obnoxii  essent  docendo,  contingere  posset 
majorem  Ecclesiae  partem  a veritate  deficere  : tunc  in- 
fallibilitas  ejus  passiva  cum  activa  destrueretur,  catho- 
licitas  periret  et  portae  inferi  adversus  illam  praevalerent : 
porro  liaec  consectaria  admitti  nequeunt : ergo. 

2°  Difficillimum  et  saepe  impossibile  est  concilium 
cecumenicum  congregare  : attamen  necesse  est  ut  tribu- 
nal ad  terminandas  quaestiones  fidei  destinatum  semper 
existat,  alioquin  error  in  Ecclesia  Dei  serpere  posset,  et 
nullum  adesset  medium  quo  efficaciter  cohiberetur  : 
ergo  necesse  est  ut  Ecclesia  dispersa  privilegio  infallibi  - 
litatis  gaudeat, non  solum  in  quaestionibus  manifestis,  sed 
in  obscuris  et  etiam  intricatis ; facilius  enim  error  in  his 
quam  in  aliis  grassaretur  et  obfirmaretur  : sufficiens  igi- 
tur remedium  praeparare  debuit  Christus  contra  hujus- 
modi malum  : atqui  nullum  aliud  excogitari  potest  prae- 
ter infallibilitatem  jugiter  in  Ecclesia  permanentem  et 
ad  quascumque  causas  se  extendentem  : ergo. 

Solvuntur  objectiones . 

Obj.  1°.  S.  Aug.  pluribus  in  locis  excusat  resistentiam 
S.  Cypriani  decreto  S.  Stephani,  ex  eo  quod  concilio 
eecumenico  obtemperare  paratus  esset  : ergo  non  existi- 

mabat  auctoritatem  Ecclesiae  dispersae  sufficientem  esse 
ad  finiendam  controversiam  de  baptismo  ab  haereticis 
collato. 

R.  1°.  Dist.  ant.  S.  Aug.  S.  Cyprianum  excusat  ex  eo 
quod  paratus  esset  obtemperare  concilio  oecumenico  et 
auctoritati  Ecclesiae  dispersae,  sufficienter  sibi  notae,  con- 
cedo ; ex  eo  quod  soli  concilio  oecumenico  obtemperare 
vellet,  nego  ant.  Nam  ibi  S.  Doctor,  1.  1 de  Baptismo, 
eap.  18,  agnoscit  quod  postea  totus  catholicus  orbis  ample- 
xus sit  opinionem  S.  Cypriano  oppositam ; eo  tempore 
igitur  nondum  hac  de  re  clara  apparuerat  totius  Eccle- 
siae dispersae  consensio.  Praeterea,  expresse  testatur  idem 
S.  doctor,  1.  2deBapt.  c.  4,  S.  Cyprianum  semper  para- 
tum fuisse  auctoritati  Ecclesiae  cedere,  et  forsitan  cessisse 
antequam  moreretur  : atqui  tamen  nullum  tunc  existe- 
bat  concilium  generale  in  quo  error  Ptebaptizantium 
fuisset  damnatus  : ergo. 

R.  2°.  Nego  conseq . Libenter  enim  admittimus  tales 
contingere  posse  circumstantias  quod  necessarium  sit 
concilium  generale,  non  quidem  ut  sententia  Ecclesiae 
sit  infallibilis,  sed  ut  evidentius  appareat  et  omnis  dis- 
putandi praetextus  tollatur,  ac  tutius  pax  inter  conten- 
dentes restituatur  : porro  gravissimae  sub  omni  respectu 
erant  circumstantiae  in  quibus  versabatur  Ecclesia  rela- 
tive ad  quaestionem  de  Rebaptizantibus;  omnes  enim 
Ecclesiae  Africae,  Numidiae,  Mauritaniae,  Ponti  et  fere 
totius  Orientis  opinionem  S.  Cypriani  tenebant ; caeterae 
vero  summo  Pontifici  Stepliano  hanc  opinionem  dam- 
nanti adhaerebant  : vix  igitur  urgentiores  excogitari  pos- 
sent circumstantiae  ut  concilium  generale  sit  necessarium. 
Ergo. 

Obj.  2°.  Saepe  concilia  cecumenica  articulos  ab  Ecclesia 
dispersa  definitos  de  novo  tractarunt,  v.  g.  errores  Nes- 
torii,  Eutychii,  Monotlielitarum,  etc.  jam  proscriptos 
proscripserunt  : ergo  persuasum  habuerunt  Ecclesiam 
dispersam  privilegio  infallibilitatis  non  donari. 

R.  Dist.  ant . Saepe  concilia  cecumenica  articulos  ab  Ec- 
clesia dispersa  jam  definitos  tractarunt,  ut  eos  confirma- 

rent,  conc.  ut  eos  tanquam  incertos  novo  examini  sub- 
jicerent, nego  ant . Equidem  ssepe  concilia  cecumenica 
articulos  ab  Ecclesia  dispersa,  imo  a conciliis  antece- 
dentibus etiam  generalibus  definitos  de  novo  tractarunt, 
ut  iterum  eos  confirmarent,  contumaciam  haereticorum 
efficacius  contunderent,  eorum  animos  ad  unitatem  faci- 
lius inclinarent  et  dogmata  Christiana  magis  ac  magis 
elucidarent  : sic  secunda  synodus  Constantinopolitana 
quatuor  priora  concilia  generalia  confirmavit,  et  tamen 
de  illorum  auctoritate  non  dubitavit;  sic  concilium  Tri- 
dent.  multa  definivit  quae  in  antiquis  Ecclesiae  conciliis 
fuerant  decreta  : atqui  patres  Tridentini  de  antiquorum 
conciliorum  infallibili tate  non  dubitabant : ergo. 

Exempla  nobis  allegata,  ex  damnatione  errorum  jam 
proscriptorum  petita,  pro  responsione  nostra  pugnant; 
nam  concilium  Epliesinum  et  concilium  Chalcedonense 
definierunt  capita  quae  jam  erant  de  fide,  nempe  conci- 
lium Epliesinum  unicam  in  Christo  esse  personam,  et 
concilium  Chalcedonense  duas  in  eodem  Christo  esse  na- 
turas. Ergo. 

COROLLARIUM. 

Hinc  manifestum  est  appellationem  ad  futurum  con- 
cilium generale  esse  illicitam,  quando  de  morali  episco- 
porum dispersorum  unanimitate  constat.  Nam  1°  haec 
unanimitas  est  infallibilis,  ex  dictis.  2°  Talis  appellatio 
est  illusoria;  saltem  enim  difficillimum  et  saepe  impos- 
sibile est  concilium  generale  congregare  ; interea  errores 
legitimam  condemnationem  non  formidantes,  impune 
grassarentur.  3°  Eadem  est  Ecclesia  dispersa  et  congre- 
gata; ridicule  autem  fit  appellatio  ab  Ecclesia  ad  Eccle- 
siam. 4°  Talis  appellatio  inter  catholicos  est  insolita,  a 
Pelagianis  in  quinto  saeculo  fuit  excogitata,  a Lutlieranis 
in  decimo  sexto  fuit  renovata.  5°  Pelagianos  futurum 
concilium  invocantes  sic  confutavit  S.  Aug.  lib.  4 ad  Bo- 
nifac.  cap.  ultimo,  n.  34  : « Quid  est  ergo  quod  dicunt, 
» Simplicibus  episcopis  sine  congregatione  synodi  in  locis 
o suis  sedentibus,  extorta  subscriptio  est  ?...  Aut  vero  con- 

16. 


370  TRACTATUS 

” gregatione  synodi  opus  erat,  ut  aperta  pernicies  dam- 
» naretur  : quasi  nulla  liaeresis  aliquando  nisi  synodi 
” congregatione  damnata  sit ! cum  potius  rarissimae  in- 
>»  veniantur,  propter  quas  damnandas  necessitas  talis  ex- 
» stiterit ; multoque  sint  atque  incomparabiliter  plures 
» quae,  ubi  exstiterunt,  illic  (Romae)  improbari  damnari- 
” que  meruerunt,  atque  inde  per  caeteras  terras  devi- 
» tandae  innotescere  potuerunt.  » Ergo. 

ARTICULUS  TERTIUS. 

UTRUM  AD  INFALLIBILE  FIDEI  JUDICIUM  EXPRESSUS  REQUIRA- 
TUR EPISCOPORUM  CONSENSUS , AN  VERO  TACITUS  SUFFICIAT. 

Tacitus  episcoporum  consensus  est  vera  eorum  adhae- 
sio alicui  circa  fidem  definitioni,  sed  non  expresse  ma- 
nifestata. Sensus  praesentis  quaestionis  non  est,  an  hu- 
jusmodi adhaesio  infallibilem  fidei  definitionem  efficiat; 
libenter  id  nobiscum  admittunt  Janseniani  et  Quesnel- 
] istae;  sed  an  silentium  episcoporum  sufficiens  sit  indi- 
cium eos  propositioni  sibi  notae  adhaerere,  seu  tacite 
consentire  : partem  affirmantem  docuerunt  abbas  de 
Saint-Cyran,  in  opere  suo  de  Hierarchia  ecclesiastica,  sub 
nomine  Petri  Aurelii,  et  Quesnel Tradition  de  l'  Eglise 
Romaine.  Postquam  vero  constitutio  Unigenitus  fuit  pro- 
mulgata, Quesnel  et  tota  Jansenianorum  caterva,  ut  ab 
illius  auctoritate  se  expedirent,  conclamarunt  eam  ab 
episcopis  per  orbem  sparsis  sufficienter  non  fuisse  ac- 
ceptatam, aut  saltem  id  ex  silentio  eorum  concludi  non 
posse.  Contra  quos  sit 

PROPOSITIO. 

Quoties  dogma  aliquod  a Romano  pontifice  definitum  ad 
omnes  episcopos  dirigitur , et  nulla  alicujus  ponderis  ex- 
surgit eorum  reclamatio , tunc  tacitus  omnium  moraliter 
consensus  necessario  est  pr ce  sumendus , et  infallibilis  est 
definitio . 

Prob . Scriptura  sacra,  praxi  Ecclesiae,  et  ex  S.  Auge 

1°  Scriptura  sacra.  Matth  xvi , 18  : Tu  es  Petrus , et  su- 
per hanc  petram  cedificabo  Ecclesiam  meam  , et portee  inferi 
non  prcevalcbunt  adversus  eam . Unde  sic.  Nunquam  error 
praevalere  potest  in  Ecclesia  : at  si  hujusmodi  definitio 
infallibilis  non  esset,  error  praevaleret  in  Ecclesia,  cum 
nulla  tunc  existeret  via  ad  eum  praecavendum  aut  reji- 
ciendum : ergo. 

2°  Praxi  Ecclesice . Omnes  fatentur  errores  Pelagiano- 
rum  et  Semipelagianorum  legitime  fuisse  proscriptos  : 
atqui  nulla  existit  declaratio  episcoporum  , sive  congre- 
gatorum , sive  dispersorum  , expressa  contra  illos.  Idem 
dicendum  est  de  erroribus  Baii  et  Molinosi , de  quinque 
propositionibus  Jansenii  quae  ab  adversariis  habentur  ut 
haereticae.  Ergo. 

3°  Ex  S.Aug.  Epist.  55,  alias  119,  c.  19 , ad  Januarium : 
« Quae  sunt  contra  fidem  vel  bonam  vitam  , non  appro- 
» bat , nec  tacet,  nec  facit  » (Ecclesia).  Nisi  autem  prae- 
fata fidei  definitio  infallibilis  esset , Ecclesia  ea  quae  sunt 
contra  fidem  et  bonam  vitam  taceret.  Ergo. 

Ut  autem  silentium  episcoporum  velut  sufficiens  indi- 
cium taciti  eorum  consensus  haberi  debeat , tres  requi- 
runtur conditiones,  scilicet  : 1°  ut  fidei  decretum  de  quo 
agitur  ipsis  innotescat , decretum  enim  ignotum  nec  ap- 
probare nec  rejicere  possunt ; 2°  ut  ad  eos  tanquam  re- 
gula fidei  totam  obligans  Ecclesiam  dirigatur  vel  perve- 
niat ; non  enim  reclamare  tenentur  episcopi  contra  errores 
particulares , quia  doctrina  Christi  non  periclitatur  in  Ec- 
clesia ; 3°  ut  illud  decretum  fidem  , mores  aut  disciplinam 
generalem  et  essentialem  respiciat ; nam  de  his  solis  Ec- 
clesia infallibiliter  judicat,  ut  infra  dicemus  : si  ergo  de 
aliquo  facto  personali  vel  de  rebus  politicis  ageretur, 
nihil  ex  silentio  episcoporum  concludi  posset. 

Solvuntur  objectiones . 

Obj.  R Semper  aliquis  erit  locus  timendi  ne  omnes 
episcopi  dispersi  definitionem  Apostolicam  non  cognove- 
rint y aut  eam  non  legerint,  aut  cum  debita  meditatione 

non  examinaverint,  aut  suam  oppositionem  nondum  ma- 
nifestare potuerint  : ergo  ex  eo  quod  sileant , merito  con- 
cludi non  potest  eos  consentire. 

R.  1°.  Retorqueo  argumentum . Semper  erit  locus  timendi 
ne  omnes  episcopi  ad  concilium  generale  non  fuerint  de- 
bito modo  convocati , aut  rem  cum  debita  attentione  non 
expenderint,  aut  aliqua  consideratione  humana  ad  con- 
sentiendum inducti  fuerint , etc.  ergo  de  sufficienti  illo- 
rum consensu  , licet  expresso  , nunquam  constabit. 

Quaelibet  auctoritas  humana  eodem  ratiocinio  rueret , 
quia  semper  aliqua  hujusmodi  fingi  posset  hypothesis. 

R.  2°.  Nego  ant.  Nullus  enim  est  timendi  locus  ubi 
certitudo  moralis  habetur  : at  si  definitio  Apostolica  ad 
omnes  episcopos  directa  fuerit,  quod  facile  constabit, 
morali  ter  certum  erit  eos  illam  accepisse , legisse  et  suffi- 
cienter examinasse ; supponi  quippe  non  potest  omnes 
episcopos  muneri  suo  simul  deesse  , propter  continuam 
Christi  assistendam.  Quamvis  autem  nullum  praecise  as- 
signari possit  tempus  ut  oppositio  refragandum  mani- 
festari possit,  certum  est  tamen  quod  longum  esse  non 
debeat.  Praeterea , Christus  dare  debuit  regulam  fidei 
omnibus  obviam  : verum  si  examen  conditionum  ad  suf- 
ficientiam consensus  episcoporum  requisitarum  omnibus 
necessarium  esset , Christus  non  dedisset  regulam  omni- 
bus obviam.  Ergo. 

Inst.  Qui  tenent  summum  Pontificem  esse  infallibilem, 
ipsius  decreta  accipiunt  sine  examine  : at  plerique  epi- 
scopi tenent  summum  Pontificem  , etc.  merito  igitur  ti- 
mendum est  ne  plerique  definitionem  A postolicam  suffi- 
cienter non  examinaverint. 

R.  Nego  maj . Qui  enim  tenent  summum  Pontificem 
esse  infallibilem , hanc  doctrinam  habent  tantum  ut  pro- 
babilem, non  ut  articulum  fidei  : debent  ergo  nihilomi- 
nus definitionem  Apostolicam  examinare. 

Dicunt  quidem  Jansen istae  plerosque  episcopos  librum 
Jansenii  non  legisse ; sed  omnes  illius  sensum  agnoscere 
potuerunt , tum  examinibus  et  discussionibus  Romae  ali- 
bique  celebratis,  tum  ipsis  Jansenistarum  confessis.  Ergo. 

Fatendum  est  insuper  Christum  praevidisse  fore  ut  ple» 
vique  episcopi  crederent  summum  Pontificem  esse  infal- 
libilem , et  tamen  infallibilitatem  corpori  episcoporum 
certo  promisit  : quidquid  sit  ergo  de  illa  infallibili tate , 
negari  non  potest  decisiones  episcoporum  infallibiles  esse. 

Eig°- 

Obj.  2°.  Summus  pontifex  Honorius  , in  epistola  ad  Ser- 
gium , patriarcham  Constantinopolitanum  , errorem  Mo- 
nothelitarum  docuit  : atqui  tamen  episcopi  contra  hanc 
epistolam  non  reclamarunt  : ergo. 

R.  1°.  Non  constat  Honorium  errorem  Monothelita- 
rum  docuisse  ; multi  enim  ipsius  epistolas  ad  Sergium, 
Sophronium  et  Cyrillum  ab  omni  labe  liaeresis  excusant. 
Sergius  ad  eum  scripserat  litteras  dolo  plenas,  quibus 
illi  persuadere  nitebatur  pro  bono  et  pace  Ecclesiae  ma- 
xime necessarium  esse  ut  nec  una  nec  duplex  in  Christo 
voluntas  et  operatio  diceretur  : his  testimoniis  Sergii  nimis 
credens  Honorius , altum  circa  hanc  quaestionem  prae- 
scripsit silentium  ; silentium  istud  magnum  verae  fidei 
attulit  detrimentum,  sed  praeter  Honorii  intentionem. 
Ergo  1°. 

R . 2°.  Nego  conseq . Etiamsi  enim  Honorius  in  epistolis 
suis  errorem  Monothelitarum  docuisset,  nihil  contra 
propositionem  nostram  ex  silentio  episcoporum  inferri 
posset  : nam  1°  decisio  Honorii  non  erat  dogmatica , si- 
quidem non  definiebat  quid  esset  credendum  aut  reji- 
ciendum ; 2°  ad  omnes  ecclesias  non  fuit  directa  : erat  e 
contra  omnibus  fere  episcopis  ignota  , tum  in  Oriente , 
tum  in  Occidente ; nam  Orientales  Monothelitis  ad- 
dicti, eam  ad  confirmandum  errorem  suum  nunquam 
invocaverunt.  Quando  Heraclius  silentium  per  Ecthesim 
suam  praescripsit , undique  contra  illam  reclamatum  est : 
atqui  non  minus  contra  Honorii  decisionem  reclama- 
tum esset,  si  cognita  fuisset.  Similiter  in  Occidente  Joan- 
nes  IY , Theodorus  et  Martinus  I , summi  pontifices 
Ptomani,  Ecthesim  Heraclii  et  Typum  Constantii  dam- 
naverunt, epistolas  autem  Honorii  ad  Sergium  ne  quidem 
commemorant : ergo  praedicta  Honorii  decisio  quasi  so- 

pita  remansit  per  quinquaginta  annos , usque  ad  sextam 
synodum  generalem  in  qua  fuit  reprobata.  Non  mirum 
igitur  si  episcopi  tacuerint.  Ergo. 

Obj.  3°.  Clerus  Gallicanus , in  celebri  censura  anni  1700, 
damnavit  eorum  sententiam  qui  docebant  silentium  epi- 
scoporum circa  aliquam  doctrinam  ut  illius  approbatio- 
nem esse  habendum.  Ergo. 

R.  Distinguo  ant . Et  ibi  agebatur  de  doctrina  ab  ali- 
quo theologo  privato  asserta,  concedo ; agebatur  de  con- 
stitutione dogmatica,  nego  ant . Equidem  clerus  Gallicanus 
merito  damnavit  eorum  sententiam  qui  tenebant  epi- 
scopos novas  theologorum  opiniones  approbare  censeri , 
eo  ipso  quod  circa  illas  tacerent;  inde  enim  sequeretur 
Ecclesiam  approbare  multas  opiniones  contradictorias , 
falsas,  scandalosas  et  haereticas,  aliunde  fere  occultas, 
quae  sine  periculo  in  lucem  prodirent  : nunquam  vero 
clerus  Gallicanus  definire  intendit  silentium  episcopo- 
rum circa  constitutionem  dogmaticam  , legitime  promul- 
gatam et  conditionibus  supra  requisitis  vestitam  , suffi- 
ciens non  esse  indicium  verae  approbationis.  Ergo. 

ARTICULUS  QUARTUS. 

DE  CONDEMNATIONE  PROPOSITIONUM  IN  GLOBO. 

Duplici  modo  perversae  propositiones  damnari  pos- 
sunt, scilicet  speciali  modo,  quando  singulis  sua  nota 
assignatur  et  declaratur,  v.  g.  primam  esse  erroneam, 
secundam  scandalosam  i tertiam  haereticam  , etc.  vel  in 
globo , ut  aiunt , id  est,  si  omnes  damnentur  velut  respec- 
tive  erroneae,  scandalosae , haereticae,  etc.  Eo  modo  101 
propositiones  Quesnel , ex  libro  les  Reflexions  morales , etc. 
in  celebri  bulla  Unigenitus , a Clemente  XI  damnatae  sunt 
anno  1713.  Hinc  Jansenii  et  Quesnel  asseclae  novam  oc- 
casionem sumpserunt  Pontificiae  hujus  constitutionis 
auctoritatem  declinare , contendentes  Ecclesiam  propo- 
sitiones sic  in  globo  damnare  non  posse.  Contra  quos  sit 

PROPOSITIO. 

Ecclesia  est  infallibilis  in  damnatione  propositionum 
in  globo. 

Prob.  Scriptura  sacra,  praxi  Ecclesiae  et  ratione. 

1°  Scriptura  sacra.  Euntes , docete  omnes  gentes , etc. 
Unde  sic.  Christus  suam  promisit  assis tentiam  Ecclesiae, 
ut  infallibiliter  doceret  et  judicaret;  modum  autem  non 
determinavit  : quocumque  modo  igitur  Ecclesia  senten- 
tiam suam  aperiat,  infallibiliter  quaestiones  judicat. 
Ergo  1°. 

2°  Praxi  Ecclesiae.  « Si  quid  tota  per  orbem  frequen- 
» tat  Ecclesia,  quin  ita  faciendum  sit  disputare  insolen- 
® tissimae  insaniae  est,  » ait  S.  Aug.  Epist.  54,  alias  118, 
cap.  5.  Atqui  mos  receptus  est  in  Ecclesia,  sive  congre- 
gata, sive  dispersa,  propositiones  sic  in  globo  condem- 
nandi. 1°  In  Ecclesia  congregata ; in  concilio  enim  Ni- 
eceno  I damnatus  est  liber  Arii  cui  titulus  Tlialia ; in 
concilio  generali  Y tria  famosissima  Theodori,  Theodo- 
reti  et  Ibae  Capitula  proscripta  sunt;  in  VI  damnati  sunt 
libri  Origenis  : a fortiori  propositiones  ex  illis  libris 
extractae  sub  pluribus  notis  respective  damnari  potuis- 
sent. Sic  pariter  concilium  Constantiense,  sess.  8,  45 
Wiclefi  articulos  in  globo  proscripsit  ut  erroneos,  scan- 
dalosos,  blasphemos,  et  sess.  15,  eodem  modo  damna- 
vit 35  propositiones  Joannis  Hus.  Ergo  1°.  2°  A multo 
tempore  idem  usus  propositiones  in  globo  condemnandi 
viget  in  Ecclesia  non  congregata;  eo  modo  Sixtus  IY 
damnavit  Petrum  de  Osma,  Leo  X Lutlierum,  Pius  V, 
Gregorius  XIII  et  Urbanus  VIII  Baium,  Innocentius  XI 
mysticas  et  exitiosas  Molinosi  assertiones,  Innocen- 
tius XII  23  propositiones  ex  lib.  illust.  de  Fenelon  Ex - 
plication  des  maximes  des  saints  excerptas,  etc.  Universa 
Ecclesia  has  proscriptiones  approbavit.  Ergo. 

3°  Batione . 1°  Quando  Ecclesia  speciales  singulis  pro- 
positionibus notas  assignat,  infallibiliter  judicat,  secun- 

dum  adversarios  : arqui  non  minus  infallibiliter  judicare 
debet  quando  eas  in  globo  condemnat ; nam  assignatio 
notae  unicuique  propositioni  Ecclesiam  non  facit,  sed 
supponit  infallibilem.  Ergo. 

4°  Ille  modus  propositiones  verae  doctrinae  oppositas 
damnandi  saepe  maximae  est  utilitatis;  est  enim  promp- 
tior et  expeditior,  multo  minus  praebet  locum  cavillatio- 
nibus haereticorum.  Unde  Bossuet,  Second  ecrit  sur  le 
livre  de  Fenelon,  n.  2 : « Les  condamnations  generales 
» sont  utilement  pratiquees  dans  FEglise,  pour  donner. 
w comme  un  premier  coup  aux  erreurs  naissantes,  et 
u souvent  meme  le  dernier,  suivant  Fexigence  du  cas 
n et  le  degre  d’obstination  qu’on  trouve  dans  les  es- 
» prits.  » Ergo  legitime  condemnari  possunt  proposi- 
tiones in  globo.  Imo  infallibiliter  condemnari  posset 
liber  velut  continens  propositiones  respective  falsas, 
erroneas,  scandalosas,  etc.  ad  hanc  enim  conclusionem 
evidenter  ducunt  rationes  a nobis  allatae,  et  sic  damnata 
sunt  tria  Capitula. 

Solvuntur  objectiones. 

Obj.  1°.  Illa  judicandi  forma  admitti  non  potest  in 
Ecclesia,  quae  nihil  certum  et  determinatum  proponit 
credendum  : atqui  talis  est  condemnatio  propositionum 
in  globo  : ergo. 

R.  Nego  min . Dici  enim  non  potest  nihil  certum  et 
determinatum  nobis  proponi  credendum,  si  constet 
propositiones  sic  damnatas  saltem  sub  aliquo  respectu 
esse  malas  : atqui  tunc  constat  omnes  illas  propositiones 
saltem  sub  aliquo  respectu  esse  malas  ; posito  quod  le- 
gitima sit  condemnatio,  eo  ipso  constat  nullam  ex  his 
propositionibus  esse  cui  saltem  una  ex  notis  in  genere 
assignatis  non  conveniat  : ergo.  Rem  exemplo  sic  illu- 
strat de  la  Hogue  : « Supponatur,  inquit , de  permultis 
» cibis  alicui  appositis , sex  peritissimos  medicos  gene- 
» ratim  declarare  ex  eis  unum  esse  capiti  noxium , alios 
» stomacho  vel  visceribus,  quosdam  veneno  infectos,  et 
» caeteros  prorsus  insalubres  : profecto  qui  et  sanitati  et 

« suae  vitae  providere  vellet  vir  sapiens,  non  obtenderet 
» vagam  nimis  esse  illam  medicorum  assertionem  quam 
» ut  ei  indulgere  debeat.  » Ergo  a pari  obtendere  non 
debent  fideles  nimis  vagam  esse  condemnationem  pro- 
positionum in  globo , ut  eas  rejicere  teneantur. 

In  st.  1°.  Praedicta  propositionum  condemnatio  non 
potest  reputari  infallibilis,  nisi  episcopi  in  parte  saltem 
notabiliter  majori  illi  assentiant : at,  in  liypo thesi  nostra, 
episcopi  non  assentiunt  tali  condemnationi  saltem  per 
modum  unius ; unus  enim  talem  habebit  propositionem 
ut  falsam,  alius  ut  scandalosam,  alter  ut  haereticam, 
sicque  de  caeteris,  et  forte  circa  nullam  plene  sibi  con- 
sentient. Ergo. 

R.  1°.  Nego  min.  ej usque  probationem.  Etiamsi  enim  epi- 
scopi non  sibi  consentirent  in  assignando  notas  conve- 
nientes singulis  propositionibus,  nihilominus  sufficienter 
unanimes  essent  circa  ipsam  propositionum  condemna- 
tionem, siquidem  omnes  tenerent  nullam  ex  dictis  pro- 
positionibus esse  quae  unam  saltem  ex  notis  assignatis 
non  mereretur,  et  vicissim  nullam  ex  notis  assignatis 
quae  saltem  uni  ex  propositionibus  damnatis  non  conve- 
niret : porro  liaec  unanimitas  sufficit  ut  sana  doctrina 
custodiatur  integra  et  error  repellatur. 

Praeterea,  ut  damnatio  propositionum  in  globo  sit  in- 
fallibilis, vel  episcopi  moraliter  unanimes  esse  debent  in 
assignando  notas  singulis  propositionibus,  quod  solus 
Deus  scit,  vel  non  : si  id  non  requiratur,  nulla  est  diffi- 
cultas ; si  requiratur,  Christus  assistentia  sua  providebit 
ut  existat ; nam  promisit  se  cum  Ecclesia  docente  semper 
adfuturum,  et  modum  ferendi  judicium  non  determina- 
vit. Fideles  ergo  inquirere  non  debent  qua  ratione,  quo 
motivo  episcopi  circa  aliquam  propositionem  consen- 
tiant : humiliter  eos  audiant  et  prompto  animo  eis  obe- 
diant,  hoc  ipsis  ad  salutem  sufficit. 

Inst.  2°.  Quando  propositiones  damnantur  in  globo,  plu- 
rimae ex  illis  notam  liaeresis  non  merentur  : ergo  adhuc 
propugnari  possunt. 

R . Dist . consequens . Adhuc  propugnari  possunt,  id  est, 

qui  eas  seorsim  sumptas  propugnaret,  non  esset  forma- 
liter haereticus,  conc . non  esset  erga  Ecclesiam  rebellis, 
nego  conseq . Etenim  qui,  post  hujusmodi  condemnatio- 
nem, propositiones  sejungeret,  contenderetque  notara 
haeresis  his  aut  illis  non  applicari  et  eas  propugnaret, 
non  esset  formaliter  haereticus ; nam  fidei  catholicae  stri- 
cte sumptae  non  adversaretur  : sed  ipsius  conditio  non 
ideo  melior  esset ; rebellis  enim  erga  Ecclesiam  et  reus 
peccati  mortalis  fieret.  Si  autem  omnes  propositiones 
damnatas  in  globo  generatim  defenderet,  formaliter  hae- 
reticus foret,  ex  hypothesi  quod  nota  haereseos  assignata 
esset  sine  alia  determinatione , quia  fidem  catholicam 
tunc  directe  pugnaret : ergo,  etc. 

ARTICULUS  QUINTUS. 

QUANAM  SIT  AUCTORITAS  CONCILIORUM  SEU  ECCLESIA 
CONGREGATA. 

Concilium  est  legitima  episcoporum  congregatio,  ad 
deliberandum  et  judicandum  de  iis  quae  ad  fidem,  mo- 
res aut  generalem  Ecclesiae  disciplinam  pertinent. 

Concilium  vel  generale  est,  vel  particulare.  Concilium 
generale  seu  cecumenicum  est  illud  quod  universam  le- 
gitime repraesentat  Ecclesiam ; particulare  vero  est  illud 
quod  aliquam  tantum  Ecclesiae  partem  repraesentat.  Po- 
test esse  nationale,  vel  provinciale  : est  nationale,  si  om- 
nes episcopi  ejusdem  regionis  seu  regni  aut  imperii,  sub 
praesidentia  patriarchae  vel  primatis,  legitime  convocen- 
tur : est  autem  provinciale,  quando  ex  omnibus  ejusdem 
provinciae  ecclesiasticae  episcopis  metropolitano  junctis 
componitur.  De  concilio  generali  praecipue  nobis  dicen- 
dum est. 

Per  concilium  generale  non  intelligenda  est  multi- 
tudo episcoporum  cum  Romano  pontifice  conjuncta,  alio- 
quin  nullum  esset  discrimen  essentiale  inter  concilium 
et  Ecclesiam  dispersam.  Concilium  generale  recte  defi- 
nitur : Coetus  episcoporum  nomine  totius  Ecclesice  congrega - 

torum,  ad  illam  legitime  reprresentandam , et  ad  tractandum 
de  fide , moribus  aut  disciplina . Quatuor  inprimis  circa 
concilia  generalia  inquiri  possunt , nempe  : 1°  quo  jure 
sint  instituta ; 2°  quae  requirantur  conditiones  ut  sint 
cecumenica;  3°  quaenam  sit  eorum  auctoritas;  4°  quae 
necessitas.  De  his  in  quatuor  paragraphis  breviter  dice- 
mus , et  quintum  de  conciliis  particularibus  subjunge- 
mus. 

§ I.  — De  jure  quo  instituta  sunt  concilia  cecumenica. 

Jure  tum  naturali  tum  divino  instituta  sunt  concilia, 
1°  Jure  naturali ; quaelibet  enim  societas  numerosa  potest 
jure  naturali , saltem  convocante  legitimo  principe  , per 
membra  a se  deputata  coetum  generaleut  congregare 
qui  illam  repraesentet.  Actus  hujusmodi  coetus  ab  uni- 
versa societate  emanasse  censentur  , et  membra  absentia 
pariter  obligant  : porro  Ecclesia , utpote  societas  per- 
fecta, idem  jus  habet : ergo  concilia  generalia  jure  natu- 
rali  instituta  videntur,  id  est,  ex  constitutione  Ecclesiae 
sequuntur. 

2°  Jure  divino.  Nam  apud  Matth.  xvm,  20,  Christus 
dicit : Ubi  enim  sunt  duo  vel  tres  congregati  in  nomine  meo> 
ibi  sum  in  medio  eorum  : atqui  haec  verba , ex  contextu , 
Ecclesiam  congregatam  spectare  videntur;  immediate 
enim  ante  ea  Christus  dixerat : Si  Ecclesiam  non  audierit , 
sit  tibi  sicut  ethnicus  et  publicanus . Anien  dico  vobis  : Quce- 
cumque  alligaveritis  super  terram , etc. 

Universa  traditio  hunc  textum  sic  intellexit , v.  g.  con- 
cilium Chalcedonense,  in  quo  plus  quam  quingenti  sede- 
runt  episcopi ; concilium  Constant.  II;  item  Coelestinus 
papa  , ad  patres  concilii  Epliesini  scribens  , etc.  Ergo. 

Insuper  certum  est , ut  infra  demonstrabitur , concilia 
generalia  privilegio  infallibilitatis  gaudere  : at  illud  pri- 
vilegium a solo  Christo  accipere  potuerunt  : ergo  a 
Christo  fuerunt  instituta. 

§ II.  — De  conditionibus  requisitis  ut  concilia  sint  cecumenica 
et  legitima. 

Triplicis  generis  requiruntur  conditiones  ut  concilia 
sint  cecumenica  et  legitima  ; aliae  enim  spectant  eorum 
convocationem  , aliae  celebrationem,  et  aliae  exitum. 

1°  Quoad  convocationem , tres  iterum  sunt  conditiones 
de  jure  ordinario  requisitae  : la  ut  pontifex  Romanus 
episcopos  convocet  vel  convocationi  eorum  consentiat; 
ille  enim  solus  episcopus  legitime  convocare  potest , qui 
ratione  dignitatis  primus  est  et  universalem  habet  juris- 
dictionem : atqui  talis  est  pontifex  Romanus : ergo.  Unde,  ! 
si  aliquoties  principes  concilia  cecumenica  convocaverunt, 
id  annuente  pontifice  Romano  fecerunt  , alioquin  con- 
vocatio fuisset  nulla.  Alius  princeps  facere  non  posset 
quod  olim  fecerunt  imperatores  , quia  nullus  fere  omnes 
episcopos  in  ditionibus  suis  liabet. 

2a  Ut  major  pars  episcoporum  non  reclamet.  Concilium 
enim  generale  universam  repraesentare  debet  Ecclesiam  : 
at  universam  repraesentare  non  potest  Ecclesiam , nisi 
saltem  major  pars  episcoporum  ei  annuat  : ergo. 

3a  Ut  omnes  episcopi  communionem  cum  Romano 
pontifice  habentes  convocentur;  nam  jure  divino  omnes 
aequalem  habent  potestatem  de  controversiis  circa  fidem 
judicandi  : ergo  nullius  convocatio  negligi  potest  quin 
jus  divinum  laedatur. 

Dixi,  de  jure  ordinario  requisitce;  quia  convocatio  de  es- 
sentia conciliorum  non  videtur : in  societate  enim  civili 
magistratus  legitime  judicant,  quamvis  specialiter  con- 
vocati non  fuerint ; cur  ergo  episcopi  recte  judicare  non 
possent , si  de  facto  coadunarentur  in  numero  sufficienti 
ut  totam  repraesentarent  Ecclesiam,  aut  si,  sede  Romana 
vacante  vel  a pontifice  dubio  occupata,  a cardinalibus  con- 
vocarentur ? Verum  in  eo  casu  concilium  non  foret  cecu- 
menicum  , nisi  accedente  consensu  aliorum  episcoporum 
qui  convocare  debuissent. 

2°  Quoad  celebrationem , omnes  catholici  docent : l°prae- 

sidentiam  ad  pontificem  Romanum  jure  divino  pertinere; 
certum  est  enim  illum  esse  jure  divino  Christi  vicarium, 

, caput  totius  Ecclesiae  et  supremam  in  illa  habere  aucto- 
ritatem , ut  mox  probaturi  sumus;  aliunde  unanimi  tradi- 
tione constat  pontificem  Romanum  omnibus  conciliis 
generalibus  per  se  aut  per  legatos  suos  praefuisse,  aut 
saltem  auctoritate  sua  ea  confirmasse , antequam  habe- 
rentur ut  cecumenica.  2°  Omnes  pariter  fatentur  requiri 
episcopos  in  numero  sufficienti  ut  universa  Ecclesia 
j censeatur  repraesentata  : non  quidem  necesse  est  ut  ma- 
jor pars  episcoporum  congregetur , alioquin  Ecclesia 
non  esset  repraesentata , sed  congregata  ; at  numerus  epi- 
scoporum admodum  parvus,  sex,  v.  g.  aut  decem,  suffi- 
icienter  totum  Ecclesiam  repraesentare  non  judicaretur, 
|3°  Quoad  exitum , tres  requiruntur  conditiones , scilicet, 
ut  sit  libertas  , ut  res  conciliariter  tractentur,  et  ut  con- 
firmatio summi  Pontificis  accedat. 

1°  Ut  sit  libertas . Nam  episcopi  agere  debent  humano 
modo : at  humano  modo  non  agerent  si  vi  opprimerentur, 
fraude  aut  captionibus  deciperentur.  Aliunde  totam  Ec- 
clesiam non  repraesentant,  nisi  caeteri  episcopi  decretis 
eorum  subscribere  praesumantur  : at  episcopi  per  orbem 
[dispersi  non  parati  sunt  subscribere  decretis  concilii  cujus 
patres  sufficienti  non  pollent  libertate.  Hinc  nullius  auc- 
jtoritatis  est  falsa  synodus  Epliesina , vulgo  dicta  latroci~ 
\nium  Ephesinum , anno  449  habita;  in  ea  quippe  nulla 
lexstitit  libertas.  Disocorus,  patriarcha  Alexandrinus,  prae- 
ses et  alii  Eutychiani  ejus  fautores  vim  aliis  patribus 
intulerunt,  et  plagis  in  ipso  concilio  Flavianum,  pa- 
triarcham Constantinopolitanum , affecerunt.  Ergo. 

Inde  tamen  concludere  non  licet  majorem  numerum 
episcoporum  a vera  fide,  etiam  ob  metum  mortis  , deci- 
dere posse ; nam  promissiones  Christi  sunt  absolutae , ac 
proinde  cum  tali  defectione  conciliari  non  possent  : si 
ergo  contingeret  aliquam  synodum  ex  majori  numero 
episcoporum  totius  orbis  coalescere  , tunc  nec  minis , nec 
plagis,  nec  fraude  aut  deceptionibus  a vero  deflecteret. 

2°  Utres  conciliariter  tractentur , et  consueta  adhibeantur 

media  ad  veritatem  detegendam  , scilicet  studium , col- 
lationes, disputationes,  etc.  alioquin  Spiritus  Dei  tenta- 
retur ; ut  ferantur  decreta  totam  Ecclesiam  respicientia, 
cum  obligatione  credendi , non  vero  tantum  exponantur 
motiva,  ut  saepe  fit,  v.  g.  in  capitibus  concilii  Trid.  ca- 
nones praecedentibus. 

3°  Ut  confirmatio  summi  Pontificis  accedat  : dici  enim 
non  potest  concilium  totam  Ecclesiam  repraesentare  do- 
nec consensus  supremi  Pontificis  decretis  ejus  accesserit : 
ergo. 

Quceritur  qua  via  constare  possit  omnes  conditiones^ad 
concilium  cecumenicum  requisitas  fuisse  adimpletas  ? 

R.  Duplici  via  id  constare  potest,  scilicet,  l°via  exa- 
minis , singulas  conditiones  percurrendo,  et  attendendo 
an  revera  adimpletae  fuerint,  quod  saepe  non  difficile  est 
doctis.  2°  Alia  est  via  brevior  omnibus,  sive  doctis  sive 
indoctis  , pariter  aperta  , videlicet  totius  Ecclesiae  accep- 
tatio; quando  enim  constat  aliquod  concilium  per  orbem 
generaliter  haberi  ut  cecumenicum , certum  est  condi- 
tiones necessarias  adimpletas  esse , alioquin  error  in  Ec- 
clesia praevaleret.  Ergo. 

§ III.  — De  auctoritate  concilii  generalis. 

PROPOSITIO. 

Concilium  cecumenicum  ex  institutione  Christi  infallibiliter 
judicat . 

Prob.  Scriptura  sacra , fide  Ecclesiae,  SS.  Patrum  testi- 
moniis et  adversariorum  consensu. 

1°  Scriptura  sacra . Ex  pluribus  enim  textibus  certum 
est  corpus  docens  in  Ecclesia  infallibilitate  gaudere  : ergo 
pariter  concilium  generale  est  infallibile ; nam  , ex  defi- 
nitione, universam  repraesentat  Ecclesiam  : illusorie  au- 
tem diceretur  universam  Ecclesiam  repraesentare , si  ju- 
dicia ipsius  errori  forent  obnoxia.  Ergo.  1°. 

2°  Fide  Ecclesice.  Quod  semper , ubique  et  ab  omnibus 
in  Ecclesia  habitum  est  de  fide , de  fide  est  : atqui  sem- 

per,  ubique  et  ab  omnibus  habitum  est  de  fide  concilia 
oecumenica  infallibilia  esse ; a tempore  enim  Apostolo- 
rum quaestiones  fidei  delatae  sunt  ad  concilia  oecumenica, 
quorum  decreta  sub  poena  anathematis  suscipi  debue- 
runt : id  ex  cunctis  historiae  ecclesiasticae  monumentis 
constat.  Ergo  2°. 

3°  SS , Patrum  testimoniis , S.  Ambros.  de  Fide,  1.  3,  c. 
15,  decreta  concilii  Nicaeni  appellat  licere ditaria  signacula y 
quce  nulla  temeritate  sunt  violanda,  S.  Gregorius  Magnus 
quatuor  priora  concilia  generalia,  nempe  Nicaenum, 
Constantinopolitanum  I,  Epliesinum  et  Chalcedonense 
profitebatur  se  suscipere  et  venerari  sicut  quatuor  Evangc- 
lii  libros , Epist.  ad  Joan.  Constantinop.  et  similiter  quin- 
tum, videlicet  Constantinop.  II,  « Quia,  pergit  pontifex y 
» dum  sunt  universali  consensu  constituta,  se  et  ncn 
» illa  destruit  quisquis  praesumit  aut  solvere  quos  ligant, 
* aut  ligare  quos  solvunt.  » Ergo  concilia  per  se  pri- 
vilegio infallibilitatis  gaudent , dum  sunt  universali  conv 
sensu  constituta . Ergo  3°. 

4°  Adversariorum  consensu.  Plurimi  enim  auctores  pro- 
testantes,  et  quidem  celeberrimi,  confessi  sunt  temera- 
rium esse  definitionibus  conciliorum  generalium  obsistere 
et  assensum  denegare,  ut  videre  est  apud  Hooke,  tract. 
de  Eccl.  et  apud  de  la  Hogue,  Ergo  4°. 

Solvantur  objectiones . 

Obj,  1°  S*  Aug.  1.  2 de  Baptismo,  c.  3,  asserit  priora  con- 
cilia etiam  plenaria  seu  generalia,  saepe  posterioribus 
emendari,  « cum  aliquo  experimento  rerum  aperitur 
» quod  clausum  erat,  et  cognoscitur  quod  latebat.  » 
Ergo  persuasum  habebat  concilia  generalia  non  esse 
infallibilia, 

R,  1°.  S.  Aug.  ibi  non  loquitur  de  conciliis  genera- 
libus ; nam  dicit  priora  illa  concilia  saepe  posterioribus 
emendari  : atqui  tempore  sancti  Aug,  duo  tantum  cele- 
brata fuerant  concilia  generalia,  nempe  Nicaenum  I,  anno 
325,  et  Constantinop.  I,  anno  381  ; posterius  autem  in 

priori  nihil  emendavit,  sed  Symbolum  ejus  adoptavit 
et  articulum  de  Spiritu  sancto  et  Ecclesia  eis  addidit. 

R.  2°.  Dist.  ani . S.  Aug.  asserit  priora  concilia  plenaria 
prioribus  emendari,  quando  agitur  de  factis,  concedo ; ubi 
agitur  de  fide,  moribus  aut  disciplina  generali,  nego  ant .- 
Equidem  fieri  potest  ut  concilia  priora  etiam  generalia 
posterioribus  emendentur  in  iis  quae  spectant  facta  par- 
ticularia vel  aliquas  disciplinae  regulas  non  essentiales ; 
non  contendimus  enim  concilia  generalia  circa  hujus- 
modi articulos  infallibilitatis  privilegio  gaudere  : porro 
S.  Aug.  in  textu  nobis  allato  loquitur  de  factis,  non  vero 
de  fide ; asserit  namque  priora  concilia  posterioribus 
emendari,  cum  aliquo  rerum  experimento  aperitur  quod 
erat  clausum  : atqui  fides  et  quae  spectant  fidem , non 
rerum  experimento,  sed  ex  solo  verbo  Dei  scripto  et 
tradito  noscuntur.  Praeterea,  S.  Doctor  hoc  loco  arguit 
Donatistas  qui  suum  schisma  defendebant,  et  auctorita- 
tem S.  Cypriani  in  sui  gratiam  invocabant.  Ergo. 

Inst . S.  Aug.  disputans  adversus  Maximum,  Arianum, 
dicit,  1.  2,  c.  14,  n.  3 : «Nec  ego  Nicaenum,  nec  tu  debes 
» Ariminense  concilium  proferre ; nec  ego  hujus  aucto- 
» ritate,  nec  tu  illius  detineris.  » Ergo  auctoritatem  ip- 
sius concilii  Nicaeni  respuebat. 

R.  Nego  conseq.  Nam  Maximus  auctoritatem  hujus  con- 
cilii non  admittens,  concilium  Ariminense  objiciebat ; ne 
igitur  contentio  prolixius  traheretur,  S.  Aug.  suum  ad- 
versarium ex  principio  certo,  ab  utroque  admisso,  confu- 
tare sibi  proponit,  abstrahendo  a conciliis,  tum  Nicaeno, 
tum  Ariminensi  : sic  autem  agendo,  auctoritatem  concilii 
Nicaeni  non  laedit;  quotidie  enim,  cum  protestantibus 
disputantes,  concilium  Trid.  seponimus,  quamvis  infalli- 
bilem illius  auctoritatem  labefactare  non  intendamus. 
Ergo. 

Obj . 2°.  Concilium  Ariminense,  in  quo  quadringenti 
sederunt  episcopi,  fuit  generale  : attamen  a vera  fide 
deflectens,  erroribus  Arianorum  subscripsit.  Ergo. 

R.  1°.  Neg.  maj . Concilium  enim  Ariminense  quo  fere 
omnes  haeretici  contra  Ecclesiam  abutuntur,  tanquam 

generale  haberi  non  potest,  quia  plures  ex  conditionibus 
ad  concilium  cecumenicimi  necessariis  ei  defuerunt; 
scilicet  : 1°  non  fuit  legitime  convocatum;  solus  enim 
imperator  Constantius  jussit  episcopos  illuc  congregari, 
et  Liberius,  tunc  pontifex  Romanus,  nec  convocationi  con 
sensit,  nec  concilio  per  se  aut  per  legatos  praefuit.  2°  Oni - 
nes  episcopi  non  fuerunt  convocati ; nam  eodem  tempore 
centum  et  sexaginta  episcopi  Orientales  jussu  ejusdem 
imperatoris  aliud  celebrabant  concilium  Seleuciae,  et 
nulla  inter  utrumque  concilium  erat  communicatio.  Alii 
insuper  celebres  episcopi  et  permulti  nullo  modo  fuerunt 
vocati ; quidam  tunc  erant  in  exsilio,  v.  g.  Lucifer  Calari  ta- 
nus  in  Palaestina,  S.  Eusebius  Vercellensis  in  Thebaide 
cum  multis  aliis,  S.  Atlianasius  Seleuciae  latebat,  etc. 
3°  Sufficientem  libertatem  non  habuerunt  patres  Arimi- 
nenses ; praefectus  enim  Taurus,  ex  speciali  mandato  im- 
peratoris, concilio  adfuit,  et  niliil  non  inolitus  est  ut 
precibus,  blanditiis,  minis  fallacibusque  promissis  ac  de- 
clarationibus episcopos  ad  subscribendum  formulae  aequi- 
vocae  adduceret  : hanc  subscriptionem  summus  pontifex 
Liberius  non  approbavit;  asserit  e contra,  in  epistola  ad 
Orientales,  quod  patres  Ariminenses  a fide  desciverint; 
Labbe , t.  2.  Ergo  illud  concilium  non  fuit  cecumenicum 
in  $ua  convocatione,  nec  in  sua  celebratione,  nec  in  suo 
exitu.  Ergo. 

R.  Nego  rrun . Illi  enim  a vera  fide  non  recesserunt 
qui  formulae  tantummodo  aequivocae  subscripserunt,  et 
multas  adhibuerunt  cautiones  ut  pravum  sensum  exclu- 
derent : atqui  ita  se  gesserunt  patres  Ariminenses. 

1°  Formulae  tantummodo  aequivocae  subscripserunt, 
nempe  formulae  Sinniensi ; nam  formula  cui  patres  Ari- 
minenses subscripserunt,  a S.  Athanasio  relata,  lib.  de 
Synodis  Ariniinii  et  Seleuciae,  in  sensu  catholico  optime 
intelligi  potest,  siquidem  in  ea  declaratur  Christum  esse 
« Filium  Dei  unigenitum,  ante  omne  principium  et  ante 
* omne  tempus  quod  excogitari  potest  impassibiliter  ex 
» Deo  genitum,  solum  ex  solo  Patre,  Deum  de  Deo,  >*  etc- 
Vox  quidem  consubstantialis , a concilio  Nicaeno  adbibita, 
i.  17 

de  industria  et  cum  intentione  perversa  fuit  omissa,  et 
in  lioc  consistit  venenum  hujus  formulae  : attamen  omis- 
sio hujus  vocis  errorem  non  constituit.  Ergo  1°. 

2°  Patres  Ariminenses  multas  adhibuerunt  cautiones 
ut  falsum  sensum  hujus  formulae  excluderent;  primum 
hanc  formulam  tanquam  suspectam  rejecerunt,  Ursae  ium 
Sigidonensem  episcopum,  et  Valentem  Mursensem  alios- 
que  Arianos,  qui  fidei  Nicaenae  subscribere  renuebant, 
deposuerunt;  deinde  solem  nem  retractationem  ab  illis 
haereticis,  praesertim  ab  Ursacio  et  Valente,  exegerunt; 
testatur  S.  Hieronymus,  Dialogo  adversus  Luciferianos , 
illos  palam  declarasse  se  Arianos  non  esse  * et  sub  ana- 
themate dixisse  Christum  Filium  Dei  esse  non  solum 
ante  omnia  saecula,  sed  ante  omne  tempus  genitum  : 
tunc  patres  blanditiis,  precibus  ac  minis  cedentes,  for- 
mulae sibi  oblatae  subscripserunt  : at  statim  atque  adver- 
terunt se  fuisse  deceptos,  et  Arianos  ubique  praedicare 
Christum,  ex  concilio  Ariminensi,  esse  duntaxat  creatu- 
ram, licet  aliis  perfectiorem,  subscriptionem  suam  indi- 
gnantes revocaverunt,  contestantes  corpus  Domini  se  nihil 
mali  in  sua  fide  suspicatos , ait  S.  Hieron.  Sic  ingemuit  totus 
orbis,  pergit  sanctus  Doctor,  et  Arianum  se  esse  miratus 
est;  ergo,  etc,  ergo  2°  etc.  aliunde,  etc.  Ergo  patres  Ari- 
minenses a vera  fide  non  recesserunt.  Ita  communiter 
theologi  et  eruditi,  ut  Baronius,  card.  du  Perron , Tille - 
mont,  P.  Alexander  et  multi  alii  apud  Pierre  Corgne , 
Disscrtation  critique  et  theologique  sur  le  conci le  de  Rimini, 

Obj.  3°.  Sola  Ecclesiae  acceptatione  constare  potest 
concilium  aliquod  fuisse  cecumenicum  : ergo  concilio- 
rum auctoritas  non  differt  ab  auctoritate  Ecclesiae  dis- 
persae. 

R.  Nego  conscq.  Nam,  eo  ipso  quod  nomine  totius  Ec- 
clesiae concilium  fuit  celebratum,  ipsius  decreta  sunt 
infallibilia,  ut  probavimus  : igitur  Ecclesiae  acceptatio  auc- 
toritatem concilio  non  tribuit,  sed  efficit  ut  absque  er- 
randi formidine  haberi  possit  tanquam  generale. Ecclesia, 
definiendo  quasdam  propositiones  in  Scriptura  esse  con- 
tentas, auctoritatem  illis  non  tribuit,  sed  tantum  ostendit 

illas  esse  de  fide  : sic  acceptando  concilium  generale,  illud 
infallibile  non  reddit,  sed  declarat  dogmata  ab  illo  defi- 
nita esse  de  fide.  Ergo. 

Quidam  tamen  theologi  opinantur  Ecclesiae  approba- 
tionem auctoritatem  concilio  generali  tribuere  : at  grave 
incommodum  inde  non  sequitur;  nam  ubi  constabit 
concilium  aliquod  ut  generale  ab  Ecclesia  fuisse  recep- 
tum, certum  erit  ipsius  decreta  esse  de  fide. 

Nota.  Omnia  quae  in  actibus  conciliorum  generalium 
continentur,  non  idcirco  ad  fidem  catholicam  pertinent; 
nam  id  solum  ad  fidem  catholicam  pertinet  quod  fuit 
revelatum , et  quod  ut  tale  ab  Ecclesia  cunctis  fidelibus 
credendum  proponitur  : at  in  actibus  conciliorum  gene- 
ralium saepe  multa  reperiuntur  quae  vel  non  fuerunt  re- 
velata, v.  g.  facta  mandata,  etc.  vel  quae  non  proponun- 
tur ut  revelata  et  a cunctis  fidelibus  credenda  : sic  quando 
patres  conciliorum  motiva  decretorum  exponunt,  haec  ad 
fidem  non  pertinent , quia  solum  decretum  ab  omnibus 
credendum  esse  decernunt,  non  vero  ejus  motiva.  Hinc 
doctrina  quae  continetur  in  capitibus  canones  praeceden- 
tibus, communiter  non  est  de  fide  catholica,  licet  gravis 
sit  auctoritatis;  a fortiori  textuum  interpretatio  haberi 
non  potest  ut  infallibilis  decisio. 

Quaeritur  quibus  signis  judicari  possit  ea  quae  in  actibus 
conciliorum  continentur  ad  fidem  pertinere  ? 

R.  ad  illud  dignoscendum  duo  sunt  expendenda,  scili- 
cet, natura  rei  et  tenor  decreti. 

1°  Natura  rei;  requiritur  enim  ut  res  sit  definiti  lis  de 
fide,  videlicet  ut  mediate  vel  immediate  sit  revelata  : 
unde  si , praeter  institutionem  suam , concilium  generale 
pronuntiaret  circa  quaestiones  physicas,  mathematicas, 
ad  studia  legum  pertinentes,  a prudentia,  non  vero  a 
scientia  divina  pendentes,  illius  decreta  ad  fidem  non 
pertinerent,  quia  non  haberent  pro  objecto  aliquid  re- 
velatum. Ita  Melchior  Canus,  Bellarmin,  Feron  in  sua 
Regula  fidei,  Bossuet  in  defensione  Declarationis,  part.  1, 
1.  3,  c.  1,  Tournelj , de  la  Hogue,  etc. 

2°  Considerandus  est  tenor  decretorum,  nempe  1°  si  con- 

trarium  asserentes  declarentur  haeretici;  2°  si  anathema 
contra  eos  pronuntietur,  v.  g.  ut  in  concilio  Trid.  si  quis 
dixerit....  anathema  sit ; 3°  si  poena  excommunicationis 
ipso  jure  adversus  eos  feratur;  4°  si  expresse  dicatur  hoc 
vel  illud  esse  de  fide,  ab  omnibus  esse  credendum,  aut 
Evangelio  vel  doctrinae  Apostolorum  esse  contrarium; 
5°  denique  ex  toto  contextu  colligitur  mentem  concilii 
fuisse  dogma  de  fide  enuntiare,  liaereses  praecavere  aut 
damnare,  et  fideles  obligare.  Ubi  vero,  omnibus  perpen- 
sis, remanet  dubium  an  concilium  dogma  intenderit  de- 
finire, decisio  non  est  de  fide ; nam  ut  propositio  ad  fidem 
catholicam  pertineat  et  cunctos  fideles  obstrictos  teneat, 
non  sufficit  illam  fuisse  revelatam  et  utcumque  enuntia- 
tam, sed  insuper  requiritur  ut  ab  auctoritate  infallibili 
clare  proponatur.  Ergo,  etc.  fta  fusius  melioris  notae 
theologi,  ut  Melchior  Canus , lib.  5,c.  5,  qua?st.  4,  et 
plures  alii. 

§ IV.  — De  necessitate  conciliorum  generalium . 

1°  Nemo  catholicus  ambigere  potest  quin  concilia 
cecumenica  sint  utilia;  nam  in  summo  honore  semper 
habita  sunt,  ea  frequenter  celebravit  Ecclesia,  et  Chris- 
tus illa  instituit. 

2°  Concilia  generalia  non  sunt  absolute  necessaria.  Si 
enim  absolute  necessaria  forent,  vel  ad  controversias 
fidei  dirimendas,  vel  ad  leges  condendas  : atqui  sub  hoc 
duplici  respectu  non  sunt  absolute  necessaria,  siquidem 
Ecclesia  dispersa  infallibili  auctoritate  gaudet,  tum  ad 
judicia  ferenda  et  dogmata  definienda,  tum  ad  leges  con- 
dendas. Et  vero,  ante  et  post  primum  concilium  generale 
Nicaeae  celebratum,  multae  profligatae  sunt  haereses,  plu- 
rimae conditae  sunt  leges  totam  Ecclesiam  spectantes  et 
universos  fideles  obligantes,  v.  g.  lex  jejunii  quadragesi- 
malis,  lex  abstinentiae  diebus  veneris  et  sabbati,  lex  au- 
diendi missam  diebus  dominicis  et  festivis,  etc.  Ergo. 

3°  Quamvis  concilia  generalia  non  sint  absolute  neces- 
saria, aliquoties  tamen  adeo  sunt  utilia,  ut  dici  possint 
morali  ter  necessaria,  vel  quia  ita  divisum  videtur  corpus 

episcoporum  ut  solemnitas  concilii  generalis  ab  omnibus 
desideretur  tanquam  medium  efficacius  unitatem  conser- 
vandi ; vel  quia  generales  abusus  ita  grassantur , ut  sola 
concilii  cecumeniei  auctoritas  eos  corrigere  valeat ; vel 
quia  tam  multi  aut  tam  audaces  apparent  fidei  liostes , 
ut  per  Ecclesiae  dispersae  decreta  sufficienter  refrenandi 
non  sint.  Ergo. 

Insuper  nihil  splendidius , solemnius  et  ad  persuaden- 
dum aptius  est  quam  conciliorum  generalium  majestas  : 
unde  aliquid  Ecclesiae  dignitati  deesse  videretur  si  nulla 
celebrarentur  concilia.  Ergo. 

§ V.  — De  conciliis  particularibus . 

Juxta  omnes  , illa  concilia  per  se  non  sunt  infallibilia 
licet  Christus  dixerit : Ubi  sunt  duo  vel  tres  congregati  in 
nomine  meo , ibi  sum  in  medio  eorum;  quia  non  satis  constat 
eos  in  nomine  Christi  congregari.  Certum  est  promissio- 
nem infallibilitatis  totam  Ecclesiam  spectare ; at  nihil 
repentur  in  Scriptura  neque  in  traditione  quo  idem  pri- 
vilegium tribui  possit  quibusdam  episcopis,  etiam  collec- 
tive sumptis  et  in  concilio  coadunatis,  si  totam  Ecclesiam 
non  repraesentent  : imo  contrarium  ex  traditione  mani- 
festatur ; sola  enim  concilia  oecumenica  habita  sunt  ut 
infallibilia.  Unde,  licet  concilia  Africae  numerosissima,  a 
S.  Cypriano  congregata,  pluries  definierint  baptismum 
ab  haereticis  collatum  esse  nullum , hoc  ab  universa  Ec- 
clesia catholica  tanquam  haeresis  fuit  rejectum;  e contra, 
plurima  sunt  concilia  particularia  quorum  decreta  ad 
catholicam  fidem  pertinent,  quia  universim  fuerunt  re- 
cepta et  infallibilitate  Ecclesiae  dispersae  fulciuntur. 

Hinc  sequitur , concilia  particularia  nec  absolute  nec 
moraliter  esse  necessaria , sed  valde  utilia  esse  possunt ; 
nam  episcopi  ex  eadem  provincia  vel  natione  coadunati, 
sibi  invicem  patefaciunt  quid  in  unaquaque  ecclesia  aga- 
tur vel  omittatur , quid  propagari  debeat , quid  corrigi  et 
reprimi  oporteat;  consiliis,  adhortationibus  et  documen- 
tis se  mutuo  adjuvant,  perfectiorem  tum  in  doctrina, 
tum  in  disciplina  instituunt  ac  servant  unitatem,  effica- 

cius  nascentes  impugnant  errores,  abusus  destruunt,  etc. 
Unde  plurima  concilia  oecumenica,  et  inprimis  Nicaenum, 
j usserunt  ut  archiepiscopi  frequenter  concilium  suae  pro- 
vinciae celebrarent.  Idem  renovavit  concilium  Tridenti- 
num , sess.  24,  c.  2 de  Re  for  na.  Ergo. 


CAPUT  TERTIUM. 


DE  OBJECTO  AUCTORITATIS  ECCLESIA 

Hic  non  agitur  de  auctoritate  Ecclesiae  in  sacramentis 
conficiendis,  seu  de  potestate  ordinis,  neque  de  potestate 
jurisdictionis  pro  foro  interno  et  in  peccatis  remittendis, 
neque  de  potestate  ferendi  leges  quae  conscientiam  fide- 
lium obstrictam  teneant;  de  bis  alibi  disseritur,  videlicet 
in  tractatibus  de  Sacramentis  et  de  Legibus.  Nunc  vero  auc- 
toritatem Ecclesiae  duntaxat  spectamus  quatenus  est  judi- 
cans et  aliquid  infallibiliter  decernit.  Omnes  generaliter 
fatentur  privilegium  iufallibilitatis  a Christo  Ecclesiae 
concessum  inter  quosdam  limites  coerceri ; non  sufficit 
igitur  probare  Ecclesiam  speciali  Christi  assistentia  esse 
infallibilem , sed  insupei  ostendendum  in  quibus  materiis 
vel  quaestionibus  singulari  lioc  privilegio  gaudeat,  licet 
affirmari  possit  illam  nunquam  de  materiis  sibi  non  sub- 
jectis judicaturam,  quia  eo  ipso  infallibilis  non  foret, 
cum  jus  indebitum  sibi  vindicaret. 

Certum  est  illam  esse  infallibilem  in  quaestionibus 
fidei  : id  sequitur  ex  dictis. 

Solae  quae  igitur  nunc  tractandae  sunt  quaestiones  re- 
spiciunt mores,  disciplinam,  facta  et  canonizationem  san- 
ctorum. 

De  potestate  Ecclesiae  circa  temporalia  regum  alibi 
disseremus  : itaque  quatuor  hic  subjiciemus  articulos. 

ARTICULUS  PRIMUS. 

DE  AUCTORITATE  ECCLESIiE  CIRCA  MORES. 

Non  petitur  quaenam  morum  decreta  sint  utilia  vel 

utiliora ; talis  quaestio  potius  speculativa  quam  practica 
esset,  et  a prudentia  , non  vero  a scientia  penderet : non 
de  praeceptis  ad  privatos  homines  directis  ; in  liis  nam- 
que Ecclesia  decipi  potest,  propter  locorum,  personarum 
aut  quarumdam  circumstantiarum  ignorantiam,  ut  v.  g. 
si  Ecclesia  definiret  talem  virum  ad  uxorem  publice  duc- 
tam accedere  teneri,  ignorans  illum  alteram  uxorem 
adhuc  viventem  legitime  antea  duxisse.  Agitur  itaque 
de  moribus  toti  Ecclesiae  communibus  et  ad  salutem 
necessariis. 

PROPOSITIO. 

Infallibilis  est  Ecclesia  in  decretis  morum  toti  Ecclesice 
communium  et  ad  salutem  necessariorum . 

Proh.  Scriptura  sacra,  traditione  et  ratione. 

1°  Scriptura  sacra.  Matth.  xxvm , 19  et  20  : Euntes  ergo, 
docete  omnes  gentes, . . . docentes  eoi:  servare  omnia  quee cumque 
mandavi  vobis . Ecce  ego  vobiscum  sum , etc.  Ex  his  verbis 
constat  Christum  suam  promisisse  assistendam  Ecclesiae 
ipsius  mandata  docenti  : at  inter  mandata  Christi  repu- 
tanda sunt  praecepta  morum  ad  salutem  necessaria. 

B.  Paulus,  Epii,  iv,  11  : Declit  quosdam  apostolos , quos - 
dani  autem  prophetas , alios  vero  evan  geli  st  as , alios  autem 
doctores  et  pastores , ad  consummationem  sanctorum....  Porro 
doctores  et  pastores  non  ducerent  fideles  ad  consumma- 
tionem sanctorum,  sed  potius  eos  a sanctitate  alienarent, 
si  in  tradendis  vel  explicandis  morum  praeceptis  errarent. 
Ergo. 

2°  Traditione , quae  unanimiter  admisit  hoc  S.  Aug. 
effatum  jam  supra  memoratum,  p.  371  : « Quaesunt  con- 
» tra  fidem  vel  bonam  vitam , non  approbat , nec  tacet , 
» nec  facit  » ( Ecclesia ).  Ergo. 

3°  Ratione . Ideo  instituta  est  Ecclesia  ut  fideles  ad  sa- 
lutem ducat : atqui  hunc  finem  non  attingeret,  si  in  ge- 
neralibus morum  praeceptis  infallibilis  non  esset,  Chris- 
tus in  necessariis  ipsi  deesset  aut  deesse  posset.  Ergo. 

Hinc  1°  Ecclesia  est  infallibilis  in  interpretanda  lege 

naturali;  ipsius  enim  praecepta  sunt  generalia  et  ad  salu- 
tem necessaria. 

Hinc  2°  infallibilis  est  in  approbandis  ordinibus  reli- 
giosis, quatenus  scilicet  dicit  hunc  yel  illum  ordinem 
nihil  habere  in  suis  constitutionibus  aut  regulis  fidei  vel 
bonis  moribus  contrarium  : infallibiliter  vero  pronuntiare 
non  posset  talem  religionis  ordinem  futurum  esse  utilem 
vel  aptiorem  ad  propositum  finem ; hoc  enim  a prudentia 
et  variis  circumstantiis  personarum  , locorum  et  tempo- 
rum pendet  : idcirco  abusus  ex  ordinibus  religiosis  pro- 
venientes , si  qui  sint,  Ecclesiae  tribui  non  possunt. 

ARTICULUS  SECUNDUS. 

DE  AUCTORITATE  ECCLES1/E  CIRCA  DISCIPLINAM. 

Per  disciplinam  intelliguntur  leges  vel  instituta  quae 
externam  Ecclesiae  gubernationem  ordinant.  Duplex  dis- 
tinguitur disciplina  : una  generalis,  quae  toiam  spectat 
Ecclesiam;  et  altera  particularis,  quae  unam  ecclesiam 
vel  ecclesias  unius  provinciae  aut  regionis  ordinat. 

Quando  quaeritur  an  Ecclesia  sit  infallibilis  circa  disci- 
plinam, sensus  est  utrum  aliquid  praecipere  vel  statuere 
possit  quod  juri  divino,  naturali  aut  positivo  sit  contra- 
rium, vel  quod,  habita  ratione  circumstantiarum,  sa- 
luti fidelium  sit  nocivum. 

Ecclesia,  ex  prudentia  et  ad  vitanda  majora  mala,  silere 
potest  circa  quosdam  errores  in  ecclesiis  particularibus 
gi assantes,  quia  ipsi  tribui  non  possunt. 

De  sola  ergo  disciplina  generali  hic  nobis  tractan- 
dum est. 

PROPOSITIO. 

Ecclesia  errare  non  potest  in  statuenda  disciplina  generali* 

Prob.  Scriptura  sacra,  praxi  Ecclesiae  et  ratione. 

1°  Scriptura  sacra . Act.  xv,  28,  Apostoli  Jerosolymis 
congregati,  regulas  disciplinae  generalis  statuerunt,  nem- 
pe ut  fideles  ab  immolatis,  sanguine  et  suffocato  abstine- 
rent : atqui  tamen  declararunt  se  in  his  statuendis  spe» 

tiali  Spiritus  sancti  assistentia  fuisse  adjutos  : Visum  est 
Spiritui  sancto  et  nobis  nihil  ultra  vobis  imponere , etc.  Epi- 
scopi autem  in  disciplina  generali  statuenda  Apostolis 
successerunt  : ergo  similiter  Spiritus  sancti  auxilio  ad- 
juvantur, ac  proinde  infallibilitate  donantur.  Et  vero, 
fideles  tenentur  obedire  Ecclesiae  aliquid  praecipienti  : 
atqui  repugnat  illos  ad  id  teneri  quod  juri  divino  esset 
contrarium  vel  saluti  suae  nocivum  : ergo. 

2°  Praxi  Ecclesice.  Quarto  decimani  habiti  sunt  tanquam 
haeretici  post  decretum  concilii  Nicaeni,  quo  statutum  est 
Paschatis  solemnitatem  prima  dominica  post  14  diem 
lunae  quae  sequitur  aequinoctium  celebrandam  esse  : si 
admitteretur  Ecclesiam  errare  posse  in  statuenda  gene- 
rali disciplina,  Quartodecimani  tanquam  haeretici  haber 
non  debuissent.  Ergo. 

3°  Ratione . Ecclesia  infallibilis  est  circa  doctrinam  a 
Christo  revelatam  : atqui  eo  ipso  infallibilis  esse  debet 
in  statuenda  generali  disciplina  ; nam  ubi  aliquid  facien- 
dum praecipit,  judicat  illud  juri  divino  non  esse  contra- 
rium, nec  saluti  nocivum  : porro  si  in  hoc  statuendo  er- 
raret, falso  circa  doctrinam  Christi  judicaret,  in  docendo 
erraret,  sancta  non  esset,  Christus  ipsi  deesset,  portae  in- 
feri adversus  eam  praevalerent  : ergo. 

Solvuntur  objectiones • 

Obj.  1°.  Ecclesia  non  est  infallibilis  nisi  in  revelatis  : 
atqui  non  est  revelatum  hanc  aut  illam  disciplinam  esse 
servandam  : ergo. 

R . 1°.  Nego  maj.  Necesse  est  enim  ut  promissio  Christi 
impleatur  : atqui  promissio  Christi  non  impleretur  si 
Ecclesia  non  esset  infallibilis  etiam  in  non  revelatis ; in- 
stituta est  enim  ut  nos  ad  salutem  duceret : ergo  infalli- 
bilis esse  debet  in  his  quae  nobis  praecipit  aut  prohibet 
relative  ad  salutem.  At  saepe  quaedam  nobis  praecipit  aut 
prohibet  quae  non  sunt  revelata  ; sic  praecipit  celebratio- 
nem festorum,  observationem  jejuniorum,  auditionem 
missae,  etc.  prohibet  Eucharistiam  dare  infantibus,  carnes 
certis  diebus  manducare,  etc.  haec  autem  non  sunt  reve- 

lata,  idcirco  ad  fidem  non  pertinent ; sed  de  fide  est  Ec- 
clesiam in  liis  praecipiendis  aut  prohibendis  esse  infalli- 
bilem : ergo. 

R.  2°  Dist.  maj . Ecclesia  non  est  infallibilis  nisi  in  reve- 
latis mediate  aut  immediate,  cont\  nisi  immediate  reve- 
latis, nego  maj.  Eoclem  sensu  distincta  minore , nego  couseq . 
Equidem  admitti  potest,  absolute  loquendo,  quod  Ecclesia 
non  sit  infallibilis  nisi  in  eis  quae  saltem  mediate  sunt  re- 
velata ; sed  ubi  aliquam  instituit  disciplinam,  mediate  re- 
velatum est  eam  esse  servandam  ; nam  revelatum  est 
1°  Ecclesiae  praecipienti  obtemperandum  esse,  et  2°  nihil 
juri  divino  contrarium  aut  saluti  noxium  esse  faciendum. 
Ergo  si  Ecclesia  aliquid  juri  divino  contrarium  vel  sa- 
luti nocivum  praescriberet,  eo  ipso  in  iis  quae  revelata  sunt 
erraret.  Ergo. 

Obj . 2°.  Saepe  mutatur  disciplina  : atqui  id  in  quo 
Ecclesia  est  infallibilis  debet  esse  immutabile  : ergo. 

R.  Nego  min.  Ad  hoc  enim  requireretur  ut  privilegium 
infallibilitatis  necessario  importaret  immutabilitatem  in 
objecto  : at,  ubi  de  disciplina  agitur,  id  affirmari  non 
potest.  Certum  est  quidem  veritates  fidei  et  principia 
morum  mutari  non  posse,  quia  in  essentiis  rerum  fun- 
dantur : sub  hoc  respectu  objectum  infallibilitatis  Eccle- 
siae est  immutabile.  At  nihil  vetat  ne  Ecclesia  statuta 
disciplinae  suae  mutet  et  nova  prioribus  substituat,  prout 
magis  expedire  sibi  videbitur,  et  non  minus  erit  infallibi- 
lis in  posterioribus  quam  in  prioribus.  Ergo. 

Plurima  sunt  adhuc  notanda  circa  generalem  Ecclesiae 
disciplinam. 

1°  Quidquid  dicitur  de  disciplina  positivo  Ecclesiae 
decreto  statuta,  simili  ratione  dicendum  est  de  universali 
totius  Ecclesiae  praxi  cum  aliquo  dogmate  proxime  con- 
nexa , v.  g.  de  doxologia  Gloria  Patri , et  Filio , et  Spiritui 
sancto ; de  baptismate  per  solam  infusionem  collato,  etc. 
Ecclesia  enim  non  potest  approbare  errores  contra  fidem 
aut  contra  salutem  proximi  : at,  in  casibus  hic  expressis 
approbaret  errores,  si  ipsius  disciplina  erronea  esset. 
Ergo. 

2°  Non  parvum  datur  discrimen  inter  lias  duas  pro- 
positiones : Ecclesia  niliil  decernere  potest,  in  sua  disci- 
plina, juri  divino  contrarium,  aut  saluti  nocivum;  et : 
Ecclesia  semper  aptiora  et  efficaciora  instituit  disciplinae 
prcecepta.  Prior  propositio  est  certissima  et  ab  omnibus 
catholicis  admittitur;  posterior  vero  est  falsa  et  commu- 
niter rejicitur.  Varias  namque  ob  rationes  contingere 
potest  ut  Ecclesia  rigidiores  aut  molliores  disciplinae  re- 
gulas praescribat,  propter  quamdam  locorum  aut  homi- 
num ignorantiam;  in  his  non  est  infallibilis,  ut  infra 
dicemus.  Ita  Melcliior  Canus,  1.  4,  c.  5,  versus  finem  ; 
P.  Thomassin,  praef.  in  exquisitum  opus  cui  titulus,  DLs- 
cipline  ecclesiastique,  n.  15  etseq. 

3°  Quidam  sunt  usus  in  Ecclesia  universa  generatim 
recepti  et  etiam  approbati,  qui  tamen  ad  fidem  non  per- 
tinent, quia  ut  tales  non  exhibentur;  sic  consuetudo 
celebrandi  festum  immaculatae  Conceptionis  vel  Assum- 
ptionis B.  Mariae  non  probat  de  fide  esse  sanctissimam 
illam  virginem  sine  labe  fuisse  conceptam,  et  in  corpore 
ad  coelos  ascendisse. 

4°  Ecclesia  a fortiori  non  censetur  multas  approbare 
summorum  Pontificum  dispensationes,  gratiarum  extra- 
ordinariarum concessiones,  etc.  quae  probabili  tantum 
nituntur  opinione;  nam  hujusmodi  actus  nunquam  ex- 
hibentur velut  totius  Ecclesiae  decisiones. 

5°  Praesentem  Ecclesiae  disciplinam  improbare  non 
licet,  quamvis  lugenda  sit  morum  relaxatio  quae  in  causa 
fuit  cur  antiqua  et  perfectior  mutata  fuerit  disciplina; 
haec  enim  mutatio  tribuenda  est  fidelibus,  non  vero  Ec- 
clesiae, quae  suam  disciplinam  moribus  accommodare 
debuit. 

ARTICULUS  TERTIUS. 

DE  AUCTORITATE  ECCLESliE  CIRCA  FACTA. 

Hanc  maximi  momenti  quaestionem  mira  obscuritate 
involvere  semper  conati  sunt  Janseniani ; asserebant 
enim  in  genere  Ecclesiam  infallibiliter  judicare  non  posse 
de  factis. 


TRACTATUS 


386 

Ut  status  quaestionis  recte  dignoscatur,  notandum  esi 
jus  a facto  distinguendum  esse.  Quaestio  est  juris,  quando 
qualitas  alicujus  doctrinae  in  se  sumptae  expenditur,  v.  g. 
utrum  Filius  Patri  sit  consubstantialis,  utrum  in  Christo 
duplex  sit  natura  et  unica  persona,  utrum  Christus  rea- 
li ter  sit  praesens  in  Eucharistia,  etc.  Dicitur  quaestio  juris, 
quia  definiri  non  potest  nisi  per  verbum  Dei,  in  Scrip- 
tura aut  in  traditione  contentum  : verbum  autem  Dei 
est  publicum  jus  nostrum  quod  perpetuo  consulere  et 
sequi  tenemur.  Quaestio  est  facti,  quando  examinatur 
an  propositio  hunc  vel  illum  habeat  sensum,  vel  in  tali 
libro  contineatur. 

Facta  vero  multiplicis  sunt  generis  : 1°  alia  sunt  im- 
mediate revelata,  v.  g.  passio  et  mors  Christi,  ipsius  re- 
surrectio  ; 2°  alia  non  sunt  eodem  modo  revelata,  et  ite- 
rum dividuntur  1°  in  historica,  scilicet  quando  de  rebus 
gestis  agitur,  v.  g.  utrum  Arius  in  concilio  Nicaeno  fuerit 
damnatus ; 2°  in  mere  personalia,  quae  specialem  alicuius 
personae  statum,  crimen,  innocentiam,  mentis  sen- 
sum, etc.  respiciunt,  v.  g.  an  Jansenius  fuerit  auctor  illius 
libri  qui  ipsi  attribuitur,  vel  an  hunc  aut  illum  sensum 
in  mente  habuerit  dum  scriberet ; 3°  facta  grammati- 
calia, quae  voces  tantum  et  syllabas  spectant,  v.  g.  quin- 
que celebres  Jansenii  Propositiones  continenturne  de 
verbo  ad  verbum  in  ipsius  Augustino  ? 4°  Denique  facta 
dogmatica  quae  etiam  complexa  dicuntur,  duplicem 
involvunt  quaestionem , unam  juris  et  alteram  facti.  Sit 
in  exemplum  haec  Jansenii  propositio  : Ad  merendum  aut 
demerendum , in  statu  naturce  lapsae,  non  requiritur  in  ho- 
mine libertas  a necessitate,  sed  sufficit  immunitas  a coactione . 
Duplex  exsurgit  quaestio  circa  hanc  propositionem  : 1°  an 
sit  haeretica;  2°  an  in  libro  Jansenii  contineatur,  et  eo 
sensu  accipienda  sit.  Igitur  factum  dogmaticum  est  illud 
quod  habet  connexionem  cum  propositione  de  fide. 

Certum  est  1°  Ecclesiam  infallibiliter  judicare  de  factis 
immediate  revelatis,  quia  ad  depositum  revelationis  per- 
tinent. 

Certum  est  2°  illam  infallibilitatis  privilegio  non  gau- 

dere  circa  facta  historica  aut  mere  personalia,  quia  tale 
privilegium  ipsi  non  necessarium  est  ad  depositum  fidei 
custodiendum.  Omnes  tamen  fatentur  summam  deberi 
reverentiam  Ecclesiae  de  hujusmodi  factis  judicanti,  v.  g. 
quando  talem  hominem  velut  haereticum  damnat. 

Certam  est  3°  Ecclesiam,  vi  promissionis  sibi  factae,  in- 
fallibiliter  non  judicare  de  factis  grammaticalibus  : voces 
et  syllabas  non  attendit,  sed  doctrinam,  id  est,  sensum 
propositionum  et  librorum. 

Certum  est  4°  eam  in  factis  dogmaticis  infallibilem  esse 
circa  quaestionem  juris  : id  ab  omnibus  qui  auctoritatem 
ejus  agnoscunt  plane  conceditur. 

Tota  igitur  difficultas  ad  hoc  reducitur,  nempe  an 
Ecclesia  sit  infallibilis  in  assignando  genuino  alicujus 
libri  sensu. 

Haec  quaestio,  ante  Jansenianos  inaudita,  prima  vice 
coepit  agitari  post  bullam  Cum  occasione , qua  Innocen- 
tius X,  anno  1653,  quinque  famosissimas  Jansenii  Pro- 
positiones solemniter  damnavit,  primam  ut  temerariam 9 
impiam , blasphemam,  anathemate  damnatam ; secundam 
et  tertiam  ut  hcereticas  ; quartam  ut  falsam  et  hcereticam  ; 
et  quintam  ut  falsam,  temerariam , scandalosam  et,  in  uno 
sensu,  impiam , blasphemam , contumeliosam , divi nce pietati 
derogantem  et  haereticam.  Jansenii  defensores  negare  non 
potuerunt  illas  Propositiones  merito  fuisse  damnatas, 
sed  acriter  contenderunt  eas  in  libro  Jansenii  non  conti* 
neri : hinc  origo  distinctionis  toties  recantata?  inter  jus  et 
factum. 

Alexander  VII,  Innocentii  X successor,  novam  edidit 
bullam  Ad  sacram,  qua  declarabat  quinque  Propositiones 
in  libro  Jansenii  contineri,  et  ad  sensum  illius  auctoris 
fuisse  damnatas.  Hinc  magnus  inter  novatores  rumor; 
tunc  coeperunt  palam  dicere  Ecclesiam  infallibiliter  judi- 
care non  posse  de  factis  etiam  dogmaticis,  seu  de  sensu 
librorum  ; illam  merito  quidem  allatas  Propositiones 
damnasse,  sed  Alexandrum  VII  immerito  definiisse  eas  in 
libro  Jansenii  contineri.  Ita  notissimus  Arnauld  et  post 
eum  tota  Jansenianorum  turba.  Idein  Alexander  VII, 

voto  cleri  Gallicani  annuens,  novam  dedit  bullam,  die 
15  februarii,  anno  1665,  qua  aliquod  praescribebat  For- 
mularium ( Formulaire  ) ab  omnibus  episcopis  et  pres- 
byteris subscribendum  ; unusquisque  subscribens  cum 
expresso  juramento  profitebatur  se  Constitutionibus  Apo~ 
stolicis  Innoeentii  X et  Alexandri  VII  subjicere,  « et 
» quinque  Propositiones  ex  Cornelii  Jansenii  libro  cui 
» nomen  Augustinus  excerptas,  in  sensu  ab  auctore  in- 
» tento,  sincero  animo  rejicere  ac  damnare.  » Quatuor 
tantum  episcopi  Gallicani  liuic  bullae  fortiter  obstiterunt, 
scilicet  Pavillon  episcopus  Alectensis,  Arnauld  Andega- 
vensis,  Caulet  Apamiensis,  et  de  Buzenvcil  Bellovacensis. 

Inter  Jansenianos,  alii  cum  Arnaulcl  nullo  modo  sub- 
scribere voluerunt  Formulario,  asserebant  enim  id  sine 
evidenti  parjurio  fieri  non  posse  ; alii  vero  tenebant  sub- 
scriptionem absolute  licitam  esse.  At  simul  contende- 
bant internum  mentis  assensum  non  esse  necessarium  , 
solumque  requiri  obsequiosum  silentium.  Novum  effu- 
gium istud  proscripsit  Innocentius  XII,  in  suis  epistolis 
ad  episcopos  Belgicos,  an.  1694  et  1696,  et  praesertim 
Clemens  XI,  bulla  Vineam  Domini,  an.  1705. 

Catholici  autem  circa  hanc  quaestionem  non  sunt  una- 
nimes ; quidam  enim  fatentur  Ecclesiam  in  hujusmodi 
factis  nunquam  errasse,  et  praesumendum  illam  nun- 
quam erraturam,  ac  proinde  in  hoc  puncto  moraliter 
infallibilem  esse.  At  illa  opinio  communissime  rejicitur; 
in  ea  enim  nullum  assignatur  inotivum  infallibile  quo 
nitantur  fideles  ut  assensum  judicio  Ecclesiae  praebeant. 

Caeteri  vero  dicunt  Ecclesiam,  in  his  factis,  vi  promis- 
sionum Christi,  infallibiliter  judicare.  Cum  quibus  sit 

PROPOSITIO. 

Vi  promissionum  Christi , Ecclesia  in  factis  dogmaticis , seu 
in  intelligendo  et  proponendo  naturali  librorum  sensuy  in- 
fallibiliterjudicat. 

Prob . Scriptura  sacra,  praxi  Ecclesiae  et  rationibus 
theologicis. 

1°  Scriptura  sacra . Ex  variis  Scripturae  locis  constat 
Ecclesiam,  vi  promissionum  Christi,  esse  infallibilem  in 
docendo,  in  sanam  doctrinam  proponendo  et  falsam 
reprobando  : atqui  in  hoc  puncto  infallibilis  esse  non 
potest  quin  pariter  sit  infallibilis  in  intelligendo  et  pro- 
ponendo naturali  librorum  sensu ; si  enim  infallibilis 
non  esset  in  assignando  naturali  librorum  sensu,  fieri 
posset  ut  librum  haereticum  approbaret  et  orthodoxum 
condemnaret : at  in  utroque  casu  erraret;  nam  si  librum 
haereticum  approbaret,  haeresim  positive  doceret;  si 
librum  orthodoxum  velut  haereticum  rejiceret,  eo  ipso 
doctrinam  oppositam,  falsam  et  haereticam  approbaret  : 
erg°- 

2°  Praxi  Ecclesias . Quod  Ecclesia  jugiter  sibi  vindicavit, 
id  rejici  non  potest.  Hoc  fatentur  adversarii;  tenent 
enim  Ecclesiam  in  dogmate  errare  non  posse  : attamen 
in  dogmate  erraret,  si  jus  aliquod  falso  sibi  tribueret. 
Porro  Ecclesia  jugiter  jus  sibi  vindicavit  de  naturali 
sensu  librorum  infallibiliter  judicandi , hoc  enim  innu- 
meris ostenditur  factis  quae  unusquisque  potest  legere 
in  toto  historiae  ecclesiasticae  decursu,  et  apud  Tournely , 
Bailly , de  la  Hogue  aliosque  theologos  : inter  ea  quae- 
dam tantum  seligemus. 

Impia  Nestorii  doctrina  solemniter  damnata  fuerat  in 
concilio  Ephesino,  tertio  generali  ; quaedam  postea  pro- 
dierunt opera  quae  judicabantur  erroribus  Nestorii  nimis 
faventia , nempe  liber  Theodori  Mopsuesteni  episcopi 
adversus  Appollinarem,  liber  Theodoreti  Cyrenensis  epi* 
scopi  contra  S.  Cyrillum,  et  epistola  Ibae  Edesseni  episcopi 
ad  quemdam  Marim  Persam.  Cum , in  concilio  generali 
Chalcedonensi,  Theodoretus  et  Ibas,  a sedibus  suis  in 
latrocinio  Ephesino  injuste  depulsi,  canonice  fuissent  resti- 
tuti , plurimi  arbitrabantur  ipsorum  scripta  eo  ipso  fuisse 
a sacro  concilio  approbata  : hinc  gravis  inter  catholicos 
orta  est  controversia  circa  illa  opera  quae  dicebantur  tria 
Capitula . 

- Ad  dirimendam  hanc  controversiam  generalis  convo- 
cata est  synodus  Constantinop.  II , anno  553  , longe  post 

mortem  Theodori , Theodoreti  et  Ibae.  Patres  hujus  con- 
cilii , in  quinta  et  sexta  collatione  seu  sessione , opera 
Theodoreti  et  Ibae,  intactis  eorum  personis,  damnaverunt; 
Theodori  veio  scripta  , nomen  et  personam  proscripse- 
runt. Unde  sic  argumentari  licet.  Ibi  certe  de  facto  age- 
batur , nempe  utrum  illa  opera  erroribus  Nestorii  fave- 
rent : atqui  Ecclesia  jus  sibi  vindicavit  de  illis  infallibili— 
ter  judicandi ; sancta  enim  synodus  Constantinop.  exegit 
sub  poena  anathematis  ut  omnes  sententiae  damnationis 
se  submitterent , et  pluries  anathema  dicit  eis  qui  impia 
Theodoreti  scripta  et  impiam  Ibae  epistolam  defendunt . Ergo. 

Idem  habetur  de  condemnatione  librorum  in  concilio 
Lateranensi , sub  Martino  I , anno  649  celebrato , art.  5 , 
can.  18,  et  in  concilio  Constantiensi,  sessione  ultima,  ubi 
statuitur  eos  qui  suspecti  sunt  interrogandos  esse,  « Utrum 
n credant,  teneant  et  asserant  Joannem  Wiclefum , Joan- 

» nem  Ilus  et  Hieronymum  de  Praga  fuisse  haereticos 

*>  et  libros  et  doctrinas  eorum  fuisse  et  esse  perversos  , 
* propter  quos  et  quas,  et  eorum  pertinacias,  per  sacrum 
9 concilium  Constantiense  pro  haereticis  sint  condem- 
» nati.  » Ergo  tain  pro  libris  quam  pro  doctrinis  aliquis 
damnari  potest  ut  haereticus  : hoc  autem  supponit  Eccle- 
siam in  judicandis  libris  sicut  et  doctrinis  infallibilem 
esse.  Ergo  2°. 

3°  Rationibus  theologicis.  1°  Ecclesia,  fatentibus  adver- 
sariis , infallibiliter  de  sensu  propositionum  judicat  : 
atqui  non  minus  infallibiliter  judicare  debet  de  sensu 
librorum  ; nam  libri  ex  propositionibus  sibi  succedenti- 
bus constant ; si  igitur  de  illis  Ecclesia  infallibiliter  judi- 
care non  posset,  maxime  quia  numerosiores  vel  longiores 
essent : illud  autem  est  absurdum  ; nulla  siquidem  exco- 
gitari potest  ratio  cur  Ecclesia  tutius  de  brevibus  propo- 
sitionibus quam  de  longioribus,  de  una  quam  de  pluri- 
bus judicaret.  Ergo. 

2°  Fatentur  iterum  adversarii  Ecclesiam  infallibiliter 
de  symbolis  et  fidei  professionibus  judicare  : ergo  a pari 
de  sensu  librorum  infallibiliter  judicat ; symbolum  enim 
est  in  suo  genere  liber , brevis  quidem  * sed  longior  esse 

posset,  et  de  facto  longior  est  quibusdam  haereticorum 
epistolis : quare  ergo  de  his  epistolis  Ecclesia  infallibili  ter 
judicare  non  posset  ? 

3°  Saepe  adversarii  citant  Patres  et  totam  traditionem 
invocant  : at,  in  eorum  principiis,  Ecclesia  infallibiliter 
judicare  non  posset  talem  veritatem  in  traditione  esse 
contentam  ; nam  istiusmodi  judicium  ferre  non  potest 
quin  de  sensu  librorum  judicet  Unde  celebris  Galvinista 
Pajou  sic  D.  Arnauld  premebat,  contra  exquisitum  illius 
opus  de  la  Perpetuite  de  lafoi , etc.  « Si  tibi  licet,  o Arnalde  , 
b de  sensu  Jansenii  litigare  post  Ecclesiae  definitionem  , 
» quidni  licebit  nobis  de  sensu  Augustini , Chrysos  tomi 
» aliorumque  Patrum  disputare,  in  nostra  de  praesentia 
» reali  disceptatione?  » Huic  argumento  ad  hominem 
nihil  solidi  respondere  poterat  Arnauld.  Immerito  etiam 
Janseniani  citant  doctrinam  divi  Aug.  tanquam  ab  Eccle- 
sia approbatam;  nam  Ecclesia  illam  non  approbavit,  nisi 
de  sensu  librorum  ejus  judicando.  Ergo. 

4°  Ecclesia  infallibiliter  definiit  Vulgatam  genuinum 
Scripturae  sensum  continere  : atqui  illud  definire  non  po- 
tuit nisi  legendo  et  interpretando  libros  qui  sibi  exhibe- 
bantur tanquam  divina  exprimentes  : ergo. 

5°  An  Ecclesia  sit  infallibilis  circa  facta  dogmatica,  est 
quaestio  juris  : verum  Ecclesia  hanc  quaestionem  sua 
agendi  ratione  affirmative  solvit  contra  Jansenistas , si- 
quidem bullae  summorum  Pontificum  ab  universa  Eccle- 
sia fuerunt  acceptatae  : ergo  , etc.  Ergo  3°. 

Nota . Si  petatur  an  propositio  nostra  sit  de  fide  divina, 
distinguendum  esse  nobis  videtur.  In  se  spectata,  v.  g. 
Ecclesia  vi  divinarum  promissionum,  infallibilitate  circa 
facta  dogmatica  donatur  : est  de  fide  divina ; illa  enim 
propositio  est  de  fide  divina , quae  in  deposito  revelatio- 
nis continetur,  cui  propter  summam  Dei  veracitatem 
assentimus  : atqui  talis  est  praedicta  propositio  , siquidem 
ex  Scriptura  et  traditione  probatur. 

Si  vero  quaestio  ad  factum  particulare  reducatur,  an 
v.  g.  quinque  Propositiones  Jansenii  in  ipsius  libro  con- 
tineantur , propositio  non  est  de  fide  divina ; tunc  enim 

illi  non  assentiinus  praecise  ob  veracitatem  Dei  eam  re* 
velantis,  sed  ob  auctoritatem  Ecclesiae  definientis  : fides 
igitur  quam  hujusmodi  facto  adbibemus,  merito  a plu-* 
ribus  theologis,  post  D.  de  Pere/ixe  apud  Tournefy , et 
Bossuet,  Lettre  aux  religieuses  de  Port-Royal , dicitur 
ecclesiastica.  Medium  locum  inter  fidem  divinam  et  fi- 
dem humanam  tenet ; longe  tamen  a fide  humana  distat ; 
haec  enim  fallibili  tantum,  illa  vero  infallibili  motivo  ni- 
titur; quia,  ex  supra  dictis,  Ecclesia  infaliibiliter  pro- 
nuntiat circa  hujusmodi  facta.  Imo,  fides  ista  quodam 
sensu  ad  fidem  divinam  revocari  potest;  immediate  qui- 
dem auctoritate  Ecclesiae  nititur  : verum,  ob  summam 
Dei  auctoritatem,  credimus  Ecclesiam  circa  hujusmodi 
facta  esse  infallibilem  : ergo  assensus  noster  mediate 
Dei  verbo  fundatur. 

Attamen,  qui  simpliciter  diceret  Ecclesiam  circa  prae- 
dictum factum  infallibilem  non  esse,  formaliter  haereticus 
dici  non  posset,  quia  propositioni  certo  revelatae  et  defi- 
nitae non  adversaretur.  Qui  autem  consensum  internum 
judicio  Alexandri  VII  denegaret,  haereticus  esset;  contra 
expressam  enim  definitionem  ab  Ecclesia  acceptatam  age*- 
ret.  Res  illustratur  exemplo  : qui  negaret  concilium  Tri- 
den  tinum  esse  oecumenicum , haereticus  non  esset;  qui 
vero  assensum  uni  ex  definitionibus  ejus  recusaret,  ab 
haeresis  labe  excusari  non  posset.  Ergo. 

Solvuntur  objectiones • 

Obj.  1°.  Ecclesia  dici  non  potest  infallibilis  circa  facta 
quae  modo  approbat  et  modo  condemnat  : atqui  Ecclesia 
approbavit  facta  dogmatica  et  eadem  postea  damnavit, 
nempe  tria  Capitula,  quae  approbata  fuerunt  in  concilio 
Chalcedonensi  et  damnata  in  secundo  concilio  Constan- 
tinop.  Ergo. 

R.  Nego  minorem  et  ejus  probationem • Tria  Capitula  fue* 
runt  damnata  in  quinto  concilio  generali,  ut  supra  nota~ 
vi  mus ; at  falsum  est  ea  in  concilio  Chalcedonensi  fuisse 
approbata.  Nam  1°  in  eo  concilio  nulla  facta  est  mentio 

Theodori  Mopsuesteni.  2°  Tlieodoretus  et  Ibas  declarati 
sunt  orthodoxi  et  sedibus  suis  restituti,  illorum  vero 
opera  nullo  modo  admissa  fuerunt  ut  orthodoxa  : porro 
auctores  declarari  potuerunt  orthodoxi,  licet  eorum  opera 
non  approbarentur.  Enim  vero  non  declarati  sunt  ortho- 
doxi, nisi  postquam  epistolae  S.  Leonis  ad  Flavianum  pa- 
triarcham Constantinop.  subscripserunt,  et  anathema 
Nestorio  ejusque  erroribus  dixerunt ; Ibas  negavit  epi- 
stolam ad  Marim  esse  suam.  Illa  autem  agendi  ratione 
sua  opera  sufficienter  retractabant,  aut  manifestabant  se 
in  pravo  sensu  ea  non  intellexisse.  Falsum  est  ergo  tria 
Capitula  in  concilio  Chalcedonensi  fuisse  approbata. 

Aliunde,  plurimi  theologi  contendunt  concilium  Chal- 
cedonense  non  fuisse  cecumenicum  quando  causas  Theo- 
doreti  et  Ibae  judicavit,  quia  S.  Leo  ei  consensisse  non 
videtur  quoad  istud  factum;  legatos  enim  miserat  sub 
expressa  conditione  quod  sola  fides  tractaretur,  ut  patet 
ex  ipsius  epistola  ad  Maximum , Antiochenum  patriar- 
cham , Labbc , t.  4 : « Si  quid  sane,  inquit , ab  his  fratribus 
» quos  ad  sanctam  synodum  vice  mea  misi , praeter  id 
» quod  ad  causam  fidei  pertinebat  , gestum  esse  perhi- 
» beatur,  nullius  erit  penitus  firmitatis,  quia  ad  hoc  tan** 
» tum  ab  Apostolica  sede  sunt  directi  : » ergo  causis  a 
fide  distinctis  non  consentiebat. 

Quaedam  objiciuntur  verba  epistolae  Pelagii  II  summi 
pontificis,  ad  episcopos  Histrienses,  sed  unica  observa» 
tione  facile  solvuntur ; totus  enim  erat  Pontifex  ut  His- 
triensibus  episcopis  persuaderet  tria  Capitula,  post  defi- 
nitionem V concilii  generalis,  nulla  ratione  propugnari 
posse  : admittebat  ergo  infallibilem  auctoritatem  Eccle- 
siae in  judicandis  hujusmodi  factis. 

Palavicinus  etiam  dicit,  Hist.  conc.  Trid.  lib.  9,  c.  18, 
n.  9,  controversiam  de  tribus  Capitulis  non  pertinuisse 
ad  infallibilem  Ecclesiae  auctoritatem  : verum  unicuique 
attente  legenti  patebit  id  Palavicinum  intelligere  de  Theo- 
dori , Theodoreti  et  Ibae  personis , non  de  eorum  erro- 
ribus : atqui  omnes  fatentur  Ecclesiam  non  esse  infallw 
bilem  in  damnandis  personis  : ergo. 

Obj.  2°.  Cardinales  Baronius,  Bellarminus  et  de 
Turrecremata  vindicant  Honorium  summum  pontificem 
ab  omni  errore  : atqui  tamen  in  sexta  synodo  generali, 
Constantinop.  III,  damnatus  fuit  tanquam  haereticus  : 
ergo. 

/i.  1°.  Etiamsi  illustres  illi  cardinales  doctrinam  nobis 
oppositam  tenuissent , nihil  absolute  contra  nos  seque- 
retur; evidens  est  enim  eorum  auctoritatem  tot  rationi- 
bus et  manifestis  sanctae  sedis  Apostolicae  judiciis  prae valere 
non  posse. 

R.  2°.  Dist.  mcij.  Tres  dicti  cardinales  vindicant  Hono- 
rium ab  omni  errore,  et  arbitrantur  eum  a sexta  synodo 
non  fuisse  damnatum,  concedo ; et  arbitrantur  illum  fuisse 
damnatum,  nego  maj.  Equidem  tres  supra  dicti  cardi- 
nales magno  zelo  conantur  ab  omni  errore  Honorium 
purgare,  sed  auctoritatem  sexti  concilii  non  ideo  labefac- 
tare volunt;  nam  alias  afferunt  rationes  ut  illum  a nota 
erroris  immunem  faciant,  scilicet,  internam  ipsius  men- 
tem in  scribendis  epistolis  spectant,  vel  asserunt  acta 
concilii  sexti  fuisse  corrupta.  Ergo. 

Obj.  3°.  Sententia  nostra  de  potestate  Ecclesiae  circa 
facta  dogmatica  est  nova  : ergo  rejicienda  est. 

R.  Nego  ant . Illa  enim  sententia  non  est  nova  quae 
semper  fuit  in  usu  : atqui  sententia  nostra,  circa  facta 
dogmatica,  semper  fuit  in  usu,  sicut  in  probatione  diximus . 
Non  quidem  eodem  modo  et  eadem  praecisione  expri- 
mebatur, quia  nondum  prodierant  disputationes  postea 
exortae;  sed  Ecclesia  jugiter  damnavit  haereticorum  verba 
et  libros,  v.  g.  Origenis,  Arii,  Pelagii,  Nestorii,  Euty- 
chetis,  etc.  Ergo. 

ARTICULUS  QUARTUS. 

DE  AUCTORITATE  ECCLESIiE  IN  CANON1ZATIONE  ET 
BEATIFICATIONE  SANCTORUM. 

Canon izatio  est  solemne  Ecclesiae  judicium  de  sancti- 
tate alicujus  viri,  in  catholica  religione  defuncti , cum 
praecepto  religiosum  illi  cultum  exhibendi. 

Beatificatio  est  licentia  a summo  Pontifice  concessa  ut 
aliquis  defunctus  appelletur  beatus , et  in  aliqua  regione, 
Ecclesia  aut  familia  quidam  illi  exhibeatur  cultus 
religiosus. 

Unde  canonizatio  in  pluribus  differt  a beatificatione. 
1°  Enim  in  canoniza tione  praecipitur  ut  aliquis  pro  sancto 
habeatur  et  cultus  ei  rependatur ; in  beatificatione  vero 
cultus  tantum  permittitur.  2°  Canonizatio  totam  respicit 
Ecclesiam,  et  beatificatio  intra  provinciam,  dicecesim,  ci- 
vitatem, parochiam  aut  monasterium  saltem  ordinarie 
coercetur.  3°  Canonizatio  est  sententia  definitiva  de  viri 
sanctitate  ab  omnibus  reverenda  et  colenda ; at  in 
beatificatione  judicium  quod  fertur  non  est  ultima  et 
definitiva  sententia  de  beatificati  sanctitate. 

Per  multa  saecula  episcopi  sua  auctoritate  cultum  reli- 
giosum  hominibus  cum  characteribus  sanctitatis  mor- 
tuis decernebant ; illa  cultus  institutio  erat  particularis 
canonizatio,  seu  melius,  ut  observat  Benedictus  XIV, 
beatificatio ; nam  praeceptum  episcopi  ultra  limites  suae 
dioecesis  extendi  non  poterat.  Ille  ergo  cultus  necessario 
erat  limitatus,  et  cunctos  Ecclesiae  fideles  obligare  non 
poterat,  nisi,  a singulis  episcopis  per  orbem  successive 
admissus,  fieret  catholicus  : improprie  ergo  ille  cultus 
diceretur  canonizatio,  siquidem  canonizatio,  ex  definitio- 
ne, totam  per  se  respicit  Ecclesiam. 

Mos  iste  sanctos  canonizandi,  seu  potius  beatificandi, 
usque  ad  duodecimum  saeculum  exstitit.  S.  Ulricus,  Au- 
gustanus episcopus,  primus  fuit  solemniter  canonizatus 
a summo  Pontifice,  scilicet  a Joanne  XV,  anno  993 ; se- 
cundus fuit  Simeon,  solitarius,  a Benedicto  IX,  anno 
1042;  et  tertius  S.  Geraldus,  episcopus  Tullensis,  ab  eo- 
dem Benedicto  IX,  anno  1050.  Ultimus,  juxta  antiquam 
formam  in  sanctorum  numerum  relatus,  fuit  S.  Galte- 
rius  ( Gautier  ),  abbas  S.  Martini  Pontisarae,  quem  ar- 
chiepiscopus  Rothomagensis  canonizavit  anno  1153. 

Alexander  III  et  Innocentius  III,  in  fine  duodecimi 
saeculi,  advertentes  multos  abusus  circa  cultum  sancto- 
rum ex  nimia  episcoporum  facilitate  aut  credulitate  sae- 

pius  exoriri,  prohibuerunt  ne  deinceps  aliquis  pro  sancto 
haberetur  aut  coli  inciperet,  sine  Romani  pontificis  ap- 
probatione. Urbanus  VIII,  per  bullam  anni  1634,  non 
solum  canonizationem,  sed  ipsam  beatificationem  et  quid- 
quid ad  cultum  servorum  Dei  pertinet,  Apostolicae  sedi 
reservavit.  His  notatis , quceritur,  an  Ecclesia  sit  infallibilis 
in  canonizatione  et  beatificatione  sanctorum  ? 

Certum  est  1°  canonizationem  particularem,  seu  beati- 
ficationem sequipollentem,  ut  eam  vocat  Benedictus  XIV , 
ab  episcopo  vel  a metropolitano  factam,  nusquam  haberi 
potuisse  tanquam  infallibile  Ecclesiae  judicium;  nam  pri- 
vilegium infallibilitatis  episcopis  singulatim  sumptis  non 
competit : atqui  tamen  in  his  casibus  non  reperitur  judi- 
cium totius  Ecclesiae  , sed  tantum  alicujus  episcopi,  aut 
ad  summum  quorumdam  episcoporum  : ergo  nisi  aliquis 
priva tim  olim  canonizatus,  postea  per  orbem  universum 
habitus  fuerit  ut  sanctus,  infallibili  ter  constare  non  po- 
test illum  esse  sanctum. 

2°  V elut  certum  communiter  admittitur  Ecclesiam  non  esse 
infallibilem  in  simplici  servorum  Dei  beatificatione.  Nam 
1°  illud  solum  judicium  haberi  debet  ut  infallibile  quod 
absolute  et  definitive  fertur  : atqui  in  beatificatione  judi- 
cium Ecclesiae  non  fertur  absolute  et  definitive,  siquidem 
tota  causa  de  novo  instruitur  quando  de  beatificatione  ad 
canonizationem  transitur.  2°  Illud  judicium  ut  infalli- 
bile haberi  non  debet  quod  ad  universam  non  dirigitur 
Ecclesiam,  quemadmodum  supra  jam  exposuimus.  3°  In 
beatificatione  niliil  praecipitur,  sed  tantum  aliqua  fit  con- 
cessio : porro  de  natura  concessionis  Ecclesiae  non  est 
absolute  ut  sit  infallibilis.  Ita  Benedictus  XIV,  in  erudi- 
tissimo opere  de  Canonizatione  sanctorum,  1.  1 deBeatif. 
c.  42,  n.  12.  Qui  tamen  contra  publicam  beatificationis 
sententiam  insurgeret,  temeritatis  notam  declinare  non 
posset.  Nunc  igitur  de  sola  canonizatione  solemni  agitur. 

PROPOSITIO. 

Solem  ne  Ecclesice  judicium  circa  sanctorum  canonizat  io - 
nem,  est  infallibile . 

Proh.  Auctoritate  et  ratione. 

1°  Auctoritate.  Summi  Pontifices,  saltem  a multis  sae- 
culis, servos  Dei  solemniter  canonizant,  seu  inter  sanctos 
annumerant,  et  jubent  ut  cultus  religiosus  eis  exhibea- 
tur, cunctis  episcopis  tacentibus  : at  si  tale  decretum  esset 
falsum,  Ecclesia  approbaret  errorem,  ut  patet : ergo. 

2°  Ratione . Illud  enim  admitti  non  potest  quod  cultum 
religiosum  erga  omnes  sanctos  subverteret.  Ecclesiam 
contemptui  exponeret  et  ejus  sanctitatem  labefactaret  : 
atqui  talis  esset  sententia  docens  Ecclesiam  in  canoniza- 
tione  sanctorum  essefallibilem.  1°  Cultum  religiosum  er- 
ga omnes  sanctos  subverteret;  si  enim  semel  admittatur 
Ecclesiam  errare  posse  in  agnoscenda  alicujus  defuncti 
sanctitate,  unusquisque  dubitare  poterit  de  legitimitate 
cultus  erga  insigniores  sanctos  praescripti.  2°  Ecclesiam 
contemptui  exponeret;  in  ea  enim  opinione,  impii, 
haeretici  et  perditi  homines  semper  exprobrare  possent 
Ecclesiae  quod  forte  inimicis  Dei  et  reprobis  religio- 
sos tribuat  honores,  et  nulla  ratione  firma  redargui 
possent.  3°  Sanctitatem  Ecclesiae  labefactaret;  Ecclesia 
quippe  debet  esse  sancta  in  suo  cultu  : at,  praedicta  opi- 
nione semel  admissa,  non  esset  sancta  in  suo  cultu,  siqui- 
dem cultum  objecto  prorsus  indigno  forsitan  exhiberet. 
Ergo. 

Solvuntur  objectiones . 

Obj.  1°.  Sanctitas  alicujus  viri  pendet  a factis  persona- 
libus : at  Ecclesia  de  factis  personalibus  infallibiliter  non 
judicat  : ergo. 

R.  Dist . min.  Ecclesia  de  factis  personalibus  infallibili- 
ter non  judicat,  si  in  se  spectentur,  conc.  si  in  aliquo  casu 
cum  puritate  doctrinae  Evangelicae  essentialiter  jungan- 
tur, nego  min . Itaque  fatemur  Ecclesiam  de  factis 

personalibus  in  se  sumptis  infallibili  ter  non  judicare  ; at 
ubi  illa  facta,  propter  aliquam  circumstantiam,  essentia- 
liter cum  puritate  doctrinae  Evangelicae  junguntur,  de 
illis  infallibiliter  judicare  debet  Ecclesia;  nam  de  doc- 
trina Evangelica  infallibiliter  judicat  : necesse  est  igitur 
ut  infallibiliter  de  iis  judicet  quae  ad  tale  judicium  essen- 
tialiter praerequiruntui; : porro,  in  solemni  canoniza tionis 
sententia,  facta  quae  sanctitatem  viri  probant,  cum  pu- 
ritate doctrinae  Evangelica:  essentialiter  conjunguntur; 
nam  puritas  doctrinae  Evangelicae  necessario  exigit  ut  cul- 
tus religiosus  alicui  non  sancto  nomine  totius  Ecclesiae 
et  praecepto  ejus  non  rependatur.  Ergo.  Unde  Benedic- 
tus XIY,  opere  citato,  1.  1,  c.  44,  n.  4 : « Omnibus 
» praedictis  objectis  unica  solidissima  responsione  satisfit, 
» si  dicatur,  quidquid  ex  materiae  et  testium  qualitate 
» pro  infallibilitate  desumitur,  plene  submoveri,  ex  di- 
d vina  providentia  et  Spiritus  sancti  praesentia.  » 

Obj.  2°.  Multi  honorantur  ut  sancti  qui  ab  episcopis 
tantum  aut  archiepiscopis  per  judicium  fallibile  fuerunt 
canonizati  : ergo  /;<7/7  non  necesse  est  ut  soiemnis  Eccle- 
siae sententia  sit  infallibilis. 

11.  JSego  conseq . et  paritatem.  Ratio  disparitalis  est,  quod 
in  priori  casu  cultus  religiosus  nomine  totius  Ecclesiae 
non  exhibeatur.  Itaque  si  error  de  facto  existat,  in  totam 
Ecclesiam  refundi  non  potest,  nec  idcirco  promissio- 
nibus Christi  opponitur.  In  posteriori  vero  hypothesi, 
enor  tribuendus  foret  Ecclesiae,  et  promissis  Christi  ad- 
versaretur, ut  diximus.  Ergo. 

Nec  sufficeret  dicere  errorem  in  eo  casu  esse  tantum 
materialem,  ac  proinde  non  culpabilem,  ut  v.  g.  quando 
adoratur  hostia  quae  falso  putatur  consecrata ; nam  re- 
pugnat Ecclesiam  directe  approbare  errorem  contra  bonos 
inores  et  Dei  honorem  : atqui  hujusmodi  errorem  dire- 
cte approbaret  Ecclesia,  si  publicum  decerneret  cultum 
alicui  non  sancto.  Quando  autem  adoratur  hostia  quae 
falso  putatur  consecrata,  est  error  facti  particularis  qui 
in  Ecclesiam  refundi  non  potest;  nam  Ecclesia  non  de- 
cernit talem  hostiam  esse  consecratam  : contra  vero  ju- 

dicat  talem  hominem  esse  sanctum,  et  cultum  illi  exhi- 
bendum. Ergo. 

Obj.  3°.  Pluries  deleta  sunt  nomina  sanctorum  in 
Martyrologio  et  in  Breviario  Romano  : at  quaecumque  in 
Martyrologio  et  Breviario  Romano  inscribuntur,  ab  uni- 
versa Ecclesia  censentur  approbata.  Ergo. 

R.  Nego  min . Ea  enim  reputari  non  possunt  ab  uni- 
versa Ecclesia  approbata,  quae  ei  non  proponuntur  ut  de- 
finita et  cunctos  fideles  obligantia;  porro  ea  quae  repe- 
riuntur  in  Martyrologio  et  in  Breviario  Romano  non 
proponuntur  ut  definita  et  cunctos  fideles  obligantia; 
Benedictus  enim  XI V expresse  declarat,  1.  4,  part.  2, 
c.  13,  n.  8,  facta  historica  quae  in  Breviario  Romano  le- 
feruntur,  licet  non  modicam  mereantur  fidem,  posse 
tamen  novo  examini  subjici,  etiam  a privatis  hominibus, 
modo  id  fiat  modeste  et  cum  gravi  fundamento;  et  ibi- 
dem, c.  17,  n,  9,  haec  habet  illustris  Pontifex  : « Asseri- 
» mus  Apostolicam  sedem  non  judicare  inconcussae  esse 
» et  certissimae  veritatis  quaecumque  in  Martyrologium 
» Romanum  inserta  sunt....  quod  optime  colligitur  ex 
» mutationibus  et  correctionibus  a sancta  ipsa  Sede  de- 
» mandatis,  » Ergo.  Nihil  a fortiori  concludi  potest  ex 
Legendis  in  aliis  libris  contentis. 

Quceritur  utrum  infallibilitas  Ecclesiae  circa  sanctorum 
canonizationem  ad  fidem  divinam  pertineat  ? 

R.  Eodem  modo  de  hac  infallibilitate  judicandum  est 
ac  de  infallibilitate  circa  facta  dogmatica.  De  fide  divina 
videtur  Ecclesiam  jus  habere  infallibiliter  pronuntiandi 
in  canonizationibus  sanctorum ; nam  Ecclesia  infallibilis 
est  circa  morum  praecepta  : canonizatio  autem  sanctorum 
ad  praecepta  morum  pertinet,  ut  in  probatione  observavi- 
mus. At,  posito  solemni  Ecclesiae  decreto  de  alicujus  viri 
sanctitate,  constatne  fide  divina  hunc  virum  esse  sanc- 
tum ? Disputant  inter  se  theologi ; communius  tenetur 
hoc  factum  ad  fidem  divinam  non  pertinere.  Benedic- 
tus XIV,  momentis  utriusque  opinionis  scite  et  perite, 
pro  more  suo,  libratis,  sic  concludit  : « Videtur  igitur 
» nobis  utraque  opinio  in  sua  probabilitate  relinquenda. 

18 

» usquequo  sedis  Apostolicae  judicium  prodeat;  » de  Ca- 
non. 1.  1,  c.  45,  n.  27.  Valde  tamen  temerarius  foret  qui 
contra  aliquod  canonizationis  decretum  insurgeret.  Mel~ 
chior  Canus,  lib.  5,  c.  5,  versus  finem,  eum  vocat  terne** 
rarium,  impudentem  ac  irreligiosum. 

PARS  TERTIA. 

DE  CAPITE  ET  MEMBRIS  ECCLESI.E. 


Dicemus  1°  de  capite,  et  2°  de  membris  Ecclesiae. 


CAPUT  PRIMUM. 


DE  CAPITE  ECCLESEE. 

Certum  est  existere  supremum  et  invisibile  caput  to- 
tius Ecclesiae  visibilis,  nempe  Christum,  qui,  ut  ait  Apo- 
stolus, Coloss.  1,18,  est  principium , primogenitus  ex  mortuis , 
ut  sit  in  omnibus  ipse  primatum  tenens . Sed  quaeritur  utrum 
aliud  existat  caput  Ecclesiae,  vices  Christi  super  terram 
gerens,  et  visibilem  primatum  in  tota  Ecclesia  tenens? 
Si  hujusmodi  existat  caput  universale  pro  tota  Ecclesia, 
alius  sine  dubio  esse  non  potest  quam  pontifex  Roma- 
nus; alius  enim  non  est  in  mundo  qui  talem  praeroga- 
tivam sibi  adseribere  possit. 

Primatus  autem  duplex  esse  potest , scilicet  alius  ho- 
noris, et  alius  jurisdictionis.  Primatus  honoris  ille  est 
quo  aliquis  primum  locum  inter  caeteros  obtinet,  sed 
absque  ulla  superiori  potestate,  qualis  est,  v.  g.  praeses 
in  coetu  deliberante  ex  aequalibus  membris  composito. 
Primatus  jurisdictionis  ille  est  quo  aliquis  non  solum  in 
coetu  primum  locum  obtinet,  sed  reipsa  aliis  superior 
constituitur  et  majorem  habet  potestatem. 

Primatus  potest  iterum  vel  esse  tantum  juris  eccle- 
siastici, ut  in  archiepiscopis , primatibus  et  patriarchis; 
vel  juris  divini,  si  ab  ipso  Christo  fuerit  institutus.  Schis- 
matici et  haeretici  non  aegre  concederent  pontifici  Romano 
quemdam  honoris  primatum,  vel  etiam  admitterent  il- 

lum  superiorem  aliquam  olim  liabuisse  jurisdictionis 
potestatem,  sed  tantum  juris  ecclesiastici,  quam  dein- 
ceps Ecclesia  ab  eo  auferre  potuit.  Ita  sentiunt  Graeci, 
qui  pontifici  Romano  subjecti  fuerunt  usque  ad  tem- 
pora patriarchae  Photii,  circa  annum  887.  Catholici  vero 
unanimiter  contendunt  Romanum  pontificem  -semper 
habuisse  jure  divino  primatum,  non  tantum  honoris,  sed 
jurisdictionis,  in  totam  Ecclesiam.  Ut  ergo  ad  ipsa  re- 
rum exordia  ascendamus,  examinabimus  1°  an  Christus 
concesserit  Petro  praeeminentiam  auctoritatis  supra  alios 
Apostolos,  et  2°  an  illa  praeeminentia  ad  episcopum  Ro- 
manum integra  transierit.  Hinc  in  quatuor  articulos  prae- 
sens caput  dividemus.  Iu9  erit  de  primatu  B.  Petri;  2US  de 
primatu  Romani  pontificis;  3«s  de  ejusdem  monarchia, 
et  4U8  de  consectariis  ejus  primatus. 

ARTICULUS  PRIMUS, 

DE  PRIMATU  B.  PETRI. 

In  odium  Romani  pontificis,  audacter  negaverunt  pro- 
testantes  Christum  aliquam  concessisse  R.  Petro  aucto- 
ritatem supra  alios  Apostolos  : unde  inferunt  episco-» 
pum  Romanum  nihil  supra  alios  episcopos  ratione  suae 
sedis  habere.  Quidam  alii  novatores,  quorum  fit  mentio 
apud  Tournely,  praetenderunt  aequalem  colla  tam  fuisse 
potestatem  Petro  et  Paulo.  Contra  quos  omnes  sit 

PROPOSITIO. 

Beatas  Petrus  accepit  a Christo  pr ce  eminentiam  auctoritatis 
supra  omnes  alios  Apostolos. 

Proh,  ex  Scriptura  sacra.  Ex  S.  Joan.  i,  41,  Andreas  pri- 
mus viderat  Jesum ; venit  ad  fratrem  suum  Simonem,  et 
dixit  illi : Invenimus  Messiam  ; adduxit  eum  ad  Jesum.  Intui - 
tus  autem  eum  Jesus,  dixit : Tu  es  Simon  filius  Jona,  tu  voca- 
beris Cephas,  quod  interpretatur  Petrus . Apud  Matth.  xvi, 
congregatos  Apostolos  simul  interrogaverat  Christus, 
dicens,  v.  15  : Vos  autem , quem  me  esse  dicitis  ? Respondit 

Petrus  , V,  16  : Tu  es  Christus , Filius  Dei  vivi ...  18  : Et 
ego  dico  tibi , quici  tu  es  Petrus , et  super  hanc  petram  cedifi- 
cabo  Ecclesiam  meam ....  et  tibi  dabo  claves  regni  coelorum  ; 
et  quodcumque  ligaveris  super  terram,  erit  ligatum , etc.  Unde 
sic.  Fundamentum  aedificii  aliquem  constituere , claves 
regni  illi  dare  , sunt  voces  metaphoricae  collationem  auc- 
toritatis et  regiminis  significantes  : atqui  vi  illarum  locu- 
tionum Petrus  constituitur  fundamentum  Ecclesiae  et 
illius  claves  accipit.  Si  utra  que  haec  praemissa  demonstre- 
tur vera,  certa  erit  propositio  nostra  : atqui  utraque  liaec 
praemissa  ex  praecedentibus  textibus  demonstratur  vera. 

1 * Major.  Fundamentum  in  aedificio  est  sicut  caput  in 
corpore, rector  in  civitate,  dux  in  exercitu,  etc.  Claves  sem- 
per  fuerunt  symbolum  auctoritatis  et  dominii ; qui  habet 
jure  claves  alicujus  aedificii,  illius  est  dominus;  qui  domum 
suam  vendit,  eam  tradidisse  censetur  quando  claves  ejus 
remisit;  claves  urbis  traduntur  in  subjectionis  testimo- 
nium , etc.  Ergo  1°. 

2°  Minor  similiter  demonstratur  vera , id  est  , vi  illarum 
locutionum  Petrus  constituitur  fundamentum  Ecclesiae 
et  claves  ejus  accipit.  1°  Fundamentum  Ecclesiae  consti- 
tuitur , quidquid  contra  pueriliter  dicat  Calvinus,  Insti- 
tut.  1.  4,  c.  6,  n.  6 ; Christus  enim  dicit  : Et  ego  dico  tibi , 
quia  tu  es  Petrus,  et  super  hanc  petram,  etc.  Porro  totus  ille 
textus  prima  fronte  et  naturali  sensu  de  persona  Petri 
intelligitur  : pronomen  istud  hanc  manifeste  ostendit 
vocem  petram  ad  Petrum  immediate  antecedentem  refe- 
rendam esse.  In  lingua  Hebraica  , Chaldaica  et  Syriaca 
non  est  mutatio  generis  , sed  idem  habetur  ac  si  dicere- 
tur : Tues  lapis,  et  super  hunc  lapidem  , etc.  Cephas  enim 
lapidem  et  petram  significat;  eamdem  significationem  ha- 
bent vocesGraecae  nsrpo?,  IlsTpa, : interpres  bis  statim  vertens 
Cephas,  equidem  vocem  bis  repetere  noluit;  masculi- 
nam pro  designando  homine  elegit , femininam  vero  ad 
fundamentum  Ecclesiae  metaphorice  exprimendum  usur- 
pavit : duo  igitur  haec  verba , hanc  petram , de  ipso  B. 
Petro  intelligenda  sunt.  Ergo  1°. 

2°  Claves  Ecclesiae  accipit.  Soli  namque  Petro  Christus 

dixit:  Tibi  dabo  claves  regni  coelorum ; statim  addidit  : 
Quodcumque  ligaveris  super  terram  , erit  ligatum  et  in  coe- 
lis , etc.  Ex  toto  contextu  patet  Christum  quamdam  prae- 
rogativam B.  Petro  concedere  voluisse’,  in  praemium  insi- 
gnis confessionis  qua  prae  caeteris  exclamaverat  : Tu  es 
Christus , Filius  Dei  vivi : nomen  ejus  Simonem  jam  antea 
mutaverat  in  Cepham , profecto  non  sine  mysterio  et  in- 
tentione : ergo  2°  , etc.  aliunde  , etc.  Ergo. 

S.  Joan.  xxi , 15  : Dicit  Simoni  Petro  Jesus  : Simon  Joan - 
nis , diligis  me  plus  his?  dicit  ei : Etiam  , Domine , tu  scis 
quia  amo  te . Dicit  ei : Pasce  agnos  meos.  Dicit  ei  iterum  : Si- 
mnn  Joan  nis y diligis  me?  ait  illi : Etiam  , Domine , tu  scis 
quia  amo  te.  Dicit  ei : Pasce  agnos  meos.  Dicit  ei  tertio  : Si- 
mon Jo annis y amas  me?  Contristatus  est  Petrus  quia  dixit 
ei  tertio , Amas  me?  et  dixit  ei  : Domine , tu  omnia  nosti  : tu 
scis  quia  amo  te.  Dixit  ei : Pasce  oves  meas.  Unde  sic.  Ut  ex 
iilo  textu  merito  concludatur  beatum  Petrum  emirien- 
lem  potestatem  jurisdictionis  accepisse  a Christo , duo 
sufficiunt,  scilicet , ut  per  agnos  et  oves  omnes  intelligi 
debeant  fideles  , et  vox  pasce  veram  exprimat  jurisdic- 
tionem : atqui  haec  duo  constant.  1°  Per  agnos  et  oves 
omnes  intelligi  debent  fideles ; pluries  enim  Christus  se 
designat  tanquam  pastorem , et  Ecclesiam  velut  ovile  : 
unus  est  Christus,  igitur  unus  pastor  et  unum  ovile  : 
Ergo  1°  omnes  fideles  sunt  oves  Christi.  2°  Vox  pasce  ve- 
ram exprimit  jurisdictionem,  et  idem  est  ac  si  diceretur  : 
Rege,  duc,  guberna;  talis  est  enim  naturalis  sensus  vocis 
Graecae  IIoi|i.a'.v£ ; et  insuper  eo  sensu  vox  pasce  sumitur, 
quoties  ad  populum  applicatur ; v.  g.  IT  Reg.  v.  2,  sic  in- 
ducitur Deusloquens  ad  David  : Tu  pasces  populum  meum 
Israel , et  tu  eris  dux  super  Israel;  Ps.  lxxvii,  71  : Et  ele- 
git David  servum  suum  pascere  Jacob  servum  suum  y et 
Israel  hcereditatem  suam.  Certe  in  his  casibus  vox  pascere 
significat  regere,  ducere,  gubernare;  sic  et  quando  Jesus 
dixit  Petro  , Pasce  agnos  meos; pasce  oves  meas  : ergo,  etc. 
aliunde  , etc.  Ergo.  Unde  illustrissimus  Bossuet  y sermon 
sur  l' unite  de  VEglise , 1 er  point : « C’est  a Pierre  qiPil  est 
» ordonne  premierement  d’aimer  plus  que  tous  les  autres 

« Apotres,  et  ensuite  de  paitre  et  gouverner  et  les  agneaux 
» et  les  brebis , et  les  petits  et  les  meres , et  les  pasteurs 
d memes  : pasteurs  a l’egard  des  peuples,  et  brebis^ a 
, 1’egard  de  Pierre  , iis  honorent  en  lui  Jesus-Clirist.  » 
Petrus  in  Evangeliis  et  in  Actibus  Apostolorum  semper 
nominatur  primus.  Mattii,  x,  2 : Duodecim  autem  Aposto- 
lorum nomina  sunt  hcec  : primus  Simon  , qui  dicitur  Petrus , 
et  Andreas frater  ejus . Ibidem  , xvii  , 1 : Assumit  J esus  Pe- 
trum et  Jacobum , etc . Mare,  iii,  16;  ix  ,1 ; xiv,  33  , etxvi, 
7 : Luc.  vi,  14;  viii,  45  et  51 ; ix,  20,  et  xxu,  8 : S.  Joan. 
i,2:  Act.  i,  13;  n,  37;  m,  1 . Petrus  aliquando  velut  dux 
aliorum  designatur  : Petrus  vero  et  qui  cum  illo  erant , Luc. 
ix,  32.  In  congregatione  Apostolorum  primus  loquitur  : 
Exsurgens  Petrus  in  medio  fratrum,  dixit...  Act.  i,  15.  Stans 
autem  Petrus  cum  undecim,  levavit  vocem  'suam , Act.  n,  14. 
Respondens  autem  Petrus  et  Apostoli , dixerunt,  etc.  Act.  iv, 
29.  Inconcilio  Jerusalem,  Surgens  Petrus,  dixit  ad  eos,  etc. 
Act.  xv,  7.  B.  Paulus  ad  fidem  recens  conversus,  Jero- 
solymam  proficiscitur , et  quamvis  plures  tunc  ibi  dege- 
rent Apostoli,  causam  sui  itineris  sic  indicat,  Gal.  i,  18  : 
Veni  Jerosolymam  videre  Petrum , et  mansi  apud  eum  diebus 
quindecim . Impossibile  est  B.  Petrum  casu  fortuito  et  sine 
causa  primum  locum  sic  constanter  obtinuisse  : atqui 
alia  causa  insignis  hujus  distinctionis  assignari  non  po- 
test praeter  primatum  auctoritatis ; non  erat  enim  major 
aetate  nec  primus  vocatus,  sed  Andreas  frater  ejus , aetate 
provectior,  juxta  omnes  SS.  Patres,  primus  fuit  vocatus, 
Joan.  i , 40 ; Petrus  non  erat  ille  discipulus  quem  diligebat 
Jesus ; nulla  ratione  constat  illum  prae  caeteris  virtutibus 
et  sanctitate  .fuisse  praeditum  : constat  e contra  illum  so- 
lum jurando  et  blasphemando  Christum  negasse.  Ergo. 

Prob.  2°  ex  SS.  Patribus.  Euseb.  in  Chron.  ad  an.  44  : 
» Petrus  Apostolus , natione  Galilaeus  et  Christianorum 
® pontifex  primus.  » Non  dicit  illum  esse  Romanorum , 
sed  Christianorum  pontificem;  vocat  e contra  Jacobum 
Jerosolymorum  pontificem.  S.  Basilius , serm.  de  Pec- 
cato, sic  de  Petro  loquitur  : « Ille  Petrus  omnibus  disci- 
» pulis  praelatus,  cui  majora  data  quam  aliis  sunt  testi- 

* monia , qui  praedicatus  est  beatus , eui  claves  regni 
» coelorum  concreditae  sunt.  » 

S.  Epiph.  Haeres.  51 , dicit  de  Christo  : « Petrum  disci— 

» pulorum  suorum  principem  elegit.  » 

S.  Ambrosius,  in  cap.  xn  Epist.  II  ad  Cor.  « Primatum 
» non  accepit  Andreas , sed  Petrus.  » 

S.  Aug.  Serm.  76  : « Ipse  enim  Petrus  in  Apostolorum 
» ordine  primus,  in  Christi  amore  promptissimus  , saepe 
>»  unus  respondit  pro  omnibus.  » 

Multi  alii  citari  possent  textus  Patrum,  tum  Graeco- 
rum , tum  Latinorum  , piaesertim  S.  Hieronymi , S.  Leo- 
nis, etc.  Insuper  speciale  institutum  est  festum  uni- 
versale in  memoriam  cathedrae  B.  Petri,  et  illius  festi 
institutio  usque  ad  prima  Ecclesiae  saecula  ascendit,  ut 
videre  est  apud  Godescard , ad  diem  18  januarii  : at  nus- 
quam tale  festum  fuit  institutum  in  memoriam  et  ho- 
norem cathedrae  aliorum  Apostolorum.  Ergo. 

Solvuntur  objectiones . 

Obj.  1°.  PluresSS.  Patres  referunt  haec  verba,  et  super 
hanc  petram  y non  ad  Petrum  , sed  ad  Christum,  vel  ad 
fideles,  vel  ad  ipsam  B.  Petri  confessionem  de  divinitate 
Christi  : ergo  falsum  est  Ecclesiam  super  Petrum  esse 
fundatam. 

R.  Nego  conseq . 1°  Enim  pauci  SS.  Patres  praedictum 
textum  in  sensu  nostro  , qui  est  obvius  et  naturalis  , non 
intelligunt.  2°  Communiter  qui  alium  sensum  dictis  ver- 
bis , super  hanc  petram  y pro  abundantia  rationum  , assi- 
gnant, sensum  nostrum  non  excludunt;  illum  e contra 
tanquam  primum  et  genuinum  tradunt , et  simul  alium 
per  allegoriam  inveniunt.  Ergo. 

Inst.  1°.  Mattii  xix,  28,  Christus  dicit  ad  omnes  Apo- 
stolos: Sedebitis  et  vos  super  sedes  duodecim  y judicantes 
duodecim  tribus  Israel . B.  Paulus  ait , loquens  ad  fideles  , 
Eph.  ii  , 20  : Superaedificati  super  fundamentum  Apostolo- 
rum et  Prophetarum  ipso  summo  angulari  lapide  Christo 
Jesu , Apocalypsis,  xxi , 22,  Apostoli  dicuntur  duodecim 

fundamenta , scilicet  murorum  Ecclesiae  : ergo  duodecim 
Apostoli  perfecte  fuerunt  aequales. 

R.  Nego  conseq.  Nam  in  liis  textibus  de  potestate 
respectiva  Apostolorum  non  agitur,  sed  de  eorum  virtu- 
tibus , meritis  et  praemiis  , vel  de  eorum  dignitate  et  mi- 
nisterio, quatenus  collective  spectantur. 

Sic  1°  quando  Christus  dicit  ad  eos  : Sedebitis  et  vos 
super  sedes  duodecim  , etc.  de  potestate  eorum  in  Ecclesia 
non  loquitur,  sed  de  eorum  statu  in  coelo ; sic  enim  se 
habet  integer  textus  : Arnen  dico  vobis  qu6d  vos  qui  se- 
cuti estis  me , in  regeneratione , cum  sederit  Filius  hominis  in 
sede  majestatis  suce , sedebitis  et  vos y etc.  haec  igitur  verba 
ad  rem  non  pertinent. 

2°  B.  Paulus  declarat  fideles  esse  fundatos  et  aedificatos 
super  Apostolos,  super  Prophetas  et  super  Christum  : non 
eodem  modo  tamen  Prophetae  se  liabent  respectu  Eccle- 
siae ac  Apostoli,  nec  Apostoli  eodem  modo  ac  Christus,  nec 
omnes  Prophetae  eodem  modo  Christum  praedixerunt. 
Ergo  pariter,  licet  Ecclesia  sit  fundata  super  omnes  Apo-. 
stolos,  non  sequitur  omnes  aequali  jurisdictione  pollere. 

3°  Idem  dicendum  est  de  textu  Apocalypsis.  Duode- 
cim Apostoli  appellantur  fundamentum  murorum  Eccle- 
siae vel  potius  Jerusalem  coelestis , comparantur  lapidibus 
pretiosis;  sed  inter  lapides  pretiosos  alii  aliis  valde  supe- 
riores sunt.  Similiter  ergo  et  Apostoli  diversam  habere 
possunt  auctoritatem. 

Inst . 2°.  Apostoli  inter  se  disputabant  quis  eorum  major 
esset , Luc.  xxu,  24;  Christus  vero  eos  redarguebat  his 
verbis  : Reges  gentium  dominantur  eorum ...  vos  autem  non 
sic.  Atqui  non  ita  disputassent , nec  Christus  eos  sic  re- 
darguisset, si  unus  caput  aliorum  constitutus  fuisset  : 
ergo. 

R.  Nego  min.  Nam  1°  Apostoli  erant  adhuc  rudes  et 
valde  imperfecti , ut  patet  ex  ipsismet  Christi  objurga- 
tionibus ; non  mirum  est  ergo  si  adhuc  disputarent  : imo 
ipsa  praerogativa  Petro  promissa  occasionem  disputandi 
forte  praebebat ; poterat  enim  Petrus  verba  Christi  in  sui 
gratiam  invocare,  Joannes  amorem  et  praedilectionem 

Domini  allegare,  Andreas  quod  natu  major  esset  et  prior 
vocatus  ; alii , ut  Jacobus,  quod  essent  cognati  Domini* 
Ergo. 

2°  Increpatio  Christi  ad  Apostolos  , inter  se  sic  vane 
disputantes,  non  significat  nullam  futuram  esse  inter  eos 
hierarcliiam  nullumque  primatum;  nam,  eo  ipso  nulla 
existere debuisset  potestas  ecclesiastica  nullique  pastores: 
siquidem  pastores  esse  non  possunt  quin  fidelibus  sint 
superiores  et  aliquo  modo  eisdominentur.  Id  unum  ergo 
significare  voluit  Christus,  scilicet,  suos  ipsius  ministros 
dominari  non  debere  cum  fastu  et  ostentatione  , nec  sub- 
ditis terrorem  incutere,  sed  potius  fiduciam  et  amorem 
sibi  conciliare,  humilitatem  , mansuetudinem  et  charita- 
tem  in  usu  suae  potestatis  semper  demonstrare.  Et  vero , 
Christus  , ibidem  , addit  : Sed  qui  major  est  in  vobis , fiat 
sicut  minor ; qui  preeeessor  est , sicut  ministrator  : suppo- 
nit ergo  aliquem  superioritatis  gradum  inter  eos  existere 
aut  exstilurum  esse.  Ergo. 

Obj.  2°.  B.  Petrus  I Epist.  v.  2,  sic  habet  : Pascite  qui 
in  vobis  est  gregem  Dei;  et  S.  Cyprianus,  de  Unitate  Ecci. 

« Episcopatus  unus  est , cujus  a singulis  in  solidum  pars 
» tenetur.  » Ergo  Petrus  nihil  habuit  plus  quam  caeteri 
Apostoli. 

R.  Nego  conseq.  Quando  enim  primatum  B.  Petri  as- 
truimus , non  contendimus  hunc  Apostolum  esse  unicum 
pastorem;  non  dicimus  aliorum  pastorum,  Apostolorum 
et  episcoporum  auctoritatem  ab  eo  solo  derivare  : id 
unum  affirmamus,  nempe  Petrum  ea  praeditum  esse  pas- 
cendi et  regendi  potestate  qua  caeteros  pastores  antecel- 
lat, eosque  ex  divina  institutione  subditos  habeat.  Atqui 
hoc  posito,  textus  objecti  nobis  minime  nocent  : non 
prior;  ex  eo  quod  enim  alii  jure  divino  praeponantur  ut 
populos  pascant,  non  sequitur  Petrum  non  fuisse  consti- 
tutum eorum  superiorem , et  specialem  non  accepisse 
auctoritatem  cunctos  generaliter  pascendi  et  populos  et 
pastores.  Non  posterior.  Nam  idem  S.  Cyprianus,  eodem 
libro,  majorem  S.  Petri  auctoritatem  his  verbis  profite- 
tur : « Super  illum  (Petrum)  unum  Christus  aedificat  Ec- 

» clesiam  suam , et  illi  pascendas  mandat  oves  suas.  » 
Deinde  postquam  dixit  parem  auctoritatem  omnibus 
Apostolis  sensu  modo  exposito  datam  fuisse , statim 
subjungit  : « Tamen  ut  unitatem  manifestaret,  unitatis 
» ejusdem  originem  ab  uno  incipientem  sua  auctoritate 
» disposuit.  » Si  ergo  episcopatus  sit  unus , id  intelligen- 
dum  est  de  unitate  finis  quem  omnes  episcopi  sibi  pro- 
ponere debent , de  unitate  functionum  quas  omnes  pari- 
ter exercere  debent,  de  dignitate  episcopali  quam  omnes 
aequaliter  possident;  non  vero  de  unitate  auctoritatis,  eo 
sensu  quod  unus  aliis  superior  non  existat. 

Obj . 3°.  Act.  vm,  14.  Petrus  ab  aliis  Apostolis  Sama- 
riam mittitur;  ibid.  xi , 2,  a fratribus  objurgatur,  et 
Gal.  ii,  11  , a Paulo  corripitur  : atqui  superior  ab  inferiore 
non  mittitur,  non  objurgatur,  non  corripitur  : ergo. 

R.  Nego  min.  Ad  primum  sic  respondeo . Miserunt  quidem 
Apostoli  Petrum  et  Joannem,  sed  ibi  agitur  de  missione 
quae  fit  ex  deliberatione  et  per  preces , non  vero  de  mis- 
sione ex  auctoritate  et  per  mandatum  : porro  hujusmodi 
missio  praerogativis  Petri  non  nocet.  Saepissime  primi 
magistratus  qui  veram  liabent  auctoritatem  super  omnes, 
tanquam  legati  a civibus  eliguntur  et  ad  regem  mittun- 
tur; Ismael,  summus  sacerdos,  a Judaeis  missus  est  Ro- 
mam ad  Neronem,  Josepli.  Ant.  lib.  20,  c.  7.  Ergo. 

Ad  duo  posteriora , dico  unam  esse  objurgationis  spe- 
ciem quae  a superiore  tantum  fieri  potest , nempe  quando 
fit  per  modum  castigationis  ; sed  alia  est  objurgatio  fra- 
ternitatis quae  fit  per  modum  admonitionis  : liaec  poste- 
rior est  quidam  chari tatis  actus  quo  quis,  saluti  proximi 
providens , non  solum  aequalem , verum  et  superiorem 
monere  ac  quodam  modo  objurgare  vel  corripere  po- 
test : at  hujusmodi  fuerunt  objurgationes  fratrum  et  cor- 
reptio Pauli  erga  Petrum.  Ergo. 

Obj.  4°.  II  Cor.  xii,  11 , B.  Paulus  ait  : Nihilminus  fui 
ab  iis  qui  sunt  supra  modum  Apostoli.  Dixerat , xi , 28  , sibi 
commissam  fuisse  sollicitudinem  omnium  ecclesiarum. 
Gal.  n,  7,  dicit  sibi  creditum  esse  evan  geli  um  praeputii  , 
sicut  et  Petro  circumcisionis  : atqui  haec  verba  demon- 

strant  aequalitatem  inter  Petrum  et  Paulum  exstitisse  : 
ergo. 

R.  Nego  min.  Et  ad  primum  respondeo  B.  Paulum,  in  ci- 
tato loco,  cum  Petro  se  non  conferre,  sed  ministerium 
suum  cum  ministerio  Apostolorum  aequiparare  ; declarat 
enim  se  divinitus  a Christo  fuisse  immediate  missum, 
doctum,  et  Apostolica  potestate  donatum,  non  secus  ac 
caeteros  discipulos.  Ergo. 

Ad  secundum , non  ait  Apostolus  curam  omnium  ani- 
marum sibi  commissam  fuisse,  bene  vero  omnium  eccle- 
siarum sollicitudine  se  gravari  : sed  haec  sollicitudo  potuit 
esse  merae  cliaritatis  , non  vero  ministerii.  Praeterea,  illa 
sollicitudo  intelligi  potest  de  cunctis  ecclesiis  ab  ipso  fun- 
datis ; erant  enim  sat  numerosae,  ut  hyperbolice  merito 
diceret  se  gravari  omnium  ecclesiarum  sollicitudine.  In- 
super omnes  Apostoli  collective  sumpti  omnium  eccle- 
siarum curam  habebant;  unde  Joannes,  Jacobus  et  Judas 
ad  omnes  ecclesias  scripserunt,  similiter  ergo  B.  Paulus 
dicere  potuit  omnium  ecclesiarum  sollicitudine  se  gra- 
vari , licet  parem  non  habuerit  potestatem  cum  Petro. 

Ad  tertium , B.  Paulus  ait  sibi  creditum  fuisse  evange- 
lium  praeputii,  id  est  gentilium,  et  B.  Petro  evangelium 
circumcisionis,  seu  Judaeorum  : at  inde  non  sequitur 
Petrum  Judaeis  tantum , et  Paulum  solummodo  gentibus 
praedicare  debuisse;  nam  B.  Petrus  Cornelium  gentilem 
totamque  ejus  domum  convertit  ad  Christum  et  bapti- 
zavit,  Act.  x.  Paulus  autem  Judaeis  primum  verbum  Dei 
annuntiabat, deinde  convertebatur  adgentes,Act.  xm,46: 
ergo  de  speciali  quadam  missione  agitur  et  de  particulari 
destinatione  divinae  Providentiae , quae  ad  hierarcliicum 
ordinem  minime  pertinebat : sic  Vincentius  a Paulo  spe- 
cialiter  dicitur  evangelizasse  pauperes , et  eorum  apostolus 
vocatur  : attamen  non  tantum  pauperes  evangelizabat  et 
docebat : ergo  a pari , etc. 

Inst.  1°.  Plures  sancti  Patres  docent  Paulum  aequalem 
esse  B.  Petro,  et  ipsius  fratrem.  Ergo. 

R.  Dist.  ant.  Plures  sancti  Patres  docent  Paulum  aequa- 
lem esse  Petro  ratione  vocationis,  laborum,  martyrii, 

fructuum  copiae,  meriti  ac  gloriae,  conc.  ratione  dignitatis 
et  potestatis,  nego  ani . Itaque  non  diffitemur  plures  sanc- 
tos Patres  B.  Paulum  aliquoties  cum  B.  Petro  comparasse 
et  aequalem  fecisse,  sed  sensu  modo  exposito,  quod  abs- 
que dubio  fieri  potest  : at  nego  sanctos  Patres  illum  cum 
Petro  comparasse  ratione  dignitatis  et  auctoritatis ; nullus 
enim  pro  hac  opinione  affertur  textus  clarus  et  expres- 
sus, dum  multi,  e contra,  proferuntur  in  quibus  su- 
prema B.  Petri  auctoritas  clare  exprimitur  ; et  insuper 
singularis  ille  primatus  tot  et  tantis  argumentis  demon- 
stratur, tam  constanti  traditione  firmatur,  ut  pauca 
quaedam  sanctorum  Patrum  verba  illud  dogma  subver- 
tere nequeant.  Ergo. 

Romani  pontifices  sua  decreta  suasque  constitutiones 
nomine  beatorum  Petri  et  Pauli  tradunt,  eaque  auctori- 
tate utriusque  Apostoli  obfirmant.  Y erum  doctrina  sanctae 
sedis  Romanae  satis  nota  est  ut  illae  locutiones  benigna 
interpretatione  intelligi  debeant ; certum  est  enim  illos 
pontifices  nunquam  ambos  Apostolos  tanquam  pares  ra- 
tione auctoritatis  et  jurisdictionis  habuisse  : quando 
igitur  nomine  utriusque  agunt,  id  intelligendum  est  de 
invocatione  ac  de  patrocinio.  Ergo. 

ARTICULUS  SECUNDUS. 

DE  PRIMATU  ROMANI  PONTIFICIS. 

Nonnulli  protestantes  asseruerunt  B.  Petrum  Romam 
non  venisse,  nec  proinde  suam  sedem  ibi  liabuisse,  aut 
saltem  ibi  sedem  adhuc  occupantem  non  obiisse  : inde 
concludunt  Romanum  pontificem  B.  Petri  successorem 
non  esse.  Alii  vero  protestantes  et  Graeci  schismatici  fa- 
tentur quidem  Petrum  sedem  suam  Romam  ab  Antio- 
chia transtulisse,  ibi  eam  occupantem  mortuum  esse,  et 
Romanum  pontificem  legitimum  successorem  habuisse : 
at  simul  contendunt  illum  nullam  auctoritatem  jure  di- 
vino super  alios  episcopos  habere;  et,  si  quam  olim 
exercuerit,  hanc  ex  Ecclesiae  concessione,  seu  ex  con- 

ciliis  obtinuisse.  Contra  hos  et  illos  duae  erunt  proposi- 
tiones. 

Notandum  est  quod,  etiamsi  praeeminentia  pontificis 
Romani  fuisset  tantum  juris  ecclesiastici,  nihilominus 
schismatici  essent  Graeci ; nam  sua  auctoritate  privata 
hanc  praerogativam  a summo  Pontifice  auferre  non  po- 
tuissent, et  tamen  nullum  citari  potest  concib  um  generale 
quo  haec  praerogativa  fuerit  abolita.  Ergo. 

PROPOSITIO  PRI  MA. 

Beatus  Petrus  sedem  suam  transtulit  Romam , et  ibi  eam 
tenens  mortuus  est . 

Proh.  Illud  pro  certo  tenendum  est  quod  constanti  tra- 
ditione per  quindecim  saecula  unanimiter  fuit  creditum  ; 
alioquin  nihil  esset  credendum  in  historia  : atqui  per 
quindecim  saecula  constanter  et  unanimiter  creditum  est 
B.  Petrum  venisse  Romam,  sedem  suam  in  hac  civitate 
fixisse,  et  ibi  eam  occupantem  mortuum  esse.  Ad  as- 
truendam ultimam  hanc  propositionem,  innumera  citari 
possent  testimonia,  tum  SS.  Patrum,  tum  auctorum  ec- 
clesiasticorum ; et  nullum  aliud  testimonium  eis  positive 
adversatur.  Ergo. 

Piaeterea,  illud  factum  rejici  non  potest  quod  neces- 
sario  conjunctum  est  cum  inconcussis  monumentis  : 
atqui  factum  modo  a nobis  expositum  cum  inconcussis 
monumentis  essentialiter  conjungitur  ; sepulcrum  enim 
B.  Petri  ostenditur  Romae,  reliquiae  ejus  summo  honore 
venerantur,  ad  eas  frequenti  concursu  adeunt  fideles  ex 
cunctis  orbis  partibus  ; urbs  illa  ideo  dicitur  sancta  ; apud 
eam  dicuntur  esse  limina  Apostolorum,  ejus  pontifex 
semper  habitus  est  ut  legitimus  beati  Petri  successor: 
atqui  haec  omnia  sic  institui  et  perpetuo  tradi  non  po- 
tuerunt quin  reipsa  Petrus  venerit  Romam,  et  ibi  sedem 
episcopalem  tenens  mortuus  fuerit  : ergo. 

Multi  citantur  protestantes  qui  suis  suffragiis  hanc 
propositionem  plenissime  confirmant.  Sic,  inter  alios, 
Pearson  episcopus  Anglus,  Grotius,  Usserius,  Hamman- 

(lus,  Blondel,  Scaliger,  Cfisaubon , Du  Moiilin , iVfrY,  2ta.y- 
nage , etc. 

Obj.  Assignari  non  potest  tempus  quo  B.  Petrus  vene- 
rit Romam ; nullam  mentionem  de  itinere  ejus  facit 
S.  Lucas  in  Actibus  Apostolorum ; ipsum  nequidem  no- 
minat B.  Paulus  in  Epistola  ad  Romanos  : ergo  non 
constat  eum  venisse  Romam  ibique  mortuum  esse. 

R.  Nego  eonsecj.  Nam  1°  multa  sunt  facta  quae  a nemine 
in  dubium  revocantur,  et  quorum  tamen  dies  et  annus 
praecise  assignari  non  possunt  : talis  est  mors  Christi,  de 
qua  sane  nemo  dubitare  potest , et  cujus  tamen  epocha 
non  est  omnino  certa. 

2°  Multa  non  levia  omisit  S.  Lucas  in  Actibus  Aposto- 
lorum, v.  g.  reprehensionem  Petri  a Paulo  circa  legalia, 
et  iter  B.  Pauli  Jerosolymam  ad  videndum  Petrum. 

3°  B.  Paulus  in  Epistola  ad  Hebraeos  de  Jacobo  epi- 
scopo Hierosolymitano  non  loquitur,  nec  de  Timotheo 
episcopo  Ephesino  in  Epistola  ad  Ephesios;  attamen 
nemo  inde  concludit  Jacobum  non  fuisse  Jerusalem , nec 
Timotheum  Ephesi : ergo  a pari , ex  eo  quod  de  Petro  in 
Epistola  ad  Romanos  non  loquatur,  male  inferretur  eum 
istius  urbis  episcopum  tunc  non  fuisse. 

Aliunde , eo  tempore  quo  Paulus  ad  Romanos  scribe- 
bat, anno  aerie  vulgaris  57,  Petrus,  juxta  plures,  non  erat 
Romae,  quia  omnes  Judaei  et  cum  illis  Christiani,  anno 
Claudii  nono , inde  expulsi  fuerant : Petrus  vero  tunc  in 
Oriente  versabatur,  Jerosolymam  petiit,  ibique  primum 
concilium  celebravit,  prout  cap.  xv  Act.  describitur. 
Mortuo  Claudio , rediit  Romam , et  in  hac  civitate  anno 
Neronis  ultimo,  aerae  nostrae  67,  una  cum  Paulo  ab 
Oriente  adducto  martyrio  coronatus  est.  Post  ascensio- 
nem Domini,  quatuor  annos  manserat  Jerusalem,  quarto 
anno  venerat  Antiochiam  et  ibi  suam  sedem  instituerat; 
inde  profectus,  diversas  regiones  evangelizans  peragra- 
verat, scilicet  Asiam  Minorem , Galatiam , Pontuin,  Cap- 
padociam , etc.  Quinto  circiter  anno  a sede  sua  Antiochiae 
instituta,  redierat  Jerusalem  , ubi  ab  Herode  in  carcerem 
conjectus,  ministerio  angeli  liberatus  fuerat,  Act.  vii; 

statim  venerat  Romam  et  ibi  sedem  suam  fixerat,  anno 
Claudii  2,  Christi  vero  42.  Sic  per  viginti  quinque  annos 
circiter  Romanam  rexit  Ecclesiam  ab  ipso  fundatam. 

Unde  concludendum  est , Romanum  pontificem  legiti- 
mum esse  B.  Petri  successorem  : igitur,  si  eminentes 
illius  Apostoli  praerogativae  ad  aliquem  transmitti  debue- 
runt, solus  pontifex  Romanus  eas  sibi  vindicare  potest. 
Itaque  sit 

PROPOSITIO  SECUNDA. 

Romanus  pontifex , tanquam  beati  Petri  successor,  primatum 
honoris  et  jurisdictionis  habet  jure  divino  in  tota  Ecclesia . 

Prob . Scriptura  sacra , traditione  , praxi  Ecclesiae , ra- 
tionibus theologicis  et  diversis  testimoniis  protestantium. 

Primo , Scriptura  sacra.  Demonstravimus  enim  ex  Scrip- 
tura sacra  beatum  Petrum  primatum  supra  alios  Apo- 
stolos a Christo  accepisse.  Unde  sic  argumentari  licet.  Ut 
constet  pontificem  Romanum  primatum  jurisdictionis 
seu  auctoritatis  supra  alios  episcopos  jure  divino  in  tota 
Ecclesia  habere,  duo  requiruntur  et  sufficiunt,  scilicet  : 
1°  quod  B.  Petrus  successorem  in  suo  primatu  habere 
debuerit,  et  2°  quod  pontifex  Romanus  hunc  B.  Petri 
primatum  solus  habere  possit : atqui  haec  duo  certa  sunt. 

1°  B . Petrus  successorem  in  primatu  habere  debuit.  Prae- 
rogativae enim  a Christo  pro  Ecclesia  institutae,  tamdiu 
existere  debent  quamdiu  permanebit  Ecclesia  : atqui 
primatus  beati  Petri  a Christo  fuit  institutus,  non  pro 
Petro,  sed  pro  Ecclesia;  ad  illius  enim  constitutionem 
evidenter  pertinet : Tu  es  Petrus , inquit  ipse  Christus,  et 
super  hanc  petram  cedificabo  Ecclesiam  meam,  etc.  Pasce 
agnos  meos,  pasce  oves  meas7  etc.  Ecclesia  autem  nun- 
quam suo  fundamento  carere  potest ; oves  Christi  semper 
ducendae  et  pascendae  sunt  : divinae  ergo  illae  B.  Petri 
praerogativae  perire  non  potuerunt,  sed  perseverare  de- 
buerunt : atqui  perseverare  non  potuerunt  nisi  ad 
successorem  transmitterentur  : ergo. 

2°  Solus  pontifex  Romanus  primatum  B . Petri  habere 
potest . Nullas  enim  alius  gloriari  potest  se  talem  habere 
praerogativam.  Praeterea  B.  Petrus  mortuus  est  Romae, 
sedem  episcopalem  liujus  urbis  tenens  : solus  ergo  ipsius 
successor  in  hac  sede  episcopali  ejusdem  primatum  ha- 
bere potest,  vel  illius  successor  nullam  haberet  sedem  : 
ergo  2°,  etc.  aliunde,  etc.  Ergo. 

Secundo , traditione.  Merito  enim  concluditur  ex  tradi- 
tione constare  pontificem  Romanum,  tanquam  B.  Petri 
successorem,  primatum  jurisdictionis  in  tota  Ecclesia 
habere,  si  continua  existat  series  testimoniorum  et  con- 
ciliorum et  Patrum  in  favorem  hujus  assertionis  : atqui 
continua  existit  series  testimoniorum  et  conciliorum 
et  Patrum  in  gratiam  hujus  assertionis,  ut  unicuique 
historiam  ecclesiasticam  attente  legenti  patet.  Ex  innu- 
meris quae  citari  possent  et  quae  apud  nonnullos  auctores, 
v.  g.  Tournely,  Bailly , Regnier , Ja'cques,  etc.  referuntur, 
quaedam  tantum  seligemus. 

1°  Ex  conciliis 1 1 Nicaenum,  generale  I : « Ecclesia  Ro- 
w mana  semper  habuit  primatum;  » Labbe , t.  2. 

Constantinop.  I , generale  II  : « Constantinopolitanus 
» episcopus  habeat  priores  honoris  partes,  post  Roma- 
» num  episcopum;  » id.  t 2. 

Eplies.  generale  III , actione  3 : « S.  Petrus,  Aposto- 
» lorum  princeps  et  caput,  Ecclesiae  catholicae  fundamen- 

» tum,  a D.  N.  J.  C claves  regni  accepit,  solvendique 

» ac  ligandi  peccata  potestas  ipsi  data  est,  qui  ad  hoc 
» usque  tempus  et  semper  in  suis  successoribus  vivit  et 
» judicium  exercet;  » id.  t*  3. 

Chalcedonense,  generale  V,  cujus  patres  ad  S.  Leonem 
scribentes,  aiunt : « Rogamus  igitur,  tuis  decretis  nostrum 
® honora  judicium  , et  sicut  nos  capiti  et  bonis  adjecimus 
» consonantiam , sic  et  summitas  tua  filiis  quod  decet 
» adimpleat ; » id.  t.  4. 

Concil.  Florentinum,  in  quo  Graeci  cum  Latinis  sede- 
bant, sic  habet:  « Definimus  sanctam  sedem  Apostoli- 
» cam  et  Romanum  pontificem  in  universum  orbem 
» tenere  primatum,  et  successorem  esse  B.  Petri  princi- 

» pis  Apostolorum , verum  Christi  vicarium , totiusque 
» Ecclesiae  caput,  » etc.  id.  t.  13. 

Concil.  Trident.  sess.  14,  cap.  7 : « Pontifices  maximi, 

» pro  suprema  potestate  sibi  in  Ecclesia  universa  tradita, 

» causas  aliquas  criminum  graviores  suo  potuerunt  pe* 
» culiari  judicio  reservare.  » 

2°  Ex  SS.  Patribus . S.  Irenaeus , lib.  3 contra  Haeres, 
c.  3,  n.  2,  dicit,  ad  Ecclesiam  Romanam,  propter potiorem 
principalitatem , omnem  necesse  esse  convenire  Eccle- 
siam. 

S.  Atlian.  ad  Felicem,  Romanum  pontificem,  scribit  : 
« Ob  id  vos  praedecessoresque  vestros...  in  summitate 
» arcae  constituit  ( Christus ),  omniumque  Ecclesiarum 
» curam  habere  voluit,  ut  nobis  succurratis.  >»  Idem 
habent  SS.  Basilius,  Epist.  32;  Cyrii.  Alex.  lib.  de  The- 
sauro; Theodoretus,  Epist.  ad  S.  Leonem. 

S.  Cyprianus,  Epist.  53  : « Navigare  audent,  et  ad 
» Petri  cathedram  atque  ad  Ecclesiam  principalem,  unde 
» unitas  sacerdotalis  exorta  est...  litteras  ferre.  » 

S.  Aug.  Epist.  43 , alias  162  : « In  Romana  Ecclesia 
» semper  Apostolicse  cathedrae  viguit  auctoritas.  » 

S.  Hieronymus,  Epist.  14  ad Damasuin  papam  : « Ego 
» nullum  primum  nisi  Christum  sequens,  beatitudini 

» tuae,  id  est,  cathedrae  Petri  communione  consocior 

» Qnicumque  tecum  non  colligit,  spargit;  hoc  est,  qui 
» Christi  non  est,  Anticliristi  est.  » Ergo,  etc. 

Tertio , praxi  Ecclesice.  Ille  jure  divino  primatum  habet 
jurisdictionis  qui,  nemine  contradicente,  omnibus  retro 
saeculis  jure  sibi  proprio  concilia  cecumenica  convocavit, 
illis  per  se  aut  per  legatos  praefuit,  eorum  decreta  con- 
firmavit et  exsecutioni  mandari  jussit,  ab  eorum  canoni- 
bus dispensavit;  qui  ex  toto  orbe  Christiano  circa  fidem 
et  mores  frequenter  consultus , doctrinae  statuta  pro  uni- 
versa Ecclesia  constituit,  ad  quem  undique  majores  de- 
latae sunt  causae,  qui,  ex  cunctis  mundi  partibus,  in  gra- 
vissimis causis  episcoporum,  archiepiscoporum  et  etiam 
patriarcharum,  tam  Orientis  quam  Occidentis,  innu- 

meras  appellationes  suscepit : atqui  pontifex  Romanus 
haec  omnia  jure  proprio  semper  praestitit,  tota  Ecclesia 
consentiente  : ergo  3°. 

Quarto , rationibus  theologicis.  1°  Vera  Ecclesia  liabere 
debet  principium  unitatis  regiminis,  ex  probatis:  atqui 
Ecclesia  Romana,  quae  est  vera  Ecclesia,  ut  demonstravi- 
mus,  principium  unitatis  regiminis  non  haberet,  si  pri- 
matus jurisdictionis  summi  Pontificis  rejiceretur;  tunc 
enim  nullus  esset  cui  omnes  subjici  tenerentur. 

2°  Ecclesia  est  ovile,  regnum,  corpus,  etc.  in  ovili  au- 
tem debet  esse  pastor,  rex  in  regno,  caput  in  corpore  : 
ergo. 

Quinto,  diversis  testimoniis  celeberrimorum  protestantium . 
Melanchton  apud  Bos  suet,  Histoire  des  Variatioris,  1.  5, 
n.  24  : « Nos  gens  demeurent  d’accord  que  la  police  ec- 
» clesiastique,  ou  Fon  reconnait  des  eveques  superieurs 
» de  plusieurs  eglises  et  1’eveque  de  Rome  superieur  k 
» tous  les  eveques,  est  permise — ainsi  il  n’y  a point  de 
» contestation  sur  Ia  superiori  te  du  pape  et  sur  Fautori  te 
» des  eveques,  et  tant  le  pape  que  les  eveques  peuvent 
» aisement  conserver  cette  autorite ; car  il  faut  a FEglise 
» des  conducteurs  pour  maintenir  Fordre,  pour  avoir 
» 1’ceil  sur  ceux  qui  sont  appeles  au  ministere  ecclesias- 
» tique , et  sur  la  doctrine  des  pretres,  et  pour  exercer 
» les  jugemens  ecclesiastiques  : de  sorte  que  s’il  n’y  avait 
>»  point  de  tels  eveques,  il  en  faudraitfaire.  La  monarcliie 
» du  pape  servirait  aussi  beaucoup  a conserver  entre 
» plusieurs  nations  le  eonsentement  dans  la  doctrine  i 
» ainsi  on  s’accorderait  facilement  sur  la  superiorite  du 
» pape,  si  on  etait  d’accord  sur  tout  le  reste.  » 

Leibnitz  apud  de  Stark,  sic  habet : « Comme  Dieu 
» est  le  Dieu  de  Fordre,  et  comme  il  est  de  droit  divin 
» que  le  corps  d’une  seule  Eglise  catholique  et  Aposto- 
» lique  soit  contenu  par  un  seul  gouvernement  hierar- 
s chique  et  universel,  il  s’ensuit  qiFun  magistrat  su- 
» preme  spirituel,  qui  se  renfenne  dans  de  justes  bornes, 
» y soit  egalement  en  vertu  du  meme  droit,  et  qu’il  se 

*>  trouve  investi  de  toute  la  puissance  et  force  dicta  to- 
n riales  necessaires  a 1’exercice  de  sa  charge  pour  le  salut 
» de  1’Eglise.  » 

In  Gallia  nostra  Calvinistae,  anno  1775,  humilem  con- 
fecerunt supplicationem  ad  regem,  ut  honores  status 
civilis  et  legi tim ita tem  matrimoniorum  suorum  obtine- 
rent ; in  ea  autem  supplicatione  sic  loquebantur : 

« La  chaine  de  la  tradition  dont  Pierre  et  Paul  ont 
» attaclie  le  premier  anneau  al’Eglise  de  Rome,  est  tel- 
» lement  perpetuee  parmi  nous,  que  si  les  Irenee,  les 
» Gregoire,  les  Cyrille,  les  Athanase,  les  Chrysostome, 
» revenaient  aujourd’hui  sur  la  terre,  iis  ne  reconnai- 
» traient  que  dans  1’Eglise  Romaine  la  societe  dont  iis 
» etaient  membres;  » apud  de  Stark.  Utilissime  legetur 
recens  ille  auctor  Lutheranus. 

Multa  pariter  clara  et  non  parum  curiosa  reperiuntur 
testimonia,  et  protestantium,  et  schismaticorum  Grae- 
corum apud  D.  de  Maistre , da  Pape,  t.  1,  cap.  9 et  10. 
Ergo  denique  tenendum  est  pontificem  Romanum,  tan- 
quam  B.  Petri  successorem,  supremam  habere  jure  di- 
vino auctoritatem,  seu  primatum  jurisdictionis  in  tota 
Ecclesia. 

Hinc  patet  falsam  et  haereticam  esse  doctrinam  doctoris 
Richei '}  qui,  in  libro  de  la  puissance  ccclesiasticpic  et  poli- 
tique,  an.  1611,  contendit  potestatem  clavium  immediate 
a Christo  datam  fuisse  Ecclesiae,  et  ab  Ecclesia  commis- 
sam esse  Petro  et  Apostolis,  eorumque  successoribus 
Romano  pontifici  et  caeteris  episcopis.  Yide  Richerii  sys- 
tema confutatum,  auctore  Veith. 

Solvuntur  objectiones . 

Obj.  1°.  B.  Paulus,  Eph.  iv,  11,  et  I Cor.  xii,  28,  va- 
rios enumerat  hierarchiae  ecclesiasticae  gradus,  nempe, 
apostolos,  evangelistas,  pastores  etdoctores,  nihilque  de 
summo  Pontifice  dicit : ergo  superiorem  illius  auctorita- 
tem non  agnoscit. 

R.  Nego  maj.  Nam  B.  Apostolus  in  locis  citatis  nomi- 
nat prophetas,  evangelistas,  doctores  et  eos  qui  extraor- 

dinaria  dona  acceperant  a Deo  : sed  hi  omnes  ad  sacram 
liierarcliiam  non  pertinebant.  Praeterea,  summus  Pon- 
tifex inter  pastores  numeratur;  quando  enim  loquimur 
de  pastoribus  Ecclesiae  in  genere,  summum  Pontificem 
certe  non  excludimus  : pariter  ergo  B.  Paulus  illum 
sub  generali  pastorum  denominatione,  complectebatur. 

El'g°- 

Obj.  2°.  Quamvis  episcopi  legitimi  sint  Apostolorum 
successores,  specialia  tamen  eorum  privilegia  non  ha- 
bent : ergo  a pari  pontifex  Romanus,  licet  B.  Petri  suc- 
cessor, ipsius  primatum  non  ideo  possidet. 

R.  Nego  conseq.  Namque  duplicis  generis  necessario 
distinguenda  sunt  privilegia  Apostolorum  : alia  scilicet 
ad  conservationem  Ecclesiae  necessaria  et  jugiter  per- 
mansura, et  alia  non  necessaria  et  ideo  ad  tempus  tan- 
tum duratura.  Prioris  generis  sunt  potestas  ordinis  et 
potestas  jurisdictionis  : utraque  absolute  necessaria  est 
Ecclesiae  : tamdiu  igitur  perseverare  debet  quamdiu  du- 
rabit Ecclesia,  id  est,  usque  ad  consummationem  saeculi. 
Privilegia  autem  posterioris  generis  sunt  dona  miracu- 
lorum, prophetiarum,  linguarum,  personalis  infallibili— 
tas,  extraordinaria  potestas  ubique  terrarum  praedicandi, 
episcopos  et  presbyteros  constituendi,  etc.  Haec  quidem 
in  creanda  et  constituenda  Ecclesia  valde  utilia  et  aliquo 
sensu  necessaria  esse  potuerunt  : ad  regimen  vero  et 
conservationem  ejus  necessaria  non  erant;  imo  privile- 
gium ubique  praedicandi  et  episcopos  ac  presbyteros 
constituendi,  paci,  tranquillitati  et  unitati  evidentissime 
noceret  : haec  privilegia  igitur  ad  episcopos  Apostolorum 
successores  transire  non  debuerunt.  Similiter  B.  Petrus 
personalia  etiam  habebat  privilegia  cae teris  Apostolis  et 
sibi  communia,  quae  suis  successoribus  transmittere  non 
debuit : at  primatus  praerogativa  hujus  generis  non  erat, 
cum  ad  ipsam  Ecclesiae  constitutionem  pertineat.  Ergo. 

Inst.  Primatus  auctoritatis  B.  Petro  fuit  collatus  in 
praemium  insignis  ejus  fidei  confessionis  : ergo  privile- 
gium erat  personale. 

R.  Nego  conseq . Christus  enim  propositum  Ecclesiam 

suam  constituendi  efformans,  voluit  ut  esset  una  : eo 
ipso  decrevit  aliquem  in  ea  exsti turum  primatum,  sicut 
est  prima  auctoritas  in  omni  societate  bene  ordinata ; 
potuisset  illum  primatum  huic  aut  illi  ex  Apostolis  con- 
ferre : illum  autem  B.  Petro  contulit,  propter  eximiam 
ejus  fidei  confessionem  : sub  lioc  respectu  fuit  praeroga- 
tiva personalis  ; sed  nihilominus  fuit  simul  qualitas  verae 
Ecclesiae  essentialis,  ad  successorem  S.  Petri  transitura 
et  jugiter  permansura.  Ergo. 

Obj.  3°.  S.  Gregorius  Magnus,  non  episcopus  univer- 
salis, sed  servus  servorum  Dei  appellari  voluit  : attamen  si 
primatum  B.  Petri  habuisset,  episcopus  universalis  ap- 
pellari potuisset.  Ergo. 

R.  1°.  Dist.  maj . Episcopus  universalis  appellari  noluit, 
humilitatis  vel  prudentiae  causa,  conc.  quia  persuasum 
habebat  se  praeeminentiam  jurisdictionis  non  habere, 
nego  maj . Itaque  S.  Gregorius  Magnus  nomen  episcopi 
universalis  fortiter  respuit,  quia  erat  valde  humilis  et 
honores  despiciebat.  Aliunde,  ita  forte  se  gessit,  ut  effi- 
cacius reprimeret  ambitionem  et  audaciam  Joannis  Je- 
junatoris, patriarchae  Constantinopoiitani,  qui  patriarcha 
cecumenicus  vel  episcopus  universalis  appellari  volebat  : 
contra  hujusmodi  novitatem  fortiter  insurrexit  S.  Gre- 
gorius et  quantum  potuit  eam  repressit  tanquam  inso- 
litam, falsam,  impiam,  blasphematoriam  et  juribus 
Ecclesiae  Romanae  nocivam.  Si  ergo  talem  abnuerit  de- 
nominationem, si  testatus  sit  nullum  e suis  praedecesso- 
ribus illam  usurpare  voluisse,  non  ideo  persuasum  habe- 
bat se  nullam  praeeminentiam  jurisdictionis  habere. 

j R.  2°.  Dist.  min . Episcopus  universalis  appellari  po- 
tuisset, eo  sensu  quod  veram  haberet  auctoritatem  super 
omnes  alios  episcopos,  conc . eo  sensu  quod  solus  esset 
episcopus,  vel  alii  episcopi  essent  duntaxat  illius  vicarii, 
nego.  min.  Equidem  haec  appellatio  quae  in  patriarcha 
Constantinop.  blaspliemiae  nomen  erat(Greg.  Mag.  lib.  5, 
Epist.  30),  aliquo  sensu  in  pontifice  Romano  vera  esse 
potest  : at  sub  alio  respectu  male  sonat  et  falsa  est;  nam 
pontifex  Romanus  non  est  solus  episcopus  : licet  caput 

fi  it  generale  totius  Ecclesiae,  alia  tamen  sunt  capita  a 
Christo  instituta , sed  capiti  generali  subordinata  : merito 
igitur  Gregorius  Magnus  lianc  aequivocam  appellationem 
respuit. 

Obj . 4°.  Primatus  Romani  pontificis  eo  facto  nititur, 
scilicet , B.  Petrum  Romam  venisse , ibique  sedem  suam 
fixisse  et  mortuum  esse  : atqui  factum  istud  jure  divino 
non  nititur  : ergo  primatus  pontificis  Romani  non  est  ju- 
ris divini. 

R.  1°.  Retorqueo  argumentum.  Successio  ministerii  ec- 
clesiastici hoc  facto  nititur,  scilicet,  episcopos  serie  non 
interrupta  sibi  successisse  et  legitime  ordinatos  esse : at- 
qui factum  istud  jure  divino  non  constat  : ergo  successio 
ministerii  ecclesiastici  non  est  juris  divini. 

R.  2°.  Nego  maj.  Primatus  enim  pontificis  Romani  hac 
Utraque  propositione  nititur,  nempe  Petrum  primatum 
jurisdictionis  in  tota  Ecclesia  jure  divino  habuisse,  et  le- 
gitimum B.  Petri  successorem  hunc  eumdem  primatum 
jure  divino  possidere  : haec  utraque  propositio  in  Scrip- 
tura expresse  aut  aequivalenter  continetur  j igitur  est  de 
fide  : atqui  evidenter  constat  Romanum  pontificem  legi- 
timum B.  Petri  esse  successorem  : ergo  evidenter  con- 
stat illum  jure  divino  primatum  jurisdictionis  in  tota 
Ecclesia  habere  : id  unum  probare  intendebamus. 

In  st.  Si  B.  Petrus  obiisset  Antiochiae,  solus  Antio- 
chenus episcopus  primatum  jurisdictionis  habuisset : ergo 
praeeminentia  pontificis  Romani , non  a Christo  , sed  a 
Petro  qui  suam  mutavit  sedem , oritur,  proindeque  non 
est  juris  divini. 

R.  1°.  Retorqueo  arg . Si  talis  vir  ad  episcopatum  non 
fuisset  electus,  alius  sedem  quam  occupat  habuisset : 
ergo  potestas  quam  exercet  non  oritur  a Deo,  bene  vero 
a rege  qui  eum  designavit. 

R.  2°.  Distinguo  consequens . Praeeminentia  pontificis 
Romani  non  oritur  a Christo , sed  a Petro , etc.  quoad  fac- 
tum successionis,  transeat ; quoad  ipsam  superioritatis 
praerogativam,  nego  consequens  et  conseq.  Distinguendum 
est  igitur  cum  Bellarmino,  lib.  2,  c.  12,  factum  succes- 

sionis  ab  ipsa  superiori  tatis  praerogativa  successioni  an- 
nexa ; Christus  enim  voluit  ut  B.  Petrus  legitimum  habe- 
ret successorem  qui  eumdem  jurisdictionis  primatum 
teneret : unde  statim  atque  constat  hunc  aut  illum  pon- 
tificem legitimum  esse  beati  Petri  successorem  , eo  ipso 
certum  est  illum  jure  divino , id  est , a Christo  primatum 
jurisdictionis  habere.  Itaque  si  Peirus  nullam  elegisset 
particularem  « Ecclesiam  quam  regeret,  sicut  fecit  quin- 
» que  primis  sui  apostolatus  annis,  post  ejus  mortem  ille 
» episcopus  Petro  successisset  quem  sibi  elegisset  Eccle- 
» sia.  Potuisset  quoque  semper  manere  Antiochiae,  et 
» tunc  Antiochenus  episcopus  sine  dubio  illi  successis- 
i>  set;  quia  vero  Romae  sedem  suam  fixit,  et  eam  tenuit 
» usque  ad  mortem,  inde  factum  est  quod  Romanus 
» pontifex  ei  succedat.  » Ita  Bellarminus  in  loco  citato. 
Certum  est  ergo  Romanum  pontificem  suam  jurisdic- 
tionis praeeminendam  immediate  a Christo  tenere,  quia 
evidenter  constat  illum  B.  Petri  esse  successorem. 

Quoad  factum  successionis,  dixi  transeat,  quia  non  om- 
nino certum  est  pontificem  Romanum  , quatenus  est  pon- 
tifex Romanus , ex  institutione  Christi  esse  caput  totius 
Ecclesiae ; non  est  enim  ex  institutione  Christi  caput  totius 
Ecclesiae , nisi  in  quantum  Christus  voluit  ut  Petrus  se- 
dem suam  figeret  Romae,  et  ibi  eam  tenens  moreretur  : 
atqui  non  constat  Christum  voluisse,  etc.  Communius 
tamen  id  a theologis  admittitur,  et  multo  convenientius 
fuisse  videtur.  Roma  quippe  tunc  praecipua  erat  urbs , 
princeps  et  caput  totius  orbis  cogniti  : valde  igitur  con- 
veniebat ut  ibi  figeretur  prima  sedes  religionis  Christianae 
per  orbem  diffundendae  : sed  neque  ex  Scriptura,  neque 
ex  traditione  constat  Petrum  hujusmodi  mandatum  a 
Christo  accepisse  : ergo. 

Ex  dictis  qucedam  notanda  sequuntur . 

1°  De  fide  catholica  est  legitimum  B.  Petri  successo- 
rem primatum  jurisdictionis  in  tota  Ecclesia  jure  divino 
liabere ; haec  enim  propositio  in  promissionibus  B.  Fetro 
factis  evidenter  continetur. 

2°  Haec  propositio:  pontifex  Romanas  canonice  electus , 

legitimus  est  B.  Petri  successor , et  jure  divino  primatum  ju- 
risdictionis in  tota  Ecclesia  habet , multis  videtur  de  fide; 
quia , ex  promissionibus  B.  Petro  factis , ex  perpetua  tra- 
ditione, ex  unanimi  concitorum  et  Patrum  consensu 
constat,  et  cum  propositionibus  de  fide  essentialiter  est 
conjuncta.  Quidam  tamen  judicant  illam  non  esse  de 
fide,  quia  immediate  non  est  revelata;  verum,  juxta 
omnes,  est  saltem  conclusio  theologica  cui  internus  mein- 
tis  assensus  debetur. 

3°  Haec  altera  propositio  : Hic  aut  ille  homo,  v.  g.  Gre- 
gorius  XVI,  legitimus  est  B . Petri  successor,  communius 
non  habetur  ut  de  fide ; quia  nullibi  in  deposito  revela- 
tionis expresse  continetur.  Sed  ubi  constat  electionem 
fuisse  canonicam,  statim  certum  est  singularem  hunc 
hominem  legitimum  esse  Petri  successorem,  Christi  vi- 
carium , et  sub  dispendio  salutis  omnimodam  illi  debitam 
esse  reverentiam  ac  obedientiam. 

4°  Quidquid  in  alia  hypothesi  contingere  potuisset, 
nempe  si  B.  Petrus  sedem  suam  Romae  non  fixisset , 
certum  est  in  praesentibus  rerum  adjunctis  legitimum 
B.  Petri  successorem  necessario  esse  Romanum  episco- 
pum , et  Romanum  episcopum  necessario  esse  B.  Petri 
successorem  ; talem  enim  ordinem  nemo  subvertere  po- 
test. Unde  merito  concluditur  semper  exstiturum  esse 
Romanum  pontificem,  sive  resideat  Romae  , sive  alibi  co- 
gatur aut  eligat  habitare.  Ita  communissime  theologi 
contra  paucos  alios,  qui  dicunt  legitimum  B.  Petri  suc- 
cessorem aliam  occupare  posse  sedem,  aut  absque  sede 
manere , sicut  fecit  Petrus  in  quinque  primis  apostolatus 
sui  annis. 

ARTICULUS  TERTIUS. 

DE  MONARCHIA  ROMANI  PONTIFICIS. 

Certum  est,  ex  dictis,  regimen  Ecclesiae  esse  monar- 
chicum,  et  Romanum  pontificem  monarcham  ; Romanus 
namque  pontifex  non  solum  dignitatis  et  honoris , sed 
jurisdictionis  et  auctoritatis  primatum  habet  in  tota  Ec~ 
i,  19 

clesia,  eam  regit  ac  gubernat.  Ergo.  Ita  omnes  theologi  ca- 
tholici, Verum  habetne  solus  jure  divino  plenitudinem 
jurisdictionis  ecclesiasticae , ita  ut  episcopi  ab  ipso  totam 
auctoritatem  suam  teneant?  Res  controvertitur. 

Quidam  dicunt  Apostolos  totam  jurisdictionem  suam  , 
non  immediate  a Christo  , sed  a B.  Petro  accepisse  : ita 
apud  Bellarminum,  de  Romano  pontifice,  1.  4,  c.  22, 
Joannes  de  Turrecremata  et  Jacobatius.  Alii  vero  docent 
Apostolos  jurisdictionem  suam  a Christo  quidem  acce- 
pisse , sed  negant  episcopos  eis  successisse , nisi  quantum 
ad  characterem  : contendunt  omnem  jurisdictionem  ec- 
clesiasticam in  solo  papa  jure  divino  residere,  et  ab 
ipso  episcopos  eam  accipere.  Hinc  summus  Pontifex  est 
monarcha  absolutus.  Sic  Bellarminus  et  cum  illo  pleri- 
que  Ultramontani.  Alii  autem  permulti  et  generaliter 
Galli  tenent  episcopos,  canonice  institutos,  immediate 
a Christo  jurisdictionem  accipere. 

Notandum  1°,  sententiam  Joannis  de  Turrecremata 
communissime  a theologis  et  ab  ipso  Bellarmino  rejici : 
illam  ergo  statim  sejungimus. 

Notandum  2°,  episcopos , in  Bellarmini  opinione , ali- 
quo sensu  auctoritatem  suam  jure  divino  possidere ; 
Christus  enim  suam  instituens  Ecclesiam , voluit  ut  in  ea 
essent  episcopi  : unde  nec  eorum  characterem  mutare 
aut  limitare,  nec  eorum  existentiam  tollere  posset  Ro- 
manus pontifex. 

Notandum  3°,  modum  instituendi  episcopos , in  qua- 
cumque opinione,  esse  tantum  juris  ecclesiastici;  nullibi 
enim  Christus  illum  praescripsit,  nec  circa  illum  traditio 
Ecclesiae  fuit  constans  : ipsa  summi  Pontificis  institutio 
varia  fuit  pro  variis  temporibus , et  tamen  Pontifex  se*- 
mei  canonice  institutus  statim  a Christo  plenam  habet 
auctoritatem  : quamvis  ergo  modus  instituendi  episcopos 
sit  humanus , non  repugnat  eos  jurisdictionem  a Christo 
immediate  accipere. 

Eis  notatis , quaestionem , utpote  dubiam  et  ad  praxim 
minime  pertinentem  , definire  aut  partem  unam  prae  al- 
tera defendere  non  aggredimur ; ea  quippe  longe  fuit 

agitata  in  concilio  Trid.  ut  videre  est  apud  Palavicinum , 
praesertim  1.  18,  cap.  15,  et  non  definita. 

Bossuet , Defens.  Declar.  part.  3,  1.  8,  cap.  14,  forti- 
ter contendit,  episcopos  canonice  institutos  jurisdictio- 
nem liabere  immediate  a Christo,  sicque  concludit : « At 
» episcopos , licet  papas  divino  jure  subjectos  ejusdem 
» esse  ordinis,  ejusdem  characteris,  sive,  ut  loquitur  Hie- 
» ronynius,  ejusdem  meriti , ejusdem  sacerdotii , collegas- 
© que  et  coepiscopos , appellari  constat,  scitumque  illud 
» Bernardi  ad  Eugenium  papam,  Non  es  dominus  epi- 
y>  scoporum , sed  unus  ex  ipsis . Quod  ergo  nuperrime  in- 
» ventum  est,  episcopos  a papa  jurisdictionem  habere, 
* ej usque  quosdam  esse  vicarios,  ut  duodecim  saeculis 
» inauditum , a scholis  Christianis  amandari  oporteret.  » 
Yide  etiam  Confer . cC  A ngers  , de  la  Hierarchie , et  Cardi- 
nal em  de  la  Luzerne , sur  la  Declar ation  de  1682. 

PRINCIPIUM  PRIMUM. 

In  quacumque  opinione , omnes  episcopi , non  solum 
ratione  characteris,  sed  et  ratione  substantiae  jurisdictio- 
nis sunt  aequales;  habent  enim  quidquid  eos  constituit 
episcopos,  sive  majori,  sive  minori  praesint  dioecesi.  Quia 
vero  natura  constitutionis  Ecclesiae  exigit  ut  eorum  juris- 
dictio inter  certos  limites  coerceatur,  quaedam  institutae 
sunt  regulae  quibus  determinantur  dioeceses , et  episco- 
porum relative  ad  se  invicem  honores  ; illae  regulae  solius 
sunt  juris  ecclesiastici.  Facile  ergo  intelligitur  quomodo 
episcopi,  licet  jure  divino  aequales,  alii  aliis  priores  aut 
majores  dici  possint. 

PRINCIPIUM  SECUNDUM. 

Constat,  quaecumque  admittatur  sententia,  regimen 
Ecclesiae  esse  monarchicum,  hocquede  fide  esse  : unicus 
enim  esse  potest  totius  societatis  christianae  praeses 
et  supremus  gubernator  : unde  concil.  Florentinum 
decrevit  « Romanum  pontificem  in  universum  orbem 
» tenere  primatum , successorem  esse  B.  Petri  principis 

» Apostolorum,  verum  Christi  vicarium,  totius  Ecclesiae 
» caput , et  omnium  cliristianorum  patrem  ac  doctorem 
» existere,  et  ipsi  in  B.  Petro  pascendi,  regendi  et  guber- 
ni nandi  universalem  Ecclesiam  a D.  N.  J.  C.  plenam 
» potestatem  traditam  esse  , quemadmodum  in  gestis 
» oecumenicorum  conciliorum  et  in  sacris  canonibus  con- 
» tinetur.  » Hic  Antonius  de  Dominis  ne gans  monarchiae 
formam  a Christo  immediate  fuisse  institutam,  habitus 
est  ut  schismaticus  et  haereticus.  Simul  etiam  certum  est 
hanc  monarchiam  aristocratia  esse  temperatam , ut  fere 
sunt  gubernia  reprcesentativa , in  quibus  princeps  su- 
premam habet  auctoritatem  , sed  non  omnino  absolu- 
tam; nonnullis  fundamentalibus  statutis  quae  praeter- 
gredi non  potest,  subjicitur;  universam  et  a solo  Deo 
dependentem  habet  jurisdictionem  in  omnes  subditos, 
in  populum  et  in  magnates  : verum  in  eo  casu  quaedam 
existit  potestas  ipsi  subordinata , quam  tamen  destruere 
non  potest.  Sic  summus  Pontifex  , ob  eminentem  aucto- 
ritatem suam  in  Ecclesia,  omnibus  praeest,  omnibus  pro- 
videre debet,  cuncta  regit,  moderatur  ac  gubernat  : 
attamen  suprema  ejus  protestas  quosdam  agnoscit  limites; 
non  omnia  pro  solo  arbitrio  destruere  aut  mutare  potest; 
episcopos,  v.  g.  non  potest  sine  justis  causis  deponere, 
suspendere  aut  interdicere  ; functiones  episcopales  in 
illorum  dioecesi  turbare  , aut  sibi  assumere  et  per  se  vel 
per  alios  licite  exercere  non  potest ; nec  pariter  ex  solo 
nutu  et  absque  justa  causa  antiquas  disciplinae  generalis 
regulas , summorum  Pontificum  decreta  et  conciliorum 
canones  universim  acceptos  destruere  aut  mutare ; tunc 
enim  non  recte  gubernaret,  sed  sua  potestate  abute- 
retur. Sub  eo  respectu  potestas  ejus  canonibus  est 
moderanda. 

Hoc  saepius  publice  confessi  sunt  plurimi  summi  Pon- 
tifices. S.  Coeles  tinus,  Epist.  1 ad  Illyricos,  ait  : « Domi- 
» nentur  nobis  regulae,  non  dominemur  regulis.  » Grego- 
rius  YII  ad  Sanctium , Arragoniae  regem , qui  aliquam 
postulabat  dispensationem,  sic  respondit  : Solet  sancta 
» sedes  Apostolica  pleraque,  considerata  ratione,  tolerare, 

b sed  nunquam  in  suis  decretis  et  constitutionibus  a con- 
» cordia  traditionis  recedere;  » Labbe  , 1. 10.  S.  Bernardus 
sic  monet  Eugenium  papam  , 1.  3 de  Consider.  c.  4 : 
» Ubi  necessitas  urget,  excusabilis  dispensatio  est;  ubi 
«utilitas  provocat,  laudabilis  dispensatio  est....  cum 
*>  nihil  liorum  est,  non  plane  fidelis  dispensatio,  sed  cru- 
» delis  dissipatio  est.  » 

Unde  sic  merito  B assuet , Sermon  sur  T unite  de  VEglise, 
2e  point : « L’ocean  me  me  a ses  bornes  dans  sa  plenitude, 
» et  s’il  les  outrepassait  sans  m esu  re  aucune  , sa  pleni- 
» tude  serait  un  deluge  qui  ravagerait  tout  1’univers. 
» Au  reste  , la  puissance  qu’il  faut  reconnaitre  dans  le 
b saint  Siege  est  si  haute  et  si  eminente , si  chere  et  si 
» venerable  a tous  les  fideles,  qu’il  n’y  a rien  au-dessus 
n que  toute  1’Eglise  catholique  ensemble  ; encore  faut-il 
© savoir  connaitre  les  besoins  extraordinaires  et  les  ex- 
» tremes  perils  ou  il  faut  que  tout  s’assemble  et  se  re- 
» unisse.  » 

ARTICULUS  QUARTUS. 

DE  PROROGATIVIS  DIGNITATI  SUMMI  PONTIFICIS  ANNEXIS. 

Inter  illas  praerogativas  aliae  sunt  certae  et  ab  omnibus 
admissae ; aliae  vero  sunt  controversae  : bine  duplex  erit 
hujus  articuli  paragraplius. 

§ I.  — De  praerogativis  Romani  pontificis  certis  et  communiter 
admissis. 

Octo  praecipue  numerantur  hujusmodi  praerogativae  : 
la  indefectibilitas  in  fide;  2a  centrum  unitatis  catholicae; 
3a  potestas  edendi  decreta  fidei  et  condendi  leges  quae 
cunctos  obligent  Christianos;  4a  jus  dispensandi  ab  omni- 
bus etiam  conciliorum  generalium  legibus ; 5a  concilia 
generalia  convocandi,  tanquam  praeses  celebrandi  eaque 
confirmandi ; 6a  causas  majores  tum  fidei,  tum  discipli- 
nae generalis  ad  se  evocandi  et  appellationes  episcoporum 
suscipiendi;  7a  episcopos  confirmandi  ac  instituendi. 
8a  Denique  jure  divino  immediatam  habet  jurisdictio- 
nem per  totum  orbem  Christianum. 

Sectio  prima.  — De  indefectibilitate  sumini  Pontificis  in  fide. 

Nota , dari  discrimen  inter  infallibilitatem  summi  Pon- 
tificis et  ejus  indefectibilitatem.  Infallibilitas  in  eo  con- 
sisteret, quod  decreta  fidei  universae  Ecclesiae  propo- 
nendo, nunquam  errare  posset  : de  ea  praerogativa  infra 
dicemus. 

Indefectibilitas  summi  Pontificis  in  eo  sita  est,  quod  a 
fide  nunquam  penitus  excidere  possit,  errorem  docendo 
et  pertinaciter  defendendo. 

PROPOSI  TIO. 

Summus  Pontifex  est  indefectibilis  in  fide . 

Proh.  Scriptura  sacra  et  ratione. 

1°  Scriptura  sacra . Luc.  xxii,  31  : Simon,  Simon,  ecce 
Satanas  expetivit  vos , ut  cribraret  sicut  triticum  : ego  autem 
rogavi  pro  te  ut  non  deficiat  fides  tua  : et  tu  aliquando  conver- 
sus, confirma  fratres  tuos.  Unde  sic.  Nullum  est  dubium 
quin  oratio  Christi  fuerit  exaudita  : ergo  fides  B.  Petri 
fuit  indefectibilis ; lioc  a nullo  negatur.  Atqui  liaec  insignis 
praerogativa  ad  successores  B.  Petri  transire  debuit;  quia 
ad  officium  capitis  Ecclesiae  pertinet , et  magis  neces- 
saria est  decursu  saeculorum  quam  tempore  Apostolo- 
rum, qui  infallibilitate  personali  gaudebant.  Semper 
igitur  legitimus  existere  debet  Pontifex  qui  sit  caput  Ec- 
clesiae sicut  B.  Petrus,  a fide  non  deficiat  et  fratres  suos 
confirmare  valeat.  Hinc  Bossuet,  Meditations  surV Evangile ; 
« Cetteparole,  Affermis  tes  freres , n’est  pas  un  comman- 
» dement  qu’il  fasse  en  particulier  a saint  Pierre ; c’est 
» un  office  qufil  erige  et  qu’il  institue  dans  son  Eglise  a 
» perpetuite....  II  devait  toujours  y avoir  un  Pierre  dans 
» PEglise  pour  confirmer  ses  freres  dans  la  foi  : c’etait  le 

moyen  le  plus  propre  pour  etablir  Punite  de  sentimens 
» que  le  Sauveur  desirait  plus  que  toutes  choses  ; et  cette 
» autorite  etait  d’autant  plus  necessaire  aux  successeurs 
» des  Apotres  , que  leur  foi  etait  moins  affermie  que  celle 
» de  leurs  auteurs.  » 

Mattii,  xvi,  18  : Tu  es  Petrus , etc.  Si  summus  Pontifex 
a fide  deficeret,  tunc  Ecclesia  liaberet  fundamentum  hae- 
reticum, quod  manifeste  repugnat  ; ergo,  etc.  Ergo  1°. 

2°  Ratione . Constat  enim  summum  Pontificem  esse 
centrum  unitatis,  adeo  ut  omnes  communionem  cum 
illo  habere  teneantur  : atqui  repugnat  dari  obligationem 
servandi  communionem  cum  Pontifice  errorem  docente 
et  pertinaciter  defendente. 

Insuper,  summus  Pontifex  est  caput  corporis  Christi , 
quod  est  Ecclesia , Coloss.  i,  24  : at,  si  summus  Pontifex 
errorem  doceret  et  pertinaciter  defenderet,  caput  Eccle- 
siae a corpore  separaretur,  sicque  corpus  periret.  Ergo. 
Hanc  utramque  rationem  allegavit  Bossuct , in  disputa- 
tionem quam  habuit,  anno  1682,  cum  episcopo  Torna- 
censi;  Opuscules  de  Fleury,  p.  153, 

Quidam  auctores  Gallicani  volunt  solam  sedem  Apo- 
stolicam  esse  indefectibilem,  non  vero  Pontifices;  aut 
seriem  duntaxat  Pontificum,  non  autem  singulos  seoi*- 
sim  sumptos  : verum  illae  sententiae  minus  rectae  esse 
videntur;  verba  enim  promissionum  Christi  non  ad  se- 
dem Apostolicam,  nec  ad  seriem  Pontificum,  sed  ad  B.  Pe- 
trum ej usque  successores  immediate  diriguntur  : ergo 
admittendum  est  ipsosmet  Pontifices  maximos,  Christo 
ex  promissionibus  suis  eos  assistente,  a fide  nunquam 
esse  defecturos. 

Sectio  secunda.  — De  centro  unitatis  catholicae. 

Jam  probavimus  in  prima  hujus  tractatus  parte  prin- 
cipium unitatis  tum  ratione  doctrinae,  tum  ratione  re- 
giminis , in  vera  Ecclesia  semper  exsti turum  esse.  Nunc 
ostensuri  sumus  hoc  principium  in  summo  Pontifice 
tanquam  in  centro  residere. 

PROPOSITIO. 

Romanus  pontifex  est  centrum  totius  unitatis  catholicce . 

Prob . Illud  pro  certo  tenendum  est  quod  constat  Scrip- 

tura  sacra  et  traditione  : atqui  propositio  nostra  constat 
Scriptura,  etc. 

1°  Scripluia  sacra.  Pontifex  Romanus,  ex  dictis,  est 
fundamentum  et  caput  Ecclesiae,  supremus  pastor  ovium 
et  agnorum  : ergo  sicut  omnes  partes  aedificii  fundamento 
niti,  omnia  corporis  membra  cum  capite  communicare, 
omnesque  oves  et  agni  gregis  regimini  pastoris  subjici  de- 
bent, sic  et  omnes  fideles  necnon  inferiores  pastores  cum 
summo  Pontifice  uniantur  necesse  est.  Omnia  igitur  ab 
ipso  procedere,  omnia  ad  eum  redire  debent,  sicut  in  cir- 
culo omnes  radii  a centro  procedunt  et  ad  centrum  red- 
eunt* Ergo  summus  Pontifex  reipsa  est  centrum  unitatis 
i i Ecclesia.  Ergo  1°. 

2°  Traditione.  Unanimis  est  conciliorum  et  SS.  Patrum 
sententia  circa  hoc  punctum;  haereticos  et  schismaticos 
omni  tempore  confutaverunt  SS.  Patres,  ostendendo  eos 
non  habere  communionem  cum  sede  Romana.  Plurimo- 
rum testimonia  paucis  lineis  sic  nervose  contrahit  Bossuet , 
Sermon  sur  V unite  de  TEglise : 

« L’autorite  ecclesiastique,  premierement  etablie  en 
» la  personne  d’un  seul,  ne  s’est  repandue  qu’a  condi- 
>v  tion  d’etre  toujours  ramenee  au  principe  de  son  unite, 
» et  que  tous  ceux  qui  auront  a Texercer  se  doivent  tenir 
» inseparablement  unis  a la  meme  chaire. 

» C’est  cette  chaire  Romaine  tant  celebree  par  les 
» Peres,  ou  iis  ont  exalte,  comme  a Tenvi,  la  principaute 
>»  de  la  chaire  Apostolique,  la  principaute  principale,  la 
» source  de  Tunite,  et  dans  la  place  de  Pierre,  Feminent 
w degre  de  la  chaire  sacerdotale,  TEglise  mere,  qui  tient 
» en  sa  main  la  conduite  de  toutes  les  autres  Eglises;  le 
» chef  de  Tepiscopat,  d’ou  part  le  rayon  du  gouverne- 
» ment;  la  chaire  principale,  la  chaire  unique  en  la- 
» quelle  seule  tous  gardent  Tunite.  Yous  entendez  dans 
« ces  mots,  saint  Optat,  saint  Augustin,  saint  Cyprien, 

saint  Irenee,  saint  Prosper,  saint  Avit,  saint  Theodo- 
» ret,  le  concile  de  Ghalcedoine  et  les  autres;  TAfrique, 
» les  Gaules,  la  Grece,  TAsie,  TOrient  et  TOccident  unis 
» ensemble*  » 

Quicumque  ergo  vinculum  unitatis  cum  legitimo  sum- 
mo Pontifice  solvit,  eo  ipso  ad  corpus  Ecclesiae,  extra 
quam  nulla  salus,  jam  non  pertinet;  et  sicut  membrum 
a corpore  humano  sejunctum  arescit,  ita  quisquis  cum 
pontifice  Romano  communionem  unitatis  non  servat,  a 
fonte  vitae  spiritualis  separatur  et  moritur. 

Hinc  plurima  sequuntur , videlicet : 

1°  Ecclesia  Christi  essentialiter  est  Ptomana,  ac  proinde 
veri  fideles  necessario  sunt  catholici  Romani. 

2°  Privati  homines  ipsi  que  sacerdotes  nunquam  legiti- 
me pronuntiare  possunt  talem  aut  talem  Pontificem  ca- 
nonice non  fuisse  electum,  in  haeresim  vel  in  apostasiam 
lapsum  esse,  et  sub  hoc  praetextu  decernere  communio- 
nem cum  illo  habendam  aut  servandam  non  esse;  nam 
hujusmodi  quaestiones  ad  fidem  pertinent  : porro  soli 
episcopi  sunt  fidei  judices ; ubi  ergo  episcopi  sunt  mora- 
liter  unanimes  in  admittendo  tali  homine  tanquam  le- 
gitimo B.  Petri  successore,  nemo  ab  illius  communione 
discedere  potest,  quamcumque  ob  causam,  quin  eo  ipso 
extra  viam  salutis  constituatur.  Sic  societas  vulgo  dicta 
la  petite  Eglisc , funditus  ruit. 

3°  Qui  ore  tenus  duntaxat  pontifici  Romano  uniuntur, 
ad  veram  Ecclesiam  de  facto  non  pertinent;  absurdum 
enim  et  ridiculum  foret  dicere  unionem  cum  summo 
Pontifice  necessariam,  in  verbis  tantum  consistere  et 
non  in  actionibus  : unde  seipsos  manifeste  decipiebant 
Janseniani,  qui  ad  Ecclesiam  eos  damnantem  pertinere 
volebant. 

4°  Episcopi  contra  decreta  summi  Pontificis  electi  et 
confirmati,  qui  professionem  fidei  suae,  ut  aiunt,  ad  eum 
mittunt,  praetendentes,  sub  hac  unitatis  specie,  se  com- 
munionem essentialem  cum  illo  servare,  evidenter  sunt 
schismatici.  Tales  sunt  archiepiscopi  Trajectenses,  qui 
ab  anno  1723  usque  nunc  juxta  hanc  methodum  sibi  suc- 
cedunt : gravioribus  censuris  ecclesiasticis  a sancta  Sede 
perculsi,  nihilominus  in  obstinatione  sua  perseverant 
et  gloriantur  se  catholicos  Romanos  esse. 

5°  Summus  Pontifex  jurisdictionem  proprie  dictam 

liabet  in  schismaticos  et  etiam  in  haereticos;  tanquam 
enim  B.  Petri  successor,  habet  auctoritatem  in  eos  om- 
nes qui  ad  Christum  pertinent  : at  oinnes  qui  valide  bap- 
tlzati  sunt,  licet  rebelles,  ad  Christum  pertinent,  sicut 
cives  contra  principem  conjurati  nihilominus  sunt  ejus 
subditi,  et  milites  profugi  a duce  suo  legitime  puniuntur. 

Sectio  tertia.  — De  potestate  edendi  fidei  decreta  et  condendi 
leges  quae  cunctos  obligent  Christianos. 

PROPOSITIO. 

/ 

Summus  Pontifex  potest , ratione  sui  primatus , edere  fidei 
decreta  et  condere  leges  quee  cunctos  obligent  Christianos . 

Proh.  Hoc  admittendum  est  quod  praxi  Ecclesiae  et 
rationibus  theologicis  evidenter  constat  : atqui  praxi 
Ecclesiae,  etc. 

1°  Praxi  Ecclesice . Nam  in  omnibus  retro  saeculis 
summi  Pontifices  tulerunt  fidei  decreta  et  condiderunt 
leges  quae  omnes  Christi  fideles  spectarent  et  obligarent. 
Inter  multa  alia,  citari  possunt  exempla  Victoris  in  causa 
Paschatis,  B.  Stephani  in  causa  baptismi  ab  haereticis 
collati,  Melchiadis  in  causa  Donatistarum,  Damasi  in 
causa  Macedonii,  Siricii  in  causa  Joviniani,  Innocentii  I, 
Zozimi,  Bonifacii,  CcelestiniI  et  Sixti  III  in  causa  Pela- 
gianorum,  ejusdem  Ccelestini  in  causa  Nestorii,  Leonis 
Magni  in  causa  Eutychetis,  etc.  Ergo  1°. 

2°  Rationibus  theologicis , tum  quoad  fidei  decreta,  tum 
quoad  leges.  1°  Quoad fidei  decreta.  Summus  Pontifex,  in 
quantum  est  totius  Ecclesiae  caput,  specialem  habet  cu- 
ram errores  abigendi  aut  praecavendi,  fideles  docendi  et 
deposito  revelationis  invigilandi  : atqui  certe  haec  prae- 
stare non  posset,  si  proprie  dictam  non  haberet  potesta- 
tem edendi  decreta  quae  omnes  obligarent.  Praeterea,  ut 
varii  errores  undique  nascentes  sufficienter  reprimantur, 
et  vera  Christi  doctrina  integra  semper  custodiatur,  uni- 
versalis et  permanens  exis  tat  necesse  est  auctoritas  quae 

continuo  invigilet,  episcopos  fidei  judices  moneat,  aut 
saltem  in  unum  eos  jugiter  devinciat  : porro  talis  auc- 
toritas est  necessario  auctoritas  summi  Pontificis,  si- 
quidem concilium  generale  frequenter  coadunari  non 
potest : ergo. 

2°  Quoad  leges.  Summus  Pontifex , vi  supremae  juris- 
dictionis suae , omnes  Christi  agnos  et  oves  pascere  tene- 
tur ; certissime  igitur  habet  a Christo  quidquid  necesse 
est  ut  eos  recte  pascat  : porro  non  haberet  quidquid 
necesse  est,  si  leges  cunctos  obligantes  condere  non  pos- 
set ; nam  saepe  reprimendi  sunt  abusus , coercendae  cupi- 
ditates , fovendae  virtutes,  sanciendae  leges  divinae  et  hu- 
manae ; promovenda  , statuenda  et  observanda  est  cultus 
solemnitas;  solus  pontifex  Romanus  haec  jure  communi 
praestare  valet : at  illa  praestare  non  potest  nisi  condendo 
leges  quae  cunctos  teneant  obligatos  : ergo. 

Pari  ratione , sedulo  invigilare  tenentur  summi  Ponti- 
fices ut  conciliorum  decreta  custodiantur  et  leges  dis- 
ciplinae observentur  ; nam  haec  bonum  Ecclesiae  regimen 
requirit. 

Sectio  quarta.  — De  potestate  dispensandi  a legibus 
conciliorum. 

PROPOSITIO. 

Summus  Pontifex  ab  omnibus  etiam  conciliorum  generalium 

legibus  dispensare  potesty  quando  legitime  dispensandi  est 

locus.' 

Prob.  auctoritate  concilii  Basileensis  , omnium  theolo- 
gorum , et  ratione. 

1°  Auctoritate  concilii  Basileensis.  Sic  enim  se  habet 
illud  concil.  apud  Bossuet,  Defens.  Deci.  part.  3,1.  11, 
c.  16  : « Concilii  statuta  in  nullo  derogant  potestati  Ro- 
® mani  pontificis , quin  pro  tempore , loco  causisque  et 
» personis  , utilitate  vel  necessitate  suadente , moderari 
» dispensareque  possit.  » 

2°  Auctoritate  omnium  theologorum . Quoad  Ultramonta- 

nos  res  patet.  Nomine  Gallorum  sic  loquitur  JBossuet, 
loco  citato  : « Neque  vero  putent  a nobis  tanta  canonum 
» et  conciliorum  auctoritate  constitutas  sedis  Apostolicae 
» dispensationes  esse  sublatas:  absit;  lias  enim  nemo 
» catholicus , nemo  veri  regiminis  sciens  aut  rerum  ec- 
» clesiasticarum  gnarus  , abstulerit.  # 

3°  Ratione . Bonum  regimen  Ecclesiae  saepe  exigit  ut 
ipsius  leges  per  legitimam  dispensationem  in  quibusdam 
casibus  relaxentur ; id  omnes  fatentur  : atqui  solus  pon- 
tifex Romanus  jure  ordinario  ab  his  legibus  dispensare 
potest : vel  enim  a pontifice  Romano,  vel  a concilio  ge- 
nerali haec  dispensatio  ordinarie  concedenda  est : at  pos- 
terius dici  non  potest  : ergo. 

Nec  requiritur  ut  concilia  talem  facultatem  summo 
Pontifici  concedant;  eam  enim  habet  ratione  suae  digni- 
tatis. 

Quinimo,  etiamsi  concilia  positive  statuerent  quod 
nulla  concederetur  dispensatio  a tali  lege  , summus  Pon- 
tifex stricte  non  ligaretur  hac  prohibitione  ; ea  enim  non 
obstante,  concilium  generale  ab  hujusmodi  lege  dispen* 
sare  posset,  si,  attentis  rerum  adjunctis,  id  expedire 
videretur  : at  eamdem  facultatem  habere  debet  summus 
Pontifex,  si  justa  dispensandi  causa  existat.  Sic,  post 
concilium  Triden tinum,  in  quo  statutum  fuerat  nullam 
concedendam  esse  dispensationem  in  secundo  gradu 
consanguinitatis  et  affinitatis,  sess.  24,  de  Reform.  c.  5, 
similiter  dispensarunt  summi  Pontifices  ob  rationes 
quas  exponit  Palavicinus , ia  Hist.  conc.  Trident.  lib. 
23,  c.  8. 

Hinc  in  casu  necessitatis  , ubi  de  jure  positivo  et  disci- 
plina ecclesiastica  agitur , nihil  est  quod  summus  Pon- 
tifex facere  non  possit.  Id  expresse  agnovit  Rossuet y 
Defens.  Deci.  part.  3,  lib.  11,  c.  22  : « Concedimus  enim 
» in  jure  quidem  ecclesiastico  papam  nihil  non  posse , 
» cum  necessitas  id  postularit.  » Idem  ferme  habetur 
eodem  opere  eademque  parte  , lib.  10  , cap.  31 . 

Sectio  quinta.  — De  potestate  concilia  cecumenica  convocandi, 
celebrandi  ac  confirmandi. 

Jam  probavimus  supra  solum  pontificem  Romanum 
posse,  jure  sibi  divinitus  concesso,  concilia  cecumenica 
convocare  et  eis  pioeesse.  Restat  igitur  ut  paucis  verbis 
ostendamus  quod  ipse  solus  ea  confirmare  possit  et  de- 
beat; duplex  autem  distingui  potest  hujusmodi  confir- 
matio, scilicet,,  proprie  dicta,  quae  est  solemnis  decreto- 
rum concilii  promulgatio  ad  omnes  ecclesias  directa , et 
improprie  dicta,  quae  est  tantum  simplex  assensus  vel 
approbatio. 

PROPOSITIO. 

Concilium  generale  vim  irrefragabilem  non  habet , nisi  aucto- 
ritas summi  Pontificis  ei  accedat,  saltem  per  consensum . 

Prob.  traditione,  ratione,  et  auctoritate  theologorum. 

1°  Traditione.  Ipsa  enim  concilia  generalia  hanc  facul- 
tatem in  summo  Pontifice  agnoverunt.  Sic  concilium 
Nicaenum  confirmationem  S.  Sylvestri  requisivit;  con- 
cilium Chalcedonense  assensum  S.  Leonis  his  verbis  pe- 
tiit : « Rogamus  igitur  , tuis  decretis  nostrum  honora  ju- 
w dicium.  » Pius  IV  concilium  Tridentinum,  per  bullam 
Benedictus  Deus , ex  petitione  patrum,  confirmavit  ac 
promulgavit. 

Plurima  quidem  celebrata  sunt  concilia  generalia  qui- 
bus expressa  hujusmodi  summi  Pontificis  approbatio  non 
accessit ; sed  pontifices  Romani  eis  consenserunt  saltem 
per  legatos,  eorumque  exsecutionem  semper  prosecuti 
sunt  : pono  sic  agendo  ea  sufficienter  confirmaverunt : 
ergo  1°. 

2°  Ratione . 1°  Decreta  conciliorum  generalium  sunt 
actus  totius  corporis  docentis  in  Ecclesia  : at  dici  non 
possent  actus  totius  corporis  docentis , si  caput  positive 
non  consensisset.  2°  Concilia  generalia  sunt  in  suo  ge- 
nere , respectu  summi  Pontificis,  sicut  comitia  generalia 
in  regno,  v.g.  in  Gallia,  in  Anglia,  etc.  atqui  leges  in  co- 
mitiis generalibus  constitutae  vim  et  robur  non  habent 

nisi  a rege  confirmentur  : ergo  a pari  et  decreta  concilio* 
rum  nondum  perfecta  sunt  nisi  a pontifice  Romano 
fuerint  approbata.  3° Decreta  conciliorum  per  totam  Ec- 
clesiam promulgari  debent;  solus  autem  pontifex  Rch» 
manus , tanquam  Ecclesia  caput , ea  convenienter  pro- 
mulgare potest.  4°  Summus  Pontifex  est  centrum  unitatis 
in  fide  , sicut  in  regimine  : verum  si  decreta  conciliorum 
essent  regulae  fidei  absque  confirmatione  summi  Ponti- 
ficis , tunc  summus  Pontifex  jam  non  foret  necessario 
centrum  unitatis  in  fide  : ergo  2°. 

3°  Auctoritate  theologorum . Omnes  Ultramontani  in  lioc 
puncto  consentiunt ; ipsi  vero  Galli  ab  hac  sententia  non 
recedunt,  ut  testatur  illustrissimus  Bossuet,  Gallia  ortho- 
doxa, n.  84  : « Parisienses  ultro  consentiunt  ex  anti- 
» quissimis  regulis  synodos  generales  absque  Romano 
* pontifice  nullas  esse  et  irritas.  » Ergo  3°,  etc»  aliunde, 
etc.  Ergo. 

Ex  propositione  ista  quaedam  deducuntur  consectaria 
gravis  momenti.  1°  Si  pontifex  Romanus  concilii  gene- 
ralis etiam  legitime  congregati  dissolutionem  pronuntiet, 
si  in  alium  locum  illud  transferat , si  ei  per  se  aut  per 
legatos  praeesse  nolit  aut  cesset,  tunc  illud  totam  Eccle* 
siam  jam  non  repraesentat,  quia  conditionibus  ad  concilia 
generalia  requisitis  non  est  donatum.  Hinc  2°  concilium 
Ariminense  non  fuit  cecumenicum , ut  supra  notavimus. 
3°  Concilium  Basileense  non  fuit  pariter  cecumenicum , 
saltem  a sessione  29;  nam  Eugenius  IV  legatum  suum 
revocaverat , et  concilium  transtulerat  primo  Ferrariam, 
deinde  Florentiam  , ibique  illud  celebrabat  cum  Graecis 
et  multis  Latinis  , dum  pauci  episcopi,  multo  plui  es  se- 
cundi ordinis  sacerdotes  et  cardinalis  Arelatensis , de- 
creto translationis  resistentes,  Basileae  adhuc  remanebant, 
sessiones  interdum  habebant,  multa  reformationis  de- 
creta edebant,  contra  Eugenium  IV  procedebant,  hunc 
pontificem  cum  gravi  scandalo  deponebant , et  eligebant 
Amedaeum  VIII,  Sabaudiae  ducem,  qui,  ab  anno  1439 
usque  ad  annum  1449,  fuit  antipapa  sub  nomine  Fe-  i 
licis  V. 

Sectio  sexta.  — De  jure  appellationum. 

Omnes  fatentur  , 1°  summum  Pontificem  habere  jus 
ad  se  evocandi  causas  majores  fidei  et  disciplinae  genera- 
lis: id  sequitur  ex  dictis  ; 2°  simplices  sacerdotes  non  ha- 
bere jus  recurrendi  directe  ad  summum  Pontificem  : hoc 
fuit  statutum  ne  ultra  modum  multiplicarentur  appel- 
lationes ; 3°  summum  Pontificem  appellationes  episco- 
porum suscipere  posse : sed  contro vertitur  an  illud  possit 
jure  divino,  an  tantum  jure  ecclesiastico,  ex  concilio 
Sardicensi. 

PROPOSITIO. 

Summus  Pontifex  > non  tantum  jure  ecclesiastico , sed  vi 
eminentis  sui  primatus  y causas  majores  fidei  et  disciplince 
generalis  ad  se  evocare  et  appellationes  episcoporum  sus- 
cipere potest. 

Proh,  praxi  Ecclesiae  et  rationibus  theologicis. 

1°  Praxi  Ecclesice . Quod  enim  in  optimis  Ecclesiae  sae- 
culis pontifices  Romani  fecerunt  tanquam  Petri  succes- 
sores, id  adhuc  jure  sui  primatus  facere  possunt : atqui 
in  optimis  Ecclesiae  saeculis  pontifices  Romani  appella- 
tiones episcoporum  susceperunt  easque  judieaverunt ; siG 
in  Oriente  a sententiis  conciliorum  contra  se  latis  appel- 
laverunt S.  Athanasius,  Eustliatius Sebastensis  episcopus, 
S.  Joannes  Chrysostornus , Flavianus  Constantinopolita- 
nus,Theodoretus,  Ignatius ; eos  pontifices  Romani  audie- 
runt, absolverunt  et  sedibus  propriis  restituerunt:  in  bis 
autem  appellationibus  sola  B.  Petri  successoris  digni- 
tas et  praeeminentia  considerabantur;  in  Occidente  vero 
Cbelvdonius,  episcopus  Viennensis,  et  Contumeliosus, 
episcopus  Regensis,  ad  pontificem  Romanum  appellave- 
runt : S.  Gregorius  Magnus  Januarium  et  Stephanum  ab 
episcopis  suae  provinciae  depositos  restituit.  Ergo  1°. 

2°  Rationibus  theologicis.  1°  Naturae  est  omnis  bierar- 
cbiae  ut  de  sententiis  inferiorum  ad  superiores  judices,  et 
tandem  ad  supremum  appellari  possit;  supremus  autem 
ultimo  et  definitive  judicat : atqui  summus  Pontifex , 
non  tantum  ex  jure  ecclesiastico,  sed  yi  sui  primatus  est 

superior  omnibus  episcopis  seorsim  sumptis,  ipsisque 
conciliis  provincialibus  et  nationalibus , sicut  caput  su- 
perius est  membris  : a judiciis  ergo  metro politanorum , 
primatum,  patriarcharum  , conciliorumve  provincialium 
aut  nationaliutn  episcopi  condemnati  aut  despositi  ad 
summum  Pontificem  appellare  possunt. 

2°  Summus  Pontifex,  ratione  sui  primatus*  cunctorum 
canonum  exsecutioni  invigilare  tenetur,  eorumque  ob- 
servantiam promovere  et  urgere  debet : atqui  munere 
illo  fungi  non  potest,  nisi  jus  habeat  sententiam  adversus 
episcopum  inique  latam  irritandi  et  annulandi,  siquidem 
per  hujusmodi  sententiam  canones  violantur:  ergo  per 
se  aut  per  judices  a se  delegatos  eam  irritare  et  episco- 
pum depositum  sedi  suae  restituere  potest. 

Observandum  est  cum  doctissimo  jam  citato  Regnier , 
t.  2,  aliud  esse  jus  appellationes  suscipiendi  et  judicandi, 
aliud  vero  modum  jus  illud  exercendi  : jus  ipsum  pri- 
matui pontificis  Romani  est  annexum  : at  modus  pro 
arbitrio  et  pro  diversis  circumstantiis  variari  potest.  Ex 
concordato  Bononiensi  anni  1515,  inter  Leonem  X et 
Franciscum  1,  non  valet  appellatio  in  Gallia,  omisso  me- 
dio tribunali,  et  papa  tenetur  committere  judices  in  ipsis 
appellantis  partibus  , ne  Galli  extra  regnum  causas  suas 
prosequi  cogantur. 

Sectio  septima.  — De  potestate  episcopos  insituendi. 

Institutio  idem  est  ac  missio  : essentialiter  differt  ab 
electione,  quae  est  tantum  indicatio  subjecti  cui  confe- 
renda est  institutio  seu  missio.  Variis  modis  in  diversis 
temporibus  facta  est  electio  : modo  a clero  consulta  plebe, 
modo  a solo  clero ; modo  praesentatio  facta  est  a principe 
saeculari,  v.  g.  in  Gallia,  ex  concordato  inter  Leonem  X 
et  Franciscum  I inito.  Institutio  similiter  variavit,  et 
concessa  est,  vel  a papa,  vel  a patriarcha  , vel  a metro- 
politano,  et  in  absentia  ejus  ab  antiquiore  episcopo 
ejusdem  provinciae  , vel  a concilio  provinciali.  Vide  opus 
!J.  Frayssinous  cui  titulus  i es  vrais  Principes  de  VEglise 
Gallicane . 

PROPOSITIO  PRIMA, 

Institutio  canonica , ab  ecclesiastica  potestate  accepta , est 
omnino  necessaria  in  genere. 

Prob.  1°  Scriptura  sacra,  nempe  omnibus  textibus 
quos  attulimus  demonstrando  veram  Ecc  lesiam  debere 
esse  Apostolicam  ratione  ministerii.  Nullus  enim  validam 
babet  potestatem  spiritualem  in  populum  Dei,  nisi  legi- 
timam missionem  a Christo  per  Apostolos  eorumque  suc- 
cessores descendentem  acceperit : porro  talis  missio  a sola 
potestate  ecclesiastica  conferri  potest : ergo. 

Prob.  2°  concilio  Tridcntino.  Sic  enim  se  habet,  sess.  23, 
c.  4 : « Decernit  (sacrosancta  synodus)  eos  qui  tantum- 
® modo  a populo  aut  saeculari  potestate  ac  magistratu 
» vocati  et  instituti,  ad  haec  ministeria  exercenda  ascen- 
» dunt,  et  qui  ea  propria  temeritate  sibi  sumunt,  om- 
» nes  non  Ecclesiae  ministros  , sed  fures  et  latrones  , per 
» ostium  non  ingressos , habendos  esse ; » et  canone  7 
ejusdem  sess.  sic  concludit : « Si  quis  dixerit...  eos  qui  nec 
ab  ecclesiastica  et  canonica  potestate  rite  ordinati  nec 
» missi  sunt,  sed  aliunde  veniunt,  legitimos  esse  verbi 
® et  sacramentorum  ministros  : anathema  sit.  » Ergo. 

Prob.  d°  ex  SS.  Patribus,  ut  supra  loco  citato. 

Prob . 4°  Ratione  theologica.  Ad  servandum  bonum  or- 
dinem, requiritur  ut  proprium  territorium  unicuique 
episcopo  assignetur;  id  evidenter  patet : atqui  solius  po- 
testatis ecclesiasticae  est  territorium  episcoporum  ita  de- 
terminare, cum  de  muneribus  ecclesiasticis  obeundis 
prohideque  de  potestate  spirituali  exercenda  agatur : 
ergo. 

Quod  autem  de  institutione  episcoporum  dicitur,  pari 
ratione  dicendum  est  de  creatione , suppressione  , divi- 
sione, coadunatione  diceceseon : nihil  in  hoc  genere  le- 
gitimum esse  potest,  nisi  saltem  consensus  potestatis 
ecclesiasticae  accesserit.  Hinc  clerus  Gallicanus  in  opere 
notissimo,  Exposition  des  principes  sur  la  Constitution  civile 


TRACTATUS 


450 

du  clerge , en  1790,  cui  centum  et  quadraginta  episcopi 
subscripserunt,  ait : « II  n’y  a pas  un  exemple  de  la  re- 
» union  de  plusieurs  dioceses,  de  la  separation  de  deux 
* dioceses  unis,  de  la  division  d’un  eveche,  de  la  transla- 
» tion  meme  d’un  siege  episcopal , sans  rintervention  de 
© la  puissance  ecclesiastique.  » 

PROPOSITIO  SECUNDA. 

Solus  pontifex  Romanus  potest  jure  divino  instituere 
episcopos  per  orbem  universum. 

Probatur  Scriptura  sacra,  concilio  Trident.  et  ratione. 

1°  Scriptura  sacra . Constat  enim  Scriptura  sacra,  ex 
dictis , summum  Pontificem  esse  caput  totius  Ecclesiae , 
habere  primatum , non  solum  honoris,  sed  et  jurisdic- 
tionis, et  supremam  potestatem  universum  gregem  Chris- 
tianum regendi  ac  pascendi  : porro  institutio  episcopo- 
rum ad  generalem  lianc  administrationem  pertinet  : 
ergo. 

2°  Concilio  Trident.  sess.  23,  c.  8 : « Si  quis  dixerit  epi- 
o scopos  qui  auctoritate  Romani  pontificis  assumuntur , 
» non  esse  legitimos  et  veros  episcopos , sed  figmentum 
» humanum  : anathema  sit.  » Igitur  pontifex  Romanus 
potest  ubique  legitimos  constituere  episcopos  : at  ille 
solus  talem  potestatem  sibi  vindicare  potest  : ergo. 

3°  Ratione . Eo  ipso  quod  pontifex  Romanus  sit  caput 
Ecclesiae  et  centrum  unitatis  catholicae , episcopi  ab  eo 
missi  legitimam  auctoritatem  habent ; qui  vero  ab  ipso 
non  agnoscerentur,  hac  sola  ratione  schismatis  notam  ef- 
fugere non  possent.  Ergo. 

Omnes  quidem  Apostoli , ex  plenitudine  missionis  a 
Christo  accepta,  episcopos  et  presbyteros  ubique  consti- 
tuere poterant,  sicut  supra  observavimus;  sed  extraor- 
dinaria haec  potestas  ad  eorum  successores  non  transiit, 
quia  bono  regimini  Ecclesiae  tunc  nociva  fuisset;  at  ne- 
cessario manere  debuit  integra  penes  illum  cui  cura  to- 
tius Ecclesiae  Christi  erat  commissa. 

Igitur  beatus  Petrus  sibi  substituit  Evodium  in  sede 
Antiochena  , et  Ignatium  , successorem  ejus  , propria  dex- 
tra episcopum  ordinavit,  juxta  plures  antiquos  Patres  j 
Godescard , \eT  fevrier;  sedem  Alexandrinam  per  suum  di- 
scipulum Marcum  fundavit,  ut  patet  ex  Epist.  S.  Gregorii 
ad  Eulogium  aliisque  testimoniis.  ErgoS.  Petrus  primos 
Ecclesiae  patriarchas  instituit , eisque  legitimam  dedit 
missionem.  Caeteri  vero  metropolitani , primates  et  pa- 
triarchae fuerunt  tantum  institutionis  ecclesiasticae  , ut 
omnes  fatentur  : universa  ergo  privilegia  quae  posside- 
bant, a summo  pontifice  Romano,  vel  a conciliis,  summo 
Pontifice  eis  consentiente,  tenuerunt. 

Recursus  autem  ad  pontificem  Romanum , pro  obti- 
nendis confirmationibus , nec  tutus  , nec  sine  multis  et 
gravibus  incommodis  fuisset  in  primis  saeculis  : idcirco 
statutum  fuit  ut  metropolitani  episcopos  suae  provinciae 
ordinarent  ac  instituerent ; metropolitani  vero  confirma- 
bantur a papa,  a patriarcha  aut  a primate,  vel  etiam  a 
concilio  provinciae,  v.  g.  in  Gallia.  Hunc  ordinem  jam 
existentem  approbavit  et  sancivit  concilium  Nicaenum , 
anno  325  habitum  , canone  9. 

Diu  haec  disciplina  perseveravit;  sed  in  saeculis  igno- 
rantiae  et  barbariae  frequentes  nati  sunt  abusus,  tum  ex 
parte  principum  qui  libertatem  electionum  saepius  lae- 
debant , tum  ex  parte  metropolitanorum  qui , prae  metu 
et  timiditate , viris  omnino  indignis  aut  inique  vel  irre- 
gulari ter  praesentatis  manus  imponebant.  Ad  sedem 
Apostolicam  tunc  appellabatur,  saepe  etiam  pontifices 
Romani  causas  ad  se  evocabant , nominationes  et  confir- 
mationes annulabant , et  alios  episcopos  instituebant : sic 
metropolitanorum  privilegium  paulatim  imminutum  est, 
et  ante  decimum  quartum  saeculum  jam  fere  penitus  ces- 
saverat. 

Illud  renovare  tentarunt  episcopi  Gallicani , in  decimo 
quinto  saeculo , per  Pragmaticam  sanctionem  Caroli  YII , 
datam  apud  Bituricas,  anno  1438.  Abs  re  forte  non  erit 
hic  breviter  quasi  per  transennam  notare  quid  sit  illa  tam 
celebris  Pragmatica  sanctio , et  quae  fuerit  ejus  occasio. 

Pragmatica  sanctio,  a voce  Graeca  ?rp ciffaire , et 
verbo  Latino  sancire  (confirmer,  arreter ) derivata , in  stylo 
juris  antiqui  significat  legem  vel  constitutionem  funda- 
mentalem , generales  quasdam  et  gravis  momenti  conti- 
nentem regulas  , negotia  civilia  et  praesertim  ecclesiastica 
respicientes.  Yox  pragmaticum  reperitur  in  codice  Justi- 
niani et  in  Capitularibus  Caroli  Magni. 

Anno  1269,  S.  Ludovjcus  inter  varia  quae  ante  secun- 
dam suam  expeditionem  contra  Infideles  statuit , Prag- 
maticam dedit  sanctionem  quinque  articulos  conti- 
nentem, prout  refertur  apud  Labbe,  t.  11,  et  Longueval, 
Histoire  cie  VEglise  Gallicane , t.  1 1 . Hac  Pragmatica  sanc- 
tione pius  rex  inprimis  statuebat  omnes  praelatos  eccle- 
siarum deinceps  plena  jurisdictione  sua  fi  nituros , omnes 
patronos  et  alios  beneficiorum  collatores  totis  juribus 
suis  gavisuros  , futuras  ecclesias  cathedrales  aliasque 
omnino  esse  liberas  in  electionibus  quae  secundum  jus 
commune  fierent , et  plenum  effectum  statim  obtinerent. 
Circa  lianc  Pragmaticam  quae  a nonnullis  ut  dubia  ha- 
betur, legi  potest  Barruel 9 Collection  ecclesiastique  , etc. 
t.  2. 

Ex  quo  autem  pontifices  Romani  sedem  suam  in  Gal- 
lia coeperunt  habere , immediatam  frequenter  exercue- 
runt potestatem  in  varia  beneficia  , ea  extraneis  et  curiae 
suae  ministris  ac  servis  saepe  conferebant,  in  praejudicium 
regis  subditorum.  Hoc  per  magnum  Occidentis  schisma 
frequentius  adhuc  contigit  : nam  pontifices  Avenione 
residentes  amplis  Ecclesiae  Romanae  reditibus  privati, 
alio  modo  personas  sibi  obsequentes  remunerare  vel  eis 
favere  non  poterant. 

Hinc  innumerae  natae  sunt  querimoniae  et  murmura- 
tiones. 

Reformationem  hujus  abusus  omnes  Galli  communi- 
bus votis  vehementer  exoptabant.  Multum  sub  hoc  re- 
spectu a concilio  Constantiensi  fere  incassum  exspec- 
taverant; ideo  concilio  Basileensi  ipsiusque  decretis 
adhaeserunt,  licet  ipsius  agendi  rationem  contra  Euge- 
nium  IY  improbarent» 

Tunc  Carolus  V II  celebrem  convocavit  coetum  cleii 
Gallicani  et  primorum  totius  regni , cui  ipse  in  urbe 
Bituricarum  praefuit , anno  1438.  In  eo  coetu  famosissima 
condita  et  publicata  est  Caroli  YII  constitutio,  dicta 
Pragmatica  sanctio , qua,  de  consensu  cleri  Gallicani, 
prisca  restituitur  Ecclesiae  disciplina  circa  electiones  , 
electorum  confirmationes  et  ordinationes , circa  perfec- 
tam ecclesiarum  Gallicanarum  libertatem  , etc.  etc. 

Pontifices  Romani  contra  lianc  Pragmaticam  sibi  odio- 
sam jugiter  reclamarunt.  Ludovicus  XI  eam  per  edictum 
solemne  revocavit,  anno  1467,  ut  benevolentiam  Pauli  II 
et  totius  curiae  Romanae  sibi  conciliaret ; sed  illud  edic- 
tum admittere  supremus  Parisiensis  senatus  et  Uni- 
versitas constanter  recusarunt,  ei  obstiterunt,  sicque 
impedierunt  ne  effectum  suum  obtineret;  Pragmatica  igi- 
tur, non  obstante  illo  edicto , permansit  integra  : sed  in 
concilio  Lateran.  Y,  sess.  11,  appellata  fuit  a Leone  X 
Corruptela.  Tandem  anno  1515,  penitus  abolita  fuit  per 
concordatum  inter  summum  pontificem  Leonem  X 
et  Franciscum  I initum.  Yi  hujusmodi  concordati,  rex 
facultatem  habuit  episcopos  et  arcliiepiscopos  praesen- 
tandi , et  Leo  X omnes  praesenta  torum  confirmationes 
sedi  Apostolicae  reservavit,  sicut  eas  jam  sibi  suisque 
successoribus  reservaverat  Nicolaiis  V in  Germania , 
anno  1448,  per  concordatum  suum  cum  Frederico  III.* 

Jus  illud  a pluribus  saeculis  nunc  fere  ubique  exercent 
pontifices  Romani  : talis  est  ergo  circa  gravissimum  istud 
punctum  generalis  Ecclesiae  disciplina , quae  tantummodo 
per  generale  concilium  vel  ex  libera  summi  Pontificis 
concessione  mutari  potest ; nam  ipsi  soli  haec  facultas 
jure  divino  competit,  ad  alios  vero  solo  jure  ecclesiastico 
pertinere  potest.  Ergo.  Vide  opus  dictum  Tradition  de 
VEglise  sur  V institution  des  eveques  5 auctore  D.  de  la  Men- 
nais . 

Solus  adhuc  Pontifex  maximus , ratione  universalis 
suae  jurisdictionis  , novas  dioeceses  creare  novasque  me- 
tropoles erigere  potest.  Facultatem  hujusmodi  olim  ha- 
buerunt, ex  institutione  ecclesiastica,  metropolitani  et 

aliquando  episcopi ; sed  nulli  eam  nunc  possident , nisi  ex 
speciali  delegatione. 

Episcopi  canonice  electi  vel  a rege  nominati , sed  non- 
dum confirmati,  nullo  modo  spirituali  vel  temporali 
administrationi  ecclesiae  ad  quam  destinantur  se  inge- 
rere possunt,  sub  nomine  ceconomi  , procuratoris,  aut 
sub  alio  quocumque  praetextu,  nec  administrationem 
sibi  oblatam  accipere  possunt.  Ita  Gregorius  X,  in  con- 
cilio Lugdunensi  II,  Labbe , t.  11.  Eamdem  prohibitio- 
nem renovarunt,  sua  vice,  Bonifacius  VIII,  in  Sexto,  1.  1, 
tit.  6 , cap.  5;  Alexander  V,  Julius  II , Clemens  VII  et 
Julius  III.  Pius  VII  in  suo  brevi  diei  5 novembris  1810 
ad  cardinalem  Mauryy  et  in  altero  brevi  diei  2 decembris 
ejusdem  anni,  ad  Averardo  Carboli,  arehidiaconum  Flo- 
rentinum et  capitularem  vicarium  directo , eamdem  doc- 
trinam fortiter  tuetur  : expresse  docet  episcopum  nomi- 
natum eo  ipso  idoneum  non  esse  ad  jurisdictionem  per 
delegationem  a capitulo  accipiendam , hancque  doctri- 
nam auctoritatibus  supra  citatis  probat.  Glossa,  in  c«  5 
Sexti  citati,  est  expressa.  Quidam  tamen  opinantur  con- 
trarium in  Gallia  fieri  posse  ; nam , inquiunt , tempore 
divisionis  inter  Ludovicum  XIV  et  Innocentium  XI 
exortae,  episcopi  a rege  nominati  litteras  vicarii  generalis 
a capitulo  accipiebant , et  sic  per  delegationem  sedem 
episcopalem  administrabant , Histoire  de  Bossuet , t.  2.  At 
cum  valde  dubium  sit  tales  administrationesesse  validas, 
certum  est  episcopum  alicui  sedi  jam  affixum  hujus  ge- 
neris administrationem  suscipere  non  posse. 

Ubi  vero  episcopus  canonice  institutus  pro  alia  sede , 
sive  episcopali , sive  archiepiscopali , proponitur,  juris- 
dictionem semper  habet  ac  exercere  potest  in  prima 
dioecesi  sua  , donec  a summo  Pontifice  canonice  fuerit  in- 
stitutus pro  altera  dioecesi.  Ex  quo  autem  haec  canonica 
institutio  ipsi  certo  innotescit,  a prima  jurisdictione 
statim  abstinere  debet,  quia  per  actum  pontificalem 
a vinculo  quo  ecclesiae  suae  erat  ligatus  absolvitur, 
omnem  in  eam  amittit  auctoritatem. 

Sectio  octava.  — De  natura  jurisdictionis  quam  summus 
Pontifex  habet  in  tota  Ecclesia. 

Quidam  illi  concedunt  duntaxat  jurisdictionem  me» 
diatam,  vi  cujus  omnibus  episcopis  invigilare,  eos  delin- 
quentes aut  suos  populos  male  gubernantes  admonere  et 
corrigere  debeat,  sed  nihil  ultra  facere  queat.  Illa  autem 
doctrina  cum  praerogativis  sanctae  Sedis  a nobis  expositis 
conciliari  non  potest 


PROPOSITIO. 

Summus  Pontifex  immediatam  habet  jurisdictionem  per 
totum  orbem  Christianum . 

Prob . Scriptura  sacra,  conciliis,  consensu  doctorum  et 
ratione. 

1°  Scriptura  sacra . S.  Joan.  xxn,  15,  16  et  17  : Pasce 
agnos  meos,  pasce  oves  meas . Summus  Pontifex,  tanquam 
B.  Petri  successor,  habet  jus  pascendi  seu  gubernandi 
totum  gregem  Christianum  per  orbem  universum  : atqui 
jus  illud  supponit  jurisdictionem  immediatam  : ergo. 

2°  Conciliis.  Concilium  enim  Florent,  collatione  22, 
definit  pontificem  Romanum  esse  « verum  Christi  vica- 
* rium  totiusque  Ecclesiae  caput,  et  omnium  Christia- 
» norum  patrem  et  magistrum  existere.  »Conc.  Trident. 
sess.  14,  c.  7,  haec  habet : « Merito  Pontifices  maximi, 
© pro  suprema  potestate  sibi  in  universa  Ecclesia  tradita, 
» causas  aliquas  criminum  graviores  suo  potuerunt  pe» 
» culiari  judicio  reservare.  » At  immerito  diceretur  pon- 
tifices Romanos  esse  omnium  Christianorum  patres  et 
doctores,  speciales  criminum  causas  sibi  reservare  po- 
tuisse, si  in  cunctos  Christianos  per  universum  orbem 
sparsos  immediatam  non  haberent  jurisdictionem. 

3°  Consensu  doctorum.  Sacra  quippe  Facultas  Parisien*- 
sis,  anno  1542,  inter  plures  articulos,  sic  decernit : « Non 
» minus  certum  est  unum  esse  jure  divino  Romanum  in 

Ecclesia  Christi  militante  pontificem,  cui  omnes  Chri- 

» stiani  parere  tenentur.  » Haec  etiam  est  doctrina  illus- 
trissimi Bossuet,  Append.  ad  Defens.  Declar.  Iib.  i,  c.  1. 
Si  autem  pontifex  Romanus  immediatam  non  haberet  \ 
jurisdictionem  per  orbem  universum,  omnes  Christiani 
non  magis  ipsi  parere  tenerentur  quam  archiepiscopo  ! 
aut  primati  : at  nullam  debent  obedientiam  archiepi- 
scopo ut  tali,  nec  primati  : ergo. 

4°  Ratione . Summus  enim  Pontifex  facultatem  habet, 
ex  dictis,  condendi  leges  quae  omnes  Christianos  spec- 
tent eosque  obligent  : verum  tales  leges  condere  non 
posset  si  immediatam  jurisdictionem  in  omnes  non  habe- 
ret : ergo. 

Unde  summus  ontifex  sententias  depositionis,  sus» 
pensionis,  interdicti  et  excommunicationis  in  universa  i 
Ecclesia  justa  de  causa  ferre  potest  : id  a nemine  catho- 
lico negatur,  modo  serventur  conditiones  quas  infra  ex-  ; 
ponemus. 

Eminentissime  sedis  Apostolice  praerogativae  quas  ex-  | 
posuimus,  innumeris  factis  confirmantur  : quicumque 
historiam  ecclesiasticam  attente  legerint,  plenissime  con- 
victi, fateri  cogentur  pontificem  Romanum  tanquam 
Petri  successorem  ceteros  episcopos  sua  dignitate  et  auc- 
toritate longe  precellere,  quod  observat  et  describit 
auctor  operis  pluries  jam  citati,  da  Pape , t.  1,1.  1,  c.  8. 
Postquam  diversa  retulit  testimonia,  addit  : « Nean- 
• moins  il  y a quelque  chose  peut-etre  de  plus  frappant 
» encore,  c’est  le  sentiment  general  qui  resuite  d’une 
» lectui  e attentive  de  1’histoire  ecclesiastique.  On  y sent, 

® s’il  est  permis  de  s’expliquer  ainsi,  je  ne  sais  quelle 
» presence  reelle  du  souverain  Pontife  sur  tous  les  points 
» du  monde  chretien.  II  est  partout,  ilse  mele  de  tout, 

» il  regarde  tout,  comme  de  tous  cotes  on  le  regarde.  » 

Sic  ipse  Pascal , non  suspectus,  notaverat  : « Il  ne  faut 
» pas  juger  de  ce  qu’est  le  pape  par  quelques  paroles 
» des  Peres...  mais  par  les  actions  de  1’Eglise  et  des 
® Peres,  et  par  les  canons.  Le  pape  est  le  premier.  Quel 
» autre  est  connu  de  tous  ? quel  autre  est  reconnu  de 
» tous,  ayant  pouvoir  d’influer  par  tout  le  corps,  parce 

» qiml  tientala  maitresse  branche  qui  influe  partout?  >» 

Pensees . 

§ II.  — De  Praerogativis  summi  Pontificis  controversis. 

Tres  praesertim  sunt  praerogativae  quae  ab  aliis  summo 
Pontifici  tribuuntur,  ab  aliis  vero  negantur,  nempe  auc- 
toritas in  temporalia  regum  , infallibilitas  in  docendo,  et 
summa  potestas  supra  concilium  generale. 

Cum  per  tempus  nobis  non  liceat  de  illis  fusiori  ser- 
mone disserere,  eas  breviter  exposituri  sumus.  Idcirco 
praesentem  paragraphum  in  tres  sectiones  dividemus; 
quartam  subjungemus  de  celebri  cleri  Gallicani  Decla- 
ratione, anni  1682,  et  de  libertatibus  Ecclesiae  Gallicanae. 

Sectio  prima.  — De  potestate  summi  Pontificis  in  temporalia 
regum. 

Circa  potestatem  summi  Pontificis  erga  bona  tempo- 
ralia qua  tuor  prodierunt  opinion  es. 

Prima  tenet  summum  Pontificem  ut  talem  jure  divino 
plenissimam  habere  potestatem  in  universum  orbem  ter- 
rarum, tum  in  rebus  ecclesiasticis,  tum  in  politicis,  ita  ut 
dominium  temporale  ab  uno  principe  ad  alterum  pro 
arbitrio  transferre  posset. 

Secunda  in  altero  extremo  posita,  docet  1°  pontificem 
Romanum  ut  pontificem  nullam  habere  potestatem  tem 
poralem,  et  nullo  modo  principibus  saecularibus  impe- 
rare posse ; 2°  nec  pontificem  Romanum  nec  alios  epi- 
scopos accipere  potuisse  dominium  in  provincias  aut  in 
urbes,  quocumque  titulo  eas  obtinuerint ; quia  , aiunt 
hujus  sententiae  auctores , jus  divinum  prohibet  ne  gla- 
dius spiritualis  et  gladius  temporalis  simul  in  eodem 
uniantur.  Ita,  post  Wiclefitas  et  Hussitas , Calvinistae  alii- 
que haeretici. 

Tertia  sententia , eorum  est  qui  affirmant  pontificem 
Romanum  nullam  jure  divino  habere  potestatem  tem- 
poralem directam  et  immediatam , sed  tantum  spiritua- 
lem : at  simul  contendunt  eum  , ratione  spiritualis  arc- 

tori  tatis,  indirectam  habere  potestatem  et  quidem 
summam  in  temporalia  omnium  principum  Christiano- 
rum et  omnium  fidelium ; sicque  Pontifex  de  hujusmodi 
bonis  semper  pro  suo  beneplacito  disponere  potest, 
quando  bonum  reipublicae  spiritualis  sibi  commissae  id 
postulare  videtur.  Ita  cardinalis  Bellarminus  cum  aliis 
pluribus  theologis,  praesertim  extraneis,  de  Romano 
pont.  1.  3 , cap.  6 et  7.  Sequentibus  maxime  nititur  ratio- 
nibus : 1°  Pontifex  Romanus  nullam  auctoritatem  habet 
in  temporalia  infidelium,  qui  sibi  non  subjiciuntur,  sed 
in  temporalia  fidelium  ; quia  in  eo  casu  politica  et  reli- 
giosa auctoritas  sibi  uniuntur  sicut  caro  et  spiritus  in 
homine ; non  duas  faciunt  respublicas  , sed  unicam  , ad 
eumdem  finem,  nempe  salutem  aeternam,  conducentem  : 
potestas  igitur  ecclesiastica,,  quae  est  infallibilis,  potesta- 
tem civilem  sibi  assumere , aut  destruere , aut  exercere , 
aut  pro  nutu  transferre  non  potest,  sed  eam  dirigere 
debet , quemadmodum  in  homine  bene  ordinato  spiritus 
facta  carnis  dirigit.  2°  In  rebuspublicis  Christianis  prin- 
ceps non  eligitur  aut  in  thronum  non  elevatur  nisi  sub 
conditione  veram  fidem  servandi  et  recte  gubernandi : 
si  ergo  fiat  haereticus  aut  sua  potestate  pertinaciter  ab- 
utatur , contractui  inter  se  et  populum  sibi  commissum 
expresso  vel  tacito  deest , ac  proinde  jus  imperandi  radi- 
citus amittit,  et  merito  deponi  potest.  Porro  sola  potestas 
ecclesiastica  privilegio  infallibilitatis  donata , recte  judi- 
care potest  an  talis  princeps  sit  haereticus  vel  in  malo 
ita  obduratus  ut  deponendus  sit  : ergo.  3°Plures  summi 
Pontifices  scientia  et  pietate  conspicui , ut  S.  Greg.  V II, 
Innocentius  IV  , Bonifacius  VIII,  Pius  V , etc.  firmiter 
persuasum  habuerunt  se , ut  B.  Petri  successores  et  su- 
premos Ecclesiae  rectores , hanc  habere  potestatem , 
cunctis  moraliter  episcopis  et  theologis  assentientibus. 
4°  Concil.  Lugd.  I generale,  anno  1245  celebratum,  hanc 
approbavit  doctrinam  , siquidem  Innocentius  IV  senten- 
tiam depositionis  contra  Fredericum  II  pronuntians  ait, 
apud  Labbe , t.  li , la  part.  se,  cum  fratribus  et  sancto  con- 
cilio deliberatione  prcehabita  diligenti , agere  dum  hunc 

imperatorem  auctoritate  Apostolica  et  vi  clavium  solem™ 
niter  deponit.  Ergo. 

Quarta  sententia , a multis  aliis  theologis  et  episcopis 
admissa  , tenet  pontificem  Romanum  nullam  jure  divino 
habere  potestatem  directam  nec  indirectam  , ad  sensum 
Bellarmini,  in  temporale  regum  aut  aliorum  Christiano- 
rum. Nihilominus  patroni  hujus  sententiae  volunt  illum 
plenissimam  habere  potestatem  spiritualem  in  princi- 
pes, sicut  in  simplices  fideles  , eos  docere,  corripere  et 
poenis  spiritualibus  plectere  posse,  atque  dubia  ad  con- 
scientiam illorum  et  subditorum  attinentia  Apostolica 
auctoritate  solvere . 

Prima  sententia  ab  ipso  Bellarmino  solidissimis  ratio- 
nibus confutatur;  secunda  ad  omnibus  catholicis  habetur 
non  tantum  ut  falsa , sed  etiam  ut  haeretica.  Opinionem 
Bellarmini  communiter  rejiciunt  Gallicani,  et  nituntur 
1°  pluribus  Scripturae  et  traditionis  textibus  , duas  esse 
potestates  distinctas , unam  politicam  et  alteram  eccle- 
siasticam , ostendentibus ; sed  cum  alterius  sententiae 
patroni  hanc  veritatem  non  negent , fateanturque  po- 
testatem ecclesiasticam  attributa  potestatis  civilis  usur- 
pare non  posse,  bene  vero  eam  suis  judiciis  et  sententiis 
dirigere , sequitur  has  auctoritates  ab  illustrissimo  Bossuet 
et  ab  aliis  auctoribus  Gallicanis  citatas , necnon  a nobis 
olim  allegatas , ad  rem  non  venire. 

2°  Nituntur  praesertim  sequentibus  rationibus , vide- 
licet : 1°  haec  opinio  rejicienda  est  quae  per  decem  priora 
Ecclesiae  saecula  fuit  inaudita:  atqui  talis  est  sententia 
docens  summum  Pontificem  potestatem  indirectam  ha- 
bere in  temporalia  regum , ad  sensum  Bellarmini , siqui- 
dem Bellarminus , magno  labore  congerens  testimonia 
ad  fulciendam  suam  opinionem  tendentia  , nulla  praefert 
hujus  generis  facta  anteriora  Gregorio  YII , qui , anno 
1080,  Henricum  1Y  deponere  tentavit  et  hac  novitate 
totum  orbem  commovit. 

2°  Opinio  tenens  pontificem  Romanum  reges  depo- 
nere posse  multa  infallibiliter  produceret  incommoda  : 
nempe  1°  concordiam  inter  sacerdotium  et  imperium 

redderet  impossibilem  ; 2°  principes  infideles  a religione 
Christiana  retraheret  : « Quelle  puissance  souveraine 
» voudrait  se  donner  un  maitre  qui  put  par  un  decret  lui 
» oter  son  royaume?  » ait  Bossuet , Lettre  au  carclinal 
d’Estrees;  3°  auctoritatem  summi  Pontificis  principibus, 
magistratibus  aliisque  multis  redderet  odiosam  ; quod 
ipse  sic  advertit  Fenclon , de  summi  Pontificis  auctorita- 
te, cap.  40  : « Dum  aliena  principum  saeculi  potestas  Ec- 
» clesiae  tribui  visa  est , propria  sensim  est  amissa  : bine 
» odiosa  facta  est  pia  haec  et  materna  auctoritas , quae 
» amorem  et  fiduciam  omnium  olim  sibi  conciliabat. 
» Haec  eadem  potestas,  quae  in  Leone,  aut  Agathone,  aut 
» Gregorio  Magno  blanda  et  chara  fuit , in  Gregorio  VII 
» et  in  Bonifacio  VIII  exterruit  gentes.  Hinc  certe  sen- 
» sim  imminuta  est  spiritualis  auctoritas , dum  tempo- 
» ralem  sibi  arrogare  videbatur.  >» 

3°  Tanta  potestas  Romano  pontifici  tribui  non  potest, 
nisi  evidens  habeat  fundamentum  in  Scriptura  sacra,  vel 
saltem  in  Apostolica  traditione  : atqui  haec  potestas  nul- 
lum hujusmodi  habet  fundamentum.  Non  quidem  in 
Scriptura,  cum  ipse  Bellarminus  nullum  proferat  textum, 
sed  tantum  Veteris  Testamenti  exempla,  ad  rem  non  at- 
tinentia, et  in  cap.  3 solide  refellat  argumenta  olim  de- 
ducta ex  parabola  duorum  gladiorum  et  ex  illis  verbis : 
Data  est  mihi  omnis  potestas  in  coelo  et  in  terra , Matth.  xx, 
28.  Non  pariter  in  traditione  Apostolica;  nullum  enim 
invenitur  hujus  opinionis  vestigium  certum  ante  Grego- 
rium  VII.  Ergo. 

4°  Si  reges , ob  suae  auctoritatis  abusum  , ea  spoliari 
possint,  caeteri  Christiani  cunctis  juribus  suis  pari  ratione 
exui  poterunt,  ut  fatetur  Bellarminus  : atqui  hoc  into- 
lerabile videtur.  Si  enim  dominus  potestate  et  faculta- 
tibus suis  ad  perdendas  animas  abutatur  , si  pater  actio- 
nes injustas  filiis  suis  praecipiat,  summus  Pontifex,  epi- 
scopus , parochus  et  confessarius  jus  habent  declarandi, 
auctoritate  respectiva , talibus  mandatis  non  obtempe- 
randum esse ; sed  quis  dicet  mandantes  juribus  suis  esse 
spoliandos  aut  spoliari  posse?  Ergo. 

5°  Idem  probant  hujus  sententiae  defensores  testimoriio 
theologorum  et  praesulum  : anno  1626  Facultas  Pari- 
siensis  , et  deinde  plures  aliae  Facultates  in  Gallia,  dam- 
naverunt opus  P.  Santarelli,  e Societate  Jesu,  Romae 
anno  praecedenti  editum , quia  opinionem  Bellarmini  do- 
cebat; Dupin , Hi  st.  eccl . t.  1. 

Eamdem  doctrinam  semper  tuiti  sunt  doctores  Galli- 
cani. An.  1789  catholici  Anglicani,  ex  votis  celeberrimi 
Pitt,  sententiam  sex  praecipuarum  Universitatum  Eu- 
ropae exquisierunt,  nempe  Parisiensis,  Duacensis,  Lova- 
niensis,  Gomplutensis , Salmanticensis  et  Vallisole tensis, 
circa  potestatem  Ecclesiasticam  in  temporalia  regis  An- 
gliae  : omnes  unanimiter  responderunt,  neque  papam, 
neque  cardinales,  neque  concilium  etiam  generale  habere 
potestatem  eum  deponendi  et  subditos  ejus  a juramento 
fidelitatis  absolvendi.  « La  plupart  des  theologiens  alle- 
t>  mands , hongrois , polonais , espagnols  et  portugais  pen- 
» sent  a-peu-pres  comme  ceux  de  France,  » ait  Bergier , 
Dict.  theol.  art.  Gallic . 

Episcopi  Gallicani  similiter  profitentur  summum  Pon- 
tificem in  nullo  casu  reges  deponere  posse,  ut  in  publica 
expositione  diei  3 aprilis  1826,  cui  unus  et  septuaginta 
subscripserunt,  testati  sunt,  occasione  operis  D.  de  la 
Mennais , cui  titulus , de  la  Religion  dans  ses  rapports  avec 
Vordre  cwil  et  politi  que. 

Parem  sententiam  expresserunt  omnes  archiepiscopi 
et  episcopi  jjiberni  per  alteram  declarationem  diei  23  ja- 
nuarii  1826.  Idem  expressis  verbis  manifestarunt,  mense 
maio  1826,  omnes  vicarii  Apostolici  eorumque  coadju- 
tores  munia  episcopolia  in  Anglia  et  Scotia  exercentes , 
Plurimi  episcopi , ex  Italia  ad  concilium  nationalc  Pari- 
siis anno  1811  celebratum  accedentes,  huic  doctrinae 
publice  adhaeserant.  Ipse  Pius  V II  enixe  rogatus  a tribus 
episcopis , ex  parte  Napoleonis  ad  eum  Savonam  missis, 
ut  scripto  promitteret  se  contra  qua  tuor  propositiones 
Declarationis  cleri  Gallicani  anni  1682  nihil  unquam 
acturum  esse,  huic  petitioni  annuere  noluerat,  sed  affir- 
maverat suam  repugnantiam  in  primam  propositionem 

non  cadere.  (Mtmoircs  sur  les  affaircs  eccles.  de  F 'rance , 
pendant  les  premicres  annees  du  dix-neuvieme  sieclc , t.  2.) 
Ergo. 

NOTANDA  MAXIMI  MOMENTI. 

1°  Advertendum  est  pontifices  Romanos  ut  tales,  in 
Bellarmini  aliorumque  Ultramontensium  systemate , 
nullo  modo  principum  auctoritatem  sibi  assumere , aut 
ad  alios  transferre,  vel  impedire,  destruere  aut  turbare 
posse ; sed  tantum  eam,  ut  diximus,  juxta  aequitatis  re- 
gulas dirigere,  idque  adjumento  sancti  Spiritus  ipsi  in 
muneribus  suis  obeundis  semper  assistentis. 

^ Eosdem  nihil  posse  in  principes  infideles,  neque  in 
principes  haereticos  aut  schismaticos,  quando  professio 
fidei  non  est  conditio  essentialis  ad  regnandum  , ut  nunc 
communiter  admittitur.  Unde  Romani  theologi  aliique 
sententiae  Bellarmini  defensores  libenter  fatentur  eam 
nunc  objecto  carere,  sed  pluribus  durantibus  saeculis 
applicabilem  fuisse  et  reipsa  pluries  merito  fuisse  appli- 
catam , licet  quandoque  summi  Pontifices  in  exercitio  le- 
gitimae suae  auctoritatis  plus  minusve  excesserint.  Ita  D. 
de  Maistrey  du  Pape,  t.  1 , cap.  9 et  10. 

3°  Plerique  saltem  Pontifices  maximi,  qui  potesta- 
tem exercuerunt,  vel  exercere  tentaverunt  in  temporalia 
regum , erant  scientia  et  pietate  conspicui : caveamus  ergo 
ne  eos , ob  talia  facta  , odio  habeamus ; sed,  attentis  cir- 
cumstantiis in  quibus  erant  constituti , potius  miremur 
eorum  animi  fortitudinem.  Miserrima  quippe  erant  tem- 
pora : invasiones  barbarorum,  destructio  studiorum,  per- 
petua bella,  omnia  subverterant  principia,  praesertim 
inter  principes  et  magnates , qui  densissimis  ignorantiae 
tenebris  involuti,  frequenter  in  actibus  suis  nullas  justi- 
tiae et  aequitatis  regulas  sequebantur  : moribus  erant 
asperi  et  depravati;  populi,  ab  eis  crudeliter  vexati,  ad  cle- 
rum confugiebant  gementes,  ut  invenirent  protectores 
ac  defensores.  Episcopi  et  inprimis  sumini  Pontifices  , ob 
eminenticrem  suam  auctoritatem , admonitionibus,  con- 
siliis, exhortationibus  et  precibus  hujusmodi  principes 

saepe  emollierunt  et  ad  meliores  fruges  adduxerunt.  Saepe 
etiam  alios  invenerunt  ita  obduratos  et  contumaces , ut 
nihil  ab  eis  obtinere  possent  : tunc,  post  minas  frustra 
iteratas,  eos  excommunicabant.  Frequentiores  autem  ex- 
communicationes in  contemptum  venerunt : tunc  Grego- 
rius  VII,  vehementi  zelo  contra  omnes  abusus  accensus, 
et  ardenti  ingenio  praeditus,  efficaciora  quaesiit  media 
contra  Henricum  IV , qui  ipse  Pontificem  in  concilia- 
bulo  Germaniae  deponi  jusserat.  Supponens  ergo,  non 
vero  definiens,  se  absolutam  habere  potestatem  in  im- 
peratorem ut  talem  ( ex  multo  enim  tempore  imperatores 
electi,  confirmationem  et  coronam  a pontifice  Romano 
accipiebant),  ad  solemnem  depositionis  sententiam  pro- 
cedit. Quidam  alii  Pontifices,  Gregorium  VII  imitantes, 
principes  contumaces  excommunicaverunt ; raro  tamen 
usque  ad  depositionem  venerunt,  et  ordinarie  nonnisi 
erga  eos  qui  fuerant  electi,  ac  proinde  coronam  sub 
certis  conditionibus  expressis  aut  tacitis  acceperant, 
quibus  cum  pertinaciter  deficerent , jus  imperandi  merito 
amittebant.  Throno  autem  vacanti  per  sententiam  decla- 
rato, magnates,  ad  quos  pertinebat  electio,  convoca- 
bantur ut  digniorem  eligerent  principem.  Si  quidam 
abusus  in  exercitio  talis  potestatis  irrepserint,  quod  ipsi 
pontifices  Romani  non  negant,  certe  affirmari  non 
potest  eam  in  se  sumptam  esse  malam,  injustam,  ab- 
surdam : constat,  e contra,  eam  bene  intellectam  nihil 
inordinatum  continere  et  aliquando  fuisse  utilissimam. 

4°  Certum  est  Romanum  pontificem,  ut  Petri  successo- 
rem et  Christi  vicarium,  spiritualem  habere  jurisdictio- 
nem in  Christianos  principes  sicut  in  simplices  fideles,  ac 
consequenter  eos  excommunicationi  aliisque  poenis  spiri- 
tualibus subjicere  posse  : hoc  a nullo  catholico  negari 
potest.  Non  minus  certo  constat,  ut  jam  monuimus,  ex- 
communicationem , haeresim  aliasve  poenas  ecclesiasticas 
aut  quascumque  culpas  vel  spirituales  sententias  juribus 
temporalibus  per  se  non  nocere.  Unde  1°  principes  ho- 
dierni, sive  catholici,  sive  haeretici  etiam  obdurati,  nihil 
habent  formidandum  a suprema  summi  Pontificis  auc- 

toritate,  siquidem  in  plerisque  saltem  constitutionibus 
regnorum  professio  fidei  catholicae  non  amplius  est  con- 
ditio essentialis  ad  regnandum.  2°  Qui  olim  coronam 
accipiebant  sub  conditione  quod  essent  catholici  et  recte 
gubernarent,  conqueri  non  poterant  si,  potestate  sua 
evidenter  abutentes,  aut  in  liseresim  labentes  et  per- 
severantes , repellebantur  a throno.  Etenim  potestatem 
summi  Pontificis  in  his  casibus  non  negabant,  sed  con- 
tendebant se  non  esse  haereticos  , se  non  potuisse  excom- 
municari , etc. 

5°  Boni  principes,  aut  delinquentes  etiam  graviter, 
sed  emendationem  non  respuentes , nihil  unquam  mo- 
lesti ex  parte  summorum  Pontificum  experti  sunt;  in 
ipsis,  e contra,  semper  invenerunt  amicos,  adjutores  et 
recti  ordinis  tenacissimos  defensores.  Soli  depravati , pu- 
blica scandala  praebentes  vel  populorum  suorum  oppres- 
sores et  ad  meliora  consilia  redire  pertinaciter  recusantes, 
extremis  sententiis  fuerunt  subjecti.  Nulla  igitur  erat 
ratio  cur,  his  temporibus,  principes  electi  et  juxta  aequi- 
tatis regulas  regnare  volentes,  ab  acceptanda  corona  sibi 
oblata  retraherentur,  sub  praetextu  quod  delinquentes 
aut  errorem  amplectentes,  a Romanis  pontificibus  ex- 
communicari et  deponi  possent,  et  multo  minus  cur 
infideles  et  haeretici  fidem  catholicam  non  amplecte- 
rentur. 

A fortiori  recentes  philosophi  nostri , si  principiis  suis 
starent,  magnis  laudibus  celebrare  deberent  Romanos 
pontifices,  qui  causam  populorum  injuste  oppressorum 
soli  diu  sustinuerunt. 

6°  Caeterum , quaedam  in  historia  reperiuntur  facta  ab 
Ultramontanis  allegata  et  nihil  probantia  : v.  g.  1°  epis- 
copi, etplusquam  alii  summus  Pontifex,  consulebantur 
utrum  dignitas  regia  convenienter  huic  vel  illi  homini  de- 
ferretur; tunc  sententiam  suam  bene  vel  male  aperientes, 
non  semel  definierunt  eam  ab  uno  ad  alterum  trans- 
ferri posse ; errare  potuerunt,  sed  proprie  loquendo,  vi  sui 
primatus  in  potestatem  temporalem  non  agebant.  Sic 
concilium  XII  Toletanum  definivit,  anno  681,  Hispanos 

regi  Vambae  jam  non  esse  obstrictos,  quia  regnabat  Her- 
vigius.  Sic  Zacharias  declaravit,  anno  751,  nomen  regis 
a Chilperico  III  deferendum  esse  Pippino,  qui  jam  solus 
de  facto  habebat  potestatem.  Sic  Leo  III,  anno  800,  titu- 
lum imperatoris  et  coronam  imposuit  Garolo  Magno, 
sed  ex  consensu  et  precibus  Romanorum,  'qui  ab  impe- 
ratore Orientis  gubernari,  regi  ac  defendi  amplius  non 
poterant.  Anno  962,  Joannes  XII  coronavit  Othonem  I, 
sed  victorem,  et  ab  Italis  recognitum  ut  imperatorem. 
Non  ergo  coronam  de  plenitudine  suae  potestatis  ab  uno 
in  alium  magis  transferebat,  quam  Pius  "VII,  coronando 
Napoleonem,  imperium  se  ei  dedisse  credidit. 

2°  Plures  principes  se  suumque  regnum  sedi  Aposto- 
licae  consecraverant  et  subministrabant,  se  tributarios 
erga  summum  Pontificem,  B.  Petri  successorem,  con- 
stituerant : hinc  summi  Pontifices  arbitrari  potuerunt 
se,  ratione  altioris  potestatis  (comme  suzerciins),  habere 
auctoritatem  eos  admonendi,  judicandi  et  deponendi. 

3°  In  quibusdam  conciliis  plures  decretae  fuerunt 
poenae  temporales,  v.  g.  in  concilio  Lateranensi  III, 
anno  1179,  contra  Albigenses  et  eorum  fautores,  in 
concilio  Lateranensi  IV,  anno  1215,  sub  Innocentio  III. 
Sed  notandum  est  duo  haec  concilia  fuisse  convocata 
tum  ad  exstinguendas  haereses  Catharorum,  Albigensium 
et  Valdensium,  tum  ad  medendum  innumeris  malis 
quae  inde  in  omni  genere  pullulabant  : in  eis  autem 
plures  cum  patribus  sedebant  principes,  et  non  pauci 
aderant  'aliorum  legati;  inter  episcopos  multi  erant 
simul  domini  temporales.  Ut  ergo  calamitatibus  tam 
lugendis  efficacius  occurreretur,  ex  consensu  principum 
praesentium  et  absentium  legatorum,  decretis  adversus 
haereses  junctae  sunt  poenae  temporales  contra  haereticos 
eorumque  fautores  : juste  autem  principes  bellum  his  hae- 
reticis, publicae  tranquillitatis  evidenter  hostibus,  inferre 
poterant,  ut  eos  ad  servandas  leges  aequitatis  adduce- 
rent : ergo  poenas  temporales  contra  illos  illorumque 
fautores  licite  poterant  decernere.  In  his  igitur  ac  in 
aliis  conciliis  in  quibus  latae  aut  statutae  sunt  poenae  mix- 

tae,  pars  spiritualis  episcopis,  et  pars  temporalis  prin- 
cipibus eas  decernentibus  vel  iis  consentientibus  tri- 
buenda est.  Talia  sunt,  v.  g.  Capitularia  Caroli  Magni. 

Haec  de  tanta  quaestione,  olimtam  vehementer  agitata, 
saepe  tam  imperfecte  ponderata,  et  nunc  ad  praxim  non 
pertinente,  sufficere  nobis  videntur. 

Sectio  secunda.  — De  infallibilitate  summi  Pontificis. 

Omnes  catholici  tenent  1°  summum  Pontificem, 
quocumque  modo  loquatur,  errare  posse  in  controver- 
siis facti,  quae  ex  hominum;  informatione  ac  testimoniis 
praecipue  pendent,  et  cum  quaestionibus  dogmaticis  non 
sunt  colligatae;  2°  illum,  sicut  caeteros  homines,  errare 
posse  in  quaestionibus  fidei  et  morum,  si  ut  doctor  pri- 
vatus doceat,  v.  g.  si  libros  theologicos  aut  canonicos 
componat.  Plures  tamen  olim  tenuerunt  eum  etiam  ut 
doctorem  privatum  errare  non  posse  : at  opinio  ista  jam 
diu  abolevit. 

Deinde  catholici  adhuc  sunt  unanimes  circa  duo 
puncta  : 1°  conveniunt  summum  Pontificem,  cum  gene- 
rali concilio  docentem,  circa  fidem  et  mores  errare  non 
posse ; 2°  generaliter  admittunt  Pontificem  in  re  dubia 
statuentem  per  decretum  omnes  fideles  spectans,  ab  om- 
nibus cum  veneratione  et  obedienter  audiendum  esse, 
sive  errare  possit,  sive  non;  quia  id  necessarium  est  ad 
bonum  Ecclesiae  regimen,  et  ad  depositum  sanae  doc- 
trinae custodiendum.  Ita  Bellarminus,  de  Pontifice  Ro- 
mano, 1.  4,  c.  2. 

His  notatis , tres  occurrunt  diversae  opiniones.  la  Est 
eorum  qui  tenent  illum,  in  quantum  est  Pontifex,  errare 
posse  si  absque  concilio  generali  aut  consensu  Ecclesiae 
dispersae,  aliquid  definiat.  2a  Tenet  eum  nunquam  errare 
posse,  etiamsi  solus  et  absque  ullo  concilio  propositio- 
nem aliquam  definiat.  3a  Docet  summum  Pontificem  non 
posse  ullo  modo  definire  aliquid  hcereti cum,  a tota  Ecclesia 
credendum . Qui  autem  hanc  sententiam  tuentur,  adhuc 
inter  se  dissentiunt,  saltem  quoad  formam;  alii  enim 

dicunt  Pontificem  errare  non  posse,  si  mature  procedat  ct 
consilium  audiat  aliorum  pastorum , quod  est  definire,  ut 
aiunt,  ex  cathedra ; alii  vero  conditionem  hanc  praecise 
non  negant,  sed  contendunt  non  posse  fieri  ut  Pontifex 
temere  definiat . 

Igitur  quaestio  est  utrum  summus  Pontifex  ex  cathedra 
B.  Petri  loquens,  et  aliquid  circa  fidem  vel  mores  defi- 
niens ab  universa  Ecclesia  credendum  aut  faciendum, 
infallibilitatis  privilegio  gaudeat.  Hanc  thesim  fortiter 
tuentur  Bellarminus,  loco  citato  ; Melchior  Canus,  lib.6, 
c.  3 et  seq.  Billuart,  Ligorio,  Veith,  Cerboni,  et  com- 
muniter extranei;  quidam  etiam  Galli,  v.  g.  doctissimus 
de  Marea , speciali  hac  de  re  dissertatione,  plures  docto- 
res  Sorbonici,  et  nonnulli  recentiores,  inter  quos  D.  de 
Maistre,  Pedimontanus,  sed  qui  in  lingua  nostra  scripsit, 
du  Pape  et  de  VEglise  Gallicane , et  D.  de  la  Mennais. 

Auctores  vero  nostri,  post  illustrissimum  Bossuet,  Def. 
Deci.  1.  10,  distinguunt  sanctam  sedem  Apostolicam  ab 
ipsa  summi  Pontificis  persona  : unanimiter  admittunt  de 
fide  esse  B.  Petrum semper  habiturum  esse  successorem; 
nam  legitimus  B.  Petri  successor  est  fundamentum  et 
caput  Ecclesiae ; aedificium  autem  subsistere  non  potest 
sine  fundamento,  nec  corpus  sine  capite  : inde  conclu- 
dunt legitimum  B.  Petri  successorem,  ex  hypothesi 
quod  in  errorem  cadat,  nunquam  in  eo  perseveraturum 
generaliter.  Cum  aliunde  constet  Romanum  pontificem 
legitimum  esse  B.  Petri  successorem,  inferunt  sedem 
Romanam  nunquam  deficere  posse,  sicut  defecerunt  se- 
des Antiochena,  Alexandrina,  Hierosolymitana,  etc. 

At  nihilominus  contendunt  summum  Pontificem, 
etiam  ex  cathedra  loquentem  et  totam  Ecclesiam  docen- 
tem, errare  posse,  seu  ipsius  judicium  irreformabile  non 
esse,  nisi  consensus  Ecclesiae  ei  accesserit.  Ita  Bossuet , 
in  opere  modo  citato,  Tourncly,  Bailly , Regni  er,  de  la 
Luzerne , etc.  Haec  controversia  longior  esset  pro  scopo 
nostro,  ut  eam  ex  professo  tractare  aggrediamur.  Nunc 
omnes  infallibilitatis  papae  defensores  ultro  conveniunt 
illam  sententiam  ad  fidem  catholicam  non  pertinere. 

Ergo  1°  nullus  catholicus,  ubicumque  existat,  eam  ad« 
mittere  tenetur;  2°  Galli  illam  impugnantes  et  rejicientes 
nullam  merentur  censuram  aut  notam,  sicut  ostendit 
Bossuet  in  Gallia  orthodoxa,  quae  est  dissertatio  praevia  ad 
Defensionem  Declarationis,  etc. 

3°  Eo  ipso  dogmatica  sanctae  Sedis  judicia,  licet  summa 
cum  veneratione  ab  omnibus  sint  suscipienda,  non  tamen 
sunt  de  fide  catholica,  priusquam  episcoporum  consensu 
saltem  tacito  muniantur.  Quod  sic  exprimit  Bossuet,  in 
epistola  ad  D.  Dirois , qui  tunc  erat  Romae  : 

« Nousavons  bien  vu  que,  quoi  qu’onenseignat  en  spe- 
» culation,  il  en  faudrait  toujours  en  pratique  revenir  & 
» ne  mettre  la  derniere  et  irrevocable  decision  que  dans 
» le  consentement  de  1’Eglise  universelle,  a laquelle  seule 
» nous  attachons  notre  foi  dans  le  Symbole.  » D.  de  Baus - 
set  addit,  Histoire  de  Bossuet : « Et  en  effet,  c’est  toujours 
» ou  en  reviennent  les  Ultramontains  eux-memes,  lors- 
» qu’ils  sont  forces  dans  leurs  derniers  i etrancliemens» 
» LTinfaillibilite  du  pape  finit  par  n’etre  plus  quecelle  de 
» 1’Eglise  universelle.  » 

Ad  nihil  igitur  pro  praxi  conducit  controversia  de 
summi  Pontificis  infallibilitate  : itaque  merito  ab  illa  pe- 
nitus abstinendum  esse  judicarunt  doctissimi  theologi,  v. 
g.  celeberrimi  fratres  Adrianus  et  Petrus  de  Walembourg, 
in  Controversiis  contra  protestantes,  et  pater  Veron,  in 
sua  Regula  fidei  maxime  laudata. 

Si  una  prae  altera  mihi  eligenda  esset  sententia,  pro  in- 
fallibilitate procul  dubio  starem : ea  enim  sententia  multo 
melius  probata,  et  consuetae  agendi  rationi  episcoporum  ca- 
tholicorum etiam  Gallicanorum  ubi  de  dogmaticis  summi 
Pontificis  decisionibus  agitur,  velut  in  infinitis  super 
haeresi  janseniana  negotiis,  magis  congruens  videtur. 
Admissa  Romani  pontificis  infallibilitate,  omnes  catho- 
lici judicio  ejus  solemni  stare  tenentur,  dum,  e contra, 
infallibilitate  rejecta,  interminabiles  et  fere  insolubiles 
nascuntur  difficultates. 


DE  VERA  ECCLESIA. 


469 


Sectio  tertia*  — De  potestate  summi  Pontificis  respective  ad 
concilium  generale. 

Petitur  an  concilium  generale  sit  supra  papam,  vel 
papa  supra  concilium  generale? 

Quaestio  non  est  nec  esse  potest  de  concilio  generali 
una  cum  summo  Pontifice  congregato;  papa  enim  non 
potest  esse  seipso  superior  vel  inferior. 

Certum  est  1°  summum  Pontificem  esse  superiorem 
omni  concilio  particulari , sive  provinciali , sive  nationali; 
id  omnes  catholici  fatentur.  Etenim  summus  Pontifex 
divinam  habet  auctoritatem  in  tota  Ecclesia;  quando  ex 
cathedra  Petri  loquitur,  totam  Ecclesiam  docet,  omnes 
fideles  sunt  ipsius  oves , eos  verbo  Dei  pascere  tenetur ; 
episcopi  vero  qui  concilium  provinciale  vel  nationale 
constituunt,  auctoritatem  habent  in  his  ecclesiis  respec- 
tivis  limitatam,  totam  Ecclesiam  non  repraesentant , nec 
pro  tota  Ecclesia  loquuntur.  Unde,  juxta  omnes,  illaesis 
promissionibus  Christi  errare  possunt,  sicut  erravit  con- 
cilium Carthaginense  sub  S.  Cypriano  celebratum,  octo- 
ginta quinque  complectens  episcopos , quorum  plurimi 
erant  fidei  confessores. 

Certum  est  2°  concilium  non  esse  generale  nisi  a papa 
fuerit  convocatum;  aut  saltem  legitime  approbatum,  ut 
supra  dixi  mus . 

Attamen  certum  est  3°  tempore  schismatis  et  in  casibus 
extraordinariis  concilium  generale  sufficienter  convocari 
posse  absque  papa,  v.  g.  si  nullus  aut  tantum  dubius  exi- 
stat  papa ; Ecclesia  enim  , quae  nunquam  perire  nec  defi- 
cere potest,  sufficientem  semper  habere  debet  potestatem 
ut  in  quocumque  casu  sibi  provideat : in  tali  ergo  extre- 
mitate concilium  generale  a cardinalibus,  v.  g.  vel  etiam 
a principe  saeculari  congregatum  , fit  legitimum  , non 
quidem  ut  dogmata  fidei  infallibiliter  definiat,  sed  ut 
inter  contendentes  de  pontificatu  pronuntiet , et  certum 
papam  ostendat  vel  constituat.  Sic  primum  factum  est  in 
concilio  Pisano , anno  1409 , deinde  in  concilio  Constan- 

tiensi,  anno  1415.  Concilium  Pisanum  deposuit  duos 
pontifices  contendentes  et  dubios  , scilicet  Gregorium  XII 
et  Benedictum  XIII , et  elegit  Alexandrum  V , cui  post 
decem  menses  successit  Joannes  XXIII.  Cum  autem 
Gregorius  et  Benedictus  suae  depositioni  acquiescere  nol- 
lent, et  numerosae  ecclesiae  illis  adhaerere  non  cessarent, 
Alexander  Y et  Joannes  XXIII  a tota  Ecclesia  ut  legitimi 
pontifices  nunquam  fuerunt  admissi.  Tres  igitur  erant 
simul  papae.  Concilium  Constantiense  eos  omnes  deposuit, 
Martinum  Y elegit,  Gregorius  et  Joannes  pontificatui  re- 
nuntiarunt, Benedictus  XIII  ( Petrus  de  Luna)  ab  omni- 
bus fuit  derelictus,  Martinus  solus  remansit,  et  universa 
Ecclesia  eum  ut  legitimum  B.  Petri  successorem  agnovit, 
sicque  tandem  finem  habuit  magnum  Occidentis  schisma. 

Certum  est  adhuc  4°  summum  Pontificem  concilio  ge- 
nerali non  esse  superiorem,  eo  sensu  quod  dogmatica  ejus 
decreta  annullare  aut  mutare  possit ; decreta  enim  certo 
infallibilia  nullam  subire  possunt  mutationem  : atqui 
decreta  concilii  vere  generalis  , secundum  conditiones  a 
nobis  superius  expositas,  certo  sunt  infallibilia  : ergo  nec 
summus  Pontifex  nec  aliud  concilium  generale  aliquid 
in  eis  mutare  potest.  Posset,  e contra , leges  et  disciplinae 
statuta  per  legitimam  dispensationem  relaxare,  sicut 
ostendimus. 

Certum  est  5°  summum  Pontificem  a dictis  legibus  aut 
statutis  sine  justa  causa  dispensare  non  posse  , saltem  li- 
cite ; id  supra  probavimus . 

Sola  ergo  quae  superest  difficultas  in  eo  sita  est,  vide- 
licet 1°  an  concilium  generale  legitime  congregatum,  cui 
summus  Pontifex  per  se  aut  per  legatos  praeest , possit 
eumdem  Pontificem  , quamvis  non  dubium  , accusare, 
judicare,  condemnare  et  deponere,  an  vero  in  eo  casu 
Pontifex  valeat  concilium  dissolvere  aut  in  alium  locum 
transferre ; 2°  an  concilium  generale  legitime  congrega- 
tum et  celebratum,  vera  gaudeat  infallibilitate,  indepen- 
denter  a confirmatione  summi  Pontificis. 

Omnes  iterum  conveniunt  1°  concilium  legitimam  ha- 
bere potestatem  examinandi  Pontificem  de  aperta  haeresi 

aut  schismate  suspectum  , illumque  condemnandi  et  de- 
ponendi , si  convincatur;  nam  quilibet  homo  vere  haere- 
ticus ipso  facto  extra  Ecclesiam  constituitur  : ergo  illius 
caput  esse  non  potest , seu  accuratius  , si  papa  sit , eo  ipso 
dignitatem  suam  coram  Deo  amittit;  ideo  concilium  in 
eo  casu  proprie  non  deponeret , sed  papam  jam  non  esse 
declararet.  Sic  Ultramontani. 

2°  Universim  admittunt  theologi  concilium  generale 
omnimoda  infallibilitate  gaudere,  si  in  decretis  suis  in- 
structionem a summo  Pontifice  per  litteras  aut  per  le- 
gatos datam  sequatur,  quia  tunc  adest  consensus  totius 
Ecclesiae. 

3°  Si,  e contra,  legati  mandata  a summo  Pontifice  ac- 
cepta transgrederentur,  concilium  non  esse  infallibile 
generatim  admittitur  , quia  vere  cecumenicum  dici  non 
posset.  Sic  Nicolaus  I annullavit  quidquid  ex  consensu 
legatorum  suorum  factum  fuerat  in  concilio  Constanti- 
nopolitano,  tempore  Pliotii,  contra  Xgnatium. 

Quaestio  denique,  ad  simpliciorem  statum  suum  ultimo 
reducta , sic  videtur  esse  : 1°  utrum  concilium  generale 
legitime  congregatum  habeat  auctoritatem  in  summum 
Pontificem , non  dubium , sed  certum , de  haeresi  aut 
schismate  non  convictum , ita  ut  illum  deponere  possit , 
an  vero  Pontifex  habeat  auctoritatem  in  concilium; 
2°  utrum,  ex  hypothesi  quod  concilium  legitime  congre- 
gatum unam  sententiam  admitteret,  et  oppositam  Pon- 
tifex teneret,  Pontifici  potius  quam  concilio,  vel  concilio 
potius  quam  Pontifici  adhaerendum  foret. 

In  omnibus  retro  saeculis  neutra  ex  his  suppositioni- 
bus adhuc  contigit.  Ex  divinis  promissionibus  non  solum 
praesumere , sed  sperare  licet  neutram  deinceps  adven- 
turam esse  ; quippe  Spiritus  sanctus  Ecclesiam  catholi- 
cam semper  speciali  assistentia  regens , non  permittet 
tantis  malis  eam  concuti.  Parvi  ergo  refert  ut  immore- 
mur  in  discutienda  liac  quaestione  sat  subtili,  intricata, 
apud  plerosque  theologos  diffusa  et  non  mediocriter  ob- 
scura. Generaliter  Galli , contra  cunctos  extraneos , re- 
spectivam  concilii  auctoritatem  supra  summum  Pontifi- 

Cem  admittunt  et  propugnant.  Legi  possunt  auctores 
supra  citati , ubi  de  infallibilitate. 

Sectio  quarta.  — De  celebri  cleri  Gallicani  Declaratione 
anni  1682,  et  de  libertatibus  Ecclesiae  Gallicanae. 

Paucis  verbis  texenda  est  historia  eorum  quae  famosis- 
simae liuic  Declarationi  occasionem  praebuerunt;  deinde 
genuinum  sensum  ejus  assignabimus  ; postea  expende- 
mus quae  sit  auctoritas  ejus;  denique  tractabimus  de 
libertatibus  Ecclesiae  Gallicanae. 

Punctum  primum.  — Historia  Declarationis  cleri  Gallicani, 
anni  1682. 

Ab  immemoriali  tempore  reges  nostri  jura  circa  bene- 
ficia in  ecclesiis  sui  regni  habebant : jura  hec  dicebantur 
regalia,  Gallice  la  regale . In  eo  consistebant  1°  quod  rex 
bona  temporalia  episcoporum  et  archiepiscoporuin,  sede 
vacante,  per  suos  delegatos  sibi  administraret,  usque  ad 
diem  quo  novus  episcopus  vel  arclii episcopus  juramen- 
tum fidelitatis  praestaret;  2°  quod  interea  nominaret  ad 
omnia  beneficia  ad  quae  episcopus  solet  nominare,  ex- 
ceptis tamen  parochiis.  Hinc  jus  regale  erat  simul  tem- 
porale et  spirituale.  Circa  originem  talis  juris  valde  inter 
se  dissentiunt  auctores  ; sed  quidquid  sit , certum  est 
regem  legitimum  habere  non  potuisse  jus  ad  beneficia 
nominandi , nisi  ex  consensu  Ecclesiae  saltem  tacito ; 
nam  potestas  civilis,  quantacumque  sit,  nullum  habet 
jus  per  seipsam  in  diversa  Ecclesiae  officia,  nec  proinde 
in  personas  quatenus  ea  exercere  debent  : non  magis 
ergo  potest  ad  ea  officia  nominare  et  jurisdictionem  con- 
ferre, quam  Ecclesia  magistratus  civiles  instituere  posset. 

Ludovicus  XIY  jus  regale,  per  solemne  edictum  anni 
1673,  ad  omnes  ecclesias  regni  sui  in  quibus  non  exi- 
stebat  extendere  voluit.  Episcopi  Apamensis  et  Alethen- 
sis  huic  edicto  parere  recusarunt,  attestantes  regem  po- 
testatem suam  excedere.  Tunc  gravis  contra  eos  ingruit 
tempestas;  a potestate  temporali  oppressi,  a suis  metro- 


DE  VERA  ECCLESIA. 


47» 

politanis  damnati , ad  suminum  pontificem  Innocen- 
tium XI  appellarunt.  Pontifex  ille,  morum  integritate, 
bonorum  temporalium  despicientia , pietate  et  zelo  con- 
spicuus, sed  charactere  inflexibilis  et  propositi  semel 
concoepti  tenacissimus  , causam  duorum  episcoporum  ar- 
denter suscepit,  sententias  metropoli tanorum  Tolosani 
et  Narbonensis  irritavit , bis  ad  Ludovicum  XIV  scripsit, 
et  nihil  obtinuit.  Tertium  breve  ad  illum  misit , anno 
1679,  quo  graviter  eum  increpavit,  declarans  se  in  tanto 
periculo  non  neglecturum  remedia  quibus,  ex  potestate 
Dei  sibi  commissa,  uti  poterat. 

Rex  potentissimus  has  minas  indignanter  ferens,  ex- 
traordinaria totius  cleri  Gallicani  comitia  per  suas  litte- 
ras 16  junii  1681  convocavit,  ut  viderent  in  deliberatione 
communi  quid  ad  pacem  regni  servandam  et  honorem 
regis  tuendum  agendum  foret. 

Nusquam  visus  est  in  Gallia  coetus  episcoporum  et 
presbyterorum  numerosior  virtutibus  ac  scientia  com- 
mendatior, inquit  D.  Baussct  in  Historia  Bossuet,  Plu- 
rimi tamen  episcopi  apparebant  valde  exacerbati , et 
inultum  timendum  erat  ne,  variis  de  causis  , nimis  com- 
moti , ultra  modum  procederent , Romanum  pontificem 
magis  ac  magis  offenderent  ac  irritarent , magnum , 
praeter  intentionem  suam,  excitarent  incendium  quod  in 
luctuosissimum  schisma  desineret.  Infelicem  hunc  exi- 
tum praevidens  Bossuet  tanquam  possibilem  , vigilanti  et 
constanti  prudentia  quaerebat  illum  praecavendo  avertere. 
Designatus  fuit  ut  sermonem  consuetum  in  exordio  hujus 
coetus  pronuntiaret ; de  unitate  Ecclesiae  disserere  statuit; 
materiam  illam  tanti  monenti  clare,  lucide  , graviter  ac 
summa  cum  religione  tractavit,  omnia  verba  attenter 
ponderavit,  et  animos  jam  nimis  divergere  incipientes  in 
unum  coadunavit,  aut  saltem  multum  temperavit. 

Ipse  mentem  suam  aperit  in  epistola  ad  card.  d’Estrees9 
mensis  decembris  1681  : « Je  n’ai  pas  mis  dans  mon  dis- 
d cours  une  seule  parole  qu’avec  des  raisons  particulieres, 
» et  toujours  , je  vous  1’assure  devant  Dieu  , avec  une  in- 
v tention  tres-pure  pour  le  saint  Siege  et  pour  la  paix. 

Statim  atque  coetus  fuit  congregatus,  de  jure  regali 
primum  actum  est.  Rex , in  proposito  suo  firmiter  perse- 
verans, idem  jus  ad  omnes  ecclesias  huc  usque  exemptas 
extendere  semper  voluit;  attamen  in  modo  illud  exer- 
cendi aliquid  relaxare  proponebat , nempe  pro  beneficiis  ( 
quibus  aliqua  jurisdictio  erat  annexa , retinebat  dun-  ! 
taxat  jus  praesentandi,  et  subditi  sic  praesentati  vicarios  1 
capitulares  vel  novum  episcopum  adire  tenebantur,  ut 
institutionem  canonicam  obtinerent.  Temperamentum 
istud,  cum  imposita  conditione,  grato  animo  clerus  li- 
benter admisit : tunc  Ludovicus  XIV  emisit  novum  edic- 
tum mense  januario  1682,  quo  regalicim  ad  omnes  eccle- 
sias regni  sui  extendebat.  Clerus  autem  totius  rei  con- 
clusionem summo  Pontifici  notam  fecit  per  epistolam 
diei  3 Februarii  1682  quam  Bossuet  redegit.  Post  duos 
menses  tantum  (11  aprilis  ) Innocentius  XI  respondit 
episcopis  per  breve  duris  et  asperis  vocibus  plenum , ex- 
probrans illis  quod  jura  ecclesiarum  suarum  contra  in- 
justam regis  auctoritatem  male  defenderent , annullavit 
ac  irritavit  quidquid  in  hac  quaestione  statuerant. 

Interea  rex,  ex  consilio  D.  Colbert,  primi  ministri  sui, 
speciale  mandatum  dedit  episcopis  ut  veram  Ecclesiae 
Gallicanae  sententiam  circa  potestatem  summi  Pontificis 
per  nonnullos  articulos  clare  exprimerent.  Ex  tunc  ma- 
gis adhuc  timere  coepit  Bossuet  pro  unitate  Ecclesiae  : 
hujusmodi  declarationem  avertere  aut  saltem  retardare 
voluisset;  sed,  cum  nihil  sub  hoc  respectu  obtinendum 
videret,  totus  fuit  ut  regi , magistratibus  et  episcopis  sa- 
tisfaceret, et  tamen  essentialia  sanctae  Sedis  jura  prorsus 
illaesa  servaret;  pro  eis  contra  plures  episcopos  fortiter 
pugnavit,  et  sequentem  Declarationem  contexuit,  quae 
ab  omnibus  fuit  admissa. 

Declaratio  diei  19  martii  1682. 

» Ecclesiae  Gallicanae  decreta  et  libertates  a majoribus 
» nostris  tanto  studio  propugnata,  earumque  funda- 
p menta  sacris  canonibus  et  Patrum  traditione  nixa, 

b multi  diruere  moliuntur;  nec  desunt  qui  eorum  ob- 
D tentu  primatum  Petri  ej usque  successorum  Romano- 
© rum  pontificum  , a Christo  institutum  , iisque  debitam 
» ab  omnibus  Christianis  obedientiam,  sedisque  Aposto- 
© licse , in  qua  fides  praedicatur  et  unitas  servatur  Ecclesiae, 
» reverendam  omnibus  gentibus  majestatem  imminuere 
» non  vereantur.  Haeretici  quoque  nihil  praetermittunt 
» quo  eam  potestatem , qua  pax  Ecclesiae  continetur  , in- 
» vidiosam  et  gravem  regibus  et  populis  ostentent,  iis- 
» que  fraudibus  simplices  animas  ab  Ecclesiae  matris 
» Christique  adeo  communione  dissocient.  Quae  ut  incom- 
» moda  propulsemus , nos  ai  chiepiscopi  et  episcopi  Pari- 
» siis  mandato  regio  congregati , ecclesiam  Gallicanam 
» repraesentantes,  una  cum  caeleris  ecclesiasticis  viris  no- 
» biscuin  deputatis,  diligenti  tractatu  habito,  haec  san- 
» cienda  et  declaranda  esse  duximus. 

» I.  Primum  beato  Petro  ejusque  successoribus , Christi 
» vicariis,  ipsique  Ecclesiae  rerum  spiritualium  et  ad 
» aeternam  salutem  pertinentium , non  autem  civilium,  a 
© Deo  traditam  potestatem , dicente  Domino  : Regnum 
» meum  non  est  de  hoc  mundo ; et  iterum : Reddite  ergo 
© quce  sunt  Cee  saris , Ccesari , et  quee  sunt  Dei , Deo  ; ac 
© proinde  stare  Apostolicum  illud  : Omnis  anima  potesta- 
ti tibus  sublimioribus  subdita  sit;  non  est  enim  potestas  nisi 
© a Deo  ; quce  autem  sunt , a Deo  ordinatee  sunt;  itaque  qui 
» potestati  resistit , Dei  ordinationi  resistit . Reges  ergo  et 
» principes  in  temporalibus  nulli  ecclesiasticae  potestati 
» Dei  ordinatione  subjici  neque  auctoritate  clavium  Ec- 
» clesiae  directe  vel  indirecte  deponi,  aut  illorum  sub- 
© ditos  eximi  a fide  atque  obedientia,  ac  praestito  fide- 
» litatis  sacramento  solvi  posse ; eamque  sententiam 
» publicae  tranquillitati  necessariam , nec  minus  Ecclesiae 
» quam  imperio  utilem  , ut  verbo  Dei,  Patrum  traditioni, 
© et  sanctorum  exemplis  consonam,  omnino  retinendam. 

» II.  Sic  autem  inesse  Apostolicae  sedi  ac  Petri  succes- 
» soribus,  Christi  vicariis,  rerum  spiritualium  plenam 
© potestatem  , ut  simul  valeant  atque  immota  consistant 
» sanctae  cecumenicae  synodi  Constant iensis , a sede  Apo- 

» stolica comprobata,  ipsoque  Romanorum  pontificum  ac 
» totius  Ecclesiae  usu  confirmata,  atque  ab  Ecclesia  Gal- 
» licana  perpetua  religione  custodita  decreta  de  aucto- 
» ritate  conciliorum  generalium , quae  sessione  quarta  et 
v quinta  continentur;  nec  probari  a Gallicana  Ecclesia 
» qui  eorum  decretorum  , quasi  dubiae  sint  auctoritatis  ac 
n minus  approbata,  robur  infringant,  aut  ad  solum  scliis- 
» matis  tempus  concilii  dicta  detorqueant. 

» III.  Hinc  Apostolicae  potestatis  usum  moderandum 
» per  canones  Spiritu  Dei  conditos , et  totius  mundi  reve- 
la rentia  consecratos  ; valere  etiam  regulas , mores  et  in- 
» stituta  a regno  et  Ecclesia  Gallicana  recepta,  patrumque 
o terminos  manere  inconcussos  ; atque  id  pertinere  ad 
» amplitudinem  Apostolicae  sedis , ut  statuta  et  consuetu- 
» dines  sanctae  Sedis  et  ecclesiarum  consensione  firmata, 
» propriam  stabilitatem  obtineant. 

» 1Y.  In  fidei  quoque  quaestionibus  praecipuas  summi 
» Pontificis  esse  partes,  ejusque  decreta  ad  omnes  et 
» singulas  ecclesias  pertinere,  nec  tamen  irreformabile 
» esse  judicium,  nisi  Ecclesiae  consensus  accesserit. 

» Quae  accepta  a patribus  ad  omnes  ecclesias  Gallica- 
» nas  atque  episcopos  iis  Spiritu  sancto  auctore  praesi- 
» dentes  mittenda  decrevimus , ut  idipsum  dicamus 
» omnes  , simusque  in  eodem  sensu  et  sententia.  » 

Statim  atque  liaec  cleri  Gallicani  Declaratio  ab  omnibus 
episcopis  aliisque  ecclesiasticis  viris  in  comitiis  sedenti- 
bus subscripta  prodiit , Ludovicus  XIY  eam  adoptavit , et 
solemni  edicto,  diei  23martii  1682,  jussit  ut  tanquam  lex 
regni  haberetur,  ac  in  cunctis  theologiae  scholis  docere- 
tur. Omnis  clerus  Gallicanus  moraliter  ei  subscripsit. 
At  Innocentius  XI,  graviter  inde  offensus  , institutionem 
canonicam  constanter  recusavit  eis  qui  Declarationi  sub- 
scripserant et  a rege  episcopi  aut  archiepiscopi  nomi- 
nati erant , exigens  ab  eis  ut  subscriptionem  et  adhaesio- 
nem suam  revocarent  : rex  autem  noluit  alios  episcopos 
nominatos  per  bullas  Pontificias,  aliis  praetermissis,  ac- 
cipere; res  per  undecim  annos  sic  permansit,  et  tertia 
pars  sedium  episcopalium  pastoribus  erat  destituta.  Ale- 

xander  VIII , Innocentii  successor,  iisdein  principiis 
adhaesit,  decem  menses  tantum  pontificatum  obtinuit,  et 
immediate  ante  mortem  publicari  jussit  constitutionem 
quam  sex  abhinc  mensibus  jam  paraverat  adversus  cleri 
Gallicani  Declarationem. 

Innocentius  XII  Alexandro  successit,  anno  1691,  et 
statim  de  rebus  componendis  cum  Christianissimo  rege 
tractare  coepit,  ut  pax  Ecclesiae  Gallicanae  restitueretur; 
constanter  exegit  ut  qui  praedictae  Declarationi  subscrip- 
serant, aliquam  satisfactionem  sedi  Apostolicae  darent. 
Post  longam  discussionem,  episcopi  nominati  ad  suam 
Sanctitatem  hanc  scripserunt  epistolam,  die  14  Septem- 
bris 1693  : 

« Ad  pedes  Beatitudinis  vestrae  provoluti,  profitemur 
» et  declaramus  nos  vehementer  quidem,  et  supra  omne 
» id  quod  dici  potest,  ex  corde  dolere  de  rebus  gestis  in 
t>  comitiis  praedictis,  quae  Sanctitati  vestrae  et  ejusdem 
» praedecessoribus  summopere  displicuerunt ; ac  proinde 
© quidquid  in  iisdem  comitiis  circa  ecclesiasticam  potes- 
» tatem  et  Pontificiam  auctoritatem  decretum  censeri 
© potuit,  pro  non  decreto  habemus  et  habendum  esse 
9 declaramus  : praeterea,  pro  non  deliberato  habemus 
» illud  quod  in  praejudicium  j urium  ecclesiarum  delibe- 
» ratum  censeri  potuit;  mens  quippe  nostra  non  fuit 
» quidquam  decernere  et  ecclesiis  praedictis  praejudicium 
» inferre,  n 

Illa  epistola,  saltem  quoad  substantiam,  a Bossuet fuerat 
redacta  ( Nouveaax  opuscules  de  Fleury ).  Episcopi  promo- 
vendi doctrinam  Gallorum  in  ea  praecise  non  ejurant, 
sed  testantur  1°  se  dolere  de  illa  Declaratione  quam 
vellent  non  existere ; 2°  nullam  habuisse  intentionem 
aliquid  statuendi  et  definiendi,  sed  tantum  opinionem 
declarandi  et  manifestandi.  Sic  Bossuet  hanc  epistolam 
ipsamque  Declarationem  interpretatur  in  Gallia  ortho- 
doxa, § 6. 

Ludovicus  XIV  eodem  tempore  scripsit  quoque  pro- 
pria manu  ad  Innocentium  XII  his  verbis  : » 

« Tres-saint  Pere,  jyai  toujours  beaucoup  espere  de 

d l’exaltation  de  votre  Saintete  au  pontificat  pour  les 
i»  avantages  de  1’Eglise  et  1’avancement  de  notre  sainte 

* religion ; j’en  eprouve  presentement  les  effets  avecbien 
» de  la  joie  dans  tout  ce  que  sa  Beatitude  fait  de  grand 
t>  et  d’avantageux  pour  le  bien  de  1’un  et  de  1’autre. 
w Cela  redouble  en  moi  mon  respect  filial  envers  votre 
5>  Beatitude  : comme  je  cberche  dele  lui  faire  connaitre 
» par  les  plus  fortes  preuves  que  j’en  puis  donn£r,  je  suis 

* bien  aise  aussi  de  faire  savoir  a votre  Saintete  que  j’ai 
» donne  les  ordres  necessaires  pour  que  les  choses  con- 
» tenues  dans  mon  edit  du  22  mars  1682,  toucliant  la 
» Declaration  faite  par  le  Clerge  deFrance,  a quoi  les 
» conjonctures  passees  m’avaient  oblige,  ne  soient  pas 
» observees;  et  que,  desirant  que  non-seulement  votre 
b Saintete  soit  informee  de  mes  senti  mens,  mais  encore 
» que  tout  le  monde  connaisse  par  une  marque  particu- 
» liere  la  veneration  que  j’ai  pour  ses  grandes  et  saintes 
s qualites,  je  ne  doute  pas  que  votre  Beatitude  n’y  re- 
b ponde  par  toutes  les  preuves  de  demonstrations  envers 
» moi  de  son  affection  paternelle...  » Hi  st.  cie  Bossuet. 

Notandum  est , regem  summo  Pontifici  non  promittere 
quod  in  posterum  propositiones  Declarationis  1682  in 
regno  suo  propugnare  non  liceret  : id  ipse  respondit 
anno  1713,  cum  Glemens  XI,  Innocentii  XII  successor, 
bullas  institutionis  concedere  nollet  D.  de  Saint-Jgnan, 
pro  sede  Bellovacensi,  quia  praedictas  propositiones  in 
thesi  publica  anno  1705  defenderat.  Semper  igitur  unus- 
quisque has  opiniones  amplecti  ac  tueri  pro  arbitrio  suo 
potuit  : imo  in  cunctis  Universitatibus  nostris  professo- 
res eas  docebant,  et  fere  omnes  theologi  qui  de  Ecclesia 
in  scriptis  suis  tractaverunt,  eas  propugnaverunt. 

Cum  edictum  Ludovici XIV  diei  22  martii  anni  1682, 
expresse  revocatum  non  fuisset,  Parlamenta  semper  illud 
habuerunt  ut  legem  proprie  dictam  usque  ad  initium 
perturbationis  Gallicanae,  ejusque  observationem  stricte 
prosecuta  sunt. 

Punctum  secundum.  — De  genuino  sensu  Declarationis  cleri 
Gallicani  anni  1682. 

1°  Ubi  praedicta  cleri  Gallicani  Declaratio  innotuit, 
facta  est  odiosa  Pontifici  maximo,  cardinalibus,  theolo- 
gis Romanis  et  fere  omnibus  extraneis  , qui  undique 
adversus  illam  insurrexerunt,  in  Hispania,  Italia,  Hun- 
garia,  etc.  omnes  enim  eam  sibi  fingebant  velut  decre- 
tum fidei  aut  quoddam  judicium  doctrinale  episcoporum : 
et  fatendum  est  episcopos  Declarationis  auctores,  in 
epistola  ad  suos  collegas  absentes,  dedisse  locum  tale  fe- 
rendi judicium.  In  hac  autem  hypothesi,  actus  ille  valde 
reprehensibilis  ac  damnandus  fuisset , cum  enuntiasset 
caeteras  ecclesias  contrarium  sentientes  in  errorem  ver- 
sari. Propterea  totus  fuit  Bossuet  ut  ostenderet  nec  se 
nec  alios  episcopos  ullo  modo  aliquid  definire  intendisse, 
sed  tantum  opiniones  suas  in  quaestionibus  ad  fidem  non 
pertinentibus  manifestare  voluisse. 

2°  Plurimi  arbitrati  sunt  praesules  Gallicanos  statuere 
in  secundo  articulo  Declarationis  concilium  generale  esse 
tribunal  ordinarium  supra  summum  Pontificem  insti- 
tutum : verum  talis  non  est  sensus  hujus  articuli  : 
» Nous  ne  croyons  pas,  ait  D . Fleury , Noaveaax  opuscu- 
n les  , que  les  concites  doivent  etre  regardes  comme  un 
» tribunal  regie  et  ordinaire  au-dessus  du  pape,  mais 
» comme  un  remede  extraorclinaire  dans  les  maux  ex- 
9 tremes  et  dans  les  grandes  divisions  de  1’Eglise.  » Idem 
expressis  verbis  asserit  Bossuet , Lettre  au  cardinat  d’Es- 
trees . Ipsimet  Ultramontani  fatentur  deponendum  esse 
papam  haereticum,  aut  declarandum  dignitate  papali 
destitutum  : unde  controversia  potius  esse  videtur  de 
modo  procedendi  quam  de  substantia  rei,  ac  proinde 
opinio  Gallorum  nihil  auctoritati  summi  Pontificis 
detrahit. 

3°  Tertius  articulus  eo  sensu  intellectus  est,  quod  pon- 
tifex Romanus  ita  constringeretur  canonibus,  ut  ab  illis 
dispensare  non  posset,  vel  a superiori  potestate,  nempe 
a concilio,  ad  eos  servandos  cogeretur,  ut  videre  est  apud 

card.  Litta , Lettre  18c.  Sed  nunquam  talis  fuit  mens  doc- 
torum praesulumque  Gallicanorum  ; expresse  enim  docet 
Bossuet,  cui  omnes  alii  libenter  subscribunt,  papam 
nihil  non  posse , cum  necessitas  id  postulari t,  ut  supra 
diximus.  Legitimus  ergo  sensus  illius  articuli  est,  sum- 
mum Pontificem  teneri,  saltem  ut  licite  agat,  auctorita- 
tem suam  moderare  per  canones  Spiritu  Dei  conditos,  et 
totius  mundi  reverentia  consecratos  (sunt  verba  S.  Damasi)  , 
quod  Ultramontani  et  ipsi  summi  Pontifices  ultro  faten- 
tur. In  hoc  tantum  existit  opinionum  varietas  quod,  sci- 
licet, juxta  Gallicanos,  summus  Pontifex  subjiciatur  le- 
gibus conciliorum  generalium  ut  inferior,  adeo  ut  sine 
legitima  causa  ab  illis  valide  dispensare  non  possit,  dum 
Ultramontani  asserunt  illum  eis  subjectum  esse  sicut 
legislatorem  propriis  legibus  suis,  a quibus  valide,  etiam 
sine  causa,  dispensare  valet.  De  iegitimitate  autem  causae 
solus  Pontifex  judicat,  saltem  in  casibus  ordinariis  : unde 
controversia  fere  ad  nihil  reducitur  quoad  praxim. 

4°  Quartus  articulus  intellectus  est  ab  Ultramontanis , 
quasi  clerus  Gallicanus  dixisset  et  definire  voluisset  pa- 
pam esse  fallibilem  : hoc  autem  falsum  est;  id  unum 
quippe  statuere  voluit , nempe  decreta  summi  Pontificis 
ultimam  fidei  regulam  non  esse,  nisi  consensus  episco- 
porum ei  accesserit,  et  ea  praecise  intentione  has  adhibuit 
voces,  nec  tamen  irreformabile  esse  judicium,  nisi  consensus 
Ecclesice  accesserit . Ita  Bossuet , qui  certe  audiendus  est, 
cum  ipse  vocem  irreformabile  totis  viribus  curaverit 
usurpandam  potius  quam  infallibile . Opinio  quidem  cleri 
Gallicani  non  est  summum  Pontificem  etiam  ex  cathedra 
loquentem  errare  non  posse,  sed  nunquam  propositum 
habuit  sententiam  adversam  reprobandi.  Ex  utraque 
vero  parte  omnes  convenire  tenentur  decreta  Pontifica- 
lia, licet  summa  veneratione  suscipienda,  ultimum  robur 
non  consequi  donec  consensus  episcoporum  accesserit. 
Yid e Bossuet,  coroll.  ad  calcem  Defens.  n.  8,  et  Nouvcaux 
opus  cules  de  Fleury . 

Punctum  tertium.  — De  auctorilale  Declarationis  anni  1682. 

Sedulo  distinguendum  est  inter  Declarationem  et  doc- 
trinam in  ea  expressam.  Haec  quippe  doctrina  ante  De- 
clarationem libere  defendebatur  in  scholis  nostris,  et  eo 
tempore  variis  de  causis  magis  invaluerat : ergo,  sublata 
Declaratione,  liceret  adhuc  eam  tenere  ac  defendere  cum 
debita  sobrietate.  Unde  Bossuet,  Gallia  orthodoxa,  § 10, 
affirmat  se  defensionem  ipsius  Declarationis  stricte  non 
suscipere,  bene  vero  priscae  doctrinae  Facultatis  Pari- 
siensis  : « Abeat  ergo  Declaratio  quo  libuerit,  inquit; 
» non  eam,  quod  saepe  profiteri  juvat,  tutandam  hic 
t»  suscipimus.  Manet  inconcussa  et  censurae  omnis  ex- 
» pers  prisca  illa  sententia  Parisiensium.  » 

Quaestio  est  igitur  an  praefata  Declaratio  habeat  vim 
legis. 

1°  Certum  est  illam  vim  legis  ecclesiasticae  non  habere : 
1°  quia  episcopi  sententiam  suam  tantummodo  manifes- 
tare voluerunt,  non  vero  decretum  efformare,  nec  legem 
condere;  2°  quia  deputati  secundi  ordinis  ad  episcopa- 
tum promovendi,  qui  in  comitiis  anni  1682  sedentes 
Declarationi  adhaeserant , testati  sunt  in  epistola  satisfac- 
toria  quam  paulo  ante  retulimus,  mentem  suam  non 
fuisse  quidquam  decernere,  et  praeterea  revocaverunt 
quidquid  contra  Pontificiam  auctoritatem  decretum  cen- 
seri posset;  3°  quia  Alexander  YIII  dictam  Declaratio- 
nem rescidit  et  annullavit;  sunt  ferme  ipsius  verba. 
Quamvis  constitutio  ejus  non  fuerit  publicata  secundum 
formas  in  Gallia  consuetas,  non  tamen  est  parvi  mo- 
menti etiam  apud  nos. 

2°  Non  videtur  quomodo  eadem  Declaratio  vim  legis 
civilis  haberet : 1°  quia  auctoritas  civilis  non  habet  jus 
aliquid  praecipiendi  circa  doctrinam  ecclesiasticam; 
2°  quia  Ludovicus  XI Y,  licet  edictum  suum  solemniter 
non  revocaverit,  testatur,  in  epistola  ad  Innocentium  XII, 
6e  j ussisse  ut  deinceps  non  observaretur;  et  3°  praecipue, 
quia  Charta  constitutionalis  anni  1814  et  anni  1830  illud 
I.  21 

abrogasset,  si  adhuc  exstitisset,  declarando  Gallos  habere 
jus  opiniones  suas  publicandi,  observando  leges  qu?e 
abusus  ex  tali  libertate  provenientes  reprimere  debent : 
porro  nulla;  postea  conditae  sunt  leges  quae  libertatem 
circa  opiniones  in  Declaratione  anni  1682  contentas  coer- 
ceant. Ergo. 

Quaeritur  utrum  praedictae  Declarationi  subscribere  li- 
ceat ? 

R.  1°  Certum  est , ut  diximus,  licere  opiniones  in  |ea 
contentas  tenere  ac  docere,  utpote  nullo  modo  damna- 
tas : at  ipsa  Declaratio  fuit  cassata  et  annullata ; qui  ergo 
ei  subscriberent,  contra  decretum  sanctae  Sedis  agerent. 

2°  Attamen  certum  est  ei  subscribentes  nullam  mereri 
censuram ; nam  Pontifices  maximi  fortius  adversus  illam 
insurgentes,  ab  omni  nota  haeresis,  schismatis,  vel  etiam 
erroris  caute  abstinuerunt.  Sic  se  habet  Alexander  VIII, 
in  bulla  Inter  multiplices , supra  citata  : « Omnia  et  sin- 
» gula,  quae  tam  quoad  extensionem  juris  regaliae,  quam 
» quoad  Declarationem  de  potestate  ecclesiastica,  ac 
» quatuor  propositiones  in  ea  contentas,  in  supradictis 
» comitiis  cleri  Gallicani,  anno  1682  habitis,  acta  et 
» gesta  fuerunt,  cum  omnibus  et  singulis  mandatis, 
» arrestis,  etc.  improbamus,  cassamus,  irritamus  et  an- 

» nullamus deque  eorum  nullitate  coram  Domino 

» protestamur.  >» 

Benedictus  XIY  scribens  ad  supremum  Hispaniae  in- 
quisitorem, die  31  julii,  anno  1748,  sic  aiebat,  de  opere 
Bos  suet  agens  : « Totum  opus  ( Defensio  Declarationis ) 
» versatur  in  asserendis  propositionibus  a clero  Galli- 
» cano  firmatis  in  conventu  anni  1682.  Difficile  profecto 
» est  aliud  opus  reperire  quod  aeque  adversetur  doctrinae 
» extra  Galliam  ubique  receptae  de  summi  Pontificis  ex 
» cathedra  definientis  infallibilitate,  de  ejus  excellentia 
» supra  quodeumque  concilium  cecumenicum,  de  ejus 
» jure  indirecto,  si  potissimum  religionis  et  Ecclesiae 
» commodum  id  exigat,  super  juribus  temporalibus 
» principum  supremorum.  Tempore  felicis  recordationis 
» Clementis  XII,  nostri  immediati  praedecessoris,  serio 

actum  est  de  opere  proscribendo ; et  tandem  conclusum 
* fuit,  ut  a proscriptione  abstineretur,  nedum  ob  memo- 
» riam  auctoris  ex  tot  aliis  capitibus  de  religione  bene 
» meriti,  sed  ob  justum  novorum  dissidiorum  timorem.  » 
Yidetur  quid  sapientissimus  ac  doctissimus  Pontifex 
de  Declaratione,  necnon  de  doctrina  in  ea  consignata, 
et  de  opere  ad  eam  tuendam  tantis  laboribus  confecto 
censuerit,  et  simul  nullam  de  facto  censuram  in  ejus 
defensores  fuisse  inustam. 

Pius  YI,  in  bulla  Auctorem  fidei , edita  die  28  aug. 
anno  1794,  contra  actus  synodi  Pistoriensis,  ait  : « Ne- 
as que  silentio  praetereunda  insignis  et  fraudis  plena  syn- 
» odi  temeritas,  quae  pridem  improbatam  ab  Apostolica 
» sede  conventus  Gallicani  Declarationem  anni  1682 
» causa  sit,  non  amplissimis  modo  laudibus  exornare, 

» sed eam  in  decretum  de  fide  inscriptum  insidiose 

» includere,  articulos  in  ea  contentos  palam  adoptare 

» Exigit  a nobis  pastoralis  sollicitudo  recentem  horum 
» (actorum  anni  1682)  factam  in  synodo  tot  vitiis  affec- 
»>  tatam  adoptionem,  velut  temerariam,  scandalosain,  ac 
a praesertim....  liuic  Apostolicae  sedi  summopere  inju- 
» riosam  reprobare  ac  damnare.  » 

Cardinalis  Gerdii  sapienter  observat  hanc  condemna- 
tionem Pontificiam,  non  in  quatuor  articulos  Declara- 
tionis anni  1682  in  se  spectatos  cadere,  sed  in  vitiosam 
eorum  adoptionem  in  decreto  de  fide  : ergo  iterum  famo- 
sissima Declaratio  nullis  censuris  unquam  fuit  inusta. 

Summus  Pontifex  hac  de  re  anno  1820  consultus,  his 
verbis  : « Beatissime  Pater,  N.  confessarius  in  Galliis, 
» S.  V.  humillime  consulit,  num  ipse  queat  et  debeat 
» absolvere  illos  ecclesiasticos  qui  se  subjicere  recusant 
» condemnationi  quam  sancta  Sedes  edidit  quatuor  cele- 
» berrimarum  propositionum  cleri  Gallicani.  Ita  multae 
d tollentur  quaestiones  et  conscientiae  quiescent.  » 
Respondit  per  sacram  Pcenitentiariam  ut  sequitur  : 
« Sacra  Pcenitentiaria , diligenter  perpensa  proposita 
» quaestione,  respondendum  censuit,  Declarationem  con- 
» ventus  Gallicani  anni  1682,  ab  Apostolica  sede  impro- 

» batam  quidem  fuisse,  ejusque  conventus  acta  rescissa, 
» et  nulla  atque  irrita  declarata;  nullam  tamen  tlieolo- 
>>  gicae  censurae  notam  doctrinae  Declaratione  illa  con- 
» tentae  inustam  fuisse  : propterea  nihil  obstare  quomi- 
» nus  sacramentali  absolutione  donentur  sacerdotes  illi 
» qui  bona  fide  et  ex  animi  sui  persuasione  doctrinae  illi 
» adhuc  adhaerent,  modo  absolutione  digni  aliunde  vi- 
» deantur.  Datum  Romae,  in  sacra  Pcenitentiaria,  die 
* 27  sept.  1820. — Michael,  cardinalis  de  Petro,  Major 
» Pcenitentiarius.  » 

Punctum  quartum*  — De  Ubertatibus  Ecclesiae  Gallicance, 

Libertates  Ecclesiae  Gallicanae  sunt  leges  vel  consue- 
tudines ex  principiis  disciplinam  spectantibus  Gallis 
propriis  fluentes,  a Clero  Gallicano  cum  expresso  vel  ta- 
cito summi  Pontificis  et  Ecclesiae  consensu  admissae. 

Diximus  1°  in  definitione,  a clero  Gallicano  admissae ; 
vera  enim  notio  libertatum  nostrarum  non  repetenda  est 
a magistratibus  rerum  ecclesiasticarum  parum  peritis, 
et  multo  minus  a publicis  oratoribus  et  scriptoribus  po- 
liticis, sed  a canonistis,  doctoribus  et  praesertim  ab  epi- 
scopis qui  sunt  naturales  earum  custodes. 

Diximus  2°  cum  expresso  vel  tacito , etc.  Est  enim  de 
fide  ecclesiastica  summum  Pontificem  habere  jurisdictio- 
nem ac  consequenter  potestatem  legislativam,  vi  prima- 
tus divini,  in  omnes  ecclesias  particulares  : atqui  jus  di- 
vinum nulla  consuetudine  deleri  potest : ergo  quaelibet 
ecclesia  particularis  decretis  summi  Pontificis  obedire  te- 
netur, nisi  ex  consensu  illius  saltem  legitime  praesumpto 
dispensetur.  Si  quippe  privatae  ecclesiae  decreta  summi 
Pontificis,  ipso  renitente , sub  praetextu  libertatum  sua- 
rum rejicere  possent,  jam  factum  esset  de  subordina- 
tione,  evanesceret  unitas.  Ergo* 

Hinc  sequitur , concilia  generalia  et  summos  Pontifices 
libertatibus  nostris  derogare  posse.  Nam  1°  auctoritas 
superior  auctoritatem  sibi  inferiorem  reformare  potest  : 
porro  Ecclesia  Gallicana  est  inferior  concilio  generali  et 
ipso  pontifici  Romano.  Unde  episcopi  agnoverunt  obii- 

gationem  publicandi  concilium  Triden tinum  illudque, 
quantum  in  se  erat,  promulgarunt  variis  in  conciliis  pro- 
vincialibus, et  Concordatum  anni  1801  susceperunt,  licet 
propriis  libertatibus  nostris  directe  opponeretur.  2°  Om- 
nes consentiunt  summum  Pontificem  legibus  Ecclesiae 
universalis  derogare  posse , quando  graves  occurrunt  ra- 
tiones : ergo  a fortiori  et  consuetudinibus  Ecclesiae  par- 
ticularis. 

His  positis , certum  est  libertates  ecclesiae  Gallicanae 
nihil  habere  vitii ; consuetudines  enim  a Patribus  nobis 
traditae  canonibus  conciliorum  fundatae,  sedis  Apostolicae 
et  Ecclesiae  consensu  firmatae  , in  se  bonae  sunt  ac  legi- 
timae : ergo  licet  eas  servare , atque  in  hoc  vera  sanctae 
Sedis  jura  minime  laeduntur.  Imo  dignitatis  et  amplitu- 
dinis est  tantae  sedis  ut  antiquae  leges  de  consensu  ejus 
formatae  serventur,  et  immobilitatem  obtineant;  sum- 
mus Pontifex  eas  subvertere  rationabiliter  velle  non  po- 
test in  casibus  ordinariis  , et  quando  omnes  episcopi  lo- 
corum judicant  optimum  esse  illas  servare.  Ipsa  concilia 
generalia  non  censentur  eas  ubi  existunt  attingere  et 
abrogare.  Hinc  concilium  Tridentinum  pluribus  in  punc- 
tis non  fuit  receptum  apud  nos  quoad  disciplinam,  ideo- 
que  subeo  respectu  neutiquam  nos  obligat.  Bulla  In  ccena 
Domini  consuetudinibus  nostris  in  multis  opposita,  nun- 
quam publicata  fuit  in  Gallia;  idcirco  censuris  in  ea 
latis  non  ligamur. 

Pariter,  ex  antiqua  consuetudine,  episcopi  in  Gallia 
ab  liaeresi  per  se  aut  per  alios  absolvunt , licentiam  le- 
gendi libros  haereticos  concedunt,  decisiones  congrega- 
tionum cardinalium  velut  auctoritatem  habentes  non 
agnoscunt,  in  ipso  regno  judicari  deberit,  nec  in  causa  ap- 
pellationis cogi  possunt  adire  Romam,  ut  supra  diximus . 

Bullae  et  omnia  summi  Pontificis  statuta,  forum  exter- 
num spectantia,  nullam  vim  legalem  in  regno  habent, 
nec  publicari  aut  exsecutioni  mandari  possunt,  quin 
prius  supremae  curiae,  nunc  concilio  gubernii  ( conseil 
dyEtat ) fuerint  praesentata  et  recognita  ut  authentica , 
privilegiis  regni  non  adversantia,  et  in  actis  publicis  in- 

scripta  ( enregi stries  ).  Haec  tamen  sunt  pro  foro  civili  tan- 
tum ; acceptatio  enim  et  inscriptio  actus  summi  Pontificis 
in  civilibus  registris  minime  requiri  possunt  ad  ligan- 
das conscientias,  ad  conferendam  jurisdictionem,  etc. 
Sola  pro  his  effectibus  sufficit  acceptatio  et  publicatio  ab 
episcopis  facta  , idque  pro  tempore  duntaxat  ordinario  , 
non  vero  pro  tempore  quo  illae  formalitates  impleri  non 
possent,  ut  contigit  per  revolutionem  nostram;  nec  pa- 
riter locum  habent  quando  agitur  de  dispensationibus , 
de  rescriptis  forum  internum  duntaxat  spectantibus,  vel 
gratiarum,  v.  g.  indulgentiarum  concessionibus  : attamen 
dispensationes  et  illae  gratiarum  concessiones  praesentari 
debent  ordinario  antequam  exsecutioni  mandentur. 
Talis  est  usus  apud  nos  receptus,  quem  novit  nec  im- 
probat pontifex  Romanus.  Yide  les  vrais  principes  de 
Ve  glis  e Gallicane . Excipiuntur  rescripta  S.  Poenitentiariae 
forum  internum  individuorum  respicientia. 

Aliae  ecclesiae,  v.  g.  Hispaniarum , Belgiae , Germaniae,  etc. 
sua  etiam  specialia  habent  privilegia  quae  sedulo  conser- 
vant, nemine  contradicente;  quare  ergo  consuetudines 
nostras  non  haberemus  ? Eas  vocamus  libertates , quia 
potestati  regum  et  episcoporum  favent  relative  ad  sum- 
mum Pontificem  ; sed  vox  illa  qua  multi  abusi  sunt , le- 
gitimitati  eorum  non  nocet,  supposito  consensu  summi 
Pontificis  saltem  tacito.  Si  ergo  videamur  odiosi  extra- 
neis propter  libertates  nostras,  id  praesertim  venit  ex  eo 
quod  male  percipiant  sub  quo  respectu  eas  tueamur. 

Non  diffitemur  multiplices  natos  esse  abusus  in  Gallia 
sub  praetextu  harum  libertatum ; quicumque  enim  his- 
toriae ecclesiasticae  ultimi  saeculi  non  est  omnino  expers , 
ignorare  non  potest  quot  modis  auctoritas  civilis  spiri- 
tualem Ecclesiae  potestatem  evidenter  laeserit,  nomine 
libertatis.  Studiosissimi  libertatum  nostrarum  defensores 
non  semel  amare  conquesti  sunt  de  officiariis  regiis  et 
magistratibus,  qui  legitimam  potestatem  suam  sic  prae- 
tergrediebantur. Pluries  improbaverunt  eorum  libros , 
opinionibus  erroneis  et  ad  schisma  tendentibus  plenos , 
v.  g.  opera  Petri  Pithou y Traite  des  Ubertes  de  Veglise 

Gallicane,  cum  eorum  probationibus  Petri  Dupuy , de 
quibus  viginti  et  duo  episcopi,  post  examen,  anno  1639, 
dixerunt  : « Compilator  ille  multis  pessimis  bona  quae- 
» dam  immiscuit,  et  inter  falsas  et  haereticas,  quas  detes- 
» tamur , Ecclesiae  Gallicanae  ascriptas  servitutes  potius 

» quam  libertates exposuit.  " Proces-verbaux  clu 

Clerge , t.  3,  pieces  justif.  n.  1. 

Bossuet,  in  Defens.  Deci.  1.  ii,  c.  20  , declarat  episcopos 
Ecclesiae  Gallicanae  nunquam  omnia  approbasse  quae  in 
operibus  Petri  Dupuy  e t Caroli  Freret,  Traite  de  Tabus, 
continentur  : non  igitur  quaerendae  sunt  verae  libertates 
nostrae  in  hujusmodi  et  in  aliis  ejusdem  generis  ope- 
ribus. 

Hic  etiam  Bossuet,  epistola  ad  cardin.  d’Estrees , His- 
toire  de  Bossuet;  sic  habet  : « Je  me  suis  propose  deux 
• choses  : l’une  , en  pariant  des  libertes  de  1’eglise  Galli- 
» cane , d’en  parier  sans  aucune  diminution  de  la  vraie 
» grandeur  du  saint  Siege ; 1’autre,  de  les  expliquer  de  la 
m maniere  que  les  entendcnt  les  ev eques , et  non  pas  de  la 
» maniere  que  les  entendent  les  magistrats.  » 

Fenelon , in  notis  ab  illustrissimo  vitae  ejus  scriptore 
nobis  transmissis,  pieces  justijicatives  du  livre  7e,  n.  8 , sic 
mentem  suam  aperit  : « Le  roi  dans  la  pratique  est  plus 
» dief  de  1’Eglise  que  le  pape  en  France.  Libertes  a l’e- 
» gara  du  pape  , servi  tudes  a 1’egard  du  roi.  Autorite  du 
» roi  sur  1’Eglise  devolue  aux  juges  laiques.  Les  laiques 
» dominentles  eveques.  Abus  enormes  de  1’appel  comme 
» d’abus...  » 

Sic  adhuc  Fleury,  Nouveaux  opuscules  : « Mais  la  grande 
» servitude  de  1’eglise  Gallicane,  s’il  est  pennis  de  parier 
n ainsi , c’est  Tetendue  excessive  de  la  juridiction  secu- 

» liere Enfin  les  appellations  comme  d’abus  ont 

» acheve  de  ruiner  la  juridiction  ecclesiastique 

» Un  mauvais  Francais  pourrait  faire  un  traite  des  ser- 
» vi  tudes  de  1’eglise  Gallicane,  comme  on  en  a fait  des 
» libertes  , et  il  ne  manquerait  pas  de  preuves.  » 

Testimonia  haec  referendo,  veras  libertates  nostras  nec 
evertere  nec  imminuere  intendo , sed  accuratam  earum 

notionem  tradere  volui ; necesse  est  enim  ut  theologiae 
alumni  eas  sciant  ac  teneant : verum  non  minus  necesse 
est  ut  illas  ultra  legitimos  limites  non  extendendas  esse 
noscant. 

CAPUT  SECUNDUM. 

DE  MEMBRIS  ECCLESIiE. 

Ex  dictis  in  decursu  hujus  tractatus  sequitur  veram 
Christi  Ecclesiam  essentialiter  esse  visibilem  et  in  visi- 
bilitate sua  indefectibilem  , esse  unam,  sanctam  , catho- 
licam et  Apostolicain ; episcopos  esse  jure  divino  om- 
nium controversiarum  circa  fidem,  inores  et  disciplinam 
judices,  infallibili tate  gaudere  ; summum  Pontificem 
visibile  illius  caput  esse,  et  proprium  vicarium  Christi 
in  terris  : unde  Ecclesia  merito  definitur  : Societas  ho- 
minum viatorum  , ejusdem  fidei  professione , eorumdcm 
sacramentorum  participatione  conjunctorum , sub  regimine 
eorumdem  pastorum  legitimorum  et  prcesertim  Romani  pon- 
tificis. 

Nunc  igitur  quaerendum  est  quinam  homines  his  vin- 
culis externis  inter  se  devinciantur,  ita  ut  sint  vera 
Ecclesiae  membra.  Homines  autem  qui  super  terram  exi- 
stunt , sunt  infideles  vel  fideles,  haeretici  aut  schismatici 
vel  catholici,  praedestinati  vel  reprobi,  justi  vel  pecca- 
tores. Paucis  verbis  nobis  dicendum  est  1°  de  infidelibus, 
catechumenis  et  apostatis ; 2°  de  haereticis  et  schismaticis  ; 
3°  de  praedestinatis  et  reprobis ; 4°  de  excommunicatis ; 
5°  de  justis  et  peccatoribus. 

ARTICULUS  PRIMUS. 

DE  INFIDELIBUS,  CATECHUMENIS  ET  APOSTATIS. 

Infideles  in  genere  sunt  ii  qui  non  sunt  baptizati  : 
quando  sunt  publici,  certum  st  eos  nullo  modo  ad 

Ecclesiam  pertinere;  si  vero  essent  occulti . id  est,  si  quis 
non  baptizatus  haberetur  ut  baptiza  tus  , inter  fideles  ver- 
saretur, cum  iis  preces  funderet,  officiis  publicis  assiste- 
ret, sacramentis  participaret,  pertineretne  ad  corpus 
Ecclesiae  ? Quidam  affirmarunt ; nam  ille  homo  eis  vide- 
batur externis  Ecclesiae  vinculis  obstrictus ; sed  alii  om- 
nes hanc  opinionem  rejiciunt : Baptismus  enim  est  janua 
Ecclesiae  (conc.  Trident.  sess.  14,  c.  2),  et  aliunde  ille 
homo  suffragiis  Ecclesiae  neque  directe  neque  indirecte 
participat  : ergo  nequaquam  ipsius  membrum  dici 
potest. 

Catechumeni  illi  sunt  qui  doctrina  Christi  imbuuntur 
et  ad  baptismum  se  praeparant. 

De  corpore  Ecclesiae  ipsi  non  sunt;  nam,  ut  ait  Apo- 
stolus , I Cor.  xu  , 13  : In  uno  spiritu  omnes  nos  in  unum 
corpus  baptizati  sumus;  fideles  baptizantur  ut  sint  unum 
corpus  in  Christo  : ergo  catechumeni  nondum  sunt  de 
corpore  Christi  seu  de  Ecclesia.  Praeterea  baptismus  est 
Ecclesiae  janua,  ut  observavimus  : igitur  catechumeni  sunt 
velut  concepti  in  sinu  Ecclesiae  per  signum  crucis,  S.  Aug. 
tract,  12  in  S.  Joan.  Sed  quia  per  baptismum  nondum 
sunt  renati,  filii  Dei  et  Ecclesiae  membra  dici  nequeunt. 
Attamen,  si  fidem,  spem  et  charitatem  perfectam  ha- 
beant, ad  animam  Ecclesiae  pertinent  et  justi  sunt  apud 
Deum.  Ita  omnes . 

Apostatae  ii  dicuntur  qui  religionem  Christianam  pe- 
nitus abnegant;  sive  religionem  falsam  profiteantur,  sive 
nullam  aliam  amplectantur.  Si  publice  id  fecerint , cer- 
tum est  eos  amplius  non  esse  membra  Ecclesiae ; nam 
quaecumque  exteriora  illius  vincula  eo  ipso  dissol- 
verunt. 

At,  qui  religionem  Christianam  occulte  deserunt, 
ut  multi  hisce  temporibus  increduli , non  ideo  cessant 
esse  membra  Ecclesiae , licet  mortua ; externa  enim 
unionis  vincula  nihilominus  existunt  : de  iis  eodem 
modo  ac  de  peccatoribus  ratiocinandum  est,  quod  videbi- 
mus infra . 


21. 

ARTICULUS  SECUNDUS. 

DE  IIjERETICIS  ET  SCHISMATICIS. 

Haeretici  sunt  illi  qui,  religionem  Christianam  profi- 
tentes , unum  aut  plures  articulos,  a Deo  revelatos  et  ab 
Ecclesia  ut  tales  propositos,  pertinaciter  negant. 

Sunt  occulti,  si  heterodoxa  eorum  opinio  in  notitiam 
publicam  non  venerit ; si , e contra , eorum  opinio  suffi- 
cienter innotuerit , dicuntur  publici. 

Publici , sunt  iterum  vel  tolerati , vel  non  tolerati  : to« 
lerati  quidem , si  in  externa  communione  Ecclesiae  per- 
maneant, ut  erant  Jansenistae;  non  tolerati  autem,  si  ab 
Ecclesia  per  positivam  excommunicationis  sententiam 
ejiciantur,  vel  si  totam  communionem  ipsi  solverint, 
altare  contra  altare  erigendo  et  aliis  pastoribus  se  subji- 
ciendo. 

Certum  est  1°  haereticos  occultos  ad  corpus  Ecclesiae 
pertinere,  sicut  apostatas  occultos,  et  propter  eamdein 
rationem. 

Certum  est  2°  haereticos  publicos  et  non  toleratos , sive 
per  sententiam  fuerint  separati , sive  ipsi  communionem 
solverint , Ecclesiae  non  esse  membra ; nullo  modo  enim 
cum  illa  uniuntur,  neque  interne  per  virtutes,  neque 
externe  per  communionis  vincula. 

Certum  est  3°  haereticos  toleratos  ad  animam  Ecclesiae 
non  pertinere , nisi  forte  ratione  bonae  fidei  excusentur 
a peccato  : id  sequitur  ex  dictis  ubi  de  unitate  Ecclesice. 
Quidam  theologi  contendunt  eos  ad  corpus  Ecclesiae 
pertinere,  quia  characterem  baptismi,  confirmationis  et 
etiam  ordinis , si  sint  clerici , retinent.  Caeteri  vero  gene- 
raliter docent  eosdem  nec  etiam  ad  corpus  Ecclesiae  per- 
tinere. 

Prob.  1°.  Illi  ad  corpus  Ecclesiae  revera  non  pertinent 
qui  essentialia  non  habent  vincula  quibus  membra  ejus 
uniuntur  : atqui  haeretici  notorii  essentialia  non  habent 
vincula  quibus  membra  Ecclesiae  inter  se  uniuntur; 

nam,  ex  probatis , haec  vincula  sunt  professio  ejusdem 
doctrinae,  participatio  iisdem  sacramentis,  subjectio 
iisdem  pastoribus , et  praesertim  Romano  pontifici  : qui- 
cumque ergo  vel  uno  ex  his  vinculis  caret,  realiter  mem- 
brum Ecclesiae  dici  non  potest,  sicut  qui  unius  peccati 
mortalis  fit  reus,  jam  Deo  amicus  dici  nequit  : porro 
haeretici  notorii , licet  tolerati , eamdem  fidem  non  pro- 
fitentur : ergo. 

2°  Sententia  nobis  opposita  admitti  non  potest , saltem 
ob  rationem  quam  ejus  defensores  afferunt,  scilicet,  ob 
characterem  baptismi , confirmationis  et  ordinis ; cum 
enim  spiritualis  ille  character  nunquam  deleri  valeat , 
inde  sequeretur  eos  qui  a religione  Christiana  ad  Judais- 
mum , Mahumetismum  et  etiam  paganismum  transirent, 
nihilominus  esse  membra  Ecclesiae , quod  absurdum  est 
et  ab  omnibus  rejicitur.  Ergo. 

Quceritur utrum  haeretici  notorii,  sed  tolerati,  jurisdic- 
tionem retineant,  si  sint  clerici , usque  dum  per  senten- 
tiam ab  Ecclesia  ejiciantur,  vel  donec  ab  illa  actu  positivo 
seipsos  separent? 

Qucestio  hcec  gravis  est  momenti } ut  patet . 

Nonnulli  affirmant  haereticos  eo  instanti  quo  hetero- 
doxa  eorum  opinio  fit  notoria,  omni  jurisdictione  desti- 
tui, sicque  cunctos  eorum  actus  a jurisdictione  penden- 
tes prorsus  esse  nullos.  Ita  Bellarminus,  de  Pontifice 
Romano,  1.  2,  c.  30,  et  plures  apud  eum ; ita  etiam,  apud 
Regnier , Isambcrt  et  DuvaL  Contra  quos  tamen 

Resp.  praedictos  haereticos,  ex  jure  novo,  id  est,  a 
Martino  Y , suam  retinere  jurisdictionem ; nam  Marti- 
nus  Y in  bulla  Ad  evitanda  scandala , « Christi  fidelibus 
» misericorditer  indulget,  quod  nemo  deinceps  a com- 
» munione  alicujus,  sacramentorum  administratione  vel 
» receptione....  teneatur  abstinere,  » nisi  sententia  con- 
tra hujusmodi  personam  expresse  fuerit  publicata  : ex 
illa  ergo  bulla  nullus  potestate  administrandi  sacramenta 
privatur  nisi  per  sententiam. 

Praeterea,  nunquam  Ecclesia  rescidit  aut  nullos  decla- 
ravit actus  episcoporum  aut  parochorum  haereticis  opi- 

n ion  ibus  valde  notorum  : attamen  eos  rescindere  vel 
nullos  declarare  debuisset;  inde  enim  multum  et  dolen- 
dum  secutum  esset  animarum  detrimentum,  v.  g.  in- 
validae fuissent  approbationes  ab  episcopis  Jansenianis 
concessae , nullae  absolutiones  a tot  sacerdotibus  iisdem 
erroribus  infectis  datae.  Ergo. 

Solvuntur  objectiones, 

Obj.  1°.  Bulla  Martini  Y non  reperitur  in  actibus  con- 
cilii Constantiensis , nec  in  collectione  bullarum  SS. 
Pontificum,  nec  in  jure  canonico  : ergo  nullius  est  auc- 
toritatis. 

R.  Nego  conseq.  Nam  1*  S.  Antoninus  expresse  testatur 
et  probat  hanc  bullam  a Martino  V revera  fuisse  datam 
et  a concilio  Constantiensi  approbatam.  2°  Apud  omnes 
certum  est  illam  a multo  tempore  ubique  esse  in  usu  et 
velut  tutam  agendi  regulam  admitti  : porro  universalis 
et  constans  ille  usus  abunde  sufficit  ut  plenam  habeat 
auctoritatem  : ergo. 

Obj . 2°.  Haeretici  notorii  non  sunt  de  Ecclesia  : atqui 
repugnat  eos  ab  Ecclesia  esse  praecisos  et  simul  jurisdic- 
tionem ecclesiasticam  retinere  : ergo. 

R.  Nego  min.  Non  magis  enim  repugnat  viros  ab  Ec- 
clesia praecisos  jurisdictionem  ecclesiasticam  retinere, 
quam  repugnat  haereticos  non  toleratos  et  excommuni- 
catos  etiam  denuntiatos  sacramenta  Ecclesiae  valide  ad- 
ministrare : atqui  de  fide  est  haereticos  non  toleratos  et 
excommunicatos  denuntiatos  plurima  Ecclesiae  sacra- 
menta valide  administrare,  nempe  ea  quae  a jurisdic- 
tione non  pendent , idque  ex  institutione  Christi  : ergo 
a pari  non  repugnat  Ecclesiam,  pro  bono  spirituali  fide- 
lium, jurisdictionem  suam  in  viris  ab  ipsa  de  facto  se- 
paratis conservare ; tunc  enim  sunt  instrumenta  quibus 
in  filiorum  suorum  gratiam  et  divini  sponsi  sui  gloriam 
utitur. 

In  haereticis  autem  qui  publice  ab  Ecclesia  omnino 
seipsos  sejunxerunt,  praedicta  jurisdictio  nullo  modo 

conservatur,  excepto  solo  mortis  articulo  : sic  intelligunt 
omnes  catholici. 

Schisma,  a , decliirer , diviser , est  scissura  seu  di- 
visio. 

Duplex  distinguitur  schisma  : aliud  per  externam 
a communione  Ecclesiae  separationem  , quando  fidelis  a 
Romano  pontifice , vel  a proprio  episcopo , vel  ab  aliis 
Ecclesiae  membris  se  ita  segregat,  ut  cum  ipsis  in  rebus 
divinis  communicare  nolit;  aliud  vero  fit  per  inobedien- 
tiam  erga  superiorem  ecclesiasticum,  ex  contemptu  aucto- 
ritatis ejus,  v.  g.  si  quis  tali  die  jejunare  recuset,  negans 
pastores  Ecclesiae  hujusmodi  jejunia  praecipere  posse. 

Schismatici  sicut  haeretici  possunt  esse  occulti  vel  pu- 
blici, tolerati  vel  non  tolerati,  ut  evidens  est.  Quaecum- 
que autem  de  haereticis  diximus,  similiter  et  propter 
easdem  rationes  de  schismaticis  dicenda  sunt.  Hinc  epi- 
scopi et  sacerdotes  apud  Graecos  schismaticos  nullam  ha- 
bent jurisdictionem. 

ARTICULUS  TERTIUS. 

DE  EXCOMMUNICATIS. 

In  tractatu  de  Censuris  multa  notantur  circa  excom- 
municationem , quae  hic  referri  non  debent. 

Excommunicatio  major,  de  qua  sola  hic  agitur,  est  cen- 
sura qua  homo  externa  fidelium  communione  seu  usu 
omnium  bonorum  Ecclesiae  spiritualium  cunctis  fidelibus 
communium  privatur. 

Inter  excommunicatos , alii  sunt  occulti  et  alii  publici, 
alii  denuntiati  et  alii  tolerati. 

Certum  est  1°  excommunicatos  occultos  ad  corpus  Ec- 
clesiae adhuc  pertinere ; externa  quippe  conservant  uni- 
tatis vincula. 

Certum  est  2°  excommunicatos  publice  denuntiatos  de 
corpore  Ecclesiae  jam  non  esse , nec  ullam  jurisdictionem 
ecclesiasticam  retinere  : id  omnes  fatentur  propter  ratio- 

nes  quas  attulimus  in  articulo  praecedenti , de  haereticis 
non  toleratis  tractando. 

3°  Generaliter  admittunt  theologi  excommunicatos  publi- 
cos , licet  non  denuntiatos , membra  Ecclesiae  reipsa  non 
esse;  nam,  ex  verbis  Christi,  Mattii,  xvm,  17,  qui  non 
audit  Ecclesiam,  habendus  est  sicut  ethnicus  et  publicanus : 
porro  qui  propter  contumaciam  suam  publice  excommu- 
nicatus  est , certe  non  audit  Ecclesiam  : ergo. 

Insuper,  excommunicatio  in  eo  praecise  consistit,  quod 
vincula  unionis  solvantur,  et  homo  fidelis  e sinu  Eccle- 
siae per  auctoritatem  legitimam  ejiciatur  : ergo , ubi  haec 
censura  est  notoria,  externa  unionis  vincula  non  conser- 
vantur, proindeque  homo  sic  excommunicatus  ad  corpus 
Ecclesiae  non  pertinet ; jurisdictionem  tamen  adhuc  con- 
servat , donec  publice  sit  denuntiatus  , sicut  haereticus  to> 
leratus.  Ita  omnes  , post  bullam  Ad  evitanda  scandala . 

ARTICULUS  QUARTUS. 

DE  PRAEDESTINATIS  ET  REPROBIS. 

Solos  ad  vitam  aeternam  praedestinatos  de  Ecclesia  esse 
docuerunt  Wiclefus  et  Joannes  Huss  (concil.  Constantien- 
se  , sess.  15).  Idem  asseruisse  videtur  Calvinus  , dicendo 
veram  Christi  Ecclesiam  ex  solis  sanctis  constare;  nam  , 
juxta  ipsum  , sanctitas  semel  obtenta  amitti  non  potest  : 
omnes  igitur  sancti  sunt  praedestinati , et  ex  solis  praedes- 
tinatis coalescit  Ecclesia. 

PROPOSITIO. 

Nec  omnes  nec  soli  prcedestinati  ad  Ecclesiam  pertinent . 

Prob.  1°.  Non  omnes  praedestinati.  Nam  infideles,  hae- 
retici publici , schismatici  et  excommunicat!  ad  Eccle- 
siam non  pertinent : atqui  tamen  negare  non  licet  ali- 
quos ex  eis  esse  praedestinatos;  alioquin  pronuntiandum 
foret  omnes  futuros  esse  reprobos ; ac  proinde  turpiter 
erravissent  sanctissimi  viri  qui  conversionem  hujusmodi 
hominum  procurare  tot  modis  et  tantis  laboribus  tenta- 

verunt  et  etiam  tentant.  Praeterea , de  Ecclesia  non  erat 
B.  Paulus,  dum  fideles  persequebatur,  nec  S.  Aug.  ante 
baptismum  suum , nec  innumeri  alii  viri  qui  idolis  ser- 
vierunt , partes  haereticorum  tenuerunt , etc.  et  quos  ve- 
neramur ut  sanctos  : erant  tamen  praedestinati.  Ergo. 

2°  Non  soli  praedestinati  sunt  de  Ecclesia.  Nam  1°  in 
liujus  tractatus  initio , probavimus  veram  Christi  Eccle- 
siam essentialiter  esse  visibilem  : atqui  societas  ex  solis 
praedestinatis  coalescens  , non  esset  visibilis , quia  praedes- 
tinati soli  Deo  sunt  noti.  2°  Judas  a Christo  vocatus  et 
edoctus  , cum  caeteris  Apostolis  vivens  , erat  de  Ecclesia, 
et  tamen  fuit  reprobus. 

3°  Ex  probatis , quicumque  sunt  baptizati  et  externae 
communionis  vincula  retinent , ad  corpus  Ecclesiae  per- 
tinent : porro  certum  est  inter  eos  multos  futuros  esse 
reprobos  : ergo. 

Solvuntur  objectiones. 

Obj.  1°.  I Petr.  m,  20,  arca  Noe  fuit  Ecclesiae  Christi 
figura  : atqui  eos  solos  continebat  qui  erant  salvandi  : 
ergo. 

R.  Dist.  maj . Arca  Noe  fuit  Ecclesiae  figura  quoad 
aliqua,  conc . quoad  omnia,  nego  maj.  Itaque  in  duobus 
potissimum  dici  potest  arcam  Noe  Ecclesiam  Christi  prae- 
figurasse. 1°  Quia  in  ea  concludebantur  animalia  cujus- 
cumque  generis,  munda  et  immunda,  ita  et  in  Ecclesia 
includuntur  homines  diversarum  gentium  et  morum , 
justi  et  peccatores , praedestinati  et  reprobi.  2°  Sicut  nullus 
extra  arcam  ab  aquis  diluvii  salvari  potuit,  ita  extra  Ec- 
clesiam nullus  salvari  potest : in  eo  praecipue  consistit 
comparatio  Apostoli  inter  arcam  et  Ecclesiam ; compara- 
tiones autem  nunquam  urgeri  debent  ultra  similitudinis 
punctum.  Ergo. 

Obj.  2°.  Christus  caput  est  Ecclesiae  et  illius  salvator  , 
Eph.  v,  23  ; eam  sibi  exhibet  gloriosam,  non  habentem  ma- 
culam, aut  rugam,  aut  aliquid  hujusmodi , etc.  ibid.  v.  27  : 
atqui  haec  omnia  dici  non  possent  de  Ecclesia , si  cum 
praedestinatis  reprobos  contineret : ergo. 

II.  Nego  min.  1°  Christus  revera  est  caput  Ecclesiae  et 
ipsius  salvator , eo  sensu  quod  ab  ipso  tota  fluat  auctoritas 
in  Ecclesia  existens,  et  per  ipsum  tantum  salus  obtineri 
possit. 

2°  Ex  Ecclesia  visibili  praedestinatos  et  reprobos , justos 
et  injustos  nunc  continenti,  efformabit  Christus  Eccle- 
siam triumphantem  quam  sibi  exhibebit  gloriosam 

sanctam  et  immaculatam;  cum  ea  ineffabili  foedere  co- 
pulabitur, et  nuptiae  ejus  in  aeternum  celebrabuntur  : 
merito  igitur  corporis  sui  mystici,  id  est,  Ecclesiae  salva- 
tor esse  dicitur,  quamvis  in  ea  nunc  existant  reprobi. 

ARTICULUS  QUINTUS. 

DE  PECCATORIBUS  ET  JUSTIS. 

Ecclesiam  ex  solis  justis  constare  plures  docuerunt 
haeretici.  Ab  ea  etiam  imperfectos  repellebant  Pelagiani ; 
solos  peccatores  insignes  rejiciebant  Donatistae , quales 
dicebant  esse  catholicos , quos  divinas  Scripturas  tradi- 
disse falso  et  per  calumniam  accusabant. 

Lutherani  et  praesertim  Calvinistae  duplicem  distin- 
guunt Ecclesiam  : unam  externam,  quae  non  solum 
peccatores , sed  haereticos  et  schismaticos  in  sinu  suo 
complectitur ; et  alteram  internam , quae  vera  Christi  est 
sponsa  et  ex  solis  sanctis  constat. 

Janseniani  et  Quesnellistae  docent  nullam  proprie  dic- 
tam existere  virtutem  sine  charitate , ne  quidem  fidem  : 
unde,  cum  certum  sit  charitatem  in  peccatoribus  non 
existere,  inde  concludunt  eos  pariter  veram  fidem  non 
habere ; et  ideo  in  Ecclesia  non  esse. 

PROPOSI  TIO. 

Peccatores  etiam  insignes  et  manifesti  vere  sunt  de  corpore 
Ecclesiae. 

Proh.  1°  ex  Scriptura  sacra.  Matth.  xm  , Ecclesia  com- 
paratur agro  in  quo  zizania  igne  comburenda  in  medio 
tritici  crescunt,  et sagence  missae  in  mare  et  ex  omni  genere 


DE  YERA  ECCLESIA. 


497 

piscium  congreganti,  Matt.  xm,  47  : atqui  per  zizania  et 
malos  pisces  intelliguntur  mali  homines  cum  justis  in 
Ecclesia  commixti.  His  parabolis  saepe  usi  sunt  SS.  Patres 
contra  Novatianos  et  Donatistas,  ut  legitur  apud  S.  Aug. 
breviculo  Collationis  cum  Donatistis,  coi.  tertii  diei,  c.  8. 
Ergo. 

Prob . 2 0 ex  SS.  Patribus.  S.  Hieronymus,  Dial.  adver- 
sus Luciferianos,  sic  habet  ; « Arca  Noe  Ecclesiae  typus 
» fuit...  ut  ibi  pardus  et  haedi,  lupus  et  agni;  ita  et  hic, 

» justi  et  peccatores,  id  est,  vasa  aurea  et  argentea,  » etc. 
S.  Aug.  lib.  de  unico  Baptismo,  cap.  16,  n.  30  : « Intra 
» istam  arcam  (Ecclesiam)  boni  et  mali  esse  possunt, 

» extra  eam  boni  esse  non  possunt.*»  Et  in  tractatu  6 in 
Joannem,  v.  2 : « Boni  et  mali  sunt  in  Ecclesia  Christi.  » 
Ergo. 

Prob . rationibus  theologicis.  1°  Ecclesia  est  visibilis  : at- 
qui societas  ex  solis  justis  composita  non  esset  visibilis, 
siquidem  justitia  est  qualitas  interna  et  soli  Deo  perfecte 
nota.  2°  Sacramentum  poenitentiae  non  extra,  sed  intra 
Ecclesiam  administratur  : atqui  Christus  non  instituit  il- 
fud  sacramentum  pro  justis,  sed  pro  peccatoribus.  3°  Illi 
sunt  de  corpore  Ecclesia?  qui  omnia  necessaria  unitatis 
vincula  retinent : atqui  peccatores  etiam  insignes  et  ma- 
nifesti omnia  essentialia  unitatis  vincula  retinent;  nempe 
eamdem  profitentur  fidem,  ut  supponitur,  iisdem  subji- 
ciuntur pastoribus,  jus  immediatum  habent  ad  poeniten- 
tiae sacramentum,  et  eo  mediante,  ad  alia  Ecclesiae 
sacramenta  : ergo. 

Solvuntur  objectiones . 

Obj . 1°.  Qui  sunt  de  Ecclesia,  Deum  habent  patrem  : 
atqui  peccatores  Deum  non  habent  patrem,  sed  ex  patre 
diabolo  sunt,  Joan.  vm,  44  : ergo. 

R.  Distinguo  min.  Deum  non  habent  patrem  eos  ut 
tales  generantem,  seu  ratione  gratiae  sanctificantis  quam 
non  habent,  cone . ratione  creationis,  conservationis,  doc- 
trinae, gratiae  sufficientis,  sacramentorum  aliorumque 
salutis  mediorum  ipsis  oblatorum,  nego  min . Etenim 

Isai.  i,  2,  peccatores  vocat  filios  Dei  : itaque  iidem 
homines  ad  regnum  Cliristi  seu  ad  Ecclesiam  pertinere 
possunt,  quatenus  fidem  profitentur,  pastores  agnoscunt, 
jus  habent  ad  sacramenta,  etc.  et  sub  hoc  respectu  Deum 
habent  et  vocare  possunt  patrem  ; verum  qui  charitate  et 
gratia  sanctificante  destituuntur,  filii  sunt  ingrati  erga 
Deum  et  ad  diabolum  vere  pertinent.  Ergo. 

Obj.  2°.  Si  peccatores  ad  Ecclesiam  vere  pertinerent, 
essent  membra  Christi  : atqui  repugnat  Christum  hujus- 
modi habere  membra  ; tunc  enim  ipsius  corpus  esset 
monstrum,  ait  Juri  eu  : ergo. 

R.  Nego  min.  et  ejus  probationem . Non  enim  ibi  agitur 
de  corpore  Christi  naturali,  sed  de  corpore  mystico,  seu 
de  societate  quae  sensu  aliquo  morali  et  allegorico  corpus 
ejus  dicitur  : atqui  non  repugnat  peccatores  ad  hujus- 
modi corpus  Cliristi  pertinere ; nam,  ut  societas  absque 
ulla  indecentia  corpus  Christi  mysticum  dici  possit,  suf- 
ficit quod  in  se  spectata,  sit  bona,  sancta  et  perfecta  : at- 
qui Ecclesia,  licet  peccatores  contineat,  est  nihilominus 
societas  bona,  sancta  et  perfecta,  ut  ostendimus , de  sanc- 
titate ejus  specialiter  agendo  : ergo  non  repugnat  pecca- 
tores membra  illius  esse,  sed  mortua,  quia  gratia  sancti- 
ficante non  vivificantur. 

Plurimi  objiciuntur  textus  SS.  Patrum,  praesertim 
S.  Aug.  sed  cum  ille  sanctus  doctor  aliique  Patres  doctri- 
nam nostram  contineant,  ut  supra  vidimus , textus  nobis 
objecti  alio  sensu  necessario  debent  intelligi;  et  revera, 
si  attente  considerentur,  intelliguntur  vel  de  Ecclesia 
triumphante,  vel  de  virtutibus  internis  quae  animam 
Ecclesiae  constituunt,  sicque  non  probant  peccatores 
etiam  insignes  membra  corporis  Ecclesiae  non  esse. 


DE  YERA  ECCLESIA. 


499 


COMPENDIUM  HISTORICUM  I, 

DE  SCHISMATE  ANNI  I79I. 


Ex  via  discussionis,  a novatoribus  decimi  sexti  saeculi  admissa,  in- 
finitae numero  scaturierunt  sectae  et  opiniones  diversae,  praesertim  irt 
Anglia.  Praecipuas  jam  nominavimus  sectas  quae  in  sinu  Lutheranismi 
et  Calvinismi , aliae  post  alias,  exortae  sunt.  Unusquisque  suum  voluit 
excogitare  systema  et  particularem  suam  habere  religionem.  Tot  dis- 
putationibus nimis  defatigata  ratio  et  cupiditatibus  obcaecata,  vehementi 
correpta  est  odio  contra  omnes  religiones  positivas;  eas  sibi  repraesen- 
tavit ut  aequaliter  falsas;  contra  eas  ardenter  insurrexit,  omnem  sug- 
gillavit  revelationem.  Hinc  perniciosa  nata  est  deistarum  etiam  atheo- 
rum doctrina  quae  ab  Anglia  et  Batavia  in  Galliam  coepit  introduci 
paulo  post  initium  decimi  octavi  saeculi.  Eam  praecipue  defendit  et 
omni  genere  librorum  apud  nos  propagavit  Franciscus  Maria  Arouet, 
dictus  postea  Vollairc>  anno  1694  natus,  et  anno  1778  mortuus  : fere 
uno  integro  vixit  saeculo,  et  totus  semper  fuit  ut  omnem  religionem, 
revelatam  subverteret. 

Famosissimus  vir  ille  multos  alios  sibi  adjunxit  viros,  qui  perpetuo 
et  infatigabili  zelo  nihil  non  tentaverunt  ut  principia  incredulitatis 
omnibus  insinuarent  ac  persuaderent ; innumera  ediderunt  volumina 
in  omni  genere  et  forma.  Nomine  philosophorum  decorati,  universi^ 
artibus  et  scientiis  abusi  sunt,  ut  cunctas  ideas  huc  usque  receptas 
obtenebrarent  et  omnium  corda  depravarent.  Auctoritatem  ecclesiasti- 
cam et  civilem  in  multis  reprehendentes  et  continuis  dicteriis  laces- 
sentes, in  quemdam  contemptum  adduxerunt.  Veteres  quaeque  insti- 
tutiones deprimebantur,  et  tota  philosophorum  schola  semper  et  undi- 
que reformationem,  seu  potius  radicalem  regenerationem,  ut  aiebat, 
describebat,  commendabat,  exoptabat  et  petebat.  Multi,  praesertim  in 
ordine  plebeio,  his  imbuti  erant  principiis,  et  numerus  eorum  magis 
ac  magis  quotidie  crescebat;  mentes  circumquaque  ardenti  innova- 
tionis desiderio  laborabant. 

Ex  altera  parte,  numerosior  Jansenianorum  et  Quesnellistarum 
secta,  quae  tanta  pertinacia,  versutia  et  subtilitate  utrique  potestati  a 
tot  annis  resistebat,  gravissimum  intulerat  ei  nocumentum. 

Anno  1788,  Ludovicus  XVI,  consilio  ministri  sui  Necker  cedens, 
generalia  totius  regni  comitia  pro  anno  sequenti  convocavit;  multi  ex 
iis  qui  in  variis  provinciis  fuerunt  electi,  novis  opinionibus  vel  Janse- 

nianorum  erroribus  erant  infecti.  Prima  comitiorum  sessio,  cui  rex 
ipse  praefuit,  locum  habuit  die  5 maii!789.  Legati  plebis  ( les  deputes 
du  tiers-etat ) statim  petierunt  ut,  contra  morem  consuetum,  tres  or- 
dines unum  tantum  efficerent  conventum,  qui  per  capita  et  ad  majori- 
tatem  numericam  opinaretur.  Hanc  concessionem , non  tamen  sine 
difficultate,  obtinuerunt;  ea  semel  obtenta,  novitatis  et  reformationis 
amatores  in  majori  semper  fuerunt  numero,  et  sic  postea  fecerunt 
quidquid  voluerunt. 

Die  2 novembris  ejusdem  anni,  dictus  conventus  hanc  decrevit  pro- 
positionem : Les  biens  du  elerge  seront  mis  a la  dispositiori  de  la  na - 
tion.  13  februarii  1790,  omnes  monasticos  ordines  utriusque  sexus 
suppressit,  et  vota  religiosa  abolevit.  Die  12  julii  ejusdem  anni  1790 
decrevit  Constitutionem  civilem  cleri.  In  illa  constitutione  hsec  inter 
alia  erant  statuta. 

titre  1CT. 

e Art.  1.  Chaque  departement  formera  un  seul  dioc£se,  et  chaque 
b dioctse  aura  la  merne  6tendue  et  les  memes  limites  que  le  departe- 
» ment. 

b Art.  2.  Les  sieges  des  6veques  des  quatre-vingt-trois  dSpartemens 
b du  royaume  seront  fixes,  savoir,  etc. 

» Tous  les  eveches  existans  dans  les  quatre-vingt-trois  departemens 
b du  royaume,  et  qui  ne  sont  pas  nommement  compris  au  prGsent 
b article,  sont  et  demeurent  supprimas. 

b Le  royaume  sera  divise  en  dix  arrondissemens  mStropolitains  dont 
b les  sieges  seront,  etc. 

b Art.  4.  II  est  d^fendu  & toute  Eglise  ou  paroisse  de  France , et  h 
b tout  citoyen  frangais,  de  reconnaitre  en  aucun  cas,  sous  quelque 
b pretexte  que  ce  soit,  Fautori  te  d’un  6veque  ordinaire  ou  metropoli- 
b tain  dont  le  si£ge  serait  etabli  sous  la  domination  d’une  puissance 
b 6trangfcre,  ni  celle  de  ses  deleguSs,  residans  en  France  ou  ail- 
b leurs.... 

b Art.  7.  L’eglise  cath^drale  de  chaque  dioctse  sera  ramenee  h son 
b 6tat  primitif  d’etre  en  meme  temps  eglise  paroissiale  et  eglise  £pisco- 
b pale,  par  la  suppression  des  paroisses,  et  le  d&nembrement  des  ha- 
b bitations  qufil  sera  convenable  d’y  reunir. 

b Art.  8.  La  paroisse  episcopale  n’aura  pas  d’autre  pasteur  imm6- 
b diat  que  Feveque;  tous  les  pretres  qui  y seront  etablis  seront  les 
b vicaires  et  en  feront  les  fonctions. 

b Art.  9.  II  y aura  seize  vicaires  de  FGglise  cath^drale  dans  les 
b villes  qui  comprendront  plus  de  10,000  &mes,  et  douze  seulement 
s>  dans  celle  ou  la  popula  tion  sera  au-dessous  de  10,000  &mes. 

> Art.  10.  II  sera  conserve  ou  etabli  dans  chaque  dioctse  un  seul 
b s£minaire  pour  la  preparation  aux  ordres. 

s Art.  12.  Pourla  conduite  et  Pinstruction  des  jeunes  61£ves  dans 
> le  seminaire,  il  y aura  un  vicaire  superieur,  et  trois  vicaires  direc- 
» leurs,  subordonn£s  5 1’eveque.... 

> Art.  14.  Les  vicaires  des  eglises  cathedrales,  les  vicaires  superieur 
9 et  directeurs  du  seminaire  formeront  ensemble  le  conseil  habituel 
9 et  permanent  de  1’eveque,  qui  ne  pourra  faire  aucun  acte  de  juri- 
» diction , en  ce  qui  concerne  le  gouvernement  du  dioc£se  et  du  s6mi- 
» naire,  qu’apres  en  avoir  deliber^  avec  eux.  Pourra  neanmoins  PeY&- 

* que,  dans  le  cours  de  ses  visites,  rendre  seul  telles  ordonnances 
9 provisoires  qu’il  appartiendra. 

s Art . 15.  Dans  toutes  les  villes  et  bourgs  qui  ne  comprennent  pas 
» plus  de  6,000  ames,  il  n’y  aura  qu’une  seule  paroisse;  les  autres 
9 paroisses  seront  supprimees.... 

b Art.  20.  Toustitres  etoflices,  autres  que  ceux  menlionn£s  en  la 
» pr£sente  constitution , les  dignitas,  canonicats,  pr£bendes,  demi- 
9 prebendes,  chapelles,  chapellenies,  tant  des  Eglises  cathedrales  que 
t des  eglises  collegiales,  et  lous  chapitres  reguliers  et  seculiers,  de  l’un 
» et  de  1’autre  sexe,  les  abbayes  et  prieures  en  rfcgles  ou  en  commande, 
» aussi  de  l’un  et  1’autre  sexe,  et  tous  autres  benefices  et  prestimonies 
» gengralement  quelconques , de  quelque  nature  et  sous  quelque  de- 
» nomination  que  ce  soit,  sont,  5 compter  du  jour  de  la  publication 
» du  present  decret,  eteints  et  supprimes,  sans  qu’il  puisse  jamais 

* en  etre  etabli  de  semblables. 

titre  II. 

» Art.  1.  A compter  du  jour  de  la  publication  du  present  decret,  on 
t ne  connaitra  qu’une  seule  maniore  de  pourvoir  aux  eveck£s  et  aux 
9 cures ; c’est  5 savoir , la  forme  des  dections. 

9 Art.  2.  Toutes  lesdections  se  ferontpar  la  voie  du  scrutin,  et  & 

* la  pluralia  absolue  des  voix. 

t Art.  3.  IPdection  des  eveques  se  fera  dans  la  forme  prescrite  et 
t par  le  corps  electoral,  indiqu6  dans  le  decret  du  22  decembre  1789 
9 pour  la  nomination  des  membres  de  Passembtee  du  departement.... 

9 Art.  7.  Pour  etre  digible  5 un  6vech6,  il  sera  nGcessaire  d’avoir 
9 rempli  au  moins  pendant  quinze  ans  les  fonctions  du  ministfcre  eccld 
9 siastique  dans  le  diocfcse  en  qualit6  de  cur6,  de  desservant  ou  de 
9 vicaire,  de  vicaire  superieur  ou  vicaire  directeur  du  seminaire... 

» Art.  14.  La  proclamation  de  l’elu  se  fera  par  le  president  de  l’a s- 
d semblee  Pectorale,  dans  P6glise  ou  Pdection  aura  d6  faite.... 

» Art.  16.  Au  plus  tard  dans  le  mois  qui  suivra  son  dection,  celui 

* qui  aura  6t6  du  5 un  6vech6  se  pr£sentera  en  personne  5 son  £v£que 
u mdropolitain , et  s’il  est  du  pour  le  si6ge  de  la  mdropole , au  plus 

* ancien  ev£que  de  Tarrondissement , avec  le  procfcs-verbal  d’election 

* et  de  proclamation,  et  le  suppliera  de  lui  accorder  la  confirmation 
» canonique.... 

d Art.  18.  L’eveque  & qui  la  confirmatiori  est  demandee  nepourra 
® exiger  de  1’elu  d’autre  serment,  sinon  qu’il  fait  profession  de  la  re- 
® ligion  catholique,  apostolique  et  romaine. 

d Art . 49.  Le  nouvel  eveque  ne  pourra  s’adresser  au  papepour  en 
» obteninir  aucune  confirmation,  mais  il  lui  ecrira  comme  au  clief  visi- 
» ble  de  PEglise  universelle,  en  temoignage  de  1’unite  de  foi,  et  de  la 
» communion  qu’il  entretient  avec  lui. 

• Art.  20.  La  consecration  de  1’eveque  ne  pourra  se  faire  que  dans 
» son  eglise  cathedrale.... 

» Art . 21.  Avant  que  la  cer£monie  de  la  consecration  commence, 

» l’eiu  pretera,  en  presence  des  officiers  municipaux,  du  peuple  et  du 
t clerge,  le  serment  de  veiller  avec  soin  sur  les  fideles  du  diocese  qui 
» lui  est  confie,  d’etre  fidele  & la  nation,  k la  loi  et  au  roi , et  de  main- 
® tenir  de  tout  son  pouvoir  la  Constitution  decretae  par  1’assembiee 
® Nationale  et  acceptee  par  le  roi. 

d Art . 22.  L’eveque  aura  la  liberte  de  choisir  les  vicaires  de  son 
• 6glise  cathedrale  dans  tout  le  clerge  de  son  diocese  k la  charge  par 
& lui  de  ne  pouvoir  nommer  que  des  pretres  qui  auront  exerce  des 
b fonctions  ecclesiastiques  au  moins  pendant  dix  ans;  il  ne  pourra  les 
d destituer  que  de  1’avis  de  son  conseil , et  par  une  deliberation  qui 
b aura  ete  prise  & la  pluralite  des  voix , en  connaissance  de  cause. 

b Art.  23.  Les  cures  actuellement  etablis  en  aucunes  eglises  cath6- 
b drales,  ainsi  que  ceux  des  paroisses  qui  seront  supprlm£es  pour  &tre 
d r£unies  h la  cathedrale  et  en  former  le  territoire,  seront  de  plein 
b droit,  s^ils  le  demandent,  les  premiers  vicaires  de  l’6vequet  chacun 
b suivant  1’ordre  de  leur  anciennete  dans  les  fonctions  pastorales. 

8 Art.  24«  Les  vicaire  superieur  et  vicaires  directeurs  du  seminaire 
b seront  nomm^s  par  Feveque  et  son  conseil , et  ne  pourront  etre  desli- 
b tu^s  que  de  la  meme  maniore  que  les  vicaires  de  1’eglise  cathedrale. 

b Art.  25.  L’eiection  des  cures  se  fera  dans  la  forme  prescrite,  et 
b par  les  eiecteurs  indiques  dans  le  decret  du  22  decembre  1789, 
b pour  la  nominalion  des  membres  de  Tassembiee  administrative  du 
b district.... 

b Art.  32.  Pour  etre  eiigible  h une  cure,  il  sera  necessaire  d’avoir 
e rempli  les  fonctions  de  vicaire  dans  une  paroisse,  ou  dans  un  hopital 
b et  autre  maison  de  charite  du  diocese , au  moins  pendant  cinq  ans.... 

d Art.  35.  Celui  qui  aura  ete  proclarae  eiu  k une  cure,  se  presen- 
8 tera  en  personne  k Peveque  avec  le  proces-verbal  de  son  election  et 
® proclamation,  & 1’effet  d’obtenir  de  lui  1’institution  canonique. 

b Art.  36.  L'eveque  aura  la  faculte  d’examincr  1’elu , en  presence  de 
b son  conseil,  sur  sa  doctrine  et  ses  moeurs  : s'il  le  juge  capable,  il  lui 
b donnera  Pinstitution  canonique;  s^l  croit  devoir  la  lui  refuser,  les 
b causes  du  refus  seront  donnees  par  ecrit,  signees  de  Teveque  et  de 
b son  conseil , sauf  aux  parties  le  recours  5 la  puissance  civile. 

# Art . 38.  Les  cures  eius  et  institues  preteront  le  meme  serment 

d que  les  6veques,  dans  leur  £glise,  un  jour  de  dimanche,  avant  la 
» messe  poroissiale,  en  pr£sence  des  officiers  municipaux  du  lieu,  du 
» peuple  et  du  clergS  : jusque  lk  iis  ne  pourront  faire  aucunes  fonctions 
» curiales.... 

» Art.  40.  Les  £vech£s  et  les  cures  seront  r£put£s  vacans,  jusqu’k 
0 ce  que  les  eius  aient  prete  le  serment  ci-dessus  mentionne. 

0 Art.  4L  Pendant  la  vacance  du  stege  episcopal,  le  premier  vicaire, 
• et,  k son  defaut,  le  second  vicaire  de  Teglise  cathMrale,  remplacera 
d l^veque  tant  pour  les  fonctions  curiales  que  pour  les  actes  de  juri- 
® diction  qui  n’exigent  pas  le  caractere  Episcopal ; mais  en  tout  il  sera 
» tenu  de  se  conduire  par  les  avis  du  conseil. 

p Art.  42.  Pendant  la  vacance  d’une  cure,  Padministration  de  la 
p paroisse  sera  confice  au  premier  vicaire,  sauf  a y 6tablir  un  vicaire 
p de  plus , si  la  municipalite  le  requiert.... 

® Art.  43.  Ghaque  cure  aura  le  droit  de  choisir  ses  vicaires;  mais  il 
® ne  pourra  fixer  son  choix  que  sur  des  pretres  ordonn&s  ou  admis 
p dans  le  dioc£se  par  l’6veque. 

p Art . 44.  Aucun  cure  ne  pourra  r^voquer  ses  vicaires  que  pour  des 
p causes  legitimes,  jug£es  telles  par  Peveque  et  son  conseil.  » 

( Tire  du  proces-verbal  de  l’assemblee  Nationale  de  1790,  t.  24.) 

Cum  ipse  textus  praedictae  Constitutionis  difficile  nunc  inveniatur, 
praecipuos  ejus  articulos  de  verbo  ad  verbum  referendos  duxi , ut  unus- 
quisque eos  legere  queat : sola  inspectione  clare  percipitur  illam  multis 
et  gravissimis  scaturire  vitiis. 

1°  Conventus  Nationalis,  propria  auctoritate,  absque  recursu  ad 
potestatem  ecclesiasticam,  omnes  veteres  dioeceses,  saltem  aliquo 
modo,  mutat  aut  reformat ; multas  destruit,  novas  erigit;  has  minuit, 
illas  auget,  etc. 

2°  Prohibet  ne  ulla  ecclesia  vel  civis  Gallicanus  auctoritatem  cujus- 
vis  episcopi  extranei  agnoscat,  etc. 

3°  Novum  instituit  modum  administrandi  et  regendi  ecclesias  ca- 
thedrales,  etiam  in  spiritualibus.  Item  pro  seminariis. 

4°  Divinam  episcoporum  auctoritatem  evertit,  intra  certos  limites 
eam  coercendo,  et  quoddam  eis  imponendo  consilium , sine  cujus  sen- 
tentia fere  nihil  facere  possunt. 

5°  Omnes  titulos  ecclesiasticos  et  dignitates,  cuncta  beneficia  et  of- 
ficia in  perpetuum  tollit. 

6°  Consuetum  modum  nominandi  et  instituendi  episcopos  abrogans, 
novam  excogitat  formam  eos  eligendi,  juxta  quam  protestantes,  Judaei, 
et  quicumque  impii  bomines  ad  designandum  primum  pastorem  ca- 
tholicum immediate  concurrunt,  imo  illum  nominare  possunt;  nam 
fieri  potest  ut  in  majori  sint  numero. 

7°  Vetat  ne  deinceps  institutio  canonica  a summo  Pontifice  accipia- 
tur, et  statuit  ut  a solo  metropolitano  petatur  et  obtineatur,  vel  a suf- 
fraganeo  qui  ratione  ordinationis  est  primus. 

8°  Contra  jus  canonicum  et  concilii  Tridentini  praeceptum,  sess.  24, 
de  Refor.  cap.  16 , decernit  quod , sede  vacante,  tota  jurisdictio  spiri- 
tualis penes  primum  aut  secundum  vicarium  deinceps  manere  debeat* 

9°  Novum  pariter  instituit  modum,  prorsus  inauditum,  eligendi 
parochos  eosque  constituendi,  fere  independenter  ab  episcopo,  etc. 
etc.  etc. 

Porro  manifestum  est,  ex  principiis  in  tractatu  nostro  positis  et 
demonstratis,  hos  articulos  totam  Ecclesiae  Christi  disciplinam  ejusque 
constitutionem  turbare,  et  plurimis  in  punctis  evertere;  laici  enim, 
magistratus  et  ipsi  reges  nullam  habent  potestatem  circa  res  spiri- 
tuales ; atqui  tamen  conventus  Nationalis  erat  coetus  laicorum.  Ali- 
unde, etiamsi  fuisset  coetus  clericorum,  vel  etiam  episcoporum,  gene- 
ralem Ecclesiae  disciplinam  nec  licite  nec  valide  mutare  potuisset, 
saltem  absque  consensu  summi  Pontificis.  Insuper  episcopi  jure  divino 
perfectam  et  completam  habent  jurisdictionem  in  tota  dioecesi  sua  ; 
nullo  modo  igitur  sub  absoluta  consilii  dependentia  constitui,  nec 
jure  ordinario  nominandi  ad  parochias  a quocumque  privari  possunt. 

Hinc  1°  praedictum  conventus  Nationalis  decretum  immerito  dictum 
est  Constitutio  civilis  cleri , quasi  statum  ejus  temporalem  vel  civilem 
dun taxat  spectaret. 

Hinc  2°  quicumque  vi  illius  Constitutionis  instituti  sunt  episcopi, 
parochi,  vicarii  aut  confessores,  legitimam  missionem  non  obtinue- 
runt, nullam  habuerunt  jurisdictionem,  sicque  manifeste  erant  intrusi. 

Hnc  3°  eo  ipso  quod  erant  intrusi  et  omni  jurisdictione  destituti, 
varios  titulos  usurpantes  vel  ab  usurpatoribus  accipientes  constitue- 
bantur schismatici,  quidquid  dicerent;  nam  de  facto  a legitima  auc- 
toritate se  separabant,  unitatem  solvebant,  et  altare  contra  altare 
erigebant. 

IHnc  4°  parochi  titulares  qui  cum  novis  episcopis  communicabant 
in  divinis,  et  eos  agnoscebant  ut  legitimos,  statim  fiebant  schismatici ; 
non  tamen  jurisdictione  spoliabantur,  nec  illa  unquam  fuerunt  de- 
stituti, quia  non  fuerunt  publice  denuntiati* 

Hinc  5°  non  solum  schismatica,  sed  et  haeretica  est  supra  dicta 
Constitutio  civilis  Cleri ; nam,  ut  ait  Pius  VI,  in  brevi  ad  card.  de  la 
Rochefoucault , etc.  diei  10  martii  1791  ; c Inter  decreta  ipsa,  non 
» solum  disciplinaria , sed  et  alia  non  pauca  in  eversionem  puri  immu- 
9 tabilisque  dogmatis  congeruntur.  > 

Praeterea  de  fide  est  1°  jus  administrandi  res  spirituales  potestati 
civili  non  competere;  2°  summum  Pontificem  habere  primatum  juris- 
dictionis in  totam  Ecclesiam  ; 3°  episcopos  legitima  missione  seu  con- 
firmatione canonica  indigere;  4°  eos,  valide  institutos,  esse  presbyteris 
superiores,  et  habere  jurisdictionem  ab  illis  independentem , etc.  etc, 
atqui  Constitutio  civilis  haec  omnia  subvertit  : ergo. 

Hinc  6°  centies  potius  moriendum  erat  quam  semel  praestare  jura- 
mentum arU  21  et  38  secundi  tituli  praescriptum ; quia,  cum  esset  de 

re  graviter  illicita,  illius  praestatiora  peccato  mortali  excusari  non 
poterat. 

Ludovicus  XVI  hanc  cleri  Constitutionem  valde  improbabat;  et  ta- 
men vi  circumstantiarum  coactus  est  eam  regali  sanctione  sua  munire, 
eamque  promulgavit  die  24  augusti  1790. 

Cardinalis  de  la  Rocbefoucault , Rothoraagensis  archiepiscopus , et 
29  alii  archiepiscopi  aut  episcopi,  conventus  Nationalis  membra,  cla- 
ram et  solidam  instructionem  circa  Constitutionem  civilem  cleri  edi- 
derunt, sub  hoc  titulo  : Expositiori  des  principes  sur  la  Constitution 
du  clerge,  par  les  eveques  deputes  d Vassemblee  Nationale , die  30  oc- 
tobris  1790.  Alii  episcopi  Gallicani  vel  extensionem  suae  dioecesis  in 
Gallia  habentes,  numero  110  dictae  Expositioni  positive  adhaeserunt  : 
haec  igitur  facta  est  judicium  totius  ecclesiae  Gallicanae. 

Die  27  novembris  ejusdem  anni,  conventus  Nationalis,  opus  suum 
semper  prosequens,  decrevit  omnes  episcopos  et  parochos  qui  intra 
octo  dies  juramentum  Constitutione  praescriptum  non  emisissent,  sta- 
tim  habendos  fore  tanquam  titulo  per  voluntariam  dimissionem  pri- 
vatos. 

Omnes  viri  ecclesiastici  qui  in  convent  ! sedebant,  juramentum  so- 
lemniter  praestare  debebant  4 januarii  1791.  Henricus  Gregoire , pa- 
rochus d’Embermesnil , primus  juravit  et  cum  illo  70  circiter  alii  pa- 
rochi vel  clerici  secundi  ordinis.  Caeteri  jurare  noluerunt. 

In  provinciis  multo  major  et  sanior  pars  cleri  statutum  juramentum 
praestare  fortiter  recusavit.  Ex  135  episcopis  Gallicanis  titularibus, 
quatuor  tantum  juramento  se  obstrinxerunt,  scilicet  cardinalis  de 
Brienne , archiepiscopus  Senonensis;  de  Savines , episcopus  Vivarien- 
sis;  de  Jarante , episcopus  Aurelianensis,  et  Tatlcyrand  de  Perigord , 
episcopus  Augustodunensis. 

Tunc  ubique  electi  sunt  episcopi  secundum  novam  formam  Con- 
stitutione statutam;  primos  consecravit  episcopus  Augustodunensis, 
die  25  januarii,  nempe  Expilly , pro  praefectura  Finisterrae , et  Marol- 
les  pro  praefectura  dicta  CAisne;  episcopi  enim,  juxta  novam  Consti- 
tutionem,. non  per  nomen  civitatis  designabantur,  sed  per  nomen 
praefecturae,  sicque  per  mare,  montes  et  flumina.  Statira  atque  novi 
constituti  sunt  episcopi,  omnes  parochi  aliique  sacerdotes  qui  jura- 
mentum praestare  noluerant,  e parochiis  suis  respectivis  fuerunt  ex- 
pulsi, et  sic,  per  totum  Christianissimum  regnum,  luctuosum  consum- 
matum est  schisma. 

Pius  VI,  ad  quem  episcopi  Expositionem  suam  principiorum  mise- 
rant, duas  edidit  longas  epistolas  in  forma  brevium,  unam  diei  10 
martii,  ad  30  episcopos  conventus  Nationalis,  et  a’ teram  diei  13  apri- 
lis  1791  ad  omnem  Galliae  clerum  et  populum.  In  his  epistolis  plurima 
Constitutionis  principia  discutiebat  Pontifex  ; ipsam  que  Constitutio- 
nem pessimam  esse,  schismaticam  et  multum  erroneam  clare  osten* 
debat. 


I, 


22 


TRACTATUS 


506 

Has  epistolas  pro  non  existentibus  habuerunt  schismatici,  sub  prae- 
textu quod  juxta  formam  in  regno  consuetam  receptae  et  publicatae 
non  fuissent,  quasi  condemnationes  adversus  haereticos  et  schismaticos 
validae  non  essent,  nisi  ab  ipsis  secundum  ordinarias  formas  accep- 
tarentur. 

Die  3 maii  episcopi  conventus  Nationalis  summo  Pontifici  respon- 
derunt, eum  enixe  rogantes  ut  de  ipsis  minime  sollicitus  esset,  sed 
tantum  de  Ecclesia,  et  ideo  sedium  suarum  dimissiones  illi  olTerebant. 
Pluries  adhuc  scripsit  Pius  VI  circa  Constitutionem  cleri,  tum  ad  ca- 
tholicos, tum  ad  schismaticos.  Brevia  ejus  et  decisiones  utilissime  le- 
guntur, 3 vol.  in-12  , cum  versione  Gallica. 

Conventus  Nationalis  sessiones  suas  terminavit  die  30  septembris, 
et  alter,  qui  dictus  est  Legislativus,  statim  ei  successit.  Posterior  iste 
conventus  decrevit  die  29  novembris,  quod  omnes  sacerdotes  erga 
Constitutionem  civilem  rebelles  et  juramentum  non  praestantes  qua- 
cumque pensione  a gubernio  solvenda  spoliarentur.  Die  6 aprilis  1792, 
omnem  prohibuit  habitum  clericalem.  Tunc  furiosa  coepit  exerceri 
persecutio  contra  episcopos  et  sacerdotes,  religiosos  et  etiam  passim 
moniales  aut  simplices  fideles.  Innumeri  presbyteri  fuerunt  deportati, 
vel  ipsi  ad  persecutionem  vitandam  in  exsilium  fugerunt;  alii  vero  /w- 
dibria  et  verbera  experti,  insuper  et  vincula , et  carceres , lapidati 
sunt,  secli  sunt,  tentati  sunt , in  occisione  gladii  mortui  sunt*  Hebr» 
xi,  36. 

COMPENDIUM  HISTORICUM  II. 

DE  CONCORDATO  ANNI  1801  ET  DE  SECTA  QIDE  DICITUR 
LA  PETITE  EGL1SE. 

§ I.  — De  Concordato . 

Novus  clerus  juxta  Constitutionem  civilem  institutus,  et  propterea 
clerus  constitutionalis  vocatus,  non  multum  causam  suam  honoravit. 
Episcopi  praefecturarum , candidatis  convenientibus  et  bene  dispositis 
omnino  indigentes , manus  imposuerunt  iis  omnibus  quos  invenire  po- 
tuerunt, viris  ignobilibus,  quorum  minor  defectus  erat  ignorantia. 
Novis  opinionibus  contra  coelibatum  presbyterorum , caeremonias  ec- 
clesiasticas, mysteria  divina  et  cultum  ipsum  subscribentes,  multi  in 
anno  1793  sacrilega  inierant  matrimonia,  functiones  sacras  deserue- 
runt, contra  fidem  et  mores  praedicaverunt,  publice  omnem  religionem 
abjecerunt,  et  variis  criminibus  turpiter  se  inquinaverunt.  Eodem  an- 
no, omnis  cultus  religiosus  fuit  proscriptus.  Ingens  et  universalis  exstitit 
terror  usque  ad  mortem  Robespierre,  qui  die  27  julii  1794  abscissione 
capitis  merito  plexus  est.  Ex  hac  die  minus  crudelis  fuit  persecutio  5 

et21  februarii  1795,  Conventus  ( (a  Convcniion)  libertatem  omnium 
cultuum  decrevit,  ea  lege  quod  gubernium  nullam  retributionem  pecu- 
niariam ministris  religionis  solveret,  nec  ullum  eis  assignaret  aedificium 
publicum  ; die  3 maii,  statuit  quod  templa  non  adhuc  alienata  cultui 
divino  restituerentur,  et  omnes  sacerdotes  perfecta  libertate  cultum 
suum  exercendi  fruerenlur,  modo  expresse  declararent  se  futuros  esse 
legibus  Reipublicae  submissos.  Multae  tunc  apertae  sunt  ecclesiae,  et  cul- 
tus catholicus  solemniter  passim  in  eis  celebrari  coepit.  At  illa  libertas 
non  diu  exstitit ; in  mensibus  Septembri  et  octobri,  novae  excogitata? 
sunt  vexationes  contra  sacerdotes,  novum  petitum  est  juramentum  ut 
exsecutio  legum  an.  1792  et  1793  conditarum. 

In  mense  novembri,  Directorium  Conventui  successit;  die  9 martii 
anni  1796,  sub  poena  deportationis  praescripsit  ut  omnes  qui  publicam 
exercebant  functionem,  odium  regimini  monarchico  voverent ; dicen- 
tes : Jc  jure  hame  a /a  royaaie  et  d 1’anarehie . ailachcment  ct  fidclite  d 
t a Republirjue  et  d la  Constitution  de  Can  3.  Inter  brevia  Pii  VI  duae 
exstant  epistolae  contra  juramentum  istud,  nomine  dicti  Pontificis 
scriptae,  una  archiepiscopi  Tyriensis,  et  altera  episcopi  Isaurensis  (t. 
3 , p.  355 ). 

Persecutio  tamen  minus  ardens  erat,  et  in  diem  defervebat ; sed  de 
novo  cum  furore  exarsit  post  18  fructidor , 4 Septembris  1796 ; qua  die 
Directorium  vastam  detexit  et  compressit  conspirationem  contra  ipsum 
tentatam  ad  restituendum  regimen  monarchicum  et  regium.  Muiti  sa- 
cerdotes exportati  sunt,  cum  aliis  non  paucis,  in  aridas  et  mortiferas 
Americae  regiones;  alii  in  veteribus  navibus  (/es  ponlons ) catervatim 
fuerunt  reclusi,  ubi  aerumnis  et  incomprehensibilibus  miseriis  confecti, 
per  centenos  et  centenos  moriebantur. 

Napoleo  Buonapartey  ex  Aegypto  inopinate  adveniens,  Directorium 
evertit  die  10  novembri*  1799,  gubernium  tunc  existens  mutavit,  aliud 
substituit,  creatus  vel  declaratus  est  primus  consul,  et  sic  in  eo  tota  vis 
publica  exstitit.  Extemplo  omnis  persecutio  cessavit ; presbyteri  in  car- 
ceribus  detenti  exierunt;  qui  latebant  prodierunt;  qui  exsules  erant 
redire  potuerunt;  solum  sacramentum  submissionis  legibus  ab  illis 
exigebatur,  et  functiones  suas  publice  exercere  poterant 

Buonapartey  perspiciens  quod,  ad  publicam  tranquillitatem  sibi  ne- 
cessariam et  ab  omnibus  exoptatam,  valde  utilis  foret  pax  et  concordia 
Ecclesia?,  statim  media  quaesiit  pactum  religiosum  ineundi  cum  Pio 
VII,  qui,  die  14  martii  1800,  quasi  per  miraculum  Venetiis  electus, 
Romam  solemniter  intraverat  die  3 julii.  Sanctus  Pontifex,  de  tantis 
tamque  diuturnis  ecclesiae  Gallicanae  malis  vehementer  dolens,  primam 
spei  lucem  ex  totis  praecordiis  suscepit.  Omnia  Ecclesiae  jura,  quantum 
ipsi  licuit,  defendere  et  servare  conatus  est.  Negotiatione  diu  protracta , 
conventio  tandem  inita  est  Parisiis  15  julii  1801.  Sic  se  habet,  post 
praeambulum  : 

a I.  Religio  catholica,  Apostolica,  Romana  libere  in  Gallia  exerce- 

bitur.  Cullus  publicus  erit,  habita  tamen  ratione  ordinationum  quoad 
politiam,  quas  gubernium  pro  publica  tranquillitate  necessarias  existi- 
mabit. 

» II.  Ab  Apostolica  sede,  collatis  cum  Gallico  gubernio  consiliis, 
novis  finibus  Galliarum  dioeceses  circumscribentur. 

8 III.  Summus  Pontifex  titularibus  ecclesiarum  Gallicarum  episco- 
pis significabit  se  ab  eis,  pro  bono  pacis  et  unitatis,  omnia  sacrificia 
firma  fiducia  exspectare,  eo  non  excepto  quo  ipsas  suas  episcopales  se- 
des resignent. 

* Hac  hortatione  praemissa,  si  huic  sacrificio  quod  Ecclesiae  bonum 
exigit,  renuere  ipsi  vellent  ( fieri  autem  id  posse  summus  Pontifex  suo 
non  reputat  animo),  gubernationibus  Gallicarum  ecclesiarum  novae  cir- 
cumscriptionis, de  novis  titularibus  providebitur,  eo  qui  sequHur 
modo. 

» IV.  Consul  primus  Gallicanae  Reipublicae,  intra  tres  menses  qui 
promulgationem  constitutionis  Apostolicae  consequentur,  archiepisco- 
pos  et  episcopos  novae  circumscriptionis  dioecesibus  praeficiendos  no- 
minabit : summus  Pontifex  institutionem  canonicam  dabit  juxta  for- 
mas, relate  ad  Galliam,  ante  regiminis  commutationem  statutas. 

» V.  Item  consul  primus  ad  episcopales  sedes  quae  in  posterum  va- 
caverint, novos  antistites  nominabit;  iisque,  ut  in  articulo  praecedenti 
consititutum  est,  Apostolica  sedes  canonicam  dabit  institutionem. 

» VI.  Episcopi,  antequam  munus  suum  gerendum  suscipiant,  coram 
primo  consule  juramentum  fidelitatis  emittent  quod  erat  in  more  ante 
regiminis  commutationem,  sequentibus  verbis  expressum  : Ego  juro 
et  promitto , ad  sancta  Dei  Evangetia , obedienliam  et  fidelitatem  gu- 
bernio per  constitutionem  Ga/licance  Rcipublico  statuto.  Item  promitto 
me  nullam  communicationem  habiturum , nulli  concilio  inter  futurum, 
nullamque  suspectam  unionem  neque  intra  neque  extra  conservaturum , 
quo  tranquillitati  publicce  noceat  : et  si,  tam  in  dioecesi  mea  quam  ali- 
bi, noverim  aliquid  in  Status  damnum  tractari , gubernio  manifestabo» 

» VII.  Ecclesiastici  secundi  ordinis  idem  juramentun  emittent  coram 
auctoritatibus  civilibus  a Gallicano  gubernio  designatis. 

» VIII.  Post  divina  officia,  in  omnibus  catholicis  Galliae  templis,  sic 
orabitur  : Domine,  salvam  fac  Rempublicam ; Domine,  salvos  fac  con- 
sules, 

* IX.  Episcopi,  in  sua  quisque  dioecesi,  novas  paroecias  circumscri- 
bent ; quae  circumscriptio  suum  non  sortietur  effectum,  nisi  postquam 
gubernii  consensus  accesserit. 

» X.  lidem  episcopi  ad  paroecias  nominabunt,  nec  personas  eligent 
nisi  gubernio  acceptas. 

» XI.  Poterunt  iidem  episcopi  habere  unum  capitulum  in  cathedrali 
ecclesia,  atque  unum  seminarium  in  sua  quisque  dioecesi,  sine  dota- 
tionis  obligatione  ex  parte  gubernii. 

» XII.  Omnia  templa  metropolitana,  cathedralia,  parochialia,  atque 

alia  quae  non  alienata  sunt,  cultui  necessaria,  episcoporum  dispositioni 
tradentur. 

» XIII.  Sanctitas  sua,  pro  pacis  bono  felicique  religionis  restitutione, 
declarat  eos  qui  bona  Ecclesiae  alienata  acquisiverunt,  molestiam  nul- 
lam habituros,  neque  a se,  neque  a Romanis  pontificibus  successoribus 
suis;  ac  consequenter  proprietas  eorumdem  bonorum,  reditus  et  jura 
eis  inhaerentia,  immutabilia  penes  ipsos  erunt  atque  ab  ipsis  causam 
habentes. 

» XIV.  Gubernium  Gallicanae  Reipublicae  in  se  recipit  tum  episco- 
porum, tum  parochorum  , quorum  dioeceses  atque  paroecias  nova  cir- 
cumscriptio complectetur,  sustentationem  quae  cujusque  statum  deceat. 

» XV.  Idem  gubernium  curabit  ut  catholicis  in  Gallia  liberum  sit, 
si  libuerit,  ecclesiis  consulere  novis  fundationibus. 

» XVI.  Sanctitas  sua  recognoscit,  in  primo  consule  Gallicanae  Reipu- 
blicae, eadem  jura  ac  privilegia  quibus  apud  sanctam  Sedem  fruebatur 
antiquum  regimen. 

» XVII.  Utrinque  conventum  est  quod , in  casu  quo  aliquis  ex  suc- 
cessoribus hodierni  primi  consulis  catholicam  religionem  non  profitere- 
tur, super  juribus  et  privilegiis  in  superiori  articulo  commemoratis, 
necnoa  super  nominatione  ad  archiepiscopatus  et  episcopatus,  respectu 
ipsius,  nova  conventio  fieret. 

» Ratificationum  autem  traditio  Parisiis  fiet  quadraginta  dierum 
spatio. 

» Datum  Parisiis,  die  15  mensis  julii  1801.  » 

Sequuntur  subscriptiones  trium  legatorum  papae,  Conclavi  cardina- 
lis, J.  Spina  archiepiscopi  Corinthini,  et  P.  Casclli  theologi  Sanctitatis 
suas  consultor  s ; et  ex  altera  parte,  pro  gubernio  Gallicano,  Josephi 
Bonaparle , Crelct , et  Berniers  doctoris  Andegavensis. 

Celebrem  hanc  conventionem  Pius  VII  confirmavit  die  15  augusti 
1801,  per  bullam  Ecclesia  Christi.  Eadem  die  ad  omnes  episcopos  Gal- 
licanos adhuc  exstantes  et  per  varias  terras  dispersos  scripsit,  ab  eis 
postulans  sedium  suarum,  pro  bono  pacis,  cessionem,  et  quidem  intra 
decem  dies,  declarans  quod  si  expresse  et  statim  petitioni  suae  acqui- 
escere nollent , cogeretur  eos  habere  tanquam  renuentes , et  nihilomi- 
nus ulterius  progredi  oporteret. 

Ex  tota  Gallia,  81  tantum  restabant  episcopi  titulares  et  catholici : 
tres  jurati , Augustodunensis , Vivariensis  et  Aurelianensis  jam  diu 
episcopatum  abjecerant,  et  51  erant  mortui;  45  dimissionem  suam  ad 
summum  Pontificem  miserunt;  36  alii  eam,  cum  reverentia  tamen, 
recusarunt,  a 'legantes,  inter  alias  rationes,  se  non  fuisse  consultos,  ta- 
lem conventionem  esse  contra  omnes  leges  ecclesiasticas,  summum 
Pontificem  non  fuisse  liberum,  etc. 

Attamen  Pius  VII  dedit  bullam  Qui  Christi  Domini , diei  19  novem- 
bris,  qua  cunctas  Galliae  sedes  supprimebat,  et  sexaginta  novas  erige- 
bat, 10  metropoles  et  50  episcopales,  non  solum  pro  Gallia,  sed  pro 
aliis  provinciis  Belgiae  et  Sabaudiae  Galliae  adjunctis. 

Concordatum  interea  semper  manebat  occultum  in  Gallia,  quamvis 
legatus  a latere  Caprara  die  4 octobris  Parisios  advenisset  : unde  om- 
nes vere  catholici,  dispositiones  conventionis  omnino  ignorantes,  non 
parum  erani  anxii.  Demum  die  5 aprilis  1802,  minister  cultuum 
Portalis , idem  Concordatum  detulit  ad  Corpus  Legislativum , a quo 
fuit  acceptatum  : simul  praesentavit,  ex  parte  gubernii,  et  absque  ulla 
participatione  S.  Pontilicis,  articulos  organicos  circa  cultum  catholicum, 
qui  pariter  fuerunt  acceptati  et  vim  legis  habuerunt.  Catholicis,  cleri- 
cis et  laicis,  et  potissimum  curiae  Romanae  valde  displicuerunt  illi  ar- 
ticuli ; videbantur  enim  redacti  in  contemptum  potestatis  ecclesiasticae, 
quam,  sub  praetextu  politiae  externae,  nimis  coercebant,  exquisitis  ob- 
staculis irretiebant,  variisque  modis  irreligiose  vexabant.  Quidam,  ex 
Conslitutione  deprompti,  formaliter  erant  contra  disciplinam  et  doc- 
trinam ecclesiasticam,  et  schismatis  notam  merebantur,  v.  g.  sequentes  : 

« Art.  36.  Pendant  la  vacance  des  sieges,  il  sera  pourvu  par  le  me- 
» tropolitain,  et,  a son  defaut,  par  le  plus  ancien  des  6veques  suffra- 
» guns,  au  gouvernement  des  dioceses. 

» Les  vicaires  generaux  de  ces  dioceses  continueront  leurs  fonctions, 

» m eme  apres  la  mort  de  Peveque , jusqu’a  remplacement.  » Hic  arti- 
culus est  contra  dispositionem  concilii  Tridentini,  sess.  24,  c.  16,  in 
Gallia  sicut  alibi  receptam. 

» Art . 52.  Iis  ne  se  permettront  (les  cures)  dans  leurs  instructions 
» aucune  inculpation  directe  ou  indirecte,  soit  contre  les  personnes, 

» soit  contre  les  autres  cultes  autorises  dans  PEtat.  » Ille  articulus  ad 
absolutam  religionum  indifferentiam  ducere  videtur. 

Non  obstantibus  his  articulis,  capitula,  sede  vacante,  dioeceses  sem- 
per administraverunt,  juxta  concilii  Tridentini  disciplinam,  et  in  tem- 
plis catholicis  nihilominus  publice  praedicatum  est  unicam  religionem 
esse  veram,  atque  extra  Ecclesiam  Romanam  nullam  sperandam  esse 
salutem.  Nullo  modo  igitur  vitium  articulorum  organicorum  summo 
Pontifici  aut  clero  Gallicano,  nisi  injuste  et  per  calumniam,  tribui  po- 
test; nedum  enim  summus  Pontifex  eos  approbaverit , de  illis  e contra 
amare  conquestus  est  in  allocutione  diei  24  maii  1802,  et  annuntiavit 
se  revocationem  eorum  jam  postulasse;  verum  nihil  obtinuit. 

Inter  illos  quos  primus  consul  ad  sedes  metropolitanas  et  episco- 
pales nominavit,  quidam  fuerant  intrusi,  et  schismatis  reatu  foedati. 
Legatus,  secundum  instructiones  sibi  traditas,  retractationem  ab  eis 
exigere  tenebatur.  D.  Bcrnitr  specialiter  ofiicium  habuit  retractatio- 
nem sufficientem  a suspectis  obtinendi  : sive  autem  deceptus,  sive  de- 
ceptor fuerit,  omnes  conveniunt  falsum  testimonium  de  pluribus  de- 
disse , et  legatum  ipsamque  curiam  Romanam  in  errorem  induxisse. 

Nonnulli  namque  ex  nominatis  et  institutis  palam  deinde  professi 
sunt  se  principiis  Constitutionis  civilis  corde  et  effectu  semper  adhae- 
lere.  Portalis , die  8 junii  ejusdem  anni  1802,  ad  omnes  archiepiscopos 
el  episcopos  scribens,  multas  agendi  regulas,  etiam  in  rebus  pure  spi- 


DE  VERA  ECCLESIA.  511 

ritualibus,  eis  tradidit,  et  inprimis  vetavit  ne  ullas  retractationes 
exigerent. 

Verumtamen  plerique,  imo  fere  omnes,  a sacerdotibus  juramento 
inquinatis  formalem  exegerunt  retractationem , vel  saltem  ut  positive 
et  sua  subscriptione  novo  rerum  ordini  adhaererent.  Porro  hac  sub- 
scriptione eaque  adhaesione  exterius  suo  schismati  renuntiabant,  et, 
quando  aliquod  officium  suscipiebant,  jurisdictionem  vere  accipiebant. 

Die  6 aprilis  1803 , 36  episcopi  qui  dimissionem  suam  dare  nolue- 
rant, reclamationes  canonicas  et  reverentes  ad  summum  Pontificem 
miserunt;  fortiter  contendebant,  licet  cum  magna  reverentia,  Pium 
VII  limites  potestatis  suae  excessisse.  Reclamabant  praesertim  1°  contra 
ipsorum,  licet  de  religione  bene  meritorum,  invitam  destitutionem; 
2°  contra  suaruna  aliarumque  sedium  Galliae  suppressionem,  allegan- 
tes hoc  esse  prorsus  inauditum  in  Ecclesia,  et  omnibus  regulis  huc- 
usque receptis  contrarium ; 3°  conquerebantur  ex  eo  quod  in  re  tanti 
momenti,  ad  ipsos  tam  proxime  pertinenti,  non  fuissent  consulti,  quod 
sacrificium  dimissionis  a se  exactum  fuisset  antequam  dispositiones 
novi  Concordati  noscerent ; 4°  contra  Articulos  organicos  insurgebant, 
etc.  His  rationibus  mox  responsuri  sumus. 

Reclamationibus  istis  36  episcoporum  duo  alii  subscripserunt,  scili- 
cet de  Cliambre  , episcopus  Oropensis  in  partibus  infidelium  , et  de  la 
Tour , episcopus  Molinensis  nominatus ; sicque  38  erant  subscriptio- 
nes. Reperiuntur  etiam  nomina  episcoporum  Tarbensis  et  Rivenensis ; 
sed  constat  eos  antea  jam  abdicasse. 

Buonapariey  ex  primo  consule  factus  imperator,  per  senatus-consul- 
tum  diei  18  maii  1804,  coronari  voluit  a supremo  Ecclesiae  capite. 
Pius  VII,  anxietatibus  undique  graviter  pressus,  voluntati  Imperatoris 
tandem  annuit,  ea  praecipue  intentione  ut  negotia  religionis  felicius 
in  Gallia  promoveret. 

Advenit  Parisios  die  28  novembris.  Tunc  exegit  ut  omnes  episcopi 
qui  schismati  adhaeserant  et  de  sinceritate  suae  retractationis  merito 
erant  suspecti , sequenti  formulae  absque  ulla  restrictione  subscribe- 
rent : coram  Dcoy  declaro  et  profiteor  firmiter  me  adhcerere  et  sub- 

jectum esse  judiciis  a sancta  Sede  et  ab  Ecclesia  catholica , Apostolica 
et  Romana  prolatis  circa  negotia  ecclesiastica  in  ecclesia  Gallicana . 
Sanctitatem  suam  rogo  ut  Apostolicam  suam  benedictionem  mihi  con- 
cedere dignetur . Ipsi  pertinaciores  subscripserunt. 

Deinde  summus  Pontifex,  iteratis  vicibus,  petiit  ab  Imperatore  ut 
Articulos  organicos  revocaret  aut  saltem  eos  reformaret,  ut  efficacio- 
ribus  mediis  ecclesiae  Gallicanae  necessitatibus  subveniret,  eamque  me- 
liori modo  instauraret,  etc.  sed  frustra  petiit  et  rogavit,  nihil  obtinuit. 
Tristis  et  dolens  rediit  Romam , ubi  in  secreta  allocutione  cum  cardi- 
nalibus, die  26  junii  1805,  varias  itineris  sui  causas  et  circumstantias 
eis  aperuit. 

Vix  sex  elapsi  erant  menses,  cum  Gallicani  milites,  jussu  Impera- 

toris,  plures  patrimonii  Ecclesiae  urbes  intraverunt ; omnimoda  atque 
injustissima  vexatione  coepit  urgeri  sanctus  Pontifex.  Tunc  graviter  tur- 
bata est  et  mox  omnino  destructa  fuit  concordia  inter  utramque  potes- 
tatem. Napoleo,  quascumque  leges  aequitatis  contemnens,  omnes 
Pontificis  ditiones  invasit,  easque  per  decretum  diei  17  maii  1809  im- 
perio suo  adjunxit.  Pius  VII  contra  injustam  et  sacrilegam  hanc  spo- 
liationem in  faciem  totius  mundi  solemniter  reclamavit,  die6julii, 
omnem  pecuniariam  compensationem  ex  parte  Imperatoris  indignans 
rejecit,  eodem  die  longam  dedit  bullam  excommunicationis  contra 
auctores,  fautores  et  exsecutores  violentiarum  contra  se  et  sanctam 
Sedem  exercitarum  : nullum  tamen  nominatim  designabat;  licuit 
itaque,  hac  bulla  non  obstante,  cum  Napoleone  in  divinis  commu- 
nicare, et  pro  illo  publice  orare ; sic  responderunt  plures  cardinales 
super  hoc  consulti.  Exinde  Pontifex  in  dura  detentus  est  captivitate, 
ei  omnes  cardinales  per  varia  Galliarum  loca  dispersi  fuerunt. 

Res  ita  se  habuerunt  usque  ad  annum  1814,  quo,  divina  Provi- 
dentia evidenter  operante,  in  pristino  statu  restitutae  sunt.  Statim  nova 
tractari  coeperunt  negotia  pro  altero  concordato  inter  summum  Ponti- 
iicem  et  Ludovicum  XVIII  ineundo.  Conventio  fuit  terminata  die  2 
junii  1817.... 

§ II. — De  secta  cjuce  dicitur  la  petite  eglise. 

Plurima  sub  diversis  guberniis  successive  praescripta  fuerant  jura- 
menta, et  erant  fere  omnia  mala,  schismatica , injusta  aut  impia,  et 
ideo  ab  episcopis  catholicis,  a toto  clero  et  ab  ipso  papa  fuerant  dam- 
nata. Omnes  sacerdotes  schismatici  vulgo  appellabantur  jurati  ( ju - 
rcurs ) ; quia  oinnis  participatio  cum  ipsis  in  divinis  officiis  strictissime 
prohibebatur,  a solo  nomine  inirusorum,  juratorum,  juramenti  et 
etiam  Reipublicae  abhorrebant  fideles. 

Quando  prodiit  Concordatum  anno  1801,  viderant  in  eo  aliquod 
U3n  tantum  permitti,  sed  praescribi  novum  juramentum  erga  guber- 
nium exislens,  pro  consulibus  e[  Republica  publice  in  ecclesiis  oran- 
dum esse,  sacerdotes  et  episcopos  intrusos  et  juratos  absque  publica 
retractatione  admitti  et  in  novos  episcopos  vel  parochos  creari,  multos 
fidei  confessores  suis  sedibus  dejici,  titulis  destitui,  vetera  instituta 
abrogari,  bonorum  ecclesiasticorum  alienationes  confirmari,  etc.  etc. 
Tunc  magna  diffidentia  et  quodam  horrore  adversus  novum  regimen 
istud  praeoccupati  fuerunt. 

Plures  sacerdotes,  ab  omni  juramento  abhorrentes,  contra  Concor- 
datum insurrexerunt,  et  fideles  totis  viribus  a pastoribus  juxta  dictum 
Concordatum  institutis  retrahere  coeperunt ; dicebant  enim  illud  esse 
quoddam  monstrum  totam  religionem  funditus  subvertens  ; sequenti- 
bus praecipue  nitebantur  rationibus. 

lu  Pius  VII  manifeste  contra  canones  et  essentialem  Ecclesiae  disci- 

plinam  egit,  suom  potestatem  evidenter  praetergressus  est,  ac  proinde 
Concordatum  est  omnino  nullum  : unde  omnes  episcopi  et  parochi  ante 
Concordatum  legitime  instituti,  adhuc  sunt  titulares,  nisi  titulo  suo 
voluntarie  renuntiaverint : qui  e contra  vi  Concordati  instituti  fuerunt, 
sunt  inlrusi  et  nullam  jurisdictionem  habent. 

2°  Non  licet  communicare  in  divinis  cum  schismaticis,  nisi  prius 
schisma  per  retractationem  publicam  deseruerint;  id  faciendum  esse  de- 
finierat et  jusserat  Pius  VI  ; atqui  jurati  et  intrusi  ad  sedes  episcopales 
vel  ad  paroecias  nominali,  juramentum  non  retractaverunt,  nec  ullo 
modo  schismati  renuntiaverunt ; quicumque  igitur  communicant  cum 
illis  in  divinis,  schismatis  eorum  fiunt  participes  : porro  omnes  concor- 
datarii,  episcopi,  clerici  et  larci  cum  istiusmodi  schismaticis  mediate 
aut  immediate  communicant  in  divinis  : ergo  sunt  omnes  schismatici. 
Propterea  nunquam  licitum  est  eorum  templa  ingredi,  nec  ullam  ha- 
bere cum  illis  communionem  in  divinis. 

3°  Nulla  est  potestas  in  terra  quae  mandatis  Dei  derogare  possit ; at- 
qui papa,  per  Concordatum , septimo  mandato  Dei  derogavit,  permit- 
tendo ut  b morum  ecclesiasticorum  usurpatores  ea  tuta  conscientia 
secure  deinceps  possiderent. 

4°  Maxime  nitebantur  reclamationibus  canonicis  episcoporum ; eas 
adliuc  quotidie  proferunt. 

Singulis  hi v rationibus  breviter  respondeo . 

1°  Pius  VII  non  servavit  quidem  formas  canonibus  prcescriptas  in 
deponendis  episcopis,  multo  minus  eas  quae,  secundum  libertates  nos- 
tras, in  Gallia  forent  necessariae  : fatemur  quod  in  tota  historia  eccle- 
siastica nullum  hujus  generis  reperiatur  factum.  Attamen  merito  dici 
non  potest  summum  Pontificem  limites  potestatis  suae  praetergressura 
fuisse;  canones  enim  pro  bono  Ecclesiae  libere  fuerunt  conditi  et  ex 
natura  sua  non  sunt  immutabiles  ; certe  conciiium  generale  eis  dero- 
gare, eos  suspendere,  vel  contra  illos  agere  posset,  si  utilitati  Ecclesiae 
id  expedire  judicaret : at  summus  Pontifex,  lav  quam  B.  Petri  successor 
et  capqt  totius  Ecclesiae,  id  omne  potest  in  extrema  necessitate  quod 
posset  concilium  generale.  Hanc  propositionem  jam  probavimus,  et 
Bossucl  eam  expresse  admittit.  Porro  ecclesia  Gallicana  in  extrema 
erat  necessitate  tempore  Concordati ; a decem  annis  cultus  catholicus 
erat  proscriptus;  multae  ecclesiae  erant  viduae  : pastores  superstites 
erant  exsules ; innumeri  sacerdotes  jam  mortui  erant,  multi  singulis 
diebus  moriebantur,  nulli  ordinabantur,  nulla  spes  pro  futuro  affulge- 
bat, neque  ullae  scholae  neque  seminaria  existebant,  tota  generatio  cres- 
cens, in  morum  corruptione,  in  odio  contra  religionem,  in  ignorantia 
justi  et  injusti  educabatur,  infatigabili  zelo  adhuc  quaerebant  impii  sua 
incredulitatis  principia  circumquaque  spargere  et  omnibus  persua- 
dere. Aliunde,  schismatici  episcopi  adhuc  exstantes  conciliabulum  Pa- 
risiis tenebant,  et  toti  erant  ut  ecclesiam  suam  pene  collapsam  de  novo 
instaurarent ; maxima  ergo  pericula  erant  pro  religione  catholica  in 

ilorciilissimo  Galliarum  regno.  Si  Pius  VII  circumstantiam  sibi  oblatam 
rejecisset,  timendum  erai  ne  altera  similis  unquam  occurreret,  et  de 
huc  negligentia  frustra  postea  doleret.  Nihil  temere  praecipitavit ; per 
undecim  menses  negotium  protraxit,  et  quidquid  in  se  erat  tentavit  ut 
meliores  conditiones  obtineret  : ergo  injustissimum  esset  dicere  eum  in 
hac  conventione,  potestate  sua  abutendo,  prae  varicasse. 

100  Episcopi,  contra  38,  mortui  erant  aut  dimissionem  suam  summo 
Pontifici  remiserant  : ergo  pro  eorum  saltem  dioecesibus  Concordatum 
eifectum  suum  valide  sortitum  esse  fateri  coguntur  adversarii. 

2°  Schismatici  tenebantur  quidem  schismati  suo  renuntiare  et  jura- 
mentum retractare  : sed  forma  retractationis  est  tantum  juris  ecclesias- 
tici; itaque  variare  potest,  et  reipsa  saepius  variavit.  Dici  non  potest, 
nisi  insigni  mala  fide,  Pium  VII  approbasse  juramentum  quod  illustris 
ejus  praedecessor  damnaverat;  'ul  patet  cx  supra  dictis. 

Si  autem  retractatio  quae  exigebatur,  in  pluribus  sincera  non  fuerit, 
haec  hypocris  s vel  obstinatio  summo  Pontifici  tribui  non  potest,  nec 
impedivit  quin  missio  eis  concessa  fuerit  valida,  ac  licuerit  cum  illis 
communicare  in  divinis;  probavimus  enim  schismaticos  et  etiam  haere- 
ticos publicos,  sed  non  denuntiatos,  jurisdictionis  ecclesiasticae  esse  ca- 
paces : si  per  schisma  aut  haeresim  eam  quam  habent  non  amittant, 
pariter  quam  non  habent  valide  suscipere  possunt;  tuneque  nulla  erit 
obi  gatio  eos  vitandi,  et,  positis  ponendis,  sacramenta  Ecclesiae  ab  eis 
recipere  licebit.  Ergo. 

Praeterea,  monstruosa  est  doctrina  quae  totam  Ecclesiam  constitueret 
schismalicam  : atqui  talis  est  doctrina  adversariorum  ; qui  enim  com- 
municant in  divinis  cum  schismaticis  vitandis,  eo  ipso  fiunt  schismatici ; 
atqui,  juxta  adversarios,  veteres  jurati  sunt  adhuc  schismatici  vitandi, 
et  omnes  qui  cum  eis  communicant  in  divinis  fiunt  pariter  schismatici : 
unde  concludunt  omnem  clerum  vi  Concordati  institutum,  quem  ideo 
vocant  concordutarium,  esse  schismaticum,  imo  et  haereticum,  quia  erro* 
res  Constitutionis  civilis  censetur  approbare  : quicumque  ergo  commu- 
nicant in  divinis  cum  clero  functiones  sacras  nunc  per  universam  Galliam 
exercente,  fiunt  eo  ipso  schismatici  vel  etiam  forte  haeretici;  at  papa 
ejusqne  cardinales  nobiscum  in  divinis  communicant;  hoc  factum  mani- 
festum est  et  a nemine  negatur  : ergo  papa  ipse  est  schismaticus  et  hae- 
reticus, ut  quidam  dicere  non  erubuerunt  de  Pio  VII ; idem  sentire  ac 
dicere  debent  de  Leone  XII,  Pio  VIII  et  Gregorio  XVI,  a cardinalibus 
schismaticis  electis;  sed  universus  orbis  catholicus  cum  eis  communi- 
cavit. Ergo. 

Insuper,  si  papa  publicus  sit  haereticus,  vel  etiam  solummodo  schis- 
maticus, jam  non  est  verum  caput  Ecclesiae  : atqui  tamen  universa 
Ecclesia  eum  ut  talem  agnoscit : universa  igitur  Ecclesia  in  perniciosis- 
simum lapsa  est  errorem.  Quinimo,  tanto  huic  malo  nullum  sperandum 
est  remedium  : nam  si  papa  sit  schismaticus  et  haereticus,  cardinales 
sunt  par  ier  schismatici  et  haeretici ; schismaticum  igitur  papam  eligent 

et  constituent.  Quis,  tantas  absurditates  audiens,  eas  patienter  ferre 
potest  ? 

Si , e contra , papa,  cardinales  et  caeteri  Ecclesiae  praesules  non  sint 
schismatici,  nec  tales  erunt  episcopi  juxta  concordatum  instituti,  siqui- 
dem ab  eis  reputantur  legitimi.  Aliunde,  si  Pius  VII  legitimus  fuerit 
totius  Ecclesiae  caput,  legitimi  sunt  episcopi  ab  eo  constituti ; sic  enim 
se  habet  concilium  Tridentinum,  sess.  23,  can.  8 : « Si  quis  dixerit  epi- 
s scopos  qui  auctoritate  Romani  pontificis  assumuntur,  non  esse  legiti- 
» mos  et  veros  episcopos,  sed  figmentum  humanum  : anathema  sit.  » 

3°  Summus  Pontifex,  per  articulum  XIII  Concordati,  septimo  Dei 
mandato  non  derogavit . Fur,  bonum  alienum  furando,  contra  illud 
mandatum  peccat  : at,  domino  liberam  condonationem  faciente,  non 
peccat  bonum  istud  retinendo.  Porro  summus  Pontifex,  videns  impos- 
sibilitatem obtinendi  restitutionem  bonorum  ecclesiasticorum  jam  alie- 
natorum, dominium  eorum,  pro  bono  pacis,  ad  acquisitores  eorumque 
causam  habentes,  tanquam  moderator  totius  Ecclesiae,  transtulit  : hinc 
ex  injustis  facti  sunt  justi  possessores,  prout  dicimus  in  tractatu  de 
Contractibus.  Ergo. 

4°  Valde  immerito  fautores  novi  schismatis  reclamationibus  canoni- 
cis 38  episcoporum  nituntur;  nam  illi  episcopi  maxima  cum  reverentia 
summo  Pontifici  loquebantur,  illum  ut  legitimum  B.  Petri  successorem 
habebant,  unitatem  communionis  semper  cum  illo  servaverunt,  in  Gal- 
liam redeuntes  cum  novo  clero  publice  communicaverunt,  et  tandem 
omnes,  excepto  uno,  dimissionem  suam  libere  concesserunt,  anno  1817, 
et  ad  novas  sedes  fuerunt  nominati. 

Solus  D.  dc  Themines , olim  episcopus  Blesensis,  partes  novatorum 
diu  sustinuit,  et  contendebat  universalem  se  habere  jurisdictionem  per 
mundum  universum,  saltem  per  totam  Galliam.  Talis  doctrina,  huc 
usque  prorsus  inaudita,  constanti  Ecclesiae  disciplinae,  doctrinae  et  praxi 
omnino  contraria,  cerebrum  annis  debilitatum  vel  male  constitutum 
denotabat : auctor  ejus  ante  mortem  eam  retractavit,  ut  videre  est  apud 
C Ami  de  la  Religion , t.  62,  p.  225. 

Probavimus  in  tractatu  nostro , simplices  sacerdotes  nullo  modo  judi- 
ces esse  controversiarum  qiuc  circa  religionem  exsurgunt : atqui  tamen 
in  novo  schismate  simplices  sacerdotes  se  constituunt  judices  adversus 
papam,  cardinales  et  cunctos  qui  existunt  episcopos.  Pluries  damnati 
sunt,  v.  g.  in  Anglia  an.  1808,  in  Hibernia  an.  1809.  D.  Poynler , vica- 
rius Apostolicus  Londinensis,  ab  omnibus  presbyteris  Gallicanis  in  suo 
districtu  residentibus  exegit,  an.  1818,  ut  per  expressam  declarationem 
testarentur  se  pontifici  Romano  Pio  VII  esse  subjectos  tanquam  Ecclesiae 
capiti,  se  cum  iis  omnibus  communicare  qui  eidem  Pontifici  per  com- 
munionis vinculum  sunt  uniti  : quicumque  formulam  sibi  oblatam  sub- 
scribere noluerunt,  fuerunt  interdicti.  Summus  Pontifex  hanc  agendi 
rationem  laudavit  perbreve  diei  16  septembris  1818,  ad  D.  Poynler  di- 
rectum, eique  mandavit  suam  intentionem  esse  omnes  onmino  praedictae 

formulae  corde  et  animo,  absque  ulla  suppressione,  mutatione  vel  re- 
strictione, subscribere,  vel  ipsa  facultate  celebrandi  missam  eos  privari. 

Ilis  non  obstantibus,  temere  et  audacter  insurgunt  illi  sacerdotes 
contra  episcopos,  eos  improbantes  et  damnantes,  contra  papam  et  uni- 
versam Ecclesiam  docentem ; ab  omnibus  separati  sicut  olim  Luciferia- 
ni , gloriantur  se  catholicos  esse.  Nos  vero  pronunt:amus,  sine  ulla  hae- 
sitatione, eos  esse  schismaticos,  ab  Ecclesia  publice  sejunctos,  omni 
jurisdictione  destitutos,  extra  viam  salutis  positos  et  tantummodo  mi- 
nisterium mortis  exercentes.  Hsec  conclusio  ex  tractatu  nostro  et  ex 
modo  dictif  tam  evidenter  sequitur,  ut  supervacuum  foret  aliquid  su- 
peraddere. Plurima  prodierunt  opuscula  contra  illam  sectam,  la  petile 
Epii  se  ; interea  eminentem  tenet  locum  opus  cui  titulus,  Jagcment  de 
PEglise  calholiquc  conlre  !es  nouvcaux  scliismaliques  de  Erane  e,  par  an 
amicti  vicairc-gcneral,  in-8°,  Paris,  1821. 


COMPENDIUM  HISTORICUM  III. 

DE  CONCILIIS  GENERALIBUS. 

Ium  est  concilium  Nicaenum  I,  anno  325  coram  imperatore  Constan- 
tino celebratum,  cui  papa  S.  Silvester  praefuit  per  suos  legatos  Osium, 
Coi  dubensem  episcopum,  et  duos  presbyteros  : 318  aderant  episcopi  ex 
variis  orbis  partibus  congregati,  quorum  plurimi  gloriosi  erant  confes- 
sores et  mulla  pertulerant  tormenta  sub  Diocletiano  et  Licinio.  In  hoc 
concilio  damnata  est  haeresis  Arii;  et  contra  Quartodecimanos  statutum 
est  Pascha  deinceps  ubique  celebrandum  fore  dominica  quae  lunam 
quartam-decimam  martii  proxime  sequitur.  Nonnulli  alii  errores  pro- 
scripti sunt,  et  quidam  conditi  sunt  canones  disciplinae. 

Anno  347,  habita  est  synodus  Sardicensis,  sub  imperatoribus  Con- 
stante et  Constantio;  illi  adhuc  praefui tOsius,  nomine  papae  Julii  I,  cum 
duobus  pre.-byteris  : 341  adfuerunt  episcopi,  qui  plurimos  condiderunt 
disciplinae  canones.  Haec  synodus  velut  concilii  Nicaeni  appendix  re- 
putatur, et  ideo  ejus  canones  indiscriminatim  vocantur  Sardicenses  et 
Nicaeni. 

Ilum  est  concilium  Constantinopolitanum  I,  quod  sub  Damaso  pjpa 
fuit  convocatum,  anno  381,  imperante  Theodosio  seniore  : 150  episco- 
pi, omnes  Orientales,  concilium  illud  componebant ; sed  papa  et  tota 
Ecclesia  illud  approbavit,  sicque,  juxta  omnes,  factum  est  cecumeni- 
cura.  In  eo  definita  est  divinitas  Spiritus  sancti  contra  Macedonium, 
episcopum  Gonstanlinopolilaimm , et  conditum  est  Symbolum  quod 
nunc  intra  missam  cantatur,  cui  postea  adjecta  est  vox  Fi/ioque. 

Illum  est  concilium  Epkesinum,  sub  papa  Ccelestino  et  Theodosio 
juniore  celebratum,  anno  431  : 200  in  illo  aderant  episcopi,  quibus 
praerat,  nomine  summi  Pontificis,  S.  Cyrillus  Alexandrinus.  In  eo 

damnatus  est  Nestorius,  qui  docebat  duas  in  Christo  esse  personas,  B. 
Mariam  \irginem  non  esse  Deiparam,  nec  proinde  dici  posse  Dei  ma- 
trem , sed  Christi  tanquam  hominis. 

lYum  est  concilium  Chalcedonense,  anno  451  celebratum,  sub  Mar- 
ciano imperatore  et.S.  Leone  Magno  qui  illi  per  legatos  profuit : 306 
aderant  episcopi,  juxta  Fleury , et  multo  plures  secundum  alios,  ut  vi- 
dere est  apud  Titlemont.  In  eo  1°  damnatus  est  error  Eulychetis  cele- 
bris monasterii  Constantinop.  abbatis,  qui  contra  Neslorium  fortiter 
pugnans  docuerat  unicam  in  Christo  esse  naturam ; 2°  irrita  et  impia 
declarata  est  definitio  opposita  latrocinii  Ephesini ; 3°  Dioscorus  patriar- 
cha Alexandrinus,  qui  dicto  latrocinio  praefuerat,  e sede  fuit  dejectus; 
4°  Theodoretus  et  Ibas,  in  eodem  conciliabulo  injuste  depositi,  sedibus 
suis  fuerunt  restituti ; 5°  28  conditi  sunt  canones  disciplinam  spectantes, 
quorum  unus  secundum  gradum  honoris  patriarchae  Constantinop.  tri- 
buebat. Hunc  canonem  S.  Leo  approbare  noluit. 

yum  concilium  generale  fuit  Constantinop.  II,  anno  553  convocatum, 
sub  papa  Vigilio  et  imperatore  Justiniano,  ad  definiendam  famosissimam 
quaestionem  de  frib us  Capitalis.  (Vide  p.  399  hujus  tomi.)  In  illo  165 
erant  episcopi  Orientales.  Papa  Vigilius  illi  adesse  noluit,  quamvis  tunc 
esset  Constantinopoli.  Attamen  illud  concilium  ab  Occidentalibus  fuit 
admissum,  et  ab  omnibus  ut  cecumenicum  agnoscitur. 

Ylum  est  Constantinop.  III,  sub  Constantino  Pogonalo  habitum,  an- 
no 660.  Illi  per  legatos  praefuit  Agalho,  summus  pontifex  : 289  aderant 
episcopi.  Causa  convocationis  fuit  haeresis  Monothelitarum,  quae  tunc 
proscripta  est.  Nulli  canones  disciplinae  in  ilio  concilio  fuerunt  conditi. 

Propterea  aliud  celebratum  est  concilium  Constantinopoli,  anno 
692,  cui  213  adfuerunt  episcopi,  et  in  quo  102  canones  de  disciplina 
constituti  sunt  : unde  concilium  istud  vocatur  Quinisextumy  quia  est 
velut  supplementum  ad  quintam  et  sextam  synodum  generalem  ; dici- 
tur etiam  concilium  in  Trullo , quia  celebratum  est  in  magna  palatii 
aula  quae  apellabatur  Trullum . Canones  hujus  concilii  nunquam  fue- 
runt apprpbati  in  ecclesia  Occidentali. 

Vllum  concilium  generale  est  Nicaenum  II.  Celebratum  est  anno  787, 
imperantibus  in  Oriente  Irene  et  lilio  ejus  Constantino.  Adrianus  I, 
summus  pontifex,  illi  per  legatos  suos  praefuit;  350  aderant  episcopi 
Orientales.  In  eo  assertus  est  cultus  sacrarum  imaginum,  et  proscriptus 
error  Iconoclastarum. 

YHIum  est  Constantinop.  IV,  quod  anno  869,  tempore  Basilii  impe- 
ratoris, fuit  convocatum,  sub  Adriano  II  qui  per  legatos  ei  praefuit,  ad 
deponendum  Photium  et  restituendum  patriarcham  Ignatium  a sede 
sua  injuste  projectum  : 102  ibi  sedebant  episcopi.  Deposuerunt  Pho- 
tium, anathema  ei  dixerunt,  et  plures  canones  de  disciplina  condiderunt. 

Concilium  istud  a Graecis  nunc  existentibus  non  admittitur  ; conten- 
dunt illud  fuisse  abrogatum  in  conciliabulo  anno  883  celebrato  per  ip- 
sum Photium,  qui  de  novo  post  mortem  Ignalii  sedem  invasit* 

Haec  sunt  octo  concilia  oecumenica  quae  ante  schisma  Graecorum  cele- 
brata sunt,  et  omnia  in  Oriente;  caetera  in  Occidente  habita  sunt. 

IXum  concilium  generale  fuit  Lateranense  I , sic  dictum,  sicut  tria 
sequentia,  quia  in  basilica  Lateranensi  fuit  celebratum,  anno  1123  : 
S00  adfuere  episcopi ; Callixtus  II  ipse  praeses  fuit.  Praecipue  congre- 
gatum fuit  ad  confirmandam  abrogationem  investiturarum,  contra  quas 
tamen  vehementer  insurrexerunt  Gregorius  VII  et  ejus  successores  Vic- 
tor III,  Urbanus  II,  Felix  II,  Paschalis  II,  Gelasius  II  et  Callixtus  II. 
De  investituris  longe  et  scite  scripsit  P.  Alexander,  Hist.  Eccl.  XII  sae- 
culo, dissert.  4. 

Actum  est  etiam  in  illo  concilio  de  Palaestina  et  Hispania  a tyrannide 
infidelium  liberandis,  necnon  de  restauranda  disciplina  ecclesiastica 
fere  ubique  variis  schismaticorum  factionibus  collapsa. 

Xum  concilium  generale  est  Lateranense  IT,  anno  1139,  sub  impe- 
ratore Lothario  et  lnnocentio  II  praeside  celebratum.  Mille  circiter 
aderant  episcopi.  Causae  illius  convocationis  fuerunt,  1°  exstinctio 
schismatis  antipapa?  Leonis  seu  Anacleti  II ; 2°  exstirpatio  haeresis  disci- 
pulorum Petri  ch  Bruis , qui  Petrobrusiani  vocabantur,  et  Arnaldista- 
rum,  id  est  oiscipulorum  Arnaud-de-Bresse ; 3°  restauratio  disciplinae, 
circa  quam  28  conditi  sunt  canones. 

Xlum  fuit  concilium  Lateranense  III,  habitum  anno  1179,  sub  im- 
peratore Frederico  I et  papa  Alexandro  III,  qui  illi  praefuit  : 300  ad- 
erant episcopi.  In  eo  damnati  sunt  errores  Catharorum,  Albigensium 
et  Valdensium,  atque  multi  editi  sunt  disciplinae  canones. 

Xllum  est  concilium  Lateranense  IV,  anno  1215  convocatum  ab  In- 
nocentio  III,  qui  illi  praefuit,  Henrico  II  imperante.  Adfuerunt  412 
episcopi,  omnes  Patriarchae  Orientales  Latini  per  se  vel  per  legatos  suos, 
innumeri  abbates,  800  procuratores  praelatorum  absentium,  omnium 
principum  Christianorum  legati;  nunquam  talis  visus  fuerat  coetus; 
ideo  concilium  istud  vocatur  Magnum  concilium  Lateranense.  Actum 
est  in  illo  1°  de  recuperanda  Terra  Sancta  a Sarracenis  iterum  possessa 
ab  anno  1187;  2°  de  reprimendis  nefandis  Albigensium  excessibus ; 3°  de 
restauranda  disciplina  : ad  hoc  obtinendum  62  conditi  sunt  canones, 
inter  quos  ille  : Omnis  ulriusque  sexus , etc.  de  confessione  annua  pro- 
prio sacerdoti  facienda,  et  de  communione  paschali. 

XHIum  concilium  generale  est  Lugdunense  I,  anno  1245  habitum, 
cui  praefuit  Innocentius  IV;  aderat  Baudoin,  imperator  Constantinop. 
Latinus,  140  episcopi  et  pauci  principum  Christianorum  legati. 

In  prima  actione  hujus  concilii  Innocentius  IV  aperuit  causam  illius 
convocationis,  scilicet  1°  status  ecclesiastici  afflictionem  et  devastatio- 
nem ex  parte  imperatoris  Frederici ; 2°  schisma  Graecorum  exstinguen- 
dum; 3°  cladem  a Sarracenis  Hierosolymis  illatam;  4°  irruptionem 
Tartarorum  in  terras  Christianorum  ; 5°  Frederici  crimina.  In  secunda 
actione  auditus  est  Thadaeus  de  Sesse , minister  Imperatoris  et  ejus  de- 
fensor in  concilio.  In  tertia  actione  sententiam  depositionis  pronuntiavit 

Innocentius  IV  contra  Fredericum,  sicut  supra  vidimus  p.  458.  Reno- 
vatum est  etiam  decretum  de  sacra  expeditione  contra  Sarracenos,  et 
17  conditi  sunt  disciplinae  canones. 

Quidam  de  cecumenicitate  illius  concilii  dubitant.  Vide  Tournely,  t.  2. 
Attamen  communiter  ut  generale  habetur. 

XIVuoi  est  concilium  Ludgunense  II.  Celebratum  fuit  anno  1274,  sub 
Gregorio  X qui  illi  praefuit.  Aderant  15  cardinales,  2 patriarchae,  nempe 
Constantinop.  et  Antiochenus,  plus  quam  500  episcopi,  permulti  ab- 
bates, multorum  regum  et  principum  legati  : plurimi  vocati  sunt  etiam 
theologi,  inter  quos  S.  Thomas  Aquinatis,  qui  dum  ad  concilium  per- 
geret mortuus  est,  et  S.  Bonaventura  qui  durante  concilio  pariter  mor- 
tuus est. 

Praecipue  actum  est  in  illo,  1°  de  schismate  Graecorum,  qui  cum 
Latinis  reconciliati  sunt  in  quarta  sessione;  2°  de  auxilio  Christianis 
ferendo  adversus  Inlideles ; 3°  de  disciplina  reformanda , pro  qua  30 
conditi  sunt  canones ; 4°  de  modo  quo,  papa  defuncto,  celerrime  novi 
Pontificis  fieret  electio  : quatuor  quippe  annis  vacaverat  sancta  Sedes, 
inter  Clementem  IX  et  Gregorium  X.  Infinita  inde  nata  erant  mala. 
Tunc  statutum  est  quod,  post  exequias  defuncti  Pontificis,  cardinales 
concluderentur  in  conclavi  et  inde  non  exirent  quin  prius  papam  ele- 
gissent. 

XVum  concilium  generale  est  Viennense,  anno  1311,  sub  Clemente  V 
celebratum.  Aderant  300  episcopi  cum  cardinalibus,  duobus  patriar- 
chis, Alexandrino  scilicet  et  Antiocheno,  et  innumeris  abbatibus.  Ad- 
fuerunt etiam  rex  Galliae,  Philippus  le  Bel  cum  tribus  suis  filiis,  Edaar- 
dus  II  rex  Angliae,  et  multi  aliorum  principum  oratores. 

In  illo  concilio  , 1°  exstinctus  est  ordo  militaris  Templariorum ; 
2°  damnati  sunt  errores  Fratricellorum,  Beguardorum  et  Beguinarum; 
3°  decreta  fuit  nova  expeditio  pro  Terra  Sancta  recuperanda ; 4°  variae 
editae  sunt  constitutiones  de  disciplina  quae  Cletncnlince  vocantur. 

XVIum  est  concilum  Constantiense,  anno  1414.  celebratum , ad  ma- 
gnum et  luctuosum  Occidentis  schisma  exstinguendum.  De  illo  jam  su- 
pra aliquid  diximus,  p.  338  et  470.  Galli  contendunt  totum  illud  con- 
cilium esse  oecumenicum.  Ultramonlani  vero  et  generatim  alii  theologi 
illud  ut  tale  non  habent  nisi  pro  ultimis  sessionibus  quas  Martinus  V 
legitime  electus  approbavit.  Vide  Bellarminum,  lib.  1 de  Cone.  c.  7. 

In  illo  concilio,  1°  damnati  sunt  errores  Wiclefistarum  et  Hussita- 
rum  ; 2°  approbata  est  communio  sub  unica  specie,  pro  non  celebran- 
tibus; 3°  varios  disciplinae  articulos,  sacro  approbante  concilio,  promul- 
gavit Martinus  V. 

XVIIum  concilium,  Basileense,  a Martino  V convocatum,  anno  1431 
sub  Eugenio  IV  habitum,  spatio  undecim  annorum  duravit,  et  quadra- 
ginta quinque  sessionibus  fuit  absolutum ; sed  quaedam  divisionis  spe- 
cies semper  exstitit  inter  patres  hujus  concilii  et  Eugenium  IV,  qui  per 
legatum  suum  tamen  illi  praefuit  usque  ad  vigesimam  nonam  sessionem* 

Saltem  ab  illa  sessione,  juxta  omnes,  non  est  oecumenicum  ; at  Galli 
illud  habent  ut  vere  oecumenicum  usque  ad  sessionem  istam , aut  saltem 
usque  ad  decimam  sextam,  anno  1434  habitam,  quo  tempore  Eugenius 
voluit  illud  Bononiam  transferre.  Sed  « hujus  concilii  nihil  est  ratum 
9 et  probatum,  nisi  quaedam  dispositiones  circa  beneficia,  quae  a conci- 
» lio  factae  fuerant,  quas  (pacis  et  unitatis  gratia)  Nicolaus  V approba- 
» vit.  Concilium  vero  ipsum  reprobatur  in  concilio  Lateranensi  ultimo , 
» sessione  undecima.  » Sunt  verba  Bellarmini,  de  Cone.  1.  1,  cap.  7, 

In  primis  sessionibus  illis  varia  constituta  sunt  disciplinae  decreta, 
quae  magna  ex  parte  a summo  Pontifice  non  fuerunt  approbata. 

XVlIIum  est  concilium  Florentinum,  ad  ecclesiam  Graecam  cum  La- 
tina reconciliandam  praecipue  convocatum.  Celebrari  coepit  Ferrariae , 
anno  1438,  bique  sexdecim  habitae  sunt  sessiones.  Anno  sequenti,  Eu- 
genius IV  illud,  ob  pestem  grassantem,  transtulit  Florentiam;  ubi,  post 
novem  alias  sessiones,  illud  feliciter  absolvit. 

140  aderant  episcopi,  cum  patriarcha  Constantinop.  et  aliorum  pa- 
triarcharum legatis  : aderat  etiam  imperator  Graecorum,  Joannes  Pa- 
laeologus.  Post  longam  discussionem,  facta  est  unio  utriusque  Ecclesiae 
Graecae  et  Romanae ; sed  cito  haec  unio  a Graecis  in  patriam  reversis  fuit 
disrupta. 

Anno  1512,  sub  Leone  X,  celebratum  est  concilium  Lateranense  V, 
quod  ab  omnibus  praeter  Gallos  habetur  ut  oecumenicum  : 114  aderant 
episcopi.  Causa  illud  convocandi  fuit,  1°  exstinctio  schismatis  inter  Ju- 
lium II  etLudovicum  XII  Galliae  regem  imminentis;  2°  morum  refor- 
matio, pax  inter  principes  Christianos  restauranda , et  sacra  expeditio 
in  Terram  sanctam  promovenda. 

XIXum  est  celeberrimum  concilium  Tridentinum,  a Paulo  III  con- 
vocatum, 1°  ad  vindicandam  fidem  catholicam  adversus  Lutherum, 
Zucjigle  aliorumque  reformatorum  errores;  2°  ad  firmandam  pacem 
et  concordiam  inter  principes  Christianos ; 9°  ad  restituendam  Ecclesias 
disciplinam,  per  haeresim  et  bella  plurimum  labefactatam. 

Inemptum  anno  1545,  variis  de  causis  suspensum  et  interruptum, 
tandem  absolutum  est  anno  1563,  sub  Pio  IV. 

Nullum  unquam  exstitit  concilium  in  quo  tot  et  tantae  quaestiones 
tam  que  scite  fuerint  examinatae  et  enucleatae;  in  quo  tot  lata  fuerint 
fidei  decreta,  totque  disciplinae  et  reformationis  capita  fuerint  statuta. 
Unde  merito  habetur  velut  quoddam  totius  doctrinae  Christi  compen- 
dium et  disciplinae  ecclesiasticae  codex.  Omnes  sacerdotes  et  clerici  viri 
illud  prae  manibus  jugiter  habere  debent. 

